
1) På omslaget har været anført, hvilke 1 BRGE re er ondt till udgivemPll og 
der har været anmeldelser af H. Begtrup, P. Bjerge, Fr, Nygård, H. Nutzxhorn og 
L. Schrøder. 


Joen 


Der er et Haab, som er af fornem Art, 
Som lever af, hvad Livet op har spart, 
Men ikke selv vil gjøre Gavn for Føden, 
Som er ret vel til Pas i gode Kaar, 
Men taaler ikke Skrammer, ikke Saar, 
Og svigter sine Venner midt i Nøden. 


Et Haab, som fordrer Sikkerhed for Alt, 
Og øder Livet for at faa betalt 

Den Sum, hvormed det Sikkerhed vil kjøbe; 
Og naar saa Sikkerheden dog slaar klik, 
Det narrer Livet for, hvad før det fik, 

Og følger med de Første til at løbe. — 


Der er et Haab, som vel er knap saa pænt, 
Men lever af, hvad det har selv fortjænt, 
Og som er næsten ét med selve Livet; 

"Det sér, som sagt, lidt mindre fornemt ud, 
Men stammer dog tilsidst fra Himlens Gud, 
Og ligner Glæden ved, hvad han har givet. 


n»Dauskeren". I, 

Det vokser kun af Kjærligheden frem 

Til det, der blev vort Hjærtes dyre Hjem, 
Og holder ud, saalænge Livet varer; 

Det fordrer ej af Livet Sikkerhed, 

Men daler just med den til Livet ned 

Og gjør, at Livet sig i Haab forklarer. — 


Der var en Mand, og Grundtvig var hans Navn — 
Hans Haab, det var af dem, som gjøre Gavn 

Og ikke ladt paa Livet ville tære; 

Og naar hans Haab i stærke Toner klang, 

Det lød som Livets høje Arbejds-Sang, 

Der gjennem Dagens Møje kunde bære. 


Hvi laaner nu vi Navn hos ham i Dag? 

Fordi vi kæmpe for den samme Sag, 

Som bragte Grundtvigs Hjærte til at flamme; 
Skjønt vi er smaa, og han den store Mand, 

Og skjønt vor Gjærning ej mod hans bær Vand, 
Hans Haab og vort er dog af Art det samme. 


Jakob Knudsen. 


eee 


Lystelegrafen.' 


Af Poul la Cour. 


Det pålideligste og nøjagtigste Meddelelsesmiddel mel- 
lem Mennesker er Ordet fra Mund til Øre. Den Lethed, 
hvormed vor Mund former og udsender de ejendommelig 
sammensatte Hundreder af Luftbølger, hvoraf hvert Ord 
består, og den udtømmende Undersøgelse og Opfattelse, 
som vort Øre foretager deraf, peger på Mund og Øre som 
de fuldkomneste Organer. 

Lyset kan dog også bruges som Meddelelsesmiddel, 
men det står i de nævnte Henseender meget .tilbage for 
Lyden. Det kan allerede nævnes, åt vi ikke ved egne 
legemlige Midler kunne frembringe Lys, hvorimod vi kunne 
både frembringe og forme Lyd; og når jeg altså skal give 
en anden en Meddelelse gjennem hans Øje, må jeg bruge 
lånte Hjælpemidler. Når mine glade eller vemodige Ansigts- 
træk fortæller ham, at jeg er glad eller sorgfuld, så er 
det egentlig ikke mig, men Dagslyset eller kunstigt Lys, 


1) Medens jeg gjerne følger Udgivernes Opfordring til her i 
Bladet efterhånden at give Bidrag til historisk Fremstilling af Fysik, 
"vil ovenstående Stykke, hvorvel det nok i vissé Henseender kan 
svare til denne Fordring, findes at være af en noget særegen Årt. 
Det er imidlertid Udgiverne selv, der har forlangt dette Stykke, 
sagtens fordi det indeholder et personligt Arbejde; men heri må 
der da tillige være Undskyldning for, at Beskrivelsen deraf er for- 


holdsvis udførligere end af det øvrige. 
: g 

der efter at have ramt mit Ansigt og være kastet tilbage der- 
fra, trænger ind i den andens Øje og fortæller ham lidt om, 
hvad det traf på sin Vej. Derfor er det ogsaa en tarvelig 
Meddelelse, han får. Den siger ham ikke, hvad der er 
Glædens eller Sorgens Årsag. Muligvis véd han det ad 
anden Vej. — Nedskriver jeg min Meddelelse, for at han 
kan læse den med Øjet, så er dette for det første noget, 
der, om ikke efterligner Ordet, så i Grunden blot frem- 
kalder det samme Indtryk, som man ellers har vænnet 
sig til ved at høre Ordet, altså dog blot en Efterligning, 
og for det andet kan denne aldrig komme på Højde med 
sit Mynster; thi Klangen i Ordet kan ikke skrives. Iøvrigt 
er det heller ikke her mig, der påvirker Modtagerens Øje, 
men Lyset, som jeg ikke selv har frembragt, men kun gjort 
noget til at få formet. — Ved Fingersprog mellem Døv- 
stumme gjælder det samme. == Meddeleren efterligner efter 
ringe Evne Ordet; og Midlerne ere lånte. 

Men i én Henseende overgår den optiske (synlige) Med- 
delelse den akustiske (hørlige). Den rækker videre. Lyd- 
bølgerne fra vor egen Mund tabe sig med Afstanden, så 
Øret vanskelig kan skjelne dem; i hvert Fald ikke mile- 
vidt. Vel har Telefonen gjort dette muligt ved at omsætte 
de mekaniske Luftbølger til elektriske Bølger, der så dog 
må følge den lagte Metaltråd. Men Lyset, som vi rigtignok 
ikke selv frembringe, men som vi dog kunne forme, kan 
gå milevidt, og i hvilkesomhelst Retninger, uden at vi be- 
høve at spænde Tråde, ja er end ikke begrændset til Jord- 
kloden, men bringer os Meddelelse fra de fjerne Kloder, 
hvis Lys Spektralanalysen endog i den nyeste Tid har nået 
at aflokke Besked om Klodernes kemiske og fysiske Til- 
stand, ligesom det måtte være Lyset, der skulde blive 
Budbringer mellem os og andre Fornuftvæsener på Klod- 
erne, hvis der fandtes sådanne. 

At bruge Lyset som Budbringer på store Afstande er 
allerede faldet Mennesker ind i den næsten forhistoriske 

Tid. Således lader Aiskylos Meddelelsen om Trojas Erob- 
ring ved Ildsignaler i samme Nat nå hjem til Klytemnestra, 
en Strækning af over 70 Mil. På lignende Måde meldte Mar- 
donios Athens Erobring over Havet til Xeræes i Sardes; 
og vore mange »Bavnhøje« er endnu et udvortes Vidnes- 
byrd om, at lignende Ildsignaler har været brugt i Norden. 
Men oprindelig gav disse Signaler kun en enkelt iforvejen 
aftalt Melding: »Fjenden er der!« eller »Angribl«, eller de 
påkaldte Opmærksomhed, og der måtte da følge en særlig 
»Budstikke« efter. 

Skjøndt der haves Exempler på en mærkværdig hurtig 
Befordring af Budstikker, var den dog ikke hurtig nok, 
og vi træffe allerede i den fjerne Oldtid Forsøg på at lade 
selve Bavnen give de forskjellige Meldinger. 

Først ligger det naturligt at indrette Lyssignalerne på 
at give to forskjellige (oftest modsatte) Svar: »Fremad!« 
eller »Tilbagel«, »Sejr« eller »Nederlag«, »Jal« eller »Nejl«; 
dernæst flere, f. Ex.: »Fremad!« »Tilbage!l« »Til højrel« 
eller »Til venstre!« — Det var da rimeligt at virkeliggjøre 
disse Meldinger eller Ordre ved at forme Lyssignalerne 
forskjelligt, men på store Afstande viser Signalet sig som 
et Punkt (når det da ikke er meget stort), og Forskjellig- 
heden i Form kan da ikke bruges. En meget sindrig Ind- 
retning, der hjalp ud over denne Vanskelighed, er beskrevet 
af den græske Historieskriver Polybios (f. 202 f. Kr.), der 
selv var Feltherre og Statsmand, levede i et mangeårigt, 
men mildt Fangenskab i Rom og blev Vidne til flere 
romerske Krige og Karthagos Ødelæggelse. Polybios skriver, 
at en vis Æneas havde opfundet følgende Signalsystem. 

Man brugte i Oldtiden Vanduhre af forskjellig Ind- 
retning. Man tænke sig en Vandbeholder med et Hul i 
Bunden, der kan lukkes med en Prop, og på Vandet en 
Svømmer med en lodret og inddelt Stilk. Når Vandstanden 
sænkes, og med denne Svømmeren, vil Stilkens Inddelinger 
efterhånden komme på Linie med Karrets Rand og derved 

angive de forskjellige Klokkeslet. Æneas benyttede nu to 
sådanne Vanduhre, men istedenfor Tidsangivelser var der 
på Stilkens forskjellige Inddelinger anbragt forskjellige 
Meldinger eller Ordre, éns på begge Vanduhre; og indtil 
Signaleringen begyndte, lukkede Propperne for de fulde 
Vanduhre. Afsenderen giver da et Lyssignal, der betyder, 
at Propperne skal tages af begge Vanduhre, hvis Svømmere 
altså samtidig begynde at synke. Når Afsenderen ser, at 
Stilken har nået til den Melding eller Ordre, der skal afgå, 
giver han atter et Lyssignal, hvorpå Propperne sættes i 
Hullerne, og Modtageren aflæser da den samme Sætning 
på sit Vanduhr, som Afsenderens var nået til. 

Denne Signalering") kan imidlertid kun give et be- 
grændset Antal Sætninger; men Polybios bekriver tillige 
et System, han selv brugte, og som han nævner som en 
Forbedring af et, der skyldtes Kleoæenos og Demokritos 
(i femte Årh. f. Kr.). Dette var et virkeligt Telegrafsystem, 
idet man ved dette sendte Meldingen, Bogstav for Bogstav. 
Det skete ved Hjælp af 10 Fakler i to Grupper, fem og 
fem, bagved to Gjærder. I den ene Gruppe kunde man 
» række 1, 2, 3, 4 eller 5 Fakler op over Gjærdet, og i 
den anden kunde der samtidig også rækkes et Antal Fakler 
op. Herved kan man få 25 forskjellige Signaler, nemlig 
1,1, dernæst 1,2, så 1,3, så 1,4, så 1,5, fremdeles 2,1, så 
2,2 osv. til 5,5. Hvert af disse 25 Signaler betegner nu 
sit Bogstav, og man kan således efterhånden stave hvert 
Ord. Dette blev et så vigtigt Led i Grækernes og Ro- 
mernes Krigsførelse, at man havde et særligt Korps af 
zaveevrar (Ildbærere); og Polybios iagttog "T'elegrammerne 
igjennem et Rør, for at uvedkommende Lys ikke skulde 
forstyrre Øjet. 

Oldtidens Telegrafi gik senere i Glemme; men ved 
Wiens Belejring af Tyrkerne i 1683 kom der en Signalering 


1) Dette Ord foretrækkes for Signalisering i Sømandsstanden, 
der har mest med denne Sag at gjøre. 

tilveje mellem Johan Sobiesky fra Kahlenbergs Højder og 
de i Wien indesluttede, noget, der skal have bidraget til 
Byens Befrielse. 

I Slutningen af forrige Århundrede begyndte man et 
fuldstændigere og mere vidtrækkende Telegrafanlæg ad 
optisk Vej, underlig nok, så kort Tid forinden Muligheden 
til at nå det ad elektrisk Vej skulde blive givet. Det var 
Brødrene Chappe i Frankrig, der i 1793 forelagde deres 
Projekt for Nationalconventet. Der skulde bygges Rækker 
af Tårne ud over Landet på de højeste Punkter, så at 
man kunde se fra Tårn til Tårn. På hvert Tårn skulde 
der på en lodret Stang anbringes en Vippe, som kunde 
drejes om sit Midtpunkt og fæstes i 4 forskjellige Stillinger: 
vandret, lodret, skråt tilhøjre, skråt tilvenstre. På hver 
Ende af Vippen var en Arm, som kunde pege i 8 for- 
skjellige Retninger: opad, nedad, udad, indad og i de £ 
skrå Retninger mellem disse. Af disse 8 Retninger for- 
kastedes den ene, da Retningen udad og indad Vippens 
Retning vanskelig kunde skjelnes fra hinanden. Da nu 
Vippen kunde få 4 forskjellige Retninger, den ene Arm 7 
og den anden 7, kunde disse 3 Ting give 4 Gange 7 Gange 
7 eller 196 forskjellige Signaler, hvis Betydning var at 
aflæse i en dertil indrettet Bog. Ved en Mekanisme inde 
i Tårnet kunde Vippen og Armene indstilles, idet et lidet 
Apparat derinde nøjagtig fulgte det store Apparats Be- 
vægelser. De fleste Telegrafister var kun Mellemled og 
behøvede ikke at bekymre sig om Betydningen af Telegram- 
merne, men havde kun at efterligne de Stillinger, som de 
så Apparatet på det foregående Tårn indtage. 

Det første Telegram, der på denne Måde blev be- 
fordret, var fra Lille til Paris (over 30 Mil), og bragte 
Efterretningen om Condés Tilbageerobring fra Østerigerne, 
hvorpå Telegrafen strax efter bragte det Svar fra National- 
conventet: »Nordarméen har gjort sig værdig til Fædre- 
landets Påskjønnelsel« 

Napoleon?) indrettede mange, sådanne Linier og kunde 
f. Ex. sende et kort Telegram fra Berlin til Rhinen (120 
Mil) i 15 Minutter. Fra Frankrig udbredte Lystelegrafen 
sig til mange andre Lande. I Danmark blev den indført 
i 1802, navnlig over Nyborg og Korsør med Sprogø som 
Mellemled. 

På alle disse faste Telegraflinier ere imidlertid de 
ærværdige Tårne med de talende, men for uindviede ufor- 
ståelige Vipper nu forlængst afløste af de simple Telegraf- 
pæle med de stille Tråde (deres Sang har i hvert Fald 
intet med deres Virksomhed at gjøre); og endnu tættere 
ere Trådene blevne flettede over Landjorden, siden den 
skotske Amerikaner Graham Bells Telefon gjorde det 
muligt, at hver en Flække, ja Tusinder af. private Huse 
kunde indlemmes i dette Jernnæt, der nu indfletter Jord- 
kloden og forbinder alle dannede Mennesker ved et næsten 
øjeblikkeligt Samtalemiddel. 

Men der var visse Områder, hvor Elektriciteten ikke 
kunde afløse Lyset som Budbringer, nemlig, hvor Tråde 
ikke kunne anbringes, det vil sige på Havet og under 
visse Feltforhold. Det blev da navnlig Søofficerer, der 
udviklede Lystelegrafen videre. På Havet (og i Felten) 
kan man ikke godt have store faste Stativer med Vipper 
osv.; man tyede derfor til Flag, og Engelskmanden Home 
Popham udfandt et System, der blev Udgangspunktet for 
det, der nu bruges af alle dannede Folkefærd på Havet. 
Pophams System, der efter Behag kunde give et vist Antal 
Sætninger i en Signalbog, eller slå over i alfabetiske Med- 
delelser, blev indført i Nelsons Flåde kort før Slaget ved 
Trafalgar, og dets første Bud var de berømte Ord: »Eng- 
land venter, at enhver gjør sin Pligtl« 

Det blev da også i England, at man i 1857 sammen- 
stillede den Signalbog, som nu alle nogenlunde store Skibe 


7) Da Napoleon derimod hørte om Tyskeren Såmmerings elektro- 
kemiske Telegraf (1809), kaldte han den ,,en dum germanisk Ide". 

føre, hvert på sit Sprog, og ved Hjælp af hvilken de kunne 
tale sammen uden at de behøve at kjende hinandens Tunge- 
mål. Man bruger hertil 18 Flag og Vimpler af forskjel- 
lig Farve og Form. Disse betegnes ved Bogstaverne: B, 
C, D, F, G, H, J, K, L, M, N, P, Q, R, S, T, V, W, uden 
at det dog er Meningen, at de skulle bruges som Bog- 
staver til at danne Ord. Binder man to af Flagene lige 
under hinanden, og hejser dem, har man et Toflagsignal. 
Af sådanne kunne de 18 Flag åbenbart danne 18 Gange 
17 eller 306. Af Treflagsignaler kan på lignende Måde 
dannes et Antal af 18 Gange 17 Gange 16 eller 4896; af 
Fireflagsignaler et Antal lig det sidste Gange 15 eller 73440. 

Signalbogen indeholder nu alle tænkelige Meddelelser, 
Spørgsmål og Svar, som ere ordnede -på en praktisk Måde 
og hver for sig forsynede med en Sammenstilling af 2, 3 
eller 4 af de nævnte Bogstaver, idet alle To- eller Treflag- 
signalerne tilligemed de 18960 første af Fireflagsignalerne 
bruges hertil. Af de øvrige er 1440 forbeholdt som 
Kjendingssignaler for Krigsskibe og 53040 for Handelsskibe. 

Ved dette Meddelelsesmiddel er Telegrafnættet så at 
sige forlænget ud over Havene, idet de vigtigste Fyrtårne 
stå i elektrisk Forbindelse med det øvrige Fastlandsnæt (og 
derved f. Ex. med Rhederne), medens de ved Flagsignaler 
kunne give Meddelelse (Ordre) til Skibe, der komme dem 
i Sigte, eller modtage Meddelelse fra disse, ligesom Skibene 
indbyrdes kunne signalere med hinanden. Forbindelserne 
ere selvfølgelig ikke så regelmæssige og pålidelige, som 
de kunne være gjennem Trådene på Landjorden, men når 
det betænkes, hvor store Interesser i Skibe, Mennesker 
og Gods, der i vore Dage flyder på Havet, er det ikke at 
undres over, at man i stigende Grad benytter dette, navnlig 
af Engelskmændene og Franskmændene givne, internationale 
Meddelelsesmiddel. 

Der er dog en væsentlig Ulæmpe derved, nemlig, at 
medens Skibe tilbringe ligeså megen Tid på Havet om 

Natten som om Dagen, kan Systemet ikke bruges i Mørke, 
da Flagene ikke kunne ses, og det er ikke muligt at er- 
statte de 18 Signalflag ved ligeså mange farvede Lanterner, 
således at disses Farver kunde indbyrdes adskilles. Denne 
Omstændighed nedsætter uden Tvivl Signaleringen til min- 
dre end det Halve af, hvad den ellers vilde være; thi 
kunde der signaleres med samme Lethed og Sikkerhed 
om Natten, vilde man ikke alene have den dobbelte Tid 
eller dobelte Lejlighed til at signalere, men f. Ex. en kjøben- 
havnsk Rheder, der ønsker at give sit Skib Ordre, men 
først, når det passerer Dover, vilde da ikke behøve at være 
betænkelig ved den Mulighed, at Skibet måske passerer 
Dover om Natten. 

Til Feltbrug (når ikke elektrisk Telegraf kan oprettes) 
tog Lystelegrafen en anden Retning. Den blev navnlig 
stærkt udviklet og brugt i Nordamerika af General Meyer, 
først i de forenede Staters Kamp mod Mexico og senere 
i Kampen mellem Nord- og Sydstaterne. Medens man til 
Søs gik op til 18 Grundsignaler, indskrænkede Meyer sig 
til 2 sådanne, hvoraf Bogstaver og Ord dannes, ligesom 
den elektriske »Morseskrift« dannes af Prikker og Streger. 
Lignende Fremgangsmåder ere blevne brugte i europæiske 
Stater og have nået en stor Udvikling, hvortil også for- 
skjellige danske Officerer have ydet værdifulde Bidrag. 
Som de to Grundsignaler om Dagen bruges gjerne et Flag, 
som svinges .til den ene eller til den anden Side, og man 
opstiller sig da i Reglen på et højt Punkt således, at den 
telegraferende ses mod Himlen som Baggrund, da Signal- 
erne så i gode Kikkerter kunne ses i flere Mils Afstand. 
Om Natten bruges derimod kortvarige og langvarige Blink 
fra en Lampe, hvis Lys, for hvilket man på en bekvem 
Måde kan åbne og lukke ved et Håndtag, af Samlelindser 
sendes i den Retning, hvori Modtageren befinder sig. Også 
om Dagen har man brugt lignende kort- og langvarige Lys- 
blink, og Sollyset er da taget i Brug dertil. Den Nøjagtig- 

hed og Lethed i Behandlingen af disse Apparater, som 
man efterhånden har nået, har, under Forudsætning af, 
at man har. veløvede Folk, bragt denne Fremgangsmåde 
op til den Højde, som den rimeligvis efter sin Natur kan 
nå, uden at man kan sige, at Måden i Hurtighed kan blot 
tilnærmelsesvis tåle Sammenligning med den elektriske 
Telegrafi. Dette beror imidlertid på en Egenskab ved det 
menneskelige Øje, som ikke lader sig bøde på ad denne Vej. 


Det var just Betragtninger over Øjets og Ørets Egen- 
skaber, der i 1882 gav mig Tanken om at bruge en hel 
anden Fremgangsmåde til Lystelegrafi end den hidtil brugte. 

Vore Iagttagelser af Pummet og af Tiden foretage 
vi navnlig med vort Øje og Øre, og dette således, at Øjet 
er vort særlige Ruminstrument, Øret vort særlige Tids- 
instrument. 

Denne Omstændighed hænger sammen med Øjets og 
Ørets Bygning. Alt efter den Retning, som en Lysstråle 
har, rammer den et forskjelligt Punkt af Næthinden på 
Øjets Baggrund. Det bliver altså forskjellige Nervetråde, 
der påvirkes af Lys, som befinde sig i forskjellige Ret- 
ninger. Øjet er endog overordentlig følsomt for den Ret- 
ning, hvori Lyset er, hvilket f. Ex. kan skjønnes af, at 
man let skjelner to Stjerner fra hinanden, som ellers have 
samme Farve og Lysstyrke, når de blot ere i ganske 
lidt forskjellig Retning. Det er i Virkeligheden denne 
Evne i vore Øjne, hvorved vi i et Øjekast får Opfattelsen 
af de Ting, der findes i forskjellige Retninger, og af deres 
Afstand og Størrelse, ja, hvorved vi, idet vi tilmed for- 
størrer denne Evne med Kikkert eller Mikroskop,' tager Mål 
på de Millioner af Mile, der skiller fjerne Kloder fra os, 
eller på Ting så små, at Billioner af dem er intet imod 
os selv. Det er i Øjets Retningssands eller Rumevne, vort 
fineste Iagttagelsesmiddel beståer. 

Ikke således med Øret. Hvad enten Lyden kommer 
forfra eller bagfra, går den ad samme Vej ind i Øret og 
påvirker Trommehinden og de indre Dele på væsentlig 
samme Måde. Derfor er det ofte Indbildning, når man 
tror at kunne høre, fra hvilken Retning en Lyd kommer. 
At man vel kan have nogen Evne i denne Henseende, tør 
vel ikke benægtes, men det er et stort Spørgsmål, om den 
ikke fuldt så meget beroer på vore øvrige Iagttagelser med 
Øje og Følelse af de Ting, der omgive os, og som kunne 
påvirke Lyden på forskjellig Måde, som i Hørelsen. Vist 
er det i hvert Fald, at man stundom tager stærkt og hård- 
nakket Fejl af Lydens Retning, noget, som navnlig finder 
Sted i Tåge, .hvor man ikke ser Omgivelserne, men f. Ex. 
står og spejder efter et Dampskib, hvis Piben man har 
troet at høre i en Retning, medens man lidt efter pludselig 
ser det dukke frem af Tågen i en helt anden. Jeg har 
en Gang set en Mand gå ned i en Kjælderhals og banke 
på Døren lige for. I næste Øjeblik kom Værten og råbte 
ned ad Kjælderhalsen: »Hvem vil De tale med?«  Besøg- 
eren troede, at Røsten kom inde fra den låsede Dør, og 
svarede: »Med Dem!« Værten: »Ja, vær så god!«  Be- 
søgeren: »Ja, men jeg kan ikke komme ind!« Værten: 
»Behøves det? De kan jo komme her op.« »Hvor op?« osv. 
Det faldt Værten helt vanskeligt at få Besøgeren til at 
vende sig om imod ham. 

Derimod kan Øret opfatte, hvad der i forskjellige Øje- 
blikke følger efter hinanden, såsom Lydbølgerne i den 
menneskelige Tale. Når vi med Øret opfatte et eneste 
Ord, har Øret modtaget Hundreder af Indtryk af forskjellig 
Styrke og i en Håndevending foretaget en Slags Under- 
søgelse af deres Antal og indbyrdes Forhold. Vel kan 
man ikke med Tal give Besked om dem; men at Ordet 
er forstået, viser, at dets Bølger ere undersøgte. Endog 
en ganske ligefrem Optælling af Indtryk, der følger efter 
hinanden, kan Øret meget lettere besørge end Øjet. Det 

er ikke vanskeligt at tælle et Antal skarpe Lyd, når de 
ikke komme hurtigere end 4 å 5 i hvert Sekund; men 
det er ikke muligt for Øjet at foretage en sådan Optælling 
af Blink, når det er et og samme Lys, der blinker. Et 
Indtryk, der har ramt et bestemt Sted af Næthinden, " 
slettes ikke så hastigt ud igjen. Derfor gjør en Raket, et 
Stjerneskud eller et andet Lyspunkt, der bevæger sig hur- 
tigt, Indtryk af en lysende Linie. Herpå beroer også en 
Mængde optisk Legetøj, såsom Taumatropen, et lidet Stykke 
Pap, der drejes hurtigt rundt, så at snart den ene Side 
fremviser f. Ex. en Hest, snart den anden en Rytter, og 
man troer at se Rytteren på Hesten. — Når man /æser 
hurtigt og således hurtigt opfatter en Mængde Bogstaver, 
så er det ikke samme Sted af Næthinden, der besørger 
dette. Lægger man Mærke til Øjnene på en Læsende, vil 
man se, at de ikke glide jevnt hen ad Linien, for at det 
Punkt af Næthinden, hvormed vi helst ser, kan undersøge 
hvert Bogstav (dette vilde det ikke kunne gjøre så hurtigt, 
og endnu mindre vilde det kunne gå hvert Bogstav efter 
i alle Kroge); men den læsendes Øje springer, så at det 
først fæster sig på et bestemt Sted i Linien og dernæst 
på et andet et godt Stykke fra det første, idet samtidig 
de andre Steder af Næthinden opfatte de andre Steder af 
Linien. Derfor er det velgjørende for Øjet, at Skriften 
har Fremspring over og under Linien, dette giver Holde- 
punkter for Øjet, der i Virkeligheden må holde sig rolig 
i de Øjeblikke, da det opfatter. 

Med de her omtalte Sandseevner og Sandsemangler 
ved Øje og Øre stå de åndelige Virksomheder i ligefremt 
Sammenhæng, de, som skulle bringe Indtrykkene til Be- 
vidsthed, såsom Evnen til at fastholde eller gjenkalde de 
Indtryk, som Sandserne tidligere modtog. EÆfterat Klokken 
er færdig med at slå 6, kan man give sig til at tælle op, 
hvormange den så egentlig slog. Således vilde man ikke 
kunne gjenkalde sig, at man så 6 Blink efter hinanden 

(selv om de vare langsomme nok til at kunne tælles sær- 
skilt), når man ikke udførte Tælningen under selve Blink- 
ningen. Derimod vilde man kunne gjenkalde sig, at man 
havde set 6 Blink ved Siden af hinanden eller i hvert 
Fald, når de var ordnet regelmæssigt omkring et Midt- 
punkt, selv om de kun har været synlige i en ringe Brøk- 
del af et Sekund; eller man vil kunne se, at der er 6 
Eger i et Hjul, som om Natten oplyses af et Lyn i mindre 
end +77 af et Sekund. 

Vor Evne til at finde Enheden i flere Sandseindtryk 
synes altså også at forholde sig således, at vor åndelige 
Gjenkaldelse og Behandling af Rumstørrelser knytter sig 
til Synsindtryk, men af Tidsstørrelser til Hørelses- 
indtryk. — Den åndelige Evne til at samle Indtrykkene 
til en Enhed, en Evne, der er nødvendig Betingelse for, 
at man kan faa noget ud af det, som man sandser (f. Ex. 
opfatte en Tale eller læse en Skrift), forholder sig altså 
ligesom selve Sandseorganerne; og af dobbelt Grund blev 
jeg således ført ind på følgende Slutning: Meddelelser, 
som vi skulle opfatte med Øjet, må bredes ud i Rum- 
met, så at de påvirke forskjellige Steder af Næthinden 
og give os et Billedindtryk. Er nu Meddeleren så langt 
borte, at hans Signaler på Grund af disses Lidenhed og 
Afstand kun kan påvirke et enkelt Punkt af Næthinden, 
vil det altså gjælde om, at den linieformede Lysstråle 
bliver sammensat på en sådan særegen Måde, at når 
Modtageren ved særegne Midler breder den ud til en 
Vifte, ville de Dele, hvoraf den består, komme til at 
påvirke forskjellige Steder af Næthinden. 

Når Forudsætninger ere tilstede, fåer man gjerne en 
sådan Tanke i et Øjeblik (jeg fik min på en Aftenvandring 
efter en festlig Sammenkomst på Tegnérs Hundredårsdag), 
og man øjner da samtidig Midler, som må kunne føre til 
Målet; men ulige længere Tid kræver det gjerne at få 
Virkeligheden udarbejdet. Bestræbelserne herefter kan det 

vel ofte have sin Interesse at følge, men Meddelelsen vilde 
her blive for vidtløftig, og jeg skal derfor nøjes med at 
beskrive den Løsning af Opgaven, som det sluttelig er 
lykkedes mig at nå til. — 

Når man betragter et fjernt hvidt Lys: (en Stjerne 
eller et Fyr) med blotte Øjne eller gjennem en almindelig 
Kikkert, viser det sig som et hvidt Punkt. Men betragtes 
det igjennem et Glasprisme, viser det sig som en lysende 
Linie med jevne Farveovergange fra den ene Ende, der 
er rød, gjennem orange, gul, grøn og blå, til den anden 
Ende, der er violet. Grunden hertil, der er opdaget af 
Isaac Newton, er som bekjendt den, at det hvide Lys ikke 
giver en enkelt Lysstråle, men en Samling af (egentlig uende- 
lig) mange forskjellige Farvestråler, der alle brydes noget 
forskjelligt i Prismet; derved får de forskjellig Retning og 
træffer forskjellige Punkter af Næthinden. Medens altså 
Farverne i det daglige Liv plejer at være en Fornemmelses- 
sag, så at vi ikke kunne udtrykke, hvad f. Ex. grøn vil 
sige, kan man siden Newtons Tid på en bestemt og sikker 
Måde betegne grønt Lys, ja, en bestemt Nuance deraf, ved 
at sige: den Lysstråle, der brydes så og så meget i et 
Glasprisme af den og den Art. Således vil den hvide 
Lysstråle hd (Fig. 1.) efter Brydningen udgå i forskjellige 
Retninger som forskjellige Farve- 
stråler, den røde mod r, den 
grønne mod g, den violette mod v. 

Denne Strålernes Brydning 
og Spredning er imidlertid for- 
skjellig i Prismer af forskjellige 
Stoffer eller Glasarter, og Spred- 
ningens. Størrelse står ikke altid 
i simpelt Forhold til Brydningen; Fig. 1. 
så at man kan sammensætte 
Prismer af forskjellige Glassorter således, at de som samlet 
Helhed ikke bryder Strålerne væsentlig ud af deres op- 

rindelige Retning, men dog skiller dem ad, så at Farve- 
strålerne får en noget indbyrdes forskjellig Retning. Et 
sådant »Prisme med ret Sigte« kan anbringes i en Kikkert 
(Fig. 2, set ovenfra, og i Gjennemsnit); og når man gjennem 


Fig 2. 
denne. betragter et fjernt hvidt Lyspunkt,. viser dette sig 
som en Lyslinie (Fig. 3 A:), men farvet fra rødt til violet 


(Spektret). Når nu blot Afsenderen er 
Herre over sit Lys på sådan Måde, at 
han kan sørge for, at der heri fuld- 
stændig mangler visse Farvearter, f. Ex. 
de yderste røde, endvidere nogle af de 
orange, nogle af det gulgrønne, og alle 
de violette, kunne de tiloversblevne Strå- 
ler netop være af sådan Sammensætning, 
at Modtageren i sin Kikkert ser et be- 
stemt Tegn (f. Ex. Prik, Prik, Streg, 
Fig. 3 B). 

Dette lader sig nu gjøre på en Måde, 
der er meget simpel at iværksætte, men 
måske lidt vanskeligere at forstå. 

Fig. 4 giver en skematisk Fremstilling af et vandret 
Tværsnit af Apparatet og Lysstrålernes Vej. F er en 
Lampeflamme, og SK en Skjærm, hvori der er ud- 
skåret Åbninger, der svarer til det Signal, man vil sende, 
f. Ex. to smalle Åbninger (1 og 2) og en bred (3). L er 
en Linse, anbragt i sin Brændviddes Afstand fra Skjærmen, 
det vil sige, at alle Stråler, som fra Punkt 1 træffer 
Linsen, af denne blive gjorte parallele, så at de derefter 

få nøjagtig samme Retning som Strålen 1 0, der går gjen- 
nem Lindsens Midtpunkt. Derefter træffe Strålerne Prismet 
P og sendes af dette ud mod Horisonten som en Lys- 
strålevifte 7, v,. På samme Måde vil det Lys, der kommer 
fra Åbningen 2 i Skjærmen, blive sendt ud som Viften 
7 Ve, og fra Åbningen 3, som Viften 7, v,. 

En Iagttager i Retningen i langt borte, vil da af Viften 
”, 0; modtage en Stråle, der ligger tæt ved det røde (71); 
af Viften 7, v, vil han modtage en Stråle omtrent af den 


Fig. 4. 


gule Slags; af Viften 7, v, vil han, da Spalten 3 er bredere, 
modtage en større Mængde grønne og blå Stråler. 

For Iagttagerens blotte Øje eller med en almindelig 
Kikkert vil Lyset vise sig som et Punkt med en Farve- 
nuance svarende til Sammenblandingen af de nævnte Farve- 
arter; men betragter han Lyset gjennem Kikkerten Fig. 2, 
ville Strålerne skilles ad, og han ser et Billede som Fig. 3 B. 

Opgaven er således løst: az lade det Lys, der bliver 
oversendt blot i en Linie, og som altså ikke selv har 

nogen rumlig Udbredelse til Siderne, være sammensat 
på sådan Måde, at når Modtagerapparatet breder det 
ud, bliver det et forståeligt Tegn. Dette kan selvfølgelig 
ske, hvor lang Vej end Lyset har gået, .og det aflæste 
Tegns Størrelse beroer altså slet ikke på Afstanden, men 
kun på, hvor stærkt Modtagerapparatet er indrettet på at 
sprede den ankommende Lysstråle. 

I hvor stort et Omfang nu denne Sag vil blive taget 
i Brug, vil Fremtiden alene kunne svare på; men efter de 
Forsøg, som hidtil ere gjorte, synes navnlig følgende An- 
vendelser -at ligge for. 

Når Skjærmen SK føres i den Retning (mod K), 
som Pilen angiver, så at Åbning 3 kommer på 2's Plads, 
2 på 1's osv., ville Lysvifterne dreje sig, så at 7, vv; 
kommer på 7, v,s Plads osv. Modtageren i vil da med 
blotte Øjne se Lyset skifte Farver, men når han holder 
Kikkerten Fig. 3 for Øjet, vil det se ud, som om Lys- 
tegnet - - — glider tværs igjennem Kikkertens Felt, idet 
Tegnet 3 kommer på 2's Plads, 2 på 1's Plads osv., og 
hvis Skjærmen har flere derefter følgende Åbninger, vil 
en Skrift svarende til disse synes at glide i samme Ret- 
ning igjennem Kikkertens Felt. Tegnene skifte ganske vist 
jevnt og langsomt Farve på deres Vej igjennem Kikkerten; 
men de ere uforanderlige i deres Form, idet de glide, og 
man ændser derfor ikke Farveforandringen, men læser 
den forbiglidende Telegrafskrift med samme Lethed, hvor- 
med man læser Skriften på Papirstrimlen af et elektrisk 
Telegrafapparat. Det er endog ligegyldigt, om Modtageren 
er farveblind, det vil sige, ikke kan skjelne Farver fra 
hinanden; thi det er ikke selve Farverne, som skulle af- 
læses, men kun den Form, som Lysbilledet (ved Hjælp 
af det for Farvestrålerne ejendommelige Brydningsforhold) 
får. Der er heller ikke ved denne Anvendelse af Farverne 
den Ulæmpe, som ellers er kjendt af dem, der har be- 
skjæftiget sig med Lystelegrafi, og som består i, at Luften, 


19 


når den er diset, borttager en Del violette og blå Stråler; 
thi selv om den violette Ende af Spektret forsvinder, så 
at Tegnene ikke ses, medens de ere dér, ville de, da de 
glide igjennem hele Spektret, ses, når .de bevæge sig igjen- 
nem den øvrige Del af Spektret. 

Det vil nu være meget let at udfylde det ovenfor be- 
skrevne internationale Flagsystems Dagsignaler med Nat- 
signaler. Man behøver kun at forsyne Skibene med en 
Kikkert som Fig. 2 og en Lygte som Fig. 4 med 18 dertil 
hørende Metalplader, hver med smalle og brede Åbninger 
svarende til de 18 Bogstaver, som ellers betegnes ved 
Flag. Da der på ethvert Skib er Vagt og Udkig, vil det 
let opdages, når nogen begynder at natsignalere; thi de 
ejendommelige Farveskiftninger, som dette Lys har, kan 
iagttages og kjendes fra alt andet Lys tilsøs; og tager 
man den spektrotelegrafiske Kikkert for Øjnene aflæses 
let Signalet. Vil man så selv. signalere, tænder man 
sin Lygte, og ligesom man om Dagen tager 2, 3 eller 4 
Flag og hejser op, tager man 2, 3 eller 4 af Metalpladerne, 
sætter dem ind i en samlende Plade og anbringer dem i 
Lygten, giver denne den rigtige Retning imod det Skib 
eller Fyr, som man vil signalere til (denne Retning be- 
høver ikke at være så nøje, at Skibets Slingring kan 
skade), og lader Pladen glide flere Gange frem og tilbage, 
til man kan stole på, at Signalet er opfattet, eller til der 
svares med Lyssignal tilbage. 

Denne Udfyldning af det internationale Signalsystem 
med en Nattjeneste synes det at ligge nær at søge indført. 
Her er ikke noget andet, der skal fortrænges, eller noget 
nyt, der skal læres, hvad der ofte forhaler Indførelsen af 
nye Systemer. Her er tværtimod et internationalt System, 
som savner sit Supplement; og enhver, der forståer at 
bruge Dagsignalerne, vil uden videre kunne behandle Nat- 
signalerne også. Disse have tilmed den Fordel, at de, 
som sagt, hvad Størrelsen angår, ere uafhængige af Af- 

standen, og at de tilmed ere uafhængige af Vindret- 
ningen, som undertiden kan vende Flagene i en for Iagt- 
tageren uheldig Retning. 

Der er også andre Henseender, hvori der kan være 
Grund til at vente disse Lyssignaler anvendte tilsøs, når 
man først er bleven almindelig bekjendt med dem. Medens 
man f. Ex. ved Havneindløb plejer at bruge to Lys i 
kjendelig Afstand fra hinanden inde på Land for at ud- 
stikke den Linie, et Skib skal følge for at komme i Havn, 
kan man her nøjes med en eneste Lygte som Fig. 4; thi 
når den og dens Signaler står fast, vil dens Lysvifter be- 
standig falde i bestemte Retninger ud imod Horisonten, 
og det kan da fastslås, at man skal sejle ind således, at 
man altid har et bestemt Tegn midt i Kikkerten. Ser 
man dette glide til den ene eller den anden Side, er dette 
Vidnesbyrd om, at man selv sejler for langt til den ene 
eller til den anden Side. Denne Fremgangsmåde har den 
Fordel (foruden den, at én Station er tilstrækkelig), at 
dette Lys ikke kan forvexles med de andre Lys, der mulig- 
vis kunde være i Havnen. I den spektrotelegrafiske Kik- 
kert ses alle disse som fulde Spektre fra rødt til violet, 
medens Fetningssignalet straæ viser sig afstikkende fra 
alle de andre med sit signaltegnede Spektrum. 

At give hvert Fyr sit Kjendingssignal ved at forsyne 
det med en sådan Lampe med bestemte Bogstaver, vil nu 
falde særdeles let og under visse Forhold være af stor 
Betydning. 

Ligeledes kunde der være Tale om at give Damp- 
skibene en Retningslanterne af denne Slags fremfor den 
hidtil brugte hvide Lanterne. Man vilde da i sin Kikkert 
ikke alene kunne se på Tegnene, om man var, om end 
kun lidt, til Styrbord eller Bagbord for Damperen, men. 
tillige om denne er ; Færd med at svaje, da Tegnene så 


glide rask igjennem Kikkertens Felt til den ene Side eller 
til den anden. ' 

Vil man ikke bruge Signalbogen, men have fuldstændig 
og fri Telegrafi, »puncher« man først Telegrammet i en 
meget tynd Strimmel Messingplade (ligesom Papirstrimlen 
ved automatisk elektrisk Telegrafi) og lader dernæst denne 
glide igjennem Apparatet Fig. 4. Er Modtageren da øvet 
i at læse Telegrafskrift, kan han aflæse denne Lysskrift 
med samme Lethed som ellers Papirstrimlen i et elektrisk 
Telegrafapparat, og Telegrammet kan altså afsendes med 
tilsvarende Hurtighed. 


Hundredårsfesten 


for stavnsbåndets løsning. 
Af L. Schrøder. 


Johannes C. H.R. Steenstrup: Den danske bonde og friheden. 
Otte foredrag over bondestandens fortid, holdte inden hundred- 
årsfesten for frigørelsen. Klein. 200 sider. Kr. 2,25. 

Samme skrift med få ændringer, udgivet som folkeoplysnings- 
udvalgets festskrift hos Gad. 204 sider. Kr. 1,25, 

C. E. F. Reinhardt: Et afsnit af den danske bondestands 
krønike. 4. oplag. Gad. 90 øre. 

I. A. Fridericia: Den danske bondestands undertrykkelse 
og frigørelse i det attende århundrede. Studentersamfun- 
dets festskrift. 96 sider. 40 øre. 

I. A. Fridericia: Aktstykker til oplysning om stavnsbån- 
dets historie. Selskabet til udgivelse af kilder til dansk 
historie. Klein. 332 sider. 

Regeringsskiftet 1784. Fremstillinger og aktstykker, 
udgivne i juni 1888 til minde om den regering, som løste 
bondens stavnsbånd, af de under kirke- og undervisnings- 
ministeriet samlede arkiver. Reitzel. 326 sider. Kr. 4. 

Edvard Holm: Kampen for landboreformerne i Danmark 
i slutningen af det attende århundrede (1773—91). Festskrift 
fra den nordiske udstillings landbohistoriske udvalg. Gad. 256 
sider, Kr. 5. 

R. Mejborg: Gamle danske hjem i det 16de, 17de og 18de år- 
hundrede, Billeder med tekst. Festskrift fra den nordiske 
udstillings landbohistoriske udyalg. Rom. 128 sider. Kr. 10. 

Samme værk i en folkeudgave til åd kr. 


V. Falbe-Hansen: Stavnsbåndsløsningen og landboreform- 
erne, set fra nationaløkonomiens standpunkt. 1. del, tiden 
fra 1733 til 1807. Indbydelsesskrift til Kjøbenhavns universi- 
tets fest i anledning af hundredårsfesten for stavnsbåndets 
løsning. 162 sider. Kr. 4. 


Hundredårsdagen for stavnsbåndets løsning, 20. juni, 
er ganske vist ikke bleven en sådan folkelig festdag, som 
det måtte ønskes, og som det havde været muligt, dersom 
vor politiske strid forinden var ført til en /ykkelig afslut- 
ning. Men i de forskellige egne af landet er der holdt 
en mængde stérre og mindre fester, ved hvilke mindet 
om stavnsbånds-løsningen er bleven fremdraget. Og lige- 
som dette minde har været en af de vigtigste årsager til, 
at den nordiske industri-, landbrugs- og kunst-udstilling 
i Kjøbenhavn kom i stand, således har det også fremkaldt 
et stort tal af festskrifter og adskillige gode sange. 

Minderne kan misbruges grovt. De er ikke få, der 
som Baggesens »borgemester i Kallundborg«, lader sig 
læse i søvn eller selv læser sig i søvn i gamle krønnike- 
bøger. Det gælder om, at minderne kan nære håbet og 
styrke til dåden, eller — som Grundtvig 1845 lagde Nordens 
studenter på tungen — om, at de kan ligne det »gjaller- 
horn«, som på en gang var Mimers skat og Heimdals 
trøst, idet den gamle ved dets hjælp kom fortiden i hu, 
og den unge ved dets lyd vakte kæmper til fremtids dåd: 


Så skal i Norden nu på ny Vort Nordens kæmpevækker-sang 
de gamle dages minde genfødes da på tunge, 

med fremtidshåbet højt i sky og det er gjallerhornets klang 

til glæde sammenrinde. for gamle og for unge. 


Minderne, som i dette år er opfriskede, vil forhåbent- 
lig ikke dysse folk i søvn. 

De historiske festskrifter fremtræder ikke som en af- 
slutning på undersøgelserne over vor landbostands historie. 
Meget mere stiller de vore granskere ny opgaver. Prof. 
Steenstrup har rettet et stærkt angreb på den fremstilling 
af vor bondestands historie i svundne tider, som C. F. 
Allen har givet i sin håndbog og i sin lærebog i Danmarks 
historie, — som ved disse bøgers brug på seminarier, i 
lærde skoler og i realskoler har været bestemmende for 
den almindelige opfattelse af denne sag her i landet, — 
og som man også i Sverig og Norge har taget for god 
på grund af den anseelse, Allen med rette har nydt 
for grundighed og sandhedskærlighed. Straks da hånd- 
bogen udkom, gjorde C. Paludan-Miller opmærksom på, 
at Allens »mangel på universalhistorisk ånd« var grunden 
til hans fejlsyn på det danske folks indre udvikling. Og 
Steenstrup har med flid sammenlignet bøndernes forhold 
i Danmark og i den store verden for at godtgåre, at det 
herhjemme ikke har været så galt, som det er bleven 
fremstillet. Dr. Fridericia har nået det samme mål ved 
at fremdrage træk, der vidner om, at der trods al under- 
trykkelse var bevaret en modstandskraft, en kærne af fri- 
modighed, en rest af fribårenhed hos bønderne, som vilde 
have været utænkelig, om de fuldstændig var bleven kuede. 
Men hvad der er ydet i den ene og i den anden retning, 
kalder på mere. Det er endnu altfor tågede forestillinger, 
vi har om landboernes stilling i udlandet i de svundne 
tider. Og der må kunne fremdrages langt flere vidnes- 
byrd om, hvordan »folkets slumrende kraft og vid« selv 
i de trangeste dage har givet sig til kende hos de danske 
bønder. : : 

Hvad der måske aller mest savnes, er pålidelige " 
oplysninger fra de forskellige landsdele. Det er ikke 
endnu tilstrækkelig opredet, hvordan vornedskabet kom 
frem på Sjælland, Lolland-Falster og Møen, men endnu 
mindre, hvad der gjorde, at det ikke herskede vesten for 

Storebælt. Det ligger overordentlig nær at slutte, at stavns- 
båndet lettere kunde gåres gældende, hvor der for havde 
været vornedskab, end i Nørrejylland og Fyn, hvor den 
slags afhængighed af herremændene aldrig havde fundet 
sted. Og når man betænker, at stavnsbåndet. først blev 
indført af Christian den sjætte, og at det ikke havde været 
lovhjemlet i 20 år, for der med regeringens opmuntring 
begyndte at udkomme det ene frimodige skrift efter det 
andet om, hvad der burde gåres for bønderne, så er det 
højst usandsynligt, at det i stårre udstrækning har kunnet 
bruges til bøndernes undertrykkelse i egne, hvor det fri- 
bårne sind ikke var bleven udslukt under vornedskabet. 
Jeg formoder, at når jævne folk på halvøen nævner »stavns- 
båndet«, så tænker de for det meste på plager af en 
ganske anden slags: 1) hoveriet, der vist nok tit kun var 
ubetydeligt, men som kunde blive et stort tryk, især fordi 
det ikke var nåje bestemt, hvor meget herremanden måtte 
kræve af sligt arbejde, derfor klagede man 1768 i Viborg- 
egnen over hede-opdyrkningen, der øgede arbejdet på herre- 
gårdene; til hoveriet var desuden brugen af de straffe- 
redskaber knyttet, som følgende slægter mindes med gru 
og harme: træhesten, hundehullet, den spanske kappe osv. 
2) skiftevæsenet, hvorved herremanden kunde optræde som 

… forvalter i sin fæstebondes dødsbo og derved som dommer 
i sin egen sag; det var misligheden derved, der gav herreds- 
foged Bjering i Viborg anledning til den indstilling til rente- 
kammeret, som fremkaldte »landbokommissionen«, og, ved 
den, de indgribende forordninger af 8. juni 1787 og 20. 
juni 1788; 3) herremændenes eneret til jagten og de 
strænge straffe for at dræbe vildtet, selv når det gjorde 
bønderne stor fortræd; 4) tiendens ydelse i kærven, som 
gjorde tiden, da tiendeyderen kunde høste, afhængig af 
tiendetagerens vilkårlighed. Ting af denne slags kunde 
volde daglig plage, selv om den personlige frihed ikke 
lige frem blev krænket, Jeg formoder da, at jævne folk 


Ul 

i Jylland ved »stavnsbåndets løsning« tænker på bruddet 
med hele denne trykkende herremandsvælde. Det må 
videre mærkes, at hvad der ligger fjærnt i tiden, løber 
sammen i erindringen, lige som det, der ligger fjærnt i 
rummet, løber sammen for synet. I den sorte døds dage 
blev mange landsbyer og enkelte gårde »øde«, og kirker 
blev nedlagte, og det samme skete i »svenskekrigens« tid; 
men i folkemindet løber følgerne af den sorte død og af 
svenskekrigen sammen, skønt der ligger 300 år mellem 
hine to frygtelige landeplager.  Forestillingerne om de 
plager, fædrene til forskellige tider eller samtidig har lidt 
under, kan gå sammen i et. En retfærdig og vennesæl 
konge kan blive dobbelt elsket, når der i hans dage er 
rig høst og gode priser på kornet.  Herremandsvælden 
kan ogsa få skyld for meget, den ikke. har haft med at 
gore, men som indtraf, medens den rådede. »Fælle er 
sælle«, siger folk her i Jylland, og det ordsprog vidner 
om, hvor store ulæmper forfædrene har haft af fælles- 
skabet... Kvægpesten bragte i forrige hundredår stor nød 
over de byer, hvor den viste sig, enten så dyrene døde, 
eller de blev slåede ned ved øvrighedens foranstaltning. 
Herremandsvælden var naturligvis hverken skyld i fælles- 
skabet eller i kvægsygen, og lige så lidt i de dårlige 
kornpriser. Men det er ikke umuligt, at folkemindet for- 
binder forestillingen om al fortidens nød og elendighed 
med den samfundsorden, som da rådede. De, hvis fædre 
aldrig har følt sig trykkede af stavnsbåndet, jubler over, 
at det er bleven løst, og det ikke blot fordi de føler 
sig som ét folk med dem, der virkelig var trykkede af 
stavnsbåndet, men også fordi de ved »stavnsbåndet« tænker 
på alt det, der pinte deres egne fædre, og for hvilket 
befrielsen er kommen i slutningen af forrige hundredår, 
dels ved de andre landboreformer, f. eks. fællesskabets 
ophævelse, som der allerede i det guldbergske ministeriums 
dage kraftig blev arbejdet for, og forordningen af 8. juni 

1787, hvorved herremandens krav ikke blot på hoveri, men 
også på landgilde af en fæstegård blev gjort afhængigt af, at 
den blev bortfæstet i tilbørlig stand og med fuldstændig be- 
sætning — dels ved de for salget af landbrugsprodukter 
gode år, som kom i slutningen af forrige og begyndelsen 
af dette hundredår”). Men historiegranskerne kan ikke 
slå sig til ro med denne forklaring. De må føle trang til 
at få det opredet, hvordan forholdene virkelig har været 
i de forskellige egne af landet. Mejborgs smukke bog 
vækker ønsket om offentliggårelsen af flere tegninger af 
gamle huse og gammelt boskab. De aktstykker, som er 
offentliggjorte, maner til, at andre aktstykker må frem for 
dagen, og at de erindringer, der lever hos de enkelte 
egnes mænd, bliver bevarede.”) Da først kan der være 
tale om at skrive den danske bondestands historie. Det 
er tak værd, hvad der er ydet af vore historieskrivere. 
Men de vil sikkert selv være de første til at erkende, at 
hundredårsfesten for bondefrigårelsen har åbnet 6jnene 
for, at der er et stort hul i vor viden om fortiden, som 
de efterdags må arbejde på at få fyldt. 

Er det kommen stærkere frem nu end nogen tid for, 


1) Efter Falbe-Hansens indbydelsesskrift til universitetsfesten 
var gennemsnitspriserne for 
É rug byg havre 


pr. tnd. pr. tnd. pr. tnd. 
i tiåret 1731—40... Kr. 6,4 Kr. 44, Kr. 2,97 

Af fedevarer kostede 
1 pd. oksekød i tiåret 1735—44: 17 øre, men 1795—1804: 27 øre. 
1 pd. flæsk — — 13 - — 30,9 - 
1 pd. smør — == 17,9 - — 37,7 - 
2) Et skrift som forhenværende landsthingsmand A. Simonsens 
om Ånst og Gjesten sogne i Ribe amt kan vise, at der er adskil- 
ligt, som lever i folkemindet, og som er for godt til at gå i glemme. 

at granskningen af den danske hbondestands historie i 
undertrykkelsens tider er en uløst, men tillige en stor og 
smuk opgave, så er historien om frigårelsens forberedelse 
ved »regeringsskiftet i 1784« stillet i et klart lys ved de 
med et forord af A. D. Jørgensen udgivne aktstykker, 
og selve landboreformernes historie er fremstillet så dyg- 
tigt af professor Edvard Holm og dr. Fridericia, så der 
heller ikke i denne kan være mange spårgsmål ubesvarede; 
et sådant er dog dette, om Frederik den sjættes bekendte 
lyst til at reformere hæren også har styrket hans iver for 
stavnsbåndsløsningen, hvad to af vore krigshistorikere har 
påstået. 

Noget af det, som ved festskrifterne er kommen til 
at stå i det klareste lys, er de mænds ejendommelighed, 
som spillede hovedrollen ved begivenhederne for et hun- 
drede år siden. Skal vi have den rette frugt af vor 
mindefest, da må vi især agte på disse mænd; de kan i 
mangt og meget være forbilleder for os. 

Ove Høegh Guldberg behøver ikke at skildres med 
mørke farver, for at de store »bondevenners« skikkelser 
kan træde lysende frem. Man kan godt tænke på, hvad 
Grundtvig skrev for 50 år siden, at »Ove Guldberg udgik 
fra en lærestol på den danske højskole i Soer for at for- 
danske vort kongehus, hvor vel ikke latinen, men dog 
fransken, under modersmålets forsåmmelse, havde fået 
overhånd, og denne uforglemmelige ædling prøvede nu 
også på at fordanske latinskolen, et herkulisk arbejde, 
som vel mislykkedes, men åbenbar kun fordi dansk og 
latin er i drengeskolen som i drengehovedet uforligelige«.") 
Og man kan lægge mærke til, hvad A. D. Jørgensen har 
understreget, at Guldberg 19. november 1784, efter at 
være trådt tilbage fra sin betroede plads, skrev til en ven, 
at hans ønsker for hans efterfølgere ikke var mindre 


1) Skolen for livet og akademiet i Soer, s. 48 f. 

levende, end de havde været for ham selv, da han stod 
ved roret: » Staten er det blivende; vi andre, hvem vi 
end ere, ere kun trækfugle«. Og vi kan godt tænke 
os, at det var under ærlig, men misforstået omsorg for 
»statens« vel, han sagde: »Bondens åg kan ikke afkastes, 
uden at staten i alle sine grundvolde skal bæve«. At han 
kunde bruge en sådan ytring, viser bedst, hvor nærsynet 
han var. Fordi vi i ham ser en dansk mand, en ydmyg 
mand og en ærlig mand, kommer de ikke til at stå i 
mindre glans, der ikke som han tænkte på det døde stats- 
begreb, men på det levende folk, og som havde den sikre 
forvisning, at folket trivedes bedst, når alle dets med- 
lemmer havde frimands-ret. 

Christian Colbjørnsen var en frænde af heltebrødrene 
i Frederikshald og den kække præstekone, Anna Colbjørn- 
sen, i Norderhoug. Han var en dygtig retslærd, klaråjet 
og ihærdig, kæk og slagfærdig, — måske lidt vel kamp- 
lysten. Han så det straks, da han som kammeradvokat 
skulde afgive betænkning over herredsfoged Bjerings ind- 
stilling, hvad der måtte være opgaven. Fæstebøndernes 
rettigheder burde bestemmes ved en lov, og denne måtte, 
da den skulde beskytte en ringere stand mod en mægtigere, 
gives en sådan styrke og fasthed, at denne sidste ikke 
ved sin vælde og hins svaghed skulde kunne rokke den 
eller hindre dens alvorlige håndhævelse. Som sekretær i 
den store landbokommission gjorde han sit bedste til at 
virkeliggåre sin tanke. . 

Christian Ditlev Frederik Reventlow har tegnet sit" 
eget billede i et brev, som han skrev til sin søster straks 
efter den afgørende samtale med kronprins Frederik i juli 
1786. Dette brev, som først er bleven trykt i historisk 
månedsskrift,") er bleven oplæst ved flere fester for stavns- 
båndsløsningen og er bleven optrykt i mange blade. Han 


SETE SEE 77, 

kalder sig deri »Christian Smed«; det må være et øge- 
navn, han har haft imellem sine sødskende; men nu skulde 
han vise, at han kunde smedde, mens jærnet var varmt. 
Bondeundertrykkelsen med alle dens marter-redskaber 
skulde blive til intet. Vilde nogen holde på den, skulde 
de få at føle, at han havde en stærk vilje. Hans søster 
skulde råbe hurra med ham, for sejren var sikker! Det 
vidste han siden sin samtale med kronprinsen. Det var 
for ham, da han talte med kronprinsen, »som om tordenen 
havde truffet modstanden«; det vil vel sige, han havde en 
følelse af, at der var mægtige ånder, som stod ham bi, 
og som gjorde hans indlæg for bondefriheden uimodståe- 
ligt. Og det var gode ånder, der havde stået ham bi; ti 
da samtalen var omme, var det for ham, som havde han 
været i den tredie himmel i helligdommen. Den ivrige 
mand var tillige en from mand. Men når hån i den ind- 
stilling, han skrev i rentekammerets navn, skulde betone, 
hvad han mente, det gjaldt om, da samlede han »de fleste 
af undersåtternes helligste rettigheder« i de to ord: »per- 
sonlig frihed« og »ejendomsret«. Disse to kunde han 
ikke skille ad — lige så lidt som Grundtvig, der har 
skrevet meget fornåjeligt derom i sin »Dansker« (1848, 
nr. 15), da han udlagde ordsproget: »Dør selvhave, finder 
man aldrig hendes mave (d. e. mage)«.7) At dette var 


1) Den udvendige selvhave, skrev Grundtvig, er, hvad vi kalder 
ejendoms-retten; den har naturligvis ikke blot alle tyve og røvere 
af håndværk, men også de fleste dovnere, doblere, drukkenbolte, 
og nuomstunder en hel del blødhjærtede sværmere imod sig, så den 
vilde nu alle vegne blive overvældet, dersom ikke daglig erfaring 
lærte, at ejendomsretten ikke blot er det borgerlige selskabs grund- 
lov, men også dets grundvold, så når den tages bort, synker hele 
bygningen i grus. . . Enhver klog og menneskekærlig øvrighed vil 
lade den sten ligge, som ingen "hånd kan løfte, og kun alvorlig 
stræbe, ved den størst mulige næringsfrihed og ejendomssikkerhed 
at fremme den jævne velstand og ønskelige ligevægt, mens den, så 

Reventlows fulde alvor, viste han både ved sin iver for 
at skaffe bønderne arvefæste, som i virkeligheden giver 
jordbrugere samme ret til at handle med deres gårde, 
som ejerne har, og ved at arbejde på, at hver husmand 
fik tre tønder land, så han kunde holde en ko; husmænd 
af denne slags kan stå frit over for tilbud om arbejde. 

Ludvig Reventlow på Brahetrolleborg slægtede sin 
broder på og har måske endnu klarere end han set, at 
der også var et andet ord end ejendom, som måtte nævnes 
sammen med frihed, nemlig oplysning; i hvert fald er 
seminariet på Brahetrolleborg ikke lidet ældre end det i 
Vesterborg på Christianssæde gods, som C. D. F. Revent- 
low og P, 0. Boisen fik i gang. 

Hvad brådrene Reventlow havde sind til at udrette, 
fandt de støtte til hos den mægtigste af ministrene, An- 
dreas Peter Bernstorff. Da han af C. D. F. Reventlows 
mund hørte, at kronprinsen var vunden for bondefrigårel- 
sen, sagde han det mærkelige ord: »Heri erkender jeg et 
vink af Forsynet, som våger over Danmark«. Den også 
ude i det store Evropa for sin kløgt beromte minister var 
lige som C. D. F. Reventlow en mand, der barnligt troede 
på Guds Forsyn, og han troede på Danmarks lykke. Men 
der er mere, som skal siges om Bernstorff. Han, som 
var sjælen i den regering, der frem for nogen anden har 
virket for det danske landbrug, har ingenlunde særligt 
dreven, hvad man kalder »agrar-politik. Det kan der- 
imod — som Falbe-Hansen bemærker”) — kaldes »agrarisk 
politik«, hvad der bragte Christian den sjætte til at ind- 
føre stavnsbåndet; denne konge og hans rådgivere anså 
godsejerne for landets piller; for at godsejerne kunde få 
deres arbejde gjort, måtte de have hold på deres arbejdere; 
derfor skulde bønderkarlene ikke have ret til at forlade 
vidt muligt, ved velgårende indretninger sørger for de bårn og 


gamle, syge og vanføre, som findes hjælpeløse, i deres nærmeste kreds. 
1) Universitetets festskrift, s. 12. 

deres fødestavn. Dersom kronprins Frederik og hans råd- 
givere skal kaldes »agrarpolitikere«, så må det i alt fald 
være i en anden betydning, end når navnet bruges om de 
statsmænd, der rådede 50 år tidligere; Reventlowernes 
landbopolitik har stemt overens med, hvad den franske 
kong Ludvig XV.'s livlæge Quesnay — banebryderen for 
det statsøkonomiske system, som man kalder det fysio- 
kratiske — udtrykte i de to sætninger: »Fattige bønder 
gor et fattigt rige; et fattigt rige går en fattig konge«; de 
har haft den mening, at bønderne i hvert fald lige så 
fuldt som herremændene kunde være bærere af landbruget, 
der var landets hovederhverv"). Men den egentlig ledende 
ministers, Bernstorffs, statsklogskab standsede ikke ved 
landboreformerne. Medens han stod for styret, kunde 
hvem der vilde, frit lade sine tanker om offentlige an- 
liggøender komme frem på tryk; var der gode forslag, 
som på den måde så lyset, da havde han mod på at 
tage dem op, i hvad retning, de så gik. Og det skal 
særlig nævnes, at zoldforordningen af 1. februar 1797, 
hvorpå en kommission havde arbejdet siden maj 1787, var 
den mest frisindede toldlov fra forrige hundredår.”) Det 
bernstorffske ministerium havde ikke mindre sin opmærk- 


1) Spårger vi de senere tiders erfaring, hvem der så håvde 
ret, enten de, der mente, at herremændene skulde bære landbruget, 
eller de, som mente, at det kunde de jævne landboer lige så godt, 
da kan man vel endnu ikke sige, at det attende hundredårs bonde- 
venners lyse forventninger fuldt ud er bleven virkeliggjorte. Det 
vil de først være, når de små gårdbrugere kommer frem i de led- 
ende landbrugeres række i et antal, som svarer til den del, de 
udgår af de danske landbrugere i det hele. De ledende landmænd, 
hvis billeder og levnetsløb er bleven meddelte i , illustreret tidende” 
og i et aftryk deraf, i anledning af hundredåret for stavnsbåndets 
løsning, hører for det meste til, hvad man især i forrige hundredår 
kaldte ,proprietærerne". Men det tår vel siges, at der er mange 
små landbrugere, som arbejder dygtigt på at nå frem ved siden af 
de store, og at der hvert år bliver flere. 

2) Scharlings og Falbe-Hansens statistik, ILI., s. 427 og 429. 

somhed rettet på, hvad der tjænte handel og skibsfart, 
end på hvad der tjænte landbruget bedst. 

Til kronprins Frederik sigtede Grundtvig, da han i 
den bedste vise om bondefriheden, der vel endnu har set 
lyset, sang således: 

Der står en sten på Vesterbro, 
det er en æreståtte 


for hjærtet, der i kongebo 
ved bondens lænker blødte. 


Og dette er vel en sanddru fortælling om, hvad der 
skete, da Reventlow i varme ord havde talt bondens sag 
for den unge fyrste. Men det skal så ikke glemmes, at 
kronprinsen, da Reventlow ikke vilde tie med, at der var 
store vanskeligheder, hvormed man vilde få at kæmpe, så 
det måske kunde være klogt at gå langsomt frem, udbrød: 
»Det forekommer mig dog, at i en så vigtig sag, hvor det 
gælder om landets vel, bår man ikke lade en eneste dag 
gå tabt, Kan man ikke lige så godt tage fat derpå imorgen 
som ioyermorgen ?« 

Det er, hvad stavnsbåndsløsningens hundredårsminde 
skulde styrke os til: som kronprins Frederik og hans råd- 
givere fra 1784 til 1797 ikke at se på en enkelt stands, 
men på det hele lands, det hele folks vel, — til som 
Colbjørnsen at arbejde for klare Zove, som alle kan fatte, 
og som er stærke nok til at værne de svage mod de 
mægtige; i vor tid er det dem, der har det svære legem- 
lige arbejde, især i byerne, men også på landet, der er 
de svage, og som har særligt krav på lovgivningens støtte; 
— hundredårsmindet skal, håber jeg, styrke os til med 
Reventlowerne at holde fast på den inderlige sammenhæng 
mellem frihed og ejendom som imellem frihed og op- 
lysning. Det store minde må kunne styrke os til ikke 
at opsætte til iovermorgen, hvad vi allerede imorgen kan 
gåre for at hjælpe flere af vore medborgere til den ejen- 
dom og den. oplysning, der betrygger den personlige frihed. 


33. 
Måtte det lyse minde også befæste hos os Bernstorffs 
tro på, at der er et Forsyn, som våger over Dan- 
mark! 


Rusland. 


En indledende oversigt 
af Holger Begtrup. 

Læserne må ikke undre sig over at finde et stykke 
om Rusland i vort nye, danske tidsskrift.  »Danskeren« 
bør aldrig blive en hjæmmefødning, og ligesom hans fædre 
ofte gæstede fremmede lande, således vil han gærne den 
dag i dag se ud over det blå hav, som hegner hans fædre- 
lands kyster, og det både i øst og vest. Det hører med 
til vort håb for Danmarks sag, at den unge slægt med 
vågne &jne vil følge, hvad der sker i den store verden, 
for dermed bedre at kunne dåmme om udsigterne for 
vort eget fremtidsliv uden dog at glemme, at der er en 
Gud, som styrer både store og små, og hertil ønsker jeg 
at bidrage ved dette og nogle andre småstykker om den 
østlige stormagt. 

Det er i regelen grumme lidt, en dansker kender til 
Rusland og russerne. Vi véd, at det er et uhyre stort 
land på grænsen af Asien og Evropa, fuldt af sne og 
østenvind, som uhindret stryger hen over de uendelige 
sletter og skovmoser, og vi regner det jo gærne for en 
hilsen fra Rusland, når vi om foråret plages af de strænge 
østenstorme med fygevejr og frost. Om folket véd den 
frisindede ungdom blandt »verdens mest oplyste bønder«, 
at det lever i tyk uvidenhed og ussel trældom, kuet af et 
grænseløst enevælde, som det næppe fortjæner at slippe 
for. Fræmdeles kender vi fra aviserne lidt til Ruslands 

udenrigshandler og nærer en måske velgrundet frygt for 
russervældens skadelige virkning på frihedslivets udvikling 
i det øvrige Evropa. Det nærliggende billede om »påske- 
østens« virkning på forårsspirerne er kendt og brugt ofte 
nok. Endelig har vi danske et slags personligt kendskab 
til Ruslands czar, som er vor konges svigerson, og som 
gjærne plejer at komme til Sælland en gang hver sommer. 
— Uden her at tale om, hvorvidt dette store svogerskab 
er til gavn eller ej for vort lille land, kan man som 
dansker ikke lade være at føle sig en smule stolt over, 
at »selvherskeren over alle russer« er så glad ved at 
gæste vort fædreland, især når man har den mening, at 
det er, fordi han her i vort lille fri land kan finde det 
»Fredensborg«, han forgæves leder om i sit eget store 
rige... Man kommer uvilkårlig til at mindes sagnet om 
czar Peters og kong Frederik den fjerdes samtale på 
Rundetårn. Da de to fyrster stod der oppe på tårnet og 
så ned på Københavns gader, skal czaren have sagt: »Her 
kunde jeg byde, hvem jeg vilde af mine undersåtter, at 
kaste sig ned, og han vilde strax lystrel« —- »Ja, det 
kunde jeg ikke«, svarede kong Frederik; »men jeg kunde 
trygt gå ind, i hvad for et hus jeg vilde i mit land, og 
lægge mig til at sove med hovedet i bondens skød!« 
»Så?« råbte czaren; »nej, så er jeg bange for, at jeg 
mistede hovedet!« — Med kejser Alexander følger der gærne 
nogle russiske matroser og spillemænd, og i København 
er der — nærmest af den grund — blevet bygget en 
russisk kirke med gyldne løgkupler. I.år er der jo også 
på den store udstilling i København en russisk afdeling, 
som skal være meget smuk og lærerig. Men alt dette 
giver dog kun et meget flygtigt indblik i det russiske riges 
forhold, og det endda kun for dem, som har været så 
heldige at få det at se på nært hold. 

Det er imidlertid nødvendigt, at vi herefter lægger 
mere mærke til alt, hvad der fortælles om Ruslands rige 


og folk, da det er utvivlsomt, at det vil komme til at 
spille en meget stor rolle i Evropas udvortes og åndelige 
forhold. Og enten man mener, at det vil blive til fare 
eller fræmgaång for menneskeheden, må man som men- 
neske med historisk sans have &jet fæstet på denne fræm- 
tidsmagt. 

Det allerfårste, man ved nøjere eftersyn vil lære at 
skælne imellem, er folk og stat, så man lærer at se, at 
selv om landets regeringsform er nok så uhyggelig for 
frisindede mennesker, er der dog altid en mulighed for, 
at folket, som lever under denne enevælde, gæmmer slum- 
rende kræfter i sig, som en gang kan komme frem i bedre 
tider. Det er uretfærdigt at domme Rusland alene efter 
dets statsstyrelse og udenrigsfærd og glæmme, at der i 
landet bor et folk med en rig digtning og et forunderlig 
bøjeligt og velklingende modersmål, der synes egnet til at 
give udtryk for et rigt og alsidigt menneskeliv med dets 
åndelige og hjærtelige rårelser. — Når man nu altså vil 
drage skællet imellem stat og folk, så føres man let til 
den tanke, at det russiske folk lider og sukker under 
enevældets åg og med gærende kræfter søger at sprænge 
dets lænker. Vi har jo alle hørt om nikhilisterne, og man 
kunde nok få den tro, åt de er førere for det russiske 
folk i dets frihedskamp. Men heri vilde man — og det 
være sagt til russernes ære — tage mærkelig fejl.  Nihi- 
listerne er en lille flok af »evropæiske« revolutionsmænd, 
der med hæslige midler om end ofte med uforfærdet mod 
kæmper for et fræmskridt langt foran og langt til siden 
fra det jævne, russiske folks hovedstråm på 'fræmskridts- 
banen. De brede lag i folket har intet med denne ret- 
ning at gåre; de hader dens midler, og bønder og arbejdere 
rejste sig især i harme mod de »hvidhåndede« nihilister, 
da de vovede at sprænge Ruslands hellige czar, Alexander 
den 2den i luften, den samme »fader czar«, som tyve år 
tidligere havde givet de russiske bønder deres frihed. 

Vor landsmand Thor Lange, som bor i Moskva, har 
i sin bog »Fra Rusland« givet en gribende skildring 
af stemningen i det russiske folk overfor nihilisternes 
udåd den 13de marts 1881. »Séndag eftermiddag den 
13de marts, nogle minutter efter klokken halv fire, viste 
sig på en af vinterpaladsets balkoner en officer med blottet 
hoved og sagde nogle ord til stimlen, som havde samlet 
sig udenfor på slotspladsen. Lyden af hans stemme var 
ikke rigtig hørlig, men hele hans holdning gjorde et ilde- 
varslende indtryk på folkemassen, i hvilken mange endnu 
ikke ret anede, hvor stor ulykken var. »Hvad: Hvad er 
det, han siger?« spurgte den ene den anden. >»Det er jo 
ikke muligt.« Men i det samme begyndte den kejserlige 
standart over palæets frontespice langsomt at synke tomme 
for tomme, til den standsede på midten af flagstangen. — 
Det havde været muligt. Alle blottede hovederne.  Gen- 
nem den store skare gik et suk af sorg, af skånselløs for- 
bitrelse og uafværgelig, hjælpeløs skam. Det havde kun 
været alt for muligt. Den kejser, hvis liv bestandig var 
viet til i mildhed at lette byrderne for andre, og som 
aldrig havde tilladt sig noget overgreb eller nogen som 
helst hårdhed i udøvelsen af sin umådelige magt, var til- 
sidst bleven gyselig lemlæstet og dræbt ved håjlys dag midt 
i sim egen hovedstad.« Videre fortæller Thor Lange bl. a. 
følgende træk om stemningen i Moskva, hvor befolkningen 
i det hele var stille, men rasende forbitret, og politiet 
ikke havde megen magt: »En politibetjænt skænder på en 
kusk, som kører op i en dynge sammenfejet sne, og den 
anden svarer ham hånlig: »Ja, det kan du se, men at de 
slog czaren ihjæl, mærkede du nok ikke noget til.« Så 
tier politibetjænten stillel« — Thor Lange må som russisk 
æmbedsmand udtale sig loyalt om forholdene, men der 
kan ingen tvivl være om, at han har set ret på stemningen 
ved denne lejlighed. 

I Rusland er det patriarkalske forhold mellem kejser 

og folk endnu fuld virkelighed, og flertallet af det rus- 
siske folk ønsker ingen bedre styrelse, end den de har. 
— I så henseende er Rusland heldigere stillet end vort 
lille land med dets fri forfatning! — Dette tyder på, at 
russerne står på et tidligere udviklingstrin end andre 
evropæiske folk, og heri hår vi udgangspunktet for det 
rette syn på de russiske forhold. 

Kaster man et blik på Evropas hovedfolk, så vil man 
finde, åt de er nået til forskællige trin i deres udvikling. 
De romanske franskmænd i vesten havde lettest ved at 
tage arv efter latinerne på grund af deres tungemål, som 
er udsprunget af latinen, de kom derfor først ud af 
skolen og gjorde sig tidligst gældende, men nu synes de 
som et aldrende forstandsfolk at være ved enden på deres 
bane. Tyskerne og englænderne af fælles germanisk rod 
er de egentlige nutidsfolk, hvis sjældne dådskraft giver 
dem førerskabet blandt Evropas folk. Slaverne og særlig 
russerne har hidtil levet i skygge, men de har vistnok en 
fræmtid for sig, når ævnerne hos dem bliver udviklede 
til modenhed. — Ser man på Ruslands historie, kan man 
let finde grunden til, at de endnu står så langt tilbage. 
Fra midten af det 13de til midten af det 16de århundrede 
var deres land oversvømmet af mongoler og tatarer, hvis 
horder næsten helt udviskede sporene af den tidligere 
lovende udvikling, som under nordisk og græsk påvirkning 
var ved at spire fræm i Rusland omkring Novgorod og 
Kijev, og lukkede russerne ude fra deltagelse i hele den 
senere middelalders mærkelige udvikling i vesterleden. 
Og på samme tid satte disse hunner et mærke af tyranni 
og trældom på russerfolket, som sent vil udviskes. Vil 
man have et levende indtryk af dette, så bår man læse 
grev Alexis Tolstoys historiske roman »Fyrst Serebræny« 
(overs. af V. Møller) fra den forfærdelige Ivan Vasilievitschs 
tid (1533—84). I denne czars dage blev tartarernes magt 
tilintetgjort, men han tog et grusomt tyranni i arv efter 

dem og åbnede i Sibirien, som netop den gang blev er- 
obret, et tartarisk fængsel for sit stakkels folk.”) 

Dette syn på Ruslands tilstand styrkes, når man ser 
på /andets forskællige indre forhold, som hver for sig 
minder om tilstanden i det øvrige Evropa for århundreder 
tilbage. Ænevælden er allerede omtalt. Den kan have 
adskillige træk, som må forklares af et asiatisk barbari, 
som vi heldigvis aldrig har kendt; men den ligner dog i 
mange ting fortidens enevælde herhjæmme. Den virker 
for exempel til at udjævne forskællen mellem store og 
små og holder hånd over de svage. Man kan stille kejser 
Alexanders den 2dens arbejde for bondens frigårelse, som 
kronedes med /livegenskabets ophævelse i 1861, sammen 
med Frederik den fjerdes og kronprins Frederiks love om 
vornedskabets og stavnsbåndets ophævelse. I disse spårgs- 
mål har Rusland været hundrede år bag efter Danmark i 
udvikling. I god overensstemmelse hermed er jordfælles- 
skabet, som blev ophævet her til lands for henved 
hundrede år siden, endnu gældende i Rusland, og de love 
om udskiftning, som regeringen i de senere år har givet, 
får samme vrangvillige modtagelse hos de russiske 
bønder, som tilsvarende love fik blandt danske bønder i 
slutningen af forrige århundrede. — De russiske bønder er 
i det hele uoplyste og langt tilbage, men det siges, at der 
er gæmt gode kræfter hos dem, og at de har gode gaver 
til at lære næsten alt, når de får lejlighed dertil. Et 
andet forhold, som minder om længst forsvundne dage 
her hos os, er den troskyldige ærefrygt, som bønderne 
viser deres præster, den dybe ærbødighed for kirkeskik- 
kene, pilgrimsvandringerne og bodsfærden, som endnu hører 
til dagens orden i Rusland. — Endelig må vi nævne adelens 


7) L. Schrøder har i »Højskolebladet« 1885, Il, givet nogle 
»Bidrag til oplysning om det russiske riges historie«, som jeg på dette 
sted vil henvise til. 

stilling med forrang og forret, men også med kald og 
ansvarsfølelse til at gå i spidsen for folket i åndens og 
håndens verden. Udviklingen er ikke nået videre, end at 
kun en lille del af folket, der som adelen har gunstige 
vilkår for et frit og indholdsrigt liv, har vundet klarhed 
over, hvad det store fædrelands vel kræver, og grundig 
oplysning om, hvad fremmede folk har udrettet. Den rus- 
siske adel har været stærkt påvirket af det franske ånds- 
liv igennem et par hundrede år og har båjet sig så dybt 
for det, at de har regnet det for god tone at tale fransk 
ved hoffet og på herregårdene, men de er dog ætlinger 
af de gamle russiske bojarer, skudt op som kronskud af 
den samme rod som det ovrige folk, så de kan nu gå i 
spidsen for de folkelige fræmskridt. Den russiske adel 
skal være noget nær den mest frisindede og oplyste i 
verden, og den tæller mange store navne i kamp for 
fædrelandet og i al videnskabelig og kunstnerisk syssel. 
Vi må tilbage til Frederik den 2Zdens dage for at træffe 
noget lignende her hjæmme. 

Rusland er langt tilbage i sin udvikling, men deri 
ligger ingenlunde, at folket ikke skulde have en stor 
fræmtid for sig. Når man får lidt oplysning om folkets 
åndelige eje i modersmål og digtning, vil man tværtimod 
få god tro til en sådan fræmtid. 

Det russiske tungemål hører til den slaviske hoved- 
gren af den indoevropæiske sprogæt, og' udmærker sig 
ved sit gamle præg med mange båjningsformer og stor 
lovbundethed. Der råder endnu stor énsartethed mellem 
de forskællige slaviske sprog, og forskællen på oldslavisk, 
der i 1000 år har været brugt som kirkesprog, og nyrus- 
sisk er mindre end mellem olddansk og vor nutidstale. 
Tungemålet står altså i det hele på samme tidlige udvik- 
lingsstade som folket selv. Men ved siden derat er efter 
sproggranskeren Vilh. Thomsens vidnesbyrd de slaviske 
sprog i ordformer, båjelighed og udtryksfuldhed blandt de 

ypperste i vor sprogæt. — Det russiske sprog har en 
stor, naturlig velklang. Digteren Karl Gjellerup, som har 
et fint øre for musik, omtaler i »Vandreåret«, hvorledes 
han i Schweitz traf sammen med nogle russere og havde 
anledning til at beklage, at han ikke forstod »dette store 
sprog«. »Det er i længden frygtelig irriterende at høre 
et sprog, hvoraf man ikke forstår andet end ja og nej — 
og aller mest, når dette sprog rent materielt virker så 
indsmigrende melodisk som det russiske.« Det smukkeste 
og værdifuldeste vidnesbyrd, jeg har truffet, om det rus- 
siske sprogs skånhed og kraft er følgende lille udtalelse 
af digteren Turgenjev fra hans sidste år, juni 1882: » Det 
russiske sprog. I tvivlens dage, i dage tilbragte i pinlig 
grublen over mit fødelands skæbne, er du alene min støtte 
og stav, du store, mægtige, sande, du frie russiske sprog! 
Var du ej til — man måtte fortvivle ved synet af, hvad 
der sker i vort hjæm! Men det er utænkeligt, at et sprog 
som dette ej skulde være skænket et stort folk.« — Et 
sådant vidnesbyrd af en af folkets bedste sånner kan vel 
også give fremmede tro på den kraft, som bor i det rus- 
siske sprog. 

Et andet håb for Ruslands fræmtid ligger i digtningen. 
Folkedigtningen fra ældre tid med de underlig store og 
fantastiske helteskikkelser og med sin mårke, vemodsfulde 
naturstemning peger måske næppe fræmad, men i alt 
fald indad mod et blødt og hjærteligt folkesind, der 
sukker under tyranniets forfærdelige åg. Men fra vort 
århundrede har vi en rig digtning, som bærer stårre håb 
i sig. Ganske vist er også den ofte præget af et dybt 
vemod, men der ånder os fra dens sårgelige skildringer 
en sådan forståelse af menneskelivets sorg og længsler 
i møde, den maler os et så rigt og alsidigt billede af 
menneskehjærtets ønsker og glæder, at vi intet steds i 
vor tid finder magen og nødvendigvis må føle, at et så- 
dant folkeligt hjærtesuk umulig kan blive uden frugt, når 

åndens time kommer. Man har sammenlignet den rus- 
siske digtning med en sårgmodig efterårstid med skånne, 
fine solstråler imellem det falmede og faldende løv, 
med tågedis og kuldegys, der spår om vinterdøden. Men 
for mig står denne digtning mere som de første spæde 
vårspirer, der også har et vemodigt præg og et sygeligt 
farveskær, fordi de kun med måje henter lys fra de 
sparsomme solstråler, som hår begyndt at smelte vinter- 
sneen, men som spår om de kommende sommer. — Jeg 
håber senere at få lejlighed til at udtale mig nærmere om 
disse vårtegn, i det jeg agter at give nogle korte skildringer 
af Ruslands stårste digtere i vor tid. 

Med alt dette kunde man frygte, at Ruslands magt 
i en nær fremtid skulde udvikle sig med overvældende 
kraft til stor fare for det øvrige Evropa. Det er det, 
Bjørnstjerne Bjérnson i en meget omtalt artikel advarede 
de vestlige magter imod, i det han satte hele det øvrige 
Evropa den fællesopgave at være på vagt mod det vox- 
ende russervælde. 

Men man må i denne sammenhæng ikke overse, at 
en virkelig udvikling af Ruslands kraft nødvendigvis vil 
føre til de samme store folke- og frihedsrørelser, som hår 
gået igennem den øvrige verden. . Derved vil den ud- 
vortes enhed måske for en tid blive svækket, og faren 
for et russervælde over fræmmede folk vil i ethvert til- 
fælde ikke blive nær så stor som under enevælden. — 
Østenvinden kommer egentlig ikke fra Rusland, men fra 
Sibirien. 

En sværmerisk bevægelse 
fra den danske kirkekamps dage 1832. 


Der hår næppe i det nittende hundredår været et 
mere bevæget og alvorsfuldt øjeblik for kristenfolket i 
Danmark end den stund, da Grundtvig og hans lille venne- 
kreds i hovedstaden den 28. januar 1832 fik afslag på 
deres begæring om at måtte danne en fri kristelig menig- 
hed inden for den danske statskirke. Det alvorsfulde i 
denne afgørelse lå, dybest set, deri, at der nu kunde være 
fare for, at den ånds fornyelsens sol, som lige var be- 
gyndt at lyse over dåbskilden og nadverbordet som de 
eneste steder, hvor herrens ord kan møde os som liv og 
ånd, måske for lange tider skulde formørkes. Grundtvigs 
mund blev jo nemlig yderligere lukket ved dette afslag. 
Og hvor kunde den danske kirke undvære den virksomhed, 
som han ad mundens vej var enestående i at kunne yde? 

Men ligesom Grundtvig i sin seksårige Warthurgtid 
fra pinsen 1826 tålmodigt og trofast havde biet på en 
udvej af snevringen, således opgav han heller ikke på 
denne sit ny nederlags dag håbet om, at »Guds slægt dog 
sejre skal tilsidst«. 14 dage efter det danske kancellis 
afslag, fik han lejlighed til over for selve kancellipræsi- 
denten, v. Stemann, at udtale sit håb. Stemann endte 
sin samtale med Grundtvig med at sige: »det er ingen 
ting og bliver til ingen ting«. Men Grundtvig svarede 
ham, idet han gik: »jo, det både er noget og skal blive 
til noget«. 

Knapt en måned efter dette sammenstød med stats- 
kirkens øverste myndighed, stod Grundtvig atter på prædike- 
stolen i den danske statskirke. Den 4. marts 1832 be- 
gyndte han sin virksomhed som fri aftensangs prædikant 
i Frederikskirken på Kristianshavn. Hans prædiken den 

dag var om ordet og dåben med herrens ord hos Jesaja 
til indgang: »for Zions skyld vil jeg ikke tie, og for Jeru- 
salems skyld vil jeg ikke være stille«. Og fra nu af sam- 
lede Grundtvig ved sit mægtige og friske åndsvidnesbyrd 
en fri tilhørerkreds og såede i mangt et hjærte den vingede 
sæd således, at åndsfornyelsen i kirken bredte sig over 
det hele land. 

Dette er forsiden på det historiske minde om kirke- 
kampens tungeste år fra 1826 til 1832. Men det samme 
minde har en bagside, som hidtil ikke har været tilstrække- 
lig kendt, men som ved en møjere betragtning vil give os 
endnu mere indblik i, hvor alvorsfulde hine dage var i 
den danske menigheds historie. 

Søndagen den 25. september 1831 havde en del af 
Grundtvigs venner i hovedstaden, mest småkårsfolk, be- 
gyndt de såkaldte »kalkbrænderiforsamlinger«. Utålmodig- 
hed og uklarhed var tildels anledningen til disse gudelige 
forsamlinger. Men deltagerne i dem havde fundet en stor 
støtte i Jakob Kristian Lindberg, som, ellers enig med 
Grundtvig i det væsentlige, her gik stik imod hans -opfat- 
telse og alvorlige formaning. 

Foruden Lindberg og den tyske præst Lorens Siemon- 
sen, der skiftedes til at tale i disse forsamlinger, havde 
theologisk student Cl. Harmsen fra Treia ved Slesvig én 
søndag optrådt som prædikant. Men Harmsen, som var 
et ungt og uklart brushoved, viste i denne tale en sådan 
hensynsløshed, at man ikke tiere ønskede hans hjælp. 
Han begyndte da på egen hånd forsamlinger på Amager 
og Kristianshavn, først i Frederiks tyske kirkeskole, der- 
næst i sin privatlejlighed hos en madam Luffe. Det var 
danske bibelforedrag, Harmsen her holdt. Han havde selv 
forfattet salmerne, som de sang. 

Kort forinden Grundtvig på ny fik en prædikestol at 
tale fra, var Jakob Kristian Lindberg imidlertid kommen 
til forstand på, at man ved at samles i slige gudelige for- 

samlinger let kunde komme på afveje. Derfor var han 
også klar over, fra den første søndag Grundtvig begyndte 
at prædike i Frederikskirken, at nu gjaldt det om, at alle 
Grundtvigs venner i hovedstaden samledes i denne kirke. 
Og det var godt, at Lindberg nu var kommet helt til sig 
selv i denne henseende. Der blev nemlig snart brug for 
hans åndsmyndige personlighed og ejendommelige gaver til 
at færdes mellem kristne småfolk og være noget for disse. 

Sagen var den,-at ved det gudelige forsamlingsrøre i 
Kjøbenhavn i Grundtvigs sidste venteår var der hos ad- 
skillige kristne lægfolk kommet en understrøm frem, som, 
hvis den fik uhindret løb, kunde true med ikke blot at 
holde en del af Grundtvigs tidligere tilhørere borte fra 
Frederikskirken, men også at knæsætte en falsk åndelig- 
hed, der med ét vilde stanse udviklingen hos dem, som 
kom ind under den. Men her var Jakob Kristian Lind- 
berg ikke blot på sin plads, men også på sin post, så 
han itide fik dæmmet for denne understrøm og ledet den 
ind i sit rette leje. 

Det var en del af Grundtvigs tidligere venner, mest 
små handlende, håndværkere og arbejdsfolk i Kjøbenhavn 
og på Amager, der havde drukket så dybt af den sød- 
ladne drik, som det snevre forsamlingslivs bæger frembød, 
at de var ved helt at kaste vrag på kirken med dens 
offentlige Gudstjeneste. I den slesvigske theologiske stu- 
dent Cl. Harmsen havde de på en måde deres formand. 
Men Harmsen var ikke dristig nok til selv at træde frem 
i forgrunden som sådan. I enkelte lægfolk, særlig et par 
brødre Lundberg, hvoraf den ene var snedkersvend, den 
anden smedesvend, havde den sværmeriske bevægelse 
sine viltreste talsmænd. 

J. K. Lindberg har i en dagbog fra 1832 efterladt 
sig en i enkelthederne temmelig udførlig skildring af dette 
åndelige uvæsen, der blev fremkaldt af den gudelige for- 
samlings efterdønning. 

Vi kan af denne dagbog se, at student Harmsen holdt 
på med sine forsamlinger, navnlig på Amager, efterat 
Grundtvig i marts 1832 var bleven fri prædikant. Men 
da Harmsen den samme sommer var på et længere ferie- 
besøg i sit hjæm i Slesvig — og dermed den sidste led- 
else af forsamlingen foreløbigt var borte, så slog sværmeriet 
ud i lys lue. 

Brødrene Lundberg, en smedesvend Thomsen, en sejl- 
magersvend Viborg og en Larsen tumlede sig imellem hin- 
anden som prædikanter og kappedes en tid om den første 
plads, indtil snedkersvenden Lundberg tilsidst kom til at 
indtage denne. 

Så såre J. K. Lindberg i det stille fik underretning 
om, hvad der var i gære, skrev han til Harmsen derom 
den 16. august 1832. Det hedder i dette brev bl. a.: »De 
véd, at min tid er optaget af den del af kampen, som jeg 
personlig må kæmpe, så jeg ikke har været i disse for- 
samlinger, men jeg skal ikke nægte, at de i den grad for- 
urolige mig, at jeg uden tvivl må gå derhen. Ti at jeg 
ikke skal tale om, hvad jeg ellers hår hørt om enkelt- 
heder, som jeg af erfaring véd, vi ikke altid tør bygge 
på, har jeg modtaget et brev") fra den ene af prædikant- 


1) Dette brev af 8. august lød: 

»I Jesu navn skal al vor gerning ske, om det skal komme os til 
noget gavn, ende ej medl spot og ve. Al den idræt, som begynder i 
det gode, lykke og fremgang får, indtil den målet når; at det Gud 
til ære sker; og dernæst til os henser, hvori al vor velfærd står. Amen. 
Nåde og barmhjærtighed og fred fra Gud vor fader og den herre 
Jesum Kristum være med dig og dit hus, amen. Jeg skriver så frit 
til dig TJ. C. Lindberg, ti den helligånd siger mig, at du haver fundet 
nåde for Guds ansigt, fordi du har stridt mandelig for hans ord ved 
den helligånds kraft, amen. Men du må vedblive endnu en tid og - 
herren vil styrke dig fremdeles. Ti det er jo til hans ære, amen. 
Ånden siger, at den lille kristenflok skal have frelserens kirke på 
Christianshavn til herrens ære og sin menigheds gavn. Men du skal 
være uforsagt, thi du har en mægtig hjælper. Vil du nu gå til kongen 

erne Viborg, som ikke har kunnet andet end både bedrøve 
mig og ængste mig for følgerne af, at sådanne mennesker, 
indbildende sig at være drevne af den helligånd, åbenbart 
ledes og drives af deres egen dårlige ånde. . . . Hvem 
vil binde den ånd, når den slår sig løs under den hellig- 
ånds navn i sådanne prædikanter; hvem ville sådanne 
prædikanter høre, der tage deres egne indbildninger for 
den helligånds åbenbaringer? . . . Om aftnen, som jeg 
kunde vente Viborg og var forberedt på i Guds navn at 
tale ham alvorlig til, kom han ikke, men da han havde 
fortalt til flere af forsamlingen, at han havde haft åben- 
barelser 0. s. v. og havde skrevet mig til derom, kom to 
af de andre, som fortalte mig, at han var afsindig og 
havde været det før. Simonsen var just dengang hos mig, 
og da han hørte hans navn, fortalte han det samme om 
ham. Da de øvrige nu således misbilligede hans skridt 
og hans tale, beroligedes jeg særdeles meget, men siden 
har jeg hørt, at han prædiker, når hans tur falder. Kære 
Harmsen! hvad skal vi dømme om denne ånd? Af Gud 
og sandhed er den ikke; det er ikke den fredens, sand- 
hedens og trøstens ånd, som faderen sender i sønnens 
navn, men en forvirringens ånd, som bedrøver hver kristens 
hjærte istedetfor at trøste. løvrigt er De både den første 
og hidtil den eneste, hvem jeg har meddelt dette, som har 
været mig til så stor bekymring. Er det Dem muligt, 
skønt fraværende, at forhindre noget af alt, hvad der med 
så stor grund kan frygtes for, da forsøm intet øjeblik, 
kære Harmsen, ti sker der noget galt, da vil verden ikke 
alene pege på de kristne og sige: ja se der, var det ikke, 


og sige, hworledes herren ved sin helligånd haver af nåde ladet sim 
gode vilje til kende for en ringe tjener i menigheden, da lad mig det 
Forstå og skriv et par ord på en seddel, om jeg skal komme til dig i 
aften eller om du vil komme ned i Nyhavn no. 19 i rebslager butiken 
og tale mundtlig med mig. Lev vel i herren. 

Christian Gabriel Wiborg.« 

som vi sagde, de ere galne; men de kristne vil for en 
stor del skyde forargelsens skyld på Dem, af hvis for- 
samling det er udgået, og efter hvis opmuntring dette 
menneske hår begyndt at prædike«. 

De følgende dage fik imidlertid Jakob Kr. Lindberg 
flere meddelelser om de ny prædikanter, snedkersvenden 
Lundberg, smedesvenden Thomsen, Larsen og Viborg, som 
dels holdt møde i Harmsens værelser hos madam Luffe 
dels hos en skomager Jensen. Og disse meddelelser for- 
uroligede ham således, at han ikke længer turde holde 
sin personlige indblanding borte. Her var ingen opsættelse 
at tænke på for ham, ti var det muligt at afværge noget 
forkert, da blev denne mulighed med hver dag svagere. 
Lindberg besluttede sig derfor til i herrens navn at gå til 
den næste forsamling. Den holdtes hos skomager Jensen"), 
søndag den 19. august. 

Den 21. august fik Harmsen fra Lindberg følgende 
oplysning om denne forsamling: 

Forsamlingen talte vel 25 å 30 personer. Lundberg 
Jun. (snedkeren) prædikede. Efter hans anordning blev 
først sungen salmen: »ak, kære sjæl, frygt aldrig mer«. 
Lundberg jun. holdt derpå en bøn, om hvilken jeg ikke 
kan sige andet end at den var en mat, vrøvlevoren, pjat- 
tende haranque, sammensat af de mest trivielle floskler 
om synden og satan og den helligånd. Det gjorde et 
højst ubehageligt indtryk på mig. Han forelæste derpå 
Rom. 7. og vilde nu i prædikenen forklare dette kapitel. 
Som en indledning priste han dem salige, hvis fødder 


1) Det må have været hos skomagermester Rasmus Jensen i 
Løngangsstræde, hvor de første små gudelige forsamlinger i Kjøben- 
havn holdtes fra 1820—26. Om søndag aften efter gudstjenesten 
samledes en del kristne mærd der. Jensen læste nogle salmer og 
og stykker af Arndts og flere gamle skrifter og sluttede med en 
bøn. De enedes om at bidrage til de grønlandske kateketer, til 
det missionsselskab, præsten B. F. Rønne i Lyngby havde stiftet. 

herren styrede hen i sit hus, men det rette herrens hus 
var her i forsamlingen; thi hvor to eller tre vare for- 
. samlede i herrens navn, der var han selv midt iblandt, 
end sige nu, "hvor der var så mange. Nu skulde da denne 
lykkelige lille kristne flok høre, hvad den helligånd havde 
givet ham at tale. Han måtte nu især prise Gud, at han 
skulde prædike, for ellers var han noget nær ikke kommet 
i forsamlingen, men havde ladet sig forføre af satan til 
at blive hjemme, for satan sagde jo: er det værd at gå 
hen at høre sådan noget dårligt tøj; men nu havde herren 
friet ham fra denne fristelse ved at »kalde« ham til at 
forkynde ordet. Når ellers satan kom således til dem og 
sagde: hvad vil du nu hen at høre dette dårlige tøj, så 
skulde de sige: hold mund satan, du lyver. Under hvad 
der skulde hedde udlægning af skriften kom af og til en 
lille samtale ind, idet han fortalte, hvad han havde spurgt 
herren om, og hvad herren havde svaret, og hvorledes så 
satan var -kommet til som trediemand og havde blandet 
sig i diskursen. Alt var også her af den beskaffenhed, 
at jeg ved at kalde det utåleligt vrøvl har brugt det mild- 
este udtryk, jeg med god samvittighed kan bruge derom. 
Om skriftudlægningen vil jeg ikke tale; forstod tilhørerne 
ikke før det ingenlunde simple kapitel, hån havde taget 
for sig, hans prædiken skulde næppe opklare noget. 
Efterat han nu havde således arbejdet en tid og især ofte 
syntes mig rekreeret sig med at anføre en dialog mellem 
satan og ham selv eller den helligånd-i ham, sluttede han 
med en bøn i den samme stil, hvori han navnlig bad om, 
at herren nu vilde gøre det godt, om han havde gjort 
noget galt, for han vilde jo ikke komme med noget af 
sit eget, og at han vilde vogte dem for satan, at han ikke 
skulde komme ind imellem dem og forstyrre det gode 
værk, som de nu havde begyndt med (at prædike nemlig). 
Derpå blev salmen om trosbekendelsen sungen. Men 
så begyndte han at bede igen, og nu var genstanden for 

hans snak jomfru Rudelbach,) som ånden bad ham at 
bede for, thi satan havde slidt hende fra forsamlingen, 
og nu tumlede hun sig i verden og i kødets onde lyster 
og begærligheder. Allerede engang havde han foreholdt 
herren denne sag, men endnu var den ulykkelige i satans 
vold og var ikke kommen i aften i Guds børns forsam- 
ling. Under dette djævelske sludder blev hendes navn 
ikke nævnet, men hun var vel tilstrækkelig betegnet for 
hele forsamlingen, i det mindste forudsatte han, at ingen 
skulde tage fejl ad hende. Jomfru Rudelbach var selv 
tilstede som vidne derpå, men han havde ikke set hende; 
ti hun var kommet noget efter forsamlingen var begyndt. 

Derpå holdt Lundberg sen. (smeden) en bøn, hvori 
han takkede Gud for denne enfoldige opbyggelige prædi- 
ken; at de nu kunde prædike selv og opbygge hverandre, 
"og ikke behøvede at høre disse højlærde præster, hvor- 
med han tydelig nok udtrykte sin taknemlighed for, at de 
ikke behøvede nu at ty til eller lade sig lære af Grundt- 
vig. Til slutning bad han for sin broder, som var syg af 
en sygdom, som lægerne ikke kunde helbrede. Satan fik 
også af ham en tilbørlig omtale. Denne bøn stod mig 
ingenlunde an. 

Derpå holdt en anden person, som jeg siden fik at 
vide héd Olsen, en bøn, som var en videre udførelse af 
»led os ikke udi fristelse«. Hans bøn var hjærtelig, ordene 
vel sammenføjede, fri for al pralende og søgt prydelse, 
og han holdt den med megen følelse og værdighed. Han 
sluttede med at fremsige en salme, som var en fri be- 
arbejdelse af Luthers »vor Gud han er så fast en borg«, 
hvilken også lod sig høre til opbyggelse. 

Da det nu lod til, at der ikke var flere, som havde 
noget at fremføre, trådte Jakob Kristian Lindberg frem, 
høj og bredskuldret, åben og djærv som han var; hjærte- 


7) Søster til dr. G. Rudelbach. 

lig bedrøvet over uvæsnet, som han her var vidne til, 
men åndsmyndig nok til at gå klart og kraftigt imod det. 
Indholdet af Lindbergs tale var følgende: »at den nær- 
værende tid, så stærkt bevæget den endog var i alle ud- 
vortes borgerlige og timelige forhold, var ikke i nogen 
mindre stærk åndelig gæring; at den vantro, som var 
brudt ind over kirken, ikke længer kunde beholde selv 
skin af åndelig herredømme der; at forsamlinger ikke i 
og for sig selv måtte tillægges noget stort værd, at de 
tvertimod havde tidernes vidnesbyrd imod sig, at historien 
endnu ikke havde opvist ét eksempel på, at sådanne præ- 
dikanter, som opstod i folket og dannede særegne for- 
samlinger havde gjort noget væsenlig gavn, skønt deres 
virksomhed vel undertiden ved herrens almægtige styrelse 
havde kunnet være forberedende og gavnlig for et fornyet 
livs opvækkelse i menigheden; men at historien nævner 
mange eksempler på sådanne, som ere blevne sektstiftere 
uden for den hellige almindelige kirke, dem selv og mange 
sjæle til fordærvelse; at den offenlige lærerstand skulde 
æres og holdes i hævd i de præster, som ere herrens 
sande tjenere; at jeg med hensyn på den nærværende for- 
samling måtte i al kærlighed sige min mening, bede den 
optagen i kærlighed og overvejet i kærlighed, men at min 
mening var denne, at denne forsamling, som jeg ikke 
tvivlede om havde den bedste hensigt aldeles ikke kunde 
undgå at udvikle sig i en skæv retning og blive ikke alene 
skadelig for deres sjæle, som deltoge i den, men tillige 
af højst betænkelige følger for den almindelige kristne 
kirke hos os på en tid, hvor vi vel alle, som oprigtig 
elske sandheden, inderlig må bede, at ingen forvirringens 
ånd breder sig fra dem og ved dem, som mener det ellers 
ærlig både med deres egen og brødres sjæls frelse; at 
mit kærlige råd derfor var dette, at de i deres forsamling 
afskaffede det fri ord, som de ikke var dygtiggjorte til at 
føre; at de derimod efter en salme forelæste en prædiken 


51 


af Luther eller Grundtvig eller hvem anden kristelig mand, 
som havde menighedens utvivlsomme vidnesbyrd for at 
være dreven af Guds ånd, at de derpå enten sluttede 
straks med en salme eller føjede en kort almindelig bøn 
til af et troende hjærte og derpå sluttede med en salme.« 

Efter denne korte tale indtrådte der en taushed. Lind- 
berg gik ind i et andet værelse og talede der med et par, 
han nærmere kendte, om deres mening, og han fandt, at 
de ingenlunde havde nogen lyst til at holde på de grue- 
lige vildfarelser. 

Efter denne lille pause, hvor Lindberg åbenbart tillige 
vilde give de sværmeriske ordførere tid til at samle, hvad de 
havde til deres forsvar, gik han atter ind i forsamlingen. 
Og nu begyndte der en samtale, hvori Lindberg nærmere 
udtalte sig om den gruelige forvirrings ånd, der udgav 
sig for Guds ånd og gjorde opmærksom på, at hvad enten 
man tog fornuften til sin vejleder eller antog enhver flyve- 
tanke og dårlig grille for at være Guds ånds indskydelse, 
var man lige langt fra den ædru vandring på sandheds 
vej, men at den sidste vildfarelse åbenbart var langt far- 
ligere end den første. Under al denne samtale mødte han 
nærmest modstand hos snedkersvenden Lundberg, der 
syntes at mene, at han var ret på den apostoliske kirke- 
vej. Men da Lindberg tiltalte ham kraftigt for hans 
skrækkelige bøn for jomfru Rudelbach, gav han sig ynke- 
ligt til at græde. — Smedesvenden Lundberg førte nu 
Grundtvigs prædikener på tale. Han havde meget at 
indvende imod dem, han kunde ikke høre dem med nytte. 
Og en anden gjorde da det spørgsmål, hvoraf det kom, 
at de i Slagelse ikke heller kunde have nytte af Grundt- 
vigs trykte prædikener. J. K. Lindberg svarede dem, at 
grunden til, at de "ikke havde fuld nytte af Grundtvigs 
prædikener var den, at de var børn og begyndere i troen. 
Grundtvig var jo alt en mand af lang kristelig erfaring, 
af naturen en sjelden stor ånd med en dybhed i følelsen, 


52 


klarhed i forstanden, højhed i åndsflugten, så at de ingen- 
lunde altid kunde følge ham enten i det høje eller det 
dybe, men derfor kunde de fuldkommen vel drage nytte 
af hans prædikener, ti for hver iblandt tilhørerne var der 
altid meget, de både kunne fatte og bevare. Fejlen skulde 
de altså ingenlunde søge hos Grundtvig, men hos dem 
selv. Det var jo ligedan med højheden og dybden i den 
hellige skrift, af hvilken de altid kunde fatte så meget, at 
de vistnok ikke måtte lade være at bruge den, fordi de 
langt fra kunde fatte alt i den. Søgte de derimod til en 
prædikant, som enten slet ingen tro havde eller var en 
begynder i troen ligesom de selv, da kunde de nok fatte 
alt, hvad han sagde; men det var dog klart, at skulde 
de fremhjælpes ret i en åndelig vækst ved en præsts ord, 
da måtte de allermindst unddrage sig fra at holde sig til 
den, som var længst forud for dem; ti ved hans ord 
måtte de kunne vokse anderledes end ved en andens, 
ligeså vist som de kunde foretrække biblen selv fremfor 
enhver kristelig bogs læsning. Endelig måtte de heller 
ikke lægge nogen synderlig vægt på, om de kunde huske 
en prædiken udenad; noget kunde de altid huske. og det 
skulde de gæmme i deres hjærter. 

Om deres higen efter lighed med den apostoliske 
menighed og deres beråbelsé på Pauli ord 1. kor. 14 
gjorde Lindberg dem opmærksom på, at hvad Paulus 
talede til menigheden, gjaldt denne, men kunde ikke lige- 
frem anvendes på deres forsamling, som ingen menig- 
hed var. 

Lindberg blev hos dem til kl. 10. Da han gik bort, 
blev en del tilbage. Nu fik snedker Lundberg luft og be- 
klagede, at de ikke kunde unde ham det sted, han var 
kaldet til at beklæde, dog var det ikke dem, men satan, 
der gjorde det. Men selv Lundbergs broder viste ham 
til rette heri og han fik næppe bifald hos nogen. 

Det frembrydende sværmeri havde ved dette møde 

fået sit banesår. Jakob Kr. Lindberg forstod at ramme 
denne lille snog på hovedet, inden den voksede sig stor. 
Ganske vist gav den i de følgende uger liv fra sig hist 
og her. Thomsen og Lundberg jun. holdt deres prædikener, 
en af dem havde til tekst, at kristne ikke måtte bede for 
herrens fjender, en anden, at nadverens sakramente skulde 
rækkes spæde børn og det hver dag; ti det var det dag- 
lige brød. Som kendemærke på en sand tro satte Lund- 
berg i en prædiken foragt for lægerne. Men Jakob Lind- 
berg var utrættelig i at søge de forskellige prædikanter 
op, advare dem og formane dem, og især mindede han 
dem på, at den megen snak om satan slet ikke var gode 
tegn. Skriften, som er forbilledet for den kristne prædi- 
ken, viser det ikke alene tydeligt, men de kunde tage 
hvilkensomhelst kristelig prædiken fra hvilkensomhelst tid 
i kirkens historie og de skulde vel finde djævlen omtalt, 
opsagt og fornægtet. men præk om ham på hvert blad 
skulde de ikke finde. — Prædikanterne, på Lundberg jun. 
nær, forsikrede ham, at de dybt følte vildfarelsens storhed 
og vilde aldeles afholde sig fra at prædike; et løfte de 
også tildels holdt. — Endvidere sørgede Lindberg for, at 
når de kom sammen, de kunde have gode gudelige bøger 
at læse op af. Og endelig sparede han ikke nogen umage 
for at søge de familier op, der særligt stod fare for at 
lade sig svide af den falske åndeligheds luer. Han be- 
søgte dem i deres hjæm i Kjøbenhavn, på Kristianshavn 
og Amager, og gjorde hvad han formåede for at bringe 
dem til et sundt kristenliv igen. Ved et sådant besøg hos 
P. Sørensen på Amager i Sundby øster, kom det også på 
tale om biblens bogstavelige antagelse. J. K. Lindberg 
gjorde opmærksom på, at det kristne navn ingenlunde 
var afhængig af, om man kunde tro hvert stykke i biblen; 
det kom an på antagelsen af og hjærtelig tro på dåbens 
pagt og sakramentordet ved nadveren. Det øvrige måtte 
forsåvidt være frit. Vi kunde være visse på, at de, som 

først ærlig troede, nok efterhånden skulde komme til at 
tro alt i biblen; men gjorde vi det til en samvittigheds- 
sag for dem, da holdt vi dem kun tilbage fra kristen- 
dommen. 

Ved Lindbergs kærlige og myndige virksomhed dæm- 
medes der således snart for den -sværmeriske strøm. 

Den 17. septbr. 1832 kan han i sin dagbog skrive: 
»de, som holde med Lundberg er nu 7 personer; hans 
broder, smedesvend Thomsen, malersvend Lundberg, de 
tre Amagerfruentimmer: Kirsten Tyges, Boel Sørensen den 
yngre og Inger.« 

Trods flere indtrængende breve fra J. K. Lindberg til 
student Harmsen, forblev denne tavs. Den 18. septbr. 
hedder det i Lindbergs dagbog: »Fra Harmsen høres intet; 
dog har jeg nogen formodning om, at han må have skrevet 
til Lundberg jun.« 

Som en virkning af dette Lindbergs arbejde mellem 
småfolkene blandt Grundtvigs tidligere venner må det sik- 
kert også regnes, at tilhørerkredsen til Grundtvigs fri 
aftensangsprædikener i Frederikskirken nu voxede. Der 
kom til at mangle siddepladser i kirken. Og efter samråd 
med Grundtvig fik J. Lindberg nu flyttet over i Frederiks- 
kirken de 24 bænke, som stod på pakhusloftet på Jakob 
Holms plads i Strandgaden, hvor Grundtvig skulde have 
holdt møder med sine venner, hvis han ikke havde fået 
kirken at tale i. 

Den 14. oktober 1832, 17. søndag efter trefoldighed, 
blev de første gang taget i brug i Frederikskirken. Det 
var årsdagen i kirkeåret efterat »kalkbrænderiforsamling- 
erne« var begyndt. Grundtvig prædikede den dag om 
sabbaten og viste, hvorledes der fulgte selv timelig vel- 
signelse med ved at holde den, som Jødernes og Englænd- 
ernes eksempel viste. 

Når Jakob Kristian Lindberg fik så godt et udbytte 
af sin optræden mod sværmeriet, da lå det også deri, at 

han, skønt selv en stor ånd, som en ægte tjener forstod 
at båje sig for den større ånd, som boede i Grundtvig og 
hans vidnesbyrd. 

Han har bl. a. givet dette tilkjende ved optegnelser i 
sin dagbog om de prædikener, han hørte af Grundtvig i 
Frederikskirken i de måneder, og ikke mindst ved den 
sidste søndag den 21. oktober 1832, hvor det hedder: 
»Grundtvig prædikede over evangeliet, hvis søn er Kristus, 
og holdt en så begejstret prædiken, fuld af den Hellig- 
ånds nåde og salvelse, at den overgår uden tvivl alt, 
hvad jeg enten har hørt eller læst af prædikener.  Klar- 
heden kappedes med kraften og dybheden med livfuld- 
heden. Deklamationen var mageløs og gestikulationen veg 
den ikke.  Tilhørerne vare alle som slagne eller henryk- 
kede, som dem, der ikke ret vidste, hvordan det egentlig 
var med det kraftens ord. Herren bevare os dog i nåde 
endnu i mange år den underlig begavede ordets tjener.« 

Frederik Nygård. 


Kort oversigt over 


den nuværende danske hedningemission. 
Af H. Nutzhorn. 


Efter at de ældre danske missioner i Vestindien, på 
Guineakysten og i Trankebar er opgivne eller overgåede 
på andre hænder, har den danske virksomhed for hed- 
ningers omvendelse nu samlet sig om bestemte punkter i 
det sydlige og nordlige Forindien og i det nordlige Bag- 
indien. Desuden fortsættes jo også den gamle af Egede 
begyndte mission i Grånland. Denne sidste er et statsan- 

liggende, idet den er underlagt det danske kirkeministe- 
rium, som udnævner, foruden en-præst i den kristne Ko- 
loni, Egedesminde, tillige fem fast ansatte danske missio- 
nærer — af hvilke den ene (N.E. Balle), tillige er forstander 
for seminariet — samt to ligeledes fast ansatte danske 
kateketer. Jeg vil dog ikke dvæle videre ved denne, men 
derimod begrænse nærværende oversigt til en redegårelse 
for missionen på de foran nævte punkter i Indien. 

I det sydlige Forindien har det danske missionsselskab 
sin gerning. Dette selskab er stiftet d. 17. juni 1821 af 
præsten Bone Falk Rønne; dets nuværende bestyrelse be- 
står af ni medlemmer, og tre af disse, nemlig formanden, 
sognepræst Holm i Gladsaxe, tillige med to københavnske 
præster udgår forretningsudvalget; provst Vahl i Nårre 
Alslev på Falster er næstformand. Dette selskabs virk- 
somhed har siden 1863 været samlet om missionen blandt 
Tamulerne i det sydøstlige Forindien, nord for Trankebar, 
og virksomheden udgår her fra fire stationer. 

Den stårste station er Siloam ved byen Trikalur, 
der ligger vest for Pondichery inde i landet ved Ponnar- 
floden. Her har missionær A/bert Ihle siden 1879 ledet 
arbejdet og i den tid vidst at vinde sådan tillid, så han 
er bleven valgt til medlem af byrådet i Trikalur, men har 
haft at kæmpe med følgerne af misvæxt, stundom også 
mod voldsomme udslag af ihedningernes forbitrelse mod 
omvendte indfødte, der nægter at yde noget til hedenske 
ofringer. Hans menighed, som er spredt i forskellige byer 
udgør noget over halvfjerde hundrede mennesker, hvoraf 
henved 90 nadvergæster. Han har to indfødte medar- 
bejdere, som 1886 er ordinerede til præster; desuden er 
der 10 kateketer og lærere, 5 ”skoler med omtrent 60 
elever. 

Den næststårste station er Bethanien ved byen 
Patambåkam, der ligeledes ligger ved Ponnarfloden, men 
nærmere hen ad kysten til. Her har siden 1882 Christian 

Schlesch været missionær og har til hjælpere 5 kateketer 
og lærere; de kristnes antal er lidt over 100, hvoraf en 
fjærdedel er nadvergjæster; her er to skoler og 20—30 
elever. Schlesch er for tiden i Danmark. 

Om stationen Asampur i Shervaroy bjærgene har 
missionær Chr. Kofod en kreds af henved 80 døbte, 
der hovedsagelig består af jævne arbejdere fra de lavere 
liggende kaftfeplantager; han har omtrent 30 nadvergæster ; 
der er tre indfødte kateketer og lærere og 6 skoler med 
omtr. 40 elever. 

I hovedstaden Madras har Herman Jensen i 1878 
begyndt en missionsvirksømhed, og ved hans side står den 
dygtige indfødte missionær John Lazarus. De har nu 
begyndt at holde gadeprædikener, og hedningernes vold- 
somme modstand her imod er vidnesbyrd om, at der ad 
denne vej må kunne udrettes noget; ellers vilde mod-. 
standerne ikke være blevet opskræmmede derved. Men 
en menighed vil ikke kunne samles her, får der er bygget 
en kirke. 

Et luthersk missionsselskab i Nordamerika har også 
i disse egne en missions-station i Rajamundri.  Rigtig- 
nok står dette selskab slet ikke i nogen udvortes forbind- 
else med de danske missioner; men det kan alligevel 
gærne nævnes her, fordi missionær H. C. Schmidt og 
hans hustru er danske folk, der arbejder i god samklang 
med de danske missionærer. 

Løventhals mission, som begyndte 1872, står ikke i 
forbindelse med det danske missionsselskab, men støttes 
af en særskilt kreds i Danmark, hvis hovedmand er sogne- 
præst Lund i Vium. Løventhals virkeplads er Vellur 
inde i landet vesten for Madras; han har tre indfødte 
medhjælpere, men de her boende Tamulers modtagelighed 
for ordet synes kun at være ringe, hvortil kommer, at hans 
hustru har haft vanskelighed ved at tåle klimaet. Nu op- 
holder de dem i Danmark for at vække forøget interesse 

og rigeligere støtte for denne mission og for at ;samle 
kræfter i åndelig og legemlig henseende. 

Santhalmissionen.  Santhalerne hører ikke til samme 
folkerase som Hinduerne, men er efterkommere [af et af 
de folkeslag, der oprindelig boede i Indien, men allerede 
i gammel tid blev fortrængte eller undertvungne af de ind- 
vandrede hinduiske folk. - Blandt de forskellige levninger 
af sådanne urfolk er Santhalerne de talrigste, nemlig om- 
trent en million mennesker, De bor [for stårste delen i 
et landestrøg ;i det nordøstlige af Forindien ved Ganges 
og nogle af dens sydlige bifloder, omtrent 25—30 danske 
mil nordvest for Kalkutta og omtrent 10 mil vest for 
Murshedabad. … Dette stykke land er vel på stårrelse med 
Norre-Jylland og har navnet Santhal Pergunnahs eller 
Santhalistan. Da Bårresen og Skrefsrud begyndte her i 
1867, vandt de overmåde liden fremgang i de første år. 
Dog fik de oprettet missionsstationen Ebenezer i et af 
Santhal-distrikterne, kaldet Nankar.  Pengemidlerne ind- 
samlede de i de første ni år ved at rejse om og personlig 
tigge bidrag hos Evropæere"i Indien. Efterhånden som de 
vandt stårre indgang hos Santhalerne og trængte til rige- 
ligere støtte, søgte de at vække interesse i Evropa for 
sagen ved rejser hertil i 1876—77 og 1881—83. Ved den 
førstnævnte rejse vandt de god tilslutning i Skotland og 
til dels i England og Danmark; ved den sidstnævnte rejse 
øgedes i hj grad interessen i Danmark og vaktes tillige 
i Sverig og især i Norge. Pengehjælpen fra Brittanien er 
i de senere år så formindsket, at det nu med rette kan 
betragtes som en nordisk mission, særlig en dansk-norsk. 
Den danske komites formand er præsten V. Birkedal, og 
for en særlig københavnsk komite er grev Adam Moltke 
formand. Den norske centralkomitees formand er B. Pauss. 
Desuden bliver denne mission også støttet af det foran 
nævnte almindelige »danske missionsselskab« og fra den 
danske statskasse får den et tilskud på henimod 2000 kr. 

I alt har der til denne mission været ydet i sidste regn- 
skabsår fra Norge over 24000 kr., fra Danmark henved 
14200 kr., fra Sverig henved 4400 kr., fra England og 
" Skotland 3900 kr. og fra Calcutta 285 kr. 

Santhalfolket står naturligvis som et kuet og under- 
trykt urfolk, på et langt lavere kulturtrin end Hinduerne; 
men modtageligheden for evangeliet er langt stårre hos 
Santhalerne, og hvad kulturen angår, da har, efter mis- 
sionærernes sigende, stiftelsen af en santhalsk kristen- 
menighed haft med sig i følge, at ikke blot hos de krist- 
nede, men også hos den store masse af endnu ukristnede 
Santhaler er der i færd med at foregå en betydelig for- 
andring i retning af rent menneskelig og folkelig udvikling. 
Der er nu henved 5000 døbte. En og anden vilde måske 
tænke: Så er det blandt Santhalerne altså kun hvert tyv- 
ende menneske eller 5 pCt., der er døbt? Men 5 pCt. er 
i missionernes historie et meget håjt tal (ved alle »det 
danske missionsselskabs« foran nævnte stationer findes 
tilsammen ikke 500 døbte), og når man ser hen til de 
gamle kristne folkefærd her i Evropa nu for Tiden, da vil 
det måske nok vise sig, at der f. ex. kan findes store 
hovedstæder, hvor det ikke er noget synderlig stårre 
pro cent — antal, der virkelig vedkender sig kristentroen. 
Det kan utvivlsomt siges med rette, at den ikkun tyveårige 
missionsvirksomhed blandt Santhalerne har haft en usæd- 
vanlig stor fremgang, navnlig i de sidste 9 å 10 år, så 
det er med god grund, den har vakt så stor opmærksomhed. 

Der er nu for tiden i alt 14 missionsstationer opret- 
tede blandt Santhalerne.  Hovedstationen er Ebenezer, 
hvor Bårresen og Skrefsrud bor. Her er opdragelses- 
skolen, hvis drengeafdeling ledes af hr. Muston samt fra 
november 1886 af den svenske dr. Heuman; under 
disse er der ved denne afdeling ansat fem indfødte 
lærere.  Pigeafdelingen, som har 140 elever, forestås af 
fru Børresen, og undervisningen meddeles af overlærer 
Hezekiah Babu og frøken Katharina Børresen med 
hjælp af flere aridre. Endvidere ér der på denne station 
et eget bogtrykkeri og et apothek, ligesom også en ind- 
født læge er ansat her. Ebenezer udgår den ene fjerdedel 
af den gamle landsby Benagaria. I de tre andre dele 
bor der henholdsvis en overhøvding en næsthøvding og 
en underhøvding, og alle tre steder holdes der regelmæs- 

sige såndagsmøder, som det ene sted forestås af selve 
underhøvdingen, det andet sted af overhøvdingens sviger- 
sån, der også er menigheds-ældste, men det tredje sted 
af en anden ældste. Også i flere omliggende landsbyer 
sårges der fra Ebenezer for afholdelsen af regelmæssige 
møder. 

På stationen Chondorpura og i de omliggende lands- 
byer virker missionær Bunckholdt med 10 medhjælpere. 
For halvandet år siden blev her bygget en større missionær- 
bolig med udhuse. 

På stationen Haripur i en tæt befolket kløft i landet 
med gode rismarker virker den norske missionær Oskar 
Berg, gift med den danske præst Tolstrups datter; til- 
lige er her en indfødt kateket, i hvis store og skyggefulde 
veranda forsamlingerne holdes, da her endnu mangler en 
kirke. — En bistation under denne er Chanpur med en 
indfødt kateket og to ældste; denne ligger nordøst for 
Haripur, nærmere hen ad til jærnbanestationen Nalhati. 

Medens det er evropæiske missionærer, der forestår 
de fire nu nævnte stationer, er der desuden fire andre 
stationer, hvor gerningen ledes af indfødte, der er ordi- 
nerede til præster. 

I Tilabani virker således pastor Suna med sine fem 
ældste, der også prædiker i en fjærnere landsby mod syd- 
vest. I Dumka (vest for Ebenezer), hvor der mest bor 
Hinduer, men hvor Santhalerne hyppig må rejse til i an- 
ledning af alle retssager, virker pastor Pitho og hans fire 
ældste, medens hans kateket har en prædikegerning i en 
landsby oppe i bjærgene. Til stationen Basetkundi har 
pastor Sibu samlet en temmelig stor menighed fra de om- 
liggende landsbyer, hvor han har fem medhjælpere foruden 
tre på selve missionsstationen. Her er nogle af dem, der 
for var kristendommens bitreste fjender, nu blévet vundne 
for troen. Fra stationen Sapadoha, hvor der tillige er 
en skole, udfolder pastor Surju og hans fire hjælpere en 
udstrakt virksomhed over det store tilhørende distrikt. 

Fem stationer ledes af indfødte kateketer, nemlig 
Moholpari og Karikador, der ligger ved landevejen 
mellem Ebenezer og den får nævnte hinduiske by Dumka, 
fremdeles Tarni og de to nordligste stationer, nemlig 
Ranga og dens bistation Simoldohi, hvor kateketen 
jævnlig har maharajaen af Mohispur til sin tilhører. 

Fra de kristne Santhalmenigheder er der langt imod 
nordøst i landet Assam blevet anlagt en stor agerdyrknings- 
koloni i året 1881. Den ligger i en hidtil ubeboet stor 
landsstrækning ved floden Bramaputra og dens nordlige 
bifloder, omtrent 65 danske mil nordnordøst for Kalkutta. 
Her er Santhalernes fjortende og sidste missionsstation i 
Thakurpura, der ledes af den ordinerede indfødte præst 
Siram med 3 medhjælpere og 9 ældste.  Koloniens folk 
har gode timelige kår, og der hår begyndt at vise sig 
tegn til et ret kraftigt menigheds- og samfundsliv. Da den 
nuværende kirke, der kan rumme 1000 siddende personer, 
er for trang til at tale i, har menigheden på egen regning 
taget fat på en pengeindsamling mellem dem selv indbyrdes 
til en ny kirke. Et endnu mere betegnende træk er, at 
denne menighed af egen drift selv har begyndt en missions- 
virksomhed blandt Mecherne, som bor længere mod nord- 
øst og ligesom Santhalerne hører til Indiens urstammer. 

I alt er ved Santhalmissionen beskjæftiget 4 evropæiske 
missionærer, 4 indfødte præster, 10 indfødte kateketer og 
61 rejsende ældste. Ved siden heraf er desuden ved 
skolen og i det hele taget ved undervisningen ansat 2 
evropæiske lærere, 5 indfødte lærere, 14 indfødte omgangs- 
lærere m, fl. 

Karén missionen.  Karénerne hører ligesom Santhal- 
erne til Indiens urfolk og står på et lige så lavt kultur- 
trin, måske endda lavere. Rødkarénerne, som her særligt 
er tale om, bor i et ganske lille strøg af bjærglandet i 
det nordvestlige Bagindien, omtrent 60 danske mil nord- 
nordøst for Rangun. Indtil for et års tid siden havde 
disse Karéner hævdet deres uafhængighed; men' nu hår 
de ved frivillig overenskomst givet sig ind under Eng- 
lænderne. Hidtil havde ingen missionsgjerning været sat i 
gang der inde. 

Den unge Karén-mission kan endnu kun siges at være 
i sin allerførste begyndelse. Den står ikke i nogen for- 
bindelse med »det danske missionsselskab«, og der er 
heller ikke stiftet noget særligt selskab for denne mission. 
En nærmere omtale heraf vil jeg opsætte til en senere 
gang og derfor i denne lille missionsoversigt kun omtale 
den i korthed, idet jeg blandt andet forbigår, hvorledes 
den fyenske husmandssån Hans Povlsen var kommet i 
tanker om denne mission og igennem flere år havde ud- 

formet en plan til dens gennemførelse, Då han omsider 
i efteråret 1884 skulde rejse til Indien, tilbød Hans Jørgen 
Jensen at følge med der over. Denne, som var sån af 
en arbejdsmand i Odense, havde fået en god uddannelse 
som landmand, men bar fra sine tidlige år på et ønske 
om en gang at kunne komme til at virke i hedningemis- 
sionens tjæneste og mente nu, at han kunde være vennen 
til hjælp i Indien, i det mindste i praktisk henseende. 
.Sidst på året 1884 kom de til Rangun, hvor de vandt 
flere missionsvenners velvilje og fik anbefalinger til byen 
Tovngu, der ligger inde i landet langt nord på. Den der- 
værende hbaptistpræst Bunker, som leder en meget vidt- 
strakt mission, var dem for en del behjælpelig til at få 
indrettet et midlertidigt opholdssted i en lille by Yaddu 
tæt ind til Karénlandets grænser, nordøst for Tovngu. Her 
boede de over et år, øvede sig i Rødkarénernes eller 
Gajafolkets sprog og forberedte sig i det hele til gerningen. 
De fik her også lejlighed til at stifte personligt bekendt- 
skab med en af Gajafolkets konger eller håvdinger, Pobja, 
der gav dem tilladelse til at komme ind og tage bolig i 
hans hovedstad, der ligesom han selv hedder Pobja. Så 
drog de da der ind i begyndelsen af 1886, glade ved at 
stå ved deres ønskers mål og kunne begynde gerningen; 
men ikke mange dage der efter, den 8. marts, døde Hans 
Povlsen. der jo var hovedmanden. I Hans Jørgen Jensens 
ene og forladte stilling midt iblandt hedningefolket fik han 
dog hjælp. 

Jens Kristjan Knudsen, en ung dansk mand fra 
Amerika, opholdt sig den gang på Askov håjskole for at 
få uddannelse til præstegerning i Amerika; men han havde 
i Askov lært Hans Povlsen nåjere' at kende om som- 
meren inden dennes afrejse fra Danmark, og han tilbød nu 
at rejse over til H. J. Jensens hjælp. Han holdt da 
bryllup her i Danmark i høstens tid og fik præsteordina- 
tion i frimenighedskirken på Mors. Sidst på året 1886 
drog det unge ægtepar til Indien, ledsaget af H. J. Jensens 
søster. De blev modtagne i Rangun af Jensen, som nu 
atter vendte tilbage til Gajalandet og førte de tre nyan- 
komne med sig der ind. Men regntiden (fra maj til sep- 
tember) 1887 blev stræng for dem. De penge, som blev 
sendt dem fra Danmark, kom dem for sent i hænde, fordi 
der næsten er ufremkommeligt der ovre for vejfarende i 

regntiden, og der er en afstand af flere dagsrejser mellem 
Pobja og posthuset i Tovngu. Som følge heraf måtte "de 
néjes med utilstrækkelig og kun lidet nærende føde, og 
de havde heller ikke fået noget ordentligt hus bygget. 
Det var da intet under, at de alle blev syge. Jensens 
søster og Knudsens spæde barn døde, og de andre tre 
måtte senere flytte ned til Tovngu, for at få ordentlig 
lægehjælp og se at komme til kræfter igjen. 

I år er Andrea Gehlert rejst over til Karénmissionen. 
Hun havde allerede inden Hans Povlsens afrejse fra Dan- 
mark (1884) bestemt sig til en virksomhed ved denne 
mission og derfor i løbet af nogle år skaffet sig uddan- 
nelse som sygeplejerske, navnlig ved at gjennemgå et 
kursus på diakonissestiftelsen og ligeledes på fådselsstift- 
elsen. Nu i dette forår kom hun til Indien, medens de 
andre endnu alle tre opholdt sig i Tovngu. Da imidlertid 
H. J. Jensen, som troede sig raskere, end han var, på ny 
vilde rejse ind til deres station i Pobja i begyndelsen af 
april, bestemte Andrea Gehlert sig til at gére ham følge- 
skab; men under vejs døde han allerede den 11. april, og 
hun stod ene i det hedenske land. En flok indfødte var 
rigtignok fulgt med, idet de var lejede til at bære bagagen; 
men de fortsatte rejsen uden al lade sig opholde, og hba- 
gagen blev i deres hænder. Desværre var også en hel 
del penge nedpakkede deri. Andrea Gehlert fik dog op- 
søgt nogle Englændere et par dagsrejser derfra, og disse 
hjalp hende med at få Jensen jordet og skaffede hende ledsag- 
else tilbage til Knudsens i Tovngu. Hvor meget der ved de 
engelske myndigheders hjælp kan reddes af sagerne og af 
pengene er endnu uvist. 

Jens Kristjan Knudsen, som fra nu af må stå for 
denne mission, er ved de indhentede erfaringer kommen 
til den overbeyisning, at gerningen i flere henseender må 
tages op på en anden måde end hidindtil, og han opstiller 
to betingelser for, at den kan fortsættes.) For det 
første må der fra Danmark mælde sig to veludviklede 
unge mænd, som til efteråret kan rejse over til ham; den 
ene må have særlige ævner i sproglig henseende og skal 


1) Omstændeligere oplysning herom findes i ,Dansk kirke- 
tidende", nr. 25 for 17. juni i L. Schrøders stykke: ,,Til overvejelse 
for missionsvenner.” 


64 


ikke drage ind med dem i Karénlandet, men tage bolig i 
Tovngu eller hellere i Rangun, for at studere bagindiske 
sprog og således forberede sig blandt andet til at kunne 
udarbejde de karénske skolebøger, der vil blive brug for; 
den anden skal derimod følge med dem ind til missions- 
gerningen i Pobja; thi de må være to mænd, som følges 
ad der ind, efter som jo den ene kunde falde fra, og da 
står i modsat fald kvinderne ene i landet og på stedet vilde 
der savnes en mand, som kunde overtage missions- 
stationen med alt hvad dertil hører. For det andet 
vil, når missionær-antallet således voxer, selvfølgelig også 
udgifterne til denne mission forøges en hel del, så at der 
altså herefter dags vil blive stillet stårre krav om penge- 
understøttelse fra menigheden her hjemme. 

Indtil videre opholder J. K. Knudsen og hans hustru 
sig fremdeles i Tovngu, for at komme bedre til kræfter. 
Andrea Gehlert har fået midlertidig beskæftigelse i Rangun 
som sygeplejerske. 

Af missionsmøder, der i sommerens løb er holdte i 
Danmark, må sluttelig enkelte nævnes. Løventhal har d. 
19. Juni talt i Vartov kirke i København og senere flere 
steder. Santhalmissionen holdt den 28—29. juni et stort 
møde i Odense, hvor præsterne Birkedal, Svejstrup, 
Brammer, Krag, Brix og K. Povlsen talte. Særlig inter- 
esse havde i år det danske missionsselskabs møde i 
Silkeborg, ikke blot fordi den foran nævnte missionær 
Schlesch gav meddelelse om forholdene i Indien, men 
især fordi en bramin talte her og vakte alles interesse. 
Hans navn er Rangasami Aijengar; han talte engelsk, og 
pastor Holm var hans tolk. Blandt andet roste han 
Herman Jensens forsøg på at virke blandt braminerne, 
men tilfåjede, at da det kun er gennem kvinderne man 
får den opvoxende slægt i tale, vil kristendommen ikke 
kunne få rigtig indgang i braminkasten, får deres kvinder 
er vundne, men disse holdes afspærrede fra alle fremmede 
mænd, og: derfor er det af vigtighed, at der udsendes 
kvindelige missionærer til denne gerning. 

Om Varemarkedet. 
Af Chr. Faber. 


Kornmarkedet. England—Frankrig har iåar en daarlig, 
Tyskland en mindre god Høst og en slet Rughøst, Østrig- 
Ungarn derimod en god Høst, Syd-Rusland en stor Høst 
og Nord-Rusland en Middelhøst. Amerikas Høst betegnes 
som god, dog ikke saa stor som forrige Aar. . Som Følge 
af, at Frankrig og England iaar behøver store Mængder af 
Korn for at dække Forbruget. forventer man i det Hele 
højere Priser paa Kornvarer i det kommende Aar. Verdens 
samlede Hvedehøst for iaar paaregnes at blive ca. 64 
Millioner Tønder mindre end i et almindeligt Aar, hvilket 
svarer til Ruslands eller Halvparten af Amerikas Hvede- 
høst i et godt Aar. 

Foderstoffer vil iaar gennemgaaende blive højere i 
Pris end forrige Aar, dels begrundet paa en højere Rubel- 
kurs, men ogsaa fordi Tysklands og Frankrigs Forbrug 
heri stiger Aar for Aar. Det er især Tyskland, der har 
faaet Øjet op for vort Forspring i Mejeridriften og Fed- 
ningen, og som nu med Iver søger at naåa frem ved Siden 
af os. (Mon ikke Korntolden i Tyskland vil stille sig 
hindrende i Vejen for at naa dette Maal?) Papir-Rubel- 
kursen var for en Tid siden 1 Rmk. 60 Pf. pr. Rubel, men 
er nu stegen til ca. 2 Mark, hvilket exempelvis for Solsikke- 
kager og russisk Korn udgjør en Prisforhøjelse af 50 Øre 
pr. 100 Pd. — Klid. Holland, Belgien og Hamborg trækker 
i denne Tid deres Tilbud tilbage af Klid, i enkelte Tilfælde 
tilbagekøber de endogsaa deres tidligere solgte Partier. 
Det er kun de uhyre Overskudsmængder af Klid, som 
Rusland endnu kan udføre, der regulerer og holder Pris- 
erne påa nærværende Pris-Stade, ellers vilde vi sandsynlig- 
vis allerede nu have været væsentlig højere med denne 
Artikel. — FRapskager meget knappe og endnu dyrere 
end forrige Aar. AÅarsagen hertil er nærmest det mindre 
Forbrug af raffin. Olie, der tvinger Oliemøllerne til at slaa 
mindre Raps.. — Sotsikkekager ogsaa højere end forrige 
Aar; men trods det næppe for dyr i Forhold til Indholds- 
værdien. — Hørfrøkager synes ogsaa iaar at komme 
noget højere, og for den nærmeste Tid er iste Haand 


| 


66 


(Fabrikkernes Oplag) omtrent udsolgt. — Palmekager til- 
bydes sparsomt, er væsentlig højere end forrige Aar, Iiste 
Haand er udsolgt, og man tør næppe paaregne lavere 
Priser for Sæsonen. — Hampefrøkager er derimod, som 
forrige Aar, billige; man hører hist og her udtale af Smør- 
handlerne, at man hellere maatte anvende denne Vare i 
Stedet for Solsikkekager, dog noget bestemt tør jeg ej ud- 
tale herom. 

Markfrø. Hvid Kløver bliver iaar meget dyrere end 
forrige Aar; Avlen heraf betegnes allevegne fra som lille 
og Kvaliteten ringere end forr. Aar. — Rødkløver. Høsten 
heraf bliver ligeledes paa Grund af vedvarende stærke 
Regnskyl baade lille og mindre god i Kvalitet. Priserne 
ere allerede stegne betydelig, og der er Udsigt til væsent- 
lig højere Priser iaar end forrige Aar. — Rajgræs. Avlen 
heraf bliver maaske ligesaa stor som ifjor, men Kvaliteten 
meget ringere, med mørk Farve og let Vægt. Svære Varer 
vil vistnok blive knappe og Priserne i det Hele højere end 
forrige Aar. — Hundegræs. Ny Zeeland har iaar en 
temmelig "stor, og hvad Kvaliteten angaar, glimrende Høst. 
Fra Frankrig meldes om en daarlig Høst. Priserne vil 
vist blive lavere end forrige Aar. — Humleagtig Snegle- 
bælg. Høsten heraf, mener man, bliver mindre, og Pris- 
erne højere. 

Flæsk og Fedt. Begrundet paa knapt Forraad af 
Foderstoffer har Svineavlen i Amerika været væsentlig 
mindre iaar end sædvanlig, hvorfor der er Udsigt til, at 
Priserne paa Flæsk og Fedt ikke alene vil holde sig, men 
sandsynligvis komme højere. 

Alt i alt synes der at være Udsigt til højere Priser 
paa de allerfleste af Landmændenes Produkter, saa der er 
Haab om, at vi gaar en noget lysere Fremtid imøde. 

Er Underlaget for Darwinismen sikkert? 
Af Poul la Cour. 


SV orden kan ikke være bleven til af sig selv, ligeså 
lidet som et Hus eller en By kan bygge sig selv« — så- 
ledes lød det Bevis for Guds Tilværelse, som Biskop Balle 
fra Religionsfilosofernes Disputer og Studerekamre på en- 
foldig Vis forelagde sine barnlige Læsere; og Barnet så i 
Fantasien en usynlig Hånd frembringe Jord og Hav, Træer 
og Urter, Dyr og Mennesker. Beviset løber ud på, at 
herlig som Verden er, og underfuldt som det ene er til- 
passet efter det andet, må der have været én, som har 
gjort det, én, som vidste, hvad han gjorde, og som havde 
en bestemt Hensigt dermed, et Mål. Dette hedder på 
Græsk Telos (det samme Ord, som forekommer i Telegraf, 
Telefon, Teleskop 0. s. v.) og hint Bevis er derfor bleven 
kaldet det zeleologiske Bevis. 

Med dette Bevis og dets Bestridelse er det imidlertid 
gået ligesom med Pantserskibe og Kanoner: man laver et 
Pantser, der kan modstå alle hidtil kjendte Kanoner, og 
så en Kanon, der kan bryde dette Pantser, o. s. fr. Så- 
ledes har også i den nyere Tid den tydske Filosof Her- 
mann Lotze, som iøvrigt forsvarer Guds Tilværelse, op- 
givet det teleologiske Bevis som uholdbart, for så selv at 
opstille et andet Bevis, hvorom der kun skal henvises til 
hans Bog for dem, der ikke skyer at følge en streng filo- 
sofisk Udvikling (Hermann Lotze: Grundtræk af Religions- 
filosofien, på Dansk ved Edv. Lehmann). 

Til dette Pantser vil man dog måske også finde Ka- 
noner, som kan bryde det; og således vil det sagtens 
vedblive at gå. Gjennem sådan Krigsførelse vil det eneste 
holdbare sagtens blive, at Tankens Magt efterhånden fåer 
aflagt Vidnesbyrd om sin egen Afmagt overfor Spørgs- 
målet om Guds Tilværelse. Og dog trænger hvert nyt 

tænkende Væsen til selv at prøve dette Spørgsmål, som 
det ingenlunde er Mennesket uværdigt at tage op. Vor 
dybe Trang efter at nå ud over Endelighedens Grændser 
er vort Adelsmærke; og vor Tankes Evne til at omgåes 
det usynlige, det usandselige, anviser ganske naturligt 
denne at befatte sig med Spørgsmålet om Guds Tilværelse 
— det første og vigtigste Spørgsmål om det usynlige. 
Store Tænkere, hvis Navne Historien har opbevaret, har 
for Årtusinder siden behandlet dette Spørgsmål. Deres 
Åndsfrænder fortsætter Arbejdet endnu; og hvert Menneske 
er på sin Vis, enten han vil være det bekjendt eller ej, 
mere eller mindre Filosof i samme Retning. 

Mon man da er nået nærmere til Spørgsmålets Be- 
svarelse? Det synes tvivlsomt; thi man kan endnu høre 
to — endog to lærde — samtidig i Videnskabens Navn 
påstå: »Der er en Gud till« og »Der er ingen Gud til!« 
— Men så er det jo ørkesløst Arbejde for Småfolk at 
befatte sig med? — Nej, Sagen er, at Sandheden, denne 
den dybeste Sandhed kan intet Menneske finde sig i at 
tage på Borg fra et andet Menneske. Hver har sit Mål 
af Tænkeevne, sin Måde at forlige sm Tanke med sit 
øvrige Åndsliv. Enhver må derfor prøve for sig. Man 
kan lytte til andres Meddelelser z Ænkeltheder; man kan 
høre eller læse hele deres filosofiske Syn; men for én selv 
bliver dette kun som en Enkelthed. I Helheden vil en- 
hver for sig vælge sin Opfattelse. Det vilde ikke være 
stort, men ynkeligt småt, om det ikke var så. Visselig 
kan andres Vidnesbyrd have Betydning for én; men det 
er kun for så vidt, som der derudaf klinger en Åndens 
Røst, at det får Betydning som mere end en Enkelthed, 
Åndens Røst, som dog for enhver bliver det egentlig af- 
gjørende, alt efter den Ånds Art, for hvem man er lydhør. 

Under dette Synspunkt: at denne Kamp mellem Pantsre 
og Kanoner kun indeholder Enkeltheder, vil jeg her atter 

prøve at tage det teleologiske Bevis op påny, da det efter 
min Mening, ret beset, dog er stærkere end Lotze antager. 

En Grund, hvorfor Lotze lader det falde, er den, at 
han finder, at det hensigtsmæssige er ligeså sandsynligt 
som det uhensigtsmæssige. Hvis Verdensordenen beroede 
på Tilfældigheder, kunde disse, efter hans Mening, ligeså 
godt slumpe til at give en brugelig Verden som en ubruge- 
lig. Den Eftergivenhed, som Lotze her lægger for Dagen, 
troer jeg (og det antydes i hans Fremstilling), er en Følge 
af, at det i de sidste Årtier er blevet hævdet af Dartwin- 
isterne, eller måske rettere Evolutitonsmændene, at Verdens- 
udviklingen, netop fordi den kun er en Følge af naturlige, 
såkaldt tilfældige Årsager, af sig selv har måttet føre til 
større og større Fuldkommenhed, og at der derfor ikke 
behøver at have været nogen forud lagt Plan. Enhver, 
der blot har hørt lidt om Darwinismen, vil vide, at Grunden 
til, at der stadig opståer fuldkomnere og fuldkomnere 
Plante- og Dyreformer på Jorden, simpelthen forklares af, 
at de bedste Exemplarer bestandig udvælges til at over- 
leve de mindre gode og forplante sig, udvælges af Na- 
turen, ikke fordi denne er bevidst, men kun fordi de 
bedste Exemplarer ganske naturligt ståer sig i »Kampen 
for Tilværelsen«, hvad' enten denne Kamp er blodig, eller 
den blot beståer deri, at de bedste Exemplarer er dem, 
der bedst passer i Forholdene, bedst kan skaffe sig Føde, 
bedst tåle Klimaet, o. s. v. Hvor megen Sandhed der 
ligger i denne Forklaring, skal ikke her undersøges. Jeg 
har i denne Forbindelse kun løseligt mindet om Kjernen 
af Evolutionstheorien, fordi denne Nutidsbølge, der endog 
hævder det hensigtsmæssige som mere sandsynligt end det 
uhensigtsmæssige, ja ligefrem som selvfølgeligt, sikkert har 
påvirket Lotze så vidt, at han mener, at der intet er at 
stille op med det teleologiske Bevis. 

Inden vi dog nærmere betragter dette, vil vi kaste 

endnu simplere, Skabelsesbeskrivelsen. Denne gåer ud 
på at forklare, dels hvorledes Kloderne har dannet sig af 
sig selv, det vil sige, på Grund af Naturlovene, dels hvor- 
ledes de samme Naturlove derefter har dannet de levende 
Væsener på Jorden. Den første Del af Forklaringen blev 
tildels givet af den tydske Filosof Kant (1724—1804), og 
fuldstændiggjort af den franske Mathematiker Laplace 
(1749—1827). Den sidste Del bærer gjerne Navn efter 
den engelske Naturforsker Darwin (1809—1882) (den 
darwinistiske Theori); men både havde Darwin Forløbere, 
og er andre senere gået meget videre end han. 

Om Grundtrækkene i Darwinismen er der i den nyeste 
Tid skrevet så meget, at de fleste kjender i alt Fald noget 
dertil; og man føler sig ofte så slået af de Grunde, som 
dens Forsvarere giver for dens Holdbarhed, at man ikke 
mere værdiger det Grundlag, hvorpå Darwinismen igjen 
må støtte sig, hvis den ikke skal svæve i Luften, nemlig 
Laplaces Kosmogoni eller Verdensskabelse, nogen videre 
Eftertanke. Derved er denne sidste — ikke just gået i 
Forglemmelse, men — for mange hævet over al Tvivl; 
thi når man endog troer at kunne klare det vanskeligere 
(de levende Væseners Oprindelse), så anser man det knap 
for Umagen værd at tænke over det simplere (Klodernes 
Dannelse). Dette hænger imidlertid sammen med hele den 
evolutionistiske Bevægelses Tilbøjelighed til at ville danse 
hen over Naturforskningens Fjeldtoppe uden at bryde sig 
om de uoverskridelige Kløfter, der i Virkeligheden gjør 
denne Dans umulig. Oversigter og vide Udsigter er ganske 
vist en herlig Ting i Naturforskningen såvel som andre 
Steder, vel at mærke, når der virkelig er nogen, som er 
istand til at afsløre disse og være Vejviser; men sådanne 
store Mænd ere sjeldne. Derimod er der ikke få, der til- 
byder sin Tjeneste i denne Retning; og i Selskab med 
dem er der mange, der glemmer, at det, at blive' virkelig 
fortrolig med og klart at udtale en eneste simpel Natur- 

lov, er det, der har udgjort de sande Naturforskeres største 
Fortjeneste og fineste Glæde, ja det, der danner det egent- 
lig frugtbare Princip for hele Naturvidenskaben. 

Tænker Nogen her på Newtons Forklaring af Himmel- 
legemernes Bevægelser og mener, at her har vi dog virke- 
lig en storladen Oversigt, da nævner man denne Sag fra 
den urette Ende. Det fine naturvidenskabelige i Newtons 
geniale Opdagelse var: at der er indbyrdes Tiltrækning 
mellem alt i Verden efter en simpel Lov. Af denne frugt- 
bare Opdagelse vældede der så en omfattende Forståelse 
af Klodernes regelmæssige og uregelmæssige Bevægelser 
og mangfoldige Fænomener på Jordkloden. — Når der er 
Mening i at give Darwins Støv Plads i Westminster Abbedi, 
hvor også Newton hviler, så er det for hans Forskninger 
i Plante- og Dyreverdenen, og ikke for den darwinistiske 
Theori, som ingenlunde følger af hine med mathematisk 
Nødvendighed, ligesom Klodernes Gang følger af Newtons 
Tiltrækningslov — noget, der altfor ofte er bleven påstået. 

Da Laplaces Kosmogoni imidlertid har været mindre 
omtalt i de senere År end den darwinistiske Theori, fordi 
Folk i Almindelighed, som sagt, ikke anså det for så stort 
et Kunststykke at få Jorden dannet som at få den be- 
folket, skal jeg først med et Par Ord nævne Hovedtræk- 
kene i den. Laplace antager, at det umådelige Rum op- 
rindelig har været fyldt med en Urtåge, bestående af de 
Stoffer, som nu væsentlig udgjør Kloderne. På Grund af 
den nys nævnte almindelige Tiltrækning, og fordi Urtågen 
vanskelig kan tænkes absolut lige tæt overalt, vil der til 
et tættere Sted stadig trækkes flere og flere Stoffer. Helt 
regelmæssigt kan dette Sted heller ikke godt tænkes at 
blive fyldt med disse Stoffer, og det vil derfor gå dem, 
som det gåer med Vand, som man lader styrte i en Tragt, 
og som hvirvler rundt på Vejen gjennem Snevringen. Så- 
ledes vil også den nævnte Klump, idet den nærmer sig 
til Kugleformen, få en omdrejende Bevægelse. 

Jo tættere Kuglen trækker sig sammen, des hurtigere 
vil ifølge Mekanikens Love denne Omdrejning blive. Men 
inden den endnu er nået meget vidt i Sammentrækning, 
kan der let være sket en Sammentrækning på et tilfældig- 
vis lidt tættere Sted ude i Nærheden af Kuglens Omkreds, 
og her have dannet sig en Klump, en Kugle af anden 
Rang, som efterhånden ganske bliver afsondret af Moder- 
kuglen, men som dernæst bevæger sig omkring denne på 
den af Newton forklarede Måde. Således har Solen, idet 
den dannede sig, afsondret sine Planeter, deriblandt Jorden ; 
og Planeterne har atter på samme Vis afsondret sine 
Biplaneter eller Måner. 

På Grund af Sammentrækningen måtte Kloderne blive 
varme, så varme, at de i Begyndelsen var i luftagtig 
Tilstand; men på Grund af det stærke Tryk og Varme- 
udstrålingen mod det tomme Rum måtte de med Tiden 
blive dråbeflydende, som det almindelig antages, at Solen 
endnu er. Ved yderligere Afkøling måtte Overfladen be- 
gynde at størkne, så at der dannedes en fast Skorpe på et 
flydende Indre, således som mange antager om Jorden; og 
når endelig Afkølingen skrider tilstrækkelig vidt frem, 
bliver hele Kloden fast (Månen). 

; Laplaces Kosmogoni er ligeså lidt som den darwin- 
istiske Theori noget naturvidenskabeligt Arbejde, men et 
Forsøg på at erstatte, hvad man ellers kalder Skabelse, 
ved en Forklaring ud af de nu gjældende Naturlove. 
Begge Forklaringer danner så en Slags Helhed under Navn 
af Evolutionstheorien. Men det er en Smags Sag, om 
man vil antage deres Rigtighed. Derfor tager man i 
Regelen Parti i Henhold til sin religiøse eller irreligiøse 
Tilbøjelighed — det bedste Vidnesbyrd om, at disse For- 
klaringer ikke er Videnskabens Ejendom; thi man låder 
f. Ex. ikke religiøse Tilbøjeligheder afgjøre den Lov, hvor- 
efter en Sten falder til Jorden, eller de Regler, hvorefter 
en fyldt Ballon stiger til Vejrs, eller Jorden drejer sig 

om sin Axe eller gåer omkring Solen. At Pavestolen i sin 
Tid skjæmmede sig selv ved at benægte, hvad man kunde 
se med sine Øjne, kan ikke berettige til at stille dem, der 
betvivler Evolutionstheorien, i Klasse med Galileis Mod- 
standere. 

Det hændes jevnlig i Naturforskningen, at man ikke 
er istand til direkte at afgjøre en Sag. Således havde 
man en Gang Grund til at formode, at når et Lod falder 
ned fra en stor Højde, vil det ikke falde på det Punkt, 
der er lodret under det, men (på Grund af Jordens Axe- 
omdrejning) lidt Øst for dette Punkt. Denne Ting lod sig 
imidlertid vanskelig undersøge, fordi det skulde være så 
overordentlig lidt, så at Rystelser o. 1. let kunde give 
Loddet endnu større Afvigelser. Hvad gjør man så? Man 
lader Loddet falde en Mængde Gange, og mærker sig hver 
Gang det Sted, det træffer. Således fik man sluttelig lige- 
som en Skive, hvorpå der var blevet skudt, og idet man 
nu ved Hjælp af Sandsynlighedsregningen udfandt Midt- 
punktet for alle disse Træffere, viste det.-sig, at dette 
Midtpunkt ganske rigtigt lå det forventede Stykke Øst for 
Lodlinien. Sandsynlighedsregningen kommer i vore Dage 
oftere og oftere til Anvendelse. Endog i det borgerlige 
Liv véd man at tillægge »Middeltallet« nogen Værdi; men 
ganske særlig ved de fineste Målinger, der udføres (f. Ex. 
på Stjernehimlen), er Sandsynlighedsregningen en uund- 
værlig Rettesnor ved disses Benyttelse-for at komme Sand- 
heden så nær som mulig. 

Overfor Påstande som Evolutionstheorien, hvor en 
rent faktisk Afgjørelse er en Umulighed, er der derfor 
næppe nogen anden Udvej, når man overhovedet vil søge 
noget videnskabeligt Indlæg i Sagen, end at spørge Sand- 
synlighedsregningen, og dette er virkelig til en vis Grad 
muligt, hvad jeg skal prøve at vise. 

" Det kan nemlig undersøges, hvor sandsynligt det er, 
at vor Klode var bleven beboelig for levende Væsener 

under Forudsætning af, at denne Hensigt ikke havde 
været bestemmende for Naturlovene. Men først er det 
nødvendigt, at det ståer klart, hvad en Naturlov egentlig er. 

Når f. Ex. 10 Kubiktommer Vand udvider sig ved at 
fryse, så at de bliver til 11 Kubiktommer Is, så plejer vi 
at kalde dette en Naturlov, at frosset Vand fylder mere 
end smeltet. Det er dog ikke hermed sagt, at man til 
alle Tider vil vedblive at nævne dette som en Naturlov; 
thi det kunde vel tænkes, at vort Kjendskab til Vandets 
Smådele en Gang kom så vidt, at vi kun udtalte Lovene 
for disse, og at det heraf var en simpel Følge, at frosset 
Vand måtte fylde mere end smeltet. Atter kunde den Tid 
tænkes at komme, da hine Smådelenes Naturlove blev af- 
løst af endnu dyberegående Love. Ja, det er meget muligt, 
at ikke en eneste af de Love, der nu udtales som sådanne, 
er en virkelig Grundlov, det vil sige en Lov, som ikke 
lader sig forklare ved andre. Selv den ovenfor nævnte 
almindelige Tiltrækningslov, denne nøgterne og simple Lov, 
som er så vel kjendt og beregnet, at vi ved Hjælp af 
denne forklarer Himmellegemernes Bevægelser m. m., er 
næppe at betragte som en Grundlov. I hvert Fald har 
i den nyeste Tid flere fremragende Naturkyndige gjort 
Forsøg på at finde det Grundlag, hvorpå atter denne Lov 
hviler. 

Dette gjør imidlertid intet til Sagen i den Forbindelse, 
hvori vi her har Brug for Naturlove. Det, som vi nu 
kalder Naturlov, vedbliver selvfølgelig at stå ved Magt, 
selv om man finder en mere dybtgående Forklaring af 
den, ja selv om man en Gang nåede så vidt, at man kunde 
afskedige alt, hvad vi nu opstiller som Naturlove, og af- 
løse dem af en eneste kortfattet Grundnaturlov, hvoraf 
alle de andre vare simple Følger. Har nemlig en Hensigt 
været bestemmende ved Grundloven, så må den selvfølge- 
lig ske Fyldest i alle dens Følger, og har der ikke været 
nogen Hensigt tilstede i Grundloven, så er også Følgerne 

(de, som vi ru kalde Naturlove) hensigtløse, og om de 
giver en beboelig Verden, kommer for såvidt til at bero 
på en Tilfældighed. Nu er Spørgsmålet: hvor stor er 
Sandsynligheden for, at denne Tilfældighed bliver til 
Virkelighed? 

Der kan nu opstilles en Mængde enkelte Love, hvorom 
der kan siges: >»Hvis Loven er så (at Is fylder mere end 
Vand), bliver Jorden beboelig; men hvis Loven var så (at 
Vand fyldte mere end Is), vilde Jorden være ubeboelig.« 
Når der ingen Hensigt har ligget til Grund for denne Natur- 
lov, eller, hvad der er det samme, for dens Grundlag, 
må det altså betegnes som et heldigt Træf, at den er 
bleven, som den er. Herpå beror det nemlig, at Vandet 
i Klipperifterne om Vintren som Is sprænger Klipper og 
i følgende Vintre yderligere bringer dem til at smuldre, 
så at Jordoverfladen bliver forvittret og afrundet og ikke 
ståer med skarpe, golde Kanter, som for Ex. Månen, hvor 
der ikke er Vand. Ligeledes er det den samme Omstændig- 
hed, der bevirker gamle Plantedeles hurtigere Hensmuld- 
ring, idet Vandet i Porerne sprænger dem, når det fryser. 

For en sådan enkelt Naturlovs Vedkommende må det 
nu vel indrømmes, at den hensigtsløs lige godt kan være 
således som således; men heller ikke mere; thi Udvidelsen 
ved Størkningen kan ingenlunde betragtes som nogen i 
sig selv given Sag, hvad man kan slutte deraf, at de fleste 
andre Stoffer følger den modsatte Lov: smeltet Stearin, 
Svovl m. fl. fylder mere end fast Stearin, Svovl o. s. v. 
— Sætter man det nu som /ige rimeligt, at den nævnte 
Lov lød således, som således, da siger man i Sandsyn- 
lighedsregningen: »Sandsynligheden for, at denne Beting- 
else for en beboelig Verden er tilstede, er I; og Sand- 
synligheden for, at den ikke er tilstede, er også %«. På 
et sådant enkelt Punkt kan man sige med Lotze: Det 
hensigtsmæssige er ligeså sandsynligt som det uhensigts- 
mæssige; og man behøver altså ligeså lidt at studse over, 

at det heldige indtræffer, som at en Mand gjør sin Lykke, 
hvis denne blot beroer på, om han trækker en hvid. Kugle 
af en Urne, hvori der er lige mange sorte og hvide. Men 
når han nu skal gå en stærkere Prøve igjennem, når der 
nemlig ståer 2 sådanne Urner, og hans Lykke beroer på, 
at han trækker en hvid Kugle af begge Urnerne, så er 
Sandsynligheden for, at han gjør sin Lykke, mindre; Mathe- 
matikerne siger, at den er 3; thi han kan åbenbart lige 
let trække Kugler på følgende 4 Måder: sort, sort — sort, 
hvid — hvid, sort — hvid, hvid. I de 3 Tilfælde bliver 
han ulykkelig, i det ene Tilfælde lykkelig. Han har Sand- 
synligheden % for sin Ulykke, Sandsynligheden 1 for sin 
Lykke... Er der nu tillige en tredie Urne, kan der åben- 
bart trækkes Kugler på 8 forskjellige Måder, nemlig: s, s,s 
— 8S, S, h — s, h, s — s, h, h — h, s, s — h, s, h — 
h, h,s — h, h, h, af hvilke de 7 første ere uheldige, den 
sidste alene heldig. Manden har da kun Sandsynligheden 
+ for sin Lykke (2 for sin Ulykke). — Man indser nu 
let, hvorledes det gåer, når der kommer flere Urner til: 
overfor 4 Urner fåer han kun Sandsynligheden +, for sin 
Lykke, overfor d5 kun zy, overfor 10 kun +77, overfor 
20 kun +o74738, overfor 40 kun +7727947330597; 0. S. fr. 
så at et Lotteri med 40 Urner med lige mange hvide og 
sorte Kugler vilde være værre at spille i end ethvert hidtil 
kjendt Lotteri. 

Man behøver imidlertid ikke at kjende meget til Natur- 
lovene for at vide, at der er langt mere end 40 Tilfælde, 
hvor det kan siges, at Jordkloden vilde have været ube- 
boelig, hvis Loven havde lydt anderledes; og at Loven, 
efter hvad vi iøvrigt kjender til Naturen, ligeså godt kunde 
have lydt anderledes. Ja, der er endog Tilfælde, hvor 
der kan være Grund til at studse over, at Loven er, som 
den er, da det ikke ligner andre tilsvarende Tilfælde. 
Her skal blot nævnes et enkelt sådant Exempel. ; 

Det er en temmelig almengyldig Lov, at alle Ting 
udvider sig, når de opvarmes, og trækker sig sammen, 
når de afkøles. Vandet danner i så Henseende en aldeles 
påfaldende Undtagelse, idet Vand ved 4 Grader indtager 
et mindre Rumfang, ikke alene end Vand ved højere 
Varmegrader, men også end Vand ved lavere Varmegrader. 
Følgen heraf er, at når Vandet i en Sø er mere end 4" 
varmt, vil det koldeste tage Plads i Dybet, fordi dette da 
er det mest sammentrukne og altså det vægtigste (vægt- 
fyldigste); men når Varmen synker ned under 4, vil det 
. varmeste, navnlig 4-Grads Vandet, tage Plads ved Bunden, 
medens det koldere, 3, 2,1, 0%, findes ved Overfladen. 
Da nu Vand tillige er en overordentlig slet Varmeleder, 
vil 4-Grads Vandet ved Bunden ikke blive synderligt af- 
kølet, medens der måske hersker en stærk Kulde oppe 
i Luften, og det øverste Vandlag fryser. Dannede Vandet 
derimod ikke denne besynderlige Undtagelse fra »Varme- 
udvidelsens Lov«, vilde Vand ved 0? være det vægtigste 
og altså tage Plads ved Bunden så hurtigt, som det ved 
Overfladen var bleven afkølet til 0”; og tidlig på Vintren 
vilde Vandet i hele sin Dybde være afkølet til 0”, så at 
en Bundfrysing let vilde finde Sted, og hindre Livets Op- 
retholdelse i Dybet. — Og om Våren, da er det påny den 
nævnte Undtagelse, der er den virkomme ved Isens Smelt- 
ning, som vil foregå hurtigt, selv om Vandet er bundfrosset; 
thi 4-Grads. Vandet vil så at at sige være flittig Budbringer 
fra den varmere Luft ned til Isen, og således iværksætte 
en Omrøren i Vandlaget over Isen, hvorved denne snart 
vilde bringes til at smelte. Derimod vilde der kun smelte 
en ringe Del af den bundfrosne Is, måske ikke en Alen 
" ned fra Overfladen, dersom samme Lov gjaldt for Vand 
som for andre Stoffer; thi selv om Sommersolen opvarmede 
Overfladen til 50%, vilde 0?-Grads Vandet da urokkelig 
holde sig nede ved Isen, og denne smelter ikke derved. 
Ja, hvad værre var, end at Søer og Damme beholdt sin 

Is på Bunden om Sommeren — det vilde gå på samme 
Måde med Undergrundsvandet eller rettere Undergrunds- 
isen, så at Landet vilde være frosset i Dybden, medens 
en Alen eller to ved Overfladen dannede et fuldstændigt 
Morads. 

Skulde Jorden altså ikke blive væsentlig ubeboelig, 
måtte altså på den ene Side Vandet følge denne underlige 
Varmeudvidelseslov; men tillige måtte der på den anden 
Side behøves den Lov, som tilforn er krævet af andre 
Grunde, nemlig, at Is fylder mere end Vand; thi var det 
omvendt, vilde dog Isen, efterhånden som den dannedes 
ved Overfladen, synke ned og fortrænge 4-Grads Vandet 
ved Bunden. 

Vi har nu stået for to Urner, der vedrørte et Par 
Egenskaber ved Vandet: at Isen er mest udvidet, og at 
4-Grads Vandet er mest sammentrukket. Skjæbnen — 
om man vil bruge dette Ord — var altså gunstig ved dem 
begge; der blev trukket en hvid Kugle af dem begge, 
uagtet man måtte sige, at Sandsynligheden for at trække 
hvid, navnlig af den sidste, ikke en Gang var 4, — langtfral 

Man kunde nu fylde mange Bøger med Redegjørelser 
for lignende lykkelige Træk af Skjæbnen. Man kunde 
tage vist alle de Stoffer for, der spiller nogen synderlig 
Rolle i de levende Væsener: Kul, Kvælstof, Ilt, Kisel o. s. v., 
og når man fæster Blikket på en eller anden af deres 
Egenskaber, vil man ofte finde, at hvis vedkommende 
Egenskab havde været anderledes, vilde Lykkehjulet have 
været standset — der havde intet Liv været muligt på 
Jordkloden. Men det vilde her være uoverkommeligt at 
opramse mange sådanne Enkeltheder. De, der er kjendte 
med Naturen, vil også kjende sådanne Enkeltheder i Hobe- 
tal; og de, der ikke er det, vilde ikke i en Håndevending 
kunne få det fornødne Kjendskab til disse Stoffer. Lad 
mig derfor nøjes med at nævne endnu et Par Egenskaber 
alene ved Vandet. 

Vandet — det Stof, der danner Hovedbestanddelen 
af alt det levende — har nemlig en Mængde Egenskaber, 
tilmålte netop i det Forhold, som gjør det skikket — ja 
overhovedet muligt — i så Henseende. 

Man vil f. Ex. lægge Mærke til, at dette Stof netop har 
sit Frysepunkt eller Smeltepunkt ved den Varmegrad, der 
i det Hele taget råder på Jordkloden. Heraf betinges 
alle de Bevægelser og Virkninger, som er en Følge af 
Vandets Frysning og Isens Smeltning, og hvorpå der oven- 
for er givet et enkelt Exempel, som enhver selv kan ud- 
fylde med mange flere Frysnings- og Smeltningsprocesser 
på Sø og Land. — Fremdeles har dette samme Stof, 
Vandet, sin Fordampnings- og Fortætningstilbøjelighed 
ved den Varmegrad, som vor Klode besidder, netop i 
sådant Mål, at Overgangen fra Vand til Damp og omvendt 
kommer til at spille den overordentlige Rolle i Atmos- 
færens Udseende og Fænomener, som i meteorologisk Hen- 
seende betinger Jordklodens Plante- og Dyreliv. Uden 
denne Omstændighed, vilde der ikke være Skyer, Dug, 
Regn o. s. v. 

Ja, selve Vandets Mængde på Jordkloden er i samme 
Henseende tilpasset, som den skulde være, tilpasset i For- 
hold til Jordoverfladens Ujevnheder således, at Vandover- 
fladen bliver omtrent % af Klodens Overflade. Dette Mål 
giver, som vi vide, netop en Fordampningsmængde fra 
Havene,”) som atter giver en passende Nedbør over Land- 
jorden. At der på visse Steder kan være Nedbør, som 
vi kalder noget sparsom, på andre noget til Overflod, mod- 
siger ikke, at her ; det Hele er et Mål tilpasset, som 
er nødvendigt. 

Vandets slette Varmeledningsevne er lejlighedsvis 


1) Fordampningen fra Land er jeg ikke blind for, men der 
vilde selvfølgelig ikke blive noget af denne, dersom ikke Fordamp- 
ning fra Havene først gav tilstrækkelig Nedbør på Landjorden, 
hvorfra der så atter kunde ske Fordampning. 

ovenfor nævnt; men betænker man, at alle levende Væsener 
hovedsagelig beståer af Vand, indser man, at disse også 
fåer denne Egenskab, som er en Livsfornødenhed, øjensyn- 
lig nok for de varmblodige Dyr, men sikkert også for de 
lavere, hvilket dog ikke her skal forfølges videre. 
Dernæst har Vandet, hvad man kalder, en usæd- 
vanlig stor Varmefylde, noget, der giver sig Udtryk i, 
at Vandet meget langsomt skifter Varmegrad. Der skal 
for Ex. tilføres 1 Pund Vand omtrent 10 Gange så megen 
Varme som et Pund Jern for at få dem lige meget op- 
varmet; og omvendt, når et Pund Vand og et Pund Jern 
fåer afgivet lige megen Varme til sine Omgivelser, har 
det første kun afkølet sig 2, så meget som det sidste. 
Hvilken Betydning dette har, forståes, når man sammen- 
ligner Kystklima med Fastlandsklima. Gå vi fra Færøerne 
over Kjøbenhavn og St. Petersborg ind i Siberien, finder 
vi, at Forskjellen på Årets varmeste og koldeste Måned 


er henholdsvis 8”, 17%, 26? og 39%, Det er Vandets store 


Varmefylde, der, tilmed støttet af andre Egenskaber, bærer 
Skylden, og dette således, at hvis det ikke var så, vilde 
end ikke Siberien, der nu dog også nyder noget godt af, 
at der findes Verdenshave, nøjes med en Varmeforskjel 
på 39', men alle vi andre vilde være udsatte for denne 
mer end siberiske Overgang. 

En lignende, men endnu langt mere vidtgående Con- 
servatisme ligeoverfor Varmeforandringer viser Vandet ved 
sin Overgang til Is eller til Damp, og omvendt. Dette 
Fænomen, der gåer under Navnet af »bunden« og »fri- 
gjort« Varme, gåer ud på, at der skal tilføres Isen en 
overordentlig Mængde Varme, for at den skal blive til 
Vand, og Vandet, for at det skal blive til Damp, eller, at 
der skal berøves Dampen en overordentlig Mængde Varme, 
inden den bliver til Vand, og Vandet, inden det bliver til 
Is. Disse Omstændigheder er også af de uundværlige i 
Husholdningen. For blot at nævne et eneste Exempel, 

vilde Planterne dræbes af Kulde i vore Sommernætter, 
hvis ikke denne Omstændighed, så at sige, kommanderede 
Holdt til den dalende Varmegrad om Aftenen eller Natten, 
idet Dugdannelsen begynder. 

Vi kunde endnu længe vedblive med Vandets Egen- 
skaber, især når vi gav os til at betragte den større og 
den mindre Lethed, hvormed Vandet netop opløser flere 
andre Stoffer, som skal optages eller ikke optages, bruges 
eller afsondres i de levende Væseners Organer, Processer, 
hvori Livet fysisk talt beståer, jå, som er det eneste sandse- 
lige Kjendemærke på Livets Tilstedeværelse. Men at give 
det. store Antal af sådanne Enkeltheder vilde være det 
samme som at skrive en hel Fysik, Kemi, Fysiologi o. s. v., 
så at vi må her nøjes med de nævnte Exempler. Der- 
imod vil vi til Slut gjøre en Sammenstilling af Laplaces 
Kosmogoni, belyst på denne Måde, og den darwinistiske 
Theori. 

Den darwinistiske Theori har sin Styrke, sit be- 
dårende i et Fif, det nemlig, hvorved den fåer Verden 
til, ved en simpel Selvfølge, at udvikle fuldkomnere og 
fuldkomnere Plante- og Dyreformer. I »Kampen for Til- 
værelsen« må nemlig alt det mindre udmærkede bukke 
under, og alt det fortrinlige ståer sig og formerer sig. Ved 
Ordet >Fif« tilsigter jeg naturligvis ikke her noget umoralsk 
hos dem, der bruger dette Fif. Jeg tvivler ikke om, at 
de i Reglen finder en herlig Simpelhed i denne Omstændig- 
hed; men et »Fif« er det dog blot, når det bruges til 
mere, end til hvad vore Erfaringer selv omfatter, nemlig 
som den Tryllestav, der fornyer Jordkloden med dennes 
udmærkede Befolkning. Dette sees allerbedst, hvis man 
skal gjøre sig rigtig Rede for, hvorledes Jordkloden selv 
er bleven så udmærket, som den er, til at være Bolig 
for levende Væsener; thi som det er vist, beroer dette 
på, at én Naturlov er, som den er, en anden ligeså 0. s. v. 
0. Ss., v.; og nu gåer det ikke an at sige, at den mindre 

udmærkede Naturlov bukker under, medens den fortrinlige 
beståer, og at således kan her Naturens Valg af Natur- 
love forståes (ligesom man lader »Naturen udvælge« de 
bedste Exemplarer af Dyr og Planter). Nej, her er ikke 
andet for at gjøre, hvis man vil holde på, at Verden ikke 
er teleologisk, end at gå til de mere end 100 Urner, én 
for én, og så at håbe på, at man skal være så heldig at 
trække en hvid af hver. : 

Aldeles umulig er imidlertid en sådan Lykke ikke, 
skjøndt der end ikke bliver en Sandsynlighed på en Sex- 
illiontedel derfor, og derfor er det vel rettest, ikke at kalde 
dette teleologiske Vidnesbyrd for et Bevis. Er det just 
et sådant, der kræves, så har Lotze Ret i at opgive det. 
Jeg for mit Vedkommende har imidlertid ikke set noget, 
som virkelig fortjener Navn af Bevis, når man kræver 
det absolute, hverken fra den gudsfornægtende eller fra 
den gudsbekjendende Side; thi et absolut Bevis er netop, 
hvad alle må bøje sig for. Man kan fremføre sine »Enkelt- 
heder«, man kan, hvis man vil være nøjagtigere, belægge 
dem med Talstørrelser, som ovenfor; men dette er det 
videste, den menneskelige Tanke ved egen Kraft kan nå. 
Vil man ud over dette, ser jeg ikke andet, end at den 
gudsfornægtende resignerer i Erkjendelsen af, at han 
magter ikke Tilværelsens Gåde, og at-den gudsbekjendende 
søger Gud i Troen på, at han har åbenbaret sig for 
Menneskene. 

Hvor er landboerne? 
En betragtning fra udstillingens åbningsdag. 
Af L. Schrøder. 


»Når De kommer til Kjøbenhavn, må De ikke for- 
somme at besøge den hirschsprungske samling af danske 
malerier i udstillings-bygningen ved Charlottenborg. Man 
kan ikke let få så god en lejlighed som dér til at lære 
den danske kunsts historie at kende.« Jeg agtede på dette 
råd og gik den 18. maj om formiddagen ud til den byg- 
ning, hvor der er kunstudstilling hvert forår. Nu var det 
en privatmand, hvis samling fyldte værelserne omkring 
trappegangen og ud imod Nyhavn. Samlingen begyndte 
med Eckersbergs billede af Thorvaldsens romerske elsker- 
inde og gik lige til Krøyers »koncert i atelieret« i en 
mindre gengivelse end den, der er kommen til Kristiania, 
og til malerier af kunstnere, der er yngre end Krøyer, 
men ligesom han har søgt at lære noget af' de franske 
mestere. Der var værdifulde malerier af Marstrand og 
Constantin-Hansen, Lundbye og den ældre Skovgård, 
Roed og Dalsgård, Vermehren og Exner; men der var 
også ypperlig lejlighed til at lære Kristian Zahrtmann 
og Carl Thomsen, Viggo Johansen og Zacho, Joachim 
— og Niels Skovgård at kende — for blot at nævne nogle 
eksempler på de ældre og de yngre. Og hvad jeg aldrig 
véd, jeg har oplevet ved nogen udstilling, der var næsten 
ikke et billede, uden jeg kunde tænke mig, at det vilde 
være til glæde for mig, om jeg hver dag kunde have det 
for &je. Der var endda noget, som var mig endnu mere 
påfaldende. Man taler så meget om forskellen mellem 
de ældre kunstnere og de yngre, mellem dem, der har 
uddannet sig i Rom, og dem, der har søgt til Paris; men 
går man igennem en samling som grosserer Hirschsprungs, 

så kan man komme til den slutning, at enheden i den 
gode danske kunst er stårre end forskelligheden.”) Der 
har været andre tegn, som har tydet på det samme. Car/ 
Bloch kan vel regnes som mægler mellem de ældre og 
de yngre; man kan være i tvivl om, hvor han nærmest 
hører hen; med Jerndorff er det nok på samme måde. 
Og Kyhn, der vel ubetinget må regnes til den ældre danske 
malerskole, har vundet sine stårste sejre, når han udstil- 
lede mellem de yngre, der ærede ham som en høvding i 
kunstens verden. Men det går godt at få et fyldigt vidnes- 
byrd om enheden i den danske kunst. Og det har sin 
særegne betydning, at dette bevis føres iår, da brygger 
Jacobsen på Ny-Carlsberg har fået den betydelige ud- 
stilling bragt i stand af franske kunstneres værker. En 
sammenligning mellem denne samling og de ny arbejder, 
som vore kunstnere har udstillet sammen med de svenske, 
de finske og de norske, kan måske nærmest oplyse, hvad 
man her i Norden har lært af franskmændene.  Hirsch- 
sprungs udstilling kan godtgåre, at den unge slægt ikke 
har opgivet de gode overleveringer, fordi den søgte til Paris, 
og den kan styrke tilliden til, at der er en dansk folke- 
ejendommelighed, som kan gåre sig gældende i kunsten. 
Med disse tanker gik jeg ud til stedet, hvor stub- 
møllen på Vestervold for ikke længe siden knejsede over 
Filosofgangens træer, og hvor sneen i Frederik den tredies 
tid farvedes rød af blod, da de svenske vilde storme den 
danske hovedstad. Nu er volden falden og stedet indviet 
til en fredelig kappestrid mellem virksomme mennesker 
fra Nordens riger. — Den 18. maj kl. 1 skulde »den nor- 
diske industri-, landbrugs- og kunst-udstilling« åbnes. 
Det blev en virkelig håjtidsstund, og der var meget, som 


7) Hermed kan sammenstilles, at en af de franske kunstnere, 
som gæstede Kjøbenhavn i juni, skal have sagt, at han ikke fattede, 
hvorledes et så lidet land som Danmark kunde bære en så stor og 
ejendommelig malerskole. 

bidrog til at lægge et festligt præg over den store for- 
samling, der var kommen til stede. 

Sommeren havde ladet vente længe på sig; men den 
dag syntes den at være kommen uden at have nogen vår 
til forløber. Skoven stod i udspring, og vintertéjet måtte 
lægges. Efter en lang eftervinter med istransport og sne- 
standsninger på jærnvejene er en tidlig sommerdag dobbelt 
velkommen. Den var det særlig for dem, der endelig 
vilde have udstillingen åbnet, for pinsen bragte gæster til 
Kjøbenhavn. 

Og så var folk glade over, at det trods is: og sne og 
trods det sildige tøbrud var lykkedes at få udstillings- 
bygningen og pladsen udenfor i stand til at modtage pinse- 
gæsterne og »millionen«, der ventedes at ville følge efter. 
Og om end ikke alle de anmeldte udstillings-genstande 
var komne til stede, så var der dog samlet så meget, at 
det gjorde et rigt og fyldigt indtryk, både i den svenske 
fléj, hvor Stockholms slot, og i den norske, hvor midnats- 
solen sås i baggrunden, og i den forreste del af lang- 
skibet, hvor de danske udstillere havde deres hovedkvarter. 
Fra flere fremmede lande var der kommen udstillings- 
genstande, og mere var i vente. Det var nær ved, at 
den nordiske udstilling kunde blive en verdensudstilling! 

Men hvad der særligt stemte til fest, var dog selve: 
bygningen. Der er noget i håj grad tiltalende ved det 
stolte »bjælkepalads« med den prægtige kuppel, de lyse 
korsflåje og den store længdehal, og det ligger nær nok 
at tænke på Aladdins slot, når man besinder sig på, hvor 
hurtigt alt dette har hævet sig fra grunden. Der har heller 
.ikke været ret mange, som vidste, vi havde en arkitekt 
som Nyrop med det snille, som hører til for af bjælker 
og uhøvlede brædder at opføre et så lyst og let og strål- 
ende feslot. — Lange-Miller, som havde sat musiken til 
- Richardts vakre kantate, er en komponist, der lige som 


arkitekt Nyrop er kommen frem i de senere år, og der 
6+ 

er noget friskt og ejendommeligt ved hans tonebygning 
som ved Nyrops træhus. Komponisten som arkitekten er 
ikke lidet forskellige fra vore ældre store kunstnere af 
deres fag, og dog møder der os ikke noget fremmed hos 
nogen af dem; trods det ejendommelige nye går de begge 
ved deres kunst et hjemligt indtryk på os. Ved at se 
den færdige bygning og ved at høre kantaten fik jeg de 
samme tanker op igen, som var kommen ind på mig ved 
den hirschsprungske maleri-udstilling. Den danske kunst 
kan skyde ny skud, og dog kan enheden bevares. 
Formanden for den kjøbenhavnske industriforening, 
Philip Schou, har med de mange, der har stået ham bi, 
stor ære af det smukke værk, der er bragt i stand, og 
lederne af vore stårre industrielle foretagender fortjæner 
at prises for, hvad de har gjort til at skaffe afveksling i 
udstillingsbygningens omgivelser; det er en smuk tanke, 
brygger Jacobsen har haft med at vise folk, hvordan det 
gamle Nikolaj-tårn har set ud; den vældige »Tuborg-flaske« 
med elevatoren inden i, er en morsom reklame for bryg- 
geriet, skønt den just ikke kan kaldes smagfuld; o. s. v. 
Men — hvor er landmændene? 1 den gallaklædte 
skare under kuppelen er der en rigdom af strålende uni- 
former; der er deres majestæter, kongen og dronningen, 
den kongelige familie og hofstaten; der. er mange diplo- 
mater; der er ministrene og et stort tal af embedsmænd; 
der er de kjøbenhavnske grosserere, som har været med 
at tegne et garanti-fond, for at det hele foretagende kunde 
komme i stand; der er en talrig skåre af kunstnere og 
industridrivende, som er bleven indbudne som udstillere; 
der er repræsentanter i mængde for den udenlandske og 
den indenlandske presse. Men hvor er landmændene? Det 
kan ikke være politiken, som volder, at der kun er så få 
til stede. Rigsdagsmændene af venstre har ikke undslået 
sig fra at give møde, hvad der står i sammenhæng med, 
at man-i det hele har søgt at bevare udstillingen som et 

neutralt område. Helt savnes landmændene naturligvis 
ikke. Udstillingen åbnes med en tale af en af vore ældste 
godsejere, grev Frijs-Frijsenborg, som præsident for hele 
udstillingen; som præsident i det kongelige danske land- 
husholdnings-selskab er grev Danneskjold-Samsøe til Brat- 
tingsborg et fremtrædende medlem af udstillingens bestyr- 
else; sekretæren i samme selskab, J. la Cour, er stærkt 
optagen af arbejde for udstillingen, o.s. v. Af stårre land- 
mænd er der også andre til stede. Men bortset fra nogle 
rigsdagsmænd, er der kun ganske enkelte, på hvem det 
sés, at de hører til den store landbostand, der udgår i 
det mindste halvdelen af vort folk, — den stand, der efter 
deres mening, som virkede for stavnsbåndets løsning, »i 
hvert fald lige så fuldt som herremændene kunde være 
bærere af landbruget, landets hovederhverv.«?) 

Udstillingen er en industri-, landbrugs- og kunst-udstil- 
ling. Landbruget danner den ene af de tre sider på den 
pyramide, som Richardt i sin kantate sér »stable sig op 
under kuplens top«. Ja Richardt lader landbruget komme 
først til orde i korsangen: 

Vi ved jorden er de ældste, 
Adams fæller som hans kuld. 

Og det er ikke blot i sin orden, fordi landbruget er vort 
vigtigste erhverv, men også fordi det er hundredårsmindet 
om de store landboreformer fra kronprins Frederiks unge 
dage, der har været den væsentligste anledning til, at ud- 
stillingen holdes iår. Men desto mere savnes det, at land- 
bruget ikke er stærkere repræsenteret ved åbningshåjtidelig- 
heden, og at man ikke ser flere af den del af folket, hvem 
mindefesten særligt vedkommer, den jævne landbostand. 

Udstillingen er bragt i stand, er der bleven sagt, for 
at minde den store verden om, at der endnu er et land 
til, som hedder Danmark. Udstillingen har dog måske 


1) Smlgn. oktober-heftet, s. 31. 

endnu mere det ærinde at styrke den bevidsthed hos os 
selv, at der er noget ejendommeligt hos os, som fortjæner 
at udvikles, og som kan give os ret til at bestå som et 
selvstændigt folk. 

Det er imidlertid ikke nok, at vi har en ejendomme- 
lig dansk kunst; denne er kun da et tegn på levedygtig- 
heden i vort folk, når den kan virke forædlende på det, 
som ligger udenfor dens snævre kreds, og når den kan 
drage næring fra det hele samfund, den tilhører. Udstil- 
lingen viser, at den danske kunst har en ikke ringe evne 
til at virke forædlende; ti noget af det bedste ved den, 
er sikkert, hvad der hører til kunstindustrien; snart er 
det her kunsten, som spiller hovedrollen som ved de kera- 
miske arbejder, ved adskillige af kunst-broderierne, ved 
kunstværkernes gengivelse i terracotta eller deres mang- 
foldiggårelse på papiret, raderinger, træsnit 0. s. v.; snart 
er det kun en hjælpende hånd, kunsten yder, som ved 
porcellæns-, møbel- og sølvvare-fabrikationen; men på begge 
måder har kunsten gjort sig stærkt gældende i Thorvald- 
sens fædreland. At vi har mænd iblandt os som stifteren 
af glyptoteket på Ny-Carlsberg og som ejeren af den smukke 
samling malerier, ved hvilke jeg oven for har dvælet, 
vidner om, at der i alt fald i den kjøbenhavnske borger- 
… stand er dem, der som kunstens beskyttere går videre i 
det spor, der blev trådt af Thorvaldsens venner, Hans og 
Bolette Puggård. Det turde derimod være et stort sporgs- 
mål, om der er så levende et forhold, som det var ønske- 
ligt, imellem kunsten og den del af vort.folk, som giver 
det sit egentlige præg, den store landbostand. 

Det er heller ikke nok, at vi har en temmelig stor 
industri. Denne er kun da af væsentlig betydning som 
værdimåler for folkets livskraft, når den ikke er en kun- 
stig blomst, men er vokset naturlig frem ved de hjælpe- 
kilder, som er til stede i vort land, eller tilsigter at møde 
de krav, vore hovederhverv stiller. Vore storartede brygge- 

rier, som Richardt minder om ved det udtryk, at »humle- 
vinen gik i drue-skole«, har sikkert fodfæste i samme 
grad, som vi selv frembringer råstofferne, de bruger, navn- 
lig da det gode malt-hyg. Vilde nogen sige, at disse 
fabrikvirksomheder også har deres ret ved at tilfredsstille 
en naturlig trang hos vort folk, da vil det forhåbentlig 
ikke holde stik i længden. Den umådelige nydelse af 
bajersk øl, som nu finder sted, er dog vel kun en over- 
gang. Skulde forædlingen af rå-produktet maltbyg ikke 
bringe vort land fordel ved at skaffe os en god udførsels- 
artikel, da var øllets skolegang hos vinen til visse et 
meget tvivlsomt gode. Vore møller og bagerier skal gøre 
regning på vor hvedeavl. Vore sukkerfabrikker, hvis 
storartede bygninger er fremstillede i små afbildninger i 
pap, ved prøverne af deres produkter, og som i anledning 
af udstillingen har udgivet en oversigt over deres hid- 
tidige virksomhed, vil have varig betydning i samme grad, 
som det passer til vor jordbund. og vort vejrlig at frem- 
bringe roer med stor sukkerholdighed!). Cikoriefabrik- 
erne skal også helst have deres råstof ved hjælp af ind- 
landets jordbrug. Der er industrier, som benytter den 
grønlandske kryolit, den bornholmske granit og porcelæns- 
Jord, kalkstenen, som findes både på Sjælland og i Nord- 
jylland, og leret, som findes på mange steder i landet. 
Træ-industrien, der allerede er kommen frem på en sær- 
deles smuk måde i grev Frijses udstilling, vil få mere be- 
tydning, når hedeselskabet, som også hører til de udstillere, 


!?) Hvordan både dyrkningen af roerne og fabrikationen er 
gået frem, kan ses af den oplysning, at de danske sukkerfabriker i 
årene 1873—78 i Odense forarbejdede gennemsnitlig 108,487 centner 
roer med 6,16 ”/o sukker og 3,69 "/o melasse med en udgift af 101,7, 
øre pr. centner, men i årene 1883—88 samme sted forarbejdede 
gjennemsnitlig 558,581 centner roer med 9,4, %9 sukker og 3,40 %9 
melasse og med kun c.40 øre fabrikations-omkostninger pr. centner 

oer. (,De danske sukkerfabrikker 1872—88", s. 10—11.) 

der vækker særlig opmærksomhed, har fået bugt med vort 
lands fattigdom på skov. Der er brug for flere fabriker, 
end vi har, til forædlingen af de havesager, vi kan frem- 
bringe. Det burmeisterske centrifugeværksted og de for- 
skellige fabriker, der laver dampmaskiner, er industrielle 
foretagender, der tjæner vor blomstrende smår-produktion. 
Og således kan der nævnes flere slags industri, som på 
en naturlig måde kan trives her i Danmark, om der end 
kun for enkelte af dem er udsigt til, at deres frembring- 
elser kan spille en rolle på verdensmarkedet"). De in- 
dustrielle virksomheder, som vil kunne udføre varer efter 
stårre målestok, vil være sådanne, som går ud på at for- 
ædle de råstoffer, landmændene skaffer til veje, og vil 
derfor blomstre i samme grad, som landbruget blomstrer.?”) 
Mejerierne er ved at gå over til at være industrielle fore- 
tagender,?) Ostefabrikationen vil forhåbentlig snart følge 
smør-fabrikationen i hælene. Fabrikmæssigt drevne slagte 
rier vil efter dags bringe flere af vore øvrige fedevarer, 
end de allerede går, i den stand, hvori de kan komme 
på verdensmarkedet.) Det er vidnesbyrd om, hvordan 
industri og landbrug mere og mere rækker hinanden 
hånden. 

Forvandling — du er løsenet for al industri! 
hedder det i Richardts kantate; men »forvandlingen« for- 
udsætter det, der kan forvandles. Industrien i Danmark 
vil mere og mere komme til at støtte sig til landbruget. 

Spårgsmålet vender da tilbage på ny: hvor er de 


1) Hele den samlede sukkerproduktion af c. 35 millioner pund 
sælges her i landet". (Anf. skrift, s. 13.) 

?) I 1886 udførtes ifølge statistisk tabelværk 1,209338 potter 
øl på flasker, 740528 pund øl på foustager og — 74,075398 pund 
hvedemel. 

3) 1886 udførtes over 40 millioner pd. smør. (Stat. tab. v.) 

7) 1886 udførtes 244652 stykker levende svin, men 36,220824 
pd. flæsk og skinker. (Stat. tab. .v.). 

jævne ,landboere, indehaverne af den største del af den 
jord, på hvis ihærdige dyrkning ikke blot deres egen vel- 
stand, men også industriens og handelens trivsel, og kun- 
stens varige blomstring beror? 

Der er ikke mange kunstnere, uden at de søger at 
komme med blandt udstillerne. De industridrivende føler 
sig tvungne til at være med; det er en kostbar historie 
for dem; men udstiller de ikke, da er de udsatte for at 
gå ud af spillet. Hvor vidt det er hovedsagen for alle 
kunstnerne og alle de industridrivende 

på hellenernes vis at kappes om pris, 

er vel et spårgsmål. Det er godt nok med ærens krans; 
men de fleste må som det stårste udbytte dog se på den 
stårre afsætning på deres frembringelser, hvortil de måske 
ved udstillingens hjælp kan bane sig vej, og som pris- 
belånningerne også kan fremme. Men nu landmændene? 
Kunde man tænke sig et samfund, hvor der kun var få 
landmænd, uden at de søgte at komme med blandt ud- 
stillerne, eller hvor mængden af landmændene følte sig 
tvungne til at være med? Således er i alt fald ikke 
vort folkesamfund, om det nogen sinde bliver det. Men 
mon det så er ganske i sin orden, at landbrugs-udstil- 
lingen kommer på linje med industri- og kunstudstillingen; 
mon det ikke havde været rettere, om udstillingen var 
bleven kaldt: »Nordisk industri- og kunstudstilling, for- 
enet med en udstilling af en del landbrugs-produkter«? 

Der er ganske sikkert meget at lære på udstillingen 
for landmændene. Ligesom der af en arkitekt og en læge 
er udstillet en i hygiejnisk henseende mønsterværdig skole- 
stue, hvilken skolemænd og kommunal-bestyrelser kan have 
godt af at undersøge, således er der også af industri- 
drivende og handlende og videnskabsmænd udstillet for- 
træffelige ting, som de enten vil sælge landmændene eller 
anbefale dem til forbillede; det sidste gælder blandt andet 
både stalden med de udsøgte malkedyr og centrifuge- 


92 


mejeriet, der også vækker fortjænt opmærksomhed. Vor 
kongelige landbohøjskole, det kongelige landhusholdnings- 
selskab og de mænd, der arbejder sammen med dette, har 
stor ære af, hvad de har gjort, for at udstillingen kunde 
blive lærerig for landmænd. — Også kunstnere kan lære 
meget på udstillingen; men der er næppe noget i den nor- 
- diske kunstudstilling, som har fået sin plads dér, for at 
det skulde virke belærende. De industridrivende kan 
lære meget på udstillingen; men der er næppe nogen af 
dem, som har udstillet for at belære de andre. Hvad 
der har det formål at belære landmændene, må åbenbart 
udskilles fra landbrugsudstillingen, for så vidt denne skal 
stilles på linje med industri- og kunst-udstillingen. — Hvad 
industridrivende har udstillet for at få købere mellem land- 
mændene, hører naturligvis til industri- og ikke til land- 
brugs-udstillingen.  Kappestriden iblandt smårhandlerne 
vil få en overordentlig stor betydning, måske særligt til 
at hæve det jydske smår i pris; men det er i dette til- 
fælde heller ikke landbrugerne, der ligefrem møder til 
kappestriden, så lidt som når kornhandlere udstiller 
prøver af, hvad de har opkøbt. 

Det bliver ikke så særdeles meget, som landmændene 
selv har udstillet til at ses i hele udstillingstiden. Der er 
adskilligt, der kan give udlændinger heviser på, hvad der 
kan ydes af danske mejerier, og hvor gode kornvarer, og 
hvor smukt frø, der £an avles hos os; men den faste 
landbrugs-udstilling kan endnu mindre end de andre ud- 
stillinger vidne om en kappestrid om prisen »efter hellen- 
ernes vis«. 

Kommer landmændene da ikke? Jo, til dyrskuet 
kommer de. Dér vil de være talrigt til stede som udstil- 
lere, det tor man vente. Igennem mange år har de været 
vante til at kappes om prisen ved dyrskuer, inden for 
stedlige landboforeninger, ved amtsdyrskuer og på de dyr- 
skuer, der har været knyttede til de almindelige danske 

landmandsforsamlinger. De vil også møde til dyrskuet i 
Kjøbenhavn i juli. Men de vil næppe møde så fuldtalligt, 
som det var ønskeligt. Sammenligningen mellem de ud- 
stillende og de ikke udstillende kunstnere og mellem de 
udstillende og de ikke udstillende industridrivende viser 
sikkert et flertal af de første, af de udstillende. Men 
sammenligningen mellem de udstillende og de ikke udstil- 
lende hesteopdrættere vil vise et flertal for de sidste, og 
de udstillende kvægopdrættere vil være i et meget lille 
mindretal over for dem af denne slags, som ikke udstiller. 

Der har været en lang tid — og det næsten hele den 
tid, da udstillingen med kappestriden »på hellenernes vis« 
har spillet en rolle i udviklingen af det menneskelige ar- 
bejde —, da landmændene havde gode dage, da de hayde 
let ved at blive af med, hvad de kunde frembringe; alle 
trængte jo til korn og fedevarer, og der var statsøkonomer, 
som var bekymrede for, at det ikke skulde være muligt 
at gå så rask frem ad med frembringelsen af nærings- 
midler, som tilvæksten i befolkningen krævede. Nu ser 
det anderledes ud. Der synes at blive overflødighed af 
fødevarer, og så synker især de mindre gode stærkt i 
pris. Hvad skal'man så gåre?. »Forbyde kunstsmår, for 
at udlandet kan sé, vi har rent land«. Mon det virkelig 
i længden vilde hjælpe os til at få håjere priser end rus- 
serne, når disse ved hjælp af centrifuger — og oplærte 
af danske mejerister — tilbyder lige så fine varer som 
vi. »Indføre korntold, i alt fald rug-told, for at holde den 
østersøjiske rug ude«. Det går stærkt ud over vor handel 
syd på, at tyskerne har taget beskyttelsestolden op; lad 
os dog ikke være med til at arbejde i den retning! Intet 
folk vilde vel lide mere under det end vort, om beskyt- 
telsesmændene sejrede verden over, og da også i England, 
hvor vi har vort hovedmarked. Mon det ikke var bedre, 
om danske landbrugere søgte at komme mere med i kappe- 

striden, om der blev en mere almindelig drift hos dem til 
at være blandt »nummer et'erne« i deres næringsvej? 
Kommer landmændene i fremtiden stærkere med? 
Jeg tror det. Lad der gå ti eller tyve år endnu, og der 
vil kendes en stårre evne og drift hos dem til at være 
med i kappestriden på de store udstillinger. Den oplys- 
ning, som nu i en rum tid har været tilbudt ungdommen 
på landet, har både tilsigtet at styrke viljen til at udrette 
noget dygtigt og at meddele den nødvendige kundskab. 
Mange enkelte er derved bleven bedre skikkede end får 
til at være med i det, som tiden kræver. Da tanken om 
at anlægge roesukkerkogerier dukkede op her i Danmark, 
søgte etatsråd Tietgen at drage landmændene med ved 
at tilbyde aktier, hvis beløb »kun skulde indbetales ved 
suksessive afdrag i betalingen. for leverede roer«, og ved 
at tilbyde sådanne roedyrkende aktionærer indflydelse på 
»de danske sukkerfabriker«s bestyrelse. Men »ideen for- 
måede ikke at samle landmændene til den nødvendige 
fælles handling, og ikke fra et eneste sted fremkom der 
tilbud om roedyrkning, der berettigede til anlæg af en 
fabrik«.") Der er ikke gået tyve år hen siden den tid, da 
Tietgen gjorde denne erfaring om landmændenes utilbåjlig- 
hed til at gå med til en sådan ny industri, og hvordan 
er forholdene nu? Udviklingen går næsten ængstelig stærkt 
i retning af, at a//e landmænd skal have lod og del i 
industrielle virksomheder. Trods den gamle visdom, som 
man tit har kunnet høre her i Jylland, at »fælle er sælle«, 
bygger man i fællesskab »andelsmejerier« i en sådan 
mængde, at de med deres lange skorstene er i færd med 
at give vort land udseende af at være et fabrikland. Siden 
tyskerne, på grund af nogle tilfælde af svinepest, afspær- 
rede landegrænsen for indførselen af danske svin, rejser 
det ene »andelsslagteri« sig efter det andet. Men det 


7) »De danske sukkerfabriker 1872—1888", s. 6—7. 

vil være den rimelige følge af hele denne bevægelse, at 
den udvikling, der i forvejen var begyndt imellem land- 
mændene til at drive deres næring mere forretningsmæs- 
sigt, vil tage yderligere fart. Hvor agerbruget er bleven 
forenet med sukkerroe-industrien, har det udviklet sig 
stærkt. På de af de danske sukkerfabriker drevne gårde 
i Rødby-egnen var den gjennemsnitlige avl pr. tønde land 
i femåret 1878-79—1882-83 af sæd 26,17 centner og af 
roer 315,03 centner, i femåret 1883-84—1887-88 af sæd 
33,19 centner og af roer 348,36 centner; medens samtidig 
avlen af kløverfrø steg fra 5645 til 7788 centner,”) Det 
tør vel ventes, at det møde, der ved hjælp af andels- 
mejerier og andels-slagterier vil blive bragt i stand mellem 
de industrielle foretagender, som landbrugerne selv styrer, 
og deres øvrige bedrift, vil være en spore for dem til på 
en lignende måde at gå frem i denne.sidste, som det er 
sket på Hojbygård. Dertil vil det da også hjælpe meget, at 
der i landboforeningerne kommer mere og mere frem af 
samarbejde af anden art end om at holde dyrskue; man 
søger at sikre sig undersøgt markfrø og undersøgte foder- 
stoffer; man er ikke bange for at lånne sagkyndige råd- 
givere (konsulenter); der dannes kvægavlsforeninger; der 
føres på enkelte steder — vist nok endnu kun på enkelte 
steder — pålidelige regnskaber over den hele bedrift, men 
på de allerfleste steder, på grund af mælkesalget, regnskab 
over dette og derved over udbyttet af kostalden. Det 
bærer hen imod en ny udvikling af landbruget hos den 
store jævne landbostand. Landmændene kan ventes at 
komme langt stærkere med end hidtil. 

Alt som dette håb går i opfyldelse, og det danske 
landbrug viser sig skikket til med ære at indtage den 
plads på en udstilling for hele landet, som svarer til land- 
brugernes tal og betydning i det hele folk, så vil den for 


1) ,De danske sukkerfabriker”, s. 25. 

vort land naturlige industri komme til at få sin rette 
trivsel, og da vil også Æunsten slutte pagt med landbo- 
standen, som den hollandske kunst i sin tid sluttede pagt 
med det liv, der rørte sig hos den driftige borgerstand i 
Rin-deltaets byer, og derved nåede sin store blomstring. 
Da vil en dansk eller nordisk »/andbrugs-, industri- og 
kunst-udstilling« kunne være et endnu mere afgårende be- 
vis for vort folks levedygtighed end den i mange retninger 
overraskende vellykkede udstilling i sommeren 1888. 
I juni 1888. 

Efterskrift: Da det kun er småting, jeg har rettet 
efter senere besøg i udstillingen og efter samtaler med 
forskellige, lader jeg datoen fra den første affattelse blive 
stående. 


Om kirkeforholdene i Slesvig. 


Den 4åde november 1876 sanktionerede den gamle 
kejser Wilhelm fra Berlin en ny »kirke- og synodalord- 
ning for den evangelisk-lutherske kirke i provinsen 
Slesvig-Holsten«. Det var som indehaver af de rettig- 
heder, der fulgte med hans landsherrelige kirkeregimente, 
at han godkendte denne ny kirkelige ordning. Og som 
øverste biskop løfter så den gamle kejser i indledningen 
til forordningen sine arme ud over denne provins-kirkes 
hoved med følgende tale: »Jeg anråber den guddomme- 
lige velsignelse om, at denne anordning må hjælpe med 
til at oplive kristeligt sindelag og vandel i menighederne, 
og jeg hengiver mig til det tilforladelige håb, at alle, som 
efter denne (ordning) bliver kaldede til at medvirke på. 


97 


det kirkelige livs område, vil i troskab overfor kirkens 
tro og i kærlighedens fællesskab af alle kræfter gøre sig 
umage for urokkeligt at se hen til Guds ære og sjælenes 
frelse og at fremme Guds riges opbyggelse på jorden.« 

Den 7de november 1877 forordnede den samme kejser, 
at hertugdømmet Lauenborg skulde optages med i Slesvigs 
og Holstens ny kirkeordning. 

Det er et stort og indviklet maskineri, med mange 
små og enkelte stårre hjul i, der ved denne lov med sine 
112 paragrafer blev sat i gang i de tre hertugdømmers 
kirker for en halv snes år siden. Det kunde synes, som 
om der derved var vundet folkekirkeligt selvstyre både i 
åndelige og kirkelige sager. Paragraf 1 lyder ligefrem på: 

De evangelisk-lutherske kirkemyndigheder i provinsen 
Slesvig-Holsten have selv at styre deres anliggender inden- 
for lovens grænser«. Men i virkeligheden er det meste 
kun skin, thi ikke blot mangler de åndelige forudsætninger 
gennemgående hos det store stats-kirkelige lægfolk der- 
steds, men hele den besluttende og udøvende magt ligger 
til syvende og sidst hos kultusministeriet i Berlin, der gør, 
hvad det vil, og i kollisionstilfælde oftest lader de politiske 
og verdslige hensyn have forrangen for de kirkelige. 

Vi vil nu først gøre lidt rede for de enkelte led i 
denne kirkeforfatning. 

Grundlaget for det hele dannes af de mange små 
sogne- eller pastoratsmenigheder. Hver af disse har en 
dobbelt kirkestyrelse, en snevrere og en større. Den snev- 
rere styrelse kaldes »£irkeforstanderskabet«. Det består 
af stedets præst (eller præster) og et antal af ældste, som 
vælges af sognets udvidede kirkestyrelse, »kirkekollegiet«, 
der atter består af hele kirkeforstanderskabet og et antal 
af andre menighedsmedlemmer, de såkaldte menigheds- 
talsmænd (gemeinde vortreter), som vælges af hele menig- 
heden. Stemmeberettigede til valget af menighedstalsmænd 
er enhver mandsperson, der har nået myndighedsalderen, 

har boet et år i sognet og svaret kirkeskat eller direkte 
statsskat. Udelukkede fra denne valgret er blandt andre 
de, »der ved foragt for Guds ord eller vanhellig levevis 
har givet offenlig forargelse uden siden at have sonet det 
ved en vedholdende forbedring«. Valgbare som menigheds- 
talsmænd er sognets valgberettigede medlemmer, som er 
over 30 år gamle, er ulastelige i sædelig henseende og 
som ikke vedholdende har holdt sig borte fra den offent- 
lige Gudstjeneste og den hellige nadvere. Dette valg gælder 
for seks år. De ældste vælges af kirkekollegiet og valg- 
barheden er den samme som for menighedstalsmændene. 
Men da de ældstes bestilling er den betydningsfuldeste, ind- 
sættes de ældste efter deres valg højtideligt af præsten i deres 
embede en søndag i menighedens nærværelse og må give 
præsten håndslag på følgende løfte: »jeg lover for Gud at 
udføre den mig befalede tjeneste med omhyggelighed og 
troskab i overensstemmelse med vor evangelisk-lutherske 
kirkes ordning og samvittighedsfuldt at varetage menig- 
hedens bedste, navnlig at pleje det kristelige og kirkelige 
liv i samme«. I kirkebønnen for alteret efter prædikenen 
lyder da også fra præstens mund hver søndag: »velsign 
vor menighed med dens ældste og repræsentanter«. — 
Valget gælder for seks år. 

Præsten, som fører forsædet i kirkeforstanderskabet, 
samler det 4 gange om året til ordenligt møde, som ikke 
er offenligt, og som (& 34) regelmæssigt skal åbnes med bøn. 

Dette kirkeforstanderskabs opgave har fundet sin al- 
mindelige beskrivelse i &$ 41: »Kirkeforstanderskabet træder 
i kirkemenighedernes sted i deres indre og ydre anliggen- 
der og har ved besindig anvendelse af alle midler, der 
egner sig dertil, både at fremme levende kristendom i 
menigheden og at hindre alt hvad der kan virke skadeligt 
for sæderne og sjælene«. 

»De gejstlige ere uafhængige af kirkeforstanderskabet 
i deres personlige embedsvirksomhed, hvad læren, sjæle- 

sorgen, forvaltningen af sakramenterne og øvrige hellige 
handlinger angår. Dog er de forpligtede til at forelægge 
kirkeforstanderskabet de tilfælde, hvor de anse det for 
nødvendigt at tilbagevise et menighedsmedlem fra deltag- 
else i den hellige nadvere eller en anden hellig handling. 
Er kirkeforstanderskabet enigt med den gejstlige i tilbage- 
visningen, så giver han en kendelse, som det står den 
tilbageviste frit for at indanke for provstisynodeudvalget 
og i sidste instans for konsistorium og provins-synode- 
udvalget. Er kirkeforstanderskabet af anden mening end 
den gejstlige, så kan denne, hvis han ikke tror at kunne 
følge kirkeforstanderskabets beslutning, bringe sagen til 
afgørelse for provstisynode-udvalget og i sidste instans for 
konsistorium og provinssynode-udvalget. 

De ældste ere iøvrigt, dersom de iagttager noget i 
den gejstliges embedsførelse eller vandel, som strider imod 
hans embedsstilling eller menighedens vel, beføjede og for- 
pligtede til at bringe sådant frem i kirkeforstanderskabet. 
Lader sagen sig ikke afgøre her, må der gøres anmeldelse 
derom til den nærmeste gejstlige foresatte.« 

Den virksomhed, som kirkeforstanderskabet i øvrigt 
har at varetage — idetmindste efter bogstaven i loven for 
kirkeordningen i Slesvig-Holsten — består bl. a. i »at an- 
"tage sig de fordringer, som en værdig søndagshøjtid kræver 
og at sørge for den ydre gudstjenstlige ordning«, »at be- 
… stemme forandringer i den regelmæssige Gudstjenestes tid«, 
»at tage sig af den kirkelige fattig- og sygepleje«, »at 
"drage omsorg for løsladte forbrydere«, »at holde øje med 
skoleungdommens religiøse opdragelse«e — »der er ikke 
tilstået det en umiddelbar indvirkning på skolen«. 

Men i virkeligheden er det dog nærmest bestyrelsen 
af de timelige sager — som tilsyn med kirkebygningen 
og kirkegårdens vedligeholdelse og regnskabsførelsen af 
kirkekassen — som dette ældsteråd har i sin hånd. 


n»nDanskeren”, I. 7 

Fra 1877 begyndte man i Slesvig-Holsten, Lauenborg, 
Hannover og Mecklenborg at afløse tienden, såvel præste- 
som kirketienden, »julerenten« og alle andre faste kirke- 
lige ydelser. Afløsningssummen er beregnet efter de 10 
foregående års kapitelstakst. I Nord-Slesvig, hvor rug vår 
den hyppigste ydelse, udgør den 14 reichsmark for en 
tønde rug. Tiendeafløsningen er endt i 56 år. De afløste 
summer indbetales i en rentebank i Stettin, men afløs- 
ningens hovedbestyrelse har sit sæde i Hannover. Det 
påligger kirkeforstanderskabet at få de afløste værdier an- 
bragte på sikre steder; men da sikkerhedsfordringen er 
uforholdsmæssig stor, har det ofte vanskeligheder at få 
dem anbragt, og præsterne kan da til en tid sidde inde 
med en del af disse værdipapirer. I Nord-Slesvig var der 
en del danske tiendeydere, som ikke turde være med fra. 
begyndelsen til tiendeafløsningen, og som derfor blev ved 
det gamle, hvad de havde frihed til. Man havde nemlig 
dels håb om en snarlig genforening med Danmark, dels 
var man bange for, at det skulde gå med denne sag som 
med ophævelsen af den slesvigske mølletvang. Der var 
adskillige, som havde betalt en årlig afgift for at få lov 
til at lade male i en fremmed mølle, men som ingen godt- 
gørelse fik, da mølletvangen uden mindste afløsning blev 
ophævet. Nu hår imidlertid de fleste også i Nord-Slesvig 
begyndt at afløse deres tiende. ? 

Efter sognemenighederne med deres kirkestyrelse følger 
som det næste og større led i kirkeforfatningen provsti- 
synoden. Den dannes ud af alle de i vedkommende provsti 
liggende kirkesogne.  Provstisynoden består af provsten 
og alle provstiets præster samt det dobbelte antal af læg- 
folk... Denne omstændighed giver i alle de nordslesvigske 
provstier — med undtagelse af Tønder —- de dansksindede 
en stemmeflerhed på synoden. Det er nemlig en selvfølge 
for de danske Nordslesvigere også på dette område i første 
række at hævde deres danske nationalitet. Valget af læg- 


101 


folk gælder for tre år. For hver provstisynode dannes 
et provstisynodal-udvalg. Det består af provsten som 
formand og fire af synodens midte valgte medlemmer, 
hvoraf mindst den ene må være en gejstlig. Det er en 
selvfølge, at i Nord-Slesvig vælger man tre dansksindede 
lægmænd ind i dette udvalg. Og det så meget mere som 
udvalget har indstillingsretten til de fleste præsteembeder 
og degneembeder. Efter den ny kirkelov af 25de oktober 
1880 beholder kirkepatronerne som tidligere ret til umiddel- 
bart at kalde en præst eller til at præsentere ham. Men 
i de allerfleste kirkesogne, hvor der ikke er nogen kirke- 
patron, skal besættelsen af embedet skifte imellem kirke- 
styrelsen og menighederne på den måde, at medens den 
ene gang embedet besættes umiddelbart, vælger den anden 
gang menigheden sin præst af tre, som konsistoriet har 
præsenteret den. Men i begge tilfælde skal konsistoriet 
høre forslagene af vedkommende præstekalds provstisynode- 
udvalg. »Dog er konsistoriet ikke forpligtet til at følge. 
disse forslag« (8 3); og gør det ofte ikke overfor de dansk- 
sindede udvalg. 

Dog dette gælder endnu hyppigere overfor udvalgenes 
danske degneindstillinger. 

Provstisynoden holder regelmæssigt møde én gang om 
året... For Als provstis vedkommende samles man på 
gæstgivergården stadt Hamburg i Sønderborg — for Haders- 
lev provsti i gymnasiet i Haderslev — for Tørninglehn i 
Gram kirke — for Åbenrå provsti på gæstgivergården 
Kolossæum i Åbenrå og for Tønder provsti på seminariet 
i Tønder. Søndagen før mødet bekendtgøres det fra prædike- 
stolen i alle sognekirkerne og der sker samtidig forbøn for 
synoden (& 78). Mødet er i reglen indskrænket til to dage. 
De læge medlemmers diæter udgør 4'/> rmk. om dagen. 
I de fem nordslesvigske synoder tales der dansk af alle 
lægfolkene på et par nær i Sønderborg. 


Provsten fører forsædet; — han og alle præsterne er 
7 


102 


civilklædte. Der føres to. protokoller, i Nordslesvig den 
ene på dansk, den anden på tysk. Den tyske er den 
avtoriserede, af hvilken afskrift sendes til konsistoriet og 
provinssynode-udvalget. 

Foruden regnskabsaflæggelse for løbende udgifter, de 
kirkelige stiftsmidler indenfor provstiet, valg o. s. v. har 
provstisynoden at indgive kirkelige andragender til konsi- 
storium og provinssynoden samt at drøfte kirkelige lov- 
forslag fra regeringen og så fremsætte ændringer til disse 
i form af ønsker og bemærkninger. Der føres undertiden 
et temmeligt skarpt ordskifte ved slige lejligheder i de 
nordslesvigske synoder; men regeringen tager ikke hensyn 
til det danske flertals udtalte ønsker og bemærkninger. 
Man havde for nogle år siden et bevis herpå overfor en 
beslutning af Tørninglehn provsti. I den danske skolelov 
af 1814 var der bestemt en årlig udgift af sognekassen 
på 8 rdl. til indkøb af bøger til skolebogsamlinger. Fra 
1851—1864 var denne udgift: falden bort i Tørninglehn. 
Men efter 1864 vilde de tyske præster nok have den op- 
taget på ny. De brugte pengene til indkøb af tyske blade, 
tidsskrifter og bøger, som så cirkulerede mellem dem og 
skolelærerne og som kunde lånes ud til folk i sognet. 
Provstisynoden vedtog da med stort flertal, at denne ud- 
gift skulde falde bort; og man fandt bifald hos provins- 
- synoden. Men regeringen i Berlin påbød denne årlige 
udgift til oprettelsen af et såkaldt »skolelærer-bibliotek«. 

Over provstisynoderne står provinssynoden (die ge- 
sammtsynode). Den er fælles for hertugdømmerne Slesvig- 
Holsten og Lauenborg. Dens medlemmer er de tre general- 
superintendenter for de tre hertugdømmer, 8 kongevalgte 
medlemmer, ét medlem, valgt af det teologiske fakultet i 
Kiel, og endelig et større antal gejstlige og læge, valgte 
dels af de henholdsvise provstisynoder, dels på anden 
måde. Af hver provinssynode vælges et gejstligt og et 
læg medlem, Fra Nordslesvig sendes således fem danske 

lægmænd og fem af de mest yndede præster, sjelden nogen 
provst. 

Foruden disse stemmeberettigede er desuden den 
kongelige kommissarius og konsistoriums medlemmer be- 
rettigede til at overvære provinssynodens forhandlinger 
som rådgivende. 

Valgene gælder for 6 år — og man holder møde hver 
3die år. I november 1888 holdes det fjerde møde. 

Søndagen før provinssynodens åbning holdes der for- 
bøn for den i alle provinsens kirker og man vedbliver 
hermed, så længe synoden er samlet. Mødet varer gerne 
en fjorten dages tid. Man holder møderne på gymnasiet 
i Rendsborg. Præsidenten sender forud en indbydelse til 
hvert enkelt medlem om at deltage i prosessionen, åbnings- 
dagen om formiddagen, som går fra gymnasiegården til 
Mariekirken, hvor møderne åbnes med en Gudstjeneste. 
De nordslesvigske lægmænd går ikke med i prosessionen; 
derimod alle de andre, og alt hvad der ejer uniform er 
iført denne. I spidsen går regeringskommissarius, den 80- 
årige dr. jur. Momsen, med trekantet hat og uniformen 
rigt overstrøet med guld. I prosessionen ses også en 
dansk kammerherre-uniform; det er landråden fra Sege- 
berg, v. Willemoes-Suhm, der bærer den fra sin danske 
embedstid. 

- Om middagen åbnes synoden. Og hvert medlem må 
så ved sin indtræden aflægge følgende løfte, idet han giver 
den kongelige kommissarius håndslag: »Jeg lover for Gud, 
at jeg under min virksomhed i synoden efter bedste skøn 
og med samvittighedsfuldhed vil tage hensyn til vor evange- 
lisk-lutherske kirkes indre og ydre velfærd, og at jeg vil 
tragte efter, at kirken i alle dele må vokse op til ham, 
som er hovedet, Kristus«. ? 

Man skrider dernæst til valg af præsident o. s. v. 
Præsidentpladsen har i de tre første samlinger været be- 
klædt af den nu afdøde landdagsmarschal, grev Rantzau. 

Hver morgen begynder mødet med bøn. Præsidenten 
udpeger vedkommende præst, der efter tur skal holde 
bønnen. Det forstår sig, at rangforordningen her følges 
strængt. Der begyndes med konsistorialråderne, gåes der- 
næst over til provsterne, og da der er tilstrækkeligt af 
disse sidste, når turen ikke almindelige præster. 

Man sidder i hesteskoform. Hver vælger sin plads 
den første dag efter behag. De danske synodemedlemmer 
klumper sig gerne sammen. Fra Holsten er der forresten 
endnu adskillige synodemedlemmer, som er forhenværende 
danske embedsmænd og som endnu taler godt dansk. I 
det hele kan vist halvdelen af medlemmerne i den nær- 
værende provinssynode tale dansk. Men sproget er natur- 
ligvis udelukkende tysk. -De danske kan få lov til at tale 
dansk; men de nytter ikke denne ret, da det vilde be- 
tragtes som en demonstration. Kun ved én lejlighed så 
det ud, som om de havde kunnet komme til at tale dansk 
alle sammen. Det var i 1885, da den tyske borgerfor- 
ening i Sønderborg havde sendt en klage til synodens an- 
dragendeudvalg over, at der taltes dansk på provstisynoden 
i Sønderborg. Da man imidlertid ikke ønskede fra provins- 
synodens side at tirre de danske medlemmer, sendte man 
borgerforeningen i Sønderborg dens andragende tilbage 
med tilføjet bemærkning om, at det var utidigt. 

Provinssynodens største ret består i, at den får-lov 
til ved sine forhandlinger og andragender til kirkeregerin- 
gen at medvirke ved den kirkelige lovgivning, ligesom også 
kirkelovene kun med synodens minde kan blive ophævede 
igen, ændrede og autentisk fortolkede. Uden synodens 
minde må ny katekismer, salmebøger og agender ikke blive 
indført, ligesom overhovedet kirkeretlige bestemmelser for 
liturgiens eller forfatningens vedkommende heller ikke kan 
tilstedes uden den. Også er synodens virksomhed bestemt 
derhen, at »den må iagttage provinskirkens tilstande og 
fornødenheder på de forskellige .livsområder af samme, 

og våge over de gejstliges, kandidaternes, de ældstes, 
menighedstalsmændenes og kirkebetjentenes opførsel«. 

En interessant sag i sammenhæng med denne sidste 
ret forelå i 1883 til forhandling på et af provinssynodens 
møder; den optog en hel dag. Det var den såkaldte 
liikhrske sag. Diakonus Lihr i Eckernførde hørte til den 
»liberal-kirkelige forening«, der har bredt sig mange 
steder i Tyskland, og som i Holsten navnlig har vundet 
indgang i hele Eiderstådt og en del af Svansen. Pastor 
Luhr havde både fra prædikestolen og i offentlig skrift 
vedkjendt sig åbenlyst det fri syn på adskillige af tros- 
lærdommene, navnlig forsoningen og kødets opstandelse, 
som er den liberal-kirkelige forening egen. Det stående 
provinssynode-udvalg havde derfor indstillet Luhr til afsked. 
Denne afskedigelse vakte stort røre mange steder i pro- 
vinsen. Og der blev ad privat vej samlet henved 4000 
underskrifter fra c. 100 forskellige steder på en petition 
til synoden, der gik ud på, at »denne vilde ved en ret- 
færdig og åben udtalelse bekende, at i vor slesvig-hol- 
stenske kirke skulde ligesom forhen de forskellige kirkelige 
retninger have ret til ubekymret at leve i fred ved siden 
ad hinanden«. Foruden underskrifter fra en mængde hol- 
stenske byer var der også fra Sønderborg, Åbenrå, Tønder 
og Slesvig hy. 

Denne petition gav anledning til en meget interessant 
forhandling i synoden, hvor de fineste theologiske bestem- 
melser blev drøftede fra de forskellige sider. Mærkeligt 
nok tog ingen af generalsuperintendenterne (bisperne) del 
"i denne lærde diskussion; men den dogmestærke ortodokse 
kirkes forsvar blev ført af den gamle kirkejurist, regerings- 
kommissæren Momsen, der forresten også er en overordent- 
lig veltalende mand. I sin lange, glimrende tale samler 
dr. jur. Momsen sin anklage mod pastor Lihr på følgende 
måde: »Er afvigelserne hos Luihr af fundamental natur 
eller er de det ikke? Det er bekendt, at en af pastor 

Luhr offenliggjort brochure har givet anledning til frem- 
farten imod ham. Denne brochure indeholder ingen viden- 
skabelig begrundelse, den indeholder kun påstandene selv. 
Den er bestemt for menighederne. Afvigelserne fra kirkens 
lære i brochuren gav konsistorium anledning til også at 
prøve pastor Lihrs øvrige lærevirksomhed. 

Dommen er en følge af denne brochure, fordi Lihr 
nægter Kristi Guddom, frasiger sig hans opstandelses 
virkelighed og betydning for troen, bestrider Kristi, navn- 
lig hans korsdøds forsonende betydning, og udtaler sig 
på ringeagtende måde om en trosopfattelse, der søger og 
erkender Gud fremfor alt i den anden artikels frelses 
kendsgerninger, — ligeledes fordi han har udtalt sig i sine 
prædikener på samme vis. Således har han i sine præ- 
dikener forkyndt, at Kristus kun havde været et menneske, 
at også et andet menneske vilde kunne være blevet verdens 
frelser, hvis ikke Kristus iforvejen var bleven det. Han 
påstår endvidere, at menneskene er gået for vidt i deres 
tilbedelse af Kristus, idet -de under bønnen bøjer deres 
knæ for Kristus; Luhr forkaster altså bønnens henvendelse 
til Kristus. Der gives næppe en påskeprædiken af Liuhbr, 
hvori han ikke mer eller mindre tilsløret karakteriserer 
fortællingen om opstandelsen som savnende virkeligt grund- 
lag; på mangfoldig vis antyder han også andetsteds, at 
evangelisternes optegnelser er unøjagtige. 

Det er vel udenfor al tvivl, at der heri indeholdes 
betydelige afvigelser fra reformatorernes lære; men jeg 
tror også, man må konstatere en fundamental afvigelse 
deri. Hvad bliver der efter Liuhrs lære endnu tilbage? 
At der er en Gud, men om hvem det bliver uvist, om 
han kan udøve nogen indflydelse på den menneskelige 
skæbne eller om han ikke må overlade det til naturlovene; 
endvidere at der for 18 til 19 hundredår siden har levet 
et i sædelig henseende ganske fremragende menneske ved 
navn Jesus, og at han uskyldig er død på korset, et men- 

neske, som har bevidnet os Guds kærlighed, og i hvis 
livs tildragelser Guds kærlighed skal have afspejlet sig, 
rigtignok på en måde, som ikke er mig ganske klar; 
endelig, at der for os mennesker gives en opstandelse 
efter døden, hvorfor Kristi liv skal være os borgen, fordi 
det er utænkeligt, at et liv som Kristi liv kan være endt 
med døden. Men at Kristus er menighedens levende nær- 
værende herre, at han ikke blot står i et sådant forhold 
til os som menneskeslægtens andre afdøde velgørere, men 
at han meget mere endnu bestandig er herren, vor herre, 
al han som menighedens hoved står i levende forbindelse 
med denne og hvert lem på den, det falder alt sammen 
bort efter Luhrs opfattelse« 

Der var flere af synodens præster, som optrådte meget 
ireniske i denne sag og vilde foreslå, at man nøjedes med 
en tilrettevisning af præsten Lihr. 

Kun en bondemand fra Ditmarsken, gårdejer Briitt fra 
Buntenhof, tålte den fuldstændige præstefriheds sag i føl- 
gende korte indlæg: »Når jeg tager ordet, mine herrer, 
så gør jeg det i eget navn og i mine vælgeres navn for 
her at affægge vidnesbyrd om, at pastor Liihrs afskedigelse 
har gjort et pinligt indtryk på lægfolkene i vort land. 
Allerede de talrige petitioner beviser den store interesse, 
som landet har lagt for dagen i denne sag. Jeg er afgjort 
af den mening, at hvis man havde spurgt de enkelte menig- 
heder, så vilde mange flere stemmer endnu have løftet 
sig for det samme. Motivet for os til at underskrive peti- 
tionen var de konsekvenser, som man må drage af pastor 
Lihrs afsættelse. Som det vil være dem bekendt, mine 
herrer, består der hidtil to retninger indenfor vort lands 
kirke. Dersom nu en mand som pastor Luhr bliver afsat, 
fordi hans lære ikke stemmer overens med den, som den 
ortodokse retning anser for rigtig, uagtet det er bleven 
udtalt af konsistorium i grundene for dets afsættelses- 
kendelse, at hr. pastor Liihr har prædiket positive tanker 

for sin menighed. så ligger den fare nær, at ifølge denne 
fremgangsmåde også de præster, som indtager samme 
standpunkt som pastor Lihr, drives fra deres embede. 
M. h. Jeg har den overbevisning, at om også denne tve- 
dragt til en tid kan tilbagetrænges ved en slig fremgangs- 
måde fra vort kirkeregimentes side, så vil virkningen deraf 
dog blive meget forbigående. Senere vil modsætningerne 
atter komme til gennembrud og tørne desto hæftigere imod 
hinanden.« 

Præsten Luhr forblev imidlertid afsat fra sit diakonat 
i Ekernførde, men fik nogen tid efter præsteembede i et 
af de mindre tyske fyrstendømmer, som står udenfor den 
prøjsiske kirkeordning. 

Af andre forhandlingsgjenstande af almen interesse, 
som har været for i provinssynoden i Rendsborg skal vi 
her blot nævne en ny ordning af Gudstjenesten og en ny 
salmebog. 

Overledelsen af den slesvig-holsten-lauenborgske pro- 
vinskirke udgår fra konsistorium i Kiel. Det består af 
de tre generalsuperintendenter, to provster og en jurist. 
Denne sidste er for tiden den gamle dr. jur. Momsen, 
som er formand for konsistorium. Den øverste styrelse 
af kirken ligger i kultusministeriet i Berlin. 

Spørger vi nu om, hvorledes kirkelivet åndeligt tér 
sig i det danske Nord-Slesvig, da er der ingen tvivl om, 
at en gammel seig vanekristendom råder de allerfleste 
steder. Den i det ydre så omhyggeligt organiserede kirke- 
styrelse skal næppe hjælpe til, at det bliver anderledes, 
tilmed da den før omtalte »liberal-kirkelige forening« intet 
håb har om for øjeblikket at tiltale Nord-Slesvigernes 
konservative natur. 

Denne natur, der med en forbausende stærk vedhol- 
denhed hænger ved sin danske oprindelse, er tillige skyld 
i, at de tyske, men dansk prædikende præster, kun få 
steder tør smigre sig med noget stort kirkebesøg om søn- 

dagen. Det er nærmest kun de 3—4 altergangssøndage 
forår og efterår, at kirkebesøget er stort. Nadvergæster- 
nes antal kan da løbe sig op til henved 200. Også ved 
konfirmationen skal folk gerne i kirke.  Konfirmationen 
er delt i tre akter. Overhøringen sker onsdag før palme- 
søndag, konfirmationen på palmesøndag og den første alter- 
gang skærtorsdag. 

Nord-Slesvigernes nationale følelse giver sig ikke mindst 
overfor deres præster sit fintfølende og klartseende udtryk. 
Har man præsten mistænkt for, at han vil drive tysk pro- 
paganda, trækker man sig dobbelt så langt fra ham som 
ellers. Ved kejser Friederichs død skulde der holdes 
sørgetjeneste i alle landets kirker. En sådan højtid fore- 
går ellers på en hverdag. Men i Nord-Slesvig valgte man 
en almindelig søndag og undlod snildt nok i forvejen at 
bekendtgøre, hvad der skulde gå for sig, for på den måde 
dog at få nogle tilhørere. 

Der er ikke så få unge Sønderjyder, der aftjener 
deres værnepligt i den prøjsiske hær. Her er tvungen 
kirkegang. Efter tur skal hvert regiment stille et vist 
antal kirkegængere. Fra oven af udgår befalingen om, 
hvor mange der skal møde. Ved en appel, som afholdes 
af »feldwebelen« om lørdagen, udkommanderes kirkegæn- 
gerne, mangen en gang dem, som ikke står højt hos ved- 
kommende befalingsmand. Den militære Gudstjeneste bærer 
helt igennem sit militæriske præg. Straks ved indgangen 
til kirken står skildvagten med skarpt ladt gevær, for at 
ingen af straffefangerne skal undfly. Der er ingen levende 
salmesang, kun et enkelt vers. Den sønderjyske soldat 
forstår heller intet af den højtyske prædiken, som for- 
resten ikke må vare ud over en halv time. Men hvad 
enkelte af dem dog kan få godt af om søndagen, til hjælp 
under den hårde treårige ildprøve, de for deres gamle 
fædrelands skyld må gå igennem, det er trosbekendelsen, 
som lyder fra alteret før prædikenen. 

I Nord-Slesvig rører der sig hist og her lidt religiøst 
liv udenfor de bestemte former. Det er navnlig de så- 
kaldte »Bornholmere«, der har fundet nogen udbredelse. 
De kalder sig »luthersk missionsforening« og har deres 
formand i en flink ung mand, Bov, fra Flensborg. Et par 
arbejdsmænd fra Tønderegnen optræder også som deres 
prædikanter. Navnlig småkårsfolk slutter sig til deres gude- 
lige forsamlinger. Også de gamle Kristiansfeldere finder 
behag i deres møder. 

Baptisterne, som for en snes år siden havde stor ud- 
bredelse især på vestkysten, er nu taget betydelig af. 

»Den indre mission i Nord-Slesvig«, som tæller mange 
præster, har kun én kolportør, der ikke vinder synderlig 
fremgang. Den danske befolkning har nemlig mistanke 
om, at der ligger tysk propaganda gæmt bagved denne 
indre missions virksomhed fra præsternes side. Denne 
mistanke synes heller ikke at være ugrundet og har bl. a. 
fundet stadfæstelse ved nogle »ynglinge-foreninger«, man 
søgte oprettet. 

løvrigt har både den indre missions kolportør og Born- 
holmernes prædikanter i år været for retten i Flensborg, 
anklagede for overtrædelse af kollektforordningen. Der 
må nemlig ingen pengeindsamlinger finde sted uden i rent 
kirkeligt øjemed. 

Den samme anklage har også været rejst imod fri- 
menighedspræsten C. Appel i Rødding, der hidtil har mod- 
taget endel af sin løn gennem menighedens offer på alteret. 
Men amtsretten i Rødding og landretten i Flensborg har i 
foråret dømt Appel i mulkt for overtrædelse af kollekt- 
forordningen og derved sat en stopper for denne lønnings- 
måde. Frimenigheden i Rødding såvel som den i Bovlund 
med L. B. Poulsen til præst, står nemlig udenfor den prøj- 
siske statskirke. Deres søndags-Gudstjeneste betragtes som 
verdslige forsamlinger og stå under stadigt politiopsyn. 

Den prøjsiske gensdarm med pikkelhue og sabel overværer 


som tilsynshavende søndagstjenesten. 

Tager vi til slutning en samlet udsigt ud over den 
del af kirkeageren, hvor vore dyrebare sønderjydske lands- 
mænd bor, og ser de virkelige forhold lige i øje og ser 
på dem med hjærtets inderste og bedste medfølelse, så 
må vi nok udbryde: »høsten er vel stor, men arbejderne 
få; beder derfor høstens herre, at han sender arbejdere 


ud til sin høst«. 
Frederik Nygård. 


Frants Volkmar Reinhard. 


Et livsbillede fra rationalismens tid. 
Af L. Sclwrøder. 

Der er en berømt sang af Grundtvig om Luther, som 
begynder med den linje: »I Wittenberg i Sachsenland«. 
Om den véd mange, at den oprindelig er et brudstykke 
af et stårre digt til »Frants Volkmar Reinhards ihukom- 
melse«, som Grundtvig skrev i efteråret 1812 og lod trykke 
sammen med en prædiken: »Hvorfor kaldes vi lutheranere«, 
og med en fortale, hvori han også skrev adskilligt om 
Reinhard.) Derimod' er det vel ubekendt for de fleste, 
hvordan Grundtvigs opmærksomhed er bleven henledet på 
Reinhard. Men derom kan man næppe være i tvivl, når 
man lægger mærke til, at professor Jens Møller 1811 be- 
.gyndte at udgive sit »theologiske bibliothek« og. allerede 
i det andet bind, som udkom først på året 1812, meddelte 
et udførligt uddrag af Reinhards »bekendelser om sine 


1) Se Grundtvigs bibelske prædikener, anden udgave med til- 
læg, 1883, side 329—68. 

prædikener og sin dannelse til præst« — en bog, som var 
udkommen 1810 i form af en samling breve, hvori den 
berømte prædikant vel især har tilsigtet at give yngre 
præster sine råd, men tillige ikke har skyet at for- 
tælle åbent og ærligt om sin egen udvikling. Disse »be- 
kendelser« har øvet en særegen tiltrækningskraft over for 
Grundtvig, som nylig havde gennemgået en stærk religiøs 
gæring, og som deri fandt en lignende sjælekamp skildret. 
Da så budskabet kom om Reinhards død, levede den stem- 
ning op i ham, som læsningen af bekendelserne havde 
vakt, og det faldt ham naturligt at knytte det stærke 
vidnesbyrd om sin sorg over »den lutherske statskirkes« 
forfald til Reinhards minde. Det er efter de nævnte »be- 
kendelser«, at jeg skal fortælle Reinhards levnet, idet jeg 
dog hist og her tager nogle småting med anden steds fra, 
som kan bidrage til at gøre det lille livsbillede mere an- 
skueligt. 

Frants Volkmar Reinhard er født den 12. marts 
1753 i Vohenstrauss, en lille by i det daværende hertug- 
dømme Sulzbach i Øvre-Pfalz, som nu udgør den nord- 
østlige del af kongeriget Bajern. Hans fader var en gammel- 
dags troende og vel lærd præst, der søgte at opdrage sin 
sån til at træde i sine spor. — Salomos ordsprog var den 
første bog, der blev brugt ved staveøvelserne, og såsnart 
den lille dreng kunde læse nogenlunde, forærede faderen 
ham en bibel. I en alder af fem år begyndte så F. V. Rein- 
hard en regelmæssig bibellæsning, idet han tog et stykke 
for hver dag, til han var færdig og kunde begynde forfra; 
på denne måde fik han, inden han blev voksen, gennem- 
læst bibelen flere gange fra først til sidst. Præsten i 
Vohenstrauss havde altid, hvad man kalder en god dis- 
position i sin prædiken. Der var en indledning får og 
en slutning efter den egentlige behandling af æmnet eller 
»themaet«; der var hovedafdelinger og underafdelinger i 
prædikenens hovedstykke. Den klare og gode sammen- 

hæng i en sådan prædiken lettede det for tilhørerne at 
holde tankegangen fast. Frants var ikke tolv år, for han 
en gang gav sin fader en opskrift af den sidste prædiken, 
han havde hørt af ham, og efter faderens opmuntring fort- 
satte han i den følgende tid med at skrive de prædikener 
ned, som han hørte om søndagen. Dette førte blandt 
andet til, at han aldrig siden kunde finde smag i eller få 
udbytte af en prædiken, der manglede en klar og sikker 
benbygning. — Den gamle Reinhard underviste selv sin 
sån, og det var da hans hovedsag at gore ham til en 
dygtig latiner.  Undervisnings-timerne blev brugte til at 
skaffe ham færdighed i tydningen af de gamle forfattere, 
til at indøve sproglæren og til latinske stiløvelser. Men 
præsten havde også sans for indholdet af de gamle for- 
fatteres skrifter, og når han om aftenen kom ind fra 
studerekamret for at hvile ud hos sin familie, så bragte 
han tit noget på bane af, hvad de gamle havde skreven. 
Da hans sån gærne indlod sig på at tale med ham derom, 
førte det til, at de næsten hver aften fra kl. 8 til 10 af- 
handlede æmner af denne slags. Præsten kunde blive 
helt varm, når han udviklede, hvori det skånne, det træf- 
fende, det vittige eller det store lå, som udmærkede en 
enkelt sætning eller en stårre udvikling hos en af de la- 
tinske eller græske forfattere; grækerne kom også med, 
selv om latinen stod i forgrunden. 

Medens Fr. V. Reinhard på denne måde læste sin 
bibel, opskrev sin faders vel ordnede prædikener, øvede 
sig, i latinsk stil og drøftede »klassikernes« veltalenhed i 
aftensamtaler med faderen, så fik han ikke sønderlig lejlig- 
hed til at sysle med, hvad der kunde give ham et indtryk 
af sit eget folks åndsliv eller af sit modersmåls rigdom. 
Han havde megen lyst til at skrive tyske vers; men det 
var kun lidt, hvad han lærte at kende af tyske digtere. 
Faderens bogsamling var fortæret under en ildebrand, og 
der havde ikke været råd til at købe andre bøger ind end 

sådanne, som den gamle satte særlig pris på, og som han 
fandt det nødvendigt at bruge ved sånnens undervisning, 
og dertil hørte nu ikke de tyske digteres værker. Det 
skyldtes vel nærmest et tilfælde, at der dog var én bog af 
en tysk digter i præstegården. Denne digter hed von Ca- 
nitz, havde været preussisk diplomat og var død 1699; 
han hørte til dem, der fulgte de stive franske regler, eller, 
som det hed, han var »af Boileaus skole«. Så havde 
der også forvildet sig ind i præstegården en oversættelse 
af et engelsk digt; det var en poetisk »afhandling om 
mennesket« af Alexander Pope (1688—1744), som ikke 
mindre udmærkede sig ved sit franske snit.) Der var 
endelig endnu en bog med tyske vers, som den unge Rein- 
hard havde adgang til at læse, det var den salmebog, som 
brugtes i hertugdåmmet Sulzbach; men den var ikke hel- 
dig. Først da han var i sit trettende år, fik han en tysk 
bog i hånden, der dog besad nogen poetisk værd. Det 
var en samling digte af Albrecht von Haller (1708—77). 
Men når man véd, at denne mand som medicinsk pro- 
fessor i Gåttingen fra 1736 til 53 havde bidraget til at 
bringe det unge universitet dér i ry, og at han kun havde 
forladt det for at indtage en betydelig borgerlig stilling i 
sin fødeby Bern, så venter man heller ikke i farfaderen 
til Jens Baggesens første hustru at finde et stort poetisk 
snille. Haller var en varm fædrelandsven; det kunde 
skonnes, når han sang om »alperne«; han var en from 
mand, der holdt sig til sin bibel; det kunde skånnes af 
hans digt »om det ondes oprindelse«. Det ene som det 
andet var, hvad man kalder læredigte, og de var mere 
skikkede til at tæmme end til at udvikle indbildnings- 
kraften. Fr. V. Reinhard, som lærte dem udenad, mente, 
at Haller havde påvirket hans stil; men denne var snarere 
tam end højtflyvende. 


7) Om Popes ,essay on man" skal jeg henvise til Fr. Ronnings 
»rationalismens tidsalder", I, s. 125—29, 

Præsten Reinhard var fornåjet med de fremskridt, 
hans sån havde gjort i latinen, men fandt, at han stod 
langt tilbage i det græske, og han skønnede ikke, at han 
selv kunde få tid til at hjælpe ham til rette dermed. Hvor 
god hjemme-undervisningen end kunde være, så havde den 
offentlige undervisning i en latinskole også store fordele i 
hans &jne, og derfor besluttede han at søge at få sin sån 
optaget i den samme skole, hvori han selv havde gået, 
for at han dér kunde afslutte sin forberedelse til at gå 
til universitetet. Denne skole var det »poetiske gymna- 
sium« i Regensburg. Navnet stammer vel fra den tid, da 
de lærere, der særligt lagde vind på, hvad man kaldte 
de humanistiske studier, latinsk: og græsk sprogkundskab, 
nævnedes »poeter«, fordi de lærte ungdommen at gore 
latinske vers. Det gjorde et uforglemmeligt indtryk på 
den femtenårige Fr. V. Reinhard, da hans fader med en 
egen mild alvor og med et inderligt og spørgende blik 
meddelte ham, at der var plads til ham i skolen; han 
kunde kun fremstamme en forsikring om, at han vist 
håbede ikke at skulle skuffe sin faders forventninger. 
Nogle dage efter døde den gamle Reinhard. Inden det 
halve nådensår var forløbet, fulgte hans hustru ham i 
graven, og Fr. V. Reinhard stod imellem de fremmede 
uden at have noget hjem at ty til. 

I Regensburg fik han en god ven i konrektoren Tøpfer, 
i hvis klasse han var i 24 år, og med hvem han også 
bevarede et nåje forhold i de to år, han var i øverste 
klasse blandt rektorens disciple. Tøpfer hjalp ham til at 
få sin latinske stil afpudset; men, hvad der havde mere 
at betyde, han gav ham lov til at benytte sin bogsamling, 
og i- denne fandtes der en rigdom af latinske og græske 
forfattere, så at Reinhard rigtig for alvor kunde bygge 
videre på den grund, der. var lagt i samtaler med faderen. 
Foruden latin og græsk lærte han i Regensburg også fransk 
og lidt italiensk, og han kom ind på en fremgangsmåde 

ved. læsningen, der bragte ham meget udbytte, idet hån 
gjorde sammenligninger imellem, hvad den ene og hvad 
den anden forfatter havde skreven om et bestemt spårgs- 
mål. Det var ikke blot de gamle grækeres og latineres 
betragtninger, han sammenlignede; men også hos de nyere 
forfattere søgte han at finde udviklinger over de samme 
æmner, — Samtidig med, at Reinhard med iver drev disse 
humanistiske studier, vedblev han til sin opbyggelse at 
læse i sin bibel. Da hån nu kunde læse apostelskriften 
på grundsproget, fik den en ny tiltrækningskraft for ham. 
Hebraisk lærte han ikke i sin skoletid, til dels fordi hyp- 
pige sygdomstilfælde havde bragt ham til at tvivle om, at 
han var stærk nok til at blive præst. — Sit kendskab til 
den tyske bogverden fik han derimod udvidet. Hans moder 
havde givet ham nogle få gylden med til Regensburg med 
den formaning, at han skulde spare godt på dem. Men 
han brugte dem straks til at købe tyske bøger for. Navn- 
lig anskaffede han sig Klopstocks messiade, og ligesom 
han får havde lært Hallers digte udenad, så lærte han nu 
messiaden udenad. Men det håjtflyvende hos Klopstock 
fik ikke nær den indflydelse på ham som det ædrulige 
hos Haller. 

Medens de fleste studerende fra Øvre-Pfalz holdt sig 
til et af de nærmeste universiteter, Altdorf eller Erlangen, 
fik Reinhard adgang til at studere ved de kursachsiske 
universiteter. Han vidste, hvor mange penge han kunde 
anvende under opholdet på de lærde håjskoler, og lagde 
sin plan derefter. Først vilde han være 14 til 2 år i 
Wittenberg, og derpå vilde han afslutte sine studier i 
Leipzig. Grunden til, at han vilde til Leipzig, var den, 
at han ønskede at høre professor Crusius. Denne mand. 
var både filosof og theolog. Som filosof dannede han en 
modsætning til Christian Wolf, i hvis hænder den filos- 
ofiske tænkning var bleven til et indholdsløst formvæsen. 
Som theolog havde han ord for at være »mystiker« og 

regnedes for en modstander af Ærnesti (1707—81), der 
forenede filologien med theologien som lærer ved universi- 
tetet i Leipzig. De mere gammeldags studerende holdt 
sig til Crusius, der lagde vægt på det opbyggelige indhold 
af den hellige skrift. Ernesti gennemførte i modsætning 
dertil en grammatikalsk og historisk tydning af bibelen. 
Man talte om »crusianerne« og »ernestinerne« i Leipzig, 
og der gik vide ord om kampen, der stod imellem disse 
partier. Reinhard følte sig draget til »crusianerne«, og 
derfor tænkte han at afslutte sit universitetsliv i Leipzig. 
Imidlertid døde Crusius, 60 år gammel, i året 1775, inden 
tiden var forløben, hvori Reinhard vilde være i Witten- 
berg, og dette bidrog væsentligt til, at han udelukkende 
holdt sig til det universitet, som med fåje må regnes for 
reformationens vugge. 

Som Reinhard forud havde lagt sin plan for hele sit 
universitetsliv, så håvde han også taget bestemmelser med 
enkeltheder. Aller først vilde han vinde klarhed over, 
om han skulde være præst. Han vilde derfor, når han 
kom til Wittenberg, se at komme til at prædike i en 
landsbykirke i nærheden. Viste det sig så, at hans bryst 
kunde tåle anstrængelsen med at tale i et stort rum, så 
vilde han gåre forberedelsen til præstegerningen til sin 
hovedsag; ellers vilde han rette sine studier efter, at de 
kunde skaffe ham en anden levevej; hvorved han vel nær- 
” mest har tænkt på en lærerstilling. Men faldt det sådan 
ud, at han kom til at studere til præst, så vilde han dog 
” ikke øve sig videre i at prædike, medens han lå ved 
universitetet, da der var så meget, han skulde have lært 
eller ønskede at lære i de fire år, han kunde have.råd 
til at studere. 

På sjætte søndag efter trinitatis 1773 optrådte da den 
tyveårige student første gang som prædikant. Prøven faldt 
heldig ud. Skønt han med flid talte meget håjt, følte han 


bagefter ikke smerte i brystet. Dertil kom, at både degnen 
8% 


118 


og den bonde, han spiste hos efter gudstjænesten, ikke 
blot roste hans udtale, men også navngav personer, på 
hvem noget af det, han havde sagt i prædikenen, helt ud 
passede. Da han nu slet ingen kendte i sognet, måtte 
han af deres ord slutte, at hans prædiken ikke gik for 
håjt, men svarede til, hvad der var til stede i virkelig- 
heden. Nu tog han da alvorligt fat på det hebraiske og 
forbandt dermed studiet af de beslægtede sprog (arabisk 
og syrisk); han hørte forelæsninger over bibelforklaring og 
troslære; men han gav sig også tid til at studere Crusius' 
filosofi, til at lære mathematik og til at fortsætte læsningen 
af sine kære græske forfattere. Da han havde opgivet at 
gå til Leipzig, begyndte han at lægge sig efter kirkehistorie 
under vejledning af den lærde Schrøckh (1733—1808). 
Ved mikkelsdagstid 1777 fik han fra sin formynder 
tilsendt resten af sin arv; dermed kunde han betale sin 
rejse hjem til Sulzbach, hvor det ventedes, at han vilde 
søge præstekald. Men nu begyndte professorerne at fore- 
stille ham, at han var særlig godt skikket til at virke som 
universitetslærer, og de rådede ham til at blive i Witten- 
berg. Sine sidste penge brugte han da til at tage magister- 
graden. Ved påske 1778 begyndte han at holde filologiske 
og filosofiske forelæsninger. Da hans tilhørere bad ham 
om også at foredrage de theologiske fag, skaffede han sig 
om efteråret en theologisk grad. 1780 blev han udnævnt 
til overordentlig professor i filosof. 1782 blev han pro- 
fessor i theologi, men således, at han vedblivende skulde 
foredrage filosofi. Samme år blev han doktor i theologien. 
Endelig blev han 1784 tillige provst ved slotskirken i Wit- 
tenherg, der, ligesom den havde været fra Frederik den 
vises tid, fremdeles var universitetskirke. I denne omfåat- 
tende virksomhed blev han, til han 1792 blev kaldet til 
at være overhofpræst, kirkeråd og medlem af overkonsi- 
storiet i Dresden, — den stilling, der havde hævd på at 

regnes for den betydeligste i den lutherske "kristenhed. I 
Dresden døde han, 6. september 1812. 

Grundtvig så på Fr. V. Reinhard som den, der holdt 
forelæsninger på Luthers og Melanchtons kateder i Witten- 
berg, og som den, hvis prædiken lød over deres grave i 
Wittenberg slotskirke, han så deres skikkelser sammen- 
smeltede i ham, eller det var for ham, »som om Luther, 
svalet gennem et trehundredårigt liv, havde i samme til- 
egnet sig Melanchtons klassiske lærdom og vilde nu med 
hans tunge sige sin menighed det sidste farvel«. 

At denne opfattelse af Reinhard kan passe, vil man 
allerede skånne af det, som er fortalt om hans skolegang 
i hjemmet, i Regensburg og i Wittenberg. Det var den 
lutherske bibel, og de humanistiske studier, hvis talsmand 
Melanchton havde været, der havde præget Reinhards 
livs-udvikling. Men endnu bedre passer Grundtvigs opfat- 
telse af Reinhard, når den sammenlignes med, hvad han 
selv har fortalt om de ypperste læremestre, han havde 
haft som prædikant, og om sin åndelige gæringstid. 

»Min dannelse som prædikant skylder jeg den flittige 
læsning af de gamle veltalenhedslærere og talere og mit 
øvrige studium af filosofien. Med Ciceros, Qvintilians 
og Åristoteles' theorier sammenlignede jeg de gamle taler, 
især Isokrates', Demosthenes', Æskines', Lysias' og Ciceros, 
og jeg er endnu af den mening, at dette studium har gavnet 
mig mere end en forelæsning over prædikekunsten. Jeg 
må nemlig tilstå, at dermed uddannede sig hos mig den 
idé om ægte veltalenhed, som i den følgende tid stedse 
svævede for mig, som endnu forekommer mig at være den 
eneste sande, og som jeg ved mine egne arbejder stedse 
har haft for 6je, skånt jeg aldrig har kunnet nå den. 
Længe var Cicero min stårste mester i dette fag; men op- 
muntret ved ham selv begyndte jeg endelig at læse de 
græske talere, især Demosthenes, og hvor studsede jeg 
ikke ved i denne oldtidens beråmteste taler at finde en 

mand, som, for at nå sit 6jemed og frembringe de stårste 
virkninger, aldrig trænger til: en blomst, et søgt ord, en 
påfaldende talemåde og mindst til poetisk prosa, men 
tværtimod foredrager alt med det udtryk, som er det 
naturligste, som rigtigst betegner og mest træffende frem- 
stiller sagen, hos hvem derfor intet spor findes af det 
søgte, af jagen efter vittighed og overraskende vendinger, 
— som derimod ved sin mandige, kraftfulde taleform, der 
undgår ethvert overflødigt ord, fængsler opmærksomheden, 
— som ved sine tankers styrke, ved sine grundes vægt 
og ved den overlegenhed, hvormed han udvikler dem, lige- 
som overvælder forstanden«. — Filosofien havde dels til- 
ført Reinhard en mængde stof dels opøvet ham i omhygge- 
ligt at ordne, hvad han vilde føre frem. Uden filosofisk 
dannelse kunde man efter hans skån vel blive en ordrig 
sladderhank, men aldrig en god prædikant. Studiet af de 
gamle moral-filosofer, Plato, Aristoteles, Arrian, Plutark 
og Seneka havde beriget ham med menneskekundskab, 
som var, hvad en prædikant først og fremmest behøvede; 
han havde også haft udbytte af at læse de nyere moral- 
fattere og af at sysle med, hvad digterne og historikerne 
havde skreven; men hine gamle forfattere var dog i hans 
6jne nogle af dem, der stod højest som menneskekendere. 
»Jeg tilstår altså oprigtig, at de i stadig forbindelse med 
bibelen, som jeg vedblev at læse, har været mit prædike- 
magasin. Ved dem er jeg bleven ledet ind på en mængde 
betragtninger, der var lige så frugtbare som vigtige for 
livet; ved dem har jeg lært at finde selv i bibelens moral- 
ske forskrifter tusinde ting, som jeg uden disse vel aldrig 
skulde have bemærket. Ingen forarge sig over denne til- 
ståelsel Sandhed bliver sandhed, hvor og på hvad vej 
man end -har fundet den, og skulde en præst i vore dage 
ej turde øse af de samme kilder, hvoraf de indsigtsfuldeste 
fædre og bedste prædikanter i den gamle kirke tilstår at 
have øst så meget nyttigt?« 

Der kan efter dette ikke være tvivl om, at Beinhard, 
der ikke blot har vunden et stort navn ved sit system i 
den kristelige moral,?) men også ved sine prædikener,”) 
efter hele sin dannelse har været en ægte sån af Me- 
lanchton. Førte han nu også et luthersk vidnesbyrd? 
Oplysning derom vil man kunne finde i fortællingen om 
den sjælekamp, han måtte gennemgå fra 1778 til 1784. 
At den ikke blot har optaget Grundtvig stærkt, men også 
andre, der har læst om den, kan man blandt andet sé 
af Hagenbachs forelæsninger over det attende hundredårs 
kirkehistorie. 

Reinhard foredrog fra først af Crusius' filosofiske 
system. Man da han fandt det rigtigt også at gåre sig 
bekendt med andre filosofiske tankebygninger, opdagede 
han en mængde svage sider ved den, han selv havde til- 
egnet sig. Snart skønnede han da, at han befandt sig på 
gyngende grund, og han blev bekymret for, hvordan han 
skulde få sikkert fodfæste. De stridigheder, som på den 
tid for alvor begyndte imellem theologerne, øgede hans 
uro. Og især efter at han havde påtaget sig at holde 
theologiske forelæsninger ved siden af de filosofiske, kunde 
han ikke gå udenom det spårgsmål, hvordan filosofien, 
den menneskelige tænkning, forholdt sig til åbenbaringen. 
»Det er forgæves«, — således læser vi i hans bekendelser 
— »at jeg vil stræbe at beskrive den sørgelige kamp, hvori 
jeg så mig indviklet, der fornyedes hver morgen, hver gang 
jeg forberedte mig til mine forelæsninger, og ofte med- 
førte den stårste forlegenhed og rådvildhed. Jeg gyste 


1) Reinhards moral, der endnu i min studentertid, af professor 
Hermansen, blev rost som det bedste værk i den retning, udkom 
fra 1797 til 1815, idet femte bind ikke var færdigt ved hans død. 
I dansk oversættelse tryktes den fra 1803 til 1821. 

29 I Dresden havde Reinhard fra søndag til søndag 3 til 
4000 tilhørere. Hans trykte prædikener udgår 35 bind og udkom 
1793—1813. 

tilbage for den tanke at føre ordet for en skadelig vild- 
farelse og at smitte ungdommen dermed. Og dog var 
tusinde ting, som jeg skulde omtale, så tvivlsomme for 
mig, at jeg endnu ikke havde kunnet bringe det til en fast 
overbevisning. Med tårer i 6jnene og med den varmeste 
bon til Gud at lede mig således, at der i det mindste 
ikke undslap mig noget ord, der var farligt for religion 
og sædelighed, gik jeg derfor, når klokken, der kaldte mig 
til min forelæsning, allerede var slået, ofte endnu op og 
ned i mit kammer, og ikke sjælden havde jeg den stårste 
méje med at vogte mig for, at min indre uro ikke blev 
synlig for mine tilhørere«. 

Der var dog to grundsætninger, som stod faste for 
ham. I filosofien vilde han ikke foredrage noget, som 
stred imod hans sædelige følelse, og i theologien vilde han 
ikke forfægte noget, som stred imod »bibelens klare ud- 
sagn«. Bibelen var ham fra hans barndom hellig som 
»Guds ord til menneskene«, og det var ham en samvittig- 
hedssag ikke at gå imod den. — Efterhånden kom han til 
at se på, at han måtte gåre et bestemt valg. Ænten måtte 
han som rationalisterne lade forstanden være den håjeste 
myndighed i trossager, e//er han måtte som supranatura- 
listerne (dem, der antager en overnaturlig åbenbaring) håje 
sig for skriften som den håjeste myndighed. Der var vist 
nok mange theologer, der hinkede imellem disse to stand- 
punkter; men over for dem, fandt han, beholdt Lessing 
ret, når han ved alle lejligheder spottede med dette jammer- 
lige stykværk og erklærede, at han ækledes derved, og at 
det slet ikke kunde tåle nogen sammenligning med den 
gamle følgestrænge orthodoksi. Men når så Reinhard 
skulde vælge imellem rationalismen og supranaturalismen, 
da måtte han ubetinget vælge den sidste; ti den første 
gav ham intet af det, hans hjærte trængte til: 

»Jeg behøver i det forhold, hvori jeg står til Gud, en 
frelser og” mægler, og just en sådan, som Kristus er. 


RE 

I følge en uafladelig opmærksomhed på mit hjærtes til- 
stand, og i følge min moralske følelses udsågn har jeg 
nemlig aldrig kunnet begribe, hvorledes man kan være 
forvoven nok til over for Gud at pukke på sin dyd, eller 
endog kun dristig nok til at love sig selv Guds nåde og 
sine synders tilgivelse, uden at have en udtrykkelig for- 
sikring derom af ham selv. Mig er det menneskelige 
hjærtes naturlige tilstand fra ungdommen af forekommen 
så sorgelig og forstyrret; jeg har hos mig selv og andre 
funden det, man kalder menneskelig dyd, så yderst mangel- 
fuldt, så dybt under alt, hvad Gud kan og må kræve af 
sine fornuftige skabninger, at jeg aldrig kunde og endnu 
bestandig ej kan sé nogen mulig måde, hvorpå synderen 
kan sætte sig, uden nogen besynderlig foranstaltning og 
hjælp fra Gud, i et bedre forhold til ham, og vorde Guds 
nåde værdig og vis. I følge denne min sædelige følelses 
beskaffenhed er det til min beroligelse aldeles nødvendigt 
at have en erklæring af: Gud selv om, at han kan og 
vil benåde synderen; og at kende en anstalt, hvorved 
dette sker på en måde, som er Gud fuldkommen værdig 
og overensstemmende med menneskets moralske natur. 
Den Guds indretning, ved hvilken alle syndere, som vil 
tage del deri, kan ved Kristus og for hans døds skyld 
benådes, forekommer mig at forene alt i sig, som kun 
kan ønskes. Mig er den altså uundværlig; uagtet bevidst- 
heden om mine synder har jeg tillid til Gud, fordi jeg ej 
skal fortjæne min benådelse, men tår vente den af Guds 
kærlighed i Kristus«. 

Dette er det lutherske vidnesbyrd, som var ilde hørt 
i de dage, men som Reinhard. var frimodig nok til at ved- 
kende sig. I begyndelsen af året 1800 havde han holdt 
en »reformationstale«, som gjorde stor opsigt over hele 
Tyskland. Han havde haft de lutherske bekendelsesskrifter 
med sig på sin prædikestol og eftervist, hvordan deres 
hovedlærdomme klart og kraftigt stadfæstedes af, hvad 

apostlen Paul, i Rom. 3., havde skreven om retfærdiggårel- 
sen af Guds frie nåde. Denne prædiken var efter højere 
befaling bleven trykt og udbredt i hele kongeriget Sachsen. 
Men når han gentog et vidnesbyrd af lignende slags i sine 
»bekendelser«, da tilfojede han, at hans ortodoksi havde 
pådraget ham hån fra mange mennesker, men også havde 
kaldt mænd frem til hans forsvar, der henviste til hans 
stilling og til de hensyn, han måtte tage til den store 
mængde, når han fremsatte en tankegang, han som oplyst 
mand naturligvis ikke kunde have. Han havde langt bedre 
kunnet finde sig i hines hån end i disse »ukaldede vel- 
ynderes« forsvar. — " 

Dette må være nok til at forklare, hvordan Grundtvig 
mortensaften 1812 kunde synge: 


Der gik så stadselig et tog 

af håje og af lave, 

de agtede den bibelbog 

hos Luther at begrave; 

de to, så råbte vilde flok, 

til fædrene var gode nok; 

men vi har mod, og vi har kløgt, 
vi Herrens ord og Herrens frygt 
ej mer, som de, behøve. 


Der flokken stod ved Luthers grav, 

da tog en røst til orde: 

Nej holdt! der bliver intet af, 

I her den ej skal jorde. ; 
Frants Volkmar Reinhard! det var dig, 
som talte så hel dristelig; 

ved Luthers grav i mørke nat 

til vægter Gud dig havde sat, 

det mærked du og kæmped. 

Carl Christian Hall, 
født 1812, død 1888. 


DE den nys afdøde Bødkersøn fra Christianshavn, 
der naaede Ærens Tinde i sit danske Fædreland, men som 
altid bevarede sin jævne Natur og aldrig kunde forlige sig 
med, hvad der var opstyltet, har en af »Danskeren«s Ud- 
givere hørt et Par Smaafortællinger af Sognepræst Carl 
Nielsen i Nakskov, der i sin Tid var Lærer paa Herlufs- 
holm, medens Hall var Skolens Forstander, og efter hans 
Ønske har Carl Nielsen siden meddelt dem skriftlig, fordi 
ogsaa han fandt de paagjældende Udtalelser af Hall »op- 
lysende, og tillige karakteriserende for ham, der førte dem 
frem«. Det er altsaa Præsten Nielsen, der fortæller: 

En Dag i Aaret 1863 mødte jeg Hall i Skoven ved 
Herlufsholm; han tog mig under Armen og sagde saa 
pludselig uden nogen Indledning: »Der er dog allerede 
at paavise en glædelig Fremgang i vort unge Fribedsliv; 
man hører bedre nu end i Begyndelsen. Jeg erindrer fra 
de første Rigsdagssamlinger den Begejstring, hvormed det 
store Tal af Rigsdagsmænd hørte paa Provst V's storartede 
Svada; men jeg har ligeledes oplevet, hvorledes Begejstrin- 
gen tabte sig, og man forlod Salen, naar han talte, medens 
man lyttede med dybeste Taushed, saa at en Knappenaal 
kunde høres falde til Jorden, naar J. E. Larsen”) holdt 
et Foredrag, skjøndt det ikke var ham muligt at kjede en 
Sætning sammen uden idelige Mellemlyd og Fortalelser. 
Se det er Indholdets Triumph over Formen.« 

Efter Krigen 1864 mødte jeg Hall en Morgen omtrent 
paa samme Sted, Ligeledes uden Indledning udtalte han 
sig saaledes: »Man har bebrejdet mig, at jeg med Krigen 
for Øje valgte de Meza til Overgeneral over Armeen. Men 


1) Den bekjendte juridiske Professor. 

dertil havde jeg mine gode Grunde. Hvad det først og 
fremmest gjaldt om, var at vælge en Mand paa den Plads, 
som var populær baade i Hæren og i Folket, hvis Navn 
kunde electrisere; en saadan var de Meza; han havde en 
Nimbus om sig fra Slaget ved Isted, og i hans personlige 
Fremtræden var der adskilligt, som vakte Opmærksomhed 
og interesserede — han var en omtalt Mand. — Dernæst 
var det om at gjåre at finde en Mand, der kjendte den 
Stilling, som skulde forsvares. De Meza var her selv- 
skreven. I flere Aar havde han som commanderende 
General ledet Troppeøvelserne ved Dannevirke, altid med 
det for Øje, at det var denne Stilling, der skulde for- 
svares. Derved var hans Navn jo allerede forud knyttet 
til Dannevirkes Forsvar. — Om Meza's militære Qvalifica- 
tioner stod det ikke til mig at dåmme. Dette Spørgsmaal 
forelagde jeg Krigsministeren og fik saa tilfredsstillende 
Svar, at jeg uden Betænkelighed gjorde mit Valg«. 


Det danske Modersmål i Nord-Amerika. 
Af L. Schrøder. 


ES blev der iblandt landsmænd i Nord-Amerika 
stiftet et »dansk folkesamfund« med det mål at værne 
om det danske modersmål. Dette samfund, som også har 
en gren i Danmark,”) har våkt nogen strid blandt præst- 
erne i »den danske kirke« derovre. Det synes, som om 
nogle af dem mener, det slet ikke kan hjælpe at holde 
igen imod, at ungdommen bliver amerikaniseret, og at 
man heller ikke skal tage sig det så nær, om dette sker, 


”) Man kan blive medlem ved at melde sig hos formanden, 


sognepræst Jak. Holm i Vadum ved Ålborg. Medlemsbidraget er 
50 øre om året. "Et lille medlemsblad vil blive udgivet fra nytår. 


da det jo dog over for evigheds-sporgsmålet kun har 
lidet at betyde, hvad tungemål et menneske taler. Disse 
har da ikke meget i sinde med det danske folkesam- 
fund. Talsmændene for dette har imidlertid nylig fået 
en uventet håndsrækning af en tysker, I. Maahs, der 
»interesserer sig meget for norsk og dansk literatur og i 
særdeleshed for alle begivenheder i henseende til den 
danske lutherske kirke«. Denne tysker mener, at det for 
en del er forældrenes skyld, når ungdommen så hurtigt 
amerikaniseres. Forældrene skal tale dansk med deres 
born, og »de skal lade fædrelandets sæder og skikke som 
en hellig arv forplantes fra slægt til slægt; de skal minde 
deres bårn om Danmarks historie og dets beråmmelse i 
den svundne old, vise dem, at de er børn af en stolt 
slægt«. Men »at delagtiggåre bårnene i Danmarks literære 
skatte, er skolens skyldighed, og erfaringen lærer os, at 
de børn, som er grundigt uddannede, er stolte af at bruge 
deres modersmål«. Når »venderne« i Tyskland, skånt de 
tvinges til at tale tysk, og skånt de ingen literatur har, 
kan bevare deres vendiske modersmål, så må de danske 
meget lettere kunne bevare deres modersmål i Amerika. 
Og »det er nødvendigt«, at de fastholder det. De skal 
lægge sig grundigt efter engelsk, som nu en gang er 
»verdenssproget«. Men de skal samtidigen hævde deres 
modersmål. »Det er nødvendigt i henseende til den hele 
amerikanske nations held; ti det er bekendt, at det står 
kun dårligt til med ungdommens sædelighed her i landet, 
i særdeleshed med det fjærde buds opfyldelse. Det er 
nødvendigt, at de danske børn lever iblandt de engelske 
som saltet; men det er en sjælden undtagelse, at de born, 
som foragter deres modersmål, ikke også foragter sine for- 
ældre, og når de så opvokser, er de de værste borgere; 
ti det barn, som ikke-har lært at lyde forældrenes bud, 
vil heller ikke lyde nationens bud.« Hovedgrunden, hvor- 
for tyskeren finder det nødvendigt, at de danske bevarer 
deres modersmål, er dog »vor lutherske kirkes fremtid«. 
Ti »Guds ord og den lutherske bekendelse vil få en ublid 
skæbne, når det germaniske og det nordiske folk, som 
har fået denne bekendelse overleveret som en kristelig 
arv, vil glemme sit tungemål; vor skyldighed er det at 
overlevere denne arv til det engelske folk, at Luthers lære 

kan prædikes i det tungemål, som er udbredt over hele 
verden; men de engelske har et andet ånds- og hjærtes- 
sindelag og er tilbåjelige til at forringe og forfalske den 
rene bekendelse; derfor er det nødvendigt, at den tyske 
og den nordslesvigske lutherdom står imod det engelske; 
den danske lutherdom er det rensende element.« Tyskeren 
minder sluttelig om Grundtvigs herlige digt: »Modersmålet«, 
og om, hvad en anden digter har sungen: 


Op fra kæmpehåjen stiger lærken let mod sky, 
synger morgensang og varsler Danmark dag på ny. 


Dette indlæg, der blev trykt i den amerikanske »kirkelig 
samler« for 9. september, fremkaldte et »venneord til vor 
tyske frænde« i det amerikanske »Dannevirke« for 19. 
september. Det er af Fr. L. Grundtvig og begynder 
med disse linjer: 


Danske mænd i Vesterleden til den kyst bag havets bølge, 
lod af larmen her sig skræmme, = vore fædre Vinland nævned; 
tænkte: kun i svanereden som var ej dens toner skabte 
har vel svanesangen bjemme; her til sletten og til skoven; 
som om ej den skulde følge som sin ret og kraft den tabte, 


svaner, når mod vest de stævned da vi stævned over voven! 


Da, bliver digteren ved, harmes Holger Danske. Han søger 
at standse dem, der vil række børnene glemsels-drikken: 


»Eders moder græder så tungt under ø. 
Sig: nænner I vel, hendes håb skal dø? 
I byggede hus i Vesterled, 

eders moder håbed så stort derved. 

Hun håbed, at der hendes hjærtes bud 
skulde finde vejen i verden ud. 

Så lytter da nu til min harpesang, 

lær barnet at elske dens dybe klang. 

Så kast over skuldren den fremmede drik, 
giv barnet, hvad selv I der hjemme fik." 


Som digteren lader Holger tale på denne måde, bliver 
han den fremmede vaer, der står og lytter og hvisker: 
»Kan I ikke kende den gamle klang i eders bryst?« Og 
så fortsætter han: 


Hvem er du? Jeg aldrig dig mødte: 
»En tyskeri« — Hvad, er det sandt? 
En tysker, hvis hjærte blødte, 
når Holger ej genklang fandt? 

Velkommen vor frænde, du kære, 
mit hjærte i møde dig slår, 

0, måtte herovre vi lære, 

hvor nær dog hverandre vi står! 
Ja, måtte vi mødes i striden 

for folkenes frihed og ret, 

og kappes som åndsfrænder siden 
som folk af den gotiske æt! 

Da skulde vel frugter det bære 
til folkenes glæde og tarv, 

da skulde vel Angul og lære 

at skatte vor hellige arv! 

Hav tak for din manende tale, 
hav tak for dens malmfulde klang! 
Og sank her vort folk end i dvale, 
vil Gud! det skal vågne en gang. 


Idet jeg drager disse vidnesbyrd frem om kampen, 
der står for den danske sag hinsides atlanterhavet, skal 
jeg tilfoje, at en af Fr. L. Grundtvigs trofaste våbenfæller, 
Jørgen Hansen, der fra høsten 1884 har været præst i 
Manistee, ved den østlige bred af Michigansøen, den 17. 
september er død af tyfus. Han holdt i sin tid bryllup 
på Askov højskole med en pige fra Vendsyssel. Med hende 
satte han bo på Sjælland, hvor han har virket adskillige 
år som friskolelærer, sidst i Ubberup-kredsen. Han gik i 
lang tid med det ønske, at han kunde få en præste-gerning. 
Efter at han havde forberedt sig dertil, dels under et op- 
hold i Askov, dels hos daværende sognepræst Andersen i 
Uldum, blev han af udvalget for den dansk-amerikanske 
mission sendt til Nord-Amerika. Til det, jeg ved om hans 
arbejde derovre, hører blandt andet, at han har virket 
for at få en god sang frem i de danske menigheder, og | 
at han var en trofast støtte for karén-missionen. Jens 
Kristian Knudsens hustru har været bårnelærerinde i hans 
menighedskreds. Jørgen Hansens jordefærd foregik under 
meget stor deltagelse fra hans menighed. Det havde været 
en af hans sidste glæder, at der var skaffet en kirkeklokke 
til kirken; den ringede for første gang over hans båre. 

Om Varemarkedet. 
Af Chr. Faber. 


Kaffe. (Om Kaffetræet.) I vild Tilstand er Kaffetræet 
et slankt, højt Træ på 153—20 Fod, i Kulturtilstand der- 
imod kun 6 å 10 Fod med en pyramideformig Krone. 
Kaffetræets Blade er stedsegrønne, læderagtige og glindsende. 
I Bladvinklerne sidde flere Blomster sammen; disse have 
et d-tandet Bæger, en hvid, fladkravet 5-fliget Krone og 
5 Støvdragere. De torummede, mørke Bær have et slimet 
Kjød af svag, sød Smag og indeslutte Frø, de såkaldte 
Kaffebønner. Man antager, at Kaffen oprindelig havde 
hjemme i Habessinien, forekom dog også vild i Arabien, 
hvor den først dyrkedes, men kan kun trives i Egne, der 
har en Middeltemperatur af i det mindste 16? R. Hoved- 
produktionsstedet er nu i Brasilien. Øen Java leverer de 
fineste Kvaliteter. 

Kaffetræet blomstrer 8 Måneder om Året, og Frugt- 
erne er derfor af meget forskjellig Modenhed. Tre Gange 
om Året foretages Indsamlingen i Vestinden og Brasilien. 
Bærrene tørres først i Solen, derefter bringer man dem 
på en særegen Mølle, hvor de befries for det omkring 
Frøet indtørrede Kjød. 

I Arabien blev Kaffe først anvendt som Drik, 1554 
blev den bekjendt i Tyrkiet, 1583 gjorde en tysk Læge ved 
Navn L. Rauwolf den bekjendt i det øvrige Europa. 

Kaffe virker oplivende på Nervesystemet og befordrer 
Fordøjelsen; men kan også forårsage Hjertebanken og andre 
nervøse Tilfælde. Her i Danmark bruger -man c. 6 Pund 
pr. Hoved, i Norge 7 Pund, i Sverig derimod kun 5 Pund. 
Begrundet på et Par dårlige Høstår, har Prisen på Kaffe 
i de senere Åringer været temmelig høj; iår venter man 
derimod en god Høst i Brasilien. Priserne er derfor alle- 
rede nu nået et moderat Stade; men om de senere hen 

blive så lave, som mange i Øjeblikket drømmer om, turde 
være et stort Spørgsmål; ti Lagrene over hele Verden er 
små, og Riokursen går stadig højere og højere. Tolden 
på Kaffe er her i Landet 12/2 Øre pr. Pund. 

Kornmarkedet har fra Midten af Oktober været noget 
roligere, undtagen Hvede, hvorfor Noteringen i den sidste 
Måned er c. 1 Kr. pr. 100 Pd. højere; men idet hele er der 
Udsigt til, at vi hen i Foråret går bedre Priser imøde for 
alle Kornsorter. Nordjylland vil sandsynligvis få Anvend- 
else for endel Sædehavre hen i Foråret, då en stor Del 
af den indbjærgede Havre i disse Egne næppe egner sig 
for Udsæd. Det stadfæster sig, at England og Frankrig 
skal indføre betydelige Mængder af Korn til Dækning af 
deres Forbrug. £ 

Foderstoffer holder sig gennemgående meget fast i 
Pris; såvel Hvedeklid som Solsikkekager og Hampefrø- 
kager er i den sidste Måned stegne ikke ubetydelig. Raps- 
kager, såvel indenlandske som udenlandske, er knappe; 
men Priserne uden væsentlige Forandringer. 

Forbruget af Foderstoffer her i Landet vil iår sand- 
synligvis blive meget mindre end forrige År. 

Markfrø vil iår, som alt meddelt i min sidste Beret- 
- ning i »Danskeren«, blive betydelig dyrere end forrige År. 
Af hvidt Frø, gult Kløverfrø og Alsikke står vi vistnok 
iår over for en Misvækst. Priserne er derfor for disse 
Sorters Vedkommende allerede 100 pCt. højere end forrige 
År; men der. er al Udsigt til, at vi endnu går meget højere 
for disse trende Frøsorters Vedkommende. Af rødt Frø 
har Tyskland en lille Høst iår, så dette Land bliver for 
Sæsonen 1889 nødt til at indføre store Mængder. Amerika 
melder om roligere Marked for Rødkløver; men i Tysk- 
land betragter man i al Almindelighed denne Ro som en 
Børsmanøvre, der ingen Steder har hjemme; iøvrigt er man 
ikke misfornøjet med dette Skaktræk fra Amerikas Side, 

der vil forhindre en altfor hurtig Udvikling af Konjunk- 
turerne og bevirke en mere rolig og sund Stigning. 

Rajgræs. Kvaliteten af denne Græsart bliver ikke 
nær så god som forrige År, Prisen noget højere, og der 
advares frå Skotland om at være forsigtig med Indkøbet, 
da meget Rajgræs derovre iår, begrundet på Fugtighed, 
bliver tørret, og derfor næppe tjenligt til Udsæd. Avlen 
af italiensk Rajgræs bliver lille; Priserne endel højere end 
forrige År. 

Smør. Priserne herfor er højere; man venter i Eng- 
land vedvarende godt Begær, og at Kjøbenhavn atter i 
de kommende Uger vil forhøje Noteringerne. Fra Leith 
meldes, at henstået Smør fra Juli og August er placeret 
til gode Priser, og at alt heraf er rømmet. 

Flæsk og Fedt. Amerika melder, at Svine-Tilførslerne 
endnu er meget små imod sidste Efterår. Amerikansk 
Fedt er lavere, indenlandsk Fedt snarere højere; men indtil 
Foråret vil vi sandsynligvis ej få væsentlig lavere Priser, 
end vi nu har, på disse Artikler. 


Karén-missionen. 

Skønt ingen nye hjælpere har meldt sig til denne mis-" 
sion, er J. K. Knudsen dog villig til at fortsætte den. Ved 
midten af november drager han ind i landet for at bygge 
hus, og ved nyårstid vil han vende tilbage til Toungoo for 
at hente sin hustru og Andrea Gehlert med der ind. En 
fynbo, Rasmus Madsen, der i sin tid har været i Amerika, 
er nu på egen bekostning rejst over til Knudsen og kan 
ventelig være til hjælp ved husbygningen. — Ved det køben- 
havnske fællesudsalg 27.—30. november, til fordel for flere 
missioner, får også Karén-missionen sit udsalg, idet der i 
København har dannet sig en dame-kommité også for denne 
mission, og i disse dage udgår en opfordring til at indsende 
håndarbejder og andre gaver til dens udsalg. 

i H. Nutzhorn. 


Hans Ågerbæk. 


Kristelige vækkelse og vandreår. 


Den agerbækske slægt er af vestjysk oprindelse. Den 
stammer rimeligvis fra nogle smågårde »Agersbæk« i nær- 
heden af Varde. Nils Agerbæk var hjulmand i Varde. 
Dennes søn Peder Nilsen Agerbæk f. 1715 i Varde, døde 
1760 som sognepræst i Snesere på Sælland.. Han havde 
en søn Hans Adolf Pedersen Agerbæk, født 1755 i 
Snesere, der døde 1799 som sognepræst i Skydebjærg, et 
par mil n. ø. for Assens. Året før hans død blev hans 
eneste barn født, den 1. februar 1798; det var Hans 
Agerbæk. 

Man har sagt, at Hans Agerbæks fader på mødrene 
side skulde nedstamme fra salmedigteren, biskop Hans 
Adolf Brorson. Hans navn Hans Adolf syntes også at 
tyde derpå. Der er vist heller ingen tvivl om, at det er 
den store hjærtelige salmedigter, som her er opkaldt. Men 
direkte slægtskab findes dog ikke. Hans Agerbæks far- 
fader, præsten i Snesere, var ganske vist gift første gang 
med Anna Christine Nikolajsdatter Brorson, en datter af 
Nils Brorson, præst ved Nikolaj kirke i Kjøbenhavn, en 
broder til Hans Adolf Brorson. Men hun døde to år, før 
Agerbæks fader kom til verden. Han var søn af andet 
ægteskab. Det kunde ganske vist have været interessant, 
hvis Nils Brorson havde været oldefader til Hans Agerbæk. 
Ti disse to menneskers liv lignede hinanden i begavelse. 
og hele måde at tage kristendommen på, som to dråber 
vand. Begge var de i besiddelse af en lille poetisk salme- 
åre; —. de skrev hver én salme, som havde en særlig 
lang livskraft i sig. Nils Brorson digtede: »Amen, Jesus 
han skal råde«. Hans Agerbæk er forfatter til: »Uforsagt 
vær på vagt«. — Og begge to havde en ejendommelig 
styrke i, trods modstand og modgang, at leve et skønt 


kristeligt hjæmliv sammen med deres husfolk og de af 

sognefolkene, der følte trang til et kristenliv i bekendelse. 
Nils Brorson fik særlig lykke til dette hjæmliv i Bedsted 
præstegård i Mellemslesvig; Hans Agerbæk i sine fynske 
præstegårde. Det kunde derfor have været interessant, 
hvis det kunde bevises, at Hans Agerbæk var en datter- 
søns søn af den udmærkede kristne præst Nils Brorson. 
Årvelighedens lov vilde derved have vundet et nyt og vel- 
talende eksempel fra den sjælelige verdens område. Men 
nu er engang de kolde ubøjelige tal derimod. Og vi får 
så nøjes med at tænke os muligheden af, at den levende 
tradition her har gjort sin virkning gennem det frugt- 
bringende støv, som den tiderne igennem hærer under 
sine vinger. 

" Agerbæks moder, Helene Birte Marie Bachmann, 
var en datter af sognepræsten til Øster Hæsinge og Hillers- 
lev, provst Bachmann. Efter sin mands død, giftede hun 
sig anden gang med distriktslæge Baumann i Assens, men 
døde allerede 1805, kun 32 år gammel. I dette ægteskab 
havde hun en eneste datter. Hans Agerbæk stod da, 7 år 
gammel, forældreløs i verden. Men samme år blev han 
optaget som plejesøn af sin yngste moster, gift med sogne- 
præsten til Øster Hæsinge, provst Zeuthen Ejler Svitzer. 

I 10 år havde A. nu sit hjæm i Øster Hæsinge præste- 
gård. Sammen med Svitzers 4 sønner og 4 døtre blev 
han opdraget og undervist — og de kom til at betragte 
ham som en: kær broder, ligesom han til sin sidste stund 
hang ved dem med broderlig kærlighed. Også præste- 
folkene var i mange stykker kærlige og omhyggelige for 
drengen. Dog led H. A. en del under sin onkels stræng- 
hed. Og der kom vistnok af den grund allerede i drenge- 
årene noget indesluttet og tilbagetrukkent over ham. Han 
havde ellers haft en ikke ringe grad af medfødt munterhed. 
Engang han legede, gik lystigheden over grænsen, og han 
bed sit sødskendebarn Jette Pløyen i hånden. Provst 
Svitzer greb da fat i ham, og til straf bandt han drengen 

fast til hundehuset midt i gården.  Tjenestefolkene så 
derpå og hørte provsten sige barskt: »der kan Du nu stå, 
så man kan se Dig, hvad Du er for én«. Men drengen 
tog dog situationen med en vis humor; ti når nogen kom 
ham nær, bæéd han virkelig og sagde: »skal jeg være hund, 
så vil jeg bide«. Dog glemte Agerbæk ikke på sine gamle 
dage at fortælle dette træk om sin onkels overdrevne 
strænghed. Der fortælles også, at provst Svitzer vågede 
strængt over, at de unge var opmærksomme og stille under 
bordbønnen. I en ferie var Agerbæks fætter, Christian 
Pløyen, (død som amtmand i Holbæk) i besøg i præste- 
gården. Han var en lystig, ung Kjøbenhavner. Da bord- 
bønnen var til ende, sagde den gamle Svitzer til ham: 


»Christian, Du så op under bønnen!« — Han svarede 
modig: »men når onkel véd det, så må onkel jo selv have 
sét op.« — 


Agerbæk og hans søskendebørn i præstegården blev 
underviste af forskellige private lærere. En af disse fik 
betydelig indflydelse på hans åndelige udvikling. Det var 
den senere så berømte literaturhistoriker Nils Mathias 
Petersen, den fynske husmandssøn fra Sanderum. N. M. 
Petersen var 7 år ældre end Agerbæk. 1808 var han 
bleven student og levede en del år som huslærer. Sær- 
deles dygtig og samvittighedsfuld var han som lærer og 
har sikkert vakt den begavede drengs sans for historie 
og dansk modersmål, en kærlighed, der levede hos Ager- 
bæk endnu på hans gamle dage. A. havde N. M. Petersen 
til lærer i sin sidste drengealder til han var 16 år. N. M. 
Petersen har siden hen ytret, at han dengang troede, at 
Agerbæk vilde blive professor ved universitetet, så ualminde- 
lig en begavet elev han vår. - 1815 blev N. M. Petersen 
ansat som andenlærer ved det nærliggende Brahetrolle- 
borg seminarium, hvor han forblev til seminariets ned- 
læggelse 1826. 

H. A. gjorde god fremgang under denne privatunder- 
visning og ragede i åndelig betydning frem over sine med- 
disiple, hvorfor han også var alle sine læreres særlige 
yndling. Men til legemlige øvelser var han kejtet, og han 
stod tilbage i lege, hvortil særegen færdighed udfordredes. 
Han legede ofte ene stille lege, hvortil hans rige fantasi 
gav ham overflødigt stof. Men han kunde også, navnlig 
når om søndagen flere jævnaldrende kammerater kom såam- 
men, fuldstændig hengive sig til barnlig munterhed, være 
livligere end de fleste og le så hjærtelig. I påsken 1813 
blev han konfirmeret i Øster Hæsinge kirke af sin pleje- 
fader tilligemed dennes ældste søn. Og i april 1815 blev 
han, 17 år gammel, sendt til Kjøbenhavn for at fortsætte 
sine studeringer i borgerdydsskolen i Kjøbenhavn under den 
bekendte professor Nilsens vejledning. Han boede da i 
huset hos gehejme-legationsråd Pløyen, der var gift med 
hans næstældste moster. Agerbæks halvsøster var også i 
huset der. Efter et års skolegang blev A. privat dimit- 
teret som student med bedste karakter. Nu tilbragte han 
et par års tid i hovedstaden. Og A., som ret var vokset 
op som et ægte landsbybarn, fik nu lejlighed til at stifte 
en del mere kendskab med verden og forskellige slags 
mennesker. Særligt var det pløyenske hus meget stort 
og selskabeligt anlagt. Flere af datidens skønånder og 
berømte mænd samledes der. Navnlig var Adam Øhlen- 
schlæger og professor Høyen hyppige gæster.  Åndrige 
samtaler førtes, og når Øhlenschlæger ret kom i stemning, 
da kunde han tit udtale vidunderlige digtertanker og an- 
skuelser, der som lynglimt kom frem af den poetiske grund 
i hans sjæl; de henvejredes vel i luften og han glemte 
dem snart igen selv, men de unge, der hørte på det, måtte 
få indtryk af, at de stod overfor en sjelden seer. Hvad 
han udtalte umiddelbart i øjeblikket, greben af stemningens 
magt og uden foregående reflektion, det var netop det 

allerbedste, han kunde give.) Agerbæk har fået mangt 
et åndsbad ved at være en opmærksom .tilhører til disse 
samtaler. Også læste Øhlenschlæger op i det pløyenske 
hus sine ny digtninger, før de tryktes. Arbejder som det 
dramatiske eventyr »fiskeren«, digtsyklus »Frederiksberg«, 
»Nordens Guder«, tragedien »Erik og Abel«, må han i 
Å.'s studenterår have læst op. Og Øhlenschlæger kunde 
nok begejstre de unge, når han med sin dejlige klangfulde 
stemme og sin rige følelse frembar sine poesier. Han 
havde den vane, når han læste op, af og til at løfte sine 
store øjne op og lade dem hvile en kort stund på tilhør- 
erne. Jeg tænker mig, han da har truffet den unge Ager- 
bæk som en af de stærkest fængslede. 

I det pløyenske hus var der to unge livlige døtre, 
hvoraf den ene var særlig vittig — og så en eneste søn, 
Christian (død som kammerherre og amtmand i Holbæk), 
der var en ung, begavet, også meget morsom mand. De 
drog en skare af unge til huset, som vistnok havde stor 
frihed og råderum, da faderen, den ældre Pløyen, ofte 
var i klubben om aftenen og moderen var meget efter- 
givende overfor sine børn. I disse unges kreds var Ager- 
bæk i reglen stille og tilbågetrukken, distrait og noget 
kejtet, og led vistnok af undseelse overfor de unges 
utvungne væsen. Ja, han kunde stundom stille sig hen 
for en dør, med ryggen til selskabet, uden at tænke på 
det uhøflige i denne opførsel. Når de unge talte til husets 
søn om A., kaldte de ham: »din lærde fætter«. Selv med 
sin søster, som han dog boede sammen med hos Pløyens, 
førte han sjelden samtaler, havde heller ikke ret for- 
trolighed til hende. Hans kærlighed til hende ytrede sig 
mest i venlige håndtryk og milde blik. Derimod vilde den 
unge student gerne tale med en af sine unge kusiner der 
i huset (B. P.). Han var nemlig aldeles forelsket i hende. 


1) Jvf. C. Hauch: Minder fra min barndom og ungdom, s. 275. 

Men da hun ikke delte hans følelser, faldt han hende en 
del til besvær med sin tilbedelse, der undertiden kunde 
tage sig pudsig nok ud. Som t. eks. da hun engang sagde 
til ham: »hvor Du dog har smukke tænder« — A. havde 
nemlig sjelden smukke tænder som ung —, og han så 
svarede: »jeg kunde rive dem ud af munden og give 
Dig dem«. 

A. holdt meget af musik. Som student spillede han 
selv violin. En ven kom engang ind i hans sovekammer 
og så ingen uden en sagte bevægelse i sengegardinet. Da 
var det Å., som tidlig om morgenen lå og spillede på 
sin violin. 

A's fædrenearv vilde have været fuldkommen. til- 
strækkelig til fuldendelsen af hans studier, men rigsbank- 
forordningen i 1813 berøvede ham den største del af 
formuen. Han nødtes derfor i foråret 1818 af økonomiske 
grunde til foreløbigt at forlade universitetet og overtage 
en huslærerplads i Gamtofte præstegård på Fyn hos da- 
værende pastor Gomme Jakob Brandt. 

Her læste han med præstens børn, to halvvoksne 
drenge (begge døde som præster), et par pigebørn og den 
yngste lille fyr Jens Sofus Brandt, (der 25. septbr. 1838 
blev sognepræst i Ollerup). Denne sidste lærte A. at læse. 
Når børnene i skolestuen læste på lektierne, kunde A. gå 
op og ned ad gulvet, smile og le, medens han tillige slog 
sig selv med den skarpe kant af linealen ned ad låret. 
Det var A.'s drømmende liv, der kunde give sig sådant 
udslag. I inderlighed levede han indelukket i sig selv, så 
han ofte glemte alt udenom sig. Engang skulde han præ- 
dike for præsten i Gamtofte kirke. Med bart hoved gik 
han da ud i marken, stillede sig foran et tornegærde og 
holdt sin prædiken med høj røst. Men han havde ikke 
bemærket, at der tæt ved var en sti og en stente. Pludselig 
kom en mand springende over stenten; og over stok og 
sten løb den barhovede og befippede prædikant ned ad 

marken. Manden kom så ind til pastor Brandt, fortalte 
hvad han havde hørt og set og mente, at den lærer var 
nok ikke rigtig klog. 

Men trods det i sig selv fordybede og hensunkne 
kunde han godt deltage i en spøg og lege med børnene. 
Således spillede han gerne »klumsak« med tjenestekarlene 
og børnene. Det var nok et slags kortspil, hvor der van- 
kede slag med en tamp i hånden på den, der tabte. A. 
tog da og gav tampen med et godt hjærte. Han var højt 
elsket i præstegården, både af gamle og unge, på grund af 
sin hjærtelige godmodighed og mildhed. Engang i skolen 
slog han i lidt ilterhed en af de ældre drenge med en 
bog over næsen, så den kom til at bløde. Derover blev 
han meget ulykkelig og søgte med den elskværdigste god- 
modighed atter at stille den grædende dreng tilfreds. 

Hans Agerbæks syn på kristendommen havde i hans 
første ungdom været det rationalistiske. At leve et moralsk 
hæderligt og dydigt levned var ham nok. Han havde fra 
skoletiden i borgerdyden i Kjøbenhavn fået en inderlig ven 
i den to år yngre Johan Peter Østrup. Denne havde 
fra sin barndom vist en sådan bekymring for det ene for- 
nødne, som man kun finder hos såre få. Østrups. hjærte 
brændte fra drengeårene af nidkærhed for frelserens ære; 
han søgte venskab" med ålle fromme kristne, hvor han 
fandt dem, og holdt sig til de få præster af den gammel- 
dags tro i og udenfor hovedstaden. Han vidnede med 
varme om sin tro for enhver, trods verdens spot og mis- 
kjendelse.. Men mange kaldte hans dybe alvor i den unge 
alder for sværmeri. Også den unge Agerbæk anså på den 
tid sin vens tro for sværmeri og mente, han kunde nok 
finde beroligelse i sin strænge dyd og behøvede ikke at 
søge trøsten i Jesu forsoning: Da derfor Agerbæk kom 
tl Gamtofte, drømte han om fred og ingen fare. Men da 
han efter 21 års forløb i november 1820 vendte tilbage 
til hovedstaden, var der vågnet længsler og bekymringer 


140 


i hans hjærte af allerdybeste art. Det var spørgsmålet 
om freden med Gud, der havde rejst sig i ham med en 
underlig styrke og bragt ham i en hård kamp. Men det 
var ikke sognepræsten G. J. Brandt, som havde vakt dette 
spørgsmål. Ti han var født og båren i rationalismens tid 
- og påvirket af dens ånd, om han end besad en inderlig 
fromhed og hjærtelig religiøsitet. »Hvem Jesus er, det 
véd jeg ikke, men det véd jeg, at han er det elskeligste 
af alle væsner«, således udtrykte han sig engang. Livlig 
og åndrig var den gamle Brandt, i besiddelse af en poetisk 
åre og navnlig har han skrevet et smukt digt om herrens 
møde og samtale med Peder i Joh. 21. cap. Han var i 
sin tid bekendt som den bedste taler på egnen. Mellem 
ham og Agerbæk bestod der altid et hjærteligt og kærligt 
forhold. 

Men det menneske, som ved sit vidnesbyrd kom til 
at røre A. på det ømme sted, var den gamle, troende 
præstemand i Assens, Jens Hornsyld, dette ejendomme- 
lige sandhedskærlige, kristelige vidne, der trods de 60 år 
endnu levede sit liv så ungdomsfriskt. Hornsyld og Brandt 
i Gamtofte stod i venskabsforhold til hinanden, uagtet de 
tilhørte meget forskellige åndsretninger. Hornsyld kom 
undertiden i Gamtofte præstegård, og da bad Brandt ham 
gerne at synge en salme, hvad han da også gjorde med 
sin klare stemme. Og det var ikke blot børnene, der så 
stod og stirrede på den forunderlige mand med de hvide 
hår, de rødmussede kinder og de store, brune øjne. Men 
den unge huslærer fik indtryk af, at her hørte han toner 
fra en højere verden. Der var kun 4 mil fra Gamtofte 
præstegård til Assens. Agerbæk hørte ofte Hornsyld præ- 
dike og fandt lejlighed til tit at tale med ham. Og der 
er ingen spørgsmål om, at -den store kærlighed til biblen 
og den ejendommelige forstand på den, som A. senere 
gav så rigeligt vidnesbyrd om, blev vakt ved omgangen 

med Hornsyld, som var en af dem i sin samtid, der be- 
sad det grundigste og dybeste indblik i de hellige skrifter. 

Jens Hornsyld tog afsked fra sit sognekald i Assens 
i november 1820 i håb om, som fri mand at kunne virke 
ganske anderledes til gavn for vor herres rige sin sidste 
tid. Ved samme tid forlod Agerbæk sin fynske huslærer- 
stilling, for i Kjøbenhavn at fuldende sine teologiske 
studeringer. 

Da Gomme Brandt i Gamtofte var død, betroede hans 
hustru sin yngste søn (Jens Sofus B.), at Agerhæk ikke 
havde fået sin fulde løn, da han forlod sin huslærerplads. 
Præsten var nemlig en fattig mand og altid i penge- 
forlegenhed. Hun bad da sønnen om, at han og hans 
brødre vilde betale gælden, når de blev i stand dertil. 
Den tid kom så, da alle tre sønner blev præster. Og den 
yngste henvendte sig.da engang til A., meddelte ham, hvad 
hans moder havde sagt, og bad ham opgive gældens stør- 
relse, for at den nu kunde blive betalt. Men Agerbæk 
vægrede sig ved at modtage tilbudet, idet han ytrede, at 
han ikke behøvede det. 

I april 1821 fik A. fribolig på regensen og blev der- 
ved sat i stand til uden afbrydelse at kunne forberede 
sig til embedseksamen. Men det var ikke sædvanlig 
eksamenslæsning, han gav. sig af med. Det nyvakte liv 
hos ham med dets mange spørgsmål og mange tvivl førte 
ham til de hellige skrifters læsning, .for i dem at finde 
lys over livet. Med en rig alvor og kærlighed kastede han 
sig over bibelfortolkningen og lagde dermed grunden til 
det levende bibelstudium, han fortsatte til sin død. Han 
studerede således friere og selvstændigere og i det hele på 
en anden måde, end de fleste andre teologer plejer van. 
Han hørte enkelte forelæsninger på universitetet, men ikke 
mange. Om aftenen læste han uafbrudt og ivrig, ofte 
indtil ud- på natten. Men den største del af dagen sad 
han enten stille i dybe tanker eller spadserede, når vejret 

var dertil, og bearbejdede i tankerne og tilegnede sig gen- 
nem alvorlig grublen udbyttet af aftnens læsning. Sagen 
var den, at under al hans studium lå på den tid studiet 
af hans egen syndige person og arbejdet på at vinde sig 
selv i troen på Jesus Kristus. Det var en sjælelig træng- 
sels tid for Agerbæk fra hans 22de til 24de år. Barnetroen 
vilde til at bryde igennem i hans hjærte, men tvivl og 
angster lagde sig tit over ham. Da tog han fornemlig sin 
tilflugt til Gud i bønnen og stred som Jakob, der bad: 
»jeg slipper Dig ikke, herre, uden at Du får velsignet 
mig«. Og ikke mindst for bønnens vedkommende kom 
han til at sande, at det er godt at bære åg i sine unge 
dage. Han blev en bønnens mand som få. Men også 
hos mennesker søgte A. bistand og råd under sin stærke 
sjælekamp. Blandt de unge var det nu ganske i særdeles- 
hed den 19—20-årige J. P. Østrup,") som han åbnede sig 
- for. Trods sin ungdom var Østrup alt begyndt at prædike 
— og det meget ofte — henved 100 gange i sin studenter- 
tid — mest i kirker i nærheden af hovedstaden, i kastel- 
let, på Frederiksberg, i Hollænderbyen, i Lyngby. Hans 
varme ivrige tro drev ham dertil. Østrup blev nu Ager- 
bæks bedste ven på jorden. Mangen gang følte A. sig 
styrket ved hans faste tro, når han selv var træt af kampen 
med de mange tvivl, som foruroligede ham. Ingensinde 
fandt han, at tidens vantro bragte vennen til at vakle; 
den vakte kun harme hos ham, ingen tvivl. — En anden 
ung ven, som han i de religiøse kampdage ofte kom sam- 
men med, var en-juridisk student Møhl. De kunde ikke und- 
være hinanden; timevis kunde de spasere på »kærligheds- 
stierne« ved Kjøbenhavn og disputere om religiøse emner. 
Men rimeligvis har det her været Agerbæk, der har været 
ivrig efter at få sin forstandige ven med over på det kriste- 
lige barnestade. 


7) Jyf. nord. kirketid. 1833, s. 671 og 684. 

Men den, der skulde hjælpe Agerbæk til troen på 
"syndernes forladelse i det navn, som er det eneste, der 
ver givet mennesker til salighed og åbne hans åndelige 
barneøje for herrens rige, det var Grundtvig. Ikke at A. 
hørte Grundtvig prædike i nogen kirke på den tid. Ti 
fra 1815 var Grundtvigs røst forstummet i hovedstadens 
kirker. A. søgte selv Grundtvig op i hans lille tarvelige 
hjem. Han havde for et par år siden giftet sig på den 
årlige understøttelse, som Frederik den 6te havde skaffet 
ham for hans syslen med de gamle skjalde. Grundtvig 
boede så trangt, at da Ingemann kom og besøgte ham 
og så hans studerekammer, sagde han: »når Du skal sidde 
her og skrive, må Du vel sætte stolen i det andet værelse«. 
Men endnu mere trangt følte Grundtvig det i sit eget indre 
i slutningen af 1820 og begyndelsen af 1821. Han fuld- 
førte på den tid sin fordanskning af Beowulfs drapen, men 
siger selv, at han med det samme følte den poetiske død; 
men hvad der var det værste: »/eg døde også historisk«, 
det vil sige, han trådte ud af al levende berørelse med 
den nærværende slægt, hos hvem den deltagelse, som viste 
sig fra begyndelsen for hans arbejder i Nordens ånd, i 
stedet for at vokse tabte sig i den koldeste ligegyldighed. 
Han følte sig »omtrent ligeså modfalden, sløv og død som 
Danmark i det hele«. 

Det må derfor have været et lille opmuntrende lys- 
glimt i Grundtvigs liv dengang, da den unge student Ager- 
bæk af egen stærke drift bankede på hans dør og trådte 
ganske vist kejtet og forlegen ind ad den, men åbnede 
sikkert snart hele sit hjærte for ham og spurgte ham om 
hjælp til at stille de oprørte bølger derinde. Grundtvig 
tog kærligt imod den unge mand, gav sig gode stunder 
" og bad ham oftere komme igen. Og ved de rige samtaler, 
som Agerbæk således kom til at føre med Grundtvig, klar- 
edes i det væsentlige hans anskuelser og Gudsfreden slog 
rod i hans hjærte. Ikke så underligt derfor, at A. hele 

sit liv igennem bevarede en dyb taknemlighed og hjærte- 
lig hengivenhed for Grundtvig og i det væsentlige kom til 
at dele hans syn på kristenlivet. 

Ved sine besøg i Grundtvigs hjæm kom Agerbæk i 
forbindelse med Berlineren August Tholuck. Han var et 
år yngre end Å., men var allerede dengang, 21 år gammel 
1820, bleven privatdocent i teologi ved universitetet i Ber- 
lin. T. var tillige på den tid kristelig vakt ved »fader 
Abraham«, den sjælden fromme og opofrende baron von 
Kottvitz i Berlin. Og skønt sin unge alder havde Tholuck 
alt på den tid, ligesom sin åndelige fader, Kottvitz, samlet 
en kreds af unge studenter og kandidater om sig i Berlin, | 
på hvem han fik en vækkende kristelig betydning. De 
samledes hver torsdag aften i hans hjæm. Salmesang, 
bøn, oplæsning af skriften, fri samtaler om, hvad der hører 
Guds rige til, meddelelser fra hedninge- og jødemissionens 
mark var, hvad man samledes om. Den unge professor 
var sjælen i det hele vennelag og vandt sig der sit mester- 
skab i den særlige sjælepleje. Den første faste stok i 
dette tholuckske vennelag dannedes af holstenske og sles- 
vigske studenter, deriblandt H. Egge og L. Siemonsen. Da 
nu Tholuck i høstferien 1821 gjorde en rejse til Norden, 
tildels for sin sundheds skyld, ledsaget af to sveiziske 
studenter, Ståhelin og Firstenberg, gæstede han sine unge 
venner i Holsten og kom tilsidst til Kjøbenhavn. Tholucks 
nærmeste tilknytningspunt i hovedstaden var H. Egge, som 
året i forvejen var bleven kateket ved Frederiks tyske 
kirke. Der var en del unge studenter, Tholuck kom i 
forbindelse med i Kjøbenhavn, deriblandt H. U. Boesen 
(død som sognepræst i Høje-Tåstrup). I de unge danskes 
kreds drev han på, at de skulde få regelmæssige bede- 
timer i stand, ligesom han havde i Berlin. Der gjordes 
også forsøg derpå. Den 10. novbr. skrev Boesen til ham, 
at bønne- og sangmøderne var trådt i kraft også for hans 
vedkommende, uagtet hans fader havde rådet ham derfra. 

»Han, skriver B., tror, at vor regering, kanseli og univer- 
sitet ikke vil finde sig i et sådant samfund, og at vi vil 
blive forhindret eller idetmindste blive fortrædigede i vor 
virkemåde for Guds sag. Alligevel er jeg, min kære Tholuck, 
knyttet til Eder alle ved et fast broderligheds bånd, ved et 
bånd, som er bunden i vor herre Jesus Kristus og sammen- 
flettet af fælles tro, kærlighed og håb«. Alligevel opløstes 
denne hønneforening blandt studenterne i Kjøbenhavn snart 
igen. Egge skriver til Tholuck: »i din iver var Du gået 
for rask til værks«. Tholuck havde allerede dengang med 
iver og dygtighed kastet sig over studiet af den hellige 
skrift. Der var således en hel del beslægtet mellem ham 
og Agerbæk, og det var ikke så underligt, at de følte sig 
dragne til hverandre og jævnlig såes i den tid, Tholuck 
forblev i byen. Og i de følgende år har Agerbæk sikkert 
fulgt Tholucks bibelske arbejder med levende interesse og 
derigennem forøget sin egen bibelkundskab. 

På grund af det stærkt indadvendte liv, som Å. i 
sine sidste studenterår således kom til at føre, skete det 
også, at den distraktion, hvortil han af naturen var til- 
bøjelig, men som han dog i regelen kunde beherske, i 
denne tid ikke sjeldent fik overhånd og gav anledning til 
komiske scener, ad hvilke han selv siden kunde le ligeså 
hjærteligt som hans venner, om han end i det første øje- 
blik altid ærgrede sig over sig selv. 

Således gik han engang på regensen ud af sine egne 
værelser tvers over gangen, aflukkede sin genbos dør og 
stak nøglen til sig i den tanke, at det var hans egen dør- 
nøgle, som hans kontubernal havde bedet ham at tage 
med, når han gik ud. Genboen var en bekendt manuduk- 
tør, som sad i sit indre værelse og læste med sine manudu- 
senter,. Da nu timen var ude, og disse skulde gå, kunde 
de ikke komme ud, men en af dem måtte springe ud af 
vinduet på gaden ved højlys dag, da værelset heldigvis 
lå i stueetagen, og låne en nøgle hos regensportneren for 

at lukke de andre ud. Ingen. havde nogen anelse om, 
hvorledes det var gået til, før A. om middagen kom hjæm 
og fandt den fremmede nøgle i sin lomme, medens håns | 
egen endnu såd i hans dør. Han blev meget ærgerlig 
over sin tankeløshed, men kunde dog ikke hare sig for 
at briste i latter, da manuduktøren leende udbrød: »Gud 
ske lov, det var Dem, Agerbæk. Jeg er rigtig glad ved, 
at det er Dem, ti så véd jeg nok, at det ikke er sket af 
ondskab, og jeg var så bange for, at nogen forsætlig havde 
lukket mig inde af kådhed. Derover vilde jeg være bleven 
meget vred, men Dem er jeg slet ikke vred på. 

Den 22. juli 1822 tog Agerbæk teologisk embeds- 
eksamen og fik laudabilis, og i slutningen af samme år 
tog han de såkaldte praktiske prøver, også med laudahbilis. 

» Den 19. marts 1823 blev han, 25 år gammel, præste- 
viet til at være personel kapelan hos sognepræsten for 
Vemmeløv og Hemmershøj menigheder i Sælland, provst 
Lemvig. 

I denne sin første præstevirksomhed levede A. i 4 år. 
Særlig de tre sidste år fik en rig betydning for ham ved 
det samliv, hån i disse fik lejlighed til at pleje med sin. 
bedste ven Johan Peter Østrup. Denne blev nemlig i 
septbr. 1824 ansat som første lærer ved borgerskolen i 
Slagelse og blev året derefter tillige personel kapelan hos 
sognepræsten Bastholm, uagtet han endnu ikke havde fyldt 
de 25 år. De to venner besøgte hinanden tit. Uagtet Ø. 
var stærkt optaget af sit meget arbejde både i skolen og 
i det store præstekald, som han en tid måtte besørge alene, 
fik han dog lejlighed til af og til at løbe ud til Vemme- 
løv, som lå en mils vej fra Slagelse. Han var nemlig 
rask til bens. Der gik sjelden nogen uge forbi, uden de 
i det mindste én gang kom sammen. Ø. var et godt 
stykke forud for A. i kristelig udvikling, navnlig havde 
han altid en: urokket kristelig barnetro. Og da A. nu til- 
lige fandt, at denne tro havde vundet i klarhed og frem- 

vækst, i frimodighed, besindighed og hjærtelig kærlighed, 
så havde han usigeligt godt af samlivet med denne sin 
hjærteven og kunde aldrig glemme de mange glade, op- 
byggelige timer, han nød i hans selskab. Østrup blev i 
det sidste af disse år gift med sin ungdoms trolovede, 
Catrine Holm, og de levede det skønneste husliv med hin- 
anden som to store børn. I deres huslige kreds lærte AÅ. 
at kende, hvorledes bøn og læsning af gudelige bøger var 
den bedste vederkvægelse efter dagens arbejde. 

Der har været få danske præster, der på så kort 
spændt en løbebane har udfoldet så rig og levende en 
virksomhed som Johan Peter Østrup. 

Som lærer i borgerskolens 3. klasse var han ualminde- 
lig afholdt. Når drengene kom fra de to nederste klasser 
op i Østrups klasse, følte de overgangen som fra et mørkt 
fængsel til en lys kongesal. Han behøvede ingen tamp, 
ti et venligt ord eller et mildt blik var nok til at skaffe 
ro blandt drengene. Hvor højt han var elsket, viste sig 
den sidste dag, han holdt skole for dem. Ti en hulkende 
gråd fra dem alle gjorde al undervisning umulig den dag. 

Østrup var ikke alene kærlig og mild, men også fuld 
af brændende iver i kampen mod vantroen. Na han en 
dag katekiserede med drengene og vilde vise dem for- 
skellen på den gamle kristentro og den ny lære, oplæste 
han salmen nr. 87 i den »evangeliske salmebog«, hvori 
det hedder om menneskets naturlige åndsevner, at »ved 
dem enhver kan kjende sig og efter dyder tragte, ved dem 
enhver kan stige frem og nå tilsidst sit rette hjæm hos 
dig i evigheden«. Men da han kom til enden. kastede 
han salmebogen med kraft mod skoledøren og udbrød 
heftig: »det er sandt for den levende Gud løgn«. 

Førend Østrup blev kapelan hos Bastholm ved Peters- 
kirken i Slagelse, var kirkegangen i den grad forsømt, at 
det var sjeldent at se mer end 3—4 i kirken foruden 
præsten, degnen og de 12 kordrenge. Præsten ved Mikaels- 

kirken, den gamle Fuglsang, var rationalist til fingerspids- 
erne. Han stod og oplæste lidt næsten uforståeligt om 
pligternes opfyldelse og om dyd og gode gerninger, mens 
tilhørerne enten sov eller sukkede efter, at han snart vilde 
sige amen. 

Men da Østrup begyndte at prædike, fyldtes pludselig 
St. Pederskirken, så folk blev pakket sammen som sild i 
en tønde; selv våbenhuset fyldtes ofte, og stundom måtte 
mange gå, som selv ikke her kunde få plads. Østrup 
skulde prædike i St. Peders- og hospitalskirken hver søn- 
dag, men det skete hyppigt, at han desforuden prædikede 
i St. Mikaelskirken med om eftermiddagen, og så fyldtes 
også denne, når folk fik betimeligt at vide, at det var ham, 
som skulde prædike. Det betragtedes som et under og 
et vidnesbyrd om det levende Guds ords kraft, at de 
samme mennesker, som i ugens seks dage ikke vidste, 
hvad ondt de skulde nævne om denne skinhellige præst, 
der i stedet for, som man sagde, at han skulde forkynde 
Guds milde lære, talte, så kirkehvælvingerne revnede, mens 
han med hænderne slog prædikestolen i stykker; — de 
samme kunde ikke blive hjemme den syvende dag, men 
måtte hen at høre Østrup. Det var som om han med 
sikkerhed kunde knuse alle de hjærter, som den overfyldte 


kirke rummede. Der var ikke et tørt øje, når han præ- 


dikede. Han kunde slå ned, men han kunde også læge. 

Hvor stor en åndelig myndighed denne purunge præste- 
mand besad, fik han en særlig lejlighed til at lægge for 
dagen. Gamle pastor Fuglsangs moder, Louise Abelone 
Nilsdatter Studsgård, var en af de ganske få mennesker, 
som Østrup kunde kristeligt og hjærteligt slutte sig til, da 
han kom til Slagelse. Hun havde nemlig bevaret barne- 
troen fra fædrenes trostid, uberørt af rationalismen, som 
sønnen derimod og hele hans tid var gået op i. Østrup 
var derfor bleven hendes præst. Og da nu denne tros- 
kvinde, 105 år gammel, døde, var han selvskreven til at 

tale ved hendes båre. En stor skare af præster og provster, 
fra unge, glathagede mænd til hvidhårede oldinger, fyldte 
det store kor i St. Mikaelskirke, mens Østrup, den unge 
mand, for enden af kisten, stod og talte med al den åndens 
myndighed, som bevidstheden om hans kald gav ham. 

Østrup havde også en sjælden gave til at tale med 
folk på vej og sti, på gader og stræder om de højeste 
ting — på en køn, halv umærkelig måde kunde han gøre 
dette. Her er ét eksempel. Da han var bleven sogne- 
præst i Gjørløv og en søndag kom kørende på vejen fra 
hjæmmet til Gjørløv kirke, mødte han hønsekræmmeren, 
stansede vognen og tiltalte manden således: »Nå, min 
gode Hans Jørgen, De skal ikke til kirke«. Hertil svarede 
manden: »Nej, hr. pastor, det er desværre ikke falden i 
min lod at kunne komme i kirke; ti, som præsten véd, 
skal jeg samle om søndagen, når jeg skal torve om ons- 
dagen«. »Ja, sagde Østrup, men smøre og bede det sinker 
ikke«. Det mente manden dog var tilfældet; men Østrup 
vedblev: »Nej, se nu Hans Jørgen, når vi to nu vil køre 
til Kjøbenhavn og jeg beder i Krebskroen, Ordrupskroen 
og Roskilde hvile, mens De kører dør væk, hvem af os 
to kommer så først til Kjøbenhavn?«  »Ja, sagde Hans 
Jørgen, det gør rigtignok præsten«. »Men husk nu, sagde 
Østrup, vi to er på vejen til en større og bedre hoved- 
stad end Kjøbenhavn, det er det ny Jerusalem, og det er 
for alt i vort liv vigtigt, at vi når denne stad og kommer 
til vort bestemmelsessted«. Og nu var Østrup ad denne 
venlige omvej kommet til at tale med manden om det, 
han ønskede. 

Agerbæk hørte undertiden Østrups prædikener og han 
glædede sig over kraften og varmen deri, som måtte 
henrive hjærterne, og over sproget, som var simpelt og 
fatteligt for almuen. A. beundrede sin vens utrættelige 
virksomhed. Aldrig hørte han ham klage over besværlig- 
heden af arbejdet i skolen. Det var hans lyst. Når han 

stundom i 8 til 9 timer havde, så godt som uafbrudt, 
undervist skolens børn og konfirmander med en livlighed, 
der syntes ikke at kunne sløves, undte han sig derfor 
ingen hvile. Aftentimerne anvendte Ø. til at forberede 
sig på Guds ords forkyndelse eller til at besøge syge, 
trøste de ulykkelige og vise alle lidende kraftig bistand, 
hvor han kunde det. Det var også i disse år, at den 
store kirkekamp brød løs med sin usigelig store alvor. 
De to unge kapellaner må have fulgt den i sine enkelt- 
heder med levende interesse, og i deres samtaler have 
styrket hinanden til at stå fast på den gode side. Ager- 
bæk selv gav et lille bidrag til Grundtvigs og Rudelbachs 
teologiske månedsskrift 1825 (III). Det var en kort af- 
handling om »menneskets dybe trang til en guddommelig 
fyldestgørelse for synden«. Det er trangen til en gud- 
dommelig fyldestgørelse, sådan som den læres i biblen og 
som den gives i Jesus Kristus, at han frimodig og jævnt 
giver sit vidnesbyrd i modsætning til de tvivl, som han 
af andre har hørt opkaste imod denne sandhed, og som 
forhen ofte har foruroliget ham selv. — Han slutter sin 
lille velskrevne afhandling med dette udbrud: »lovet være 
Gud, som har givet mig fred formedelst Jesus Kristus, 
min forsoner.« 

For Agerbæk har dette treår særlig haft betydning, 
fordi han i sin vens.kristelige levemåde har fundet et for- 
billede, som han selv nok ønskede sig at kunne nå i sit 
eget kristenliv. 

Det var også i disse år, at Hans Agerbæk af og til 
gæstede sin plejefader, provst Svitzer, i Øster Hæsinge. 
Denne havde en søsterdatter, Marie Frisenberg, datter af 
godsejer Johannes Frisenberg til Gislingegård i Sælland. 
Hun var tre år ældre end A. Han syntes godt om hende; 
men det var nok ikke så let for ham at komme til at er- 
klære sig. En høstferie, da begge var på besøg i Øster 
Hæsinge præstegård, og de to var alene sammen ude i 

haven, overrakte Agerbæk hende et frierbrev og samtidig 
en blyant, idet han bad hende blot skrive enten ja eller 
nej bag på brevet. Dette skete ved et gammelt lysthus i 
haven, hvor. traditionen siger, at flere par i familien var 
bleven forlovede. Marie skrev ja, men undselig og bævende, 
som hun var, da hun overrakte ham svaret, føjede hun 
til: »Men De må ikke sige det til dem derinde«. »Jo vist 
må jeg sige det — jeg må sige det«, råbte den heldige 
bejler himmelhøjt og stormede ind i huset for at fortælle 
slægt og venner den glædelige nyhed. 

Den 23. februar 1827 blev Agerbæk udnævnt til resi- 
derende kapellan i Thisted og sognepræst til Skinnerup. 
To måneder efter stod hans bryllup i Ø. Hæsinge præste- 
gård med Marie Frisenberg, som blev ham en kærlig og 
trofast hustru, der lige fra begyndelsen delte hans kristen- 
tro og kærlighed til herren og hans venner. Men medens 
Å. slet ikke havde nogen sans for det praktiske, var hun 
overordentlig dygtig til at styre husvæsnet således, at det 
både kunde slå til, og der endda kunde blive noget til- 
overs til andre. 

På en rejse til Kjøbenhavn i det samme forår holdt 
Å. en fasteprædiken i Holmens kirke. 

Om det var vennen J. Østrups eksempel, der smittede 
eller ikke — vist er det i al fald, at A. lod sig ikke 
nøje med sin præstelige virksomhed i Thy, men han tog 
sig tillige en stor skolevirksomhed på. I Thisted opret- 
tede han nemlig en privatskole, som efter elevernes ud- 
sagn var en fortrinlig skole, Og kunde de end fortælle 
mange morsomme træk fra skoletiden om hans distraktion, 
så kom han dog til at stå for dem som en ypperlig lærer, 
hvem de kom til at skylde meget. [Blandt eleverne nævnes 
FE. Langeland, Ulrik og Christian Carstensen, Vilhelm Ejler 
(pensionærer), Jørgen Prior, I. L. Grishauge og temporære 
L. M. Schourup, P. Kjerulf, Schak og Lehut Ejler og mulig 

visning, som kom en del af dem til gode. Blandt hans 
første konfirmander kan vi særlig nævne én, hvis navn 
har en udmærket god klang blandt mange danske. Det 
er nuværende generalkonsul H. Pontoppidan i Hamborg. 
Hans fader, Børge Pontoppidan, havde været sognepræst 
i Rær og Vigsø i Thy, men døde 1817, da sønnen kun 
var 3 år gammel. Præsten havde en ven i toldinspektør 
Langeland i Thisted, som tog sig af drengen. Og i justits- 
råd Langelands jævnaldrende søn fik H. Pontoppidan sig 
en god kammerat. De to vilde gerne følges ad og havde 
lyst til at studere. Da Langeland havde været page hos 
Frederik den 6te og senere som militær var bleven ven 
med den mægtige general Frants Bilow, håbede han på 
den måde at få de to drenge frit optagne på Sorø akademi. 
Men da håbet glippede, bestemtes det, at de begge to 
skulde fare til søs.: Der blev derfor indgivet ansøgning 
om, at de måtte blive konfirmerede et år før den fastsatte 
tid; hvad også blev bevilliget. Og i 1827 blev H. Pon- 
toppidan konfirmeret, kort før han skulde begynde sit om- 
flakkende liv, først et år til søs og så til handelshuse i 
fremmede lande, i Tyskland og England. Men aldrig kom 
denne mand til at glemme Agerbæk, hvis opgave det var 
at advare de unge for livets fristelser og indprænte dem 
»moral og kristelig ånd og levemåde«. Agerbæk kendtes 
af ham som en sjelden human og kærlig mand, hvis råd 
og advarsler gjorde så dybt et indtryk på ham, at han 
endnu på sine gamle dage mindes ham med den største 
agtelse og kærlighed, og bevarer en dyb følelse af tak- 
nemlighed overfor ham. 

Forholdene i Thisted var på Agerbæks tid grumme 
vanskelige. Han har siden selv sagt om Thisted, at han 
vilde kalde den »højskolen for drukkenskab«. Og han 
har tillige fortalt, hvor krænkende det var for ham, at 
han måtte gå rundt til hver især for at få sit offer. Hans 

formand gik om i præstekjolen, men det vilde Agerbæk 
ikke; det var ham forargeligt. 

Uagtet de ugunstige forhold, som kirkelivet således 
på den tid fristede i Thy, vakte Agerbæk dog et kristeligt 
liv hos nogle ved sin varme troende forkyndelse. Blandt 
disse stod i forreste række skomager Kolds hustru Kirsten 
Marie Kristensdatter Jannerup. Hendes søn, Kristen 
Kold, fortæller om hende, åt hun ikke har elsket noget 
andet menneske end pastor Agerbæk. Ham holdt hun så 
meget af, at det var en hel ualmindelig kærlighed. Hun 
græd, slog i bordet og skændte på alle andre præster og 
oplysere, når hun kom i tanker om Å. Som han var, 
skulde de andre være. 

Det var i Kristen Kolds sidste drengeår fra 11—14 
års alderen, at Agerbæk var præst i Thisted. Kold gik i 
den almindelige almueskole, der lå oppe ved kirken. Det 
var kun en tarvelig skole. Den gamle aflægs lærer Kylles- 
bæk måtte holde hjælpelærer, en Petersen. A. kom af 
og til i skolen, og barnlig, som han var, fortalte han da 
gerne børnene lidt. Kristen Kold hørte med stor op- 
mærksomhed Agerbæk fortælle, og blev så glad ved at 
høre ham, at da han kom hjæm, sagde han til sin moder: 
må jeg ikke gå op at besøge præsten? Nej, sagde hun, 
det er ikke værd, hvad vil Du ham? Jo, jeg vil derop, 
sagde drengen; nej, det kan ikke gå an, sagde hun. Ja, 
men jeg går dog så ofte til provsten, svarede han. Ja, 
det er en anden sag, sagde hans moder; ti provst Karsten- 
sen har jeg tjent i 10 år, men til Agerbæk må Du ikke 
gå op. Ja moder, sagde han, jeg tror, at jeg går derop 
alligevel. Hvad vil Du da sige til ham, spurgte hun? Jeg 
vil sige, at jeg vil tale med præsten. Da Kristen Kold 
så gik hen til Agerbæk, var det alligevel med stor bæven. 
Da han kom ind i gangen, så han så mange døre; han 
vidste ikke, hvilken han skulde banke på, og så frygtede 
han for, at han skulde banke på den fejle. Da han imidler- 

tid var kommen ind i præstens forstue, turde han ikke 
gå ud igen, ti så vilde man tro, at det var en tyv. Han 
bankede på, og så var det så heldigt, at Agerbæk selv 
lukkede op. A. sparede drengen for den ulejlighed at be- 
gynde en samtale, ti han begyndte selv at tale med ham, 
— og derved lettede han drengen meget, ti det var for- 
skrækkeligt, hvor den tanke pinte ham, åt han skulde be- 
gynde. Jeg har set dig i skolen, sagde Agerbæk, og derpå 
gjorde han ham nogle spørgsmål,” som han besvarede; 
blandt andet, hvorledes hans moder havde det. Så for- 
ærede han Kr. Kold 4 bøger, hvoraf den ene hed »den 
fromme landsbypige«, som Kold læste med stor fornøjelse. 
Kold var så glad over sit besøg hos A. og blev ved med 
at være det hele sit liv, for A. sagde noget, som hans 
hjærte blev glad ved, og det var just ikke tilfældet med 
det, man til daglig brug hørte i skolen. 

Også kan vi nævne drejer Lindholm i Thisted. Når 
han om søndag eftermiddag så Agerbæk i sin præstekjole 
gå til kirke, kunde han ikke andet end følge med. Ti 
Å.'s prædikener var hjærteligere end nogen andens, han 
havde hørt. 

Den 5. marts 1830 blev Hans Agerbæk udnævnt til 
sognepræst i Brædstrup, i hvilket embede han blev til 
den 12. februar 1834. Det var i denne syd-jyske præste- 
gård, Agerbæk fik budskabet om, at hans bedste ven på 
jorden, Johan Peter Østrup, efter et par dages sygdom 
var død den 23. august 1833, kun 33 år gammel. Uagtet 
savnet blev tungt ved at miste en sådan ven og kristen, 
måtte A. dog udbryde: herren gav, herren tog, herrens 
navn være lovet, da han fik bud om, at vennen var sovet 
ind fuld af frimodighed i Jesu tro. I Lindbergs »nordisk 
kirketidende«, der var begyndt at udkomme det år, satte 
Agerbæk J. P. Østrup et lille minde, som,han indledede 
med følgende vers: 

En Kristi tjener gangen er til ro, 
han var så nidkjær, og han var så tro, 
nu slumrer han i tavse sovekammer. 
Sov sødt, Du kære, hvil i Jesu navn! 
Du med Johannes i din frelsers favn 
er vorden glad og fri fra syndens jammer; 
ti Du med Peder vidnede på jord 
det høje, dyrebare sandheds ord: 
»at Jesus Kristus, Guds enbårne søn 
har frelst det arme, faldne Adams køn 
fra synd og død og satans mørke rige", 
Du vidned ved dit ord og ved dit værk, 
at herrens kraft er i os svage stærk, 
at synden må for Jesu nåde vige. 
Ved åndens kraft du kued syndens lyst 
og fjendens angreb i dit eget bryst, 
dog ej du vilde stolt af dyden bramme, 
ej vilde du dig ved din frelser skamme, 
men søgte al din trøst i ham, som for os led. 
Du bejled ej til verdens falske ære, 
men agted verdens ros for skarn at være 
imod at vinde Kristi store kærlighed. 
Du blev din dåbes pagt og nåde tro, 
derfor dig skænkes nu af nåde ro. 
Du har det godt; men vi, som stå tilbage, 
vi græde ved en elsket broders lig, 
vi savnet af en trofast ven beklage! 
Ak, hvilken ven har jeg dog tabt i dig! 
Ej skal jeg mere nu på denne jord 
forlystes ved dit kære venneord, 
ej styrkes ved din fromme alvorstale; 
men du har sejret! Du har fundet fred. 
Du glædes i din herres salighed! 
Det sorgen kan så mildelig husvale. 

x xx 
Sov sødt, du kære! Hvil i Jesu navn! 
Nu har du funden fredens sikre havn. 
Sov sødt! til du ved Guds basuners klang 
skal vågne med en liflig morgensang 
og svinge dig din frelser glad imøde, 
som fuglen i den klare morgenrøde. 

Peter Andreas Fenger, der fra 1827 var sognepræst 
i Slotsbjærgby, en halv mil fra Slagelse, skrev et længere 
mindeord over Østrup i »nordisk kirketidende«. Da Ager- 
bæk rejste fra egnen, var Fenger bleven Østrups nærmeste 
ven; og han elskede den unge præst så inderligt, at han 
ved dennes død skrev til Grundtvig: »Østrups bortgang 
har revet et sår i mit hjærte, som ikke fuldkommert 
heles, før jeg ser ham igen«. Østrups billede hang stadig 
på væggen i P. A. Fengers arbejdsværelse til hans døds- 
dag, og ofte, når talen kom på Fengers fortid, kom han 
tilbage til alt det meget, som den kære Østrup havde 
været for ham. 

Om Agerbæks præsteår i Brædstrup er kun lidet kendt. 
Dog oplyser han selv om, at han på den tid fik lejlighed 
til at stifte bekendtskab med enkelte af de opvakte læg- 
folk. »Det hændte sig, at en af de opvakte bønder i Jyl- 
land kom til mig på en rejse til Fyn og blev en dag og 
natten over i min præstegård. Jeg fandt i ham en meget 
alvorlig kristen. Dog fandt jeg hos ham tillige, hvad jeg 
ikke havde ventet, alt for overdreven strænghed, og hans 
hårde domme over andre, som ikke i enhver henseende 
delte hans meninger om religionen, smertede mig. Siden 
har jeg erfaret, at de andre opvakte, som kjendte ham, 
ikke alene i Fyn, men også i Jylland, i almindelighed finde 
ham for stræng, skønt mange begejstres af hans glødende 
iver og uforfærdede mod til at sige enhver sin mening 
uden persons anseelse lige i øjnene. Var der mange så- 
danne, vilde almuens iver for kristendommen snart udarte 
til sværmeri; men at der findes en enkelt noget over- 
dreven ivrig, kan vistnok have sin nytte i en tid, da de 
fleste ere nedsunkne i ligegyldighed for det åndelige, og 
mange vækkes dog ved den stærke røst, om den end 
skurrer lidt. I anledning af denne mand bemærkede en 
anden opvakt bonde i Jylland: Når et hus bygges, må 
flere arbejde derpå, tømmermanden, som gør stor allarm, 

snedkeren, som støjer mindre, og maleren, som giver huset 
et smukt og venligt udseende i al stilhed. Således bruger 
Gud også forskellige redskaber til at vække og opbygge 
sin menighed. — Uagtet jeg disputerede heftig med denne 
Jyde, medens han var hos mig, må han dog rimeligvis 
have omtalt mig med kærlighed i Fyn; ti kort derefter 
fik jeg et besøg af en af de opvakte Fynboer, den første, 
jeg nogensinde så, da han på en rejse i Jylland kom 
forbi min præstegård. I ham lærte jeg at kende en mand, 
som gav mig meget høje tanker om de opvakte i Fyn. 
Ikke påtrængende, men stille og beskeden, kom han til 
mig. Snart ledede jeg samtalen hen på kristendommen, 
hvori han levede og rørte sig. Først da blev han ordrig, 
og jeg forundredes over den klarhed, med hvilken han 
udtalte sig om kristendommens dybeste lærdomme så 
simpelt, at et barn kunde fatte det, så hjærteligt, at tår- 
erne trængte sig frem i mine øjne. Aldrig havde jeg før 
troet det muligt, at en bonde kunde have sådan oplysning 
i kristendommen. Han kom flere gange til mig. Hans 
selskab var ikke alene til stor velsignelse for mine tjeneste- 
folk, men også til sand opbyggelse for mig og min familie«. 

Der er i almindelighed — og vist med rette — ved 
denne Fynbo gættet på Peter Larsen, gårdejer af Skræp- 
penborg. i 

Hvad denne bebuder af det fynske gudelige forsam- 
lings folk således gav Agerbæk en mundsmag af, det skulde 
han kort efter blive sat midt iblandt. Hans vandreår var 
nemlig nu forsåvidt til ende, som han kort efter fandt 
den store og rette virkeplads for sin egentlige manddoms- 
gerning. Den 12. februar 1834 blev Agerbæk kaldet til 
sognepræst for Espe og Vantinge i Midt-Fyn. Og fra nu 
af begynder den rige periode i hans liv, hvori han vandt 
sit store og herlige præstenavn, særligt som de kristelig 
vakte Fynboers præst. 

Nogle få måneder efter, at Agerbæk var bleven præst 

på sin fødeø, tilbød der sig en lejlighed, hvor han offent- 
lig kunde aflægge vidnesbyrd om, dels at han hørte den 
gamle kristendom til, dels at han i ordets videste betyd- 
ning var en kirkelig frihedsmand. Den 22. april 1834 ud- 
kom der en kongelig resolution, ifølge hvilken der skulde 
indhentes erklæring fra hele gejstligheden i riget, om og 
hvorvidt de måtte anse det tilrådeligt, at der foretoges 
forandringer i ritualet og den tilhørende forordnede a/lzer- 
bog, og hvilké forandringer de i sådant tilfælde måtte vide 
at bringe i forslag. Den fynske biskop, Faber, offenlig- 
gjorde straks denne resolution i et hyrdebrev. Og den 
17. juli s. å. oplæste den ny sognepræst i Espe og Van- 
tinge, H. Agerbæk, så nogle betragtninger over denne sag 
ved Salling herreds konvent i Fåborg, som han kort efter 
lod trykke i Westengårds og Kalkars »kristelig kirketid- 
ende«. Det er i grunden, hvad med et senere navn kaldtes 
præstefrihed, Agerbæk i disse »betragtninger« slog til lyd 
for. Hans bevisførelse er denne: dersom medlemmerne 
af den danske kirke endnu, som i året 1685 enstemmig 
antog alle de 28 artikler i den augsborgske konfession, 
kunde vistnok intet være ønskeligere for os end at alter- 
bogen blev uforandret i det væsenlige, som angik læren, 
at den kun med yderste varsomhed forandredes i formen 
efter tidens tarv, og nogle få nøjere bestemmelser tilføjedes 
for enkelte sjældne tilfælde (f. eks. fraskiltes vielse). Men 
det véd jo enhver, at de ikke gør. »Da den for almue- 
skolerne anordnede lærebog endnu indeholder fædrenes 
tro, er denne vel endnu almindelig hos almuen, især på 
landet, skønt den langt fra ikke er så levende som før. 
Men blandt de mere dannede er der vel ikke mange, som 
er enige om de tre artikler af den almindelige kristelige 
trosbekendelse, og endnu færre ville være enige om de 
28 artikler af den augsborgske konfession. Et ritual 
og en alterbog, som forudsætter denne tro, vilde altså nu 
kun være ønskelige for den del af den danske kirke, som 

har bevaret den gamle evangelisk lutherske tro, og selv 
for disse kunde det ikke være at ønske, at et sådant 
ritual skulde påtvinges dem, der havde en anden tro; ti 
vor tro vandt sikkerlig intet ved, at vore medborgere for- 
bitredes imod den, ved imod deres overbevisning at tvinges 
til at hylde den, hvis de ikke vilde savne den opbyggelse, 
som den offentlige Gudstjeneste giver. 

Man kunde her måske indvende: »den evangelisk- 
lutherske er landets religion, skulde landets børn da ikke, 
når de tro anderledes, overbevises om dens sandhed ved 
idelig at være nødte til at høre den forkynde ved deres 
Gudstjeneste?« — Nej, ved tvang vindes ingen hjærter for 
sandheden. Ellers vilde frelseren have stiftet et verds- 
ligt kongerige og hans apostle have foretrukket Roms kejser- 
krone for dens martyrkrone. Kunde Peder opvække døde 
(Ap. g. 9, 41), så kunde han også ved et ord kaste de 
romerske legioner til jorden og sætte sig på Neros trone; 
men korset var ham kærere; ti derved kunde han vinde 
sjæle, ved tvang kunde han kun forhærde sjæle. Mit rige 
er ikke af denne verden, siger Kristus. 

Det er almindelig bekendt, at der i vort fædreland 
findes præster, som føle deres samvittigheder besværede 
ved at følge de hidtil anordnede kirkeskikke og formularer. 
Når nu en sådan præst har flere hundrede medlemmer af 
sin menighed, som ynde hans fremgangsmåde, og dele hans 
anskuelser i trossager, når de fleste, ja næsten alle med- 
lemmer af hans menighed ønske at beholde ham til sjæle- 
sørger, når han er en nidkær og samvittighedsfuld embeds- 
mand, redelig; i al sin vandel; skal han da nødes til at 
nedlægge sit embede og bortsørge sine dage i uvirksomhed, 
hunger og ringeagt, fordi han ikke har den tro, som for 
200 år siden var alle Danskes? En sådan strænghed kar 
jeg dog næppe tro kunde finde bifald af landets fader, 
vor ejegode konge. 

På den anden side findes der præster, som vilde finde 

deres samvittigheder meget besværede ved et ritual og en 
alterbog, som ikke var et udtryk af den gamle evangelisk- 
lutherske tro. Selv er jeg blandt disses tal. Skulde nu 
vi, som have landets religion, nødes til at nedlægge vore 
embeder og savne virkekreds og brød, når intet kan klages 
over vort forhold, og når dertil endog vore menigheder 
ere tilfredse med os? Den fordring vil dog enhver vistnok 
finde ubillig. 

Endvidere gives der medlemmer af menighederne, som 
heller vilde gå i martyrdøden end lade deres barn døbe 
af en præst, der forandrede én eneste tøddel af dåbs- 
pagten, eller nyde den hellige nadvere af en præsts hånd, 
som ikke erklærede den for herrens sande legeme og blod. 
Der gives fattige almuesfolk, som gerne bortgav enhver 
surt erhvervet skilling, de kunde have tilovers, for at be- 
holde det herlige kraftige udtryk af fædrenes tro, der 
endnu findes i alle vor alterbogs formularer. Skulde disse 
savne 'den sjæleføde, hvorefter de hungre, ja vel endog 
drives til at overtræde lovene ved et ritual, som fornæg- 
tede eller fortav, hvad dér var dem helligt? 

Hvorledes skulde nu alle disse vanskeligheder hæves? 
Kunde der måske gives et ritual, som kunde tilfredsstille 
alle, en alterbog, hvis formularer vare så tvetydige, at en- 
hver kunde lægge hvad mening deri han vilde, så spejl- 
glatte, at enhver kunde se sin egen skikkelse deri — nej 
— et sådant ritual tilfredsstille, hvem det vil — os, som 
endnu have fædrenes tro, vil det ikke tilfredsstille. Folket, 
der slumrer, vilde derved indlulles i en søvn så dyb, at 
den vilde høres til Guinea og genlyde fra Grønlands is- 
fjælde, og den almue, der våger —- Gud véd, hvad den 
vilde gribe till — 

Kun én måde véd jeg, hvorpå disse besværligheder 
ganske kunde ryddes af vejen, og denne er: »orden i 
Gudstjenesten; men almindelig frihed i alt, hvad der angår 
samvittigheden, såvel for præsten som for enhver af menig- 

heden.« Jeg mener dermed ikke, at der aldeles intet ritual 
skulde være; men min mening er denne: 

1) at ritualet vel for en del kunde forandres i formen; 
men i henseende til læren måtte det aldeles være et lev- 
ende udtryk af den evangelisk lutherske tro efter den 
danske kirkes symboler. 

2) At når præsten fandt noget i ritualet og alterbogen 
stridende mod sin samvittighed, måtte det tillades ham at 
følge sin overhevisning i den henseende, når anmeldelse 
om enhver forandring, han for sin person måtte ønske, 
blev gjort til højere steder, for at det kunde skjønnes, at 
det kun var en øm samvittighed og ikke vilkårlighed, der 
bevægede ham til afvigelsen fra det almindelige. 

3) At det ligeledes måtte være tilladt ethvert medlem 
af menighederne, som fandt sin samvittighed såret ved sin 
egen sognepræsts lære eller forvaltningen af sakramenterne 
at vælge til sin sjælesørger, hvilken ordineret mand, han 
vilde; når dette ligeledes ansøgtes på højere steder med 
grunde, som beviste, at det var øm samvittighed og ikke 
verdslige hensyn, der bevægede ham til dette skridt.« 

Agerbæk sluttede disse betragtninger med den erklæ- 
ring overfor sine kære herredsbrødre, hvis bifald han måske 
ikke havde fundet: »at min samvittighed ikke tillader mig 
at give mit samtykke til nogen forandring i ritualet og 
;:alterbogen, hvad læren angår, allermindst til nogen for- 
andring i sakramenternes ord og dåbspagten; såvel hvad 
forsagelsen som trosbekendelsen angår; — hvor jeg ikke 
bør tillade mig at forandre et eneste ord«. — Det er .vist 
temmelig sikkert, at Agerbæk i den præstekreds stod så 
godt som ene med disse kirkelige friheds-betragtninger, og 
at de fleste af hans herredsbrødre anså dem enten for en 


dårskab eller en forargelse. 
Frederik Nygård. 

Naturkundskabens Oprindelse. 
Af Poul la Cour. 


DE der har været Menneskeslægtens Ledestjerne på. 
Opdagelsernes Vej, er Anelsen om, at der må være en 
dybere Sammenhæng i Naturen end den, der viser sig 
på Overfladen. Ud fra denne Anelse eller — om man 
vil — Tro har man så søgt og undertiden fundet, eller 
man hår havt et åbent og modtageligt Øje til at gribe 
med, når det ny måske af sig selv viste sig. Det eri 
denne Evne til at ane, at Menneskeslægten har havt sin 
Styrke, det Muld, hvori Lysstrålen kunde modtages; men 
man har også ofte deri havt sin Svaghed. Til en forud- 
gående Anelse kommer let en forudfattet Mening og et 
Ønske om at se denne stadfæstet, ledsaget af en Efter- 
givenhed (Mangel på Kritik), der ofte har gjort, at Men- 
neskeslægten, ligesom enkelte Mennesker endnu i vore 
Dage, har indlevet sig i store Fejltagelser, stundom lige 
det modsatte af Erkjendelsen af den sande Sammenhæng. 
Dog kan også Fejltagelserne undertiden have håret bruge- 
lig Frugt, og ikke sjelden har de været et gavnligt Gjennem- 
gangsled til den rette Erkjendelse. 

Således havde Oldtidsfolkene en Anelse om, at der 
særlig måtte være en dybere Sammenhæng i sådanne Ting, 
hvis praktiske Værdi og Betydning ikke lå klart for Dagen, 
sådanne Ting, som især Stjernerne, og til en vis Grad 
Skyerne, Fugleflugt, Offerdyrs Indvolde m. m. Da disse 
Ting nemlig ikke kunde anses for helt hensigtsløse, mente: 
man, at de på en eller anden skjult Måde måtte være 
virksomme overfor den øvrige Verden. Det gjaldt da om at 
opdage Sammenhængen, og der dannedes lærde Laug, 
Præsteskaber, i Kina, Hindostan, Kaldæa, Ægypten, hvis 
hele Opgave bestod i at grunde, udøve og overlevere denne 
Kunst. Denne Bestræbelse, som man fulgte med megen 

Iver — hvorom et så storartet Byggeforetagende, som 
exempelvis ses af omstående Fig. 1, bærer Vidne j 
men rigtignok med en så forudfattet Mening, som vilde 
være utilgivelig for en Nutidsforsker, tør vistnok, trods 
alt det fejlagtige, den indeholdt, betragtes som Menneske- 
slægtens første videnskabelige Bestræbelse, og den blev i 
Virkeligheden Naturforskningens Vugge. Da den tilmed 
har spillet en vigtig Rolle i Menneskeslægtens Levnets- 
løb, vil vi fra denne Kant betragte den vågnende Natur- 


kundskab. 
Stjernehimlens Udseende. Med Skam at melde er der 


mange Mennesker, som har den Opfattelse, at der Aften 
efter Aften viser sig en ny Stjerneflok på Himlen. »Der 
er mange Stjerner ude iaften!« kan stundom høres som 
Udtryk for denne Tankegang. Ligeledes er der mange, 
som næsten ikke vil slippe den Mening, at det er enkelte 
af de Stjerner, der ses på Himlen, som af og til forlade 
deres Plads og glide som Stjerneskud hen over Himlen. 
På den ånden Side kjender næsten enhver den store 
Bjørn eller Karlsvognen med dens 7 Stjerner, 4 i en Fir- 
kant og 3 i en Bue, så at man følgelig kan slutte, at disse 
i alt Fald aldrig forlade deres Plads. Dette samme gælder 
så at sige alle de Stjerner, som til enhver Tid ses på 
Himlen. Til Undskyldning for Nordboerne kan det dog 
nævnes, at vor Nattehimmel langtfra frembyder et så til- 
trækkende Skue som Sydens, det vil sige i mange Egne 
nærmere ved Ækvator. Vor Sommernat er altfor lys til 
at kige Stjerner i, og selv vor smukkeste Vinternat viser 
ikke Stjernerne så funklende klart på den mørke Himmel- 
igrund som Sydens. Men lægger man blot lidt Mærke til 
Stjernerne, vil de snart ophøre at være ligegyldige Frem- 
mede og blive gode, gamle Bekjendte, som man tilmed 
Ikan være vis på at træffe igjen med aldeles uforandret 
lUdseende, om man end rejser Hundreder af Mile bort til 
tfremmede Lande. Der er altid noget hyggeligt ved at 

træffe Bekjendte, også i Naturens Verden, og mangen en 
vilde ikke fortryde på at gjøre Bekjendtskab med nogle 
flere end nætop Karlsvognen. For åt give en Hjælp hertil 
følger med dette Hefte et Stjernekårt. Det vil efter dette 
falde let for enhver åt lære de smukkeste Stjerner at 
kjende. 

Man kan bedst gå ud fra Karlsvognen, den store 
Bjørn, som findes lidt over Midten af Kårtet, og som man 

Fig. 1. Et hinduisk Observatorium i Delhi. 


altid let vil kunne finde på Himlen. Regner vi dens 3 
Stjerner for Vognstangen og de 4 for Hjulene, kan man 
dernæst tænke sig en ret Linie trukken gjennem de to 
Baghjul. Man vil på Kårtet se, at denne Linie træffer 
Polarstjernen, også kaldet Nordstjernen. Det er af Vigtig- 
hed, at man først finder denne på Himlen, idet man blot 

tænker sig en tilsvarende Linie trukken gjennem Karls- 
vognens Baghjul og forlænget vel så langt, som fra disse 
til Stjerten.  Polarstjernen er en ret klar Stjerne, som altså 
på den nævnte Måde kan findes temmelig højt på Himlen 
og lige imod Nord. Har man først denne, giver Kårtet 
let Besked om de øvrige Stjerner. Man vender sig nemlig 
mod Nord, holder Kårtet i Retning op mod Polarstjernen, 
men naturligvis med den tegnede Flade vendt imod Øjet, 
således at man ser Kårtets Polarstjerne i samme Retning, 
som den virkelige findes, og endelig. drejer man Kårtet 
om Polarstjernen således, at også Kårtets Karlsvogn viser 
sig i Retning af den virkelige. Da vil det samme gjælde 
alle de øvrige Stjerner, om hvis Navne Kårtet dernæst 
giver Besked. 

I klart Vejr ser man endnu mange flere, men finere 
Stjerner, der dog for det meste henhører under de Grupper, 
som dannes af de større Stjerner, og som Oldtidsfolkenes 
Fantasi har givet Skikkelser og Navne. De fleste og største 
Stjernebilleders Navne såvelsom de mest. fremtrædende 
Stjerners Navne skriver sig nemlig fra en fjern Oldtid og 
må føres tilbage til Kaldæa og Ægypten. ; Andre stammer 
fra Grækerne og nyere Folk; ja, endnu i forrige Århundrede 
har man tilføjet Navne på visse Stjernegrupper, som ses 
fra Jordens sydlige Halvkugle. 

Noget, der strax falder i Øjnene, når man lærer nogle 
Stjernebilleder at kjende, er, at de bevæger sig rundt om 
Polarstjernen, der altid ses på omtrent samme Plads. Det 
ser ud, som om hele Himmelhvælvingen drejer sig om 
denne en Gang i Døgnet eller rettere, om et Punkt tæt 
ved den, og som vi kalder Himlens Nordpol. 

De Stjerner, der er i Nærheden af Polen (P, se omst. 
Fig. 2), såsom Karlsvognen, vil ved denne Omdrejning 
ikke nå ned til vor jordiske Synskreds, men altid være 
til Skue på Himlen. Dette er i Danmark Tilfældet med 
alle de Stjerner, der ligger indenfor den Kreds, som på 


»Danskeren", I. 11" 

Kårtet er kaldt »Circumpolar Kreds«, og som på den 
virkelige Himmel tegnes af en Stjerne, der just rører Syns- 
kredsen (W, i Fig. 2). 

Andre Stjerner, der er længere borte fra Polarstjernen, 
dukker sig en Gang i hvert Døgn lidt ned under vor Syns- 
kreds, ligesom Solen i Sommernatten, f. Ex. Tvillingerne. 

Andre endnu fjernere gåer i en Bue over vor sydlige 
Himmel i 12 Timer og er under Synskredsen i 12 Timer, 
den samme Vej, som Solen gåer i et Døgn ved Jevndøgns- 
tid, og som kaldes Himlens Ækvator. På Kårtet er den 


Pm 


dL 
Fig. 2. Stjernernes daglige Bevægelse. + 
betegnet ved en stor Cirkel med Navnet »Ækvator« nederst 
på Kårtet. De Stjernebilleder, der ligger i denne Kreds, 
f. Ex. Orion, står altså op lige i Øst, gåer i en heldende 
Cirkel over Himlen lige til Vest i 12 Timer og dernæst 
under Synskredsen i 12 Timer (O(OÆgq O, Fig. 2). 

De Stjerner, der er endnu længere borte fra Nord- 
polen, gåer i mindre Buer over vor sydlige Himmel, og 
er den meste Tid under vor Synskreds. 

De, der er fjernere fra Nordpolen end S, Fig. 2, 
kommer aldrig op over vor Synskreds, men går rundt om 

et Sted, p, der kaldes Himlens Sydpol, og som ligger skråt 
nedad imod Syd, lige modsat af Himlens Nordpol. 

Skjøndt det altså ser ud, som om hele Himlen drejer 
sig rundt, kaldes dog alle disse Stjerner, der indtage en 
indbyrdes -uforanderlig Stilling, Fixstjerner (oa: faste Stjer- 
ner). Som Modsætning hertil bevæger Sol, Måne og Pla- 
neterne (3: Vandrerne), hvoraf man i Oldtiden kjendte de 
5, som er synlige med blotte Øjne: Merkur, Venus, Mars, 
Jupiter og Saturn, sig i Forhold til Fixstjernerne, medens 
de dog i det hele og store følger med Himlens daglige 
Omdrejning. Lægger man således Mærke til, blandt hvilke 
Stjerner Månen befinder sig iaften og atter imorgen aften, 
vil man se, at den er gledet et betydeligt Stykke mod 
Øst; ja man kan endog se denne Flytning i Løbet af selve 
Aftenen; og i Løbet af en Månéd er Månen nået helt rundt. 
Det er ikke slet så let at se, at Solen flytter sig på lig- 
nende Måde, dels fordi den kun gåer -y så hurtigt (den 
flytter sig daglig omtrent dobbelt så meget mod Øst, som 
dens eget Tværmål, hvorved den i Løbet af et År nåer 
helt rundt), dels fordi man ikke kan se Solen og Stjernerne 
på en Gang. Hvis man dog lægger Mærke til, hvilke Stjerner 
der nu ståer på Aftenhimlen over den nedgåede Sol, og 
ligeså om en Månedstid, vil man bemærke, at Solen er 
rykket et kjendeligt Stykke mod Øst, altså den modsatte 
Vej af den, hvori ellers Himlen daglig drejer sig. Plane- 
terne glide mere uregelmæssigt i Forhold til Stjernerne, 
så at man kan se en Planet til en Tid gå imod Øst, til 
en anden stå stille eller endog gå imod Vest; ja, hvis 
man mærkede dens Bane på Himlen, vilde denne komme 
til at danne sære bugtede Linier og Sløjfer. 

De 12 Stjernebilleder, hvorigjennem Solen glider i 
Løbet af Året, er: Vædderen, Tyren, Tvillingerne, Krebsen, 
Løven, Jomfruen, Vægten, Skorpionen, Skytten, Stenbuk- 
ken, Vandmanden og Fiskene. På Kårtet vil man finde 


dem omtrent langs ad den Kreds, der er benævnet »Eclip- 
11+ 

tiken«. Disse Stjernebilleder, hvis Tegn endnu findes udenpå 
vore Almanaker, blev i Ordtiden særlig påagtede, og alle- 
rede Grækerne har fået Navnene fra.Kaldæerne. Den Bane, 
som Solen i Årets Løb tegner igjennem disse Stjerne- 
billeder, kaldes efter disse Dyrekredsen (Ekliptika). Banens 
ene Halvdel, nemlig Solens Vej i Sommerhalvåret (fra 21. 
Marts til 23. September) ligger på Kårtet indenfor Ækva- 
tor, hvilket betyder, at den er nærmere ved Polarstjernen 
end Ækvator, særlig i Juni, da Solen på sin Bane mellem 
Tyren og Tvillingerne nærmer sig stærkt til Circumpolar- 
kredsen, og derfor på denne Årstid kun dukker sig lidt 
under Synskredsen. — Banens anden Halvdel ligger Syd 
for (på Kårtet udenfor) Ækvator, hvor Solen altså færdes 
i Vinterhalvåret, da den derfor kun ståer lidet op. 
Stjernetyderi (Astrologi). Alle disse Iagttagelser måtte 
uvilkårlig blive gjort af et Folk som Kaldæerne, der dels 
levede i et Land, hvor Himlen viser sig i al sin tindrende 
Skjønhed, dels satte sig den Opgave at tyde denne tavse 
Himmelskrift, som de tilmed satte i Forbindelse med deres 
Gudstjeneste. Stjernetyderiet, der såvel omfattede alminde- 
lig jordiske Forudsigelser som navnlig Spådomme om 


enkelte Menneskers Skjæbne, synes at være gået fra Kaldæa | 
til Ægypten, blandt hvis Lærde (Præster) det ligefrem var 


en Hovedbestanddel af deres lægekyndige Studium. Fra 
Ægypten, men også direkte fra Kaldæa, kom Stjernetyderiet 
til Grækenland, hvor endnu så fremragende Mænd som 
Plato troede på det, men hvor dog andre med Held be- 
gyndte at bringe Stjerneforskningen ind i et ganske andet 
Spor, det samme, som Kopernikus henved 2000 År senere 
skulde slå ind på, efter at dette Spor hos de senere Grækere 
var gået i Glemme, og det gamle Stjernetyderi var vågnet 
til fornyet Liv og i Århundrederne havde gået endnu en 
Sejersgang igjennem hele den civiliserede Verden. 

Også i Rom udfoldede Stjernetyderiet sig. Vel var 


der dem, der bekjæmpede »Kaldæerne«, som Spåmændene' 

dér kaldtes, således Cicero, Plinius og Tacitus, men Stjerne- 
tyderiet hyldedes af andre fremragende Folk som Seneca; 
og vel var der Kejsere, som forbød det, men blandt disse 
træffes dem, der troede særligt derpå, såsom Tiberius. 
Som et sådant Stridsæmne såvel for menneskelig Skarp- 
sindighed som for menneskelig Magt, stundom i Højsædet, 
stundom i Skjul og Hemmelighed, måtte Stjernetyderiet 
nødvendig komme til at spille en vigtig Rolle i hele det 
borgerlige Liv. Den kristne Kirke måtte selvfølgelig for- 
kaste Stjernetyderiet, som man mente måtte stride, dels 
imod Guds frie Styrelse af Verden, dels imod Menneskets 
frie Villie; men at de Kristne stillede sig imod Stjerne- 
tyderiet, gjorde dette des mere tiltrækkende for Kristen- 
dommens Fjender. 

I Alexandria hos de jødiske Kabhbalister og hos Mohame- 
danerne slog Stjernetyderiet dybe Rødder i de mystiske 
Sind; og med den Kultur, som den europæiske Ungdom 
før Oprettelsen af hjemlige Universiteter (omtr. År 1200) 
hentede ved de mauriske Højskoler i Spanien, fulgte også 
Stjernetyderiet. Således fik dette en ny Opblomstring, og 
nåede i det 14de og iå5de Århundrede sin største Glans, 
idet man gav det en så videnskabelig Form og Anseelse, 
som måske aldrig før. Derved er det vel, at det endog 
har kunnet blænde en Mand som Melankton, der med sin 
store humane Sans sagtens har ment at burde gjøre Plads 
indenfor sin Kristentro for denne Videnskabsgren — et 
Fingerpeg blandt mange på, at det ikke altid er så 
nødvendigt at skaffe Plads For; hvad der kalder sig 
Videnskab. 

Der var selvfølgelig også i denne Periode Folk, som 
bestred Stjernetyderiet, både fra Troens Side og fra Viden- 
skabens, såsom Savanorola og Astronomen Sturm, medens 
Mænd som Tyge Brahe og Kepler vel drev noget Stjerne- 
tyderi, navnlig i de yngre År, men dog arbejdede sig mere 
ud af det. Men Stjernetyderiet var endnu istand til fra 

Kongeborgene at svinge Sceptret. Således sendte i det 
16de Århundrede Nostradamus sine ansete Spådomsvers ud 
over Verden med en sådan Kraft, at Katharina af Medici 
kaldte ham til sit Hof, og Karl IX gjorde ham til sin 
Livlæge. Vel slyngede en Pave stundom en Bandstråle 
mod denne Kunst, også da imod Nostradamus, der havde 
spået Pavedømmets Undergang, men blandt de samme 
Paver var der mangen en, der troede på den. Kardinal 
Berberini skal 1623 være bleven Pave derved, at han 
fremdrog den Stjernespådom, at den næste Pave kun skulde 
leve i 6 Uger, hvilket dog ikke slog til. — I England var 
det navnlig Stuarterne, hos hvem Stjernetyderiet stod i 
høj Anseelse; men alt som den egentlige Stjernekundskab 
tog til, tabte man Troen på Stjernetyderiet, der dog først 
i dette Århundrede kan siges at være væsentlig forsvundet 
fra Europa, om det end er muligt, at noget af den Over- 
tro, som endnu af mange knyttes til Måneskifterne, må 
anses for Levninger af det. Derimod ståer denne Kunst 
endnu i Orienten i fuld Blomstring, navnlig i Persien, 
Hindostan og Kina. 

Hvorledes selve Spådomskunsten udøvedes, skal vi 
ikke opholde os længe ved. De sikkreste Skildringer deraf 
have vi naturligvis fra Middelalderen; men da endog Tyge 
Brahe henholder sig til Ptolemæos' Forskrifter, må det an- 
tagés, at Grundsætningerne ikke er meget forandrede. Spå- 
dommene omhandlede dels almindelige Naturbegivenheder 
— Storm, Torden, Oversvømmelse, Jordskjælv o. 1. — dels 
enkelte Menneskers Skjæbne. Denne sidste troede man 
nemlig at kunne læse ud af Stjernernes Stilling i Fødsels- 
øjeblikket. Næst efter at kjende dette nøjagtigt, var derfor 
det første, der var at gjøre, at stille Vedkommendes Horo- 
skop eller Nativitet, eller at udregne, hvorledes Stjernerne, 
navnlig de 12 Stjernebilleder i Dyrekredsen og Planeterne 
stod i Fødselsøjeblikket. I dette tænktes Himlen delt i 
12 lige store Huse, med første Hus lige i Øst, og man 

regnede derfra nedad, så at 4de Hus kom lige nedad, 7de 
i Vest og 10de øverst på Himlen. De 12 Huse skulde da 
give Besked henholdsvis om: Livet, Lykken eller Rigdom, 
Brødre, Slægtninge, Børn, Tyende (efter andre Sundhed), 
Ægteskab, Døden, Religionen, Værdigheder, Venskab og 
Fjendskab. Sol, Måne og Planeter havde alle Betydning, 
men ganske særlig den, der var » Årets Regent«. Denne, der 
endnu for få År siden kunde træffes i Almanaken, fandtes 
på følgende Måde. Man delte Årstallet med 7, og efter- 
som man fik til Rest O, 1, 2, 3, 4, 5 eller 6, var henholds- 
vis Mars, Solen, Venus, Merkur, Månen, Saturn eller Jupiter 

Årets Regent. (Ex. 1888 giver 5 til Rest, altså Saturn.) 
Når man således først havde en temmelig astronomisk 
Opgjørelse, gjaldt det dernæst om at tolke Stjernernes og 
Planeternes Stilling i de forskjellige Huse i Henhold til 
den Betydning, der, således som ovenfor antydet, blev dem 
tillagt. Her blev naturligvis altid noget Råderum for-den 
fri Fortolkningskunst, og når Spådommene ikke slog til, 
måtte denne bære Skylden. For at give et Exempel på, 
hvorledes en sådan Spådom kunde lyde, skal her nævnes 
nogle Brudstykker af den, som Frederik II befalede Tyge 

Brahe at gjøre m. H. t. hans nyfødte Søn Christian IV. 
Først tales om Livets Længde efter Ptolemæi og hans 
Tilhængeres Lære, og da hverken Solen eller Månen eller 
»det opstigende Sted« ere i onde Stillinger, vil den unge 
Herre sandsynligvis opnå en høj og naturlig Alder. »På 
Grund af Planeternes Stilling og ifølge Arabernes Regler | 
vil der dog være i høj Grad Fare for hans Liv i hans | 
56de eller 57de År, så at han næppe vil blive meget ældre, | 
men det ståer dog i Guds Magt at lade ethvert Menneske | 
i 


leve så længe, som det ham behager. — Iblandt de rege- 
rende Planeter [1577:7 giver til Rest 2] er det i denne 
Nativitet den gunstige Venus, der har størst Betydning. 
Prindsen vil derfor få stor Tilbøjelighed til Vellyst, sandse- 
lige Glæder og Fornøjelser, samt komme til at holde af 

Musik og andre skjønne Kunster og forøvrigt blive ret- 
skaffen og godgjørende. Venus vil også hevirke, at han 
bliver velskabt og af Middelhøjde. Dog vil Mars også få 
stor Betydning og gjøre Prindsen djerv . og tapper samt 
give ham stor Lyst til Krigsvæsen, hvormed han vil få 
meget at gjøre... 

At han vil komme.til stor Ære og Værdighed [10de 
Hus, som ståer øverst på Himlen] kunde man allerede 
slutte sig til af hans fornemme Fødsel, men det fremgåer 
yderligere af den Stjernes Stilling, som i denne Henseende 
har den største Betydning, nemlig Alhabor, som ståer i 
Sirius' Mund og er den klareste og smukkeste af alle Fix- 
stjernerne; i Fødselsøjeblikket stod den nemlig højt på 
Himlen. Solens Stilling bekræfter det samme ... 

Med Hensyn til Ægteskab er det vanskeligt at have 
nogen Mening. Dog er såvel Månen som Venus, som begge 
have stor Betydning med Hensyn hertil, nogenlunde godt 
stillet, og det formodes derfor, at Prindsen ikke vil være 
uheldig med Hensyn til Frieri og Giftermål, undtagen for- 
såvidt som nogen Uenighed og Tvedragt vil opstå deraf. 
Tiden, i hvilken han vil være mest tilbøjelig til at fri og 
tage sig en Hustru vil være i hans 20de eller 21de År; 
skulde det imidlertid ikke ske ved denne Tid, så måske 
i det 33te eller 34te År, og skulde han endnu forblive 
ugift, så vil han få Lyst lil at gifte sig i det 47de År — 
hvis det ellers ikke er for sent. Men om Ægteskab kan 
overhovedet ikke siges noget bestemt, da det mere af- 
hænger af Menneskets fri Villie end af Stjernernes Stilling. 
Om Børnene er det endnu vanskeligere at have nogen 
Mening. Dog finder man, at Saturn både befinder sig i 
og hersker over det dte Hus, og følger man Astrologernes 
Mening, så må man deraf formode, at Prindsen kun vil 
efterlade sig få Børn, men at disse i alt Fald ville blive 
af en stærk og god Natur.« 

At Tyge Brahe allerede den Gang begyndte at tvivle 
om Stjernetyderiet, ses bl. a. af hans Slutningssætning: 

»Hvad her er angivet, må dog ikke forståes, som om 
det nødvendigvis måtte være således, thi det er kun For- 
modninger. Mennesket er af Gud bleven begavet med en 
fri Villie, som ståer over de himmelske Indflydelser, og 
når det vil følge Fornuftens Stemme, som det har forud 
for de andre Skabninger, så er det ikke underkastet Stjer- 
nernes Indvirkning; Gud den almægtigste regerer sine 
Skabninger og Naturen efter sin Villie, og ham tilhører 
Lov og Tak alene«.7) 

Til Ære for Tyge Brahe skal det tilføjes, at han med 
Årene arbejdede sig mere og mere ud af den gamle Over- 
tro. Da han måtte spå de følgende Prindser Ulrik (1578) 
og Hans (1583), udtalte han sig endnu stærkere imod På 
lideligheden og sagde rent ud, -at det hele kun var Gjæt- 
ninger. Og da hans Ven, Hertug Ulrik af Mecklenburg 
var kommen i Besiddelse af to Forudsigelser for Året 
1588 og derfor spurgte Tyge Brahe, hvilken der var den 
rette, svarede denne, at rimeligvis begge var upålidelige, 
og at astrologiske Forudsigelser er ligesom en Strømpe, 
der kan trækkes på hvilket Ben det skal være. »Derfor 
indlader jeg mig ikke gjerne derpå, men har i adskillige 
År beflittet mig på Astronomien, der udforsker Stjernernes 
vidunderlige Løb«. Og ligesom Tyge Brahes Iagttagelser 
blev et Vendepunkt i denne Videnskab, gjennemgik altså 
hans Verdensanskuelser i hans forholdsvis korte Levetid 


hele den Udviklingsproces, som Menneskeslægten som Helhed . 


tog Årtusinder til. 

Håndens og Tankens Værktøj. At Folk, for hvem 
Stjernernes Udforskning var en så højst vigtig, ja endog 
religiøs Sag som for Oldtidsfolkene, ikke sparede på at 
skaffe de fornødne udvortes Hjælpemidler dertil, er en 


1) 'lyge Brahe, en historisk Fremstilling efter trykte og utrykte 
Kilder, af F. R. Friis. Kbhvn. Den gyldendalske Boghandel. 1871. 

Selvfølge; og det er gået her som andensteds, hvor man 
endnu ikke har erhvervet den åndelige Overlegenhed, at 
man mener at gjøre bedst Fyldest ved at lave Værktøjet 
stort. Og dog gjælder det langt mere om, at det er gjort 
med Snille og bruges med Snille”), end just, at det er 
stort. Selve Snillet kan på en Måde også betragtes som 
Værktøj, åndeligt Værktøj; men Udviklingen af dette gåer 
i Reglen meget langsommere .end Hidskaffelsen af det ud- 
vortes Værktøj; og navnlig synes de første simple Skridt 
i denne Retning at have kostet Århundreder eller måske 
snarere Årtusinder. Hvorledes man i klare Ord skal an- 
give en Stjernes Plads på Himlen i et eller andet Øjeblik, 
har fra først af været en Opgave, som de gamle Ægyptere 
trods al deres øvrige Kultur og kolossale Nævenyttighed 
kun synes at have løst på en i åndelig Henseende kluntet 
Måde ved at opføre store Bygninger med bestemte Ret- 
ninger og Skråninger; og de gamle Kinesere synes at have 
båret sig ad på lignende Måde. Det er utvivlsomt Kal- 
dæerne, der har fundet det første nævneværdige åndelige 
Middel hertil. At her er en Vanskelighed tilstede, vil en- 
hver vide fra den Omstændighed, at man jevnlig kan høre 
Folk være uenige om, hvormange Alen der synes at være 
imellem to Stjerner: den ene holder måske på 3 Kvarter, 
den "anden på 3 Alen; og de kan begge få Ret, når 3 
Kvarter anbringes i en vis Afstand imod Stjernerne, og 3 
Alen anbringes just 4 Gange så langt borte. Kaldæerne skaf- 
fede nu en Angivelsesmåde, hvorom der ikke kan tvistes, 
og som tillige lader sig udtrykke på en meget simpel, klar 
og nøjagtig Måde. Hvor meget nemlig den ene Stjerne er 
fjernet fra den anden kan angives ved at nævne, hvor stor 
en Brøkdel denne Afstand er af en hel Omgang på Himlen. 
Ståer f. Ex. den ene Stjerne lige over Hovedet, og man 
siger om den anden, at den er 4 af en hel Omgang fjernet 


1) Det er navnlig heri, at Tyge Brahes Mesterskab bestod. 

fra hin, kan dette "ikke misforståes; og Kaldæerne kom 
således ind på at angive himmelske Afstande, ikke i Alen 
eller andet sanseligt Mål, men ved Brøker, ved rene Tal, 
noget, om hvis Værdi der ikke kan tvistes, noget, som 
kan meddeles fra Mand til Mand eller nedskrives for Sam- - 
tid og Efterslægt, uden at der behøver at følge nogen 
materiel Målestok med; man ved altid, hvad 4 betyder, 
og denne kan overføres med samme Sikkerhed på Himlen 
igjen efter Årtusinder, selv om man ikke mere har de 
Gamles Målestokke, ja, selv om man ikke kjender deres 
Fremgangsmåde og længst forsvundne Håndens Værktøj. 
En sådan Opfindelse, så ubetydelig deri end synes, er et 
langt mere storslået Menneskeværk end Ægyptens Pyra- 
mider. Det er derfor ikke mere end sømmeligt, skjøndt 
det er sært og ikke særdeles praktisk, at selve den Brøks- 
angivelse, som de gamle Kaldæer brugte, ikke alene gik 
med deres Opfindelse til Alexandria, men senere til Europa, 
og at den har holdt Stand i Vinkel, Cirkel og Klokkeslet- 
angivelser, trods andre gode Brøker og Decimalbrøker, 
lige til vore Dage. End ikke den franske Revolution kunde 
fortrænge den, og det er den eneste Slags Målangivelse, 
som vistnok ingen venter nogensinde skal bukke under 
for Decimalsystemet. Derfor et Par Ord om den og dens 
Oprindelse. 

Da Solen gåer rundt iblandt Stjernerne i Løbet af 
omtrent 365 Dage, glider den hver Dag, for at skrive det 
med runde Tal, zåg af den hele Vej. Denne Brøk blev 
Kaldæernes Målénhed. I vore Dage kaldes den en Grad 
og skrives 1”; men-vi mener hermed i Virkeligheden 
Brøken z1g. Når vi altså siger om en Stjerne, at den er 
459 fra en anden, så mener vi, at disse Stjerners Afstand 
er sb, eller 4 af en hel Omgang. Når vi siger, at Solens 
eller Månens Tværmål er 34”, så er al Trætte om disses 
tilsyneladende Størrelse udelukket, idet hermed menes, åt 
Tværmålet' fylder det halve af gig af en hel Omgang, så 

at 720 Sole vilde kunne danne en Perlesnor, der gik helt 
rundt, enten som en Krans langs Synskredsen, eller med 
360 Sole i en Halvcirkel over Himlen og 360 Sole i en 
Halvcirkel under Synskredsen. 
Det er nu ligegyldigt, 
å SD om man forestiller sig, at 
Be 5 to Stjerner er i a ogi b 
3 (Fig. 3), eller, at deeri 4 
—— og i B; thi Afstanden ab 
er nætop samme Brøkdel 
af sin Omgang, som AB er 
af sin. Er ab nætop 1%, er AB også nætop 1 eller +49. 
Man siger da også, at det Gab (Vinkel), som findes mellem 
Sigtelinierne og og ob er 1”, og samme klare Udtryks- 
måde kommer herved til at kunne anvendes, når man vil 
betegne Gabets Størrelse mellem to Linier; også denne an- 
gives ved Kaldæernes Brøker, Grader. 

På de Gamles Efterladenskaber; navnlig på Ruinernes 
Billeder kan man nu se, at Kaldæerne har havt stor Til- 
bøjelighed til at dele Cirklen i 6 lige store Dele. Hosst. 

ede Fig. 4 forestiller således et Hjul på en 
Kongevogn i et Billede fra Ninive. Meget 

interessant er "det, at man nu kan efter- 

spore, at denne Inddelingsmåde er gået 

VOR My til Ægypten omtr. År 1700 f. Kr.; thi de 
ægyptiske Mindesmærker viser her, hvor- 

EVA ledes de skatskyldige Asiater på denne Tid 
bringer Tribut, hvorpå de cirkelformige Prydelser uden Und- 
tagelse er inddelt i 6 eller 12, medens cirkelformige Pry- 
delser .på rent ægyptiske Tegninger altid tidligere var delt 
i 2, 4 eller 8 Déle; men fra denne Tid begynder også 
Ægypterne at dele i 6. 

Grunden til, at det er bekvemt at dele Cirklen i 6 
lige store Dele, er den, at dette simpelthen sker derved, 
at det Mål (Radius), hvormed Cirklen er slået, gåer Cirkel- 

omkredsen rundt nøjagtig i 6 Skridt. Kaldæerne betragtede 
derfor 2 af Cirklen som en Enhed; og da hele Cirklen inde- 
holdt 360 Grader, kom altså denne Enhed til at bestå af 
60, På samme Måde delte så Kaldæerne andre Enheder 
i 60. Selve Graden blev delt i 60 Minuter og Minuten i 
60 Sekunder. Også opefter yndede Kaldæerne at tælle op 
i Tresindstyver. 60 Enheder kaldte de en Sossos, og 60 
Sossos en Saros. En Bys Indbyggere kunde således være 
7 Saros og 40 Sossos. Man har endog Grund til at mene, 
at denne Inddeling i 60 blev hos Kaldæerne ikke alene 
brugt på Cirkel-, Vinkel- og Tidsenheder, men også på 
Mål- og Vægtenheder, ja, at de skal have havt en vis lille 
Vandmængde (Mine2?), der på en Gang var Enhed for Rum, 
for Vægt og (ved sit Udløb af Vanduhret) for Tid. I så 
Fald har de været videre med Gjennemførelsen af 60-Sy- 
stemet, end Europæerne i vore Dage er med Indførelsen 
af Decimalsystemet; thi navnlig vil dette, som sagt, næppe 
nogensinde fortrænge Kaldæernes Tresindstyver af Cirkel-, 
Vinkel og Tidsinddelingen. . 
Vore Tegnebestikker er endnu 
forsynet med et Redskab som 
. hosst. Vore Tabeller til viden- 
skabelige og praktiske Bereg- 
ninger er indrettet efter samme 
SAA System; og Uhret, dette i borger- 
lig som i videnskabelig Henseende så højst vigtige Instru- 
ment, gåer fremdeles på Kaldæisk. 

Når nu det foregående har samlet Opmærksomheden 
på et eneste Værktøj, ovenikjøbet ét Tankeværktøj, Cirkel- 
og Vinkelinddelingen, som de Gamle skaffede tilveje, så 
er det, fordi en sådan Sag, hvor ubetydelig den end ser 
ud, både har været sværere at skaffe tilveje end Oldtidens 
kolossale Bygninger, og fordi den tillige blev det Tankens 
Værktøj, der uopslidelig har været og altid vil vedblive 


178 


at blive brugt, efterat Stjernetyderiet, af hvis Skjød den 
fødtes, forlængst er glemt. 

Skride vi lidt længere frem i Tiden, gåer vi fra Kal- 
dæere og Ægyptere til Grækerne, træffer vi et endnu mere 
beundringsværdigt Tankens Værktøj, nemlig Mathematiken, 
som Grækerne skabte efter kaldæiske og ægyptiske Be- 
gyndelser. Det er dette åndelige Kæmpeværk, der skulde 
blive det ypperlige og uundværlige Værktøj i Naturforsk- 
ningens Værksted igjennem Årtusinderne. Men nu at 
komme ind herpå, vilde føre os for vidt. 

For denne Gang må vi nøjes med at have set, hvor- 
ledes Menneskenes Anelse om dybere Sammenhæng i 
Naturen end den, der viser sig på Overfladen, er det 
væsentlige Ophav til Fremskridt, selv om denne Anelse 
til en Tid kan være på Afveje, og at Stjernehimlen, om 
hvis Unytte der endnu i vore Dage føres megen tom Tale, 
har været det Opdragelsesmiddel for Menneskeslægten, 
der har hjulpet denne til det Tankeværktøj, hvormed 
Menneskene i videre og videre Omfang nåer at gjøre 
Sig Jorden underdanig. 


Keramik. 
(Lerets benyttelse i kunst og industri). 
Af L. Schrøder. 


FE en halv snes år siden var keramik et ord, der 
næsten aldrig blev hørt i Danmark. Det kan ses af vore 
konversations-leksikoner, som jo har den opgave at give 
svar på alle de spårgsmål, der kan tænkes at dukke op 
i et menneskes hjærne ved det, han ser eller hører. I 
1874 er det hefte udkommen af anden udgave af nordisk 

konversations-leksikon i 5 bind, hvori bogstavet K findes; 
men der søger man forgæves en artikel om keramik.) I 
forlagsbureauets kortfattede konversations-leksikon i to 
bind fra 1880 findes derimod en lille forklaring af navnets 
betydning. Sidst i halvfjerdserne har man hertillands lige 
begyndt at tale om keramik. Herefter vil ordet blive mere 
gængse, i alt fald i det tekniske sprog. 

På kunstudstillingen har man i de senere år set en- 
kelte arbejder i ler, der var modellerede og overtrukne 
med glassur af yngre malere, inden de kom i pottemager- 
ens ovn. Men i sommer havde dekorationsforeningen 
udstillet en hel samling af denne slags; arkitekterne Th. 
Bindesbøll og A. Clemmensen og malerne Th. Philipsen, 
Aug. Jerndorff, de tre søskende Joachim, Niels og Ca- 
thrine Skovgård og Elise Konstantin-Hansen hår især 
været virksomme i denne forenings forsøg på at fremkalde 
rent kunstneriske keramiske arbejder. Samtidig dermed 
kunde man i den store hal i industri-udstillingen f. eks. 
finde ovne af glasseret og brændt ler, ved hvis udførelse 
kunstnerne havde ydet de industridrivende en hjælpende 
hånd. Det ene som det andet hænger sammen med den 
nyeste bevægelse i keramikens historie. Som helhed er 
en fortælling om keramikens udvikling et ganske lærerigt 
brudstykke af menneskeslægtens kulturhistorie. Dette skulde 
vises på de følgende blade. 

Ordet keramik stammer fra Hellas. Keramos er en 
pottemager, og kerameikos er navnet på den hovedgade 
i Athen, hvor pottemagerne har boet. Pottemageriet er 
imidlertid så lidt som den beslægtede brug af leret til 
bygningsæmne en hellensk opfindelse. Den bibelske for- 
tælling om Babels-tårnet viser os hen til Evfrat-dalen som 
hjemstedet for lerets brug til mursten; og i Ægypten blev 
jøderne plagede med teglværks-arbejder. Evfrat og Nil 


1) Under C findes heller "ikke ,ceramik". 

har ved deres løb aflejret det fede ler i en form, som 
gjorde det godt skikket til at bearbejdes. Hvor solens 
stråler brænder så varmt som i Kaldæa og i Nil-deltaet, 
kan de tildannede lerstykker tårres uden kunstig ild. Man 
fandt dog snart på at brænde dem i ovne. Foruden tegl- 
sten og pottemager-arbejde må man som en kaldæisk brug 
af léret nævne, at retslige akter blev skrevne på lertavler, 
som bag efter brændtes. Billedskriftens udartning til den 
siden i Østerleden vidt udbredte £i/eskrift synes at hænge 
sammen med brugen af leret til at skrive på. I det old- 
hellenske heltedigt »iliaden« lignes et sted en dans med 
pottemagerens hurtigt omløbende skive; men drejeskiven 
"er allerede afbildet på ældgamle ægyptiske væggemalerier. 
Endelig véd man, at både de, der arbejdede i leret i Kal- 
dæa, i Assyrien og i Ægypten har forstået at give deres 
lervarer en skinnende overflade; er denne gennemsigtig, 
kalder man den i regelen g/assur; er den uigennemsigtig, 
bruger man mere navnet emalje. Hellenerne har i regelen 
ikke brugt fremmede stoffer til overtræk over leret. Men 
de formede de forskellige kar, de brugte (til opbevaring 
af fødevarer, til blanding af vin og vand, til at øse med, 
til at spise-og til at drikke af) på den skånneste måde, 
og malerierne på deres vaser af »brændt ler« (terra cotta) 
er ofte rene kunstværker. På den apenninske halvø gik 
man også med hensyn til denne sag i skole hos folkene 
på Balkan-halvøen. Men da romerriget opløstes under det 
virvar, man plejer at kalde folkevandringen, gik den kunst 
at tildanne leret i skånne former til grunde med så meget 
andet, som man i oldtiden i middelhavslandene havde 
vundet mesterskab i. 

I mere end én retning blev mavrerne i Spanien det 
kristnede Evropas lærere, og således da også i lervare- 
fabrikationen. De havde fra de østlige lande ført med 
sig en stor færdighed i at bruge glassur og emalje til at 
styrke og pryde overfladen af lervarerne. Det synes, at" 

øen Majorca har været en stabelplads for de arabiske ler- 
varer, der førtes fra Spanien til Italien, og derfor fik de 
i det sidste land navnet mayolika. Da den store blom- 
stringstid kom for malerkunsten i Italien, var det ikke 
sjælden, at kunstnere ydede en håndsrækning til udsmyk- 
ningen af de kar af majolika, som man dannede efter de 
arabiske forbilleder. Og jo mere tilvirkningen af lervarer 
ved deres hjælp fik præget af kunst-industri, desto stårre 
beundring vakte den hos fremmede. Til Frankrig kom 
lervarerne især fra den italienske by Faenza, og af dette 
bynavn dannedes da vare-benævnelsen fajance. De to be- 
tegnelser »majolika« og »fajance« minder da om ler-indu- 
'striens vandring fra det mavriske Spanien til Italien og 
atter derfra til Frankrig. Der er imidlertid også et par 
enkeltmænd, hvis navne er bleven knyttede til keramikens 
historie i renaissance-tiden. Den ene er Augustin Hirsch- 
vogel fra Niirnberg, som under et ophold i Venetia havde 
vundet færdighed i at forme leret og overtrække det med 
emalje; der er kruse med figurer i ophåjet arbejde, som 
kaldes »Hirschvogel-kruse« efter ham; men også på de 
»kakler« af ler, man brugte til ovne, kan man finde pryd- 
elser, der viser tilbage til denne nuirnbergske mester, som 
døde i Wien 1560. Den anden beråmte mand, som her 
må nævnes, er Bernard Palissy fra Saintes, en lille by, 
"der ligger nordvest for Bordeaux op imod de fra hugenot- 
ternes historie bekendte byer Rochefort og la Rochelle.”) 
Palissy var født omtrent 1510 og havde sluttet sig til den 
reformatoriske bevægelse i Frankrig. Han var en vel op- 
lyst mand og har til sine tider tjænt sit udkomme ved 
landmåling i regeringens tjæneste. .Omtrent 1540 kom han 
til at se et stykke italiensk lertåj med hvid emalje, og fra 
det &jeblik blev det en fiks idé hos ham, at han skulde 
finde den måde, hvorpå en sådan emalje kunde frembringes. 

1) Smlgn. F, J. Meiers afhandling i tidsskrift for kunst-industri 
for 1885. 

Da han var en fattig mand og havde hustru og mange 
børn at forsørge, kunde der for ham ikke være tale om 
at rejse til Italien for at lære kunsten; desuden kunde 
han gøre regning på, at det blev bevaret som en hemmelig- 
hed, hvordan emaljen tilvirkedes. Så måtte han selv prøve 
sig frem, og der gik mere end 10 år hen med forgæves 
forsøg. Han blandede den ene gang efter den anden for- 
skellige stoffer sammen, og han blandede dem snart i et 
snart i et andet forhold. Han prøvede så at brænde ler- 
stykker, som han havde oversmurt med sine fernisser, i 
teglovne og i glasovne og endelig i en ovn, han med måje 
havde bygget med sine egne hænder i løbet af adskillige 
måneder. Han gjorde gæld for at kunne fortsætte med 
sine forsøg. Men han mødte den ene skuffelse efter den 
anden og blev hårdt dåmt, fordi han ikke tog sig noget 
for, hvorved han kunde skaffe sin familie dens nødtørftige 
underhold. Da han til sidst — for at få sin ovn varm 
nok under et af sine forsøg — ikke blot brød stakitet ned 
om sin have og kastede det i ilden, men også begyndte 
at lade sit smule boskab vandre ind i ovnen, så troede 
hans hustru, at han var bleven gal og gik ud med bårnene 
for at tilkalde hjælp. Da hun kom tilbage, fandt hun Pa- 
lissy strålende glad. Målet var nået; fernisen var smeltet, 
og den dejligste hvide emalje skinnede på lerkarret. Men 
fra dette udbytte, som han foreløbig havde vundet af sine 
anstrængelser, stundede han videre frem. Han vilde frem- 
stille forskellige farver i emalje, og han vilde anvende 
sine opfindelser på ting, der havde virkelig kunstnerisk 
værdi. Hvad man især beundrer, er de kar, hvorpå han 
har efterlignet natur-ting. Han tog et tinfad og limede 
sneglehuse, plantedele og forsteninger fast til det; derpå 
anbragte han firben, hugorme eller snoge på bunden eller 
på kanten af fadet, idet han snoede dem i smukke krum- 
ninger og bandt dem fast med tråde, der gik igennem 
huller, han «med en syl havde boret i tinfadet. Han 

prøvede sig frem, indtil alt passede smukt sammen. Så 
tog han et gibsaftryk af det hele og fik derved en form, 
hvori han kunde støbe et lerkar; men skulde det svare til 
hans ønsker, måtte han bagefter give de forskellige figurer 
en emalje, hvorved de kom til at ligne de virkelige natur- 
genstande, og endelig måtte han have held med brændin- 
gen. — Når det en gang havde tegnet til, at hans iver for 
at løse den opgave at fremstille den hvide emalje skulde 
føre ham til elendighed, så viste det sig senere, at hans 
kunstfærdighed reddede ham ud af en stor fare. Han var 
bleven fængslet i Bordeaux som hugenot, da den mægtige 
Montmorency, konnetable af Frankrig, skaffede ham titel 
som »kongelig opfinder af lerkar, prydede med natur- 
genstande«,") for at unddrage ham fra den domstol, der 
truede hans liv. Montmorency havde opført et slot i 
Ecouen, lige nord for Paris, hvor nu et af de forter ligger, 
der hører til befæstningen om Frankrigs hovedstad, og deri 
vilde han have et emaljeret gulv, som han kun tiltroede 
»pottemageren fra Saintes« evne til at lave. For dette 
arbejdes skyld flyttede Bernard Palissy til Paris. Dér blev 
han også sat i arbejde af den beråmte enkedronning, Ka- 
tharina af Medici, som netop da lod arkitekten Philibert 
de 'Orme bygge slottet »Tuillerierne«. Det forfærdelige 
blodbryllup i 1572 bragte vel Palissy til at forlade Paris. 
Men han vendte snart tilbage og fik lov til at fortsætte 
sin virksomhed, til han blev en gammel mand. Da blev 
han atter fængslet på grund af sin religiøse bekendelse 
og døde omtrent 1590 i bastillen, »af nød og slet behand-. 
ling«, hedder det; kommandanten på fæstningen, Bury Le- 
elere, skal have ladet hans lig kaste ud på volden mellem 
hundene. 

Den udvikling, der havde fundet sted i lervare-fabrika- 
tionen, især i det femtende og sekstende hundredår, fik 

1) Inventeur des rustiques figulines du roy. ,Figulines" kom- 
mer af det latinske figulinus, hvad der hører en pottemager til. 

en anden vending, da man ved sørejserne til Ostindien 
lærte de tynde, glatte, gennemsigtige og skinnende hvide 
kar at kende, som kineserne og japaneserne tilvirkede. 
Portugiserne, som først fandt vejen syd om Afrika, op- 
kaldte disse kar efter en muslingskal, porcella, og deraf 
er navnet porcellæn kommen. Det var dog især efter at 
hollænderne havde fravristet portugiserne den ostindiske 
handel, at kinesisk porcellæn blev en søgt handelsvare i 
Evropa. Kineserne, som havde tilvirket porcellæn i. det 
meste af 2000 år, for de kom til at handle med hollænd- 
erne, havde nået håjdepunktet af denne kunstindustri om- 
trent på samme tid, som kunsten blomstrede op i Italien, 
og de indrettede sig snart på at tilfredsstille de krav, 
hvormed de evropæiske købmænd mødte. Men på samme 
tid som begæret voksede efter kinesisk porcellæn, vågnede 
der også lyst hos driftige folk i Evropa til selv at lave 
porcellæn. Der gik underlige rygter om, hvordan porcel- 
lænet blev til. Hvide og fine måtte de æmner være, hvoraf 
"det blev tilvirket; man gættede på knuste ægge- og musling- 
skaller, som, efter at være tilberedte, nedgravedes for i 
100 år at ligge urørte hen; så længe måtte de ligge i jord- 
ens skød for at modtage de egenskaber, som man tillagde 
det færdige porcellæn; kar deraf skulde, blev der alminde- 
lig antaget, være så fint følende, at de sprang, når de kom 
i berøring med gift.) I laboratorierne arbejdede man på 
at udfinde porcellænets sammensætning, og i pottemageri- 
erne prøvede man på at eftergåre de kinesiske kar: Det 
er ganske naturligt, at hollænderne var først på færde 
med et forsøg af denne slags. Det var knyttet til byen 
Delft, og Delfts-porcellænet blev snart så beråmt, at man 
andensteds søgte at eftergåre det. Hele grunden imellem 
den nuværende Fredericiagade, St. Kongensgade, Marmor- 


Ser Nyrop: Den danske porcellæns-fabrikations tilbliven. 
Særtryk af industriforeningens månedsskrift. 1878. S. 7. 

kirke-pladsen og Bredgade har været overladt til en fabrik 
for Delfts-porcellæn, der var i gang fra 1722 til 1797; fra 
1749 var den i hænderne på Christian Gjerløv, efter hvem 
den stundom bliver nævnet. Et endnu heldigere forsøg på 
at erstatte det kinesiske porcellæn var vel det, som eng- 
lænderen Wedgwood (fd. 1730, død 1795) gjorde, da han 
i forening med kemikeren Bentley havde funden en til 
brænding særlig god lerart i Stafford-shire, hvor han 1790 
anlagde en hel lille fabrikby, som han kaldte Etruria, 
ventelig fordi de beråmte helleniske terra-cotta-kar i lang 
tid gik under navnet »etruriske vaser«. Man har opstillet 
følgende rækkefølge af lervarer, idet hvert af de følgende 
er mindre porøst og hårdere end det foregående: terra- 
cotta, almindelige pottemagervarer, majolika, fajance, wedg- 
wood (eller »stentåj«"). Porcellæn var det sidste imidlertid 
lige så lidt som det, der blev lavet i Delft. 

Derimod blev virkelig porcellæn fremstillet af en tysk 
farmaceut, Johann Friederich Bøttger, (født 1685, død 
1719), der blev efterstræbt af det berlinske politi, fordi" 
han gav sig af med alkymi, men blev beskyttet af den 
kursachsiske regering, fordi den håbede ved hans hjælp 
at kunne få gjort guld. Først fandt han en mørk slags 
ler ved Meissen, hvoraf der kunde gøres smukt rødt sten- 
tj, og siden (1709) fandt han i pudder, der -var bestemt 
til at komme i håret,?”) den virkelige porcellænsjord eller 
kaolin. 

Den kursachsiske regering søgte -at bevare hemmelig- 
heden med Båttgers opdagelse. Men ved en fra Meissen 
undvegen . arbejders hjælp blev der 1720 grundlagt en 
porcellænsfabrik i Wien, og derfra kom. hemmeligheden 
videre. 1750 grundedes fabriker i Firstenberg i det bruns- 


1) C. Nyrops bidrag til den danske industris historie. 1873. 
Side 196. : S : 
2) Meyers konversations-leksikon. 4 udg. IX. 1887. S. 696. 

vigske og i Berlin.) 1765 fandt man kaolinen i Frankrig, 
og fabriken i Sévres ved Paris blev snart beromt frem 
for nogen anden. Stenbrudsinspektøren på Bornholm, Niels 
Birch, skal allerede 1755 have funden porcellænsjord ved 
Grødby-å i Åkirke sogn. Men den .egentlige banebryder 
for porcellæns-tilvirkningen i Danmark er dog farmaceuten 
Frants Heinrich Miller (fd. 1732, død 1820), der tog 
fat på at lave porcellæn af den bornholmske kaolin en 
snes år efter, i den fabrik, der fra 1779 blev kongelig, og 
hvis mærke blev »3de bølgeformige streger, forestillende 
Danmarks 3de stromme, nemlig Øresund og begge Belterne, 
det store imellem Sjælland og Fyen, og det lille Belt imel- 
lem Fyen og Jylland«, som det hedder i den første be- 
styrelses protokol.”) — Der hvilede stadig et slør over fabrik- 
ernes virksomhed. De blev holdt oppe ved statsmidler. 
Deres hoved-opgave var at sprede glans over det fyrste- 
hus, i hvis land de lå. De syslede især med at tilvirke 
genstande, der kunde bruges som foræringer til fremmede 
hoffer eller til håjt betroede statsmænd (det danske flora- 
danica-stel). Men det er klart, at jo flere stats-fabriker, 
der opstod, desto mere samlede. driftigheden og kunst- 
snillet sig om tilvirkningen af porcellæn. Hvem der havde 
råd til det, lagde sig efter spisestel af ægte porcellæn og 
tekopper af samme stof, som var fabrikerede i Kina eller 
på en af Evropas kongelige fabriker. 

De almindelige lervarer trådte i skygge som dem, der 
kunde være gode nok til fattige borger-folk og til land- 
boerne. Kakkel-ovnene fortrængtes også iblandt dem, af 
jærn-ovnene. Og således fortsættes bevægelsen til over 
midten af det nittende hundredår. 

Rigtig nok havde man allerede fra tyverne begyndt 
at samle på gamle kunstindustrielle frembringelser af 
ler. Den opmærksomhed, som man i vort hundredår i 


1) C. Nyrop: Den danske porcellænsfabrikation. S. 8. 
?) C, Nyrop: Danske fajance- og porcellainsmærker. 1881. S. 17. 


187 


det hele har skænket alle fortidsminder, har også vendt 
sig til keramiske sager, og på historiske museer er der 
da bleven opstillet italienske majolikaer, Hirschvogelkruse 
og Palissy-fade. Men der er et skridt fra at skænke 
en sag historisk opmærkomhed til at tage den op til efter- 
ligning. De gamle museer var et fortrinligt videnskabeligt 
hjælpemiddel. Men de ydede sjælden håndværkere og 
industridrivende den ståtte, som de behøvede. Vi har i 
Danmark fortrinlige museer af denne slags; men vi har 
endnu intet industri-museum. I Hamborg er der i løbet 
af de sidste 20 år rejst et sådant (gewerbe-museum), hvori 
så godt som intet helt stykke regnes for godt til at ud- 
lånes til håndværkere og industridrivende, og det kan" 
allerede påvises, hvordan en ny industriel virksomhed har 
fået stødet til sin udvikling ved genstande, der findes i 
denne rige offentlige samling.  Betydelig ældre er Sonth 
IXensington-museet i London, som blev oprettet, da eng- 
lænderne på den første verdensudstilling i 1851 havde er- 
faret, at de under deres iver for at udvikle masseindustrien 
var kommen bag efter franskmændene i alt, hvad der hørte 
til kunst-industrien. 1864 fik Østerrig sit museum for 
kunst og industri i Wien. 1867 oprettedes et kunst- 
industri-museum i Berlin. Men samlinger af denne slags 
er knyttede til skoler for industridrivende, og disse industri- 
museer har da i forening med verdensudstillingerne virket 
stærkt til, at lervare-industrien er kommen frem på ny. 
På verdensudstillingen i Paris 1867 var der arbejder 
i ler, som vakte almindelig beundring; selve porcellæns- 
fabriken i Sévres havde brudt isen for forsøgene på at 
tage den gamle lervare-fabrikation op for alvor. Man var 
kommen til at sé, at leret var et bedre stof for kunst- 
neren at arbejde i end porcellænet. Dette havde nogle 
ubetingede fortrin; det kunde for eksempel tåle stårre 
varme; det var en overflødig forsigtighed, når man i sin 
tid — som det kan sés i samlingen på Rosenborg — havde 

foret kinesiske porcellæns-kopper med sølv; det, at por- 
cellænet var hårdere og stærkere end de bedste lerkar, 
gjorde det mere brugeligt end disse på kemiske laåaborato- 
rier og for eksempel til telegraf-klokker. Men i kunst- 
nerens hånd var andre lerarter bedre end porcellænsjorden. 
Han kan gøre tegning til et kar af porcellæn, og når det 
er brændt, kan han dekorere det. Men det håndværks- 
mæssige arbejde ligger imellem. Leret derimod kan han 
selv forme og male inden brændingen. Der er et mere 
umiddelbart forhold imellem en musiker og et instrument, 
hvis strænge han selv berører, end imellem ham og det 
instrument, hvis strænge- han sætter i bevægelse ved at 
slå på tangenter. Denne lignelse er bleven brugt til at 
oplyse lerets fortrin for porcellænet, når det gælder om 
den kunstneriske brug, Det synes, som om bornholmeren 
Rasmus Ibsen. (fd. 1815, død 1860) har haft en anelse 
om lerets fortrin for porcellænet i kunstnerisk retning, og 
at det var derfor, han i steden for at gengive Thorvald- 
sens kunstværker i porcellæn eller biskuit, som han havde 
syslet med som arbejder på den kongelige porcellænsfabrik 
i Kjøbenhavn, omtrent 1840 forlod denne for at anvende 
sin fødeøs lerjord til efterligning af hellenske kar og 
mangfoldiggårelse af moderne billedhugger-arbejder. Men: 
det var først efter hans død, at den terra-cotta-fabrik, han 
havde grundet, ret blev påskånnet. Da den fik guld- 
medaljen i London 1870, var lervarer allerede ved, også 
under andre former, at tage kampen sejerrigt op med por- 
cellænet i den store verden. 1871 blev der holdt »en 
keramisk verdensudstilling« i London, ved hvilken det viste 
sig, at englænderne ikke stod tilbage for franskmændene 
i denne industri, og senere har flere og flere taget lervare- 
fabrikationen op som kunst-industri.  Majolika-ovnene er 
mere søgte end de porcellænslignende ovne, og der be- 
nyttes kunstnerisk bistand til modellering af kaklerne. 
Vaser af stentéj fremstilles med en ejendommelig grånlig 

glassur, hvorved åjet bedre kan finde hvile end ved det 
hvide porcellæn. Pottemagerhåndværket kommer i ære 
under navnet keramik. 

Det er denne bevægelse, som stærkere og stærkere 
gor sig gældende også hos os. Men når danske kunstnere 
som dekorations-foreningens medlemmer har taget de kera- 
miske arbejder op, da mindes man vel noget om Bernard 
Palissys arbejder, men dog langt mere om en påvirkning 
fra den ejendommelige japanesiske kunst. 


Stemninger den 15. Novbr. 1888. 


SGEKES stakkels Fædreland ! 
Hvorhen gåer din Løbebane? 
Nærmer du dig Svælgets Rand, 
som skal sluge dig og rane 
Varmen af dit Hjærteblod? 


Det er Livets Lov på Jord: 
Enhed være må tilstede 
overalt, hvor Livet boer; 

kun Samdrægtighedens Kjæde 
kan af enkelt skabe. helt. 


En Gang, dyre Fædreland, 

lød der over dine Vange, 

i din Skov og ved din Strand 
fuldt harmonisk stemte Sange —— 
Ånden stemte Tonen ren. 


Ak, men Braget af hint Slag, 
Vætter slog vort Skjold mod Syden, 

var Signalet til en Dag, 
døvende af Tvedragtslyden, 
Vargens Glam i Dånevang. 


Et for et vi Taget slap 

i, hvad før vi havde fælles; 
Glæden ved vor Grundlov glap, 
Sangen holder på at ældes, 
ligner snart kun Storm i Toug. 


Tyve-femårsdagen kom; 

men der ses iaften silde 

ej et Folk, som Lægedom 
søger ved hin Mindets Kilde, 
Samlingssted for Halt og Blind. 


Blind og Halt gåer hver sin Vej, 
Blind for stolt, og Halt for bøjet; 
Hånd i Hånd de kommer ej; 
Øjet Foden, Foden Øjet 

ståer ej bi, men trodser stivt. 


Stakkels, stakkels Fædreland ! 
Mon da intet mere gives, 
som det spredte samle kan, 
hvorved Folket kan oplives 
mer end blot til Basketag? 


Jo, en Ting jeg troer endnu 
fælles Virkning gjør på alle, 
stemmer dem med samme Hu, 
kan det spredte sammenkalde 
— Danebrog! dit dyre Navn. 

Danebrog! dit Navn indslutter 
mer end Statsmandskløgt og Råd, 
som om Fredens Vilkår prutter — 
du kun kræver ærlig Dåd, 
skjænker Freden så som Løn. 


Danebrog! jeg ved det ej, 

når og hvor du sammenkalder; 
men når du kun viser Vej, 
fylkes om dig hver en Alder: 
Gammel holder Tridt med Ung. 


Danebrog! du Danskes Fryd! 
medens Statskunst rådspurgt bliver, 
vil jeg lytte til hver Lyd, 

som din Dug profetisk giver, 

som om Danmarks Lykke spåer. 


Danebrog! snart ene du, 

du alene er den kjære: 
Saml til Endragt Folkets Hu, 
lad ej fjern den Time være, 


du skal løftes — løfte os. 
Poul la Cour. 


Krigen mod Examensvæsnet erklæret 
i England. 


Den Uvilje, som i de fleste Lande (Frankrig måaske 
undtaget) længe har gjæret mod Kundskabs- og Lærebogs- 
skolen med dens smaalige Klassifieeren, Nummereren og 
Examineren, hvor Barnets Udvikling og Lærerens Person 
ikke kan komme til sin Ret, har til Dato væsentlig holdt 

sig inden snævrere Kredse og især vundet Fagmænd for 
sig. — Blandt virkelige Skole-Fagmænd regnes man ikke 
længer for en upraktisk Sværmer, fordi man paastaaer, 
at Skolens Opgave væsentlig er Udvikling og Modning af 
Evnerne til Dygtighed, og at selve Kundskaberne er det 
fuldstændig underordnede, er Midlerne, som faåaer rette sig 
efter Maalet. — Men den offentlige Mening er endnu saare 
uklar i den Sag. En virkelig aaben Kamp mod Examens- 
væsnet, der kunde føre til Afskaffelse deraf, er ikke traadt 
frem før, om end den er vel forberedt. Derfor maa vi 
hilse det med Glæde, at hint mangearmede Uhyre endelig 
har faaet en ordentlig Undsigelse, og det af Folk, der kan 
samle en Hær om sig. 

Udviklingstanken møder frem til Kamp mod Examin- 
erne i højtideligt Optog med en Række af Ænglands bedste 
Mænd i sit Følge. 

84 Parlamentsmedlemmer, uden Hensyn til Parti- 
farve og Stilling i Samfundet: Jarlen af Ashburnham, 
Digteren og Diplomaten Lord Lytton, Forretningsfolk som 
Lord Armstrong, (der har rig Erfaring fra det storartede 
Skolearbejde, han har faaet i Gang ved Elswick Jærn- 
værker) og Baring (Baring & Brothers) Side om Side med 
Charles Bradlaugh og den irske Politiker og Historiker 
Justin McCarthey. 

134 Universitetslærere og Se end hvor vi da 
bl. a. kjender de 2 berømte Oxforderprofessorer: Histori- 
keren Edv. A. Freeman og Sprogforskeren F. Max 
Miller samt Edmund Gosse, hvis Studier af det engelske 
Sprog har ført ham til Holland og Danmark og hvis: »Studier 
over nordevropæiske Sprog« har skabt ham et Navn. 

Saa kommer 31 .Læger, - blandt hvilke. Sir Morell 
Mackenzie vel bærer dét mest kjendte Navn og endelig: 

100 Mænd og Kvinder, som ved deres Virksomhed 


har indlagt sig kanten ste af deres Land og udover dets 
Grænser. 

Her træffer vi den sproglærde Digter og Journalist Sir 
Edwin Arnold, Redaktør af »Daily Telegraph« (Forf. til 
»a summer in Scandinavia«) som især har Fortjeneste af 
.de to Expeditioner, han har sat i Gang: George Smiths 
til Assyrien og (sammen med »New York Herald«) Stanleys 
efter Livingstone. Vi træffer Statsmanden og Oldgranskeren 
Sir H. Austen Layard (Udgravningerne ved Ninive) og 
Mænd som George Holyoake, Opretteren af Rochdale 
Brugsforening og den engelske Brugsforeningsbevægelses 
Historieskriver, Dommer Hughes, der til fornylig har været 
Formand for »Working Mens College« og sammen med 
Kingsley er Grundlægger af den saakaldte »kristelige Social- 
isme« i England, og endelig: Sir John Lawes of Rotham- 
.stead, der er en af de Mænd, hvem det engelske Landbrug 
skylder mest, idet han han har" forstaaet at fremlægge Re- 
sultaterne af 20 Aars Forsøg og Undersøgelser, der har 
skaffet ham evropæisk Berømmelse, påa en saadan Maade, 
at de er tilgængelige for enhver Landmand. 

Dette er Navne kjendte ogsaa udenfor England, og de 
andre høre sikkert til de bedste derhjemme. Men disse 
260 er kun at regne for Førere og Forgangsmænd; thi 
idet de har. ladet deres Krigserklæring indrykke i: »the 
Nineteenth Century« ledsaget af 4 Bilag (fra Max Muller, 
Freeman, Harrison og Lord Armstrong), opfordrer de en- 
hver, der er enig med dem, til inden 15. Decbr. at sende 
deres Underskrift til Bladets Contoir, for saa at faa en 
Adresse til Hds. Maj. Dronningen i Stand: Kampen gælder 
Ezamensvæsenet med alle dets Ledsagere: '"Prisbeløn- 
ninger, Karakterpedanteri samt Kursus- og Manduktør- 
Dressur. 

Det kunde synes, at England var det Land, hvor Pro- 
testen mindst gjordes nødig, eftersom det. er det Land i 
Evropa, hvor, mig vitterlig, Examensvæsnet er yngst, og 
hvor det har haft vanskeligst ved ret at gaa ind i Folks 
Bevidsthed. 

Snarere maa det dog undre os, at det nogensinde 
kom ind; thi Overtro paa Kundskaber og Underkjendelse 
af praktisk Dygtighed ligger Englænderen fjernt. Men det 
var som Middel mod Patronatssystemet ved Bortgivelsen 
af Embeder, at han greb til det for hans Natur aldeles 
fremmede System. Den Concentrations- og mistænksomme 
Controlleringslyst og den Mangel paa Tillid til dem, hvem 
man dog tør betro Embedernes Styrelse og Børnenes Op- 
dragelse, hvoraf Examenssystemet og Bortgivelsen af Em- 
beder efter Examen er sprunget ud, støder desuden hans 
Erisind, og fordi han endnu kan huske den Tid, da Sy- 
stemet ikke var, kan han ønske det ophævet. Den eneste 
Undskyldning for dets Tilværelse er nemlig den Tilstand, 
det selv har skabt, idet det tilintetgjør Sansen for ærligt, 
dygtigt Arbejde, som ikke tager Hensyn til, om det tager 
sig ud eller giver Samfundspoints. Englænderne er endnu 
ikke øvede helt ind i Trædemøllen og vil ud, inden det 
bliver for sent. — 

Hovedtrækkene af Erklæringens Indhold er: »en 
alvorlig Anke over det farlige aandelige Pres og den Vildled- 
ning af Kræfter og Stræben, som man træffer paa alle Trin 
af det nuværende Opdragelsessystem«, »det træffes fra Poge- 
skolen og op til Universitetet, kun under forskjellige 
Former«. Det frister Læreren til »kun at se sit Skole- 
arbejde som en Vej til at skaffe sig Underhold af Staten« 
og Eleverne til at se deres Maal i Skolebelønninger og 
Udmærkelse til Examen. 

Ene af Sundhedshensyn burde man lade det fare. 
Selve Legemets Væxt med sin hurtige Dannelse af Ben- 
Muskel- og andre Væv lægger i saa høj Grad Beslag paa 
Overskuddet af Kraft, at den Overspændelse og Hjerne- 
irritation, som Belønnings- og Examenssystemet fører med 
sig, bliver lige saa fysisk (og moralsk) nedbrydende som 
Dovenskab og Mangel paa Beskjæftigelse. 

Men endnu mere skæbnesvanger er Systemets Indvirk- 
ning paa den aandelige og egentlig moralske Udvikling. 

Først slaaes det fast, at det fremmer Ensformighed, 
idet alle skal traineres efter samme Regler og dermed al 
virkelig Opdragelse tilintetgjøres: »Det kan ikke tit nok 
fremhæves, at Ensformighed er det samme som Stansning 
i Væxt, og det vil igjen sige Tilbagegang (decay); kun Af- 
vexling giver Liv: Væxt og Udvikling uden Ende.« 

»For det andet holder man for, at Examenens Virk- 
ninger tager Livet af den bedste Undervisning, idet Lære- 
ren mister Selustændigheden i Ledelsen af Arbejdet«. 
Examen og ikke Overbevisningen om, hvad der er bedst 
og tjenligst, afgjør Undervisningens Indhold, og Børnene 
opdrages til kun at stræbe efter conventionel Skinkundskab. 
Det at give eller søge Kundskaber blot for Udviklingens 
Skyld bliver en utilladelig Luxus. 

For det tredie: Examinerne med Prisbelønninger og Sti- 
pendier og Embeder gjør det umuligt at naa de bedste 
Undervisningsmethoder, idet de binde til den én Gang 
fastslaaede og gjør det praktisk umuligt at prøve andre. 

Endelig følger en Beskrivelse af de nedbrydende Virk- 
ninger, som det at arbejde simpelthen for at naa en såaa- 
dan altafgjørende Examen har paa Karakteren, en Skildring, 
der paafaldende minder om de Anker, der er. ført her 
hjemme mod »Drengevidenskabeligheden«, ogsaa med Hen- 
visning til den Kjendsgjerning, at de unge Vidundere næsten 
aldrig blive til noget selvstændigt, men har levet deres Liv 
inden 25 Aars Alderen. 

»Intet kan virke mere forædlende paa en ung Mand 
end Ønsket om at erhverve sig Kundskaber for at forstaa 
den Verden, han er sat til at leve i, de Kræfter, det er 
givet ham at arbejde med, og det Samfund, han skal ar- 
bejde i, altsaa om at berede sig et Liv fuldt af aandelig 
Virksomhed og Lykke for ham selv og forståndig Arbejd- 
somhed for andre. Denne Indflydelse fortrænges fuld- 

stændig af Examenssystemet, der henvender sig til den 
laveste Side af Menneskenaturen«. 

Desuden ankes der over, at Stipendier og Donationer 
bruges til Examensbelønninger i Stedet for til Oprettelse 
af Skoler og Lærerpladser, hvor forskjellig Fremgangs- 
maade og Tankesæt kan komme til Orde, og frem for alt 
mod Roden til det hele: Statens Bortgivelse af Embeder 
efter de tilfældige Examenskarakterer. Ved Uddannelse 
af Embedsmænd maa den praktiske Øvelse komme ind 
som Led og den praktiske Dygtighed som Betingelse for 
Valg. Saa maa en gros Indkjøbet gjennem Examiner høre 
op, og Valget tildels betroes de Folk Landet over, som 
man har betroet Styrelsen. 

Man ønsker blot at tilføje, at hvad der er sagt om 
Mændenes Uddannelse nødvendig i endnu højere Grad 
gjælder Kvindernes, og at det dybt maa beklages, at deres 
Uddannelse er ved at blive en simpel Gjentagelse af de 
Fejl, man har gjort sig skyldig i overfor Mændene. 

Det er deres Haab, at der med Tilintetgjørelsen af 
Examens- og Belønningssystemet vil fremvoxe en finere 
Værdsættelse, end Øjeblikkets temmelig mekaniske, af Op- 
dragelsens gjennemgribende Indflydelse baade til godt og 
til ondt, og at den Lettroenhed, med hvilken dette Slægt- 
led har givet »Boglærdom« (»booklearning«) Forrang for 
en omhyggelig Udvikling af Sanserne og de højere Sjæle- 
evner, efterhaanden maa vige for sundere Synspunkter. — 

Vi kan jo kun dele deres Haab, og glæde os over 
den Energi, hvormed Sagen er taget fat, og over, at den 
bæres frem af saa forskjellige og saa ansete Mænd. En 
Adresse i England nøjes i Regelen ikke med at være blot 


Tryksager eller Kalligrafi. 
Jul. Plesner. 

Nye skrifter af historisk indhold. 


4. H. Sayce: Talende stene. Oversat af M. Laursen. 2 kr. 

Fr. Nielsen: Håndbog i kirkens historie. I—II, &. 21 kr. 50 ø. 
(Fortsættes). 

Nicolai: Sverre præst. En-gammel kongesaga, fort. på ny. 7.kr. 50 ø. 

Vilh. Poulsen: Fortællinger af Norges historie. 14 hefter 
å 50 øre. (Fortsættes). : 

Fr. Rønning: Rationalismens tidsalder. I. 5 kr. 

A. D. Jørgensen: Johannes Evald. 3 kr. 50 øre. 

R. Petersen: For hundrede år siden. 2 kr. 25 øre. 

IL. Schrøder: Adam Oehlenschlåger og den romantiske 
skole. 2 kr. 25 øre. 

Christian Molbech og Nikolai Frederik Severin Grundt- 
vig. En brevveksling. 3 kr. 50 øre. 

Frits Holst og Awel Larsen: Felttogene i vore første fri- 
heds-år. 2 hefter å 60 øre. (Fortsættes). 


"I det stykke, jeg skrev i »Danskeren«s første hefte 
om »hundredårsfesten for stavnsbåndets løsning«, gjorde 
jeg opmærksom på en række betydelige skrifter, der for- 
tjæner at påagtes af den, der vil fordybe sig i de store 
minder om landboreformernes begyndelse. Det var ikke 
min hovedsag at give en »oversigt over hin literatur«, 
men at fremhæve, hvad hundredårsmindet bør lægge den 
nulevende slægt på sinde; men jeg nyttede lejligheden 
til også at pege på hine skrifter. Med dette stykke om 
»skrifter af historisk indhold« er det ikke min mening at 
give en oversigt over den nyere historiske literatur, men 
kun at give dem, der selv holder af at sysle med historisk 
læsning eller gærne vil virke for dens udbredelse, et finger- 
peg på nogle af de nyere bøger af denne slags. Enkelte 
af dem vil ventelig senere blive udforligere anmeldte. 

"Der bliver ved granskningen af oldtidsminder og ind- 
skrifter i landene ved Tigris og Evfrat og ved Nilen samt 
i det mellemliggende Syrien stadig fremdraget ny oplys- 
ninger, der har betydning for en rigtig forståelse af israelit- 


n»Danskeren", I. 13 


"198 


ernes hellige skrifter; at give en kort og klar og dog 
fuldstændig fremstilling af, hvad der er det væsentligste i 
disse oplysninger, er hensigten med den bog af professor 
Sayce i Oksford, der har fået sit navn deraf, at de gamle 
stene ved deres vidnesbyrd bekræfter, hvad der står skrevet 
i bibelen. Den danske professor Fr. Buhls forord til over- 
sættelsen borger for, at bogen er et brugbart og pålideligt 
hjælpemiddel til at få et overblik over udbyttet af disse 
betydningsfulde opdagelser. 

Kan vi ved hjælp af denne bog få et rigt lys over 
det gamle Israels historie, da vil vi ved professor Fr. 
Nielsens håndbog i kirkehistorien, der hviler på et grun- 
digt kendskab til alle de nyere videnskabelige undersøgelser 
over dette æmne, kunne få nyt lys over mange sporgsmål, 
der vedrører kristenfolkets historie. 

Til den tredie af de ovennævnte høger er knyttet et 
forfattermærke, som står i forhold til en tredie af vort 
universitets theologiske lærere. Og dermed kan det vel 
også passe, når det i slutningen af denne genfortælling af 
kong Sverres saga efter. et fingerpeg på Sverre som den, 
der blandt Norges gamle konger står »i første række med 
sin håje ånd, sin vidt omskuende tanke, sin ubåjelige vilje 
og sin urokkelige tro på Guds styrende almagt«, hedder: 
»De, som holde af at søge en dybere betydning i tingene, 
ville muligvis finde, at denne saga, således som den her 
er bleven fortalt, er en afspejling af kristenlivet, som det, 
støttende sig til Guds ord og forjættelser, føres fra vuggen 
til graven i kamp med alle onde magter for at vinde 
livets evige krone«. 

Er vi med genfortællingen af den gamle kongesaga 
kommen til Norge, da kan vi tage Vilhelm Poulsens for- 
tællinger i hånden og i selskab med denne også i Danmark 
vel kendte lærling af Grundtvig gennemvandre hele hans 
folks krønike; det har sikkert for adskillige noget særligt 
tiltrækkende at se, hvordan en varmtfølende Normand, der 

ser venligt på Danmark, vil fortælle om de to rigers sam- 
liv, og dette vil i de følgende hefter blive hans hovedsag. 

F. Rønnings begyndelse på »rationalismens historie« 
har, så vidt jeg kan se, sin særegne fortjæneste derved, 
at han udførligt hår oplyst, hvad der hidtil næppe har 
været tilstrækkelig påagtet, at der fra England er udgået 
en stærk indvirkning på åndslivet i Danmark i det attende 
hundredår. 

A. D. Jørgensen har for flere år siden ved det, han 
skrev om Evald i sine fyrretyve fortællinger af Danmarks- 
historien, vakt store forventninger om, hvad han kunde 
have at meddele om den digter, som han ikke betænker 
sig på at tillægge lige så megen betydning for det danske 
åndsliv som Holberg og Oehlenschlåger, og disse forvent- 
ninger vil sikkert ikke blive skuffede ved den smukke 
bog, han nu har udgivet, og som i mange retninger stiller 
Evalds levnet i en ny belysning. 

R. Petersen har til belysning af stemninger og til- 
stande i 1788 blandt andet fremdraget mange morsomme 
stykker af »Aftenposten«, et blad, som den gang blev ud- 
givet af Emanuel Balling. 

Min bog om »Oehlenschlåger og den romantiske 
skole« har til mål at oplyse, hvad der er sandt, og hvad 
der er vildledende i den påstand, at Oehlenschlåger er 
romantiker. Men den skulde tillige gærne give pålidelige 
bidrag til oplysning om overgangen imellem det attende 
og nittende hundredår i en let fattelig form. 

Den molbech-grundtvigske brevveksling har jeg haft 
rig lejlighed til at gåre mig fortrolig med, da jeg efter et 
ønske af den afdøde samler, professor Chr. K. F. Molbech, 
har besørget den trykt. I den indledning, jeg hår skreven, 
burde det måske have været nævnt, at professor Svend 
Grundtvig har forhandlet med sånnen af sin faders ungdoms- 
ven om de nu offentliggjorte breve. Man vil deraf skånne, - 


at den har beskæftiget professor Molbech i en årrække, 
13+ 

Den er et sidestykke til den af Svend Grundtvig ud- 
givne grundtvig-ingemannske brevsamling og for så vidt 
mærkeligere end denne, som breve fra menneskers yngre 
år for det meste afspejler deres indre stærkere, end hvad 
de senere i livet meddeler på denne måde. 

Er det fornåjeligt at få et pust fra de humane be- 
stræbelsers lyseste dage for 100 år siden, — er det umagen 
værd at dvæle ved vor »Aladdins« lykkelige fund i roman- 
tikens verden og ved hans endnu lykkeligere fund af sig 


selv på den nordisk-historiske grund, — og er det både 
gribende og lærerigt at fordybe sig i vidnesbyrdene om 
de stærke gæringstider 1 Grundtvigs liv, — så er det til 


visse også forfriskende at tage sig et bad i minderne om 
»felttogene« i 1848—50, da den danske menigmand viste, 
at frimandsretten havde styrket ham til stormandsdåd, og 
at de store folkeskjalde ikke forgæves havde draget, helte- 
skikkelserne frem som forbilleder for efterslægten. Det 
er en vakker fortælling, der i den smukke bog gives af 
mænd, der har fuld sagkundskab, og ved at optage de 
mange billeder fra samtidens kunstneres hænder i den, 
har forlæggeren ikke blot givet den kunstnerisk værd, men 
også gjort den til en »historisk kilde« for granskerne. 

i L. Schrøder. 


Om Varemarkedet. 
Af Chr. Faber. 


Koloniålvaremarkedet har i dette Efterår været usæd- 
vanlig livligt, og ikke så-få Artikler er gået væsentlig 
højere i Pris, tildels begrundet på betydelig højere Fragter 
og Kurser, men vel også fordi de meget lave Noteringer, 
som vi i flere År har haft på en Mængde Varer, har frem- 
kaldt et større Forbrug, og efterhånden formindsket Over- 

produktionen, ligesom Prisstigningen for enkelte Artiklers 
Vedkommende er fremkaldt ved en mindre Høst. 

Kaffe. Den Forventning, som en Mængde Forretnings- 
folk nærede til, at vi, begrundet på en større Rio-Høst 
iår, skulde få lavere Kaffepriser i dette Efterår (men som 
jeg på Forhånd satte Spørgsmålstegn ved) har ikke slået 
til, og Grundene, hvorfor denne Forventning ej er gået i 
Opfyldelse, skal jeg fremføre nogle af, da det såvel for 
Landmænd som Købmænd kan have sin Interesse at kende 
dem. Et anset Londonner-Hus skriver til sine Korrespon- 
denter: »Beretningerne fra Brasilien om den kommende 
Riohøst 1888—89 er noget modsigende; men den over- 
vejende Del af Brasil-Husene melde dog, at Regnen der- 
ovre gør stor Skade. — Artiklens Stilling, stærk i sig selv, 
vilde blive skæbnesvanger, når den næste Høst skulde 
blive lille, dog er det absolut for tidlig at sige noget be- 
stemt herom nu; men vi holder de nuværende Priser på 
Kaffe for billige, selv uden Beretninger om nogensomhelst 
Skade i Brasilien, og vi støtter denne Opfattelse på føl- 
gende faktiske Kendsgerninger: 

1. Efter mathematisk Beregning måtte Prisen på Kaffe 
idag være det dobbelte af, hvad den nu er. É 

2. Evropas Forråd er 76000 Tons mod 143,350 Tons 
forrige År. 1 Ton — ca. 2000 Pund. 

3. Verdensforrådet iår ca. 142000 Tons mod 237000 
Tons forrige År. 

4 Vexelkursen på Rio høj — pari Kurs eller derover. 

5. Små daglige Tilførsler i Rio. (I de senere Dage 
er de dog taget noget til). 

6. Abnormt Vejr i Brasilien, syndflodagtig Regn i 
en Tid, hvor tørt Vejr ellers er fremherskende. | 
7.… Arbejder-Spørgsmålet (Slavernes Frigivelse). 

8. Konsumen overalt uden Forråd. 

9. Revolution på Haiti. 

10. Den i Amerika for Tiden bestående Velstand, idet 
de amerikanske Farmers iår alene for deres Hvedehøst 
tager c. 100 Mill. Dollars (c. 375 Mill. Kr.) mere ind end 
forrige År, og Kaffe er den Artikel, der absolut bruges 
”" betydelig mere af på Landet, når Landmændene har bedre 
Tider, hvilket den iår i Amerika tiltagende Konsum af 
Kaffe tydelig beviser Rigtigheden af. Priserne er i den 

sidste Månedstid stegne 8 å 10 Øre, og Udsigterne er 
næppe for lavere Priser, men snårere for det modsatte. 
Sukker. Det er vanskeligt i Øjeblikket at sige noget 
bestemt om denne Artikel, dog mener jeg, at den ligger 
sundt, og at man med stor Opmærksomhed bør følge dens 
videre Udvikling. Her i Danmark er der høstet mindre 
Kvantum iår end forrige År; Sukkerindholdet heraf procent- 
vis det samme, men den fulde reelle Sukkerhøst er altså 
mindre iår end forrige Års Campagne. Fra hele Tyskland, 
Østrig og Holland lyder Beretningerne meget forskellige; 
men både Kvantum og Sukkerudbytte synes her alle Vegne 
at blive mindre iår end forrige År, og i forrige Uge ind- 
løb der fra Tyskland, Østrig og Holland sørgelige Efterret- 
ninger om, at den stærke Kulde, som her var indtrådt (i 
Østrig indtil 10 Celcius), havde ødelagt store Masser af 
de Roer (ca. ”/4 af hele Roearealet), der endnu ej var op- 
tagne af Jorden. Nogen sikker Oversigt over Udstrækningen 
af den Ulykke, som Frostvejret har forårsaget på Roerne 
i ovenfor nævnte Lande, kan man næppe vente, førend 
når Tøvejret indtræder; men ret oplysende er det, at 
Frankrig efter en enkelt Nats 8? Frost i Novbr. Måned 
1858, meldte om fuldstændig Ødelæggelse af de Roer, som 
dengang endnu befandtes i Jorden. I Holland har man 
iår indhøstet en lignende Erfaring. Fra Rusland lyder 
Beretningerne om en bedre Sukkerhøst iår end forrige År, 
og mærkelig nok har man her tilendebragt Høsten hurtigere 
end i det øvrige Evropa, så Frosten har her ej udøvet 
nogen videre skadelig Indflydelse. Fra Frankrig meldes 
der også om en bedre Høst iår end 1887; derimod viser 
det synlige Verdensforråd sig i disse Dage at være c. 500 
Millioner Pund mindre end forrige År, 750 Millioner Pund 
mindre end 1886. -Efterretningerne om Sukkerhøsten fra 
Kolonierne lyder nu meget tilfredsstillende. På Kuba har 
man fået så godt Vejr, at den Skade, som Orkanen der 
ovre for nogen Tid siden udøvede på Planterne, tildels er 
hævet. Øerne Portorico, Barbados, Martinique, Guade- 
loupe, Philippinen, Mauritius og Sandwichs-Øerne berette 


om større Høst end forrige År.  Sandwichs-Øerne regner 
lår på 10 pCt. større Høst, hvorimod Java — begrundet " 
på store Afleveringer i August — vil afskibe betydelig 


mindre for denne Campagne end forrige År. 

Cikorie. Priserne for denne Artikel har, lige siden 
samtlige danske Cikorie-Fabrikker sluttede sig sammen i 
en Ring, været meget høje, højere end de fornuftigvis 
burde være; nu er der imidlertid endelig af Hr. Johannes 
Lauridsen, Grønvang, rejst en Konkurrencefabrik, nemlig 
Cikoriefabriken »Nørrejylland« ved Vejen Station, der er 
knyttet til et større Landbrug, som for en Månedstid siden 
er trådt i Virksomhed, og som, ved Hjælp af sine aller- 
nyeste Maskiner, leverer et ganske fortrinligt Fabrikat. 
Denne Konkurrence har allerede trykket Prisen ca. 10 pCt. 

Frugter.  Mandler stiger stærkt, derimod er alle andre 
Frugter iår meget billige i Pris. Tørre amerikanske Æbler 
bruges ikke meget her i Landet, omendskønt det vist er 
et billigt og sundt Næringsmiddel f. Ex. til Æblesuppe. 

Kryderier er i samme Tidsrum stegne, for enkelte 
Artiklers Vedkommende som f. Ex. Nelliker, meget be- 
tydeligt. 

Kartofler og Kartoffelmel.  Kartoftelmel er i de 
seneste Måneder stegen ca. 60 pCt. i Pris; men om Ame- 
rika ikke her vil komme i Vejen med en Slæde, turde 
være et stort Spørgsmål; ti Kartoffelhøsten på den anden 
Side Oceanet er iår enorm og anslåes til 216,500,000 
Bushels (ca. 2 Skpr.), imod 134,000,000 forrige År. De 
nuværende høje Priser på Kartoffelmel er vel nærmest be- 
grundet på den slette Kartoffelhøst i Tyskland, men har 
vel også nok noget med Korntolden at gøre i det samme 
Land; ti her har man høj Told på Korn, hvorimod Kar-. 
tofler er »toldfri«. Da nu Rughøsten i Tyskland iår, som 
tidligere meddelt i »Danskeren«, er ringe, Priserne derfor, 
takket være også Korntolden, meget "høje for denne Korn- 
sorts Vedkommende, så bliver Følgen heraf let, at den 
store Arbejderbefolkning af den Grund tvinges til at for- 
bruge langt flere Kartofler end ellers; og denne Eventuali- 
tet tvinger da Priserne yderligere i Vejret. 

Ris. Fra Ostindien meldes om for lidt Regn fra flere 
Steder, fra andre større Strækninger derimod om store 
Oversvømmelser. .Priserne på Produktionsstedet er allerede 
stegne 10 pCt., så vore hjemlige Priser, skønt allerede for- 
højet ca. 1 Øre pr. Pund, når Hensyn tages til de nuvær- 
ende høje Fragter, må anses for meget moderate. 

Sago er i den sidste Måned gået ca. 137/2 Øre højere. 

Salpeter meget fast i Pris med opadgående Tendens. 

Kornmarkedet. Med det indtrådte varmere Vejr er 
Stemningen på Kornmarkedet bleven mattere og Priserne 
for Rug og Hvede ca. 40 Øre pr. 100 Pd. lavere end forr. 
Måned: men i det hele besværliggøres Kornforretningen her 
i Landet begrundet på de slette Kvaliteter, der gennem- 
gående er avlet iår. 2-rd. Byg flover. stadig mere og mere 
af, Englænderne er bange for vore Varer, og mener ej, 
de er spiredygtige nok til Maltbrug. Mon man ikke tør 
forvente, at vore Varers Spiredygtighed vil bedres lidt 
senere hen, ligesom det navnlig viser sig tydelig på Kløver- 
frø, der spirer slettere i Oktober end hen i Forårsmåned- 
erne? " Gennemsnitsprøver af rødt Frø viste således en 
regelmæssig Aftagen af de hårde Korn i Tidsrummet fra 
Novbr. 1884 til Maj 1885: Novbr. 25 pCt., Decbr. 18 pCt., 
Januar 14 pCt., Februar 10 pCt., Marts 9 pCt., April 8 
pCt., Maj 6 pCt. Fra Libau noteres Rug pr. Forår noget 
højere end i Øjeblikket. 

Foderstoffer. Priserne herfor hår siden min sidste 
Beretning i »Danskeren« været opadgående. Klid ca. 10 
pCt., Rapskager 3 å 4 pCt., Solsikkekager 4 pCt., Palme- 
kager 4 pCt. højere. Linkager og Hampefrøkager derimod 
uforandrede. 

Markfrø. Priserne på Kløverfrø og Græsfrø er faste, 
men i den sidste Måned uden synderlige Prisforandringer; 
kun ÅAlsike er yderligere steget ca. 10 Øre pr. Pd. 

Fedt. Amerika er flovet noget af; men Priserne er 
dog vedvarende at betegne som meget høje. Dansk Fedt 
var i Oktober Måned skruet op til en unaturlig Pris, og 
måtte derfor snart vige 5 å 6 Øre i Prisen; men det er 
sandsynligt, at vi må noget lavere endnu i den nærmeste 
Fremtid. Forøvrigt kan jeg henholde mig til, hvad jeg 
tidligere i »Danskeren« har skrevet om Fedt og Flæsk. 

Smør var i Begyndelsen af denne Måned flovt med 
dalende Priser, som dog nærmest var begrundet i den 
mindre gode Kvalitet, hvori Smørret som sædvanligt på 
denne Årstid fremkommer. I de sidste to Uger er Be- 
gæret i England efter vort Smør imidlertid tiltaget, og 
denne Uges Priser er igen i Niveau med de højest betalte 
Priser i dette Efterår. Hvorvidt Priserne vil holde sig i 
December, vil meget bero på Kvaliteten og Vejret; nogen 
væsentlig Prisforandring vil dog næppe ske. 

Odense, den 23. Novbr. 1888. 


205 
Hans Ågerbæk. 


Fynske præstevirksomhed og hjæmliv. 


I de dage, da Hans Agerbæk blev præst på Fyn, var 
der hårdt brug for en sådan udviklet præstemand, som 
med kærlighedens forstand kunde tage sig af de kriste- 
lige lægfolk og med sin rige livserfaring og levende kend- 
skab til skrifterne og kirkens historie kunde vejlede dem. 
Men en sådan ordets forkynder og præstemand var netop 
Agerbæk. 

Fem år iforvejen, den 19. februar 1829, var de gude- 
lige forsamlingers fader, den sjeldne prædikant, tømmer- 
manden Christen Madsen fra Bregnør, død. 1825 havde 
den gamle Svane lukket sine øjne. Men der var ikke 
foregået nogen synderlig forandring med de gudelige for- 
samlinger rundt om på Fyn. De, som havde gaver og 
følte kald dertil, trådte i spidsen for forsamlingerne, og 
af disse formænd var der i året 1834 sekten på Fyn. For- 
samlingerne, som hyppigst holdtes i gårdene, var snart 
mindre, snart større. De største ansloges til at være på 
400 mennesker; de almindelige forsamlinger på 100 men- 
nesker. Salmesang, bøn og oplæsning, navnlig af Luthers 
prædikener, var hvad man som oftest samledes om. I 
reglen prædikede ikke formændene selv, sådan som Chr. 
Madsen havde gjort. Den store ærbødighed for Christen 
Madsens minde som prædikant har sikkert bidraget til, at 
man var varsom med selv at prædike. 

Der var på den tid enkelte kristelige præster hist og 
her på Fyn, der nok kunde samle de opvakte fra deres 
egne sogne som fra nabosognene om søndagen; men de 
havde alligevel ikke forstået at vinde sig nogen ret tillid 
hos de kristelige lægfolk, dels fordi de udenfor kirken 


unddrog sig fra at tale til og med dem om kristendommen, 
»Danskeren", I. 14 

dels fordi de slet ikke gjorde forsøg på. at værge de op- 
vaktes forsamlinger mod de løgnagtige og hadefulde be- 
skyldninger, som offentlig fremsattes imod dem, navnlig 
af avisskriverne i Søren Hempels avis. 

Der var særligt to kristelige præster, hvis søndags- 
gudstjeneste i kirken var besøgt af adskillige opvakte. 
Den ene var Jens Frederik Boesen i Vigerslev, fd. 1765; 
»gamle Boesen« kaldtes han gerne. Navnlig hans kateki- 
sationer om søndag eftermiddag besøgtes af mange i flere 
miles omkreds. Blandt hans hyppige tilhørere var også 
Peter Larsen fra Skræppenborg. Da. Boesens hjæm var 
lukket for kirkefolket, sagde Peter Larsen engang: »Boesen 
skulde lukkes inde i kirken«. 

Den anden temmelig kendte kristelige fynske præst 
var Niels Christian Bendz i Søllinge og Hellerup, født 
1782. Bendz var af den gammeldags tro og stod vist i 
forbindelse med hernhuterne. Hver dag tog han sig et 
skriftsted. Han havde gennem en norsk præsteven fået 
en del sådanne skriftsteder anviste, som han så havde 
indelukket i en pose. En dag tog han hebr. 10, 36: >I 
have tålmodighed behov, at når I have gjort Guds vilje, 
I da kunne få forjættelsen«. Bendz forstod ikke, hvorfor 
han særlig den dag havde tålmodighed behov. . Han syntes 
nu var alt så lyst om ham, og han havde slet ingen mod- 
gang. Men inden aften fik han bud om, at hans eneste 
søn, der gik på Odense latinskole, pludselig var død. -— 
Den gamle præst havde særlig to unge venner i sognet, 
den ene var den nu afdøde, sjælden offervillige gårdejer 
i Havndrup, Jens Hansen. Dem gav han i deres unge 
alder hver en pose med skriftsteder. Hans eneste datter, 
der var en from kvinde, havde syet posen af simpelt grønt 
shirting, selv havde han efter sin norske vens opskrift 
skrevet bibelsprogene på små stykker blåt konseptpapir. 
Trods den udvortes simpelhed blev disse poser dog dyre- 
bare relikvier for begge ejerne. 

Men det var. først, da Agerbæk 1834 blev præst i 
Espe, at de opvakte fynboer fik en præst, de i alle måder 
kunde have tillid og kærlighed til. Og det kendtes snart, 
at Agerbæk var kommen til Fyn. Kun et par måneder 
efter hans tiltrædelse lod L. D. Hass, der dengang var 
teologisk kandidat, indrykke et stykke i »nordisk kirke- 
tidende« med overskriften »andagts-forsamlinger i Fyn«. 
Det er en begejstret bekendtgørelse fra den unge kandidat 
om, »at den talentfulde, for den gamle kristne tro ivrigt 
virkende præst, H. Agerbæk, har begyndt sin virksomhed 
i Guds kraft til manges frelse«. Det synes ham ikke ube- 
timeligt at bekendtgøre dette, dels for at kristne, som mene 
det ærligt med deres dåbspagt, kunde glæde sig derover, 
dels for at de kunne og skulle bede til herren for ham 
— som for alle kristne præster — at han vil skænke dem 
sin helligånd, at de kunne vidne for folket, prædike højt: 
omvender eder og tror evangeliet, at de kunne tale fra 
hjærtet til hjærtet og ej dysse folkene i søvn ved nette 
og pænt afrundede taler. Hass oplyser om, at han for 
nyligt har hørt pastor Agerbæk prædike for fuldt hus. 
Og hertil havde fornemmelig følgende bidraget meget. Den 
anden søndag omtrent, efterat A. havde tiltrådt sit embede, 
kom en mand til ham fra hans anneks og bad ham være 
tilstede ved en forsamling, han ønskede afholdt i sit hus 
om eftermiddagen. Agerbæk tog derhen, men fandt ved 
sin ankomst ikke blot det hus, hvor forsamlingen skulde 
være, men byen så opfyldt med mennesker, at det var 
højst rimeligt, at størstedelen var strømmede derhen af 
nysgærrighed eller af andre grunde. Han iførte sig derpå 
sin præstekjole, lod kirken oplukke og indbød alle til at 
følge sig derhen. Kirken blev nu propfuld, og han præ- 
dikede for dem. Det har været en betydningsfuld stund, 
ret et fremtidsfyldt øjeblik for Agerbæk den søndag efter- 
middag på Vantinge bys gade i den tætte folkeskare. Hvad 
vilde hele præsteskabet og folk i almindelighed sige, om 

han nu stillede sig i spidsen for »de-hellige«. Og svigtede 
han i denne stund, hvad vilde der så blive ikke blot af 
hans egen præstegerning, men også af den lille flok, som 
vilde komme til foreløbigt at stå uden hyrde. Der skulde 
mod til her at begynde. Men dette mod fik A. da også. 

Den samme sommer, 1834, gjorde Jakob Kristian Lind- 
berg en rejse omkring på Fyn til de opvakte. Han om- 
taler den samme første eftermiddags-forsamling i Vantinge 
kirke, men føjer til, at da A. endnu ikke havde noget be- 
greb om, hvor talrige forsamlingerne kunde være i Fyn, 
blev han næsten bange, da han så den store mængde, men 
fattede sig dog straks — og talede i den propfulde kirke 
til folkets glæde og opbyggelse. Og siden den dag holdt 
så Å. vekselvis forsamling i Espe og Vantinge kirker. »Og, 
skriver J. K. Lindberg, man kan komme på hvad kant af 
Fyn det være skal, man vil alle vegne træffe på folk blandt 
de opvakte, som har hørt A. og som med stor glæde taler 
om ham og hans bibellæsninger i de ovennævnte forsam- 
linger. Og skønt de kristne fra Kjerteminde, Svendborg, 
Fåborg, Assens og Middelfart-egnen vel må gøre en rejse 
på 8 til 10 mile for at kunne høre ham, afholder det 
dem dog ikke fra at komme såvel til hans prædikener 
som hans forsamlinger, hvor han altid har kirkerne ganske 
fulde«. 

At Agerbæk således med det samme knyttedes i glæde 
med stærke bånd til sin ny og rige præstegerning, derom 
vidner også den kendsgerning, at han den samme sommer . 
blev af grev F. A. Holstejn-Holstejnborg tilbudt et embede 
på hans godser, som var betydeligt større i indtægt end 
Espe, og i hvilket han vilde være kommen i nær berøring 
med mange af sine kristne præstevenner i Sydsælland, 
men han afslog det fristende tilbud for at blive i Fyn. 

Og der var hårdt brug for Agerbæks nærværelse på 
Fyn, ti i de nærmest følgende år var det hårde tider for 
forsamlingsfolket, modstanden rejste sig imod det, og øvrig- 

heden skred ind imod dem. Men som en køn og frimodig 
kristelig barnehelt stillede A. sig i gabet imod modstanden 
og ved sit offentlige vidnesbyrd søgte han at værge de 
troende lægfolk mod de grove beskyldninger for hykleri 
og afsindighed. I »nord. kirketid.« 1836 lod han indrykke 
et forsvar for de opvakte bønder i Fyn, der efter hans 
mening måtte tages som et vidnesbyrd ikke helt uden vægt, 
"eftersom han nu i to år havde levet i snevert samliv med 


dem. — Vi vil her meddele et brudstykke af Agerbæks 
kønne og interessante forsvar, bygget på jævne kends- 
gerninger. 


»Da jeg i året 1834 blev kaldet til præst i Espe, er 
det ikke at undres over, at jeg kom hertil med de gladeste 
forhåbninger om de opvakte bønder, og Gud være lovet, 
mine forhåbninger er ikke bleven skuffede. Det var mig 
slet ikke fremmed, at de, som ikke ere af denne verden, 
kun var lidt kendte og meget miskendte af verden. Der- 
imod var det mig påfaldende, at også alvorlige kristne 
udenfor bondestanden kun havde ringe tanker om de hel- 
lige, som de her kaldes, og anså- det ikke umagen værd 
at lære dem nøje at kende, ligesom de i almindelighed var 
dybt foragtede af de andre bønder, også af dem, der syntes 
at have lyst til Guds ord. Den eneste, som i mine menig- 
heder holdt forsamlinger, var en fattig husmand. Om ham 
hørte jeg straks ved min ankomst hertil de forskelligste 
rygter. De opvakte roste ham, de andre havde meget at 
udsætte på ham. Nogle sagde, at han var afsindig, andre, 
at han var en dagdriver, som forsømte sit arbejde for at 
prædike, andre beklagede ham som en ulykkelig tungsindig 
mand. Nu har jeg kendt denne mand i henved to år og 
nøje givet agt på hele hans levnet. Han har en god, sund 
forstand, men den er oplyst af Kristus; hvad den tænker, 
må altså være dårskab for verden. Han er både en flittig 
og duelig arbejder; ofte har han arbejdet for mig selv til 
min tilfredshed. Men om søndagen arbejder han ikke, og 

da han har en stor familie, er han, uagtet sin flid, kun 
fattig — det kan verden ikke finde sig i. De, som anså 
ham for tungsindig, må slet ikke have kendt hans sjæls 
tilstand. Jeg har set ham i meget trange kår, under hvilke 
de fleste vilde have forsaget; men ikke hørte jeg ham 
klage, altid var han barnlig glad i herren, ligeså vis på, 
at Gud vilde hjælpe ham, som om hån havde haft sin 
kiste fuld af guldpenge — og hans håb blev heller ikke 
skuffet. Dog bemærkede jeg også straks, da jeg lærte 
ham at kende, at han har meget stærke følelser, som let 
kunde misledes. Dersom jeg havde vist mig kold og fraå- 
stødende imod ham, ... så synes det mig rimeligt, at 
han vilde kommet i stor fristelse til at fatte ringeagt ikke 
alene for mig, men for hele præstestanden, til at stole 
for meget på sine egne følelser, og med al sin gode vilje 
både selv blive en sværmer og drage andre med sig til 
sværmeri:. 

Da jeg nu følte mig forpligtet til at sørge for deres 
opbyggelse, som følte trang til at anvende hele søndagen 
til andagt, bevægede ærbødighed for anordningerne mig 
til, helst at vælge det opbyggelses-middel, som mest er 


anbefalet, nemlig at holde bibellæsning i kirken . .. Da 
jeg hele sommeren holdt bibellæsning, ophørte i den tid 
forsamlingerne i mine menigheder af sig selv . . . Mange 


af de opvakte bønder fra fremmede sogne kom til min 
bibellæsning. Efterat vi havde forladt kirken, talede jeg 
ofte med dem og fik nøjere underretning om deres tro, 
deres forsamlinger og deres hele færd. Alt hvad jeg hørte, 
glædede mig og bestyrkede mine gode tanker om dem. 
Derimod havde jeg den bedrøvelse, at mange af de andre 
i mine menigheder forargedes ved at se deres kirker så 
meget besøgte af de hellige. Dels fornærmedes nogle over, 
at fremmede optog pladsen for dem i-kirken, dels var mange 
så forblindede, at de anså det for en stor skam, at deres 
kirker skulde være forsamlingssteder for de hellige, og 

deres præst, som de før syntes at ynde, skulde få det for 
verden saa foragtede spotnavn: den hellige præst. Denne 
fordom har jeg stræbt at bekæmpe både ved mit forhold 
og ved samtaler. Endnu har jeg kun hos enkelte været 
heldig dermed; dog skylder jeg mine godmodige sognefolk 
det vidnesbyrd, at de desuagtet have vist mig særdeles 
megen velvilje og tjenstagtighed, som jeg med taknemlig- 
hed påskønner. 

Da vinteren nærmede sig og dagene blev kortere, 
måtte jeg ophøre med bibellæsning i kirken. Savnet føltes 
af de opvakte, hvis ringe tal begyndte at tiltage i mine 
menigheder. Man klagede over, at husandagten fattedes 
liv... . Da forordningen af 13. januar 1741 tillader en- 
hver ordenlig kaldet lærer at holde forsamlinger både i 
sit eget og andres dertil bekvemme huse, anså jeg det i 
dette tilfælde for pligt at benytte denne frihed på de søndag- 
aftener om vinteren, når det var månelyst, og holdt snart 
bibellæsning i min præstegård, snart forsamling i andres 
huse, når man bad mig derom. Snart læste og talede jeg 
selv i disse forsamlinger, snart tillod jeg andre, som havde 
lyst og duelighed dertil, at læse en prædiken og indskærpe 
dens lærdom "med nogle hjærtelige formaninger, hvilke ofte 
opbyggede mig selv så meget, at jeg med fornyet, kraft 
kunde tale til hjærterne. Det er ubeskriveligt, hvilket liv 
der undertiden kan være i en sådan forsamling, hvor ingen 
er nødt til at være blot en stum tilhører, men enhver, 
som vil, kan tage virksom del i den fælles opbyggelse. 
Vel er der kun få, som have gaver til at tale; men Kingos, 
Brorsons og andre salmer ere de opvakte bønder så for- 
trolige med, at de kunne en mængde af dem udenad:")... 

Ved sådanne forsamlinger kan såre megen nytte stiftes. 
Når de, som har været i kirke, siden efter gudstjenesten i 
en forsamling høre en gudsfrygtig bonde med egne ord 


1) Det var gerne langelænderne, som i stort tal besøgte disse 
forsamlinger, der skulde lære de andre ny salmer og ny toner. 


212 


indskærpe hovedindholdet af præstens prædiken så simpelt 
og hjærteligt, at man ret kan fornemme, hvor inderligt 
han ønsker, at både han selv og alle måtte leve derefter 
— hvor meget må da ikke dette forstærke indtrykket af 
den prædiken, de have hørt i kirken? Således har jeg 
flere gange i forsamlinger hørt en levende genlyd af det, 
som jeg har sagt i min prædiken eller katekisation. . . . 
Megen "opbyggelse har jeg selv-og min familie haft i så- 
danne gudelige forsamlinger. ... Det falder mig nu ikke 
mere forunderligt, hvad en karl har fortalt mig om hans 
opvækkelse. Han havde før været en svirebroder, uagtet 
han var godt oplært, ja havde endog læst meget i det ny 
testamente. Det-var ham ikke skjult, at han vandrede på 
fordærvelsens vej, og han havde ofte de bitreste samvit- 
tighedsnag derover. Men den gamle syndevane var ham 
for mægtig. Han modstod den ikke. Da kom han engang 
i en forsamling og hørte der en troende bonde så tillids- 
fuld fremsige to vers af en salme; at han fattede mod til 
at begynde den åndelige kamp, der var ham saa fornøden. 
Nu stred han mod sig selv og vandt sejr og blev siden 
en alvorlig kristen. Så megen velsignelse havde han af 
de to salmevers, uagtet han nu ikke engang kan erindre, 
hvilke de var; men de kom fra et troende hjærte og 
hævede det med sig til frelseren, hvor det fandt hvile.« 
Således bliver Agerbæk ved med at drage eksempler 
ud af det virkelige liv for at give de opvakte sit gode 
vidnesbyrd. Han slutter med at sige: »I min stilling 
finder jeg det rigtigst selv at holde forsamlinger. Mene 
andre embedsbrødre, at en anden vej til opbyggelse for 
deres menigheder er bedre, da vælge de den. — Efter 
min anskuelse må jeg handle således som jeg gør; be- 
tragter nogen sagen fra en anden side, er det langtfra, jeg 
derfor miskender og dømmer ham. — Kun med hensyn 
til mig selv, og slet ikke til nogen anden, må jeg sige, 
at dersom jeg med den overbevisning, jeg har om de op- 

vakte, af menneskefrygt eller magelighed holdt mig tilbage 
fra dem og nægtede at sørge for deres opbyggelse ved 
forsamlinger, så måtte jeg anvende på mig selv, hvad man 
fortæller, at en jysk bonde skal have sagt, da han kørte 
forbi en mark, hvor et fugleskræmsel var oprejst for at 
kyse ræven fra nogle får: »Se der! der står en præst! 
Se, hvor han står og slår ud med armene som præsten 
på prædikestolen! Men om ræven tager et af hans får 
efter det andet, det bryder han sig ikke det allermindste 
om, han flytter end ikke en fod for at frelse det1« — 

I efteråret 1835 var der adskillige præster på Sælland 
og 'Lålland, der indgav petitioner til Roskilde-stænder- 
forsamling om at få sognebåndet løst; men da de kom 
for sent, blev de ikke dengang behandlede. Fra Fyn var 
der kun tre præster, som skrev under. Agerbæk skriver 
nyårsaften 1835 derom i et brev til sin præsteven E. Mau. 
Foruden sin egen underskrift havde han kun fået to til: 
Leth og Claus Holm fra Udby, der havde været i et besøg 
der på egnen. Hos præsten Lassen havde han været dagen 
i forvejen, men han underskrev ikke petitionen, »da han 
befrygtede, at sognebåndets løsning vilde forårsage forvir- 
ring i kirken, ja endog åbne døren for papismen i Dan- 
mark ved den større lærefrihed, der som en følge deraf 
vilde tilstås gejstligheden«. <A. indvendte herimod: »Vel 
indser jeg også, at vildfarelser mere åbenlyst vilde læres 
da end nu; men det mener jeg også er bedre end at de 
snige sig om i mørket. Jeg indser også, at når sogne- 
båndet blev løst, vilde måske mange forlade de kristelige 
præster og løbe til dem, der talte som verdens øren klø; 
dog tror jeg ikke, andre vilde gøre det end de, hvem 
kristelige præster kun ere til dom og ikke til frelse.« Ved 
samme lejlighed kommer A. til at meddele sin præsteven 
lidt om de kirkelige forhold i sine egne sogne, som viser 
os, at det var ikke her, den Espe præst havde sin største 
virkekreds. Det hedder: »I mine sogne er opvækkelsen 

» kun ringe, ugudeligheden stor, og hadet til de opvakte 
større end jeg har ventet. Jeg kan måske regne 5 familier, 
alle meget fattige, som høre til de opvakte. En gårdmands- 
familie begynder at drages til-dem; de fleste af de ældre 
i menigheden have nogenledes lyst til Guds ord, men de 
yngre, som her ere de herskende, ere vilde og kåde. — 
Hele sommeren igennem holdt jeg bibellæsning i kirken 
efter gudstjenesten, men havde langt færre tilhørere af 
mine egne menigheder end ifjor. Navnet »hellig« er så 
gruligt et skældsord for dem, at de skælve for at høre 
det. Deraf formoder jeg det kommer, at jeg har en meget 
talrig forsamling ved den sædvanlige gudstjeneste, men 
kun en liden til bibellæsning. En af de bekendteste op- 
vakte her i Fyn, Lars Møller fra Vigerslev, var i sommer 
i Espe kirke og blev efter gudstjenesten overfaldet af to 
ryggesløse personer og forhånet på flere måder til stor 
latter for menigheden, der kom fra kirken. Dog lod man 
mig gå hjem først. — Man trak ham i øret, kastede ham 
omkuld i en grøft, bandede ham skrækkeligt og ønskede, 
han matte synke levende ned i helvede, før han kom ud 
af byen. Således behandlede de en mand, der slet ikke 
fornærmede dem, ja nænnede ikke engang at fortælle mig 
deres slette opførsel. I vinter holder jeg forsamling hos 
mig, når der er sidst-tjeneste i Espe, og hos en husmand 
i Vantinge, når dér er sidst-tjeneste, dog aldrig uden det 
er månelyst og ikke længere end til kl. 74, for bogstavelig 
at efterkomme anordningen. Man vil sige, at en kanselli- 
skrivelse, som jeg igår så i »kollegialtidende«, skulde for- 
byde mig at lade nogen fra et fremmed sogn tale i nogen 
forsamling i mit sogn. Jeg kan dog ikke finde den mening 
i skrivelsens ord, skønt både præster og jurister påstå det. 
Hvad frdn. af 1741, som kun på ny er indskærpet, til- 
lader, mener jeg ikke nu er forbudt. Men en del ube- 
hageligheder vil jeg vel få i den anledning, og bønderne 
juble allerede over, at de afskyelige forsamlinger nu skulle 

få en ende. — Det er dog forunderligt, hvor de kunne 
være så forbitrede over den uskyldigste glæde i herren, 
som ingen i mindste måde nøder dem til at tage del i. 

For kort tid siden blev en gårdmandsdatter i Espe 
gift med en mand i Årslev, hvis familie var opvakt. 
Brudens forældre havde bedet mig om ved bryllupet at 
opbygge disse i den ene stue, medens nogle af gæsterne 
spillede kort i en anden stue og der dansedes i loen. — 
Her var nu sognebåndet løst, og i begyndelsen gik det 
" godt, det ene parti forstyrrede ikke det andet. Men længe 
kunde de andre ikke tåle, vi skulde glædes ved Guds ord 
i ro. Først begyndte kortspillerne at brøle lystige viser 
så højt, at det var os klart, det var lagt an på at for- 
styrre vor andagt, siden tvang de unge gårdens ejer til at 
overlade dem den ved os nærmeste stue til dans, og gjorde 
da sådan allarm, at vi måtte holde op.. Såsnart vi havde 
holdt op med vor opbyggelse, sagtnedes straks allarmen. 
De kunde godt have danset uden at forstyrre os; men det 
var dem ikke nok. Om fredagen gik det således til ved 
bryllupet, om søndagen kom de opvakte bryllupsgæster 
til mig i præstegården for dér uforstyrret at kunne op- 
bygge sig. Formodentlig har det bryllup været årsag i, 
at man denne jul har holdt, hvad man længe har truet 
med, at trække mig af i offer, vel denne gang endnu kun 
lidet; men det vil muligvis siden blive mere. 

Hvor min kone og jeg glæde os ved Deres lykke, at 
De har opvakte og tillige duelige tjenestefolk. Vi ere ikke 
så lykkelige. Vel ere vore tjenestefolk, især avlskarlen, ret 
duelige, så vidt jeg har mærket det, tro, og, når vi se og 
høre det, skikkelige. Men de opvakte ere dem alle en 
torn i øjet. Kommer en enkelt af disse en søndag ind i 
borgestuen, må han vente at blive drillet; kommer mange 
derind, løber karlene ud, som det var kolerasyge, der kom, 
og gå enten ud i gården eller sætte sig i køkkenet og 
skotte hen imod borgestuen med et blik, som udtrykker 

indædt harme og den dybeste foragt. Med usigelig stor 
bedrøvelse har jeg endog hørt fortælle, at de, som tjene 
den hellige præst, må, når de komme blandt deres jævn- 
lige, redde deres gode navn og rygte ved den grueligste 
banden og liderligste tale for at vise, de dog ikke er af 
de afskyelige hellige. Min kone og jeg har dog aldrig hørt 
sådant af dem, der for tiden tjene os. Da jeg kender 
deres tænkemåde, overtaler jeg dem naturligvis aldrig til 
at deltage i mine forsamlinger, nægter dem ikke at gå til 
gilde, ja jeg går endog så vidt, at jeg, efter at have præ- 
diket og talet en hel dag igennem, går hjem fra forsam- 
ling i et hus på Vantinge mark, 5 fjerdingvej fra Espe, 
for at min kusk ikke skal plages med at vente efter mig 
(at komme i forsamlingen tager han sig nok i agt for, 
hellere fryse på marken) og således fyldes med bitterhed 
mod de opvakte, ja mod herren selv, og fristes til at måtte 
redde sit gode rygte på ny ved foran nævnte skønne op- 
førsel. Dog holder jeg aftenbøn hver aften med min 
familie og tjenestefolkene. Vil nogen ikke deltage deri, 
kan han lade være. — Et par karle vilde i begyndelsen ikke 
være. med og sad kun og så arrigt til os andre; men da 
det ikke generede mig, kom de snart med og synes nu 
endog at have lyst dertil. — Opvakte folk har jeg hidtil 
ikke kunnet få, en enkelt frygter for at komme mellem de 
andre. Til sommer skal jeg dog have en opvakt pige. Gud 
styre det således, at det må blive til hendes og de andres 
gavn, og ikke til hendes fald. Næppe vil hun blive fri 
for slemme drillerier. 

Her har De nu en kort skildring af min stilling i det 
åndelige, I verdslig henseende er tienden omtrent 180 td. 
korn, pengeindtægter omtrent 230 rd., præstegårdens jorder 
60 td, land god jord, men udyrket og meget besværlig at 
drive. Mine udgifter i rede penge er 500 rdl., førend jeg 
får noget til min familie, dog er deri folkeløn medregnet. 
Altså ser De, jeg heller ikke i den henseende kan vandre 

på roser. Mine flytninger og dermed forbundne nådensår 
have sat mig i 1200 rdl.s gæld, præstegårdens indløsning 
medregnet. Hidtil har jeg dog i rette tid betalt enhver 
sit og håber ved Guds nåde også at kunne gøre det i 
fremtiden. Desværre lader jeg mig altfor let nedslå af 
næringssorger«. ... 

Blandt de opvakte, der langvejs fra søgte Agerbæks 
kirke og bibellæsning, var også Peter Larsen fra Skræp- 
penborg. Han kom gerne kørende med et svingende læs 
af kirkegængere. Det var Peter Larsen, der skaffede A. 
det første opvakte tyende i ovennævnte opvakte pige, en 
datter af skomager Knebus i Pugestræde i Odense. Gamle 
Knebus' hjæm var på den tid samlingsplads for de troende. 
Peter Larsen kom der jævnligt. En dag kom Peter ind 
og sagde, at Rikke Knebus nu skulde rejse ned og tjene 
A. Hun var dengang 18 år. 

Det suk, som Å. og hans hustru begge i lige høj grad 
følte efter at få troende tjenestefolk, for at det kristelige 
hjæmliv kunde blive så fyldigt som muligt, opfyldtes også 
snart. Tre år efter at de var kommen til Espe, var alle 
tjenestefolkene i præstegården, tre karle, en røgter og tre 
piger, kristelig vakte mennesker. 

Der var en ældre karl, Mads Jørgensen fra Vantinge, 
som tjente på herregården Nordskov. De gudelige forsam- 
linger hos Rasmus Knudsen —. det var husmanden på 
Vantinge mark — havde tiltrukket sig karlenes opmærk- 
mærksomhed på Nordskov. De vilde så derover en aften 
for i samling at drive løjer med de hellige. Mads Jørgen- 
sen var i deres tal. Rasmus Knudsen, som straks skøn- 
nede, hvad disse fyres hensigt var, tog meget mildt imod 
dem. Han bad dem venligt om deres huer, idet han føjede 
til: »I ser jo, vi har kun lille plads her i huset, men så 
skal jeg gæmme huerne så længe«. De måtte nu ud- 
levere deres hovedtøj og vare således bundne. »Vær s'go 
og drik engang«, sagde R. K. så til dem, idet han rakte 

dem ølkanden, »I skal ikke være bange, der er ingen hellig- 
hed i øllet«. Dermed blev de flove og afvæbnede med 
det samme. Men Mads Jørgensen blev så tiltalt af for- 
samlingen, at han fra den tid var en stadig gæst der og 
blev således vakt. 1837, da Mads var lidt over de 30, 
kom han til at tjene Agerbæk for avlskarl. Samtidig med 
Mads kom en 19-årig pige fra Vejstrup, Johanne Hans- 
datter, til at tjene i præstegården. Hun var af troende 
slægt. Hendes fader var en fattig husmand ved siden af 
Vejstrup kirke. De gudelige forsamlinger havde alt grebet. 
om sig på hendes fødeegn. Da hun skulde ud at tjene, 
vilde hendés forældre gerne have hende et godt sted, hvor 
hendes kristelige barnetro kunde blive bevaret. Johanne 
kom da til Agerbæk i Espe. 

Hjæmlivet i præstegården var såre skønt. Alle skulde 
dele det bedste med hinanden. Og nu kunde de det også. 
Jævnligt samledes begge præstefolkene og deres tyende 
om aftenen i folkestuen og talede med hinanden om 
. kristelige ting. Men særligt var det »madammen« og Mads 
avlskarl, som var ældre end de andre tjenestefolk, mellem 
hvilke ordskiftet gik livligt. Og det var et sådant værdi- 
fuldt ordskifte, at de unge måtte lytte dertil. 

Agerbæk sad en stor del af dagen i sit studerekammer. 
Hans hustru derimod, som var en elskelig troende kvinde, 
var stadig i virksomhed i dagligstue, i køkken og kælder. 
Undertiden kunde hun opmuntre manden til at gå ud i 
marken og se til folkene, navnlig i høstens tid, men A. 
gik ind i sit studerekammer. Han overlod hele gårdens 
drift til Mads og. kunde dristig gøre det. »Madammen« 
var af naturen ilter i sind og kunde stundum blive meget 
hæftig. Men når hun som hos den unge tjenestepige Jo- 
hanne, der var stille af naturen, mødte sagtmodighedens 
tavshed, når hun skændte, så lagde bølgen sig snart igen, 
og så kunde hun bagefter nærme sig så ydmygt og kærligt 
for at gøre det godt igen. Og på den måde voksede der 

med tiden et inderligt venskab op mellem præstekonen og 
den simple tjenestepige. Og når så Agerbæk kom ud af 
sit kammer, hvor bøn og studering havde fyldt hans tanke, 
og gik ind i husfællernes kreds, så var det som mildhedens 
sol lyste ud over dem alle med velsignelse i sit følge. 
Men navnlig åndede den rige stille fred. ud over dem alle, 
når han i vinteraftnerne samlede alle husets folk om sig 
i dagligstuen, sang med dem de gamle kærnesalmer og 
læste højt for dem enten af Luthers postil eller af Hof- 
ackers prædikener, som ved slige lejligheder var hans 
yndlingslæsen. 

Det kønne, patriarkalske hjæmliv, som førtes i Espe 
præstegård, og som måske var Å.'s største smykke, fort- 
sattes i Øster-Hæsinge præstegård, hvorhen han forflyt- 
tedes 1841. 

I Øster-Hæsinge vilde Agerbæk ikke selv drive jorden. 
Han forpagtede den ud til sin gamle avlskarl, Mads, der 
siden hen er kendt iblandt de opvakte fynboer under 
navnet Mads forpagter. Ved samme lejlighed stod Mads” 
bryllup med Johanne. De fik en længe af præstegården 
at bo i. A. gjorde deres bryllup. Af deres eget tarvelige 
og sparsomme indbo gav præstefolkene de nygifte, hvad 
de kunde undvære, senge og sengklæder, stole- og folke- 
stuebordet o. s. fr. »Madammen« flyede den vordende 
forpagterkone brød og smør og ost m. m., og sagde til 
hende, det skulde hun nu skære af om morgenen til 
bryllupsgæsterne. Disse bestod i nogle enkelte slægtninge, 
men. ellers var det troende venner fra Espe og Vantinge 
og omegn. Gildet stod hos præstens, og ovenpå sang de 
og holdt kristelige taler —; der var ikke dans og slig 
morskab, men udelukkende. »kristelig opbyggelse» til at 
fejre højtidsdagen med. 

Præstefamilien og hans forpagterfolk delte nu frem- 
deles i barnlig fortrolighed og kærlighed alt det bedste 
sammen. Det var, som der kun var ét hjæm. Om jule- 

aftenen samledes de alle i præstens stuer. A. læste da højt 
for dem, som oftest »missionsberetninger«, og de sang 
julesalmerne "med hinanden, og AÅ. holdt en hjærtelig, 
mange gange gribende bøn, hvori han takkede herren, 
fordi han i sin kærlighed havde ladet sig føde til verden 
i julenatten —; og så bad han så inderligt herren om, 
at han nu fremdeles vilde bo i deres hjærter. — Skær- 
torsdag aften samledes de også alle i præstegården. Der 
blev talt og sunget om Jesu lidelse og piner, man fulgte 
ham i mindet og med tårer på hans gang ind i Getsemane, 
og gik aldrig den aften i seng før efter klokken 12. — Når 
høsten var endt og »mikmus-nadveren« var nydt hos Mads 
forpagters, mødte hele præstens familie med alle høst- 
folkene i Mads' små stuer til en lille forsamling, hvor A. 
så stod frem og takkede Gud for høsten. — Julemorgeu 
og nyårsmorgen begyndte de gerne med et hønnemøde i 
forpagterboligen. 

Fra 1842 og i halvfjerde år var Hans Jørgen Marius 
Svendsen huslærer for Agerbæks børn. Det var navnlig 
sønnen i huset, med hvem de selv havde læst, at A.'s 
hustru gerne nu: vilde have huslærer til. »Vi får vel råd 
til det, Agerbæk«, sagde hun. Foruden A.'s to børn kom 
Svendsen tillige til at læse med et par andre børn; der- 
iblandt var en plejesøn af A., Schroll. Da det en dag 
kom til forhandling om, hvad A.'s søn og plejesøn vilde 
være, ønskede sønnen at blive landmand, hvad han også 
blev. Plejesønnen derimod forbavsede de fredelige be- 
boere af præstegården med, at han vilde være militær; 
det var hans bestemte ønske. Straks var A. ikke glad 
ved det — og trak sig tilbage i sit studerekammer. Da 
han atter kom ned i dagligstuen, var han undergået en 
hel forandring og ligesom besjælet af en krigerisk ånd. 
Da for han også op og ned i stuen i fyr og flamme over 
Napoleon den stores felttog, som han fortalte om. — Ja, 
plejesønnen måtte blive militær; men på den betingelse, 

at han skulde blive general! Det lykkedes også mange 
år efter. Plejesønnen blev kommanderende generalmajor 
i den danske hær. 

Den 26-årige unge teologiske kandidat, som var en 
indfødt Kjøbenhavner, havde tidlig hørt Grundtvig og følt 
sig tiltalt af hans vidnesbyrd. Men han vilde nu gerne 
en tid, inden han selv blev præst, leve ude på landet for 
at komme i nær berøring med kristenlivet, som det teede 
sig der. Derfor valgte han lærerpladsen i A.'s hjæm. I 
begyndelsen smagte det gudelige forsamlingsliv ikke den 
unge tankerige og tankeklare Svendsen, der alt dengang 
stod fuld af livskraft. Men en opvakt gårdmand fra Horne, 
Mads Larsen, som selv var en såre stærk natur og som 
var en stadig gæst i præstegården, fik indflydelse på Svend- 
sen og det sådan, at han kom op for forsamlingerne. Men 
i As hjæm og kirker vilde Svendsen dog ikke deltage i 
de gudelige møder som taler. Dertil følte han altfor meget 
sin egen ringhed overfor den ældre og udviklede A. Men 
ved møder udensogns kunde Å. undertiden bede den unge 
mand tale et ord til slutning, hvad han så også gik ind 
på og gjorde det friskt og godt. — Derimod var Svendsen 
en hyppig gæst hos Mads forpagters. Og i de år, han 
var i præstegården, var det stadigt ham, der julemorgen 
og nyårsmorgen holdt den egenlige bøn hos Mads'. Mads, 
som selv var usædvanlig barnlig og sjæleglad i sin kristen- 
dom, plejede ved den lejlighed gerne van selv at slutte 
med en lille enfoldig bøn. 

Et vidnesbyrd om den barnlige patriarkalske tanke- 
gang hos Agerbæk er også følgende lille træk. Det var 
"et forår, mens han var i Espe; der faldt slet ingen regn, 
og markerne var så tørre. Da lyste A. til Gudstjeneste 
en fredag, uden for reglen. Den dag holdt han en prædi- 
ken og bad om regn. Og fra den tid og til sin død holdt 
A. stadig en gang om foråret på en hverdag »sædeprædi- 
ken«. Så hændte det sig i Øster-Hæsinge en vår, at man 

kom til at trænge hårdt til regn. .Sognefolkene kom og: 
spurgte Mads forpagter: »Vil præsten dog ikke snart holde: 
sædeprædiken«. — Også de ikke-troende i sognet håbede på 
deres præst i dette stykke. — Da fredagen kom, holdt A. 
sin sædeprædiken, bad Gud om regn; — og straks efter 
faldt regnen fra himlen. 

Mads forpagter var A. til hjælp på flere måder. Der 
skulde rides fastelavn efter gammel sæd og skik af de 
unge i Ø.-Hæsinge. Men de kom først ind til Mads for 
at høre ham, om det kunde gå an for den ny præst at 
ride også ind i præstegården, da han var hellig. Det kan: 
I godt gøre, sagde forpagteren, men præsten vil holde en 
formaningstale til Eder. Herom skøttede de unge ikke og 
blev borte. — Alt som avlskarl i Espe var Mads gerne 
ude om søndagen at se til de syge i sognet, især de: 
gamle, som lå for døden. Han kunde tale så umiddelbart 
frisk og barnligt til dem, at flere af dem fik godt af hans 
sjælepleje.. Da Mads var bleven gift, skulde han gerne, 
når det var måneskinsaftner ud på sådanne sygebesøg. 
Hans hustru var glad derved — for som hun sagde ham 
— så fik hun så meget godt at høre, når han kom til- 
bage. Engang kom Mads meget oplivet hjæm fra en gam- 
mel mands dødsleje. »Nu skal han nok gå frelst og glad 
bort«, sagde han. De unge i huset skøttede ikke om de 
»hellige«, men den gamle havde desuagtet bedt Mads blive 
ved med at komme til sig. — Selv kunde Mads ikke 
synge, men han bad da Hans, der var karl hos A., at. 
følge med sig, han kunde nemlig synge kønt for de syge. 
Samme Hans kom forresten siden til at tjene Frits Bojsen 
i Skjørpinge. 

Agerbæk var glad ved denne lille virksomhed blandt 
sognets syge, som Mads havde sin store glæde i. Det lå 
nemlig ikke for A. selv at være noget for de syge, med 
mindre der kom særligt bud efter ham. Dertil var A. for 
undselig. Den »gamle grevinde« på Arreskov kom hyppigt 

i kirke i Øster-Hæsinge. En dag fik A. bud gennem en 
troende pige, som tjente grevinden, at hun var meget syg, 
om han ikke vilde se til hende. Det var pigen, der på 
egen hånd havde sendt dette bud. Men A. lod så først 
forhøre hos grevinden, om hun ønskede, han skulde komme. 
Ja, det vilde hun gerne, men først den næste dag. Da 
var hun død. ; 

Om foråret og efteråret ved de store altergangstider 
havde A. det strængt. Han kunde vånde sig som i den 
største nød over de mange, der da kom til herrens bord, 
men som til daglig levede et vantro og gudforladt liv. 

Den 30. september 1841 kaldtes Hans Agerbæk til 
sognepræst i sit gamle barndomshjæm Øster-Hæsinge og 
Hillerslev. Dette præste-embede havde i over 100 år 
været som et stamhus i familien. Før A. kom til at til- 
bringe sine sidste 28 år i dette kald, havde hans fætter, 
senere stiftsprovst Svitzer i Odense, været præst der; før 
denne hans fader, den ældre Svitzer, før ham hans sviger- 
fader, provst Bachmann, som atter efterfulgte sin sviger- 
fader, provst Hee. Egnen var fuld af minder, der gik 
som overlevering fra slægt til slægt. I et hult træ på 
vejen til Arreskov var kærlighedsbreve mellem en af præ- 
sternes døtre og hendes tilkommende mand, dengang hus- 
lærer på Arreskov, lagt hen til stadig brevveksling. I et 
gammelt lysthus i haven var flere par i familien bleven 
forlovede. Agerbæk kunde her leve i minder fra sin slægt 
på alle kanter. 

Præstegården lå i en frodig og venlig egn; en fjerding- 
vej derfra lå den store Arreskov sø med det gamle AÅrre- 
skov og en halv mil borte Trolleborg med sine store skove 
foruden flere andre herregårde med deres kønne omgivel- 
ser. Men sans for naturens skønheder havde A. ikke 
meget af. Det undrede stundom hans slægt, når de fik 


ham med ud til et smukt sted i egnen og selv var fulde 

af beundring, da var han i reglen fraværende med sin 
tanke. 

Det kostede Å. stor overvindelse at søge Ø.-Hæsinge 
sognekald. Forholdene i Espe var nemlig efterhånden 
bleven helt fredelige. Den tid var forbi, da sognefolket 
kastede sten mod kirkevinduerne, når han holdt sine bibel- 
læsninger derinde for de mange udensogns folk. Enten 
var de blevne blødgjorte eller var sløve i det.  Befolk- 
ningen i Øster-Hæsinge derimod var hård og stridbar af 
sig. Ås fætter havde ligget i stadig kamp med dem. 
Han ømmede sig derfor meget ved at søge det embede; 
men da det — som sagt — halvvejs betragtedes som et 
familieembede, gik han i Guds navn ind derpå. 

Det var et grumme tarveligt hus, Agerbæks førte i Ø.- 
Hæsinge. Man skulde nok vanskeligt finde noget mindre 
æstetisk skønt end stuerne i deres præstegård. De fleste 
værelser var kun hvidtede og med bræddeloft. I de dag- 
lige opholdsværelser var der sand på gulvet. Møblerne 
var noget af det mindst smagfulde, man kunde se. 
Sofaerne hårde som et brædt. Kun præsten havde en 
umagelig kurvestol, ellers var alt gamle stole. Der blev 
så at sige aldrig anskaffet et nyt stykke til huset. Man 
studsede ved en sådan tarvelighed. Storstuen var bog- 
stavelig kun møbleret med store, malede dobbelt-klæde- 
skabe, hvoraf i det mindste det ene tilhørte en af tjeneste- 
pigerne. Også husholdningen var yderst simpel og ensformig, 
men alt rigeligt. Den eneste luksus, der brugtes, var et 
glas meget dårlig vin, som A. daglig drak til sin mad. 
Haven var som huset tarvelig og ensformig, passede væsen- 
lig sig selv, med stive, lige gange, med ribs og stikkelsbær 
på siderne. 

Men uagtet al denne ligegyldighed for de mange små- 
ting, der gør livet til daglig skønt og tiltalende, blev Øster- 
Hæsinge præstegård et underligt rigt og betydningsfuldt 
sted for adskillige både af slægten og omegnens folk, ikke 

mindst blandt den opvoksende ungdom også fra de store 
gårde i nabolavet. Slægtens børn fra hovedstaden og 
andetsteds fra, som i sommerferien gæstede »onkel Ager- 
bæks«, var betagne af dette hjæms glans. Ti her kunde 
de nyde den ubundne frihed. De måtte lege, tumle sig, 
spise frugt, køre i marken på kornlæs, endog komme for 
sent til måltiderne uden at høre et straffeord derfor. Det 
var frihedens lykke, der gjorde Ø.-H. præstegård til deres 
ønskers mål. Og når så de unge af slægt og kendinger 
kom ind under dette præstetag, så måtte de mer eller 
mindre bevidst have følelsen af den ånds magt, der udgik 
fra den stille, tavse præstemand og fra hans alvorlige, 
kristelige hustru, »tante Marie«. A. talte kun sjeldent 
med dem, men når de mødte ham i have eller stue, havde 
han et forunderligt mildt og kærligt blik, som viste dem, 
at han trods sin tilbagetrukkethed dog havde øje og hjærte 
og interesse for den enkelte. Såvel den tavse bordbøn 
før måltidet, hvor han altid sad dybt hensunken, som den 
højtidelige følelse, når han kom ind i præstekjolen og 
fulgtes med dem til kirke og de hørte ham prædike med 
stor kraft, hørte hans smukke messe fra alteret og til 
slutning altid sang: »Så vil vi nu sige hverandre farvel« 
— alt dette gjorde, at der knyttedes for dem en stille 
andagt til opholdet i Øster-Hæsinge præstegård. Men for 
en enkelt af dem, der i en ældre alder efterhånden selv 
kom ind under stærk religiøs vækkelse, gik det mere og 
mere op, at i Agerbæks hjæm dér virkeliggjordes et sandt 
kristenliv, dér levedes der i bøn og tro, dér var dette livs 
fristelser overvundne, så vidt det kan ske på jorden, dér 
levede man enfoldig som menigheden i de første tider, så 
tarveligt, jævnt og nøjsomt, så ligestillet med bønder og 
småfolk og så parat til at hjælpe enhver, der trængte. 
Og hvor dette syn klaredes hos den yngre, som gæstede 
As hjæm, der kom også modet til at spørge præste- 
manden om de dybeste tings forståelse. Og A. gav altid 

et forunderlig klart og tilfredsstillende svar, tillige meddelt 
så mildt og beskedent, som var han den yngres ligemand. 
Og kom der præster eller oplyste lægfolk i besøg i præste- 
gården, så var det godt at sidde og lytte til samtalerne, 
som ikke førtes i fornem tilbagetrukkenhed i studere- 
kamrets aflukke, men inde i dagligstuen, tilgængeligt for 
kvinder og børn, bønder og tjenestefolk. Det var som 
kilder til forfriskelse for den enkeltes åndsliv, der under 
disse samtaler vældede frém. Det var en »dagligstue- 
kristendom«, hvor man under den daglige beskjæftigelse 
med håndarbejde, tegning.o. s. v. eller under måltiderne 
fik de dybeste indblik i Gudsrigets tanker, som gjorde, at 
det gik op for én, hvorledes kristendommen skal være 
surdejgen, der gennemtrænger og forklarer det hele hver- 
dagsliv — eller hvad Spurgeon vilde kalde »mandags- 
kristendom« og ikke blot »søndags-kristendom«. 

Med egnens præster havde Agerbæks så at sige ingen 
omgang. Bendz i Søllinge vår en tid den eneste, der be- 
søgte dem sammen med sin fromme datter. Derimod fik 
de af og til i ny og næ besøg af præster langvejs fra, 
navnlig sådanne gode præstemænd, som gæstede de fynske 
kristelige forsamlinger. 

Jak. Kr. Lindberg besøgte A. i trediverne på en af 
sine fynske rejser og talte i kirken i Vantinge. Lindberg 
havde først været i Odense for at tale med biskop Faber 
om de gudelige forsamlinger. Han ringede på døren og 
fik at vide, at bispen var hjæmme. Faber kom ud og 
spurgte, hvem han var. Men da svaret lød: »Jeg er ma- 
gister Lindberg«, sagde bispen: »Med Dem vil jeg ikke 
tale«. — »Jo vist skal De tale med mig«, sagde Lindberg. 
Nej, bispen vilde ikke. — »Jeg forlanger, at De som biskop 
skal tale med mig«, gentog Lindberg. Og nu måtte Faber 
lade ham ind og samtale med ham. — På denne rejse 
talte Lindberg i Gæstelev kirke. De opvakte fra lang om- 
kreds vare mødte. Men Lindberg kildrede ikke deres øren. 

Han talte nemlig flydende og med kraft om de dødes rige 
efter sin milde, klare oplysning. Det huede slet ikke de 
"opvakte. Og da Lindberg sluttede sin tale med at give 
dåbspagten sit vidnesbyrd, kunde de aldeles ikke få godt 
"deraf, da han lige iforvejen var gået imod deres mørke 
forestillinger om dødsriget. — Dog mødte de opvakte fuld- 
talligt, da Lindberg et par dage derefter prædikede i Ager- 
bæks kirke i Vantinge. 

A. hørte til den præstekreds, der ved frivillige venne- 
:gaver støttede Lindbergs hus. Da i de samme år madam 
A.'s søster i Kjøbenhavn blev sindssyg, sendte de Mads 
;avlskarl og Rikke derind. De tog ind på et gæstgiversted, 
hvor Peter Larsen just i de samme dage logerede. Om 
"aftenen hørte de ham oppe i skænkestuen disputere med 
nogle gendøbere; men den næste dag var han inde hos 
maleren Scheuermann og stredes med ham mod Grundt- 
vigianismen. Den samme dag var A.'s pige ude hos Lind- 
bergs på Frederiksberg med en gave fra A.'s, der bestod 
i en otting smør, en fjerding gryn og en gås. Det var en 
rig gave efter deres små kår; men »Guds børn vilde den- 
gang gerne dele med hinanden«. 

Medens Frederik Helveg var huslærer på Lammehave 
i S. Højrup sogn, var A. engang en rejse i Kjøbenhavn. 


De opvakte i Espe bad da Helveg om at holde forsamling ” 


i Espe præstegård. Han gik ind derpå. Han var stærk 
i ånde. Ved slutningen af sin tale råbte han ud over for- 
samlingen: »Alle de, der har Jesus kær, kaster Eder i 
støvet med mig og beder«. — Fr. Helveg kastede sig da 
på knæ — der gik en sitren gennem dem alle, de tøvede 
et øjeblik, men snart lå selv de, der ellers ikke havde med 
troen at gøre, bøjede i knæ, medens Helveg bad. Da de 
rejste sig op, var der nogle, som kom til at tænke på, 
om det nu også havde været ret, især da Agerbæk ikke 
var hjæmme. De bleve da enige om at skrive til A. 
derom. Mads kunde ikke skrive, men så fortalte Johanne 

Å. i et brev om dette optrin. Han havde intet at ind- 
vende derimod. 

I året 1841 kom P. A. Fenger fra Slotsbjærgby og 
I. G. Willemoes fra Herfølge (den gang 60 år gl.) på en 
rundrejse i Fyn til Espe præstegård. Det var en stor fest 
— også for tjenestefolkene, ti de fremmede præster slap 
ikke for at bære et godt ord frem i præstegården i den 
lille improviserede forsamling om aftenen, hvortil de en- 
kelte troende i nabolavet blev indbudt af »madammen« 
ved en af hendes piger. Ved samme besøg sørgede »madam- 
men« også for en af sine tidligere piger, Rikke Knebus, 
der nu tjente i Tommerup præstegård. Madam A. bad 
nemlig Willemoes, når de kom den næste dag til Tomme- 
rup, da at hilse på denne pige og tage sig lidt af hende, 
eftersom hun gik så ene derovre. Om formiddagen var 
der så Gudstjeneste i Tommerup kirke. Peter Fenger talte 
fra korsdøren. Om eftermiddagen skulde der være for- 
"samling på Skræppenborg hos Peter Larsen. Rikke gik 
ude i præstegårdshaven ved »buskegangen«; Willemoes. 
kom ud til hende, klappede hende på skuldren og talte 
venligt til hende. »Du er nok her i ørkenen, min pige«, 
sagde han. Hun måtte bekræfte det. Da begyndte Wille- 
moes at fortælle hende om Gud, som var mægtig til at 
føre sit folk gennem ørkenen ind i Kanaan. Det blev så. 
til en hel prædiken — idetmindste for Rikke — og det 
en sådan, som hun længe havde godt af. Willemoes 
spurgte hende, om hun gerne vilde med til forsamling om 
eftermiddagen, og da hun havde stor lyst hertil, gik han 
ind til præstens kone og skafféde hende lov til at følge 
med til Skræppenborg. Her var der over 400 mennesker 
samlede fra alle kanter. Peter Fenger og Willemoes talte. 
En bøsse var hængt ud, hvori Peter Larsen samlede penge 
til Kristiansfelderne”). Rikke havde engang som ganske 


1) Denne bøsse kom frem ved ,,Løventhals møde" i Dons. Peter 
stod frem og sagde, han havde en gammel bøsse, han ikke længe 

ung hjæmme i Odense bragt et pengebrev på posthuset 
fra Peter til Kristiansfeld med 50 rdl. i. 

Blandt andre præster, som således gæstede Agerbæk, 
kan nævnes Mau, P. K. Algreen og Frits Bojsen. I som- 
meren 1842 kom F. Bojsen på hjæmvejen fra en rejse i 
Jylland ind til sin ven i Øster-Hæsinge præstegård. Og 
Bojsen slap ikke for at holde forsamling. Dette gav an- 
ledning til, at der senere fra de opvakte Fynboer kom en 
opfordring til F. Bojsen om at søge det 1844 ledigblevne 
embede i Brahe-Trolleborg, hvor grev Reventlow havde 
kaldsretten. Bojsen, som var bleven anbefalet til greven 
af grevinde Holstein, foreslog, at man dog først skulde 
høre ham prædike, og han rejste da derover, ledsaget af 
sin ven, præsten Emil Clausen. De vilde overnatte i Ø.- 
Hæsinge. Men de kom så silde om aftnen, at A. var gået 
i seng. Men han stod gerne op igen og klappede tilmed 
i hænderne af glæde over at få sådant besøg. Den næste 
dag gik vejen til Trolleborg. Her prædikede Bojsen i 
kirken for en meget stor forsamling, og greven var så 
glad derved, at han straks vilde have sagen ordnet. Da 
Bojsen kom tilbage til A., sagde han imidlertid: »Nej, nu 
får jeg ikke embedet, fordi jeg ikke vilde give slip på 
djævlen«. Han havde nemlig i Trolleborg hos doktoren 
været sammen med en del indflydelsesrige mænd. Talen 
"var falden på djævlens personlige tilværelse, som Bojsen 
holdt på, mens de andre var derimod. Hans anelse var 
også ret, ti medens han endnu var hos Agerbæk, fik han 
bud fra greven, at hvis han vilde være præst der, måtte 
han ikke mere holde nogen gudelig forsamling. Det kunde 
han ikke gå ind på; derimod holdt han den samme aften 
i præstegården en dejlig forsamling, hvis glansfulde minde 
holdt sig i lang tid. 

Foruden Peter Larsen, Jens DIG holm, Lars Møller 


havde brugt. Den blev nu hængt op i lindetræet udenfor — vil 
missionen. 


230 


og adskillige andre af de mest kendte lægprædikanter 
gæstede også Jens Jørgensen fra Bjerregård engang 
imellem Agerbæk. Han var den gang hård i filten, navn- 
lig overfor »madammen«. Strikkede hun på sin strømpe 
om søndagen, foreholdt han hende det som en sabbats- 
brøde. Engang spurgte han hende, om han kunde over- 
natte i præstegården eller han skulde søge andetsteds hen. 
Hun svarede: »De kan jo gå ud i byen — og kan De 
ikke der finde plads hos andre, så kan De jo komme igen 
og blive her«. »Nej«, sagde Jens Jørgensen, »så bliver 
jeg her med det samme, da jeg hører, De har plads i 
præstegården.« — 

Agerbæk var en varm fædrelandsven. I treårskrigens 
begivenheder tog han del med stor hjærtelighed. Det var 
dagen efter Istedslaget. Den unge skomager S. P. Søren- 
sen fra Odense, som af og til vandrede den lange vej til 
Hillerslev for at høre A., kom med sejrsbudskabet. Ager- 
bæk stod udenfor kirken, og da han modtog den stolte 
efterretning, slog han hænderne sammen og sagde: »Gud 
ske lov, Gud ske lov«; og bad så degnen læse budskabet 
- op for den samlede mængde. I anledning af krigernes 
hjæmkomst holdt A. en prædiken i Ø.-Hæsinge den 27. 
februar 1851 og i Hillerslev dagen efter. I denne prædiken 
udtalte han det, at aldrig havde Danmark siden Valdemar- 
ernes dage haft så strålende en hæder som i den krig. 
Men han føjede også til, at det var Gud fader, som skulde 
have æren derfor; thi fra ham var heltemodet og sejren 
kommet. 

Det var kun en sjelden gang, Agerbæk gjorde den 
lange rejse til Kjøbenhavn. Men når han derinde besøgte 
sin halvsøster og slægt og venner, var det en stor for- 
nøjelse ikke mindst for børnene. Han var nemlig så barn- 
lig, at han morede sig ved at se alt, hvad der var at se. 
Hvert panorama og vokskabinet på Vesterbro, hvoraf den- 
gang var enkelte i »de små alléer«, skulde han se, og 

han tog da med glæde børnene med. — I Tivoli var han 
begejstret for nogle Arabere, som havde gjort kunster, og 
hvis sorte hår og udprægede træk han beundrede. Men 
" også på museerne og malerisamlinger skulde han. Og 
medens hans sans for naturens skønked kun var lille, så 
havde han ikke så ringe kunstsans. Malerier, især religiøse, 
havde han megen kærlighed til og kunde gøre træffende 
bemærkninger om dem, ligesom han havde stor kærlighed 
til musik. — På en af sine Kjøbenhavnsture havde han 
en masse småpenge løse i lommen. Da han kom sejlende 
til hovedstaden fra Fåborg, løb nede ved havnen en gade- 
dreng hen og vilde tage hans tøj, og flere fulgte efter den 
første. De var vante til, at én blev tagen og de andre 
skubbede til side som påtrængende, hvad de også var. 
Men da A. med sin bedste vilje kun kunde bruge en af 
dem, stak han hånden i lommen, som raslede af penge, 
og gav hver af dem nogle med en så elskværdig, skjælmsk 
mine i forståelse med dem, at selv drengene fik et andet 
udtryk derved. At der kom flere til behøver ikke at 
tilføjes. — 

A. kunde le så hjærteligt, at det var aldeles smittende 
at høre derpå. Og så kunde han, når han var oppe 
derfor, fortælle med et mageløst humor. Og aldrig glemte 
han pointen i den morsomme historie. Engang fortalte 
han et lille træk fra en overrejse over søen. Han lå inde 
i herrekahytten og var meget søsyg og har formodenlig 
skåret ansigter under disse kvaler. Thi en fremmed herre. 
spurgte ham høflig: »Tillader De, at jeg ler ad Dem?« 
— »Ja, med største fornøjelse«, sagde A. og lo af hjærtens- 
grund, når han fortalte derom. Det var også med megen 
humor, han fortalte en drøm, som han engang havde på 
et besøg i Kjøbenhavn. Der var om aftenen bleven talt 
om Søren Kierkegård, og A. havde udtalt sig stærkt imod 
dennes angreb på menigheden. Så drømte han om natten, 
at han stod på perronen på en jernbanestation. Da 

kom et tog brusende hen foran perronen, og forrest på 
lokomotivet stod Søren Kierkegård, rakte hånden ud efter 
Å. og sagde: »Nu rejser jeg ad det hede helvede til — 
og Du skal med!« — A. fortalte det med oplevelsens 
sikkerhed og lo selv højt derad. 
Agerbæks hustru, MarieFrisenberg, hvem han elskede 

i høj grad, havde ofte stået ham bi i hans åndelige kampe. 
Hun var nemlig fuld af religiøs og dyb alvor. Hun var 
ham en uundværlig støtte i alt det praktiske, som han 
stod grænseløs fremmed over for. Også var hun meget 
begavet, og engang imellem kunde hun ligefrem være så 
morsom og med stort lune frembringe megen tør vittighed. 
Men i årenes løb var hun bleven tungsindig og fuld af 
anfægtelser. Det var dels sygdom i blodet, dels vanskelig- 
heder med ét af hendes børns opdragelse, som måske til- 
dels skyldtes hendes eget strænge sind, der førte hende 
.»Ind i smerternes land og voldte hende lidelser både på 
sjæl og legeme. Det var dog ellers ikke hendes natur at 
være stræng; kjendte man hende nøjere, svandt det ofte 
som tågen for solstrålerne. Hun trængte nu til stadig 
støtte og hjælp hos sin mand. Og hun fandt den i rige- 
ligt mål i hans store tålmodighed og sagtmodighed, hans 
stadige bøn for og med hende og hans kærligheds trøst 
til hende. Når det var hendes fødselsdag i disse trange år, 
plejede A. gerne at skrive en ny salme til hende. Ved en 
af disse lejligheder var det, han digtede sin herlige salme: 

Uforsagt, vær på vagt 

Jesus haver det alt fuldbragt. 

Han har vundet det store slag, 


satan bundet til dommedag, 
åbnet os himmerigs port. 


Navnlig i det vers, hvor han synger: han kan dig trøste 
i al din vé, han er dig nær, skønt du ej kan se Jesus, 
din trofaste ven, mærker vi nok, han har sin lidende 
hustru for øje. Da han kom ned i stuen, gav han hende 

den og sang den for hende med sin gode stemme og store 
inderlighed. Da Roskilde konvent salmebog kom ud, sagde 
en af hans veninder til ham, at det undrede hende, at der 
kun var optaget ét vers af hans salme. Han svarede be- 
skedent, at det undrede ham, der dog var optaget et vers 
af den; »desuden« — tilføjede han lidt ironisk — »er den 
slet ikke poetisk«. A. skrev ikke mange digte, og stor 
poetisk værd har de vel heller ikke, men den lille digter- 
iske åre randt ud fra hans hjærligheds rige væld. Ved 
en anden af sin hustrus fødselsdage skrev han følgende 
salme: 


skrive dem af. 


Jeg kender ingen glæde, 
o Jesu, uden dig, 

jeg sukke må og græde, 
når du går bort fra mig; 
når skal jeg se dig smile 
til mig, når skal jeg hvile, 
o herre, ved dit bryst! 


Ved jorderiges møje 

jeg segner modløs hen, 
det sortner for mit øje, 
o Jesu, sjæleven. 

"0, kom og stil min klage 
den tid, jeg har tilbage, 
du blive må hos mig! 


Du vil og kan mig værge 
mod fjendens magt og list, 
min tro kan flytte bjærge 
ved dig, o Jesu Krist. 
Du al min sorrig kender, 
i dine frelser-hænder 

er hele verden lagt. 


Min frelser vil du være, 
fra synd, fra sorg og savn, 
og alle mine kære 

jeg lægger i din favn. 

Du vilde for os bløde, 

Du elskte dig til døde, 
Du vil os ej forsmå. 


O, lad os med hverandre 
dog holde fast ved dig, 
og tag os, når vi vandre 
herfra til himmerig, 

hvor i din faders rige 
vor frydesang skal stige 
med tak, o Jesu Krist. 


Nu sige selv du amen, 

o herre, til vor bøn; 

og lær os alle sammen 
at elske dig, Guds søn, 
og når vor tid er omme, 
så lad og.alle komme 


til dig i frydens hjæm. 


Disse fødselsdagsdigte glædede A.'s hustru meget; hun 


viste dem gerne til tjenestepigerne, og de fik lov til at 
Når hun var stærkt anfægtet og nedbrudt 

på sindet, kunde hun stundum gå over til Mads forpagters. 
De skulde da synge med hende særlig den salme af Nils 
Brorson: 

Hvor skal jeg vel lindring finde 

i min store nød og trang? 

Mon jeg vel og nogensinde 

bliver ret tilfreds engang? 

Ja, der fordres kun dertil: 

at jeg vil, hvad Jesus vil. 


Det svalede så en stund hendes syge sind; men snart 
brød tungsindet sig atter vej i hende. Engang gik hun 
hen til et af Mads forpagters småbørn, strøg det på håret, 
klappede det på kinden og udbrød: »Å, du kære lille 
barn — havde jeg dog blot så roligt et sind som Du har; 
mit vil slet ikke være stille«. Det var hjærteskærende for 
hendes kære at se på.  Tilsidst tabte hun helt modet på 
at leve, lagde sig til sengs og kunde i lange tider være 
så hårdt anfægtet, at hun slet ikke kunde græde, hvor 
meget hun end ønskede det. Både i det indre og ydre 
levede hun sine sidste år for nedrullede gardiner. 

Men Agerbæk hængte hjærtelig ved hende til det sidste. 
Mange år efter hendes død kunde han rives ud af sin dybe 
distraktion, hvori han tit sad hensunken, når nogen nævnede 
hende og lagde minder fra ungdomsdagene hen til ham. 

Den 1. marts 1854, en onsdag morgen i fasten, inden 
det blev lyst, blev der kaldet på Agerbæk. Hans hustru 
lå for døden. Han sad ved hendes seng og gav hende 
det sidste farvel. Man sagde, at han græd sådan, at hans: 
vest var helt våd og måtte hænges ud at tørres. Da døden 
først var kommet, havde han tørret øjnene og været helt. 
rolig, og så skyndte han sig at klæde sig om for at nå 
til Hillerslev til først-tjeneste. Undervejs mødte han dr. 
Krohn, som fra sin vogn råbte over til ham: »Hvordan 
har dog deres kone det?« Han havde været hentet aftnen 
før og mente ikke, hun kunde overleve natten. »Jo tak«, 

råbte A. til svar, »nu har hun det godt, for nu er hun 
hjæmme«. 

Foruden hustruens død måtte Agerbæk nogle år efter 
også friste den store sorg at miste begge sine voksne børn; 
men har bar det alt med stor fromhed og tro. Rimelig- 
vis knyttede det ham mere og mere til den hinsides verden, 
hvor han nu levede sit meste tankeliv, og gjorde ham mere 
fremmed for, hvad der hørte til dette liv. Han har givet 
en ypperlig karakteristik af sig selv i sin ensomhed i en 
salme, han skrev et af sine sidste leveår. Det er denne: 


I verden fremmed er jeg, ak så fremmed, 
jeg iler vild i verdens travle færd, 

ak, hvor jeg længes efter fædrehjæmmet 
og efter ham, som er mit hjærte kær. 


Dog véd jeg vist, at skjult han med mig følger 
igennem verdens farefulde land, 

igennem ørken og de vilde bølger 

han fører uskadt mig til Kanaan. 


O skjønne land, hvor freden evig varer, 
hvor broder ej med broder kives mer, 
hvor glæden deles af de frelste skarer 
og øjet altid fredens fyrste ser. 


O skjønne land, som skjult i tåge dølger 
din ynde og din rosenklædte strand 

bag gravens mulm og dødens sorte bølger, 
jeg elsker dig, du er mit fædreland. 


Der har min Jesus kjøbt mig ret at være, 
da han på korset lod sit liv for mig 

og bar min store skyld, hans navn ske ære! 
Han vil mig favne i sit himmerig. 


Der skal jeg hvile ved hans frelserbjærte 
og se ham i hans store herlighed 

og glemme jordens lyst og jordens smerte 
ved himmellivet i hans kærlighed. 


U 

Der skal ej mere synden med mig følge, 
ej mer den skal i hjærtet vække strid, 
den druknet er i dødens sorte bølge, 
og Jesus har mig iført klædning hvid. 


Der skal jeg se de forudgangne kære, 
som gik herfra i.Jesu Kristi tro 

og kom til ham for salige at være 

og evig glade i hans rige bo. 


Der skal med himlens engle ét vi være 
omslynget fast med kærlighedens bånd, 
og til et evigt liv i sandhed lære 
at kjende fader, søn og helligånd. 


Der verdens lyst ej mer mig skal bedåre, 
thi Jesu! salighed jeg har i Dig. 

Der skal ej satans pil mig mere såre, 
thi han er husvild i dit himmerig. 


Hjælp Jesu, at den tid jeg har tilbage 
tålmodelig dit kors jeg bære kan 

og leve til din ære alle dage, 

til Du mig kalder til mit fædreland. 


O lad mig høre da din røst og følge 
trods dødens rædsler, hvor du fører mig; 
o slip mig ej, men gennem dødens bølge 
din nåde bære mig til himmerig. 


Der var imidlertid 15 år fra Agerbæks hustrus død 
og til han selv fik afløsning fra sin post hernede. 

Imidlertid blev A.'s virksomhed som fynsk præst langt 
fra så omfattende som den havde været fra den første 
dag, han i 1834 kom i fynsk præsteembede. Fra at være 
alle de vakte fynboers præst blev han nu nærmest kun 
sognepræst i Ø.-Hæsinge og Hillerslev. Han havde nemlig 
fået en stor arvetager i den ny præst, der i foråret 1849 
var bleven sognepræst i Ryslinge, Vilhelm Birkedal. Ved 
ham skulde den kristelige udvikling på Fyn føres et stykke 

videre, om end i det gamle spor. Og det viste sig også 
snart, at det gav en stor vending i forholdene. Ti største- 
delen af A.'s mange udensogns venner sluttede sig nu om 
den ungdomsfriske, rigt begavede Ryslingepræst. Men A. 
så kun mildt dertil — og .der opstod snart et kønt og 
inderligt venskab mellem ham og Birkedal. Denne er- 
kendte nemlig i Agerbæk den gamle præst for menigheden, 
»en folkemand, som talte jævnt i folketonen«, som »stod 
ved ordets elv« og »som man stedse foran så, da troens 
morgen brød sin tåge«. Også var der en mærkelig lighed 
imellem Agerbæks og Birkedals naturer og hele udvikling, 
der ligesom gjorde dem fortrinlig skikkede til at være fyn- 
boernes ypperste præster i rækkefølge, den ene efter den 
anden. Begge havde de personligt i deres unge dage gået 
i Øhlenslægers skole, var senere kommet i nær berøring 
med Grundtvig og havde dog bevaret deres ejendommelig- 
hed. Begge havde de offentlig trådt op som kirkelige 
frihedsmænd. Begge havde de en lille poetisk åre og-et 
deraf udspringende billedsprog; — og begge kunde de så 
godt parre alvor og gammen med hinanden i det daglige 
liv. — Men det var forskjellen, at den ene var yngre, 
ikke blot i alder, men også i syn; de bånd, som den 
ældre præsteslægt som oftest måtte lide under ved ordets 
fri forkyndelse, dem kendte den yngre ikke til. 

AÅ. havde den skik at læse prædikenerne op, men 
gjorde det forøvrigt (når undtages, at imellem, når bladene 
skulde vendes, det gik småt) ualmindelig lidt som oplæs- 
ning, kraftigt, højt, varmt og inderligt. Indholdet var altid 
ægte grundkristeligt med en baggrund af ydmyghed og 
væsenlig pegende på nåden og atter nåde. Der var mangen 
gang ny og rige tanker i hans prædiken, som enkelte af 
tilhørerne sent glemte. Således gjorde han engang i en 
prædiken om farisæeren og tolderen opmærksom på told- 
erens bøn, hvorledes han udpegede sig selv stærkere end 


vor bibeloversættelse får det frem, idet der i den græske 
nDanskeren”, I. 16 

tekst står: »Gud, forbarm Dig over mig, synderen«. I 
en anden prædiken gjorde han opmærksom på, at der i 
de ord, at herren på dommens dag vil skille fårene fra 
bukkene, lå så megen trøst deri, at i en fårehjord er så 
mange får og kun få bukke. 

Siden hustruens død sad Agerbæk i nogle år som en 
ensom mand i Ø.-Hæsinge præstegård. Mads forpagters 
var flyttet adskillige mile hen til en lille selvejendom, de 
havde købt. De fleste gamle venner blandt bønderne kom 
der ikke mer. Præstebesøget var også sparsomt. Han 
havde fremmede til at holde hus for sig. Som oftest sad 
han hjæmme i den gamle lænestol, røgende, grublende, 
dybt inde i sine tanker, hvis han da ikke sad i sit studere- 
værelse, om aftenen i halvmørke ved det osende talglys, 
som han i timevis glemte at pudse. 

Og dog var der i dette ensformige liv enkelte strålende 
lyspunkter for den aldrende, elskelige præstemand. A. fik 
nemlig en stor og rig åndelig indflydelse netop i disse 
hans eremitår på nogle kvinder fra herregårdene i nabo- 
lavet, hvad der var ham til megen glæde og oplivelse. 

En gammel adelskvinde — adel ikke blot af stand, 
men af hjærte og sindelag — skriver i en dagbogsopteg- 
nelse af 21. august 1857: 

»I går gik jeg den kønne spadseretur langs med 
skoven og stentevejen over markerne til Øster-Hæsinge. 
Jeg vilde besøge min gamle præst, pastor Agerbæk. Det 
er længe siden, jeg så ham. Han er plaget af svimmel- 
hed, beængstelser og alle slags lidelser. Da han kom ned 
i dagligstuen til mig og havde fortalt mig, hvor ringe han 
var, både med beklagelse og med små skæmtsomme ind- 
læg, så jeg nok, at han var affældig og betydelig taget af. 
Dog mærkede jeg, at sjælen var sund og uforandret, så 
da han sank sammen som en blød klump i det ene sofa- 
hjørne, mens vi andre talte sammen, gik jeg hen, satte 
mig i sofaen hos ham og slog på de strenge, jeg véd 

altid give klang hos ham. Han udbrød straks med stor 
varme: »Ja, om Guds rige kan jeg talel« Og det var 
virkelig, som om han kom sig, mens han talte, som om 
det var et forfriskende bad for ham. Der var netop i 
de sidste dage kommen uro i mine tanker angående flere 
af mine hensovede kære, af dem, jeg havde elsket, hvis 
hjærter havde været så fulde af kærlighed, men for hvem 
herrens ord ikke var det ene fornødne. 

A. har nu slet ingen frygt for de kære hensovedes 
sjæle. De ere i Guds hånd, og den vil heller end gerne 
frelse. A. siger, at der tales om en yderste dom, hvor 
de, som ej ville tro, overgives til fordømmelsen, men ikke 
om, at de hensovede ej kunde omvendes i det andet liv, 
som de efter hans formening visselig kunde. Desuden er 
der en frelsende kraft i dåben, for hvem der ej spotter 
og modsætter sig den helligånds virkninger. Ofte findes 
troen dog, mere end vi vide, gæmt hos andre, og, om også 
sent, kan den bryde frem. Er hjærtet istand til at elske, 
og hører man til de ydmyge, så er Gud fader selv jo 
kærlighed og ser, hvad der er skjult for vore øjne. Der 
har for længere tid siden været en periode, hvor der lige- 
som var kristelig død og vantroen regerede. De unge, 
der voksede op dengang, bar mærke deraf og led der- 
under, alt som hjæmmene vare. Da måtte f. eks. djævlen 
ikke nævnes, ja selv af den anden artikel i trosbekendel- 
sen udelukkedes de ord »nedfor til helvede«; men — ud- 
brød Agerbæk med et livligt smil — der spørges intet 
sted: »tror du på djævlen«? men vil du forsage djævlen? 

Vi talte også om synden mod den helligånd. Det er 
åbenbar trods, viljens modstand, djævelskab. Han er af 
den mening, at når et menneske øvede denne synd, måtte 
dette menneske dø, og anfører som bevis: Ananias, der 
faldt død om, da Peter tiltalte ham. — Vi kom også til 
at tale om det sted, Kristus nedfår til helvede at tale frel- 


sens ord til ånderne i de dødes rige. A. sagde, da var" 
Å 16% 

han endnu ikke opfaren til faderen. Ej heller kom han 
ene, »ham fulgte så faver en skare« — dog stansedes han 
på sin himmelflugt af Maria Magdalenes brændende kærlig- 
hed og bønner, en kærlighed, der var så besejrende, at 
han, rørt af hendes smerte, viste sig for hende og nævnede 
hendes navn; men da hun vilde ile til ham og i sin salige 
glæde gribe ham, siger han: »Rør ikke ved mig (stans 
mig ikke), jeg er endnu ikke opstegen til faderen. Således 
forklarer A. dette sted, hvorover han har tænkt meget. — 
I de dage, Jesus talte med disciplene om de ting, som 
hører til Guds rige, sagde han: »Se jeg lærer et nyt bud, 
at I skulle elske hverandre«; men dette er ikke et nyt bud 
— og på hebraisk lyder ordet »at« forat — forat I skulle 
elske hverandre. Dette ny bud må være dåben, en fast 
regel, han gav dem om indstiftelsen af hans menighed på 
jorden, da han talede med dem om de ting, der hører til 
Guds rige. Derfor regner Agerbæk kirkens indstiftelse fra 
påsken, da han åndede på dem og gav dem den hellig- 
ånd, hvis virkninger senere viste sig i pinsen. Med denne 
åndens gave må den evne være givet apostlene at se men- 
neskene ind i hjærterne«. 

Den samme kvinde spurgte ved samme lejlighed Ager- 
bæk om hans syn på »troen«; og ÅA. nedskrev da til hende 
sit syn i en lille artikel, han kaldte »om troen på vor 
herre Jesus Kristus«, I denne skriver han bl. a: »At Kristus 
havde givet sine apostle en sådan trosregel, viser det ny 
testamente på mange steder, af hvilke vi kun vil bemærke 
nogle få — apost. g. 1—3: »Han blev set af dem i 40 
dage og talede om det, som hører til Guds rige«. — Når 
Kristus imellem sin opstandelse og himmelfart vilde med- 
dele sine apostle, hvad de skulde forkynde al verden til 
salighed, så har han visselig ikke gjort dette så dunkelt, 
ubestemt og vaklende, at de troende kunde strides derom 
til verdens ende; men han, som er verdens lys til det 
evige liv, må have beskreven dem troen med klare og 

bestemte ord, som skulde opbevares til alle tider. Rom. 
10, 6—8: »Den retfærdighed, som er af troen, siger så- 
ledes: sig ikke i dit hjærte: hvo vil fare op til himmelen 
nemlig for at hente Kristus ned? eller hvo vil fare ned i 
afgrunden, nemlig for at hente Kristus op fra de døde? 
Men hvad siger den: ordet er dig nær i din mund og i 
dit hjærte, nemlig det troens ord, som vi forkynde«. Her 
taler Paulus om et troens ord, som alle sande kristne 
altid kunne have i deres hjærte og jævnlig bekende med 
deres mund, et ord, hvorved Kristus selv altid var dem 
nær, når dette troens ord var i deres hjærter. Hvad er 
nu det for et ord? Er det alle de prædikener, som apost- 
lene have holdt? Hvo kunde huske alt det og gæmme 
det alt sammen i hjærtet? Er det det ny testamente? — 
Det var ikke skrevet dengang. Er det en. ubestemt lær- 
dom, hvoraf de hørte noget én dag, noget en anden? Nej, 
den lærdom, hvori vi skal have Kristus, må være bestemt. 
Ham må vi have til alle tider og vi kan ikke nøjes med 
en halv Kristus. Det troens ord, som apostlene forkynde, 
kan ikke være andet end dåbens pagt, som alle kristne 
kendte, som alle Æristne let kunde huske, som alle Åristne 
idelig må gæmme i deres hjærter; thi det var den beting- 
else, under hvilken Kristus blev deres i dåben«. — — — 

Et stort lyspunkt i Agerbæks ensomme år kom til 
syne, da han fik nogle unge, ukonfirmerede piger fra herre- 
gården i nabosognet at læse privat med hver tirsdag. 

På den tid, disse piger kom i præstegården, var Å. 
yderst nervesvag. 

Hans store, tunge legeme blev rystet igennem som af 
elektriske stød, og han påstod altid, at »der var torden i 
luften«, som lagde et gruligt tryk på hans hoved. Det 
var ham umuligt at stå stille blot, mens han messede, 
han gik frem og tilbage foran alteret og var lige så urolig 
på prædikestolen. Hjæmme får. han jævnligt ud i haven 
og løb op og ned ad en lang gang. Når nogen så mødte 

ham, råbte han: »Kom ikke for nær, for jeg er et lokomo- 
tiv, og jeg løber alting ned«. 

Han havde altid været meget ubehjælpsom, men nu, 
da han havde så lidt herredømme over sit legeme, blev 
det naturligvis værre. 

Det var ham t. eks. en ren umulighed at lægge i en 
kakkelovn. Oppe i sin stue vilde han gøre det selv, og 
han rodede også i den, til han havde aske op til albuerne, 
men det brændte aldrig. 

Han følte godt sin ubehjælpsomhed, og den gjorde 
ham i forening med en høj grad af nervøs ængstelse 
usikker i mange forhold. »Jeg har en proces på halsen« 
var under de fredeligste forhold et meget jævnligt udbrud, 
og med halv komisk fortvivlelse overfor kommunale an- 
liggender kunde han sige: »Næst djævelens væsen er fattig- 
væsenet det værstel« 

Der skulde venner fra hans unge dage til for at have 
mod til at gå lige på og med velberåd hu se at få ham 
ud af dvaletilstanden. Men det kunde lykkes, og så var 
det, som når tæt tåge ruller bort for solstrålerne, og hans 
ansigt kunde da lyse mildt og venligt. 

Så kunde han give sig til at tale og til at fortælle, 
være barneglad og munter og tit så inderlig vittig. Når 
enten han selv eller andre fortalte en morsom historie, 
så lo han, så at tårerne trillede, og hele manden rystede, 
men der var det underlige ved det, at det aldeles brat, 
som slog man en bom for, gik over til dyb alvor. 

Agerbæk havde undertiden ondt ved at slå ind i den 
rette tone med folk. 

Da en mand beklagede sig over, at han havde mistet 
en hest og var meget ked derad, kom A. til at sige: »De 
skal ikke være bedrøvet, jeg er vis på, at De nok igen 
skal få Deres hest at.se og blive samlet med den«. 

Skønt svaret jo rammer ved siden, var der aldrig 
nogen, som virkelig gjorde nar af det. Sagen var, 'at A. 

trøstede, som han selv var blevet trøstet, og han følte det 
som en usigelig trøst, at hele den stakkels skabning, som 
sukker og er i smerte, skal genrejses til et nyt og evigt 
liv sammen med alle Guds børn. Han talte tit om dette. 

Når Agerbæk, generende galant, lod de unge herre- 
gårds-pigebørn gå foran ind i sit studereværelse og så luk- 
kede sin dør, så havde de ham, hvor de helst vilde. 

Han begyndte altid timen med troen og fadervor. 
Mens han bad fadervor, krummede han sig sammen som 
en snegl, foldede hænderne fast og så ned; men når han 
bekendte troen, så han frejdigt op og bredte halvvejs 
armene ud. 

Han sagde dem engang, hvad det skulde betyde. Han . 
syntes, han var så rig og glad, når han rigtig kunde sige: 
»Jeg forsager og jeg tror«, og han måtte ligesom brede 
armene ud efter alt det, han i troen kunde kalde sit; men 
når han bad fadervor, så følte han sig i den grad som 
den lille, der kom til den store, så at han måtte bøje sig, 
og så foldede han hænderne fast for rigtig at. holde på 
alt det, som hans fader gav ham, mens han bad. 

Den ene time blev gerne til to eller halvtredie. De 
havde Balles lærebog og bibel- eller kirkehistorie, men de 
holdt dem kun lidt til bøgerne og blev aldrig overhørt. 
Agerbæk talte, — ikke sjældent mere til sig selv end til 
børnene. 

Meget af det, som var tænkt i de tavse timer, myldrede 
frem som dybe - betragtninger eller store billeder. Guds 
store kærlighed, som vilde, at intet måtte gå tabt, var 
grundtonen, og for rigtig at få den strøget tilbunds, drog 
de viden om både på hjærtets og historiens dybder. 

Alt, hvad han sagde, var oprindeligt, det var første- 
hånds tanker og førstehånds følelser, og selv om mange 
sagde det samme, var intet traditionelt, når han gav det. 
Folk kunde blive blege. når han fortalte om Kristi lidelse. 
Han malede hele situationen, som havde han selv været 

tilstede, med ord og også ved med fingrene at strege i 
støvet på bordet. Man kunde her anvende: »Kun hvad 
Du har set, Du maler, kun om hvad Du véd, Du taler«. 
I sine salmer var Å. næppe nogen stor digter, men i sin 
fremstilling af hjærtets og folkenes historie var han det 
sikkert. 


Han mærkede snart, at herregårds-børnene omtrent 


ingen ting kunde, uden hvad han lærte dem; og derfor 


tog han så meget, som det lod sig gøre, af verdenshistorien 
— så vidt den vedkom de åndelige bevægelser — ind 
under kirkehistorien. Han nævnede således Voltaire, Rous- 
seau, Goethe og Schiller. Han betragtede Voltaire som 
en forsætlig spotter og nærede en virkelig alvorlig frygt 
for, at han skulde i helvede. 

Agerbæk kunde vist nok godt have givet sig til brænd- 
ende varmt at bede om, at Voltaire måtte blive salig. — 
Ingen måtte gå tabt; og Agerbæk skal have ytret i sammen- 
hæng dermed: »Jeg har det håb til Gud, at han vil unde 
mig at blive missionær i de dødes rige«. 

Men nu børnene; ja, de troede, at de forstod alt, og 
de levede dag og nat på disse forestillinger, der optog 
deres tanke og tid. Men da de dog også måtte lege lidt, 
så kunde det godt falde dem ind at afgjøre dybsindige 
kirkelige spørgsmål ved at prøve kræfter på, hvem der 
havde ret. 

Denne sundhed var deres lykke, for i grunden var 
det jo slet ikke affattet efter børns behov. De forstod 
ikke halvparten. 

Agerbæk elskede og agtede Grundtvig og malede ham 
for børnene som den stærke kæmpe, der stillede sig ene 
mod vantroens storm. 

Han vilde også gerne kaldes Grundtvigianer og delte 
Grundtvigs mening om trosordet og meget andet; men til 
partiet hørte han alligevel ikke helt, for her kom hans 

oprindelighed og gjorde ham til den eneste i sit slags — 
til uafhængig personlighed. 

Børnene derimod blev Grundtvigianere på en hals; 
grundtvigske salmer og grundtvigsk snit, om det så bare 
var bløde hatte eller røde livbånd til hvidt liv, fandt de 
højst bedårende. 

Skønt hørende til et andet sogn, blev de konfirmerede 
i Øster-Hæsinge kirke. 


De sidste gange før konfirmationen læste de sammen. 


med de andre konfirmander. Og her kunde de ikke lade 
være at se A.'s uheldige upraktiskhed. Han kunde slet 
ikke sætte sig på børnenes standpunkt, men gik op og 
ned og talte så dybt og så tankevægtigt, så at de umulig 
kunde tage stort af det. 

Pigerne sad artigt og pænt, men drengene gjorde grin 
bag hans ryg. De havde fået fat i ordet »kærlighed«, og 
enten Å. spurgte: »Hvorfor vilde Gud frelse menneskene« 
eller »hvorfor fristede djævelen dem«, kunde man vente 
et kor, som brølte: »af kærlighed«. Han hørte godt, det 
var galt fat, men var for ubehjælpsom til at sætte sig i 
respekt. 

Timerne inde i A.'s studereværelse var naturligvis det 
af alt, som havde mest betydning for de unge piger fra 
herregården; men de var dog også meget ivrige på at 
komme i kirke hos ham. Dér blev gerne altid brugt de 
samme to salmer: »Alene Gud i himmerig« til at begynde 
med og »Gud helligånd i tro os lær« efter prædikenen. 
Han kunde ikke lide de flade omskrivninger, som mange 
af de ældre salmer har fået, og han beklagede meget, at 
de ikke mere kunde synge: »At vi mod dødens grumhed 
må i Jesu dybe vunder få« (istedetfor: i Jesu Kristi sam- 
fund få). 

Agerbæk messede meget kønt, men stod jo på grund 
af sin sygelighed ikke et øjeblik stille. Han havde aldrig 
hverken messesærk eller messehagel på. Det var altsammen 

brændt sammen med præstegården 1844. Og da han havde 
ondt nok ved at bevæge sig i de klæder, han var nødt 
til at have på, så var han helst fri for, at der skulde an- 
skaffes flere gevandter endnu til ham. Hans gang var på- 
faldende tung, og han tog så fast i rækværket ved prædike- 
stolen, at det så ud, som hivede han sig op ad trappen. 
Når han først var deroppe, bøjede han sit hoved dybt og 
så begyndte han med overordenlig inderlig og harmonisk 
stemme: »Herre, vor Gud og himmelske fader«.  Ind- 
ledningsbønnen endte han altid med fadervor og med: 
»O, søde Jesus lad din ånd vort hjærte helliggøre, og 
ved din egen almagts hånd vor afmagt hjælp tilføre; da 
skal vor gerning priselig ved Dig alene blive, og Du af 
nåde himmerig os skænke skal og give«. 

I sin tale brugte "han ofte ordet »dog«, og der var 
noget sært indtrængende derved, som ved et lille sikkert 
slag på et søm: »O væk os dog til stadig at leve i dåbens 
nåde«, — »hjælp os dog, at vi må blive salige«, — »lader 
os dog ty til Guds nåde« 0. s. v. — I det sidste vers af 
hans salme: »uforsagt« har der også fra først af stået: 
»Lad os dog bruge den kostbare tid«, og for dem, for 
hvem Agerbæks »dog« havde en vis betydning, blev det 
et savn, at det.pæne »da« afløste det. 

Hovedindtrykket af A.'s prædikener var, at det var 
en troværdig tale, fuldkommen værd at tage imod, og at 
den var fast bygget på sakramenterne, trosordet og biblen. 

Der var ikke spor af nogen forceret religiøsitet i det 
daglige liv i Ø.-Hæsinge præstegård, og det var lige imod. 
A.'s vilje at lægge bånd eller tynge på nogen. Som et lille 
bevis kan anføres en samtale med en af gårdmændene. 

Gårdmanden sagde til ham, at han helst vilde køre 
korn om søndagen, når det var vanskeligt vejr, og han 
mente -også, at han bedre kunde tænke på vor herre, når 
han- var ved kornet, end når han sad i kirken og bare 
længtes efter at komme ud til det. 

»Ja, min gode mand«, indrømmede AÅ. straks, »jeg 
tror også, at det er bedre at sidde på sit kornlæs og 
tænke på sin herre og frelser end det er at sidde i kirken 
og tænke på sit korn«. 

Men sådan en enkelt udtalelse har mindre at sige end 
hjæmlivet i det hele. Især i sommerferierne, når de unge 
slægtninge fra Kjøbenhavn samledes i det kære Hæsinge, 
kendtes den gamles frisind. De unge havde deres frihed 
i den højeste grad, og ikke blot det; A. kunde være meget 
fornøjet ved at være tilskuer eller tilhører ved deres kvikke 
lege og samtaler. 

En aften i sommerferien, da de sad om det lange 
aftensbord i storstuen — A. passede sin blålige vin og 
sit smurte smørrebrød — kom de unge i livlig disput om, 
hvordan havfruer så ud, og skalaen blev vist gennemløbet 
fra »mageløs yndige« til »rædsom grimme«. 

Så på en gang faldt A. ind og sagde med hele sin 
betagende overbevisning: »De er dejlige«. Der var ingen 
tvivl om, at han måtte have set dem, for dette »dejlig« 


var selvoplevet, — set dem et sted helt inde i sin rige 
fantasi. — Al disput forstummede, det afgørende ord var 
jo sagt. : 


I alle forhold vilde Agerbæk virkeliggøre idealet. Det 
kom også stærkt frem overfor hans store gavmildhed. Alle 
fattige — og desværre ikke mindst de uværdige — holdt 
sig nær til ham, og der var vist ingen, som har fået af- 
slag. »Giver, så skal Eder gives«. Og A. løb fra sit 
studereværelse, hvor den fattige var gået ind, ned i sove- 
kammeret, hvor den gamle kommode stod, hvori han havde 
sine penge; og der blev sagt, at det sjælden var under 
en specie, at han hentede. Han måtte passere dagligstuen, 
og nu gjaldt det om, at ingen måtte ane, at han var i 
begreb med at give en gave, så han holdt altid hånden 
med pengene knyttet på ryggen og strøg som en tyv, der 
havde stjålet, afsted i fuld fart. Det kan også være, at 

det gik så hemmelighedsfuldt til, fordi ikke engang hans 
venstre hånd måtte vide noget om, hvad han havde i 
den højre. 

Når han så kom op til den fattige med sin meget 
rundelige skærv, så hændte det ikke sjeldent, at denne 
forlangte mere og forsikrede præsten om, at han var nødt 
til at tage. livet af sig, eftersom han ikke kunde ernære 
sin familie, når han ikke fik et langt større bidrag. 

Naturligvis kunde det falde A. ind at protestere, men 
når manden så, som blev han ude af sig selv, begyndte 
at skælde og sige »Hans Agerbæk« og »Du«, og atter gen- 
tog sine selvmordsplaner, så føjede præsten sig alligevel 
efter ham. 

Dette er et af de grelleste eksempler, men et virkeligt. 
Men kun at betragte den gamle præsts eftergivenhed over- 
for dette og mange andre mindre udprægede tilfælde af 
lignende art, for tossegodhed, rammer ikke det rette. 

Hovedmotivet var, hvad man kunde høre ham udtale, 
når nogen,af hans slægt søgte at få ham lidt retvendt på 
dette punkt, at han ikke turde tage det på sin samvittig- 
hed, om et menneske virkelig følte sig udstødt i fortvivl- 
elsen, fordi han ikke fik den fornødne hjælp. 

En dag kom der en enke med en lille datter på en 
tretten-fjorten år ind i præstegården. Hun fandt det pas- 
sende, at A. opfødte dette pigebarn, til hun blev voksen, 
og det uagtet moderen ikke havde spor af anden adresse 
til ham, end at hendes fader var den ældste præst i Dan- 
mark. De forærede A. et litografi af denne ældste præst, 
og han tog sig af barnebarnet. Han kunde nok slå nogle 
krøller på næsen og sige: »Det er dog så virkelig for 
galt«, men han gjorde lige godt, hvad folk forlangte. 


Efterat Agerbæk i tolv år fra sin hustrus død havde 
siddet som den ensomme mand og hans hjæm til daglig 

havde været halv lukket for omverdenen, skete der en 
stor forandring med ham og hjæmmet fra januar 1866, 
da han fik til kapellan den 30-årige Aksel Bay, ret en 
dyb karakter med store evner og et rigt hjærtelag. Bay 
bragte igen friskhed og lykke til den gamle præst. Ikke 
alene kom hovedstadsblade og bogpakker, forskellige reli- 
giøse tidsskrifter og hele den tids gode bogmarked til 
huse, gav anledning til levende debatter og forøget inter- 
esse hos den gamle for, hvad der rørte sig i Danmark og 
andre lande, for missionen o. s. fr. Men samtaler med 
en åndsbeslægtet, ligestillet og dog yngre, der bragte de 
senere års kirkelige og teologiske udvikling med sig, og 
tillige var fuld af interesse for poesi og kunst i det hele, 
— mest dog fællesskabet i menigheds-virksomheden — 
bragte som nyt liv og ungdom ind i Agerbæks liv, og 
vakte ham af dvale. 

Gennem Bay levede A. atter i og med menigheden, 
tog også med ham til forsamlinger som i sin krafts dage, 
og det endog i de samme egne, hvor en del af hans 
marddomsgerning var falden, i Espe og Vantinge, hvor 
der endnu var mange åndelig vakte, som med glæde tog 
mod vidnesbyrdet fra den gamle og unge Øster-Hæsinge 
præst. Også præstegården blev nu atter et hjæm for 
menigheden, som den havde været i de gamle dage. Der 
blev igen holdt husandagt hver aften, hvori tjenestefolkene 
kom ind og tog del. Mange af de ny salmer blev her 
sungne ind, for derfra at udbredes videre ved forsamlinger 
eller selskabelige sammenkomster. Agerbæk sad da og 
sang med med sin smukke, klangfulde stemme; enkelte 
sange, som Wexels »farvel, farvel udlændighedsland«, sang 
han alene og det så kønt; den hørte til hans yndlinger. 

Det var som en sommerdag i efterhøst, der således 
lagde sig med sit lys, sin fred og glæde over den gamle 
præstemands sidste år. É 

Agerbæk havde.frygtet for døden — ikke for det, 

som lå forude, når den var stridt igennem, men for et 
langvarigt sygeleje og for selve dødsøjeblikket. Han blev 
skånet for det altsammen. Om søndagen havde han med 
alle sine husfolk i Ø.-Hæsinge kirke været til alters hos 
præsten Leth fra Horne. Han følte slet ikke til sygdom 
uden hævelse i benene den sidste uge. Den 13. september 
1869 vågnede han glad og rask og satte sig som sædvan- 
lig på sin stol i dagligstuen, spøgende med sin lille datter- 
datter, der blev opdragen der, og var endog gladere end 
ellers til morgen. En timestid efter fandt man ham sid- 
dende syg, uden at tale, på samme sted. Han prøvede 
da — som så tit, når han følte sig ilde, endnu engang at 
gå op og ned i stuen, — et øjeblik, hvor han kunde ud- 
bryde: »Jesus har gjort det godt altsammen!« — og så 
et så vel rettet nerveslag, at det hele var forbi; han 
segnede om og døde i sin unge vens, Aksel Bays, arme. 

Ved Agerbæks jordefærd den 20. september vistes en 
ualmindelig deltagelse; og den store sorg over hans død 
gav sig rigt vidnesbyrd. Blandt de mange mindetalere ved 
hans kiste var ViZh. Birkedal, som holdt hovedtalen og 
gav et ypperligt billede af den afdøde. Det lød bl. a. fra 
V. Birkedal således: 

»Der var en tid, da Agerbæks navn lød med særegen 
velsignelse fra mund til mund i de troendes kreds heri 
Fyn. Det var dengang, da det ikke var så let som nu 
at bekende herrens navn, da de, der vilde være kristne 
mer end af navn, forfulgtes på alle måder. Da var der 
én kirke, hvorhen de fremfor alle stundede og flokkedes 
på herrens dage; der fik de et godt ord at høre; — det 
var den kirke, hvor denne mand, déngang i sin manddoms- 
kraft, stod på prædikestolen, ved døbefont og alter og for- 
kyndte den troværdige tale, aldeles værd at modtage, at . 
Kristus Jesus kom til verden at gøre syndere salige; — 
i andre kirker fik de tit onde ord —; da var der én 
præstegård, hvor de troende blev modtagne som venner 

og brødre, og hvor de havde søde timer. Andre lukkede 
dem i fængsel, her blev de lukkede ind i hjærte-og i 
hus; andre overgav dem til øvrighedens straf, her blev 
de overgivne til Guds kærlighed. Det skal ikke glemmes; 
og når den danske folkekirkes krønike skrives, da er der 
ét navn, som skal stå der i velsignet ihukommelse; det 


er Hans Agerbæks navn.« 
Fr. Nygård. 


Forudsætter Bønnen om jordiske Ting 
et Brud på Naturlovene? 


Dette Spørgsmål er -mødt mig som Lærer i Natur- 
kundskab fra Lærlinger, som, ved at fæste Blikket på 
Nåturens lovbundne Orden, deri fandt Bevis for, at det 
var meningsløst at bede om noget, der henhører til Sanse- 
verdenen; thi alt i denne har jo sin bestemte Gang og vil 
falde ud på samme Maade, hvad enten vi beder eller ikke. 

Ved et Møde »for Videnskabens Fremme«, som af- 
holdtes i Manchester den 4. Septbr. 1887, holdt 3 Bi- 
skopper Tale for, hver på sin Måde, at give Rum indenfor 
Kristendommen for Evolutionstheorien. Blandt disse frem- 
drog Biskoppen af Manchester også foranstående Spørgs- 
mål og besvarede det afgjørende med, at vi ikke må bede 
om .nogetsomhelst, der hører Sanseverdenen til; ja, han 
priser Naturvidenskaben, fordi den har lært de Kristne 
dette bedre end tilforn, idet den har nødt dem til at se 
sig bedre for i Bibelen, og Biskoppen mener virkelig ved 
nærmere Eftersyn at have fundet stadfæstet, at vi kun må 
bede om åndelige Ting. I Glæden over denne Opdagelse 
udbryder Biskoppen: 

»Hvor langt åndeligere er ikke et Evangelium som 
dette end den populære Forestilling af samme, hvilken 
Videnskaben har lært os at berigtige! Det var denne 
Forestillings udtrykkelige Tendens åt fæste Menneskenes 
Opmærksomhed hovedsagelig på de materielle Fornøden- 
heder: på Penge og på, hvad der kan kjøbes for Penge 
— på den Skat, som Møl og Rust kunne fortære, og som 
Tyve kunne bryde ind og stjæle. Og hvis et Menneske 
hovedsagentlig blot beder om Føde, Klæder og legemlig 
Sundhed, hvis han bestandig overhænger Gud om at fylde 
hans Bord og hans Lader, hvorledes kan han da undgå 
at synke ned til en blot sanselig Skabnings Stilling med 
lave Fornødenheder og sneverhjærtede Bekymringer? Jeg 
siger ikke, at han, så længe han er i den jordiske Til- 
værelse, kan ustraffet undlade at bede om timelig Vel- 
signelse. Men så længe hån trænger til denne, vil det 
sikkerlig være hans Pligt at kaste denne Sorg på Gud; og 
det sømmer os vel, der vide bedre, at bære over med 
sådanne Bønner, der idetmindste altid ville minde os om 
vor egen absolute Afhængighed af den Lovmæssighed, som 
den guddommelige Kjærlighed har fastslået for den Verden, 
hvori vi leve. Men lad os dog ikke glemme, at en Tro 
med en ufuldstændig Kundskab, hvor god og nødvendig 
den end er for ham, der føler den, dog altid mer eller 
mindre vil være overtroisk, kjødelig og ufuldstændig, og 
at der for den, der endnu er bunden i verdslige Ønskers 
og Bekymringers Lænker, ikke er nogen Bøn så nødvendig 
og gavnlig som denne: at Gud vil befri ham fra sådanne 
Ønsker og fra Nødvendigheden af at anråbe om deres 
jordiske Tilfredsstillelse, idet han istedet herfor med hele 
Bønnens Inderlighed bør søge hine Nådegaver af guddom- 
melig Visdom og Kjærlighed, der udgjøre Himmerigets 
skjulte Skatte. — Forsåvidt vi have lært denne Sandhed 
— den højeste i Kristi åndelige Skole — tror jeg, at vi 
i ikke ringe Grad skylder denne vor Fremgang den nyere 


253 


Videnskabs Advarsler og Tilskyndelser, og at på denne 
Måde det Lys, der skinner i enhver oprigtig Sandheds- 
søgers Sjæl, har vist os Vejen til Menneskets sande Liv 
— Kristus.« 

Først kan nu hertil siges, at der ikke i denne Hen- 
seende er noget at takke Videnskaben for. Ganske vist 
bygger den på den Sandhed, at alt foregåer efter faste 
Regler,. og at det gåer imorgen, som det gik igår. Men 
heri er der ikke Spor af nyt. Dette har Lægfolk til alle 
Tider vidst, og herefter har man altid indrettet sig, og 
dette med ligeså sikker Overbevisning som den, hvormed 
Fysikeren og Kemikeren arbejder i vore Dage i sit Labora- 
torium. At Lægfolk overhovedet bruger et Ord som »Mi- 
rakel«, viser bedre end nogetsomhelst andet, at Opfattelsen 
af Verdens Regelbundethed er dem fuldstændig klar. At 
give Plads for Miraklet er i og for sig noget, der er ligeså 
svært for en Lægmand som for en lærd. Naturforsk- 
ningen kan ikke gjøre noget særlig Krav på Taknemlighed 
i denne Henseende, ligeså lidt som den kan bære Skylden 
for, at Folk i dens Navn optræder imod Kristendommen. 
Det er ganske vist, at en Lærebog i Naturkundskab godt 
kunde opføre som den første Naturlov, at Naturlovene 
er regelbundne og uforanderlige. Men man opfører det 
nu en Gang ikke, og Grunden er uden Tvivl den, at enhver 
Forfatter véd, at dette behøver han ikke at fortælle noget 
fornuftigt Menneske, så, skjønt fysiske og mathematiske 
Lærebøger ellers ikke er bange for at begynde med noget, 
som er almindelig kjendt eller indrømmet, har endnu, så 
vidt jeg ved, ingen fundet det Umagen værd at begynde 
med denne Lov, der er Grundlaget, ikke alene for al 
Naturforskning, men for alt muligt fornuftigt Menneskeværk. 

Biskoppen undersøger nu nogle Skriftsteder — for- 
resten ikke synderlig mange — og finder, at de taler for 
Rigtigheden af hans Påstand om, at de Kristne kun bør 
bede om åndelige Ting. Herpå skal jeg imidlertid ikke 

komme ind, da Forståelsen alene beroer på Fortolkningen, 
og da Biskoppen egentlig ikke fåer hævdet andet, end 
hvad Kristne forlængst har vidst, at Kristi Rige er ikke 
af. denne Verden, og at det skulde være Mennesker om 
at gjøre, »først at søge Guds Rige og hans Retfærdighed «, 
medens Biskoppen ikke fåer påvist det, som han egentlig 
har foresat sig, nemlig, at Kristne ikke må bede om noget- 
somhelst andet, end hvad der hører Guds Rige til. 

Men nu vor Herres egen Bøn! Den handler om lutter 
himmelske og åndelige Ting. Ja, Bønnen om »dagligt 
Brød« kunde jo rigtignok synes at gjælde også sanselige 
Ting, men her slutter Biskoppen sig til de Fortolkninger, 
som gjennem Kirkefædreskrifter hævder, at der ikke ved 
det »daglige Brød« må tænkes på nogetsomhelst sanseligt. 

Vilde man imod Biskoppens Opfattelse anføre Joh. 
16. Kap. 23. V.: »Sandelig, sandelig siger jeg Eder, at 
hvadsomhelst I beder Faderen om i mit Navn, det vil 
han give Eder«, så vilde han rimeligvis bortfortolke Ordet 
»hvadsomhelst« med den Bemærkning, at man i Jesu Navn 
ikke kan bede om andet end åndelige Goder, uagtet han. 
dermed vilde slå de Millioner af Kristne på Munden, som 
virkelig har bedt og endnu beder i Jesu Navn om Ting, 
der har Forbindelse med Sanseverdenen. 

Om alt dette skal jeg imidlertid ikke føre teologisk 
Årgumentation, så meget mere som jeg ikke har noget 
teologisk Studium at støtte mig på. Kun mener jeg, at 
det gåer mange andre Kristne som mig, at vi ikke ved 
Fortolkningskunst lader os berøve noget, som åbenbart 
vilde gjøre et stort Skår i Barneforholdet til vor himmel- 
ske Fader. Der gives i Virkeligheden næppe nogen Kristen, 
uden at han har. erfaret, at når han blev stedt i sådanne 
jordiske Forhold, at han derom måtte ty til sin himmelske 
Fader i Jesu Navn, da tjente Bønnen — om den end gjaldt 
jordiske Ting — til at knytte ham des fastere til Fader- 
favnen. Og det er ligeså sikkert, at ingen vilde kunne 

ty derhen med den Tryghed og Tillid, når man skulde mene, 
at alt det, som for Tiden ligger én selv stærkest på Sinde, 
er ligegyldigt for Gud, er noget, som man ikke må »over- 
hænge« ham med, for at bruge Biskoppens ejendommelige 
Ord derom. — En anden. Ting er det, om man så under 
Bønnen altid fastholder det, hvorom man gik til Gud, eller 
om man måske under Bønnen fåer sådan Vejledning af 
Ånden, at man lægger det helt i Guds Faderhånd, ikke 
fordi man tvivler om, at han kan eller vil gjøre det eller 
give det, men af ens egen fri Villie, fordi det bliver 
levende for én, at Gud både véd og vil det bedste. At 
nå derhen, så at der ikke alene er fuld Sandhed i, at man 
overlader Gud Afgjørelsen, men at man af Hjærtens Grund 
ønsker og beder, at han vil tage Afgjørelsen i sin Hånd, 
det er ganske vist det videste, der kan nåes i Bønnen. 
"Men det er vist ikke meget dagligdags, at man nåer så 
vidt, og det vilde ske endnu sjeldnere, om overhovedet 
nogensinde, hvis vi ikke havde Troen på den umiddelbare 
Faderlighed, som vil give os, hvadsomhelst vi beder om, 
— hvis ikke denne Faderlighed så at sige kom os imøde 
og tog os ved Hånden dér, hvor vi færdes i denne Sanse- 
verden, ikke på Skrømt. men for ramme Alvor, og bragte 
os til overhovedet at bede. Matth. 7, 7—11. 

Dette må være tilstrækkeligt til at sige, at fra et 
kristent Standpunkt opgiver man ikke gjerne Troen på, at 
vi tør bede om hvadsomhelst, når det sker i Jesu Navn; 
men inden jeg gåer over til at undersøge, om der virkelig 
er nogen. videnskabelig Grund til denne Opgiven af Bønnen 
om jordiske Ting, vil jeg først bemærke, at de, som i 
Videnskabens Navn gjør Indvendinger mod Kristendom- 
men, alligevel ingenlunde vil blive tilfredsstillede ved 
denne Opgiven. Der er nemlig fra deres Standpunkt lige 
så lidt Mening i at bede om åndelige Ting som om jordiske; 
thi for dem er Ånd kun en Talemåde for de kemiske og 


elektriske Fænomener, som foregåer i en menneskelig 
17 

Hjerne, og disse er underkastede de selv samme Natur- 
love som alt andet i Verden, så at også disse gåer deres 
Gang efter de ubønhørlige Naturlove. Fænomenerne, siger 
de, er blot noget mere sammensatte og derfor vanskeligere 
at beregne og forudsige, og derfor bruger man Talemåder, 
som f. Ex. fri Villie, og opnåer derved at slippe udenom 
Beregningens Vanskelighed; men det er ikke andet end 
Mangel på Kjendskab til alle Enkelthederne, der gjør, at 
man ikke f.Ex. kan beregne, at det og det Menneske imorgen 
erklærer sig for omvendt til Kristendommen. 

Nej, Sagen er den, at medens de Kristne aldrig skal 
vægre sig ved at give Plads for ærligt og sandhedssøgende 
Arbejde — og dette vil de sikkert aldrig behøve at frygte 
som noget, der skulde kunne rokke deres Saligheds Grund 
— så skal de ikke tage, hvadsomhelst der bydes dem i 
Videnskabens Navn, for gode Varer"). Hvad her bydes, 
Naturlovenes Urokkelighed, kommer som sagt højst uegentlig 
i Videnskabens Navn, da den erkjendes ligeså fuldt af alle 
andre; men desuagtet kan der være Anledning til at over- 
veje denne Sag, dels fordi den ligger alle Mennesker nær, 
og dels fordi den fra den nævnte engelske høje Talerstol 
sagtens vil gå ud over Verden med en vis Autoritet både 
i videnskabelig og i kristelig Henseende. 


Det vil nu straks bemærkes, at Undersøgelsen bliver 
ikke mindre streng, fordi den bliver bragt ned af sin fore- 
givne videnskabelige Trone. Det drejer sig nemlig om, 
intet mindre end, om der er en Selvmodsigelse i at mene, 
at alt i Verden gåer efter ubønhørlige Love, og samtidig 
at mene, at Gud tager Hensyn til Bønner. En Selvmodsig- 
else er ikke alene fra et almenmenneskeligt Standpunkt 
utilladelig, men særlig skulde de Kristne ikke kunne have 


7) Jyfr. ,,Danskeren", Side 169. 

dermed at gjøre; thi at lade Ordet træde i Strid med 
Ordet er Løgnerens Væsen, og dermed kan man mindst 
befatte sig, når man i Jesu Navn gåer til Gud. 

Når imidlertid nogen finder en Selvmodsigelse på dette 
Punkt, så er det, fordi man tager Mål på Gud med sine 
endelige Målestokke, uden at betænke, at det uendelige 
ikke lader sig måle med det endelige. Navnlig glemmer 
man gjerne i denne Forbindelse, at for Gud erTiden ikke så- 
ledes som for os; og om vi end fra vor Barnelærdom kjender 
Ordene a/mægtig, a/vis, algod som jevne Udtryk for den 
Magt, den Visdom og den Godhed, som ikke kjender 
Grændser, altså som er så stor, at intet kan ligge udenfor 
deres Område, så er man dog så ofte tilbøjelig til ikke 
at fastholde disse Ord i deres rene Betydning, men blot 
at tænke på noget meget stort. 

Når vi beundrer en menneskelig Visdom, som Salomos, 
da han dømte de to Kvinder imellem og gav Barnet til 
dets rette Moder, så er det en sådan Visdom, som på en 
Gang véd at træffe det rette i flere Henseender. Det er 
ikke blot den Snildhed, vi beundrer, hvormed Solomo ud- 
fandt, hvem der var den rigtige Moder, og det Retsind, 
der lod Retten have sin Gænge, men også den Måde, 
hvorpå han lod den urette Moder slippe Barnet; thi i 
samme Øjeblik, som hun sundede sig på, at hun havde 
forsømt at værge Barnets Liv, medens den rette Moder 
uvilkårlig gjorde det, måtte det gå op for hende mere, 
end det kunde ske ved lange Forestillinger, at det slet 
ikke var nogen Lykke for Barnet at få hende til Moder, 
og derfor heller ikke for hende at blive dets Moder. Også 
til de tilstedeværendes Sind kan Dommen have havt Ærinde; 
og jo mere alsidig gavnende en Foranstaltning kan være, 
des visere kalder vi den. 

Således er det en borgerlig vis Lov, som afstedkom- 
mer så meget godt som muligt og forebygger så meget 
ondt som muligt; men det vilde ikke være at vente, at 

nogen menneskelig Foranstaltning skulde kunne fyldest- 
gjøre alle de særlige Tilfælde, der kan indtræffe, end ikke 
indenfor det Område, hvor Foranstaltningen er bestemt på 
at skulle virke. 

ket. Men d dette må den Foranstaltning kunne gjøre, der 
skal. .kunne bære Navn af alvis eller uendelig vis. Det er 
i Mathematiken og det må ligeledes for den almene Op- 
fattelse være Kjendemærket for det uendelige, at der ikke 
kan tænkes noget så yderligt eller enkelt, at det jo rummes 
deri. Vi kan ikke med vor Anskuelse omfatte det uende- 
lige; thi vi anskuer altid kun stykkevis, så vi kan f. Ex. 
ikke anskue Rummets Uendelighed; men vi kan dog lige- 
fuldt med Tanken erkjende den; thi skulde der være nogen 
Grændse, hvor Rummet skulde høre op, da vilde vi strax 
sige: ja, -men der må da også være Rum udenfor Grændsen. 
Idet vi derfor, ikke anskuer, men erkjender, at der er en 
Uendelighed i Rum, må vi tillige indrømme, at der gives 
ikke det mindste Rum, hverken i den skjulteste Krog eller 
i den yderste Yderlighed, uden at det er indbefattet i 
denne Uendelighed; thi det er netop dennes Væsen, at 
den har ingen Grændser, hverken i det små eller i det 
store. 

Når man nu vil filosofere over sådanne Spørgsmål 
som det foreliggende, hvor man drister sig til at tage Gud 
op i sine Tankeslutninger, så er det nødvendigt, at man 
holder sig hans Uendelighed for Øje, hans Uendelighed i 
Magt, Visdom og Godhed, som i alt, hvad der betegner 
hans Væsen. Det er endvidere nødvendigt, at man, som 
anført, heller ikke begrændser ham af Tiden, hvad der 
måske kan falde endnu sværere for vor Anskuelse, skjønt 
vi dog selv jevnlig erfarer, at end ikke vi, a: vort Sjæle- 
liv, er begrændset til Nutiden, men vi kan leve i Fortid 
eller Fremtid. Også dette må vi for Guds Vedkommende 
tænke os udstrakt i Evighed, uden Grændse i det små 
og uden Grændse i det store, og dette således, at hvad 

vi kalder Fortid, Nutid og Fremtid i lige Grad og lige 
levende rummes i den guddommelige Evighed. — Man 
kan nok fra vort endelige Stade sige, at Gud én Gang 
har skabt Verden, og ru opholder han den; men fra Guds 
Evigheds Stade er der ingen Modsætning mellem dette »en 
'Gang« og dette »nu«; al den uhyre Mangfoldighed .af Til- 
dragelser : Tidernes Løb, hvoraf Historien kun maler et 
forholdsvis mat Billede for vort Øje, ståer Gud for Øje 
i Evighed ligetil den allermindste Enkelthed og mere lev- 
ende end det mest levende »Nu« kan opleves af os. 

Sammenholder man alt dette, vil man ved Skaberens 
almægtige, alvise og alkjærlige Foranstaltninger ikke kunne 
tænke på Verden som en Maskine, der en Gang for alle 
er sat i Gang, en fortræffelig Maskine, der ligesom en 
borgerlig Foranstaltning i de allerfleste Tilfælde udretter, 
hvad den tilsigter, men overfor hvilken man dog må finde 
det rimeligt, at der gives Tilfælde, hvor den ikke strækker 
til. Nej, er Gud alvis, må dette sige, at der ikke gives 
noget så småt og så gjemt, at han jo i Evighed tager (fra 
vort Standpunkt set: har taget) Hensyn dertil, og dette 
må da ikke mindst gjælde en Kristens Bøn til ham i Jesu 
Navn, det Navn, hvori vi ved. hans egen AÅnordning træder 
i Barneforhold til ham. Han tager i Evighed Hensyn til, 
om vi beder eller ikke, og behøver ikke nu at udstede en 
Undtagelseslov. 

Man skal nu ikke prøve at anskue dette, ikke prøve 
at forestille sig, hvorledes de enkelte Love for Verdens 
Stoffer og Kræfter kan være tillæmpede således, at der er 
taget Hensyn til de Tusinder af Forhold, hvori de Milliarder 
af Mennesker i Tidernes Løb kommer. Dette vil være 
ligeså umuligt for den menneskelige Anskuelse som at an- 
skue Rummets Uendelighed. Men ligesom vi i sidste Hen- 
seende giver vor Tanke Medhold ligeoverfor Fordringen 
- om Anskuelse, så må vi også tankestrengt sige, at gaves 
der i Tidernes Løb noget eneste Forhold, hvortil Gud 

ikke i Evighed tog Hensyn, så omfattede hans Visdom 
ikke alt, så havde den Grændser, så var Gud ikke 
alvis. 

Det kan tilføjes, at denne Måde at gjøre Slutninger 
på så langt fra kan siges at være uvidenskabelig, at det 
i Virkeligheden er denne Tankegang, som den tanke- 
sikkreste af alle Videnskaber, Mathematiken, følger, når 
den behandler Uendelighedsbegrebet; og dens Resultater 
stadfæster dens Berettigelse til at gjøre, som den gjør. 

Det er blot menneskelig Kortsynethed, der bestandig: 
kommer med sine små Målestokke og vil tage Mål på Gud; 
og den Grubler, som vil gjøre dette, har i Virkeligheden 
ingen Undskyldning deri, at vi jo dog i alt vort menneske- 
lige Arbejde ikke kan erkjende andet for sikkert, end hvad 
vi kan gjennemskue med Legemets og Sjælens Øje; thi 
man må huske, at når vi taler — jkke om Sanseverdenens 
endelige Ting og Forhold — men om den evige, uendelige 
Gud, så slåer vort Anskuelsesværktøj ikke til. Møder vi 
alene med dette, da må vi svimle og falde. Her er der 
intet andet, der blot i nogen Måde kan bruges, intet mindre 
end Ordet, den Guddomsgnist, som alene er givet Menne- 
sket, og som bringer et Lys i hans Tanke, der ikke ståer 
og falder med Sanseverdenens og Anskuelsens Lys. Og 
følger vi Ordet, tro mod dets egne, evige Love, som ikke 
har med Løgn og Selvmodsigelse at gjøre, men som kun 
åbenbarer Sandhed, da skal vi altid finde, at det er så 
langt fra, at de evige Sandheder rummer nogen Selv- 
modsigelse, at vi netop kommer til den Erkjendelse, at. 
Selvmodsigelsen kun stak i vor Anskuelses Kortsynethed. 


Jeg ved ikke, om dette har været for tankesvært for 
en og anden. Til Gjengjæld tror jeg i alt Fald at vide 
af Erfaring, at der er mangen en, som trænger til, at hans 
Tanke fåer Lov til at løbe Linen ud, og det er dette, jeg 

gjerne vilde give nogen Anvisning på, medens jeg dog 
ingenlunde vil anbefale Fok at komme mere ind på at 
gruble over disse Ting, end de tilforn gjør, men hellere 
anbefale at bruge Anskuelse og Tænkeævne til den Slags 
Arbejde, vi her på Jord er sat til. Dermed vil de tilmed 
øves og styrkes, hvis der skulde blive Brug for dem til 
noget større. 

Desuden er det ikke fornødent, at man får de gud- 
dommelige Sandheder ransaget med sine Tanker: thi den 
enfoldigste Kristen bliver af selve Sandhedsånden vejledet 
til at fatte Guds uendelige Faderlighed. Den enfoldigste 
Kristen har sine Tankeveje, selv om de ikke er så stykke- 
vis sammenkjædede som den mere filosofiske; men hvis 
den sidste ellers arbejder forsvarligt, vil han ikke under- 
kjende de evige Sandheder, som den enfoldige modtager 
mere umiddelbart. Det er vel hertil Grundtvig sigter 
i den lille Sang, hvis første Vers med sin erkjendende 
Bekjendelse er bleven særlig kjær for mange, medens 
andet Vers slåer lidt på de Tankestrenge, som også jeg 
her har forsøgt at bringe til Lyd: 

Intet så stort, han det jo kan, 
intet så godt, han det jo vil; 

det overgåer al vor Forstand, 

at der en sådan Gud er til, 

er dog ej mer, end i Børnesko 


alle.de små kan yndigt tro, 
er netop nok til Sjælero. 


Kunde han ej, hvad ret er stort, 
så noget større tænkes ej, 
da havde kan ikke ul Ting gjort 
over og under Mælkevej, 
da kunde ej, trods al Verdens Harm, 
Verdens Ustyr og Verdens Larm, 
han skabe Ro i Kristnes Barm. 
Poul la Cour. 

Tanker om Tiden. 
(Fremførte paa Ollerup Højskole den 4. November f. Å. 
af J. P. Kristensen-Randers.) 


Åne Mennesker har vistnok, naar de er påa en længere 
Vandring, Hang til en Gang imellem at se tilbage for at 
kunne sammenligne den Vej, der er gaaet, med den, som 
ligger for. Vejen selv kan baade hemme og fremme dette 
Hang. Kommer vi let hen over den, vender vi os ikke 
saa tit, som naar det gaar tungt: op ad stejle Bakker eller 
gjennem trættende Søle. Saaledes ogsaa med vor Gang i 
højere Forstand. I lyse og lette Tider staar man Fare 
for at leve let, medens derimod »de Tider, som langsomt 
skrider«, vækker Eftertanke og faar os til at grunde over 
Vejen, der gik, og Vejen, der staar tilbage. Da Lykkens 
Hjul gik lystigt rundt under Griffenfeldts Æresvogn, tænkte 
han vist ikke synderlig dybt over sit Livs Kaar; men aldrig 
saa snart laa han med den væltede, sønderknuste Vogn i 
Grøften, før der meldte sig Alvorstanker. Det var som 
Kastelsfange, han ridsede de velkjendte Ord i én af Fængs- 
lets Ruder: å 

»Da Verden blev mig gram, da lærte jeg at kjende 

for Alvor først min Gud, mig selv, min Ven, min Fjende." 

… Den nærværende Tid kan ikke regnes blandt Danmarks 
lyse og lette Dage. Intet Under da, at vi drives til at 
tænke over vort Folks Vej. Lad os se tilbage, ud over 
den Vandring, de tre sidste Slægtled har gjennemlevet. 

Der er dem, der vil kalde Hundredaaret fra 1788 til 
nu en Tabenes Tid, og de har Grunde nok til at støtte 
Navnets Rimelighed med.: Da Englænderne havde taget 
vor Flaade 1807, var der vel mange, »som stirrede med 
vemodig Harm paa den tomme Svanerede«. Og der skulde 
kun gaa 7 Åar, til vi led et nyt Nederlag, i det Norge 
blev løst af de Baand, der længe havde bundet det til 

Danmark.  Halvtredsindstyve Aar senere plukkede man 
Hertugdømmerne fra os, deriblandt Tiendedelen af det 
Folketal, som den danske Tunge omfatter. Saa kom 1866, 
da en Ædelsten i Danmarks Riges Grundlov blev pillet 
ud af den, nemlig Ligheden mellem Vælgerne til Rigs- 
dagen. Knap 10 Aar derefter blev det klart, at Folket 
har et drøjt Stykke Vej at gaa, før det med Rette kan 
juble over sin borgerlige Myndighed. Hvad Side man end 
staar paa i den politiske Kamp, maa man indrømme, at 
de sidste Aars Tildragelser paa Tinge har voldt et Skaar 
i det danske Folks Frihedsglæde. 

Med fuldt saa megen Føje, som vi dvæler ved Tabene, 
kan vi dog se paa det sidste Hundredaar som en Gavernes 
Tid. Stavnsbaandets Løsning 1788, de raadgivende Stæn- 
ders Indførelse godt og vel 40 Aar efter og 5. Juni-Grund- 
loven er politiske Gaver.  Hundredaarets store "Skjalde, 
Mænd som Thorvaldsen, Rask og H. C. Ørsted og nye 
Midler til Folkets Udvikling, som den frie Skole for Børn 
og Højskolen for voxne, er tilsammen er rig Oplysnings- 
gave. Og Præsten Grundtvig med sine stærke Ord om, 
at Guds Værk til Synderes Frelse sker ved jævn og en- 
foldig Tale til vore Hjærter, lige saa vel som Søren Kierke- 
gaard med sit indtrængende Krav paa personlig Sandhed 
og Inderlighed fra Menneskets Side, de er begge dyrebare 
Gaver til Kirkefolket. Jeg nægter ikke menneskelig Vilje 
og menneskeligt Arbejde den Ære, der tilkommer dem for 
Fremgangen i Stat, Skole og Kirke; men naar jeg bruger 
Ordet Gave her, tager jeg Sigte paa to Ting. For det første 
mener jeg, at for Flertallet af vort Eolk maa de store Ind- 
skud af nyt i Udviklingen staa som noget givet og ikke 
som noget, det selv i sidste Forstand har arbejdet op fra 
Grunden af. Og dernæst synes det mig, at en lykkelig 
Udvikling med store Resultater altid er noget gaadefuldt, 
som til syvende og sidst skyldes andre Magter end vort 

bevidste Arbejde, stammer fra ham, der raader Folkenes 
Skæbne. 

Hvorfor har vi lidt saa store Tab, som Tilfældet er, 
vi, der har faaet saa rige Gaver? Et Svar, der holder 
sig til Hovedsagen, vil lyde paa, at vi har levet over 
Evne i adskillige Stykker og levet under Evne i andre. 
1807, 1814 og 1864 minder os om det første. Vi vilde 
have vor lille Mundharpe med i den store evropæiske 
Koncert, vi evnede ikke at gjøre os gjældende i den, men 
blev til Spot og Spe og maatte selv punge ud med Spille- 
mandspenge. 1866 og 1885 viser nærmest, at vi har levet 
under Evne. Havde Folket for Alvor brugt sin Tid til at 
samle fornøden borgerlig Oplysning og sat sine Kræfter 
ind paa at styre sine egne Sager, saa havde det sagtens 
set mindre ilde ud med den politiske Lighed, end det 
gjør, og saa havde vi vel haft mere Haand i Hanke med 
Statskassen, end vi har. 

Hvad vi nu maa lære, er at leve efter bedste Evne. 
En af Herrens Lignelser lyser særlig op over dette. Han 
fortæller om en Tjener, som fik 20,000 Kr. at virke med, 
om en anden, som fik 8000, og om en tredje, der fik 4000. 
Da Regnskabsdagen kom, mødte hver af de to første ikke 
blot med Gaven i velholdt Stand; men deres Virksomhed 
med det givne havde bragt dem Frugter, der stod i For- 
hold til Gavernes Størrelse. Derimod kom den tredje 
Tjener kun med.de 4000, han i sin Tid havde faaet, og 
skinnende blanke, som han modtog dem, gav han vist 
ikke Møde med dem; thi de havde ligget i Jorden længe. 
Et Liv efter bedste Evne gror kun dér, hvor Livets Gaver 
modtages og bruges. Til Livets Gaver hører ogsaa den 
Tid, vi faar tildelt, og det er trøsteligt at vide, at Livets 
Herre tager Hensyn til Gavens Størrelse. Den Tid, som 
kun er 8000 værd, kræver han ikke 20,000 af. Først 
gjælder det om, kan vi skjønne, at tage ret imod det 
givne, med glad Taknemlighed; men det gjælder ikke 

mindre om at faa det gjort frugtbringende. Det, som vi 
ikke bruger, mister vi. Orla Lehmann skrev i et Brev 
til Tscherning: »For Resten er min egentlige Hensigt med 
dette, som med alle mine Breve, kun den at tvinge Dem 
til at skrive til mig, fordi De er én af de faa Erindringer 
fra lykkelige Tider, som jeg nødig vilde have skulde blegne 
— men det gjør alt, naar det ikke plejes«. Hvor sandt 
og smukt har ikke Lehmann skrevet her! I alle Livs- 
forhold er den første Friskhed en Gave; men Friskheden 
holder sig kun hos dem, der tager Livet som en Opgave. 
For alle andre bliver Livet et Træ med stedse tiltagende 
Løvfald, saa det endelig efter Tab paa Tab staar afløvet 
og grenetomt. 

Naar jeg nu, særlig med Henblik paa jer unge, som 
skal sidde paa Skolebænk i Vinter, stiller det Spørgsmaal: 
Hvad vil Højskolen? saa svarer jeg: Give jer et dybt Ind- 
tryk af, at Livet er baade en Gave og en Opgave. Der er 
mange Mennesker, som grumme sjælden føler legemligt Vel- 
befindende; egentlig føler de heller ikke Ildebefindende; 
man kan nærmest udtrykke deres legemlige Tilstand ved 
at sige, at de befinder sig slet ikke. Kunde de pløje og 
saa, tale og skrive, kort sagt, være Mennesker paa Jorden 
uden at have et Legeme nødig, saa gav de vist gjærne At- 
kald paa det, de har. Men det er en Skam, at det er 
saaledes. De Legemsøvelser, som drives paa Højskolerne, 
skal hjælpe til, at Folk kommer til at modtage "deres 
Legeme som en god Gave, det er en Glæde at eje. I 
Flugt hermed kan det siges om den Oplysning, som bydes 
paa Højskolerne, at den skal hjælpe de unge til at opdage 
sig selv; naar, for at nævne det vigtigste, Historiens Bil- 
leder af Menneskenaturens Art og Vilkaar, oprulles for 
dem, skal det hjælpe dem til at se, at de ejer noget, der 
er af samme Art som det bedste hos de ædles Æt. At 
faa Smag paa god Oplysning betyder blandt andet og ikke 
mindst, at man. har faaet Lyst til Rejser i det Aandens 

og Naturens Rige, som man selv er en lille Del af. Men 
Højskolen skal tillige pege paa, hvorledes Gaverne kan 
plejes under vor Tids Vilkaar. Gaa ind paa Enkeltheder 
her, kan jeg ikke, men vil kun sige, at Gaverne kan gjøres 
rentebærende i mange forskjellige Stillinger, baade lave 
og høje, bare Troskaben mod Sandhed og Kjærlighed 
bliver Baandet, der binder vor Færd sammen til et Hele. 
Jeg vil ønske jer unge den Følelse, som fik den 28- 
aarige Grundtvig til at skrive til Vennen Molbech: »Saa 
adskillige end de Veje ere, som Menneskene kaare sig for 
at komme i Harmoni med sig selv, lade de sig dog alle hen- 
føre til de tvende, paa hvilke Jesus med sin dybe Visdom 
henpegede, da han sagde til Én: du bekymrer dig om de 
mange Ting, Ét er fornødent. Det er vist, Noget maa 
Mennesket bekymres for, enten det Ene eller det Mang- 
foldige; hvo som kaarer dette, forvirres stedse mere af de 
mange Ting, hvem det undes at kejse hint, er fri for det 
Mangfoldiges Bekymring og føler sig rolig og glad midt i 
sin Bekymring« (se den af L. Schrøder udgivne Brevvexling 
mellem Molbech og Grundtvig). 

Tiden kræver af os, at vi enkelte kommer til at leve 
efter bedste Evne, hverken over eller under Evne. Bøjer 
vi os for dette Krav, da vil ogsaa Folkets Virksomhed 
paa de store Felter blive lykkelig. 


Om Varemarkedet. 
Af Chr. Faber. 


Kolonialvaremarkedet har siden min sidste Beretning 
i »Danskeren« gennemgående, for de fleste Artiklers Ved- 
kommende, været ret fast, men Forretningen, som altid 

på denne Årstid, hvor Konsumen er stærkt forsynet, har 
ligget rolig; forhåbentlig vil der atter indtræde mere Liv, 
når vi kommer ind i det nye År. 

Kaffe gik i Slutningen af November til henimod Midten 
af December atter endel højere; men en telegrafik Med- 
delelse, der indgik for nogle Dage siden fra det velansete 
og pålidelige Rio-Hus, Johnson & Co., og som meldte, at 
Høsten iår vilde blive den største, man nogensinde havde 
havt, ca. 8 Millioner Sække, virkede som en kold Vand- 
stråle på de ophidsede Børsspekulanter, og Priserne flovede 
strax noget af. Verdensbeholdningerne af Kaffe er imidler- 
tid kun meget små, og da den kommende Riohøst kun 
.anslåes til en cirka Middelhøst, så er der næppe nogen 
Udsigt til lave Priser på Kaffe i den nærmeste Tid. 

Man venter i Rio herefter rigelige og regelmæssige 
Tilførsler af Kaffe, så den sunde og forsigtige Forretnings- 
mand kan jeg kun råde til at operere med stor Varsom- 
hed, og til at købe fra Hånd og i Mund; ti Priserne er 
nu høje, og det er uberegneligt, hvad Spillemarkedet kan 
finde på. 

Enhver Forretningsmand vil desuden endnu have lev- 
ende i Erindring, hvor Haussen (det Børsparti, der arbejder 
for høje Priser) for nogle Måneder siden, ved Kunst drev 
Priserne så vældig i Vejret, at Baissen (det Børsparti, der 
arbejder for lave Priser) tabte umådelige Kapitaler; sidste 
Parti ligger naturligvis på Lur for at benytte den første 
givne. Lejlighed til at tilbageerobre sine tabte Penge, og 
det må derfor stå” klart for den forsigtige Kjøbmand, at 
under sådanne Forhold, som ovenstående beskrevne, gør 
man klogest i at operere med stor Varsomhed. Et anset 
Hus skriver i disse Dage ganske interessant om Spille- 
markedet og om dets allerseneste Bedrifter: »Vi kunde 
ikke dele den Indignation, som den store September- 
Corner (et Parti, der gør et yderligtgående Skaktræk) 
i Hamborg fremkaldte. - Når den Forretningsgang, som 

Terminsmarkedet har indført, kan medføre, at Penge- 
markedets ledige Kapital som en Græshoppesværm kan 
kaste sig over en enkelt Handelsartikel, til Ruin for den 
redelige Handel og til stor Skade for Konsumenterne, er 
de radikaleste Repressalier fuldt berettigede; ti kun der- 
ved kan man gøre sig Håb om, at merkantile Udskejelser 
kan holdes indenfor sådanne Grændser, at Lovgivnings- 
magten ikke tvinges til at skride ind imod den frie Handel. « 
Jeg er tilbøjelig til fuldstændig at dele denne Anskuelse. 
Sukker. Min sidste Beretning over Sukkersituationen 
har givet mig Vink om, hvor vanskeligt det er at skrive 
Handelsberetninger; det gamle Ord: »Mennesket spår, men 
Gud råder«, må her, som ingensteds, lades ude af Betragt- 
ning. -Den hjemlige Sukkerhøst stiller sig nogenledes som 
af mig opgivet i »Danskeren«s December-Hæfte, hvorimod 
den stiller sig noget anderledes for det øvrige Evropas 
Vedkommende. Den store Skade, som man befrygtede, 
at Sukkerroerne havde lidt ved det i November Måned 
tidlig indtrådte, stærke Frostvejr, har vist sig som ube- 
grundet. Sukkerhøsten 1888 i Evropa stiller sig nu, efter 
forskellige Statistiker, fra 300 til 800 Mill. Pund Sukker" 
mere end forrige År; men da Verdensforbruget hvert År 
stiger med ca. 400 Mill. Pund Sukker, så vil Overskudet 
for denne Kampagne ej blive synderlig stort, selv om Sukker- 
høsten 1888 skulde give et + af 600 Millioner mere end 
forrige År. Den vestindiske Høst tegner vedvarende godt. 
Sukkerpriserne gik i Slutningen af November og første 
Halvdel af December noget højere; men den nys offentlig- 
gjorte Oversigt over Sukkerhøsten for iår, har atter tvungen 
Priserne noget ned. Markedet sluttede dog idag noget 
fastere med lidt højere Notering. Udsigterne er i Øje- 
blikket for vedvarende moderate Priser på Sukker. 
Cikorie. Atter har Cikorieringen, takket være den 
nye Cikoriefabrik »Nørrejylland«s Konkurrence, nedsat sine 
Priser på Cikorie med ca. 12 pCt. Konsumenterne må 

være taknemlige overfor denne ny Fabrik; ti den har alle- 
rede tvungen Ringens Priser over 20 pCt. ned. 

… Høsten heri Landet af Cikorierødder er lille iår, kan 
ikke dække det hjemlige Forbrug, og hvad der skal ind- 
føresaf Råvarer fra Udlandet, vil blive til en Pris, der nu er 
ca. 40—50 pCt. højere end -den, hvortil man har købt de 
hjemlige Roer i Efteråret, så der er næppe Udsigt til, at 
de nuværende lave Priser på Cikorie vil holde sig ret 
længe. 

Mandler holder sit høje Prisstade, Rosiner. flove, 
amerikanske, tørrede Æbler er atter lavere, og jeg kan 
kun gentagende anbefale Husmødrene at anvende denne 
prægtige Artikel til jævnligt Brug i Husholdningerne. 1 
Pund tørre amerikanske Æbler, anvendt til Æblesuppe, er 
nok for indtil 20 Mennesker, og vil således hver Portion, 
veltillavet, ikke komme over 4 højst 5 Øre. 

Kryderier. Nelliker stiger. For Kardemomme, der 
i mange År har ligget flov og upåagtet hen, synes der nu 
at røre sig en væsentlig bedre Stemning; Artiklen ligger 
fast, med Tendens til Stigning... Peber flovt. 

Kartoffelmel. Det gik, som jeg nok tænkte, og som 
jeg: i min sidste Vareberetning antydede: Artiklen er nu 
flov og noget lavere. 

Fis uforandret. 

Sago atter højere — Stigningen andrager nu ialt 23 
å 3 Øre pr. Pund. 

Kornmarkedet er stille; men Priserne er uforandrede. 
Den nuværende Ro i Markedet er nærmest en Følge af 
de forestående Helligdage. — Forårsnoteringerne ret faste. 

Foderstoffer. Priserne på KZid er flovede noget af, 
Tilbudene fra Udlandet rigelige, og får vi ikke Vinter, men 
beholder vedvarende mildt Vejr, som vi nu har, vil For- 
brugen tage af, og de nuværende Priser næppe holde sig. 
Frostvejr vil derimod stramme Markedet. Kager uforan- 

drede, med Undtagelse af Linkager, der er knappe og 
25 Øre højere pr. 100 Pd. 

Markfrø. Priserne på Kløverfrø og Græsfrø er faste, 
men Markedet er roligt; efter Nytår venter man atter liv- 
ligt Begær, og Frøpriserne kunde da gerne til den Tid 
avancere. 

Fedevarer. -Talg meget efterspurgt, Priserne opad- 
gående. Amerikansk Fedt og Flæsk rolig, dansk Fedt 
3 Øre lavere. 

Smørmarkedet i Novbr. Måned har været livligt med 
opadgående Priser. Ligeledes var Markedet for Smør godt 
de første to Uger i Decbr., da der som sædvanlig gjøres 
større Indkjøb fra England til Julebrug, medens den tredie 
Uge mødte med ringe Begær, men dog uforandrede Priser. 
Topnoteringen er nu 14 Øre pr. Pund højere end i den 
tilsvarende Uge ifjor. Den sidste Uge i det gamle År 
bliver næppe god, og det er højst rimeligt, at vi får lavere 
Priser. 

Fondsmarkedet (ved Rubin & Bing, Kjøbenhavn, den 
20. Decbr. 1888). : 

Obligations-Handelen har i den senere Periode i det 
store og hele været meget begrændset. Publikum er util- 
bøjelig til at købe de forskellige Kreditforeningers 4 pCt. 
Papirer af Frygt for muligt forestående Konverteringer, og 
de 34 pCt. Fonds er endnu ikke rigtig indgroede i den 
almindelige Bevidsthed. Børsen lever således så at sige i 
et Overgangsstadium, der i høj Grad lammer Forretningen, 
og Følgen deraf har været, at Stilstanden som sædvanlig 
under sådanne Forhold har trykket Kurserne, der gennem- 
gående er dalede fra 2 til 4 å 1 pCt. Skarpest er Ned- 
gangen fremtrådt i de første Terminsdage. Som yderligere 
Grund hertil bidrog og det store Materiale af nye Kredit- 
forenings Obligationer, hvis Fremkomst denne Gang mere 
end . sædvanlig har koncentreret sig om Dagene mellem 
11. og 18. Debitorer i ældre Serier, 'der, for at udnytte 

den lavere Rentefod i sidste Serie, vilde skifte Serier, 
var nemlig nødte til at ordne denne Transaktion ved, inden 
den 18., kontant at indfri det ældre Lån og samtidig få 
nye Obligationer udleveret, der således i store Parter ud- 
bødes til Salg. De store Købere kommer imidlertid aldrig 
ret i Markedet før efter den egentlige Termins Slutning, 
nemlig efter at Pengene for forfaldne Kupons og opsagte 
Obligationer samlede er indgåede; tidligere er dette, som 
anført, gået Hånd i Hånd med Fremkomsten af ny Obliga- 
tioner, idet Berigtigelsen af Kreditforeningens Udlån ganske 
naturligt udtrakte sig over et længere Tidsrum. Følgen 
af denne Forrykkelse af den sædvanlige Situation har altså, 
som antydet, været et Tryk på Kurserne, men på den 
anden Side har man derefter Lov til at slutte, at når nu 
Købeordrerne efterhånden efter al Sandsynlighed indløber, 
vil Priserne igen hæve sig, og man tør derfor i den nær- 
meste Fremtid, forsåvidt intet uforudset skulde indtræffe, 
kunne påregne en jævn Stigning i rentebærende Effekter. 
Af 4 pCt. Papirer har der navnlig været endel jyske Land- 
Kreditforenings 6. Serie fremme, for hvilke der til de 
noterede Kurser var forholdsvis ganske god Købelyst, sær- 
lig fordi disse i Øjeblikket er de billigste 4 pCt. Obliga- 
tioner (100% å 1002), og en eventuel Konvertering derfor 
kun vil medføre et uvæsentlig Kapitaltab. Af 34 pCt. Fonds 
er store Parter omsatte udenfor den officielle Notering og 
synes disse.i det hele taget i de seneste Dage noget mere 
begært. Af nye Sorter er i Terminen optaget på Kurs- 
listen 34 pCt. Kbhvn. Kreditf. Obligationer, der uden Om- 
sætning noteredes 951 å 2, ligesom 33 pCt. Stockholms 
Hypothek- og Stockholm 31 pCt. Kommune Obligationer 
nu endelig var antagne til Notering; de sluttede efter nogen 
Forretning henholdsvis 954 og 973. Inden Årets Udgang 
ventes officiel Bekendtgørelse om Konvertering fra 1. Juli 
1889 af Jyske og Østifters Husmands- 4 pCt. Kreditfor- 
enings Obligationer, der med dette for Øje ikke har kunnet 

hæve sig over 1003. For russiske 5 pCt. Obligationer har 
der været endel Købelyst, og der er ligeledes omsat ad- 
skilligt i de forskellige Sorter 4 pCt. danske private Priori- 
tets-Obligationer. På det ved Privatbanken fremlagte 4 pCt. 
russiske Statslån siges der at være indløbet temmelig store 
Tegninger og forventer man Meddelelse om Resultatet af 
Subskriptionen (vistnok 25 pCt. i Udlandet, men fuldt 
her) i de nærmeste Dage. Forretningen i Prioriteter i 
kjøbenhavnske Ejendomme har været væsentlig mindre 
denne Gang; der er Penge nok, der ønskes anbragt i gode 
Sikkerheder til 4 å 41 pCt.; men der mangler i høj Grad 
Tilbud af Panter. Penge, af hvilke der omkring den 11. 
var stærk Afgang til Provinserne, var allerede nu vendt 
tilbage og Markedet er derfor særdeles villigt til den be- 
stående Diskonto af 3 pCt. Udlandets strammere Rente- 
forhold har været uden Påvirkning på vor Plads. På 
Aktiemarkedet har der været endel Liv i Sukkeraktier, 
hvis Pris daglig har svunget, alt eftersom Sukkerpriserne 
på de toneangivende Varepladser var gåede op eller ned. 
De forskjellige Sorter Bankaktier ligger temmelig fast og 
større Beløb er tagne ud af Markedet til Kapitalanlæg. 
For Dampskibspapirer har der efter den stærke Opgang 
vist sig en lille Reaktion; men Grundtonen må vedblivende 
karakteriseres som fast. Industripapirerne er iøvrigt nær- 
mest upåagtede og den mindre Spekulation fra Dag til 
Dag har i Terminsdagene været stille og uden Interesse. 
Odense, den 21. Decbr. 1888. 

Et højskoleskrift af N. F. S. Grundtvig. 


Meddelt af 4. D. Jørgensen. 


De i året 1872 udgivne »Småskrifter om den historiske 
højskole af N. F. S. Grundtvig« falder, når bortsés. fra 
et par mindre udtalelser fra senere år, i to tidsgrupper: 
1836—39 og 1847—48.) I den første træder tanken frem 
i sine mere almindelige træk, som et stort, hele Norden 
omfattende fremtidsprogram; i den anden er det kong 
Kristian VIII's interesse for sagen og'de deraf følgende 
forhandlinger om dens virkeliggørelse, og senere dens op- 
givelse under Frederik. VII, som danner midpunktet. 

Men midt imellem begge ligger der endnu en yder- 
ligere, hidtil ubekendt udtalelse, der i værd neppe står 
tilbage for nogen af de andre, ja i sammentrængt klarhed 
måske endog overgår dem alle. Den er rettet umiddelbart 
til kongen, og de ydre forhold ved dens fremkomst var 
følgende. 

Den 11. Decbr. 1842 døde professor Georg Holger 
Waage, som i året 1837 var fulgt efter H. F. I. Estrup 
som direktør for Sorø akademi, opdragelsesanstalt og skole, 
og posten som sådan henstod foreløbig ubesat; Ingemann, 
som alt havde overtaget forretningerne i Waages sygdom. 
frabad sig konstitution, da han ikke kunde tænke sig al 
træde i forhold til opdragelsesanstalten og skolen. Den 
10. Januar 1843 skriver han i den anledning til Grundt- 
vig: »Til den længe påtænkte reform synes mig ellers nu 
øjeblikket var for hånden. Skolens adskillelse fra akade- 
miet skal der være tænkt på, og det var vist meget ønske- 
ligt; men frekvens og åbne døre for højskolen måtte nød- 
vendig følge dermed. Har Du ingen lejlighed havt til at 
lale et ord med i sagen? Din mening kender man vel, 


7) »Bøn og begreb om en dansk højskole i Soer" er ikke op- 
taget i samlingen; den udkom 1840 og må regnes til den første gruppe. 
»Danskerent, I. ”. 16 

men nu gælder det om at få den bedste mening realiseret. 
Hvad der mest er at befrygte, er — hvad universitetet 
helst ønsker" — akademiets opløsning og midlérnes ind- 
dragelse i det almindelige universitets- og skole-fond, hvor- 
ved muligheden af en folkelig højskole vilde gå i lyset. 
Som jeg hører, har dette ørstedske projekt dog en kraftig 
modstander i. kongen selv.«") 

Som naturligt satte dette Grundtvig i stærk bevægelse. 
Hans broders død et par dage efter hindrede ham vel i 
strax at komme nærmere ind på sagen; men i brev af 28. 
Januar taler han indtrængende til Ingemann om at benytte 
øjeblikket til at virke for højskoletanken. En anden til- 
dragelse bidrog vistnok til yderligere at lægge glød i 
Grundtvigs fædrelandske iver. Den 11. November havde 
Peter Hjort-Lorenzen talt dansk i den sønderjydske stænder- 
forsamling og derved vakt et overordenligt røre over hele 
landet; i nyårsdagene opholdt han sig i København for at 
tale sin sag hos kongen og de store, og der blev holdt 
.fest for ham af den nationale bevægelses ledere. At også 
Grundtvig var reven med af den stemning, som den tysk- 
sindede stænderforsamlings forhånelse af det danske moders- 
mål havde fremkaldt, ses af hans sang om »hr. Peder fra 
Sønderborg« med omkvæd: »Nemmer I snart det danske?« 
trykt som »Nyårs-ønske i danske samfund«.”) Det lyder 
også gennem hans »sang ved 11. Februars minde i danske 
samfund«: »Axelstad med grønne voldel« i hvilken han 
ikke blot mindes hin kamp mod en overmægtig fjende 
(1659), men også priser hovedstaden for, hvad den har 
ydet til vækkelse af den nordiske ånd og det danske 
sindelag. Med sin fine følelse for, hvad der var til liv 
eller til død for vor folkeånd, så han vistnok bedre end 
de fleste, hvad hint sammenstød på Slesvig rådhus havde 
at betyde og hvilke kampe det bar i sit skød. Han skriver 


1) 8. | Grundtvig: Grundtvig og Ingemann, s. PS 
?) Poetiske skrifter, VI, 452. 

til Ingemann om sin plan med Sorø: »Men det er da 
også en sag, der slet ikke kan kaldes min, uden for så 
vidt jeg er dansk; og trængte de danske til en skarpere 
spore for at sætte sig på bagbenene end de slesvig-holsten- 
ske ryttere nu har sat os i livet, da måtte de vel også 
have opgivet ånden.« 

Grundtvig havde i sit brev pålagt Ingemann at frem- 
sætte sit ønske om akademiets fremtid enten offenligt, eller 
ved betænkning til direktionen, eller i privat brev til 
kongen, eller endelig på en fjerde måde, når det kun skete; 
men han stolede neppe på, at den forsigtige ven vilde 
efterkomme denne opfordring, og han fattede derfor et 
par dage efter den beslutning selv at gøre et forsøg. 
Kongen skriver derom i sin dagbog under 1. Februar: 
»Pastor Grundtvig bragte mig sit nyårsønske i det danske 
samfund og anbefalede en dansk højskoles oprettelse i 
Sorø«. Den her meddelte afhandling af 9. Februar er en 
følge af denne samtale, i hvilken altså vistnok Hjort- 
Lorenzens optræden var udgangspunktet. Den fandtes 
mellem kongens papirer. 

Grundtvigs indlæg forfejlede ikke helt sin virk- 
ning. Direktionen for universitetet og de lærde skoler 
(Lavrids Engelstoft, I. O. Hansen og Kolderup-Rosenvinge) 
gjorde kort efter indstilling om den bedste ordning af for- 
holdene i Sorø; men ved sin resolution af 3. Marts bi- 
faldt kongen kun tildels dens planer. Det første indstil- 
lingspunkt blev vedtaget: »Sorø akademis opdragelsesanstalt 
og skole skal som et særegent institut være adskilt fra 
den akademiske læreanstalt«. Men istedenfor at udnævne 
en rektor ved skolen og overdrage akademiets bestyrelse 
til lektorerne med en skiftende decanus, befalede kongen, 
at Ingemann skulde fungere som direktør, og en rektor 
indtil videre konstitueres (hertil beskikkedes den 7. s. m. 
dr. Bojesen). Og endelig tilføjedes følgende nye resolution: 


»Iøvrigt ville Vi allernådigst have Vor direktion pålagt at 
18— 

overveje og at indkomme med nærmere allerunderdanigst 
forestilling angående hvilke forandringer der i Sorø aka- 
demis organisation kunde ansés ønskelige.« Det var således 
slået fast, at akademiet som en selvstændig institution under 
Ingemanns ledelse skulde omdannes, og det er altså den 
kongelige resolution af 3. Marts 1843 med hvad der gik 
forud for den, fremsættelsen af Grundtvigs forslag af 9. 
Februar s. år, som danner udgangspunktet for de senere 
alvorlige forhandlinger om oprettelsen af en historisk høj- 
skole i den gamle klosterby. 


Om Indretningen af Sorø Academi til en 
Folkelig Høiskole. 

Majestæten har allernaadigst tilladt mig at udvikle 
mine Tanker om, hvordan Academiet i Sorø kunde blive 
en Anstalt til almindelig, /0/kelig Dannelse og Oplysning, 
aldeles skildt fra Latin-Skolen og Kostgængeriet, hvor- 
med det nu er forenet, og skiøndt jeg neppe har Mod til 
at skrive meer om en Sag, der i de fleste Lærdes Øjne 
er barbarisk og næsten i Alles Øine fantastisk, saa byder 
dog min faste og velgrundede Overbevisning om Sagens 
Vigtighed, ja Nødvendighed, baade for Kongen og Folket, 
mig med Tåaknemmelighed at benytte Tilladelsen, om det 
dog maaske kunde lykkes mig at stille Sagen i sit rette, 
lige saa klare som uskyldige Lys. 

Forudsætte maa jeg imidlertid her, hvad jeg saa tit 
har stræbt at vise, at hvor Almeen-Oplysning skal være 
mere end et tomt Ord eller et blot Skin, hvor Regiering 
og Folk virkelig skal lære at forstaae hinanden, hvor Styr- 
elsen skal blive folkelig og Folke-Stemmen efterrettelig, 
og Videnskabeligheden frugtbar og paaskiønnet af Folket, 
der maa findes hvad jeg kalder en »Folkelig Høiskole«, 
men hvad der omtrent skal være mig lige kiært under 

alle Navne, naar kun Ungdommen der kan lære at kiende 
og elske sit Fædreneland og sit Modersmaal, og oplyses 
om det Borgerlige Selskab, de tilhøre, som en herlig 
Skabning til fælles Bedste, hvori alle Stillinger kan være 
lige hæderlige og glædelige, naar man kun faar Øie paa 
deres giensidige Uundværlighed, og lærer af Erfaring, at 
sand menneskelig Dannelse og aandelig Nydelse lader sig 
forene med alle Stillinger, og kan fattes i dem alle. 

Dette maa jeg forudsætte, ikke fordi jeg tør sige, det 
er almindelig erkiendt iblandt os, men fordi en gientagende 
Udvikling heraf kun vilde trætte Majestæten, som heller 
neppe tvivler om Ønskeligheden af en Anstalt til saa stort 
og godt et Øiemed, men kun om Udførligheden og Frugt- 
erne deraf. 

Hvad nu Frugterne angåaer, da giælder det om en- 
hver Indretning som om ethvert Træ, man planter, at 
Frugten deraf kan kun Tiden vise, og at Lykke vil der 
til Alt, som skal lykkes og trives, saa Udførligheden er 
det Eneste, man forud nogenlunde kan beregne, og for 
mine Tanker derom udbeder jeg mig Majestætens aller- 
naadigste Opmærksomhed. 

I Alt hvad der skal udrettes ved Mennesker er efter 
mine Tanker ikke Forskrifterne, men Menneskerne selv 
Hovedsagen, thi hvad de ikke kan, det giør de ikke 
heller, om de end nok saa stærkt forpligtes dertil .og nok 
saa hellig love det, og hvad de ikke vil, det giør de saa 
slet, som de tør, og det bliver i al aandelig Virksomhed 
det sletteste mueligt. Anvendes delte paa Academiet i 
Sorø, da følger deraf, at om det end befales Professorerne 
der at virke udelukkende for den Danske Ungdoms folke- 
lige Dannelse og Oplysning, såa skedte det dog slet ikke, 
hvis de ikke kan og kun yderst slet, hvis det ej var med 
deres gode Villie, og jeg formoder, at netop den Betragt- 
ning har indskudt Majestæten Tvivl om Udførligheden. 

Det er nemlig klart, at skiøndt man neppe kan nævne 

noget Kundskabsfag, der jo kunde blive meer eller mindre 
frugtbart til Ungdommens Oplysning og Dannelse, saa 
maatte dog Alt paa en folkelig Høiskole drives /evende 
og folkelig, medens vore fleste Videnskabsmænd ei kan 
meddele deres Kundskaber uden i et barbarisk Konstsprog 
og med et Pedanteri, som om alle Tilhørerne skulde blive 
ligesaadanne Professorer i Faget, som de, og desuden 
maa ved en folkelig Højskole det altid blive Hovedsagen, 
som ikke blot kan være nyttigt og lysteligt for enkelte Faa 
i en vis Stilling og med særegne Anlæg, men for A//e. 

Hvad vi nu Alle, baade Høie og Lave, Lærde og Læge, 
kan og skal have tilfælles, er unægtelig kun Menneskelig- 
hed, Fæderneland og Modersmaal, saa derom maa paa 
den folkelige Højskole Alting dreje sig, og, skal Indret- 
ningen lykkes, dreie sig derom med Liv og Lyst, og selv 
Menneskeligheden maa betragtes folkelig, da det kun er 
enkelte højtbegavede Sjæle, der virkelig kan fatte og føre 
et højere Menneske-Liv, end der er det Folk eget, de til- 
høre, saa, vil man giøre Menneskene i det Hele til mere, 
giør man dem kun til mindre, ligesom man ved at ville 
giøre Alle til Videnskabsmænd giør de 99 af 100 til Narre. 

Naar nu Folkelighed, Fædreneland og Modersmaal 
skal være den levende Middelpunkt for Dannelsen og Op- 
lysningen, man stræber at opelske og udbrede, da måa 
der i det mindste være Een, som, forholdsviis, er Mester 
i Modersmaalet, ikke blot som det findes i Bøgerne, 
men fremfor Alt; som det lever i Folkemunden, med hele 
sin Rigdom af fyndige Ordsprog og mærkelige Egenheder, 
og dette sit fortrolige Bekiendskab med det fælles Moders- 
maal maa han stræbe levende at meddele Ungdommen til 
dens Gavn og Glæde, vel vidende, at Een eller Ingen af 
disse skal være Professor eller Skribent, men de skulle 
alle, om mueligt, forstaa hvad de høre, tænke ordenlig og 
kunne tale tydelig og flydende om, hvad' de tænker og 
hvad de veed. ' 

Een i det Mindste maatte der ogsaa være, som baade 
kiendte og elskede Fædrenelandets Historie, og kunde 
fortælle den livlig, thi Ungdommen skal jo ikke plages 
med Navne, Aarstal og alle haande Smaating, der i det 
Højeste har Værd for en enkelt Professor, men skal blive 
opmærksom paa, hvad Stort og Godt der er skedt i dens 
eget Land, hvilke Farer det har giennemgaaet og hvad 
Ære, det har vundet, saa det kan føles, hvad Krav det 
har paa os Alle, og hvad Haab vi tør nære om dets 
Fremtid. 

Een i det mindste maatte der ogsaa være, som kiendte 
og elskede F'olkesangen baade i sin ældre og nyere Skik- 
kelse, og som enten selv kunde være Forsanger", eller havde 
dog en fast Medhjelper, som kunde være det, thi skiøndt 
man ligesaalidt maa lægge an paa at danne hele Ungdommen 
til Konst-Sangere, som til Lærde, saa er dog Folkesangen. 
naturlig benyttet, fra Arildstid det frugtbareste Dannelses- 
Middel, og maa spille en Hovedrolle hvor Ungdommen 
skal være og lære med Lyst, og er især hos os baade 
saa rig og almindelig afholdt, at den, fremmet med Liv, 
vilde, som i Grækenland, bringe Stenene til at dandse 
i Takt. 

Een i det Mindste maatte der ogsaa være, som havde 
seet sig godt om i Fædrenelandet og kiendte ikke blot 
Stædernes Beliggenhed og Egnenes smukke Udsigter, men 
ogsaa Folkene, deres Sysler, Næringsveje og lerskende 
Tankegang, thi saa kiedsommelige som en geografisk Been- 
rad og statistiske Tabeller er for Ungdommen, saa morsom 
og lærerig er derimod en levende Forestilling om Fædrene- 
landets og Folkets hele Beskaffenhed, deres Næringsveie 
og Hjelpekilder. 

Endelig maatte der vel saare ønskes en Lovkyndig, 
der, uden at bryde sig om Romer-Retten, kunde og vilde 
give Ungdommen en sand og levende Forestilling om 
Fædrenelandets Statsforfatning og Lovgivning, fordum 

og nu, men da en saadan »Dansk« Jurist nu neppe er at 
finde, maatte den, der fortalde Ungdommen Fædrenelandets 
Historie i det Hele, see til at giøre Afsavnet saa taaleligt 
som mueligt. i 

Hermed er slet intet udelukt af den folkelige Kund- 
skabs-Kreds, men kun ligesom indstreget hvad der maatte 
findes for at giøre den tilsigtede Nytte og give Anstalten 
sit ejendommelige Præg, som den ikke faar ved hvad den 
har tilfælles med Universitetet, men ved hvad den har for 
sig selv. 

At saaledes en /evende Meddelelse af mangehaande 
Kundskaber, lingvistiske og mathematiske, natur- og verdens- 
historiske, ogsaa paa den folkelige Højskole kunde nytte 
og fornøie Endeel, og at fremfor Alt Bekiendskabet med 
den folkelige, især poetiske og historiske Del af Fædrene- 
landets Literatur maatte og vilde mægtig udbrede sig og 
skabe os en splinterny Læseverden, følger af sig selv, 
men det måa dog huskes, at A/t er er for Alle, og at 
Boglæsning ei engang for Embedsmændene, endsige da 
for hele Folket kan eller maa være en Hovedsag, naar 
Enhver skal være dygtig i sit og passe paa sin Hylde, 
eller naar Livets mangehaande daglige Sysler skulle drives 
med Lyst og Flid, saa det er en sand borgerlig Ulykke, 
naar man tænker, Folk blive dygtigere til Alting, jo mere 
de læse, skrive eller regne, da de meget mere derved 
snart kan blive udygtige til alt andet, selv til at tænke 
og tale. 

Om nu Sorø, som saa rigelig har de udvortes Midler 
til Indretningen af en folkelig Højskole, ogsaa har de Ind- 
vortes, kan vel ei siges for vist, før Prøven viser det, 
men da kun en Ænestes, nemlig Ingemanns, Virksomhed. 
” der har været beregnet paa Frædreneland og Modersmadal, 
og da heller Ingen af de Andre, saa vidt jeg veed, har 
viist nogen. Varme for den folkelige Sag, saa er det ikke 
at formode, Indretningen vilde lykkes, med mindre Inge- 

mann fik i det Mindste tre, fire dygtige Medhjelpere, men 
dermed kunde man ogsaa godt begynde, og lade Tiden 
vise, hvilke folkelige Kræfter Academiet desuden muelig 
giemmer i sit Skiød, og hvor stor Søgningen vilde blive. 

Hvorledes nu Ungdommens Ledere bedst skulde bære 
sig ad med at opelske og udbrede folkelig Dannelse og 
Oplysning, er vist nok et meget vigtigt Spørgsmaal, men 
som først Erfaringen kan lære, thi hvor det giælder om 
at lære endel Bøger udenad for såa at overhøres i dem 
og faae »godt eller slet« skrevet paa sit Skudsmaal, der 
kan man sagtens forud bestemme, i hvad Orden og under 
hvilke Former dertil skal arbeides, men hvor Opgaven er 
at vække og nære Ungdommens Fædrelands-Kiærlighed 
og Opmærksomhed paa Livet, og at veilede dem til en 
Dannelse og Oplysning, der skal være sin egen Løn, fører 
ikke til noget »Levebrød«, men maa selv forrente sig i 
Livet, der er det Tingen at finde dygtige, livfulde, paa- 
lidelige Redskaber og give dem al muelig Frihed til at 
prøve deres Kræfter og giøre deres Bedste. Især i Først- 
ningen er dette aldeles- nødvendigt, da selv de af os, der 
er klogest paa Livet og Lovene for dets Udvikling, maa 
bekiende vor Uvidenhed eller Uvished i mange Henseender, 
ja, kan tit vide, hvad der var det bedste, men fattes Evne 
til at udføre det. 

I vort Land kan man nu vel ei godt tænke sig en 
Oplysnings-Anstalt, hvor der ikke skulde være befalede 
Prøver (Examiner) baade ved Indgangen og Udgangen; 
men at man ved den folkelige Højskole enten maa opgive 
dem eller opgive den, er dog soleklart, thi tænke vi os 
Udsigten til »Levebrød« eller Eneretten til at drive en 
vis Konst og Næringsvei borte fra Examinerne ved Univer- 
sitetet, da er vi visse paa, Faa eller Ingen vilde under- 
kaste sig dem, og vil man altsaa have den folkelige Høi- 
skole besøgt og benyttet, uagtet der hverken er Levebrød 
eller Enerettigheder at lokke med, da maa Besøget være 

aldeles frit for alle dem, der vil føre sig skikkelig op. 
Det er altsaa en Nødvendighed at holde alle befalede 
Prøver borte fra den folkelige Højskole, men det er ingen 
sørgelig Nødvendighed, thi dels beviser Tydsklands,Franke- 
rigs og Engelands Exempel, at vor Examens-Tro er en 
ugrundet Overtro, og dels kan man paa den folkelige Høi- 
skole ved at indføre frie Prøver høste al den Nytte af 
Examiner, de muelig kan yde uden at lide den Skade, de 
hidtil har stiftet. Den eneste Nytte, saadanne Examiner 
muelig kan stifte, er nemlig at vække Kappelyst, og den 
vækkes allerbedst, naar Væddeløbet, som ved de Olympiske 
Lege, er en fri Sag og Dygtighedens Løn kun en Oliekvist. 

Hvad nu endelig Bestyrelsen angaar, da maatte den, 
under Majestæten, saavidt mueligt, findes paa Stedet, og 
fremfor Alt zkke i Directionen for Universitetet og de 
lærde Skoler, som, selv med den bedste Villie, umuelig 
ved Siden af kunde bestyre en Anstalt til f0/kelig Oplys- 
ning og Dannelse, uden enten at kvæle den i Fødselen, 
eller dog aldeles forknytte den i Vexten. . Ligesom det 
Ridderlige Academi havde sin. Hovmester, saaledes 
maatte det Folkelige ogsaa have sin nærværende, og naar 
det blev en ædel og nogenlunde folkelig Mand, da, jo høiere 
påa Straa, des bedre, thi hele Folkets Ungdom trænger 
til at have Adel og Ridderlighed for Øie, og den Deel af 
Ungdommen mest, som staar mest Fare for at blive 
pøbelagtig. 

Dog, dette vil vist være nok til at vise Majestæten, 
hvordan jeg tænker mig den virkelige Udførelse, og kun 
dertil var disse Linier bestemte, thi naar Majestæten aller- 
naadigst havde besluttet, at Academiet i Sorø skulde ind- 
rettes til en Anstalt for Ungdommens folkelige Dannelse 
og Oplysning paa Modersmaalet, og da vilde nedsætte en 
Commission af Mænd, der blot ikke (som saa mange af 
vore Lærde) var Fiender af Ideen, og der undtes mig en 
Stemme deri, da vilde Maaden, hvorpaa det hele i det 

mindste foreløbig bedst lod sig ordne og indrette, sikkert 
kunne træde langt klarere frem for MMajestæten end blot 
i min Fremstilling; thi, blandt andet, er det høist rimeligt, 
at jeg, ved i mange Aar at være næsten ene om Ideen. 
ogsaa betragter den noget eensidig og overseer Adskilligt, 
der baade kunde klare Forestillingen og maatte ved Ud- 
førelsen tages i Betragtning. 

Kun tillade Mayestæten, som allernaadigst har skiænket 
Sagen Opmærksomhed før nogen Anden, lige siden jeg 
første Gang havde den Lykke at nævne den for Prindsen, 
at jeg paa det inderligste gientager min Bøn om, at 
Sagen maatte vinde Majestætens allernaadigste Bifald, 
saa Konge-Ordet kalder en Indretning tillive, der sikkert 
vil have det Kaar, »at den aldrig skal døe«, hvormange. 
Klædninger den end maa opslide, og vel heller aldrig 
taale, at den Kongelige Stifters Navn taber Glandsen, det 
levende deler med alle Folke-Heltenes fra Arildstid | 

Hvorfor min Bøn nu er mere påatrængende end nogen- 
sinde før, vil Mayjestæten ogsaa her allernaadigst tillade 
mig at nævne. 

Som Historiker har jeg længe seet, hvad nu er sole- 
klart, at Wationaliteterne i dette Aarhundrede daglig mere 
vaagne overalt baade med deres Dyder og Lyder, og at 
derfor en Anstalt til folkelig Oplysning og Dannelse er 
nødvendig allevegne, naar ikke det Parti, der giver sig 
selv Bestalling påa at være folkeligt, men er dog intet 
mindre, skal komme til at giælde derfor og undergrave 
det Borgerlige Selskab. Hvor nu Regieringen ikke, be- 
sjælet -af Folkets virkelige Aand, tager Sagen i sin Haand, 
der bliver enten Folkemængden liggende i sin grove Van- 
kundighed, til et Rov for Dagbladene og egennyttige, herske- 
syge eller dog vildfarende Ledere, eller om der end reiser 
sig en folkelig Oplysnings-Anstalt, bliver den en Partisay 
med skæv Retning. Det Sidste vilde sikkert blive Tilfældet 
her, hvor Ideen er oprundet og maa tiltale Folkets histo- 

riske Natur, såa, hvis mit store Haab om den Kongelig 
Danske Højskole glippede, vilde jeg have det store Uheld 
at have medvirket og maatte fremdeles medvirke til Noget, 
der sagtens kun blev lidt af hvad jeg ønskede, men meget 
af hvad jeg har bedt Gud bevare Danmark fra! Saaledes 
seer jeg Sagen indvikle sig og skiønner ikke rettere, end 
at det nu er den yderste Time for en Kongelig Dansk Høi- 
skole at lykkes i, men ogsaa det allergunstigste Øieblik, 
da Folket begynder at føle sit Savn, da Partiet selv maa 
indrømme det, og er dog endnu baade indvortes og ud- 
vortes for smaaligt til enten at fatte eller udføre en 
stor Idee. 

Derfor beder jeg nu ret inderlig Majestæten skænke 
Danskheden, den fra Vuggen, ja, af Modersliv mageløs 
kongelige og kongetro Danskhed Sorø Academi, saa den 
ikke skal oversvømmes af Pøbelagtigheden, fuul under alle 
Navne og Skikkelser, men oplives og klares til Ære, Gavn 
og Glæde baade for Kongen og Folket! Ja, det give Gud! 

Allerunderdanigst 


N. F. S. Grundtvig. 
9. Februar 43. 


Det sociale spårgsmål 


og den kristne menighed. 
Af L. Schrøder. 


I vore dage taler man stadig om det sociale spørgs- 
mål som et nyt spårgsmål, og dog er det et ældgammelt 
sporgsmål, som i det mindste én gang har været fremme 
i en langt gruligere skikkelse end nu. 


Det sociale sporgsmål er det, som vedrører det sociale, 
samfundet, eller, bestemtere, forholdet imellem de forskel- 
lige dele af samfundet. I Sverige taler man om over- 
klassen og underklassen, i Tyskland om kapitalisterne og 
arbejderne, her i landet stundum om »de fine og de grove«. 
Der er en kløft imellem de to klasser i samfundet; kan 
denne kløft udjævnes, eller kan der rådes bod på de værste 
ulæmper, der følger med kløften? Dette er det sociale 
spørgsmål. Men det er ikke noget nyt. Da apostlen Pavl 
gik ud fra menigheden i det lille hebræerfolk for at bringe 
den kristne tro til hedningerne i det store romerrige, fore- 
fandt han en kløft i samfundet, der var dybere end den, 
vi kender. Det var den kløft, der skilte imellem de få 
frimænd og de mange trælle — den, der havde gjort alt 
legemligt arbejde til en trællesyssel, som ingen fribåren 
mand kunde røre. Den gang var det krigsmagten, der 
havde draget skellet mellem de fri og trællene; nu er det 
pengemagten, der hår uddybet kløften i samfundet. 

Spørger man om grunden til, at pengemagten har ud- 
viklet sig så stærkt i vore dage, da bliver man gærne hen- 
vist til to forhold. Naturkræfterne er i storre omfang end 
for bleven udnyttede af menneskene; dampen er bleven 
taget i brug som bevægkraft, og en mængde arbejds- 
maskiner er bleven opfundne; derved har det rene hånd- 
værks-arbejde mistet en stor del af sit værd, og der skal 
penge til at drive et værksted med dampkraft og arbejds- 
maskiner. Enkeltmandsfriheden (individualismen) er sam- 
tidig bleven sat i håjsædet som den, der skulde grunde 
den menneskelige lykke; selvopholdelsesdriften er bleven 
fremhævet som den stærkeste drivkraft i det menneskelige 
arbejde; det uindskrænkede fri kappeløb (den fri konkur- 
rence) er bleven anerkendt som den mægtigste løftestang 
for fremskridtene på alle områder; — derved er imidlertid de 
svage bleven trængt tilbage af de stærke, de lidet begavede 
af de lyse hoveder, de, der har haft uheld eller sygdom 

at kæmpe med, af dem, som lykken har været gunstig. 
Når nu maskinerne og den fri konkurrence har voldet 
ulykkerne, så er det ikke underligt, at de er bleven gjort 
til genstand for voldsomme angreb fra deres side, der 
følte sig brøstholdne. For et halvt hundrede år siden var 
det ikke sjældent, at man under arbejder-uroligheder i Eng- 
land slog maskinerne i stykker, og det er vel ikke 20 år, 
siden en nu afdød fabrikant i Kjøbenhavn, hædersmanden 
N. F. Larsen, fortalte mig om de vanskeligheder, der var 
forbundne med at indføre handske-tilskærermaskinen i 
hans bedrift; nu hører man sjældnere om sligt. Desto 
oftere møder det en, at folk raser imod enkeltmands- 
friheden. Individualismen har kaldt socialismen frem som 
sin modsætning. Snart er det arbejderne, der ved en 
sammenslutning, under hvilken der kun bliver lidet rum 
for enkeltmandsfriheden, søger at holde kapitalen stangen. 
Snart er det statsmagten, der som leder af samfunds- 
udviklingen vil sætte snævre skranker for de enkeltes fri 
virksomhed. Snart danner arbejderne samvirkende for- 
eninger, forsikringsforeninger, forbrugsforeninger og tilvirk- 
ningsforeninger (produktionsforeninger). Snart endelig træder 
staten støttende til, hvor arbejderne søger at sikre sig imod 
nød, fremkaldt ved sygdom, ulykkes-tilfælde eller alder- 
dom, men sætter da gærne som vilkår, at den vil have en 
stårre eller mindre indflydelse på ledelsen af foreningerne. 

De enkelte kristne vil som statsborgere på.mange 
måder blive optagne af de spørgsmål, der sættes i gang 
under arbejdet med at råde bod på de vanskeligheder, den 
nyere udvikling har ført med sig, og det må ønskes, at 
de tager virksom del i alt, hvad de kan støtte, uden der- 
ved at komme i strid med, hvad de som medlemmer af 
menigheden har kald til at virke for. Et er imidlertid, 
hvad de har at gore som gode statsborgere, og et andet, 
hvad der følger med deres stilling som menighedsmedlem- 
mer, Har de da også i denne sidste egenskab noget at 

gore under de nærværende tiders gæring? Maner det 
sociale spørgsmål den kristne menighed til en særlig 
virksom optræden? Dette spårgsmål bår sikkert besvares 
med ja. Men lige så lidt som det sociale sporgsmål er 
noget nyt, lige så lidt er det, menigheden har at gåre, 
noget nyt. Det er det selv samme, som apostlen Pavl og 
hans venner gjorde, da spørgsmålet var fremme i en endnu 
grellere skikkelse. 

Det er navnlig på tre måder, at apostlen Pavl tog 
kampen op med det sociale spårgsmål. Han forkyndte 
det samme glædelige budskab for trælle som for fri men- 
nesker, for kvinder som for mænd, for enfoldige som for 
vise. Han søgte at adle det strænge legemlige arbejde, 
der var kommen i foragt som trællesyssel, og han op- 
muntrede til at opbygge /jemlivet, som i hedenskabet var 
bleven ødelagt. 

Hvor apostlens prædiken fik indgang, blev de troende 
sig det bevidst, at de alle var Guds bårn i Kristus Jesus; 
ti, som han skrev til menigheden i Galatien, »I har iført 
eder Kristus, så mange som er døbte til Kristus; her er 
ikke jøde eller hellener, ikke træl eller fri, ikke mand 
eller kvinde; ti I er alle én i Kristus Jesus.« 

I Efesos, fortæller Lukas, tog man af apostlen Pavls 
klæder og bragte til de syge, for at de kunde vinde deres 
helbred tilbage. Men de klædningsstykker, han nævner, 
er dels linklæder, der brugtes til at vidske sveden af an- 
sigtet, altså hvad vi kalder lommetårklæder, dels stykker 
til at binde halvt om livet, altså hvad vi kalder forklæder 
eller skødeskind. Det er sådanne af apostlens ejendele, 
der nævnes, som tyder på, at han arbejdede som hånd- 
værker i sit ansigts sved. Det er måske værd at lægge 
mærke til, at begge slags klæder nævnes i Lukas' på græsk 
skrevne apostelhistorie med navne, der hører hjemme i 
romersproget (sudaria og semicinctia). Man har vidst 
om apostlen, at han ikke blot var en ordets mand og en 

skriftklog lærer, men at han tillige var romersk borger. 
Måtte det undre hedningerne, åt den store taler og skrift- 
kloge gransker sad de sågne dage ved væven for at tilvirke 
det grove toj, der brugtes til telte, så har det endnu mere 
undret dem, at den romerske borger gav sig af med det, 
der ellers kun var trællesyssel. En romersk borger var 
stillet så højt i asiaternes 6jne, som en engelsk lord kan 
være det rundt om i verden i vore dage. At han, der 
havde rettigheder som romerne, som jordens fyrster, bandt 
forklædet om sig, som om han kunde være en romersk 
træl, og sled i arbejdet, så han stadig måtte tårre sveden 
af panden, det har forekommet hedningerne fra begge 
sider af samfundskløften, fri og trælle, som et vidunder, 
og klædningsstykkerne, han derved brugte, er bleven hel- 
lige i deres 6jne, som skønnede, hvilken velgerning det 
vilde være for dem alle, om de frifødte fik lov til at af- 
bryde deres lediggang, og trællene kom til at føle, at ar- 
bejdet ikke satte dem på dyrenes trin. Pavl har ikke 
ført stærke ord imod trældommen; men han har ved sin 
dåd tilfojet den dødsstødet. Hans lommetårklæder og skøde- 
skind har bragt helbredelse til det samfund, som næsten 
kun bestod af ørkesløse dagdrivere og elendige trælle.”) 
Apostlen Pavls tidligere breve var fornemmelig rettede 
1) Der har i sin tid været ført en strid imellem theologiske 
professorer i Kjøbenhavn, om hvor vidt apostlen Pavl i 7. kapitel af 
1. korintierbrev (v. 21) anbefalede den træl, der var bleven kristen, 
at blive i sin trællestand, selv om han kunde få friheden. Sam- 
menhængen synes mig at tale for, at apostlen har advaret imod at 
haste med at vinde en ny stilling i den udvortes verden. Han 
sendte jo også den bortløbne, men af ham kristnede, træl Onesimos 
tilbage til sin gamle herre Filemon. — I det niende kapitel af 
første korintierbrev har apostlen hævdet sin ret til ,at leve af 
evangeliet". Når han æxke — som andre missionærer i de dage — 
benyttede den, da tænker jeg, det blandt andet hænger sammen 
med hans særegne stilling som romersk borger. Fordi han var 
dette, havde det så stor betydning, at han med måje og besvær 
arbejdede nat og dag for ikke at være nogen til hyrde (2 thes. 3,8). 

lil kristne, der var påvirkede af jøderne; i dem har han 
ikke dvælet meget ved de ydre opgaver, som er stillede 
menigheden. Men i dem, han skrev fra Rom til de troende 
i Efesos og i Kolossæ, fandt han det nødvendigt at pege 
på disse opgaver. Da han skrev disse breve, var den 
jødiske indflydelse trængt tilbage, og de hedenske fristelser 
havde begyndt at gore sig gældende iblandt de kristne, 
særligt da fristelsen til en falsk åndelighed, der lod hånt 
om de udvortes og nærmeste krav. I sine breve til disse 
menigheder formaner apostlen. til et virksomt og dygtigt 
menneskeliv. Men det er da hjemmene, som han beder 
de troende om at bygge med hverandre. . Han vender sine 
formaninger til ægtefolk, til forældre og bårn, til husbonde 
og tyende. Den kristne menighed har det særlige ærinde 
at bygge hjemmene; fra dem kan der så udgå en forny- 
else til det hele menneskeliv. Hjemmet er jo hborger- 
samfundets vugge. 

Det er i disse tre retninger, at apostlen Pavl og den 
ældste menighed i det hele virkede for løsningen af det 
sociale spørgsmål, som de forefandt i det store romerrige, 
og det er i de samme tre retninger, den kristne menig- 
heds virksomhed i vore dage må gå, når den vil arbejde 
for løsningen af det sociale spårgsmål. 

Hvor der gøres alvor af de troendes lighed som born 
i den himmelske faders hus eller som lemmer på ét legeme, 
hvis hoved er Kristus, eller som stene i et tempel for 
helligånden, dér vil i vor tid, som med fåje er kaldt en 
skoletid, ønsket nødvendig vågne om, at det ikke blot er 
den kristne bårnelærdom, der er en for dem alle fælles 
oplysning, men at der .også er almindelig adgang til lys 
over det stormenneskelige levnetsløb, som det er ført i 
de svundne tider under Guds forsyns styrelse, og om de 
vilkår, hvorunder det nu er stillet. De kristne må arbejde 
for en omfattende oplysning på det modersmål, der kan 
forstås i de håje sale som i hytten, en oplysning, som 

kan give dem magt til at færdes med »lige værdighed i 
borg og hytte«, svarende til, hvad den kirkens mand, der 
hos os stærkest har ført ordet for denne sag, udtrykte 
i verset: 
. Hvad solskin er for det sorte muld, 

er sand oplysning for muldets frænde, 

langt mere værd end det røde guld 

det er sin Gud og sig selv at kende. 


På dette er der i alt fald gjort en begyndelse her i 
Norden. Går vi så til den anden retning, hvori menigheds- 
arbejdet skulde gå i apostlens spor, da er der tegn i nu- 
tiden, som tyder på en almindelig forståelse af, at der er 
lægedom at finde for samfundets nød, hvor det legemlige 
arbejde kommer til ære. Det er dog vel et tegn af denne 
slags, når der går ord så vide om den russiske stormand 
og digter, Leo Tolstoy, som efter at have levet i pragt 
og herlighed, har taget det op selv at sysle med det grove 
legemlige arbejde, — og når man lægger nåje mærke til, 
hvad han skriver om kvinderne og mændene i de håje 
kredse: hine har ikke unddraget sig fra at være hustruer 
og føde born med smerte, og derfor har de bevaret deres 
menneskeværdighed og magten, som dermed følger; disse 
hår derimod unddraget sig fra at følge, hvad der var deres 
kald, at arbejde med måje og besvær, og derfor er det 
ude med deres magt som mennesker. Det er ikke noget 
nyt, som Leo Tolstoy kan sige til pris for det legemlige 
arbejde. Apostlen Pavl og mange andre i hans spor — 
her skal kun peges på hbenediktinermunkene i middel- 
alderen — har vist, at et ægte åndeligt menneskeliv og 
en virksomhed for dets fremme hos andre ypperligt kan 
forenes med strængt legemligt arbejde. Men at den rus- 
siske forfatters færd og hans sidste skrifter går så stor 
opsigt, vidner om en almindelig forståelse af, eller mod- 
tagelighed for, den tanke, at det strænge legemlige arbejde 
skal adles. Menigheden har et kald til at tage sig af den 

sag, ved at virke for, at de kristne born, hvad der så 
ellers skal være deres fremtids gerning, lærer at bruge 
deres lemmer, som Israels skriftkloge lærte det. I denne 
retning står vi endnu langt tilbage. 

Hvad endelig den tredie retning angår, da er der også 
tegn, som tyder på, at der vil være mere forståelse at 
finde, for hvad der kan siges derom, end det længe har 
været tilfældet. Når den norske digter Bjårnson har 
Sunget til pris for de tusinde hjem, som bar et land frelst 
ud af feltslaget, for hjemmet, hvis pulsslag midt i travl- 
heden bærer landet gennem fredens dage, for hjemmet, 
hvor kun det barnesande møder os, og for hjemmet her, 
hvorfra der står åbne døre til hjemmet hist oppe, da har 
han anslået beslægtede strænge i hjærterne trindt i Norden.”) 
Men der er mange andre vidnesbyrd, som kan pege på, 
at der i samtiden er forståelse af, at vi trænger til, at 
hjemmene og det hjemlige kommer til sin ret. Francke 
byggede sit woajsenhus i Halle, og hvor den åndelige stråm- 
ning kom hen, som han var ordfører for, fulgte man dette 
spor. Det vår store stiftelser, man opførte, og man tog 
det sikkert ikke nåje med at indskrænke sin virksomhed 
til »forældreløse« bårn. Nu bygger vi ikke wajsenhuse, 
men børnehjem. Har bårnene forældre, der lever sammen 
på en måde, så deres hus fortjæner navn af et hjem, 
drager vi dem ikke bort derfra. Og vi stiller det krav til 
de steder, hvor de virkelig hjemløse anbringes, at de dér 
kan få det så hjemligt som muligt. Vi vil gærne have 
kvinder til at lede bårnehjemmene, og ønsket kommer 


1") Der er en anden norsk digter, som har meget at gåre med 
spørgsmålet om hjemmet. Det er Jonas Lie. Hans sidste bog, 
Maisa Jons, er en ypperlig skildring af de kår, hvorunder en hæder- 
lig sypige i Kristiania kan blive stillet, når hun ikke har et hjem 
til at værne om sig. Det er et opråb til alle dem, der har hjærte 
for de enligt stillede, til at tage fat på en enkelt del af det sociale 

ikke sjælden frem om, at bornehjemmene ikke må være 
for store; er de store, kan der blive gjort forsøg på at 
fordele bårnene mellem forskellige opdragerinder. I vore 
dage er der bygget et /ærlingehjem for unge mennesker, 
der uddannes til håndværkere i Kjøbenhavn, og der er 
indrettet hårskolehjem i adskillige byer, hvor de, for hvem 
en folkelig og kristelig oplysning, vel forligte, er bleven 
noget hjemligt, kan finde det igen. I havnestæderne ind- 
rettes sømandshjem, og der går vide ord af den svenske 
kvinde, som går det hjemligt for nordiske søfolk i London. 
Soldaterhjemmene åbner sig for det unge mandskab, der 
skal øves i våbenbrug. St. Peders gæstehjem i Kjøben- 
havn tager imod sådanne håndværkssvende, som trives 
bedst, hvor der er rum for et godt ord. I Kjøbenhavn 
er der værnehjem for unge piger, Martha-hjem, syge- 
hjem 0. s. v. Hver ny indretning med hjemmets navn 
aflægger sin hylding til de virkelige hjem. Derfor kan det 
antagelig nu møde forståelse, når der peges på, at menig- 
heden har en stor opgave at løse i hjemmenes verden. 
Der er nylig fremkommen en skrivelse til Danmarks 
biskopper med en henstilling til dem om at opmuntre til 
at indrette menighedspleje rundt om i landet; derved 
skulde de kristne give deres bidrag til løsningen af det 
sociale spørgsmål. Mit navn findes også under denne 
skrivelse. Jeg havde forskellige betænkeligheder at over- 
vinde, inden jeg satte det dér. Dem skal jeg ikke komme 
ind på. Men når jeg overvandt dem, da var det, fordi 


jeg fuldt ud er enig i, at det gælder for dem her i | 


landet, der tager det alvorligt med deres kristne tro, om 
at vise det ved at tage kraftigt del i løsningen af det 
sociale spårgsmål, og fordi jeg holder for, at en menigheds- 
pleje, som særligt drager omsorg for, at hjemmene kan 
trives også iblandt fattigfolk, hører til, hvad der nu lige- 
som i aposteltiden må ligge kristne mennesker særligt nær 
at arbejde for. 

Men skal jeg så gore rede for, hvordan der efter mit 
skån skal begyndes med denne omsorg for hjemmene, da 
véd jeg intet bedre at anbefale end at begynde med ivrigere 
end får at tage sig af de fattige hjem, hvor sygdommen 
har forenet sig med armoden for at gåre tilstanden" for- 
tvivlet. Jeg vil opmuntre kristne mennesker til at danne 
Srivillige sygeplejeforeninger. Navnet siger ikke så meget. 
Men det er bedre, at der holdes mere, end der loves, end 
at man bag efter skal sige: loven er ærlig, men holden 
besværlig. Der er vel de steder, hvor de kristne danner 
et samfund, som frimodigt kan vedkende sig navnet menig- 
hed. Men jeg er vis på, at ligesom der er mange enkelte 
kristne, der er for bly til at kalde sig »hellige«, således 
er der mange kredse, der ikke tår begynde med at kalde 
sig med navnet »menighed« og sin virksomhed med navnet 
»menighedspleje«, men som dog kan være med i en 
gerning i en retning, der ligger naturligt for kristne menne- 
sker. Det kan jo vel tænkes, at nogle, som ikke tager 
det alvorligt med deres kristne tro, fra først af vil gå med 
i den frivillige sygeplejeforening; men det skal man ikke 
være betænkelig ved. I tidens længde vil det vise sig, at 
de, der selv føler, at de trænger til Guds barmhjærtighed, 
vil have mest barmhjærtighed med andre mennesker, — 
at det vil være dem, som holder ud i længden med at 
tage sig af de fattige hjem. Og det tår ventes, at de 
under det vedholdende arbejde dermed vil finde hverandre 
som dem, der trænger til indbyrdes samliv og samvirk- 
ning, som lemmerne på det samme legeme trænger dertil. 
De vil da måske frimodigt kunne tage navnene menighed 
og menighedspleje op. 

En stor vinding ved at begynde med en frivillig syge- 
plejeforening er, at man så kan knytte sig til noget, som 
allerede er til stede i fuld virkelighed, i .alt fald på landet 
og i små købstæder. Naboer er vante til at hjælpe hver- 
andre, når de er i nød. Selv de fattigste kan gore over- 

ordentlig meget for hverandre, når der kommer sygdom 
i et af deres huse. 

Vor tids navnkundigste talsmand for menighedsplejen, 
den skotske præst og professor Thomas Chalmers (født 
1780, død 1847), havde til sit valgsprog: »Det gælder 
ikke om penge, men om mennesker«.. Når han vovede, 
uden hjælp af en tvungen fatligskat, at tage kampen op 
med armoden først i et fattigt sogn i Glasgow, da han 
var sognepræst dér og stod i sin bedste manddomskraft, 
og siden i den usleste del af Edinburgh, då han var en 
gammel mand, men følte sig kaldet til at vise, at han 
ikke, fordi han var udtrådt af statskirken, agtede al 
opgive arbejdet med »at forbedre de ørkener af uviden- 
hed, irreligiøsitet og ryggesløshed, som er spredt over 
hele landet«"), — både i de nærmeste år efter 1817 og 
1844 var det mange /evende mennesker's. kraftige bistand 
og ikke enkelte formuende venners pengemidler, han be- 
nyttede for at løse sin opgave. 

Jo bedre vi forstår at tilegne os Chalmers' valgsprog, 
desto mere nænsomme vil vi være overfor alt det, som 
vi har taget i arv fra de foregående slægter af hjælpsom- 
hed imellem mennesker, der ikke har pengemidler, men 
væsentlig kun deres personlige kræfter at støtte hverandre 
med. Derfor er det mit råd, hvor man vil danne en 
stårre sygeplejeforening, at man først skaffer sig kundskab 
om, hvad der er i gang af virksomhed for at "hjælpe 
på naboer, når der kommer sygdom i deres huse. Lad 
så dem, der allerede har vist sig som de virksomste til 


1) Fr. Nielsens: Statskirke og frikirke, s. 266. Smlgn. Thomas 
Chalmers' bog om »den kirkelige fattigpleje«, der efter en forkortet 
tysk udgave nylig er oversat på dansk af præsten Julius Friis- 
Hansen og udkommen hos Karl Schønberg. I den er sporgsmålet 
underkastet en mangesidig drøftelse, blandt andet også fra et stats- 
økonomisk standpunkt. På Konrad Jørgensens forlag har Julius 
Friis-Hansen udgivet et lille skrift om »de nødlidende og folkekirken«, 
hvorpå jeg med det samme vil henlede opmærksomheden. 

at lede sygeplejen i deres omgivelser og da navnlig hos 
fattigfolk i deres nabolav, fremdeles være ledere af syge- 
plejen i deres kreds! Det vil næsten altid være kvinder. 
Men sørg for, at det dernæst bliver undersøgt, om der er 
nogen, som hor så ensomt eller af andre grunde er kom- 
men til at stå så ene, at han ikke véd, hvor han under 
sygdomstilfælde skal søge hjælp uden hos det offentlige 
fattigvæsen! Findes der en eller flere sådanne, da må 
man enten se at drage dem ind under en af de små- 
= kredse, hvor der allerede er virksom sygepleje, eller man 
må sé til for deres skyld at få ny kredse dannede. Når 
vi kunde gå til bunds i det, så vilde vi sikkert finde, at 
den hjælpsomhed imellem naboer, som jeg her har peget 
på som det grundlag, hvorpå en kraftigere sygepleje måtte 
bygges, er bevaret igennem de svundne tider ved den 
kristne menigheds hjælp eller står som en svag levning 
af et- menighedsliv, der for har rørt sig kraftigere i den 
enkelte egn. Desto naturligere er det at bygge på denne 
historisk givne grund, når man ønsker at nå frem til en 
blomstrende menighedspleje. 

For ikke at gribe forstyrrende ind i den skonne hjælp- 
somhed, som tit allerede nu er til stede, og for at få de 
mange virksomme menneskers bistand, som behøves, når 
opgaven skal løses, må vi bygge på, hvad der allerede er 
i gang. Men vi skal samtidig gåre vor flid, for at den 
sygepleje, som allerede finder sted, kan blive udviklet til 
bedre at gåre fyldest. Dette kan nås, når de frivillige 
hjælpere støttes med råd af vel oplærte og erfarne, alvor- 
lige og kærlige sygeplejersker, som det bliver en hoved- 
sag for sygeplejeforeningen at underholde. 

Det er ganske vist det første vilkår for at kunne øve 
sygepleje at have lyst og håndlav til at have med det at 
gore. Men dette er ikke nok, når gerningen skal lykkes. 
Den, som ikke er oplært, kan tit stå rådvild ved et syge- 
leje. Det er en vanskelig sag, hver gang dette indtræfter, 

at sende bud efter lægen. Det lettes overordenligt for 
lægen at sætte en god sygepleje i gang, når der er en 
kyndig sygeplejerske, som ser til de syge, og hun vil bedst 
kunne sige, når der indtræffer en vending i den syges til- 
stand, som går det nødvendigt at tilkalde lægen på ny. 
Lad mig minde om hende, hvem man vel kan kalde den 
nyere tids beråmteste sygeplejerske, og om hvad hun har 
sagt om kundskabens betydning for denne virksomhed. 
Florence Nightingale er en datter af en rig engelsk 
godsejer. Hendes morfader hørte til forkæmperne for 
negerslaveriets afskaffelse, og moderen havde tidlig vakt 
hendes sans for al slags virksomhed, der sigtede til at 
hjælpe de fortrykte. Som ung pige besøgte hun jævnlig 
engelske skoler, hospitaler og redningsanstalter for ulykke- 
lige. Fra 1849 opholdt hun sig en tid lang på diakonisse- 
anstalten i Kajserswerth og søgte bag efter at vække sine 
" landsmænds opmærksomhed for betydningen af denne op- 
dragelses-anstalt for kristelige sygeplejersker. Siden brugte 
hun en god del af sin formue til at få et hospital for 
lærerinder i London sat i bedre skik. Medens hun var 
optaget af dette arbejde, fik hun en forespårgsel fra det 
engelske krigsministerium, om hun vilde overtage tilsynet 
med lazareterne i Skutari (Konstantinopels asiatiske for- 
stad)- og i Balaklava (på Krim); så skulde hun få al den 
støtte til at ordne forholdene på dem, som hun begærede. 
Hun var 34 år gammel, da dette ærefulde forslag blev 
gjort hende, og der var mange, som fandt, det var det 
urimeligste af verden, at en sådan ung kvinde skulde 
stilles i spidsen for den engelske hærs lasareter. Men 
hvad der end var bleven indvendt derimod, så lykkedes 
det at bringe tvivlerne til tavshed, så fortræffeligt løste 
hun og de sygeplejersker, hun havde taget med sig fra 
England, deres opgave. Hendes brittiske landsmænd viste, 
hvordan de påskånnnede hendes virksomhed i krimkrigen, 
ved at indsamle 900,000 kroner og stille dem til hendes 

rådighed. Men denne sum brugte hun til en sådan om- 
dannelse af st. Thomas-hospital i London, at det kunde 
… blive en skole for sygeplejersker, der nogenJunde kunde 
svare til hendes ønsker. For Florence Nightingale var 
sygeplejen en kunst lige så vel som malerkunsten og 
billedhuggerkunsten. Hvad var vel det at arbejde med 
farver eller i ler i sammenligning med at arbejde med 
menneskelegemet, Guds ånds tempel? For at være maler 
eller billedhugger må man ikke blot have naturlig begav- 
else, med inderlighed hengive sig til kunsten og dyrke 
den med ihærdig flid; man må også gennemgå en god 
skole. De samme vilkår bår kræves af den, der vil hen- 
give sig til sygeplejens kunst. 

Når man møder den slags udtalelser fra en af de 
kyndigste sygeplejersker, som har haft med en mængde 
andre sygeplejersker at gåre, da kan man vel komme til 
at tænke over, at det vil have betydning for den frivillige 
sygepleje i de små kredse, når de, der øver den, kunde 
have lejlighed til jævnligt at få vejledning og i vanskelige 
tilfælde en håndsrækning af en omhyggelig uddannet og 
erfaren sygeplejerske. Men den, som skal gåre fyldest på 
denne plads, må ikke blot være dulig i sit fag. Hun 
må også kunne sætte sig ind i fattigfolks kår og under 
de tarveligste forhold være i stand til at hjælpe på, at 
den syge kommer til at ligge nogenlunde bekvemt og ren- 
ligt og i god luft, at han får føde, som passer til hans 
tilstand, og at han ikke bliver forstyrret for meget af sine 
omgivelser. Hun må kunne træde hensynsfuldt op over 
for dem, der gærne vil gåre deres bedste for den syge, 
men kun magter såre lidet. Hun må være meget tålmodig 
og kunne glæde sig ved at indføre ganske små forbedringer 
i forholdene ved sygelejet. Foruden de egenskaber, som 
en god hospitals-sygeplejerske må have, er der adskillige 
andre, der må stå til hendes rådighed. 

Sygeplejersken måtte have sygeplejeforeningen i ryggen 
ikke blot som den, der skulde give hende bolig, kost og lån 
og befordre hende til fjærnt boende syge, men også af den 
grund, at der måtte være nogen, som kunde skaffe så- 
danne redskaber til veje, hvorved den syges lidelser kunde 
mildnes. Det hører til hverdagshistorierne under et længere 
sygeleje, at den syge behøver en luftpude, fordi han har 
»ligget sig igennem«. Men det hører også til hverdags- 
historierne på landet, at man ikke har et godt leje at 
byde den syge. Der findes i regelen kun dobbeltsenge; 
halmen danner oftest det væsentlige af underlaget, og en 
tung, stiv dyne dækker over dem, der benytter lejet. Om 
nu den syge kunde få egen seng og en seng med gode 
madratser og tæpper eller en let overdyne?  Sygepleje- 
foreningen vilde have en taknemlig opgave at løse ved at 
stille til sygeplejerskens rådighed, hvad hun behøvede for 
at rede de syges leje så godt som muligt. Men alt, hvad 
der i denne retning var ønskeligt, kunde ikke skaffes fra 
først af eller på en gang. Lettere vilde det være at hjælpe 
hende med, hvad hun behøvede for at kunne skaffe de 
svge fordåjelig kost. Imidlertid måtte sygeplejersken be- 
rede sig på at vise tålmodighed ikke blot over for den 
syges nærmeste omgivelser, men også over for foreningen, 
der havde sat hende i virksomhed. Det kunde for alvor 
behøves, at det var en from kristen kvinde, der påtog sig 
denne gerning, en diakonisse af gavn, selv om hun ikke 
var det af navn. Og fandtes en sådan, da vilde der 
komme merc ud af sygeplejen end den blot legemlige 
hjælp, om det end i regelen var den, hvormed der skulde 
begyndes. 

Vilde nogen benægte dette sidste, da vilde jeg atter 
henvise til sygeplejesagens historie. Det er Theodor Flied- 
ner, der for godt 50 år siden grundede diakonisse-anstalten 
i Kajserswerth, hvor han virkede til sin død i 1864. Han 
havde selv fået stødet til sin frugtbare livsgerning ved at 

træffe sammen med den store banebryderske for forbed- 
ringen af fængslerne og stiftelsen af fængsels-selskaberne, 
Elisabeth Fry. Denne kvinde plejede at sige: »IKærlighed 
til sjælen er sjælen i al kærlighed«, og dette var visselig 
også Fliedners overbevisning. Men desuagtet fastholdt han 
det som en grundregel for diakonissernes virksomhed, at 
de altid først skulde begynde med at hjælpe på den ud- 
vortes nød; det var derved, at man måtte hane sig vej 
til at få ørenlyd for et ord om den usynlige verden; den, 
der først havde vunden den syges tillid med hensyn til 
hjælpen for den legemlige sygdom, kunde også vente at blive 
spurgt til råds med hensyn til, hvad der tyngede sjælen. 
Kunde sygeplejersken gåre fyldest i denne retning så vel 
som i hin, — hun behøvede ikke at være bekymret for, 
at hun ikke skulde få med sjæleplejen at gåre. Snarere 
vilde hun få den sorg, at. det var så lille og fattigt det 
ord, hun kunde sige til de syge. Men så måtte hun søge 
støtte hos kristne venner, præster eller lægfolk, og formå 
dem til at komme til de syge, som hun skånnede, kunde 
have et ærinde at udrette dér. Det skulde vel vise sig, 
at sygeplejen kunde udvikle sig til en menighedspleje, hvor 
forudsætningerne for en sådan var tilstede. Hvad der var 
begyndt hos de syge og deres frænder, vilde blive fortsat 
hos de sunde og i videre kredse. 

Det er med flid, at jeg har fremhævet, at sygeplejer- 
sken ikke måtte møde med store krav på heldige ydre for-" 
hold hos de syge, som hun skulde sé til, og hvis frænder 
og naboer hun skulde give råd med hensyn til deres pleje. 
Men når man tænker over, hvor meget der i de allerfleste 
tilfælde vil mangle i, at den syges hjem vil kunne måle 
sig med et offentligt sygehus med hensyn til gode indret- 
ninger, så kan der spårges, om det ikke var bedre at 
gore det til en regel, at alle syge blev forplejede på o/fent- 
lige sygehuse. I Frederiksborg amt er man særligt ivrig 
for at indrette sådanne sygehuse, og hvor megen vægt 

man lægger på denne understøttelses-måde af de fattige, 
fremgår blandt andet af, at det dér i regelen ikke anses for 
nødvendigt at lade kommunen yde tilskud til »de fattiges 
kasse«. Men også anden steds i Danmark rejser det ene 
sygehus sig efter det andet, og fordommen imod at be- 
nytte disse indretninger begynder at tabe sig. Skal man 
ikke hilse denne bevægelse med glæde og ønske, at syge- 
husenes benyttelse måtte blive regelen og sygepleje i hjem- 
mene, i hvert fald i de fattige hjem, kun en undtagelse? 
Dertil vil jeg svare, at det sikkert er et stort fremskridt, at 
der nu er virkelig gode sygehuse rundt omkring. Opera- 
tionerne må jo næsten altid henvises til sådanne anstalter, 
og mange tilfælde af smitsom sygdom må henvises til for- 
plejning der; endelig er der jo mennesker, som iforvejen 
er ude imellem fremmede, og som i sygdomstilfælde bedre 
kan forplejes på et hospital, end hvor de ellers er. Det 
er dernæst værd at påskonne, at man nu tit søger at få 
diakonisser til at forestå sygeplejen på sygehusene, hvor- 
ved der sikkert mangen gang er kommen en del af hjem- 
mets hygge ind på disse steder. Men virkelige hjem kan 
de dog aldrig blive for de syge. Og der er det, selv i 
et fattigt, men virkeligt hjem, som kan bøde på store 
mangler i de ydre indretninger. Man skal betænke sig 
vel, inden man, uden tvingende nødvendighed, flytter et 
sygt menneske bort fra sine nære frænder. 

Theodor Fliedner plejede at spårge den kvinde, som 
meldte sig til ham for at blive uddannet til diakonisse, 
om hun ikke havde et hjem, der krævede hendes nærvær- 
else; hun måtte vel betænke, at pligterne mod hjemmet 
stod i første række. Han vurderede ikke diakonisse- 
gerningen højere, end at han satte arbejdet i hjemmet 
foran denne. En kvinde, der har en betydningsfuld stil- 
lmg af lignende slags, har sagt til mig, at hvor god plejen 
end kunde være i et hospital — og det i alle retninger 
— skulde man dog betænke sig vel på at flytte en syg 

derhen fra sit hjem. Og — vil jeg tilføje — man skal 
betænke sig vel derpå, ikke blot for den syges skyld, men 
også for hans frænders skyld. Man skal overveje, hvor 
svært det er for dem kun i ny og næ at spårge til den 
kære syge eller en enkelt gang at se til ham, og man skal 
overveje, hvad velsignelse de kan have af at pleje ham, 
at også for dem livet ved sygesengen kan blive vejen til 
menighedslivet. 

Det er sygeplejen i hjemmene, jeg må anbefale, så- 
ledes at man på ethvert sted bygger på det historisk ned- 
arvede, men dels giver det en udvidelse, så at man kan 
være nogenlunde sikker på, at ingen fattig inden for det 
område, man tager sigte på, i sygdoms-tilfælde kan komme 
til at føle sig forladt, dels ståtter sygeplejen i de små 
kredse ved en større forening, som kan underholde en dia- 
konisse eller en anden vel uddannet og erfaren, tålmodig 
og hensynsfuld sygeplejerske, og som kan sætte hende i 
stand til at gøre sit bedste. Det er, hvad man i kunst- 
sproget kalder en ambulatorisk (omvandrende) sygepleje, 
hun skulde øve, og det ikke blot i de fattiges, men også 
i alle de mere velståendes huse, der indtrådte som 
bidragydende medlemmer i sygeplejeforeningen. 

Var man godt i gang med dette, da vilde det i tidens 
løb vise sig, om der også var trang til at få kvinder fra 
den egn, hvori foreningen virkede, uddannede til at over- 
lage den stadige pleje af enkelte syge, og om der var 
råd til at sætte sligt i værk. Der kunde også blive tale 
om at bygge et hus til sygeplejersken, og om deri at ind- 
rette oplagssted for de redskaber, der skulde lejes ud til 
sygeplejeforeningens medlemmer eller lånes ud til de fat- 
tige, som den tog sig af, disinfektionsovn, badeværelser 
og mulig et par sygestuer, hvor sådanne syge kunde an- 
bringes, som lægerne erklærede for uhelbredelige, og som 
derfor ikke vel kunde få plads på et offentligt sygehus, 
der jo er en helbredelsesanstalt, men som det ikke kunde 

forsvares at lade blive i det hus, de tilhørte. Man kan 
godt fra først af have slige stårre mål for &je. Det kan 
virke til, at man ikke holder sig til en enkelt kommune, 
men hellere søger at samle medlemmer til sygeplejefor- 
eningen indenfor to eller flere kommuner, så at der kan 
komme noget virkelig betydeligt ud af det. Man kan have 
noget stort at stile efter. Men det gælder om, at man 
ikke begynder med mere, end man. kan magte. Hvad 
der i det foregående er fremhævet, om dannelsen af de 
små sygeplejekredse, om hovedforeningen og dens om- 
vankende sygeplejerske, er næppe mere, end man de fleste 
steder, kan tage fat på, når man kun ikke vil holde sig 
til en altfor snæver kreds. 

Det kan man, vil jeg til slutning bemærke, trygt lide 
på, at jo mere man får med det at gåre, i alvor at vandre 
i den gamle menigheds spor med løsningen af det sociale 
spørgsmål, desto mere skal man også få deltagelse for og 
blive skikket til at tage virksom del i alle mere almen- 
menneskelige (humane) bestræbelser for at skaffe dem, der 
har med det strænge arbejde at gåre, mere udbytte af det, 
og i det hele hjælpe på de vilkår, hvorunder de lever. 
Derom turde en dansk bog, der bærer samme titel som 
Leo Tolstoys verdensberåmte bog — »Livsspørgsmål« — 
der nylig er udgivet af en unævnt forfatter, bære vidnes- 
byrd.) — 


Tidsregningen. 
Af Poul la Cour. 
i Feer Skifte fra Nat til Dag gjør sig gjældende 
både på Planter, Dyr og Mennesker. Planten lever og 


1) Livsspårgsmål. Samfunds-studier af h—s. Brødrene Salmon- 
sens forlag. Pris 1 Kr. 

ånder om Dagen på, sådan Vis, at den opsamler Kraft, 
som lånes den åf Solens lysende og varmende Stråler, 
medens Planten om Natten tærer på den opsparede Kraft. 
Ligeledes nødes Dyret til -at læmpe sin Levevis efter Døgnets 
Tidsdeling, der anviser det, når det skal jage og æde, når 
det skal hvile og sove, når det skal vandre, parres osv. 
Også Årets Skifter er bestemmende for både Planter og 
Dyr. Men i alle disse Tilfælde er der kun Tale om en 
Leven i Nu'et. Træffer vi end Dyr, som synes at være 
forsynlige og samle sig Forråd i den rige Tid til at leve 
af i den fattige, så kan dette dog ikke antages at hænge 
sammen med en klar Bevidsthed om den Tid, som er i 
Vente; og den ene Dag er for Plante og Dyr det samme 
som den anden, det ene År som det åndet. 

Menneskets Liv derimod er i højere Grad historisk, 
end at dette blot er en Leven i Nu'et uden anden For- 
bindelse med Fortiden end de Mærker, de forløbne År selv 
har indskrevet på os, og uden anden Forbindelse med 
Fremtiden end den Forsynlighed, hvormed man, når det 
kommer højest, fylder sit Forrådskammer til den kommende 
Vinter. Mennesket er, for at bruge den gamle Chevreuls. 
Ord, det eneste perfectible Væsen på Jordkloden, det eneste, 
hvorom der tilgavns kan siges det jevne Ord: »Man skal 
lære, så længe man lever«, det eneste, der har Betingel- 
serne for en ustandselig Udvikling, hvorom tilmed alle de, 
der troer på et evigt Liv, mener, at selv Døden ikke af- 
bryder Udviklingen, men kun gjør dens Spor: usynlig for 
de efterlevende. 

Tidens Løb er derfor noget ganske anderledes virke- 
ligt for Menneskene end for Dyrene, og kun hvad der 
bærer Præg af Virkelighed gjør man sig den Ulejlighed 
at holde Regnskab med. Men at Menneskene så langt til- 
bage, som vi kan forske, har bestræbt sig for at føre en 
Tidsregning, viser, at Menneskene har erkjendt Tiden for 
noget virkeligt, eller, med andre Ord, erkjendt sig selv 

som stående i Forhold til Fortid og Fremtid, erkjendt sin 
historiske Stilling i Verden. 

Ugen. Døgnet melder sig ganske naturligt som Enhed. 
Hvorledes dette igjen er bleven inddelt i Timer osv., skal 
ikke meddeles denne Gang, men kun, hvorledes man har 
optalt Døgnene eller Dagene. 

Spårgsmålet bliver nu først, efter hvilket 7alsystem 
Optællingen er foregået. 

Ved alle andre Optællinger har så at sige Alverdens 
Folkefærd brugt det System, som er anvist os ved An- 
tallet af vore Fingre. Næsten overalt træffes Titalsystemet: 
man tæller til 10, og så begynder man forfra igjen. Der 
gives Folk, som har foretrukket 20, navnlig i Amerika 
Aztekerne og Mayaindianerne, som have et gjennemført 20- 
Talsystem, så at 20 Gang 20 bliver, hvad de kalder med 
et særligt Navn (svarende til vort Hundrede), ligesom de 
også har et særligt Navn på 20 Gang 20 Gang 20, ja, på 
20 Gang 20 Gang 20 Gang 20. Men også i den gamle 
Verden (hos Årmenierne, Kelterne og os selv, Goterne) findes 
Spor af Tyvetælling (Tresindstyve, Firsindstyve osv.). 

Fingrene har altså været afgjørende i alle Talsystemer 
så langt tilbage, som Historien rækker. Kun et Folk, 
nemlig Ny-Seelænderne, synes at danne en Undtagelse. De 
vender ikke ved 10, men først efter at have talt 10, altså 
ved 11. ) 

Trods denne vidtstrakte Udbredelse af Titalsystemet, 
synes alle Oldtidsfolk, som overhovedet har havt noget 
System, hvorefter de talte Dagene op, at have brugt 7-tal- 
systemet. Man kjender i hvert Fald intet andet fra den 
fjerne Oldtid; og man ved, at det ikke alene var Jøde- 
folket, der havde en Uge på 7 Dage, men det samme var 
Tilfældet med Ægypterne, Kaldæerne og Kineserne, ja selv 
med Folk hinsides Atlanterhavet, såsom de gamle Peruanere. 

Hvad er Grunden til denne mærkelige Overensstem- 
melse? Jøderne og de Kristne have Svaret på det første 

Blad i den hellige Skrift. Men andre har spejdet efter 
en Forklaring i Naturtingene; og da den øvrige Tids- 
regning, som vi skal se, er knyttet til Himmellegemerne, 
navnlig Sol og Måne, har man også villet forklare Ugens 
Længde ud af disse. 

En Forklaring, der gives, gåer ud på, at der er om- 
trent en Uge fra Nymåne til første Kvarter og atter en 
Uge herfra til Fuldmåne. Denne Forklaring har dog den 
Skavank, at et Måneskifte på det nærmeste varer 291 Dag, 
noget som Oldtidsfolkene vidste god Besked om. Men når 
dette Tidsrum skal underafdeles, så tør det næppe siges, 
at 7 frembyder sig naturligt; thi der bliver alene i 1 Måned 
13 Dag tilovers. Mere naturligt vilde 10 tilbyde sig; thi 
da vilde der i 1 Måned kun blive 4 Dag for lidt; og hvis 
man vil holde sig til Oldtidens mest astronomiske Folk, Kal- 
dæerne og Ægypterne, så inddelte de aldrig Himmelafstande 
og lignende i 7, men vel i 6, 8 0. fl. (jvfr. »Danskeren: 
Side 176). Det måtte da for dem ligge naturligere, når 
det gjaldt om åt dele de 291 Dag i Uger, at gjøre denne 
Deling i 6, eller at optælle Ugedagene i 10, og begge disse 
Inddelinger vilde ligefrem have passet bedre end 7; men 
dog ved vi, som sagt, med Sikkerhed om disse Folk, at 
deres Uge var på 7 Dage. 

En ånden Forklaring er givet af en græsk Forfatter i 
det tredie Århundrede efter Kristus ved Navn Dion Cas- 
sius» men da han ene dukker op så langt hen i den 
historiske Tid med denne Forklaring og ikke nævner 
sin Kilde, kan man have en vis Ret til at anse Forklar- 
ingen for »lavet«. Den lyder således. Det er den Om- 
stændighed, at der er 7 bevægelige Himmellegemer, der 
har gjort, at man har givet Ugen 7 Dage, hvis Navne 
derfor også ere lånte fra disse. Dion Cassius opstiller nu 
Sol, Måne og de i Oldtiden kjendte 5 Planeter (jfr. »Dan- 
skeren« Side 167) efter Længden af den Tid, de bruger 


til et Omløb, nemlig: Saturn, Jupiter, Mars, Solen, Venus, 

Mercur, Månen. I denne Orden skulde nu hver af Døgnets 
24 Timer helliges til en af disse, således at Saturn fåer 
første Lørdagstime, Jupiter anden Lørdagstime, Mars 3die, 
Solen &åde . . . Månen 7de, Saturn 8de, Jupiter Yde osv., 
indtil Mars 24de Lørdagstime. Altså fåer Solen første 
Søndagstime, Venus anden, osv. indtil Mercur 24de Søn- 
dagstime, så at Månen fåer første Mandagstime, osv. Ved 
således at fortsætte og ved at give Dagen Navn efter det 
Himmellegeme, hvilket den første Time er helliget, fåer 
Lørdag, Søndag, Mandag, Tirsdag, Onsdag, Torsdag, Fredag 
Navn efter Saturn, Solen, Månen, Mars, Mercur, Jupiter 
og Venus. 

Hvad Ligheden mellem Dagnavnene og Planetnavnene 
angåer, kan Forklaringen, som vi strax skal se, nok lade 
sig høre. Men der er den Hage ved, at man ikke véd 
noget, om Kaldæerne havde Navne på Ugedagene, og at 
man véd, at Jødefolket i alt Fald ikke havde Navn på 
andet "end Sabbaten, men betegnede de søgne Dage ved 
de første Bogstaver i deres Alfabet. Derimod kaldte Ægyp- 
terne ganske vist de 7 Dage efter de 7 bevægelige Himmel- 
legemer. Disse Navne kom senere med 7-Dages Indde- 
lingen til Grækerne, der tidligere havde havt en 10-Dages 
Uge, og til Romerne, der havde havt en 9-Dages Uge, idet 
disse dog oversatte Navnene til deres egne Gudenavne. 
Den første Kristenhed havde ligeså lidt som Jøderne Navne 
på Søgnedagene. Kun den første Dag i Ugen kaldtes til 
Minde om Kristi Opstandelse »Herrens Dag« (dies domi- 
nica); de andre Dage nøjedes med en simpel Numerering, 
noget som Portugiserne bibeholdt, medens iøvrigt de ro- 
merske Gudenavne væsentligt blev brugt, ligesom man i 
gote-germanske Sprog valgte nogenlunde tilsvarende Gude- 
navne af hjemlig Art, idet Mars blev erstattet ved Tyr, 
Merkur ved Odin, Jupiter ved Thor, Venus ved Freja. 

Gåer man til andre Sprog, kan man finde yderligere 
Stadfæstelse på, at Ugedags-Navnene skriver sig fra Gude- 

navne, og at disse ere de samme som Navnene på Planc- 
terne; men dermed er Dion Cassius' Forklaring ikke stad- 
fæstet; thi en Ting er det, at man i den forhistoriske Tid 
skulde have indrettet en Uge med 7 Dage. Sordi der var 
7 synlige bevægelige Himmellegemer; en anden Ting, at 
man længe senere kan have fundet det passende at be- 
benævne de 7 Ugedage, som man nu en Gang havde, efter 
de 7 Himmellegemer, man kjendte. 

De to Forklaringer på Ugeinddelingen, som man så- 
ledes har forsøgt, den ene, at den skyldtes Månedens 
Længde på 294 Døgn, den anden, at den skyldtes de be- 
vægelige Himmellegemers Antal 7, overbyde altså ikke hin- 
anden i Sandsynlighed. Den første søger at hefte sig ved 
et fremtrædende Naturfænomen (Måneskifterne), men den 
er temmelig unøjagtig; den sidste søger ikke Forbindelse 
med Naturfænomer; thi i Virkeligheden vedkommer f. Ex. 
Planeten Mars (Tyr) ikke mere Tirsdagen end alle de andre 
Dage; denne Forklaring må nærmest kaldes psykologisk 
historisk; men da Dion Cassius ikke har givet nogensom- 
helst historisk Redegjørelse for sin Påstand, og den ikke 
heller senere er funden, gjør man vist rettest i at give 
Afkald på at udlede Ugeinddelingen enten af de nu kjendte 
Naturfænomener eller af menneskelig Opfindsomhed. An- 
ordningen af. Ugen må fremdeles stå udenfor Viden- 
skabens Område. 

Dette er sagtens også en Grund til, at Syvdagsugen 
var en af de Ting, der blev afskaftet under den franske 
Revolution og afløst af »Dekaden« eller Tidagsugen ved 
Konventets Beslutning af 24. Novbr. 1793, en Beslutning, 
som dog kun stod ved Magt i omtrent 12 År. Syvdags- 
ugen vil sikkert vise sig idetmindste ligeså hårdnakket 
som Kaldæernes Timeinddeling (jfr. »Danskeren« Side 177). 

Året og Måneden har derimod sit naturlige Grund- 
lag ligesom Dagen. Medens den hele Himmelhvælving med 
alle Stjerner, Sol og Måne i et Døgn synes at dreje sig 

en Gang rundt om et Punkt tæt ved Polarstjernen således, 
at alle Stjerner ståer op i Øst og gåer ned i Vest, følger 
Sol og Måne vel i det hele taget med; men Solen glider 
dog i dette Døgn et lidet Stykke den modsatte Vej, og 
Månen et adskilligt større, således, at Solen vinder rundt 
i Løbet af et År, Månen i en Måned. Hvis nu Solen på 
sin Vej altid vedligeholdt samme Afstand fra Polarstjernen, 
så vilde dens Vandring være uden nogensomhelst borgerlig 
Betydning for os. Årskifterne vilde kun mærkes på, at 


Månen på deas Vej om Jorden, og oplyst af Solen. 


man til forskjellige Tider af Året så forskjellige Stjerner 
på Himlen om Natten, navnlig dem, der er på den mod- 
satte Side af den, hvor Solen er. Men Solens Vej er skrå, 
så at den ikke alene skrider frem mod Øst, men på en 
Årstid (Foråret) nærmer sig Polarstjernen, på en anden 
(Efteråret) fjerner sig fra den (jfr. »Danskeren« Side 167— 
168). Heraf afhænger de i borgerlig Henseende så vigtige 
Fænomener: Dagenes Længde og Årstidernes Varmeforhold. 

Hvad Månen angåer, så er dens Vej blandt Stjernerne 
ganske vist også skrå (ikke meget langt fra den, som Solen 

gåer); og denne Skråhed har ganske vist Betydning med 
Hensyn til, hvor længe Månen i hvert Døgn er på Himlen, 
og altså på Klokkeslettet for Månens Opgang og Nedgang; 
men det er dog selve Månens Bevægelse fra Vest mod 
Øst, der spiller den største Rolle i Månens borgerlige Be- 
tydning; thi da dens Bevægelse er meget hastigere end 
Solens, vil den til en Tid være omtrent i samme Retning 
som Solen, set fra Jorden; en Ugestid efter er Månen nået 
langt mod Øst, 2 af Vejen helt rundt, atter en Uge efter 
er den på den Side af Himlen, der er modsat den, hvor 
Solen er, og den er altså gået den halve Vej, og i Løbet 
af en Måned har Månen atter indhentet Solen. Da Månen 
selv er mørk og kun lyser med den Del, der beskinnes 
af Solen, og da Månen er os meget nærmere end Solen, 
vil vi have Nymåne (usynlig Måne), når Månen omtrent 
ståer i samme Retning som Solen, første Kvarter en Uge 
efter, Fuldmåne atter en Uge senere osv. (se Tegn. 5. 308). 

Måneskifterne er et i borgerlig Henseende ret vigtigt 
Fænomen, også bortset fra den Overtro, som på mange 
Måder knytter sig til Måneskifterne. Dens Evne til at være 
Lygte for os Jordboere om Natten beroer jo nemlig på, 
hvor stor en Del af den, der er belyst, samt på, hvilken 
Tid af Døgnet .den er på Himlen. Sammenlignes Betyd- 
ningen af Solens skiftende Fænomener, Årstiderne, med 
Måneskifterne, skjønnes det vel strax, at hine er de i 
borgerlig Henseende mest indgribende, og derfor er også 
Året af de fleste Folk betragtet som Hovedinddelingen; 
men det må dog bemærkes, at der gives Steder på Jorden 
(nærmere ved Ækvator), hvor Årstiderne ikke er nær så 
afvigende som hos os, og hvor Månen på den næsten altid 
klare Himmel spiller en større Rolle end hos os. Dette 
må mindes, når man vil forstå den forholdsvis større 
Vægt, som adskillige Folk har givet Måneskifterne ved 
Tidsinddelingen. 

Hvad der nu har gjort Menneskeslægten mest Bryderi 
med Hensyn til Tidsregningen, er den Omstændighed, at 
den Tid, Solen bruger til at vinde en Gang rundt, navnlig 
fra Forårsjevndøgn til næste Forårsjevndøgn, er ikke noget 
helt Antal Dage, men 365 Dage 5 Timer 48 Min. 48 
Sek., og at den Tid, som Månen bruger om at komme i 
samme Stilling igjen i Forhold til Solen, heller ikke er 
noget helt Antal Dage, men 29 Dage 12 Timer 44 Min. 
3 Sek., samt endelig, at disse to Tidsrum ikke stlåer i 
noget simpelt Forhold til. hinanden. 

De, der har værdiget Månen Hovedafgjørelsen, er Ara- 
berne og derefter flere af Mahomedanerne. De fastslog 
en Måned til skiftevis 29 Dage og 30 Dage; og 12 sådanne 
Måneder udgjorde så hos dem 1 År. Dette År bliver altså 
kun 6 X 29 + 6 X 30 eller 354 Dage, så at det ikke 
vil stemme med Solåret. Har man derfor havt Forårs- 
jevndøgn ved en vis Måneds Begyndelse iår, vil man altså 
næste År først få Forårsjevndøgn 11 Dage hen i Måneden. 
Næste År indtræffer det ligeså meget senere igjen osv., så 
al Årstiderne efterhånden vil glide igjennem Månederne, 
og om 33 Ar vil de være gledet helt rundt, så at man 
igjen har Forårsjevndøgn ved samme Måneds Begyndelse. 
Da Måneden imidlertid ikke burde være 294 Døgn, men 
44: Minuter 3 Sekunter mere, vilde også med Tiden selve 
Måneskifterne blive forskudt i Forhold til Månederne; og 
man anbragte derfor en Skuddag i den sidste Måned af 
2det, dte, 7de, 10de, 13de, 16de, 18de, Zide, 24de, 26de 
og 29de År eller 11 Skuddage i 30 År. I dette Tidsrum 
er der nemlig ialt 30 X 12 eller 360 Måneder, og da 
hver Måned burde være 44 Min. 3 Sek. længere, blev der 
i de 30 År at indskyde 360 X 44 Min. 3 Sek., hvilket 
bliver omtrent 11 Dage. Således lykkedes det Araberne 
at få Tidsregningen afpasset efter Månen, — Solen fik det 
så at være med! 

Jøderne tog det ikke så astronomisk, men lod det 
mere bero på et Skjøn. De regnede, at Måneden begyndte, 
” når Månen viste sig »tændt« efter Nymåne; og Året regnede 
man så efter Omstændighederne enten til 12 Måneder eller 
til 13. Men de »Omstændigheder«, man tog Hensyn til, 
var Høstudsigterne; thi de første Bygax skulde offres til 
Jehova i Påsken, der faldt i Årets første Måned (Nisan). 

Efterat Grækerne havde prøvet forskjellige mindre 
nøjagtige Tidsregninger, spurgte Athenienserne Oraklet og 
fik til Svar, at Året skulde rette sig efter Solens Gang, 
Måneden og Dagene efter Månens; men det var ikke let 
at bringe disse to Hoveder (Solen og Månen) under 1 Hat. 
Man havde den Gang skiftevis Måneder på 29 Dage og 
på 30 Dage, hvorefter Året kun blev 354 Dage. Man be- 
sluttede da i 8 År at indskyde 3 Skudmåneder på 30 Dage 
hver, så at 3die, Ste og 6te År (af de 8) fik 13 Måneder. 
Da nemlig hvert År vilde blive 113 Dag for kort, vilde 
de 8 År blive 90 Dage for kort, så at, når de 3 nævnte 
Måneder indskydes i de 8 År, er man efter disses Forløb 
atter i Orden med Hensyn til Solen. Men regner man 
efter for Månen, finder man, at den i disse 8 År kommer 
14 Dag til kort. Derfor vedtog man efter 2 Gang 8 År 
at indskyde 3 Dage. Så blev. det rigtigt med Månen; men 
så var det galt med Solen. 

Endelig fremkom Meton ved de olympiske Lege 432 
f£. Kr. med et Forslag, der skulde forlige de gjenstridige 
”Tidsangivere. Meton havde udregnet, at når man i 19 af 
de tidtnævnte Måneår på 354 Dage indskød 6 Skudmåneder, 
hver på 30 Dage, samt 1 på 29 Dage (hvorved altså 7 af 
de 19 År blev 13-månede), så vilde efter denne Tid både 
Sol og Måne være i Orden. Forslaget blev modtaget med 
Akklamation og tillige optaget i alle Kolonierne. Udreg- 
ningen deraf blev anbragt med Guldbogstaver på de offent- 
lige Pladser "til Vejledning for Borgerne. Derfra skriver 
Navnet » Gyldentallet« sig. — Metons Kyklos (Kreds, Om- 

gang, Periode) på 19 År viste sig imidlertid ikke helt rigtig, 
hvad Månen angik. I 4 Metonske Kykler, >: 76 År, kom 
Månen en Dag til kort. Man vedtog då at skjære 1 Dag 
af hver 4 Kykler. 

Men om man end bærer sig nok så kunstigt ad, cr 
Solens og Månens Omløb dog ikke absolut forenelige; og 
da det nu vilde være urimeligt med Araberne at slippe 
Solen, må vi slippe Månen. 

Et temmelig nøjagtigt Kjendskab til Solens Omløbstid 
træffes hos de gamle Ægyptere, som allerede i det 14de 
Århundrede f. Kr. vidste, at Året er omtrent 3652 Dag. 
[kke des mindre bestemte de det til 365 Dage. De var 
sig vel bevidst, at Solen således vilde komme et lidet 
Stykke til kort hvert År, så at f. Ex. Forårsjevndøgn be- 
standig vilde indtræffe på en senere og senere Dato, nem- 
lig en Dag senere for hver 4 År, og at Jevndøgnet altså 
vilde være rykket et helt År fremad i Løbet af 1460 År. 
Om så lang Tid vilde man altså få Årstiderne igjen på de 
samme Dage som nu. Dette store Tidsrum blev kaldt den 
sothiske Periode eller et stort Hundeår, fordi dets Be- 
gyndelse blev sat på en Tid, da Hundestjernen (Sirius), 
som Ægypterne kaldte Sothis, ved Periodens Begyndelse 
stod op samtidig med Solen. 

I Rom brugte man først Albanernes År, som kun var 
304 Dage fordelte på 10 Måneder; men allerede Numa 
forbedrede 717 f. Kr. Kalenderen ved at indføre et Måneår 
med Januar på 29 Dage, Marts 31, April 29, Maj 31, Juni 
29, Kvintilis 31, Sextilis 29, September 29, Oktober 31, 
November 29, December 29 og Februar 28, ialt 355 Dage. 
Der skulde så desuden hvert andet År indskydes en Skud- 
måned Mercedonius, skiftevis på 22 og på 23 Dage. 4 
på hinanden følgende År fik således 355, 377, 355, 378, 
ialt 1465 eller gjennemsnitlig 3661 Dag. Dette var en 
Dag formeget om Året, og hertil kom andre Vilkårligheder 
af den gejstlige Øvrighed, hvorved Kalenderen både var 

bleven forskudt i Året og kommen betydelig i Uorden, 
da Julius Cæsar besluttede at forbedre den på et Tids- 
punkt, som han kaldte 708 År efter Roms Anlæggelse, 
nemlig 46 År f. Kr. Det var den alexandrinske Astronom 
Søsigenes, der var den videnskabelige Rådgiver ved denne 
Forandring. Det sidste År i den gamle Tidsregning — man 
har kaldt det Forvirringens År — lod man få 445 Dage. 

Året skulde nemlig herefter begynde med iste Januar, 
på hvilken Dag i det første År første Nymåne efter Vinter- 
solhverv indtraf. Forårsjevndøgn vilde herefter blive den 
24de Marts. Månederne blev nævnte og fik Dagetal så- 
ledes, som vi endnu har dem; dog er Kejsernavne Juli 
og August senere indførte istedenfor Kvintilis og Sextilis. 
Man har en gammel Remse her i Landet, som holder Rede 
på Månedernes Dagetal. Den lyder 


Tred've Dage har November, 
Åpril, Juni og September; 
de øvrige har Tred've og en, 
undtagen J'ebruari alén'. 


En anden bekjendt Måde beståer i, at man tæller på 
Knoerne og disses Mellemrum: Januar (Pegefingrens Kno), 
Februar (Mellemrum), Marts (Langfingrens Kno), osv... Juli 
(Lillefingrens Kno), August (forfra: Pegefingrens Kno) osv. 
Alle Månederne på Knoerne har 31 Dage, alle de i Mellem- 
rummene har 30, undtagen Februar. Denne Måned har 
som Regel 28 Dage, men hvert fjerde År 29, idet den da 
fåer en Skuddag. Denne var hos Romerne den 24. Febr., 
som blev regnet dobbelt, og som derfor endnu i vore Al- 
manåkker bærer Navn af Skuddag, medens vi dog ellers 
har en 29. Februar. 

Denne Tidsregning, den julianske Kalender eller 
gammel Stil, holdt sig hos Romerne og blev også optaget 
af den kristne Kirke; men den er endnu ikke ganske rigtig. 
Hvis Solen havde brugt nætop 365 Dage 6 Timer, vilde 

Kalenderen have været nøjagtig, men Solens Omløb er 365 
Dage 5 Timer 48 Min. 48 Sek.; altså bliver hvert År af | 
den julianske Kalender gjennemsnitlig 11 Minuter 12 Sek, 
2: 672 Sekunder for langt. Da der gåer 86400 Sek. på 
et Døgn, vil Kalenderen altså blive 1 Døgn fejl i 129 År. 

Denne Fejl blev påpeget af Roger Baco (1214—1292), 
som forgjæves anbefalede Paven en Forandring, og som 
i mange Henseender var forud for sin Tid og derfor led 
en hård Behandling fra pavelig Side. Et Par Hundredår 
senere Begyndte atter enkelte Røster at hæve sig om en 
Forandring; og endelig nedsatte Pave Gregor XIII en lærd 
Kommission, efter hvis Forslag der udgik en pavelig Bulle, 
som angav Reglerne for den gregorianske Kalender eller 
»ny Stil« som Modsætning til den julianske Kalender 
eller »gammel Stil«. 

Siden Julius Cæsars Tid var der forløbet omtrent 13 
'Gang 129 År. Man havde altså havt 13 Dage for mange, 
hvorved Jevndøgn nu ikke mere faldt på den 24. Marts, 
men på den 11. Marts. Man udregnede imidlertid, at på . 
den Tid (325 f. Kr.), da Kirkeforsamlingen i Nikæa be- 
stemte, at Påskesøndag skulde være den første Søndag 
efter første Fuldmåne efter Forårsjevndøgn, var Jevndøgnet 
allerede forrykket fra 24de Marts til 21de Marts. Gregor 
vilde nu kun føre Jevndøgnet tilbage til denne Dag, og 
der var derfor kun 10 Dage (ikke 13) at rette. Bullen 
befalede derfor, at man i Året 1582, efter den ene Dag 
at have skrevet 4. Oktober, den følgende Dag skulde skrive 
15. Oktober. 

For at nu Fejlén ikke oftere skulde indsnige sig, be- 
stemtes følgende Regel: 

Året har 365 Dage (Februar 28 Dage). 
Undtagelse: "Hvert År, hvori 4 gåer op, er Skudår og har 
. 366 Dage (Februar 29 Dage). 
Undtagelse fra Undt.: Århundrederne er, skjøndt 4 gåer 
op, ikke Skudår. 

Undt. fra Undt.s Undt.: De Århundreder, i hvis Hundredtal 
4 gåer op, skal dog være Skudår (f. Ex. 1600, 2000). 

Således rettet vilde Kalenderen holde sig aldeles rigtig, 
dersom den julianske Kalender havde været 3 Dage fejl 
i 400 År eller 1 Dag fejl i 1334 År; men den var, som 
sagt, 1 Dag fejl i 129 Ar. Den gregorianske Kalender må 
altså atter i Årtusinderne findes at være lidt urigtig, og 
det blev derfor bestemt, at År 4840 e. Kr., som ellers skulde 
have været et Skudår, kommer til at undvære sin 29de 
Februar; men så er der nok indtil videre ikke truffet 
nærmere Bestemmelser, medens man dog vel ved, at man 
fremdeles i hvert 3600 År kommer til at bortkaste en 
Skuddag. 

Så vanskeligt har det været blot at komme tilrette 
med Solen, og under alt dette har man rent måttet opgive 
det græske Orakels Fordring om også at tage Hensyn til 
Månen. Denne må nøjes med, at Almanakken ganske tørt 
beretter om dens Skifter, Opgang og Nedgang. 

De protestantiske Lande viste sig imidlertid tilbage- 
holdne overfor alt, hvad der kom fra pavelig Side, og 
man nølede derfor længe med at gå over til »ny Stil«. 
Således var Protestanterne i Løbet af de næste 118 År 
hele 10 Dage bagefter de romersk Katholske. Året 1600 
gjorde nemlig ingen yderligere Forandring; thi dette skulde 
både efter gammel og ny Stil være Skudår. Men til Året 
1700, der truede med at gjøre de to Tidsregninger en Dag 
mere uens, idet Protestanterne skulde have sig en 29de 
Februar, men de romersk Katholske ikke, fik de fleste af 
hine sig dog betænkt. Her i Landet og flere Steder skrev 
man då i Året 1700 den ene Dag den 18de Februar og 
den næste Dag den iste Marts. 

Tilbage er dog endnu de græske Katholiker. De kom 
fremdeles en 12te Dag tilkort i Året 1800, da de havde 
Skudår, men vi ikke. Når Russerne skriver til andre Euro- 


2 5; = E , 24. Marts 
pæcre, må de derfor skrive f. Ex. 2 Februar eller 33, 

Mon ikke dette Århundredes Damp- og Telegrafsvæsen 
skulde bringe dem til at betænke sig indtil Året 1900, der 
ellers vil lægge en 13de Dag til? 


Johannes Evald og hans samtid. 
Af L. Schrøder. 


A. D. Jørgensen: Johannes Evald. Med digterens portræt 
efter Kleve. Gyldendalske boghandels forlag. 263 sider. 


Vilde nogen spårge, hvad folk i almindelighed véd at 
fortælle om Johannes Evalds liv fra hans fødsel, den 18. 
november 1743, til hans død, den 17. marts 1781, da 
måtte svaret blive, som følger: 

Han var sån af forældre, der ikke stemte med lun- 
anden, idet faderen var en strængt pietistisk, stuelærd og 
jærnflittig præst, og moderen »et flygtigt, letsindigt og hårdt 
verdensbarn« eller »en smålig, forfængelig og pjanket " 
natur«. 

Efter sin faders død fik han en uheldig opdragelse 
af »en tår filolog«, den pedantiske rektor for den tyske 
skole i Slesvig, fra hvilken han en gang løb bort for at 
opleve et lignende æventyr som Robinson Krusoes på en 
ø i verdenshavet. 

Som ung student forelskede han sig i en omtrent 
jævnaldrende kvinde. For så hurtigt som muligt at kunne 
møde som en værdig bejler til hendes hånd gik han med 
i syvårskrigen; men de halvandet år (til oktober 1760), da 
han var soldat dels i preussisk dels i østerrigsk tjæneste, 
førte ikke til det mål, han havde sat sig, og Årense 
giftede sig med en anden. Med udsigten til at vinde hende 
mistede han ikke blot sin lyst til alvorligt arbejde; men 

også »hans sæders renhed tabte sig«. » Vinen og poesien 
var det eneste, der kunde for en tid holde ham oppe, fri 
ham ud af det mørke tungsind. Han drak for at finde 
mod til at digte«. 

Ved sin kantate over Frederik den femte viste han 
sig som en håjt begavet digter. Alligevel sæånnede hans 
samtid ikke på ham og lod ham fattes den understøttelse, 
han behøvede for at have et sorgfrit udkomme. Den 
samme regering, der gav Klopstock en rundelig understøt- 
telse (600 daler årlig), lod Evald stå hjælpeløs. Han var 
»genstand for vanrøgt« og »måtte tjæne penge ved at skrive 
lejlighedsdigte«. | 

Digteren, der havde pådraget sig en gigtsygdom ved 
sin deltagelse i syvårskrigen, og hvis sygdom stadig for- 
værredes ved hans »mindre ordentlige levemåde«, faldt 
sin moder til byrde; hun var rig; men hun var hård 
imod den syge digter. I Rungsted, hvor hun en tid havde 
tinget ham i kost, havde han det vel nogenlunde godt. 
Men da »han faldt på at ville gifte sig med en pige der 
på stedet«, besørgede hans strænge familie ham i efter- 
året 1763 flyttet til det uvenlige Søbækshus ved Kronborg, 
»hvor han tilbragte et par sørgelige år«, idet han »savnede 
al bekvemmelighed, pleje og deltagelse«; opholdet her var 
»fuldt af en forvisnings lidelser: trang, sygdom og udel- 
tagende omgivelser«. 

I de sidste seks år af sit liv havde han blidere kår, 
takket være den yngre slægts beundring for hans digl- 
ninger, — 

Der er ganske vist gjort en anden betragtning gæld- 
ende... We/haven har i sin afhandling om »Evald og de 
norske digtere« skreven, at digteren »forkom mellem hæn- 
derne på sine velyndere, og medens enhver af dem indså, 
at han ej kunde reddes, fordi han stod i selvfortærelsens 
brand, vilde dog nogle af dem have hans nød betragtet 
som miskendelsens martyrdom«. Welhaven har set det 

uheldige i, at denne forestilling om »miskendelsens martyr- 
dom« er bleven den herskende. Men han har ikke kunnet 
frembringe en afgårende vending i den herskende danske 
opfattelse af Evalds levnet. Forhåbentlig vil dette lykkes 
for gehejmearkivar A. DD. Jørgensen, og derved vil den 
ubillige dom, som nu i lang tid er bleven gjort gældende 
over for dem af Evalds samtidige, der havde indflydelse 
på hans skæbne, endelig en gang blive rettet. Når jeg 
fremsætter denne forventning, då er det ikke bløt, fordi 
ÅA. D. Jørgensen har taget den hele undersøgelse af Evalds 
levnet op frå grunden af og ført beviser for, at blandt 
andet digterens egne meddelelser trænger til at prøves. 
néje, men navnlig fordi ingen kan have skattet Evald 
højere som digter, end AA, D. Jérgensen har gjort det; når 
han drager sløret bort fra sin yndlingsdigters skrøbelig- 
heder, da har der været tvingende grunde for det. 
Evalds forældre har ikke været så forskellige, som 
man har antaget. Ænevold Evald?) (fd. 1696, død 1754), 
der havde gået i Tønder skole og studeret i Halle og Jena, 
holdt gudelige forsamlinger i sit fødesogn Håjst ved Tønder, 
inden han 1727 blev lærer og siden tillige præst ved vajsen- 
huset i Kjøbenhavn, som den gang lå på Nytorv, hvor nu 
råd- og domhuset ligger. På Gammeltorv lå der et hus, 
som kaldtes »den gyldne okse«, og der boede enken efter 
tommerhandler og øltapper Mathias Wulf, hvis pigenavn 
var Marie Hansdatter Martens. Hun havde i regelen to 
gange om ugen gudelige forsamlinger i sit hus, og hun er, 
så vidt man véd, den eneste kvinde, der i de dage er bleven 
"tiltalt for sligt. Præsten Evald har været stadig deltager i 
mad. Wulfs forsamlinger, og han har kendt hendes datter 
Maria (td. 1715, død 1791) nåje, inden han 1739 som 
48-årig enkemand giftede sig med hende. Der er ingen 


7) Navnet Evald er ikke andet end Enevoldsen. Stamfaderen. 
Enevold Lavrentsen var født i Ribe og blev student fra skolen. 
der 1627. 

grund til at tvivle om, at hun, som der stod i et ligvers 
over vajsenhuspræsten, »har opfyldi hans håb« og været 
en sådan hustru for ham, som han har ønsket sig. 

Johannes Evald var som skoledreng i Slesvig (1754— 
58) i huset hos rektor Licht, der elskede dansk sprog og 
literatur, og fik, efter at Licht havde taget sin afsked, til 
lærer hans eftermand, /Xraft, der især var dygtig i de 
gamle sprog. Digteren har uden tvivl kunnet modtage 
lige så meget »lys« og lige så stor »kraft« i Slesvig dom- 
skole som i nogen anden af tidens latinskoler. 

Ved sin moders andet ægteskab i januar 1759 med 
islandsk købmand, hørkræmmer og overformynder i staden 
Kjøbenhavn, Peder Thomsen Hulegård, der boede på 
det sydlige hjørne af Kultorvet og Frederiksborggade, kom 
Evald i et slags slægtskab med Arna Arense Hulegård, 
hvis moder som enke havde giftet sig med den rige island- 
ske købmand og hårkræmmer O/uf' Mandiæ på Vester- 
gade (nuværende nr. 33). Arense blev hans forlovede, 
da han efter sit uheldige felttog i en fart havde taget 
theologisk embedseksamen (1762). Når hun alligevel 11. 
juli 1764 ægtede høårkræmmer Rasmus Riber, da følger 
ikke deraf, at man har lov til at gå hårdt i rette med 
hende for troskabs-brud. At Evald selv ikke har gjort 
det, må forekomme enhver rimeligt, som tænker på, hvor- 
dan han siden kunde skildre hende, rkke blot som »en 
dejlig, en fin og skarpsindig, en ædel, en majestætisk 
Årense, en af disse skyggefulde skånheder, hvis smil, er 
som solens igennem en regnfuld himmel, hvis vink er en 
gennemtrængende, en uimodståelig stråle af tungsindet dyd, 
en af disse bydende, mægtige, fortryllende brunetter, som 
man ikke kan se uden ærefrygt, — en Arense med store 
mårkebrune, strålende &jne, med en lille kroget næse, en 
mund, hvorpå gratierne syntes at skertse, tykke kastanje- 
brune lokker, som beskyggede en snehvid hals«, — men 
også som »en Arense med en dydig, en vittig, en sat 

og en håj sjæl, — en Arense med det åmmeste hjærte, 
som nogen tid har slået.«”) 

Evald kom tidlig i forhold til. de betydeligere mænd 
i Danmark. Præsten A. B. Poulsen i Gentofte førte ham 
sammen med Jens Schelderup Snedorf (død 1764), der 
i visse måder må nævnes som fortsætter af Holbergs ger- 
ning. I sine epistler havde Holberg anstillet betragtninger 
over alle slags spørgsmål, der rørte sig i samtiden, og 
dette gjorde den ældre Snedorf med stor dygtighed i sin 
»patriotiske tilskuer«. En anden beundrer af Holberg var 
kapelmesteren Johan Adolph Scheibe (død 1776), der har 
oversat »Peder Pårs« på tysk. Han fik ligesom Snedorf 
tidlig je for Evalds store begavelse, og både Snedorf og 
Scheibe har digteren nævnt med tak for, hvad han har 
lært af dem. Evalds »lykkens tempel« er en efterligning 
at, hvad Snedorf havde skreven. Med hensyn til Scheibe 
kan det erindres, at Hostrup, i sine foredrag om Holberg, 
Evald og QOehlenschlåger, særligt har fremhævet »det musik- 
alske« som det fortrinlige ved Evalds digtning; men selv 
har Evald bevidnet, at om der findes noget i hans poetiske 
arbejder, som i hensigt til det musikalske kan fortjæne 
bifald, så har han Scheibes »lærerige omgang, hans kær- 
lige undervisning« ene at takke derfor. Der var andre 
tyskfødte mænd, som fik endnu mere at betyde for Evald 
end Scheibe. Lybekkeren, gehejmeråd Adolph Gotthard 
Carstens, der var en af hovedmændene i det 1759 stiftede 
»selskab til de skénne og nyttige videnskabers forfrem- 
melse«, blev i den grad regnet som en beskytter og vej- 
leder af Evald, at Fr. Høegh-Guldberg ved hans død (1796) 
kunde skrive: 


1) Mødet mellem den gifte Arense og den syge digter, der 
stundum henføres til Evalds ophold i Rungsted, har efter A. D. 
Jårgensen fundet sted får denne tid, medens han boede hos Nils 
Viborg i Vingårdsstræde. 

Fra dig gik Evald ud, hin dalens første skjald, 

og dansk er kransen, han har flettet til dit minde; 
og den er eviggrån, og Rolf som Baldur skal 

med lavrbær Aristarkens navn omvinde.”) 


Da Evald boede i Rungsted, besøgte Carstens ham halve 
dage igennem for at bringe »Balders død« i en skikkelse, 
så det kunde spilles på teatret. Den theologiske professor 
og hofpræst Johan Andreas Cramer var en virksom be- 
skytter af digteren; han har læst »Adam og Eva« for den 
beskikkede censor, professor I. K. Kall, inden denne skrev, 
at han fandt digtet »aldeles værdigt til trykken«, og han 
synes at have bragt det til Klopstock. (Omgangen med 
denne mand var af stor betydning for Evald, har han 
selv bevidnet; men at han fik jet vendt til nordiske 
æmner, skyldte han dog måske endnu mere en anden 
tysk digter, Hans Vilhelm Gerstenberg. Dersom grev 
J. H. E. Bernstorf, der var solen i den store tyske kreds, 
hvori især Cramer, Klopstock og Gerstenberg hørte til de 
mest lysende vandrestjærner, havde beholdt sin håje stilling, 
da vilde Evald mulig være bleven sendt ud på opdagelses- 
rejser efter sange af samme slags som de ossianske, der 
den gang gjorde så stor opsigt i og udenfor England. Nu 
førte forholdet til disse mænd blandt andet med sig, at 
han, som fra først af havde søgt at uddanne sig som 
digter i franskmanden Corneilles og de romerske. digteres 
spor, ikke blev stående. ved at læse Shakespeare i Wie- 
lands tyske oversættelse, men både fordybede sig i denne 
og andre engelske digteres værker på deres modersmål. 
Blandt de yngre mænd af betydning, der sluttede sig nær 
til Evald, kan nævnes de tre officerer, Verner Åbraham- 
son, Frederik Karl Schleppegrel og Frederik Årnsbach. 
Af mænd, der havde med teatret at gåre, og som søgte 


1) Carstens blev kaldt ,, Nordens Aristark", Aristark fra Samo- 
trake var en beråmt aleksandrinsk grammatiker og kritiker fra det 


andet hundredår får vor tidsregning. 
»Dauskeren”, I. al 

Evald som forfatter, kan nævnes WNw/s Bredal og Kr. Fr. 
Jacobi. Denne sidste var efter Struenses fald forelæser 
hos Kristian den syvende; senere blev han medlem af 
teaterdirektionen og har som sådan forfattet den beromte 
overskrift over den danske skueplads: »Ej blot til lyst«. 
Når han besøgte Evald, medbragte han stundum den store 
hund, der var kongens yndling og derfor udnævnt til 
»konferensråd«. Blandt de danskfødte anmeldere af poet- 
iske værker, som først fik 6je for Evalds betydning, kan 
man nævne Jakob Baden. Han var ansat ved Helsingørs 
lærde skole, da Evald blev flyttet fra Rungsted til Søbæks- 
huset, og allerede dette kan oplyse, at han her ikke har 
været så helt forladt. Men at dette slet ikke var tilfældet, 
fremgår af, hvad A.D. Jørgensen har fået opklaret, blandt 
. andet ved undersøgelser af kirkebøgerne. Søbækshuset 
var et »lyststed« ved Sømøllen eller Tipperup-mølle, som 
den gang blev beboet af forvalteren på Krågerup gods, 
Herman Lem. Da en datter af denne mand blev døbt, 
var generalinde //auch fra Kronborg gudmoder; hun var 
søster til kammerherre v. d. Maase på Krågerup, som var 
død, inden Evald kom til egnen; kammerherreinden var 
en født Moltke, datter af general Johan Georg Moltke, 
der atter var broder til grev Adam Gottlob Moltke på 
Bregentved. Evald havde som theologisk kandidat og 
alumnus på Valkendorfs: kollegium undervist kammerherre- 
indens broder, Frederik Moltke, og denne var nu juridisk 
kandidat og kammerjunker hos enkedronningen. Når hun 
var på Fredensborg, kunde Fr. Moltke besøge Evald i halve 
dage på Søbækshuset. »Som en solstråle«, skriver A. D. 
Jørgensen, »var den skånne, fint dannede yngling kommen 
til ham for at lytte til hans digtning og bringe ham hjælp 
og trøst. Han blev for den halv udlevede digter et mod- 
stykke til Arense, den livsfyldige pige, som havde set de 
første glimt af hans digterlue og havde stået for ham som 

billedet på alt det skånne og ædle i livet«,7) På Søbæks- 
huset, hvor Øresundets vover rullede for digterens fod lige 
så skønt som i Rungsted, har der nok endda ikke været 
så ulysteligt. — Man vil efter alt dette forgæves lede 
om en tid i digterens liv, da han særligt var genstand 
Jor miskendelse af fædrelandets betydelige mænd. 

Var Søbækshuset ikke noget uhyggeligt forvisnings- 
sted, så falder dermed også den væsentligste bevisgrund 
for den påstand, at Evalds moder har handlet ukærligt 
og hårdt imod ham. A. D. Jørgensen har nu desuden 
påvist, at et digt, hvorom man har gjort gældende, at Evald 
havde skreven det på bestilling til en datter, der vilde 
vise sin taknemlighed mod sin moder, er udtrykket for 
hans egne følelser over for den kvinde, som har båret 
ham under sit hjærte, "for »den dybe kærlighed til sin 
moder og velgårerinde, som lå på bunden af hans sjæl«. 
Deri har han blandt andet skreven: 

Du, som forvandlede min smerte 
til slummer og til håb om lyst, 
fortolk du selv mit fulde hjærte, 
læs din erindring i mit bryst! 
Dér, elskte, som jeg ånder ved, 
min tro, min eneste veninde, 

dér skal du se dig selv og finde 
et genskin af din kærlighed! 


Og den alvidende skal mærke 
mit suk og agte på min bån, 
han den algode, han den stærke, 
han være selv din store 1ån. 


1) Det vil måske være nyt for nogle af læserne, at Evalds be- 
undrer, Frederik Moltke, hørte til de stormænd, der stillede sig 
venligt til Grundtvig, da det ellers hørte til god tone at vende 
ham ryggen. Fr. Moltke (fd. 1754, død 1836), som havde været 
statsminister 1810—14, var stiftamtmand i Ålborg 1815—24 og er- 
klærede på foranledning, at han ikke havde noget imod, at Grundt- 
vig blev præst i Ålborg. Smlgn, det 37te foredrag i ,kirkespejl" 


og tilegnelsen i 4. bind af ,,Dannevirke", 
21" 


wo 

Hans nåde give, at du må 
med glæde sildig sé tilbage, 
med tak erindre disse dage, 
hvis kreds vi nu begynde på. 


Det var ved nytårstid 1773, at han kaldte moderen »sin 
tro, sin eneste veninde«, — på en tid, da der måske mere 
end ellers har været anledning til misforhold imellem dem. 

Hvad der nu er meddelt, må være nok til at vise, 
at den almindelige fremstilling af forholdet imellem Evalds 
forældre, af hans forfejlede opdragelse, af hans fejlslagne 
ungdomshåb, såvel som af hans stilling til samtidens tone- 
angivende eller ansete personer og til hans moder trænger 
til at rettes helt igennem. Men så melder spørgsmålet 
sig, om hvad der har været anledningen til digterens 
ulykke, til at han mistede Arense, til at han, hvor håjt 
han end blev påskånnet af sin samtid, ikke kunde ernære 
sig selv, og til, at forholdet til den moder, han dog elskede 
håjt, så vel som til hendes præst og hans egen ven, Joh. 
Kr. Schønheyder, tit syntes at være uredt? Lad ham 
først selv svare på dette spårgsmål. 

I oden til Moltke bekjender han: 

Mig har krigslyd og vinen og elskov 
altid mægtig fortryllet —! 

I et brev til den samme ven har han skrevet: »Jeg har 
i disse sidste otte dage været i mit sædvanlige fjerdingårs 
hurry-durry —. Min imagination nemlig, min hele lune- 
fulde indbildningskraft kan holde det ud omtrent i to 
måneder og tre uger at gå et jævnt trotte eller håjt en 
kort galop under religionens, fornuftens, dydens og sæder- 
nes tåjle; men kommer den fjærde uge i den tredje måned, 
da tager den i almindelighed for sig selv, bruser og sprud- 
ler, sætter over gærder og grøfter, og da — må fanden 
kunne holde den«. 

»Fra den første tid af«, har han fortalt, »hvori jeg 
kan erindre mig selv, og hvori jeg kendte stærke drikke, 

har jeg altid været en determineret elsker af dem«. De, 
der vilde lære mennesket at kende, vilde have særligt ud- 
bytte af at fordybe sig i et bestemt afsnit af hans levnet, 
hvori de vilde finde »dels stigende, dels efterhånden fald- 
ende grader af en barnagtig, en sand og dydig, en romansk, 
en vellystig, men fin og smagfuld, og en blot vild og 
brutal elskov«. 

Med disse vink for 6je må vi vel med A., D. Jorgensen 
finde 'det sandsynligt, at hvis Arense skulde have holdt 
det ud med ham, måtte det have været i en opofrende 
selvforglemmende kærlighed, som den vist nok såre sjælden 
findes. »Hun måtte have været rede til at rejse ham efter 
ethvert fald, dele hans selvforskyldte bryderier og tåle 
hans talløse tilsidesættelser«. 

Lad mig gengive et par af de fortællinger, A. D. Jérgen- 
sen har meddelt, som viser, at Evald ikke har tegnet sit 
eget billede for mørkt, hvor han melder om fristelsen til 
de »stærke drikke« og til den »blot vilde og brutale elskov«. 

Når han gik hjem fra et godt lag om aftenen, kunde 
han drage sin kårde, slå i brostenene, så gnisterne stod 
ham om hovedet, og råbe: »Nu grasserer poeten Evard!« 
(Han udtalte 1 som r). En aften blev han taget af vægt- 
erne og hensat på »riddersalen« (d. e. »den sal, hvori 
pøbel af den laveste og ureneste art blev henvist om natten 
af vægterne«), og han måtte sidde der til op ad næste 
eftermiddag; sligt kunde ikke let hændes en theologisk 
kandidat og stifsån af stadens overformynder, dersom han 
ikke havde forset sig meget groft. — Det var ventelig, da 
han havde fået en 300 kroner for sine kantater over kong 
Frederik den femte, at han lod- sig køre omkring i en 
prægtig vogn og sagde til kusken: »Spérger nogen dig, 
hvem du kører for, skar du svare: for kavareren Evard!« 
Da han en anden gang, måske ved Kristian den syvendes 
salving, havde fået et mindre honorar, end han havde 
ventet, kastede han de dukater, lakajen havde bragt ham, 

hen ad gulvet og svor på, at han ikke vilde hvile, får de 
var fortærede i lystighed. Da 1767 de 5 år var forbi, i 
hvilke han lå på Valkendorfs kollegium, boede han en tid 
hos en enke i Badstuestræde, som han kaldte »madam 
Seneca«, fordi hun altid læste i en oversættelse af den 
latinske forfatter Senecas skrifter. Denne enke havde en 
smuk datter, som var forlovet, men ikke des mindre op- 
førte sig noget uforsigtigt og derved vakte kærestens skin- 
syge. Evald fik hende en dag med sig ud at spadsere i 
Filosofgangen. Der kom en tom hyrevogn forbi dem, og 
da hån var træt, steg de ind i den. Nu kørte kusken 
efter Evalds anvisning langsomt igennem flere gader og 
holdt omsider udenfor et bekendt beværtningssted på 
Kongens-Nytorv. Evald foreslog den unge pige at spise 
lil aften med ham. Hun havde betænkeligheder, men lod 
dem falde, da han sagde hende, at de kunde få et værelse 
for dem selv. De kom først hjem ved midnat til den 
urolige moder. Evald har selv fortalt denne historie til 
skuespiller Rosings hustru og forsikret, at ikke blot Ceres 
og Bakkus, men også hans »bedre følelser« havde fulgt 
med ind i værelset, hvor de spiste sammen. Imidlertid 
kunde han ikke have brugt et middel som det nævnte for 
at advare den unge forlovede pige, dersom »han ikke var 
vant til at færdes i tvetydige forhold« og »hans moralske 
følelse var stærkt svækket eller tildels tabt«"). I foråret 
1770”) kom Evald til at bo i Farvergade. Dér plejede 
han at lade en del beboere i huset af den lavere klasse 
komme til sig om aftenen tillige med en violin; de til- 
bragte så en del af natten ved dans, drik og sang, medens 
han lå i sengen, morede sig over dem og drak med dem; 
værten i huset måtte sætte en stopper for disse låjer. — 


1) A. D. Jørgensen, s. 86. å 

2) En tid havde han boet i nuværende nr. 24 i Åbenrå, i nr. 9 
i Rosengården, i nr. 27 på Vestergade, og så hos godsforvalter Torkel 
Baden på Rygård i nærheden af Bernstorf slot. 

Fra hans ophold i Vingårdsstræde nr. 10 hos Nils Viborg, 
der var fuldmægtig hos assistentshusforvalteren, er der 
bevaret flere fortællinger om hans udskejelser. For at 
komme ind til ham måtte man både gå gennem køkkenet 
og gennem familiens sovekammer. En dag havde han på 
sit værelse besøg af et par kvinder, som han havde an- 
meldt for sin værtinde som bekendte fra landet. Madam 
Viborg opvartede dem da med vin og karbonade. Aftenen 
forløb med megen munterhed, til der kom en pige med en 
lygte for at afhente landsbyfrøkenerne. Da Evald havde fulgt 
dem ud til trappen, og han gennem køkkenet vendte til- 
bage til sit værelse, gned han sig i hænderne af glæde 
og sagde med en ed til kokkepigen Ane, at det var 
»Cæcirie«. Men Cæcilie var navnet på en af Kjøbenhavns 
mest bekendte skøger. — Da Evald i marts 1773 havde 
tjænt en hel del penge ved opførelsen af sit stykke »Peber- 
svendene«, kørte han næste morgen ud i fuld puds. Da det. 
blev sent, og han ikke kom hjem, måtte Nils Viborg ud 
at lede om ham. En sån af gårdens ejer, den senere 
meget bekendte brændevinsbrænder, Peder Spendrup, der 
var theologisk kandidat og Evalds gode ven, vidste, hvor 
digteren plejede at komme; han fulgte da med Nils Viborg. 
De fandt Evald hos en vært i en berygtet gade, hvor han 
sad fordybet i en samtale med to »damer«. Gulvet var 
overstrøet med sølvpenge, og Viborg fandt sig da i at 
drikke puns med Evald, medens Spendrup samlede op, 
hvad der endnu kunde reddes af skibbrudet. — Ved slut- 
ningen af Evalds ophold i Rungsted fik han det indfald 
at gifte sig; men Schønheider kunde ikke billige en for- 
bindelse med »en pige, som nu i ham er falden på en 
ny elsker, der skal blive en af de sidste i snesen«; passer 
denne skildring af hende, som der er al grund til at tro, 
kan man ikke fortænke digterens moder i, at hun var 
enig med hans præst om at modsætte sig udførelsen af 
denne letsindige plan. Misstemningen over, at den var 

brusten, har været en hovedgrund til, at Evald var så 
tung i sindet i den første tid, da han var på Søbækshuset. 
En anden lidelse synes han at have pådraget sig ved at 
fornærme den kvinde, der skulde pleje ham, og som ved 
ikke at vise tilstrækkelig omhu for ham i høj grad kunde 
øge hans den gang meget store legemlige smerter. 

Det er mulig disse lidelser, der har bevirket, at har 
i sine sidste leveår ikke gjorde sig skyldig i sådanne ud- 
skejelser som tidligere. Ganske vist holdt han endnu af 
stærke drikke; Rahbek har været vidne til, at han lærte 
madam Rosing at blande tre dele muskatvin med en del 
kirsebær-brændevin. Men der meldes ikke om noget, der 
ligner historierne fra Vingårdsstræde, og medens Nils Vi- 
borg og hans hustru blev kede af at have ham på kost, 
holdt tommermester-enken Ane Kirstine Skou trofast ud 
med at pleje ham (i Skindergade nr. 20), fra den. tid, han 
kom fra Søbækshuset, til han døde, hvad den syge digter 
i håj grad påskånnede. I disse sine sidste år har han også 
særlig vakt medlidenhed og beundring hos de mange, som 
han henrev med »Fiskerne«. Men man kan vel forstå, at 
Guldberg, som tit har taget forargelse af, hvad der var 
bleven fortalt ham om Evald, aldrig kunde komme over 
ut opfylde hans ønske om at få professor-titlen. — 

Er det på denne måde af A. D. Jåérgensen godtgjort, 
ut Welhavens udtryk om, at Evalds velyndere indså, at 
»han ej kunde reddes, fordi han stod i selvfortærelsens 
brand«, synes at have ramt sandheden, så melder der sig 
et nyt spårgsmål hos dem, der ikke vil stille sig som selv- 
gode farisæere over for den syndige digter: Hvordan 
kan det forklares, at Johannes Evald kom på de 
vilde veje? 

Der kan henvises til hans ubændige digter-natur. 
Der er forskel på de håjt begavede mennesker og på folk, 
som de er flest, også med hensyn til fristelsernes styrke. 
Det er bleven mig fortalt, at præsten Peter Rordam i 

Lyngby en gang sagde: »Hvert menneske er sammensat 
af en hel del stykker; hos de små mennesker er det små 
stykker; men det er store stykker, hvoraf de store men- 
nesker er sammensatte; derfor kan man bedst se deres 
fejl.« — Holberg lader endog »Jeppe på Bjærget« udlede 
sin drukkenskab derfra, at han er et godt hoved; havde 
han været en dumrian, vilde han ikke have taget sig det 
så nær, at alle slags ulykker væltede sig ind over ham; 
men efterdi han havde et godt nemme, så han til bunds 
i sin hele elendighed, og det syn kunde han ikke bære; 
folk i herredet talte meget om, at Jeppe drak; men de 
sagde ikke, hvorfor han drak. — Vilde man fordybe sig 
i de højt begavede digteres levnetsløb, i Shakspeares, i 
Goethes eller i Byrons levnet, for kun at nævne nogle ud- 
lændinge, da vilde man møde det hos dem alle, at der 
med store gaver følger store fristelser. Imidlertid vil dette 
ikke være nok til at forklare Evalds ulykke. Både hans 
ældre broder, der døde i Vestindien, hvorhen han var 
kommen som hvervet soldat, efter at han flere gange havde 
ladet sig hverve og frikøbe, og den yngre broder, hvis let- 
sindighed voldte moderen megen sorg og store pengetab, 
har haft lignende fristelser at kæmpe med, uden at der 
hos dem hår været digtergaver. 

Der kan spårges, om Evald i sin ungdom er kommen 
i dårligt selskab, som har fordærvet hans fra hjemmet 
gode sæder. A. D. Jorgensen har fortalt, hvem han især 
holdt omgang med i sine læreår. Til dem hørte to studenter 
fra Lolland, Ditlev Ludvig Bogert, der var 15 år om at 
tage sin juridiske eksamen, og Povl Danchel Bast, der 
var 11 år om at tage theologisk eksamen. At det trak 
ud med deres embedsstudier, kan ganske vist tyde på, at 
de ikke har overanstrængt sig med læsningen. Men Rogert 
blev siden landsdommer på Bornholm, og Bast blev stifts- 
provst i Kjøbenhavn. De er da ikke kuldsejlede i de unge 
år, men har bedre end Evald forstået at holde sig inden 

Jor stregen. Det er muligt, at den digterisk begavede 
Peder Magnus Trojel, der som hovmester hos grev Vedel- 
Vedelsborg — de kongelige prinsessers overhofmester — 
den gang var knyttet til hoffet med dets lette lediggang 
og ørkesløse tidsfordriv, kan have været en mere farlig 
omgangsven for Evald, og der kan altid være noget hbe- 
tænkeligt ved hans venskab med vinhandleren Thomas 
Wissing på Vestergade. Men i det hele kan man ikke 
sige, at det var dårlige kammerater, han havde til sin 
egentlige omgang. De har måske snarere holdt ham til- 
bage fra udskejelser end det modsatte. Har der været en 
særligt farlig tid for hans følgende liv, må det vel snarere 
have været hans soldatertid end hans studenterdage og 
hans kandidatår på Valkendorfs kollegium. — 

Når der skal peges på, hvad der kunde føre en be- 
gavet og navnlig fantasirig yngling som Johannes Evald 
ind i fristelser, hvori han ikke kunde bestå, da må 
man gå udenfor de snævre kredse, han tilhørte, både 
familiekredsen, studenterkredsen og forfatterkredsen. Vi 
må sé på hele samtiden. Med kong Kristian den sjætte 
havde pietismen stået for styret. Teatret havde været 
lukket, og al sund livsglæde havde været tilbagetrængt. 
Da kongen døde, var det, som om alle sluser blev åbnede, 
den opstemmede flod fik frit løb, og den gik over alle 
bredder. Hoffet førte an; den udsvævende og som følge 
deraf vanvittige Kristian den syvende viser bedst, hvad 
der kom ud af vildskaben i de håje kredse. Men noget 
lignende gentog sig i middelstanden.  Klub-livet begyndte 
at blomstre, og de lystige drikkeviser begyndte at lyde. 
Forholdene var måske farligere i de år, da den hurtige 
overgang fandt sted imellem den tyske pietismes og den 
franske letfærdigheds herredbmme, end senere, da man 
havde vænt sig til at tilbringe aftenen ved punsebollen 
under skemt og lystig sang. Evald levede i denne farlige 
overgangstid; han havde dybe livsrødder i den pietistiske 

tid, og han blev hvirvlet med af den letfærdige tid, som 
afløste den. 1 hans sang kendes det, hvad der var den 
inderste kærne i hans liv; men i hans ydre færd viste det 
sig, at han altfor stærkt var smittet af, hvad der rørte 
sig imellem dem, der nu gav tonen an. 

Vi skal ikke frikende Evald; men vi skal ikke heller 
domme ham. Vi skal ikke være ubillige imod hans forældre, 
hans elskede og de håjtstillede i samtiden, for at han kan 
komme til at stå i et bedre lys; men vi skal heller ikke 
i ham se et i højeste grad vanartet menneske. Han levede 
i en tid, der var farefuld i sædelig retning frem for de 
fleste andre tider, og dobbelt farlig for en livfuld digterisk 
begavet yngling; og så faldt han. 

Jo mere man ser på, hvad der førte Evald i fristelse 
desto mere kan man have grund til at påskånne, hvad 
der, med hensyn til at få det menneskelige og det gude- 
lige liv vel forligte, er udrettet af den digter, med hvem 
A. D. Jørgensen nærmest stiller Evald sammen, N. F, S. 
Grundtvig. 2 

Jeg kunde have lyst til at gå ind på A. D. Jorgensens 
bemærkninger om forholdet imellem Evald og Grundtvig, 
særligt da på hans vink om, hvad der gjorde, at disse to 
kunde blive folkedigtere både frem for digtere som Oehlen- 
schlåger og fremfor de såkaldte »realister« (side 235 f.). 
Men jeg må indskrænke mig til at pege på disse bemærk- 
ninger så vel som på sammenstillingen mellem nordboerne 
Evald og Bellmann og de samtidige tyske digtere Klopstock 
og Wieland (side 191) som vidnesbyrd om, at der lige så 
fuldt er meget at lære af det, A. D. Jérgensen har skrevet 
om Ævalds digtning, som af det, han har oplyst med 
hensyn til hans levnet. 

Den danske læseverden har god grund til at være 
taknemlig for den smukke bog: »Johannes Evald«. 

Om Varemarkedet. 
Af Chr. Faber. 


Af Hamborgs Handelskammers Årsberetning for 1888 
er der adskilligt at lære for os danske. Den udtaler sig 
f. Ex. om Smørnoteringen på følgende Måde: 

Da Prisnoteringen for Smør har en vidtrækkende Be- 
tydning, tog Handelskammeret for nogle År siden Anled- 
ning til at optræde som vejledende under en Forhandling 
om en ny Fremgangsmåde ved Smørnoteringens Fastsæt- 
telse. Resultatet, der fremgik af disse Forhandlinger, var, 
at Noteringsudvalget fik Bemyndigelse af Handelskammeret 
til at forsyne Noteringerne med dettes Signatur, dog på 
den udtrykkelige Betingelse, at Noteringen og Prisen, der 
betaltes Landmændene, skulde på en ren Ubetydelighed 
nær, være ens. 

Imidlertid — at-love er et — at holde er noget andet. 
Løfterne til Handelskammeret blev ikke holdte; Overprisen: 
Forskellem imellem den virkelig betalte, højeste Pris og 
den højeste Notering blev så betydelig, at Handelskammeret 
af den Grund unddrog Smørnoteringsudvalget sin Signatur, 
allerede et År efter, at den ny Noteringsmåde var indført. 
Imidlertid udviklede Smørforretningsforholdene sig til at 
blive så utålelige, at man bestemte sig til at gå til Ka- 
nossa; Smørhandlernes store Flertal måtte bøje sig for 
Handelskammerets Fordring. Nu er altså Forholdet fra 
1. Januar 1889 i Hamborg således, at den officielle Pris- 
notering for Smør er de virkelig betalte Priser. Note- 
ringens Rigtighed kontrolleres af Handelskammeret, og dette 
har påny givet Smørnoterings-Udvalget sit Stempel. De 
forhenværende Ulemper ved Smørnoteringen i Hamborg er 
hævede, og man forventer, dette vil bevirke et solidere 
Forhold imellem Hamborgs Handelsstand og Tysklands 

Landboere. Mon vi ikke også herhjemme kunde nå så 
langt? Thi det virker næppe heldigt, at Noteringerne er 
ét, og Prisen, der i Virkeligheden betales, noget helt andet. 

Handelskammerets Beretning udtaler endvidere: At 
begrundet på en betydelig voksende Købeevne på de over- 
søjiske Pladser, der nu fandt bedre Afsætning for deres 
hjemlige Frembringelser end hidindtil, var den tyske Indu- 
stri hele Året igennem livlig sysselsat med Arbejder for 
Eksporten, og i flere Tilfælde opnåede man derfor højere 
Priser. Overproduktionen, som man ellers i de senere 
Åringer har havt at slås med, var nu kun en Saga. Be- 
retningerne er næsten helt igennem af frihandelsvenlig 
Natur, og den udtaler endvidere sin Tilfredshed med den 
voxende store Indførsel, der igen skaber den naturlige Be- 
tingelse for den store Udførsel. Hamborgs Skibsfart og 
Skibsbyggeri har forrige År havt et betydeligt Opsving. 
Trafikken er endogså tiltaget så stærkt, at dets nys an- 
lagte, overordentlig imponerende og vidtudstrakte, man kan 
også gerne sige fremtryllede Frihavnsanlæg, allerede 1889 
skal udvides. 

Her er sandelig noget at lære for os danske; men 
Enighed må der til, og særlig gælder det om, at vi sætter 
Ryg imod Ryg, snakker mindre, men slåer et Slag, som 
kan mærkes; — dristig vovet, er halv vundet. 

Varemarkedet er gennemgående vedvarende meget 
fast, men hår, som i Slutningen af forrige År, i den første 
Halvdel af Januar bibeholdt sit rolige Stade; dog synes 
flere Tegn at tyde hen på, at vi, når Konsumen i den 
nærmeste Tid gør sine Krav gældende, må blive under- 
støttede af Spekulationen; thi Statistikken for ikke få Varers 
Vedkommende opfordrer dertil, og da ville vi sandsynlig- 
vis atter få en livlig Forretning, som i forrige Efterår. 

Kaffe. Slavernes Frigivelse i Brasilien synes at komme 
til at spille en større Rolle, end man fra første Færd har 
tænkt sig Muligheden af. Fra Rio Janeiro melder man, 

at der ligefrem hersker et Kaos i Arbejderforholdene, en 
Løshed imellem Arbejdsgiverne og Arbejderne; de nylig 
frigivne -Slaver er dovne, gider intet bestille, går fra og 
til Arbejdet, som det behager dem bedst, og Udsigten i 
Øjeblikket er for, at en Del af den rige Høst 1888 ej bliver 
indbjerget. Meddelelserne fra Rio går nu ud på, at Høsten 
iår (1888) ej tør anslåes højere end ca. 64 Mill. Sække 
(for en Måned siden opgav Johnston & Co. i Rio den til 
8 Millioner), og at den kommende Rio-Høst 1889 vil blive 
meget lille, kun ca. 4 å 41 Million Sække. Beholdningen 
af Kaffe i Europa er idag cirka 700,000 Sække mindre 
end forrige År, og er den mindste Beholdning vi har havt 
siden 1879. & 

Hvis ovennævnte Meddelelser holder Stik, er der stor 
Sandsynlighed for, at ikke få af de mere formuende Plan- 
tere vil holde en Del af dette Års Høst (1888) tilbage fra 
Konsumen, i Håb om næste År at opnå endnu højere 
Priser, og Stillingen vil da blive meget alvorlig. De nu- 
værende Noteringer vil da ikke alene være fuldt beret- 
tigede, men Sandsynligheden taler for endnu højere Priser. 
Situationen står på: »Tør man fuldt tro på Rio-Beretning- 
erne?« Alene Tiden vil kunne give Svar herpå. 

Sukker. Sukkerhøsten 1888 viser nu mindre godt 
Udbytte for Tysklands og Frankrigs Vedkommende end op- 
rindelig antaget; men Deficitet, som her opstår, udlignes 
omtrent ved så meget bedre Beretninger fra Rusland. 

Fra London meldes, at Artiklen, efter nu foreliggende 
Statistikker, langtfra ligger ugunstig, og at man tilråder 
med stor Opmærksomhed at følge denne Artikels videre 
Udvikling hen i Foråret. 

Cikorie. Priserne på Cikorie uforandrede. I disse 
Dage er den ny Cikoriefabrik på Fyn begyndt sin Virksom- 
hed under Navnet »Fyns Cikoriefabrik«." Nu kan vi da 
for Fremtiden få Cikorie nok her i Landet; men det kan 

måske være heldigt nok, hvis Kaffe, som det synes, skulde 
blive meget dyr i den nærmeste Fremtid. 

Sago og Sagomel. Beholdningerne er iår på Hoved- 
pladserne ikke stort mere end Halvparten imod forrige 
År, hvorfor disse Artikler synes at ligge gunstig. 

Ris uforandret. 

Kryderier.. Beholdningerne i London af Kassia og 
Nelliker tager betydelig til; af Kardemomme derimod er 
Lagrene aftagende. 

Frugter. Beholdningerne af Frugter i London er iår 
gennemgående mindre end forrige År. Mandler stiger stadig. 

Kornmarkedet vedvarende flovt. Beholdningerne af 
Hvede i Amerika aftager nok noget, ligeså formindskes 
Tilførslerne fra Indlandet af denne Sædart i Frankrig; men 
desuagtet kan der endnu 'ej komme Fart i Artiklen. Berlin 
og Amsterdam er lavere med Rug; Lagrene i Amsterdam 
skal være store. Byg flovt. Havre holder bedre Position. 
Majs uforandret. 

Foderstoffer er gennemgående flove, og den milde 
Vinter, vi indtil nu har havt, har bevirket lavere Priser 
på så godt som alle Artikler, navnlig gælder det om 
Hvedeklid, der i den sidste Måned er falden ca. åd å 6 
pCt. Får vi streng Vinter, vil Priserne sandsynligvis atter 
hæve sig. 

Markfrø. Efter nu foreliggende Beretninger viser 
det sig, at såvel England som Tyskland har sågodtsom 
Misvækst af Kløverfrø iår; Rusland kun lidet at ekspor- 
tere. Frankrigs Overskud skal England -allerede tildels 
have disponeret over. Udsigterne er for høje Priser på 
Kløverfrø, Humleagtig Sneglebælg, Alsike og hvidt Frø. 
Timothe bliver næppe dyrere end forrige År. Amerik. 
Timothe billigere. Hundegræs en Del under forrige Års 
Notering. Rajgræs noget højere. 

Smørmarkedet. Det er mere de underordnede Kvali- 
teter, der i den sidste Tid har været efterspurgte i Eng- 

land. Priserne herfor er meget faste med opadgående 
Tendens. Til Skotland eksporteredes i den sidste Tid 
endel fint dansk Smør, og vedbliver Begæret herfra at 
holde sig, vil vore nuværende gode Smørpriser nok fore- 
løbig blive stående. 

Fedevarer. Amerikanskt Fedt betydelig lavere, cirka 
5 å 6 Øre under forrige Måneds Notering; men til de nu 
gjældende Priser er Markedet fast. Amerikansk Flæsk 
uforandret, dansk Fedt ligeså; men det næppe rimeligt, at 
de nuværende Priser kan holde sig ret længe. 

2 Ringe. Papirfabrikkerne her i Landet have slået 
sig sammen i en Ring, ikke for at levere et bedre og 
mere fuldkomment Produkt, end hvad der hidindtil er 
bleven fabrikeret her i Landet, men for at udelukke al 
Konkurrence, lave en lille Verden for dem selv og om 
mulig putte hele Beskyttelsestolden i deres egne Lommer. 
Slig Herlighed, som her er lavet, og som Publikum med 
rette er fødte Modstandere af, varer sjældent ret længe; 
thi Ringe skaber altid naturlig Eksistens for ny og 
fri. Virksomheder. 

Endelig har vore tre store Petroleumsimportører her 
i Landet slået sig sammen i en Ring.  Dhrr.s Tanke er 
at bygge Sisterneskibe, 2: Fartøjer, der bliver indrettede 
således, at Petroleumen kan pumpes op i Skibene, og til- 
føres Europa på denne Måde. En Del Fragt vil spares 
derved; men om denne Fremgangsmåde ellers kan betale 
sig, vil Tiden vise. Denne sidste Ring kan næppe blive 
farlig for os. 


Odense, den 21. Januar 1889. 

Kjærnen i Virksomheden for Kvindernes 
Frigjørelse. 


(Foredrag i et nydannet Kvindesamfund, 
af J. P. Kristensen-Randers.) 


Hs nogen spørger mig: »Hvad synes du om Kvinde- 
sagen?« svarer jeg med et nyt Spørgsmaal: »Hvilken Kvinde- 
sag?« Thi det stemmer ikke godt med Virkeligheden nu 
at tale om Kvindesagen, som om Kvindernes Frigjørelse 
kun var noget enkelt; vi kan nemlig let skjønne, at den 
er noget mangfoldigt. At tale om »Kvindesagen« eller 
»Kvindens Emancipation« var for en Del Aar tilbage 
uhyre let, bare man havde den rette Tro og var i den 
rigtige Stemning. Talen skulde for det første rumme en 
Række kraftige Udfald mod Mændenes Magtsyge og derpaa 
udmale den frie Fremtidskvindes Herlighed. Den Slags 
Taler har sagtens gjort Gavn som vækkende Tromme- 
hvirvler og Trompetstød. Men tidssvarende er de næppe 
længer. 

Vort Solrige med alle sine Kloder har en Gang, menes 
der, været en glødende Urtaage, som Stofferne flød om i 
uden nogen fast Skikkelse og Orden. Saaledes har ogsaa 
»Kvindesagen« i sin Tid været et glødende Taagehav; 
men Taagestoffet har længe holdt paa med at danne sig 
til flere særskilte Skikkelser. Kvindernes Opdragelse og 
Uddannelse, deres økonomiske Selvstændighed, deres kom- 
munale og politiske Rettigheder, ja endog deres Maade at 
klæde sig paa, alt dette er Verdner, der har skilt sig ud 
fra Kvindesagens Urtaage. For Klarhedens og Udbyttets 
Skyld. gjør man nu bedst i ikke at tale om Kvindesagen 
i blaa Almindelighed, men at vælge sig en enkelt af de 
mange Kvindesager og søge at lyse op over den efter Evne. 
Det baader vistnok Taleren og Tilhørerne mest. Jeg kunde 

derfor meget have ønsket, at jeg ved denne Lejlighed havde 
faaet den Opgave at tale om en enkelt Klode i det store 
Rige, hvis Fællesnavn er: Kvindernes Frigjørelse. Nu maa 
jeg gaa efter et Skjøn om, hvad Kredsen her kan have 
godt af at høre. — 

Da vort Solsystem dannedes, blev Urtaagens Kjærne 
til det Himmellegeme, som vi kalder Solen. Om den drejer 
alle Planeterne og deres Maaner sig. I Lighed dermed er 
der ogsaa en Kjærnesag blandt Vrimlen af Kvindesager, 
og om den maa alle de andre samle sig, hvis ikke det 
hele skal ende i et stort Virvar. Hvorledes finder vi 
Kjærnen? Hvor sidder Solen? Jeg for min Part lytter 
nøje til, naar en stor Digter udtaler sig om noget nyt; thi 
jeg tror, at »ikkun det kan fremad leve, som en Digters 
Sang kan hæve«, og om den store Digter tror jeg, at han 
ejer et gjennemtrængende Blik, saa at han, trods alle Fejl- 
syn, gjærne har Øje for det inderste i en vidtrækkende 
Sag. Naar jeg har hørt hans Mening, sammenligner jeg 
denne med den Virkelighed, jeg kjender, og kan disse to 
gaa 1 Spænd sammen, da er jeg nogenlunde vis paa at 
have ramt det rette. Men hvad udpeger nu vore store 
Digtere som Kvindesagernes Sol og inderste Kjærne? Hjem- 
menes Lykke! Og deres Lykke er et rigt Samliv mellem 
Mand og Hustru, Forældre og Børn. Her er Kjærne- 
punktet. — 

Lad os se nogle Vidnesbyrd i denne Retning af Nor- 
dens største nulevende Digtere. 

For over tyve Aar siden fremkom B/. Bjørnsons lille 
Skuespil »De nygifte«. Hovedpersonerne er Amtmands- 
datteren Lavra og den juridiske Kandidat Axel. De har 
nylig holdt Bryllup; men den unge Mand føler sig slet 
ikke lykkelig. Lavra er nemlig et forkjælet Barn, der 
ikke har anden Vilje end Faders og Moders. Hun mener, 
at hun ikke kan trives andre Steder end i Barndomshjem- 
met under Forældrenes Øjne. Den Hengivenhedsevne, som 

kun selvstændige Personligheder ejer, raader hun ikke 
over. Men Axels Krav er netop: »Du maa flytte ind, hvor 
jeg bor, og lege, hvor jeg tænker, og le, hvor jeg længes«. 
Amtmanden har den Agtelse for Lov og Ret, som er en 
Embedsmands skjønneste Pryd, og derfor siger han: »Skal 
Manden forlade Fader og Moder og holde sig til sin Hustru, 
da skal ogsaa Hustruen følge sin Mand«. Og Lavra følger 
Axel til et nyt Hjem, langt fra det gamle. Efter et Aars 
Strid med sig selv staar hun med saa megen Kraft i sin 
Vilje, at hun kan give sig frit hen til sin Mand. Da ud- 
folder der sig, tør vi tro, et rigt Samliv mellem de to, og 
netop dertil vilde Digteren føre dem. 

For en 8—9 Aar siden sendte Henrik Ibsen »Et 
Dukkehjem« ud i Verden. Bankdirektør Helmer og hans 
Hustru Nora staar i et Forhold til hinanden, der, foruden 
at det fra begge Sider er let og legende, tillige fra hans 
Side er den overlegne, selvgode Formynders og fra hendes 
den underordnedes, præget påa en Gang af det sky og 
det snedige. Helmer mangler Alvor i alle sine Forhold. 
Han har ikke stort mere at sige sin Hustru end Kjæle- 
navnene: »Egern!« »Sangfugl!i« »Lærken!« Han ynder 
sin Omgangsven, Dr. Rank, særlig fordi dennes Ulykke af- 
giver en passende mørk Baggrund for hans egen Lykke. 
Hans Uvilje mod den stakkels Sagfører IKrogstad har mere 
sin Grund i, at han er Dus med ham fra deres unge Aar 
af, end i Krogstads mindre hæderlige Sagførervirksomhed. 
Og han regner en Broderenaal for et bedre Redskab end 
en Strikkepind, bare fordi Broderenaalen føres finere end 
Strikkepinden. Nora har ikke den fortrolige Hengivenhed 
i Forholdet til Helmer, som en Hustru burde kunne have. 
Hun gnaver Makroner, naar hun bare kan faa fat i dem, 
skjønt Helmer har forbudt hende denne Nydelse, da den 
vil ødelægge hendes smukke Tænder, og hun lyver sig 
fra Makronerne over en lav Sko. Men værre er det, at 

Gjældsbevis til Krogstad for at faa Penge til en Udenlands- 
rejse sammen med Helmer, da han var syg. I et Øjeblik, 
da der ingen Fare er paa Færde, ønsker Helmer, at hans 
Hustru rigtig maatte komme i Trang for hans Hjælp; han 
vilde da vise hende, hvor stor hans Kjærlighed til hende er. 
Netop i samme Øjeblik faar han Oplysning om hendes 
strafbare Brug af en andens Navn, og nu, da de begge er 
i Klemme, raser han raat og gruelig egenkjærligt imod 
hende. Det kommer saa til et Opgjør imellem dem, og 
under dette siger hun til ham: »Er ikke én Ting dig paa- 
faldende, saaledes som vi to sidder her. Det er første 
Gang i otte Aar, at du og jeg, Mand og Hustru, taler ålvor- 
ligt sammen om alvorlige Ting«. Hun gaar bort fra sil 
Hjem, fordi hun fandt ikke »det vidunderlige« dér, da 
det trængtes mest. Og det vidunderlige i et Hjem er nok 
et Samliv, som gjør Sorger og Glæder, Byrder og Hvile 
til fælles Eje. — 

For et Aars. Tid tilbage sendte Jonas Lie Bud til 
mange Hjem med sin Bog »Et Samliv«. Vi følger Sag- 
fører Jakob og Fru Alette Mørk lige fra deres Ægteskabs 
Hvedebrødsdage til deres Sølvbryllupsfest, og vi ser, at 
det, som Åarene gaar, bliver mer og mer Skik hos dem, 
at hver bærer sine Byrder paa en Maade, som kom de 
slet ikke den anden ved. At Hjemmet er paa den økono- 
miske Afgrunds Rand en Gang, er noget, som Mørk holder 
for sig selv. Først paa Sølvbryllupsdagen hører Alette 
det af en fremmeds Mund. Hun skjønner med et bittert 
Sind, hvor ene og fattig hun dog i Grunden har været. 
De to Ægtefæller faar derpaa en Samtale om deres Ægte- 
skab, og det kommer for en Dag, at Manden i Grunden 
heller ikke har følt sig glad og rig i sit Hjem. Han har 
tiet med meget, siger han, fordi han vilde spare sin Hustru. 
Dertil svarer hun: »Ja, jeg er sandelig sparet! Men om 


du havde sparet mig lidt mindre, havde jeg kanske ikke 
staaet saa fattig nu«. — 

Disse Fingerpeg af nordiske Digtere taler højt nok 
om, åt Samlivet i Hjemmet er Kvindesagernes Sol. Men 
jeg kommer da helt naturligt til at gjøre et nyt Spørgs- 
maal: Hvad er det hjemlige Samlivs vigtigste Forudsæt- 
ninger? Henrik Ibsen har i sit sidste Skuespil: »Fruen 
fra Havet«, ladet Lyset falde stærkt paa to Ord: Frihed 
og AR sjar sfølelse. 

Det Samliv bliver kun fattigt, der leves af Folk, som 
ikke valgte hinanden med Hjærtets frie Vilje, og til en 
fri Vilje hører nødvendigvis Klarhed over, hvad det er, 
man vælger./ Den unge Kvinde, der skal kunne vælge et 
Hjem frit, maa for det første være saa selvstændig i 
økonomisk Henseende, at Tånken om Udkommet ikke 
kommer til at spille Hovedrollen ved hendes Ægteskab. 
Det er kun simpel Retfærdighed, der kræves, naar Kvin- 
derne siger til Lovgivningsmagten: Luk Dørene op for os 
til flere Erhverv! Men glemmes bør det dog ikke, at der 
er mangen Syssel- allerede, som Kvinder kunde lægge sig 
efter, men- som de, såa vidt jeg véd, har lagt sig meget 
lidt efter, saasom: Bogbinderi, Skomageri, Guldsmedarbejde 
og Urmagerhaandværket./ Naar Kvinder ikke er alt for 
kræsne i Valget af den Gjerning, som de skal tjene deres 
Brød ved, saa faar de maaske Raad til at være mere 
kræsne ved Valget af en Mand. — Sammen med den 
økonomiske Selvstændighed bør findes den aandelige Selv- 
stændighed. /Saaledes skulde det helst se ud i vort Land, 
at unge Mænd og Kvinder som Regel fandt hinanden i 
alvorlig Samtale om alvorlige Ting. Mon Hjemmene ikke 
hvilede paa nok saa god en Grund, naar aandelig Sam- 
stemning fik lige saa meget at sige ved deres Grundlæg- 
gelse, som en udvortes Tiltrækning har nu! Vi maa have 
andre Vaner frem! Nu kan en ung Pige og en ung Mand 
næppe tale sammen, uden at Sladderen og Pjattet faar 
travlt med dem. Saa megen Alvor burde der vises over 
for unge Folk, at de kunde faa Ro til at tale sig sammen 

eller tale sig fra hinanden, hvilket det nu kunde blive. Nu 
er de ikke sjælden henviste til at danse sig sammen. 
Hovedkravet i Henseende til Kvindernes aandelige Selv- 
stændighed i Valget af en Mand maa lyde paa: en fyldig 
Almendannelse, der sætter dem i Stand til gjennem alvor- 
lig Tale og Tænkning at dømme mindre overfladisk om 
Mændene, end det alt for tit er Tilfældet nu. Den Kvinde 
er ikke fri i sit Valg, som savner Modenhed til at skjønne 
alvorligt om den, hun vælger. — 

Naar jeg har nævnt Friheden og Selvstændigheden 
som nødvendige ved et Samlivs Grundlæggelse, vil jeg 
nævne Ansvarsfølelsen som det største, hvor Talen er om 
at vedligeholde Samlivets Friskhed. Der er intet, der øde- 


lægger Ansvarsfølelsen mere end Jaget efter fjærne Drømme- 


maal, naar dette Jag er skilt fra dagligt trofast Arbejde, 
og der er intet, der ophjælper Ansvarsfølelsen saa meget 
som det at sætte sin Kraft ind paa de nærmeste Kravs 
Fyldestgjørelse. Det er derfor Kvindernes Pligt — i al 
Almindelighed taget — at dygtiggjøre sig i huslig Gjerning 
og at kjende noget ordentligt til Opdragelsens Grundsæt- 
ninger og Hovedformaal. Det er ikke.for ingen Ting, at 
Ibsen lader Nora i »Et Dukkehjem« og Ellida i »Fruen 
fra Havet« være saa temmelig uvidende om de huslige 
Tings Gang, og at han lader den sidst nævnte af dem staa 
i et køligt og løst Forhold til Hjemmets Børn; Ellida er 
langt fra at være som en Moder for disse — de gaar og 
skjøtter sig selv. Det er dog ikke blot Hjemmets daglige 
Gjérninger, der kalder paa Kvindernes Ansvarsfølelse; i 
vore Dage vinker det offentlige Livs Styrelse ad dem. I 
Samfundsarbejdet som i Hjemmene gjælder det, at Drøm- 
mene om fjærne Maal svækker Ansvarsfølelsen, naar de 
optager os saa stærkt, at vi glemmer de nærmeste Krav. 
Jeg tror, at Kvinderne helst en Tid maa sysle med saa- 
danne Sager som Fattigforsørgelse og Skolevæsen, inden 
de holder ivrigt paa med at tilkæmpe sig Valgret og Valg- 

barhed til Landets lovgivende Forsamlinger. Under Ansvars- 
følelsen for det mindre, det nære og kjendte, som man 
kan overskue, opøves Kræfterne til heldig Brug i det større. 
Der er sagtens dem, som vil møde denne Udtalelse med 
en Paastand om, at den minder om Drengen, der ikke 
vilde gaa i Vandet, før han kunde svømme. Men jeg 
nægter åt være i Slægt med hint for sit Liv alt for om- 
hyggelige Drengebarn. Jeg holder i Modsætning til Drengen 
påa, at man skal i Vandet, inden man er Mester i Svømme- 
kunsten; men jeg indser ikke det heldige i at fare langt 
ud fra Kysten for at lære de første Tag paa favnedybt Hav. 

For at afværge en Mistydning af det allerede sagte 
er det vist ikke af Vejen, inden jeg slutter, at udtale føl- 
gende:  Retfærdighedsfølelsen stiller sig paa Kvindernes 
Side i deres Kamp for Ligestilling med Mændene; men 
Hensynet til Menneskelivets Lykke kræver, at Kvinderne 
under denne Kamp husker paa, at de — som Regel — 
bliver Mødre og bør være dem, der særlig skaber og bærer 
den hjemlige Hygge. Pavli Ord: »Alt er mig tilladt; men 
ikke alt er mig nyttigt«, kan med Rette indskrives paa 
Fanen, som bæres foran dem, der strider for Kvindernes 
Frigjørelse. 

Endnu en lille Lignelse — saa er jeg færdig. Der 
er nogle Børn, som kaldes Vidunderbørn; deres Geni slaar 
tidligt ud i store Flammer — som Flammerne af en Straa- 
ild, og det ender tidligt i den kolde Aske — som en Straa- 
ild. »Kvindesagen« er et Barn af vor Tid; den maatte 
nødigt blive et Vidunderbarn. Den skulde gjærne vise sig 
at være et rigtig sundt og naturligt Barn, der helt jævnt 
tager til i Klogskab og Kraft, alt som Aarene skrider. 

En afhandling om darwinismen. 


I 8. hæfte af »Charles Darwins liv og breve«, der i 
oversættelse udgives i »Bibliotek for de tusen hjem«, findes 
en meget interessant afhandling »Om modtagelsen af »art- 
ernes opfrindelse«« af darwinisten og Darwins personlige 
ven, professor Huæley, som jeg gærne vil henlede op- 
mærksomheden på, da den indeholder synsmåder, jeg tror, 
er værd at påagte. 

Det er dem, jeg i korthed vil meddele; et egentligt 
uddrag af afhandlingen er det ikke meningen at give. Den 
er kun-30 små sider stor og derfor nem at gennemlæse 
for den, der får fat i bogen, og det gør vel de fleste, 
hvem darwinismen optager lidt ud over det bare gadesnak 
om den. 

Hvad Huxley bestemt slår fast, er dette, at der er 
absolut forskel på den naturvidenskabelige og den natur- 
filosofiske darwinisme. Kun den første er i medfør af 
sagen selv; den sidste drager sine materialistiske slutninger 
på fri hånd. — Han afviser aldeles afgjort enhver løsning 
af tilværelsens inderste gåder udfra hvilketsomhelst »viden- 
skabeligt fornuftsræsonnement«. Da han i 1850 var bleven 
bragt nærmere ind på artsspørgsmålet, havde han allerede, 
om end gennem mangen en kamp, opgivet Mosebøgernes 
»skabelsesteori«. Men det var ikke af blotte (aprioriske) 
fornuftgrunde, der både nu og da syntes ham sagen uved- 
kommende. »Det forekom mig«, siger han side 218, »den 
gang (som det forresten gør endnu), at »skabelse« i ordets. 
almindelige betydning er en fuldkommen forståelig ting. 
Jeg kan ikke finde nogen vanskelighed ved at indrømme, 
at denne verden ikke eksisterede i en tidligere tid, og 
at den fremstod på seks dage (eller pludselig, om man 
hellere vil) som en følge af et forhen eksisterende væsens. 

vilje. Den gang som nu syntes de såkaldte. aprioriske 
beviser imod teismen og — ifald man indrømmer en gud- 
doms tilværelse — imod skabelseshandlinger mig at være 
blottede for fornuftig grund. Jeg havde den gang — og 
.har heller ikke nu — den ringeste aprioriske indvending 
at gøre imod den fremstilling af dyrs og planters tilbliv- 
else, der gives i »Paradise lost«, i hvilket digt Milton så 
levende sammenfatter. Mosehøgernes naturhistoriske mening. 
Det være langt fra mig at sige noget sådant som, at det 
er usandt, fordi det er umuligt«. Det eneste, han for- 
langer, er »den allernødtørftigste skygge af bevis for, at 
de nu eksisterende arter af dyr og planter opstod på 
denne måde«. 

Så længe -der ikke var givet noget kendsgærnings-bevis 
(empirisk b.), var det derfor både >»rigtigt og fornuftigt« 
at indtage en afventende kritisk holdning overfor evolutions- 
læren, hvortil jeg kun skal knytte den forbigående bemærk- 
ning, at professor H. herved pålægger darwinismen den 
egentlige bevisbyrde. At antage den, fordi en skabelse 
af en personlig Gud i sig selv er fornuftstridig og umulig, 
er selv ufornuftigt. Den menneskelige fornuft er ikke en 
højesteret, der uvægerlig hævder den filosofiske evolutions- 
lære kontra den bibelske skabelseslære. Huxley har — 
selv som darwinist — fra denne side set intet imod skab- 
elsen. Den har ikke forsynet ham med nogetsomhelst våben 
imod denne. Darwinismen er bare en stor opdagelse af 
en udviklingslov indenfor naturen selv. Den har kun, som 
han mener, gjort det videnskabeligt klart, at de særskilte 
og særegne arter, som de på hinanden følgende geologiske 
lag indeholder, er fremkomne ved en påviselig lov for 
»natural selection« i modsætning til hvad f. eks. »Agassiz 
sagde ham, at de livsformer, som efter hverandre havde 
eksisteret paa vor jord, var legemliggjørelser af Vorherres 
tanker, og at han havde udslettet en gruppe af disse 
legemliggjørelser ved en forfærdelig geologisk omvæltning, 

eftersom hans tanker antog en fuldkomnere form«, eller 
til »hvad en anden fremragende anatom sagde ham, at 
arterne havde afløst hinanden i kraft af en stadig virkende 
skabelseslov«. 

Selvfølgelig skal jeg ikke indlade mig på en under- 
søgele af darwinismens empiriske holdbarhed overfor dens 
naturvidenskabelige modstandere, men kun fremhæve, al 
en af dens berømteste tilhængere i England aldeles afviser 
dens familieskab méd den filosofiske materialisme og van- 
tro naturalisme, den navnlig i Tyskland er bleven optagen 
som støtte for, hvor — efter Huxleys sigende — ikke 
blot dens styrke, men »måske også dens svaghed« har 
vist sig i al sin glans og trækkes ud i alle sine konse- 
kvenser. 

Dette er i virkeligheden det eneste afgjørende spørgs- 
mål, som der kan blive kristendommen og »darwinismen' 
imellem. Når man fra darwinismens side vil bortskafle 
det, er vi mer end villige til at gøre det fra kristendom- 
mens og overlade den alle de sejre, den måtte vinde på 
naturvidenskabens eget område. 

Det skal også i sammenhæng hermed fremhæves, at 
udgiveren af »Charles Darwins liv og breve«, hans egen 
søn, bestemt bestrider berettigelsen til at kalde hans fader 
»ateist«; han var »agnostiker« 2: han var i disse ting en 
»uvidende«. Men om nu Darwins naturvidenskabelighed 
havde ført ham personlig bort fra kristendommen, er dette 
dog ikke et bedre bevis imod kristendommen, end om man 
vilde sige, at darwinismen havde afskaffet digtekunsten, 
fordi Darwin selv efter egen tilståelse i sit senere liv 
mistede al sans for den. Han »tabte al glæde ved at læse 
digte af enhver art — Shakspeare ikke undtagen«, siger 
han i sin selvbiografi (anf. værk s. 41). 

Både af brevene selv og af Huxleys afhandling ses 
det, at den berømte geolog Lyell, der — efter H.'s sigende 
— i sit hovedværk: »Principles of geology« ryddede vejen 

for Darwin og efter fremkomsten af »Arternes oprindelse« 
bøjede sig for dens konsekvenser også i det, der havde 
været ham det sværeste, nemlig i spørgsmålet om menne- 
skets afstamning, dog alligevel til trods for Darwins ind- 
vendinger fastholdt »nødvendigheden af en skabende krafts 
vedblivende indgriben« (se brev fra D. til L. s. 201), lige- 
som han udtaler, at han »tror, at »skabelse« i den gamle 
betydning er lige så nødvendig som nogensinde, men den 
må naturligvis antage en ny form«, når man går ind på 
darwinismen (s. 225). 

Det er ikke skabelsen i »begyndelsen« (1. Mos. 1, 1), 
her er tale om; det er den skabende krafts »vedblivende 
indgriben«. 

Hvordan man skal tænke sig den »nye form«, beror 
vel på, hvorledes man tænker sig den gamle. Men at 
Skabelsesbegrebet, når det skal finde anvendelse på en 
allerede tilbleven natur, må ses i sammenhæng med ud- 
viklingsbegrebet, er indlysende, og jeg tror, at man gør 
den mosaiske skabelseshistorie megen uret, når man ikke 
vil se, at den antyder dette. Ord som: »Og Gud sagde: 
jorden lade fremvokse o. s. v.« (v. 11), »og Gud sagde: 
jorden frembringe o. s. v.« (v. 24) er dog virkelig ikke 
nogen støtte for en vedvarende 6-dages skabelse »af intet«, 
men fremhæver jo udtrykkeligt, at jordens egen frem- 
bringelseskraft kommer i virksomhed på Guds ord. Vi 
står her ved et punkt, hvor ingen kan nå længere end til 
antydninger og subjektive formodninger ad videnskabens 
vej. Og videre end til denne tilståelse vil ingen videnskab 
kunne nøde nogen troende, der ikke alene godt kan for- 
lige udviklingskraften i jordens skød med troen på ham, 
»der bærer alle ting ved sit krafts ord« (Hebr. 1, 3), men 
for hvem denne kraft netop er en nødvendig bekræftelse 
på denne tro. — Lyell er et eksempel på, at selv klart 
bevidste naturforskere kan tilegne sig de rent naturviden- 
skabelige konsekvenser af darwinismen, uden derfor at 

slippe »skabelsen i den gamle betydning«, selv om man 
ser den iklæde sig den her antydede »ny form«, der dog 
efter min mening ikke er ny, men gammel, så gammel 
som selve det første kapitel i bibelen. 

Og jeg ser ikke, hvorfor Huxley med sine forudsæt- 
ninger ikke kan gøre det samme, så meget mere som han 
dog selv indrømmer, at fuldt godtgjort er darwinismen 
endnu ikke den dag i dag (s. 230). At udelukke udviklings- 
begrebet af jordens dannelseshistorie er vist nok fra denne 
dag umuligt; men at udelukke skaberkraften lader sig aldrig 
gøre, uden i kraft af den slags aprioriske fornuftgrunde, 
som H. selv ikke vil have tillagt nogen vægt. 

Han har en interessant påvisning af, at »antagelsen af 
en evig, almægtig og alvidende Gud« medfører de samme 
»virkelige eller indbildte vanskeligheder, som flyder af fore- 
stillingen om verden som en (lov)bestemt mekanisme« (s. 236). 
Den her nævnte vanskelighed er vel bekændt på sin vis 
fra teologernes skole, hvor spørgsmålet om »traducianisme« 
(at alt liv er nedarvet) og »creatianisme« (at alt liv er ny- 
skabt) længst har været behandlet, men naturligvis er ligeså 
videnskabelig åbent i. dag som fra begyndelsen.  Darwin- 
ismen vil heller ikke kunne løse det, i det mindste ikke 
før vi får de mennesker med en helt »anden menneske- 
natur end den, vi kænde«, som prof. Høffding i sin »Etik« 
(s. 251) nok synes at håbe på, kan fremkomme, men som 
det vel foreløbig er bedst at lade være at tale om. 

Den »allernødtørftigste skygge af bevis« for, at skaber- 
kraften ikke lader sig udelukke, er selve troen på den 
levende Gud, som Huxley indrømmer, at darwinismen 
ikke har kuldkastet eller kan kuldkaste. Men dette »bevis« 
er selvfølgelig og kan ikke være empirisk. Det skal heller 
ikke gå nogen »empiri« i vejen. Det vender sig til natur- 
forskeren og ikke til hans videnskab, uden i det etiske 
forhold, hvori mennesket al tid står til sin gerning. Huxley 
udtaler selv meget træffende, at antagelsen af en »stadig 

virkende skabelses-lov« betyder i grunden ikke andet, end 
at man efter behag kan dele ordet, så at »lov« står for 
videnskabsmandens skyld og »skabelse« for de rettroendes. 
Men jeg ser intet til hinder for, at mennesket kan være 
begge dele. Den eneste utilladelige måde at ville forene 
tro og videnskab på, er, når man enten i denne sidste 
vil forlade det empiriske grundlag for løse gisningers skyld 
eller ikke vil forstå grænsen. for al iagttagelse af de sanse- 
lige kendsgærninger. 

Denne grænse kender professor Huxley som en ægte 
videnskabsmand godt. »Det kendte«, siger han s. 237, 
»er begrænset, det ukendte ubegrænset; åndelig talt står 
vi på en holme i det uforklarliges ubegrænsede hav«. Men 
ligger det »ubegrænsede« da helt udenfor det »begrænsede«, 
det »ukendte« helt udenfor det »kendte«? Jeg tror, at 
enhver virkelig videnskabsmand vil sige nej hertil. Han 
vil sige om den samme ting: jeg véd det og jeg véd det 
dog ikke. Langt, langt videre må naturvidenskaben, langt 
ud over netop det grundlag, den med sikker takt nu har 
valgt sig, om den nogensinde skal kunne sætte en udvortes 
grænse mellem, hvad den véd, og hvad den ikke véd, og 
så længe grænsen er indvortes og findes på hvert eneste 
punkt i verdensordenen, i al dens viden, så længe er den 
aldeles ude af stand til at afvise både skabelsen i »be- 
gyndelsen« og den »stadig virkende skabelses-lov«, når 
den ikke skal tage sin tilflugt til »fornuftræsonnementer«, 
der kun af navn er videnskabelige. 

Dette er i virkeligheden Huxleys indrømmelse, og der 
er slet ingen, der forlanger af ham, at han i sine empiri- 
ske undersøgelser af naturen på den videnskabelige darwin- 
ismes grund skal lade sig lede af andet end, hvad han 
ser eller mener at se. »Med hensyn til filosofiens store 
gåder«, siger han s. 237, »står den efter-darwinske slægt 
i en vis forstand akkurat dér, hvor de før-darwinske slægt- 
led stod. Disse gåder er og bliver uløselige«. »Udviklings- 

læren er hverken teistisk eller antiteistisk. Den har simpelt- 
hen lige så lidt at bestille med teismen som med første 
bog af geometrien.« 

Dette er imidlertid ikke noget bevis for, at første bog 
i bibelen så lidt som første bog af geometrien indeholder 
usandheder. 

Har den jødisk-kristelige teisme endnu ret til at være 
til, så vil den vedblivende for sit behovs skyld henholde 
sig til første bog i bibelen, som matematikeren til første 
bog af geometrien, uden at nogen af dem vil lægge den 
darwinistiske naturforsker, der kender videnskabens be- 
grænsning, et halmstrå i vejen. Ja, jeg tænker, den vil lige 
så let overleve en forsoning med den virkelige darwinisme, 
som den har overlevet forsoningen med den kopernikanske 
verdensanskuelse. 

At man beviser, at jorden går rundt om solen og ikke 
omvendt, er til visse ikke noget dødsstød for kristendom- 
men, for hvem netop dette er et passende billedsprog for 
dens åndelige indhold. Lige så lidt er det et dødsstød 
for den, at man i naturen påviser den samme udviklings- 
lov, den selv åndeligt bygger på i historien. 

Men vi afviser bestemt det »fornuftræsonnement«, at 
derfor er der ingen Gud og ingen Kristus til. Det har 
kun hjæmme i selvkloge hoveder; det støtter sig hverken 
til nogen videnskab eller til et eneste hjærtekrav i noget 
menneske. : 

Ølsted præstegård, den 11. Januar 1889. 

Lavrids Nyegård. 

Fra Examenskrigen i England. 


] December-Heftet for 1888 gav jeg en foreløbig Med- 
delelse om, at der i England var fremkommet en Adresse 
mod Examensvæsnet, der klager over dettes fordærvelige 
Indflydelse paa Børnenes Sundhed saa vel som paa selve 
Undervisningen: 1)-ved at fremme Ensformighed, 2) ved 
at berøve Læreren Selvstændigheden i Ledelsen af Arbejdet, 
3) ved at gjøre det umuligt at prøve forskjellige Under- 
visningsmaader og derved naa de bedste. Som Resultat 
af en saadan Undervisning sætter den de Egenskaber hos 
Examensproduktet, som vi her hjemme kjender under Navn 
af Drengevidenskabelighed og Journalistfærdighed: Den 
Vane hurtig at glemme, hvad man har lært; en kvik Over- 
fladiskhed o: Evnen til behændigt at skumme Fløden af 
et Arbejde uden at tage det grundigt og selvstændigt op, 
Stræben efter Skinkundskab for virkelig Kundskab; Følel- 
sen af Forpligtelse til at have en Dom færdig over alt 
mellem Himmel og Jord, uden at have Spor af personlige 
Betingelser derfor, altsaa en uselvstændig Godtkjøbsbehand- 
ling af alle Spørgsmaal, hvor Formen, hvori det serveres, 
er det vigtigste, en Følge af den Splittelse af Kraft 
over mange forskjellige Ting, som er fremtvungen af 
Examensfordringerne. Virkningerne paa Karakteren blive: 
Mangel paa Evne til og Lede ved virkeligt, selvstændigt 
Arbejde, dels som Virkninger af Examensdressuren, dels 
som Tilbageslag efter den Ophidselse og Spænding, der 
hører Examen til. 

Jeg omtalte, at Adressen var ledsaget af 4 Bilag. Dem 
vil jeg denne Gang søge at meddele et Uddrag af, idet jeg 
tillige, saa vidt det er muligt, uden at berøve dem deres 
Ejendommelighed, udelader alt, hvad der ikke har Ærinde 
til os herhjemme, men kun vedrører de ejendommelige 
engelske Skole- og Universitetsforhold. 


302 


Naar jeg nu søger at gjengive de 4 Artikler, der er 
skrevne uafhængig af hinanden, kan det ikke undgaaes, 
at der kommer enkelte Gjentagelser; men dog vil jeg ikke 
drage dem sammen til ét, for at de ikke skal tabe de 
forskjellige og betydelige Personligheders Præg, og jeg 
haaber, at man vil faa Øjet op for, at, hvad det her gjælder, 
er ikke et pædagogisk Partis Særmeninger og i og for sig 
hbetydningsløse Liebhaverier, men at vi har at gjøre med 
noget, der har stor Betydning, ikke alene for Skolen, men 
for Livet, ja for hvert Folks Evne til at hævde sin Plads. 

Den første er af den berømte Filolog, den tyskfødte 
Oxforder-Professor, Max Miiller. 

Det er ikke med let Hjerte, han gaaer til at skrive 
Adressen under; thi for ca. 40 Aar var han en af dem, 
der havde stor Del i, at Examens-Systemet blev indført; 
han gjør derfor i sin Artikel Rede for, hvorfor han dog 
maa. gaa til det. 

Han mener, at det nu er paa Tide at indstille selve 
Examinerne til Examen og se, hvad de har udrettet; og 
det bliver da ikke Examinerne som saadanne, der falder 
igjennem, men den evindelige Examineren. 

Examinerne svare ikke til deres Formaal, idet de 
ikke yde den Garanti, som de skulde, og som var den 
eneste Grund til deres Indførelse. Trods det, at de unge 
har taget alle Examinerner, eller nok i Virkeligheden der- 


for — fordi de ved Examensdressuren har tabt al Evne 
til selvstændigt aandeligt Arbejde — er de i den Grad 


umodne, at de maa flaskes op af Manduktører baade til 
Smaaexaminer og til Embedsexamen. Det er en talende 
Kjendsgjerning, som ingen vil benægte, .og den beviser, 
at det er en daarlig Maalestok, man har lagt an. | 

Ja, saa langt er Examen fra at yde nogen Sikker- 
hed for Undervisningens Godhed, at den endog træder 
hindrende i Vejen derfor; thi: ved Eæamensdressuren 
tabes al Evne til selvstændigt aandeligt Arbejde, ved 

Exzamensvæsnet borttages al Glæde ved Arbejdet og 
kvæles Energien hos de energiske og virkelig flinke og 
ærekjære Lærlinge. 

»Al virkelig Glæde ved Studiet synes mig udslettet 
ved Examinationerne, som de nu ledes«. Intet Valg er 
tilladt, ingen Tid givet til at sé til højre eller venstre. 
Skal det være en Forberedelse til aandelig Modenhed 5: 
til selv at vælge og hævde sin Plads i Livet? Det saa 
nøje foreskrevne Sideantal er nødt ned uden Lyst eller 
Trang og som oftest endog uden Modtagelsesevne. Det 
gaaer derfor med det, som med alt andet ufordøjeligt, der 
hindrer naturlig Virksomhed: intet af det bliver Kjød og 
Blod, det eneste, der efterlades, er en aandelig nausea ao: 
Væmmelse ved al aandelig Føde. 

Fejlen, der her er begaaet, er skjæbnesvanger. Den 
- vil forgifte Englands bedste Blod, om den ikke alt har 
gjort det. Det er nemlig de bedste, der lider haardest 
under en saadan Fremgangsmaade. Lad saa være, at det 
dovne Flertal kan have ret godt deraf, saa kvæler Sy- 
stemet systematisk Energien hos de virkelig flinke og ære- 
kjære Drenge, og flere og flere føres over i de middel- 
maadiges Rækker. »Forhen var nogle af mine flinke unge 
Venner, hvad man i Oxford kaldte. dovne, men i deres 
Dovnetimer, hvad der for:det meste vilde sige Timer til- 
bragt med selvstændig Læsning og Tænkning, blev de til 
noget, blev forskjellige fra andre. Nu — synes mine unge 
Venner alle lige excellente, men saa fuldendt excellente, 
at man næppe kan skjelne den ene fra den anden«. 

Systemet har sat sit Præg paa hele det øvre Lag 
af Befolkningen, og England kan, takket være det, prise 
sig lykkeligt, fordi det er i Besiddelse af en stor Masse 
Excellencer, om det end sker paa de store Mænds Be- 
kostning. 

Vi har excellente Parlamentsmedlemmer, excellente 


Dommere, excellente Biskopper, excellente Generaler, — 

men vil vi vide, hvem der er hvem, maa vi som oftest 
raadspørge Statskalenderen. England er ved at miste sine 
aandelige Kraftkarle, hvis Hoved og Skuldre ragede op 
over Mængdens, og som stod som fødte Ledere. Men er 
der noget, Historien lærer os, saa er det det, at intet Land 
vedbliver at være stort uden virkelig store Mænd, uden 
at have nogle faa, der udmærker sig frem for Resten. 

Naar nu Examinerne saa skammelig har svigtet 
den Tillid, man satte til dem, saa er Grunden dels 
den, at de ledes paa en gal Maade, dels, at man har 
overdrevet deres Tal og Betydning, ikke den, at de i 
og for sig er skadelige. Examinerne skal ikke afskaffes, 
men gjøres til virkelige Prøver. Examinatoren maa ikke 
særlig lægge Vægt paa at undersøge, hvad Folk ikke kan, 
men hvad de kan, og om de har tilegnet sig det; der 
maa da gives stor Frihed i Stof og Besvarelser og forskjel- 
lige Examiner for dem, der kun studerede til Embeder, og 
dem, der virkelig studerede for at lære noget. Examin- 
erne kan sikkert ikke helt undværes ved Embedsbesættel- 
sen, men maa indrettes saaledes, at der til Uddannelsen 
maa høre et Aars praktisk Tjeneste, og at Kundskabs- 
prøven gradvis gaaer over til at blive Dygtighedsprøve. 
Da vil der komme det rette Forhold mellem Examiner og 
Opdragelse, det nuværende Misforhold ophæves og Examin- 
erne kommer til at svare til deres Formaal. »I sin, Tid 
ønskede vi Examiner for Skolernes og Universiteternes 
Skyld, nu synes man at have Skoler og Universiteter slet 
og ret for Examinernes Skyld«. — 

Af tilsvarende Indhold som Prof. Max Millers, men 
maaske endnu skarpere, er hans ikke mindre herømte 
Kollega, Historikeren Edv. Freemans Indlæg. 

Om Virkningerne af den moderne Begejstring for den 
uendelige Examineren, siger han, kan jeg kun tale ud af 
Erfaringer fra mit eget Universitet; men efter at være 
kommen tilbage til Oxford efter mange Aars Fraværelse 

(vistnok hans Rejse til Landene øst for Adriaterhavet og 
et længere Ophold i Amerika), er jeg maaske bedre i Stand 
til at sammenligne det, der var, med det, der er, end 
nogen af dem, der aldrig har kjendt andet end det nu- 
værende System, eller som gradvis cer voxet sammen 
med det. 

Nutiden synes at være naaet til Klarhed over, at 
Cxaminer er Livets Maal, i alt Fald Universitetslivets; de 
er et opus operatum, et Tryllemiddel, baade i Examina- 
torers og Examinanders Øjne, saa Opgaven synes at være 
bleven at mangfoldiggjøre Examinerne saa meget som 
muligt, at hakke dem i Stykker — specialisere dem, som 
det hedder — saa fint som muligt. I min Tid slog man 
enten en Mand helt ihjel eller antog ham helt. Nu har 
man lært de smaa italienske Fyrster fra Middelalderen 
den Kunst af at servere et Stykke af en Mand ad Gangen, 
medens Resten gjemmes til næste Dags Sport.  Maalet, 
som stadig samvittighedsfuldt holdes for Øje, synes at 
være, at Examinerne kan blive uophørlige, at altsaa aldrig 
noget maa læres til Gavns, men at de følger saa hurtigt 
oven paa hinanden, som det kun er muligt, naar der tages 
i Betragtning, at der maa gives Tid til at glemme, hvad 
der er lært til den ene Examen, for at der kan blive 
Plads til Stoffet til den næste. Ja saa vidt er man naaet 
i Fuldkommenhed, at man ikke kan finde Navne til de 
enkelte Karakterer, men maa dele dem i Dele og Under- 
afdelinger. Ellers fornuftige Mennesker kan man se med 
den alvorligste Mine af Verden debattere, om der ved en 
afgjørende Examen skal gives et halvt Kryds mere eller 
mindre, uden den ringeste Følelse af det groteske i deres 
Arbejde, og af, hvorledes de med det samme udtaler Dom- 
men over hele Systemet som en Vurdering af virkelig Kund- 
skab, Dygtighed og Modenhed. Det er da ogsaa karakter- 
istisk, naar jeg ved min Hjemkomst hører Tale om en 
»Examens Værdi« — ikke, som jeg var naiv nok til at 

tro, som Maalestok for Kundskab og Modenhed, men — 
som Adgang til Stipendier og Embeder. 

Som Examinerne nu er, giver de hverken Professorer 
eller Studenter Tid til at studere; med Examen påa Exa- 
men som Hovedopgave bliver der megen Undervisning, 
men hverken Tid for Lærer eller Elev til at lære noget. 
En Universitetsprofessors egentlige Opgave er at føre Student- 
erne til Kilderne og lære dem selv at øse deraf; men saa 
maatte Studeringernes egentlige Maal være ikke at klare 
visse Examensspørgsmaal, men en virkelig Tilegnelse af 
Stoffet, I modsat Fald tager de Forklaringer, der skulde 
føre til Kilderne, Kildernes Plads, Studiet af Stoffet bliver 
afløst af Studiet af Professorens Forstaaelse deraf, og Re- 
sultatet bliver Dressur; som da jeg en Gang traf til al 
spørge en Student: »Har De Bogen«, og i min Uskyldig- 
hed naturligvis tænkte paa en Udgave af vedkommende 
Forfatter, og Svaret lød: »Ja, her er min Notebog«. Kollegie- 
hefterne har snart fortrængt Kilderne. 

En fuldstændig Afskaftelse af Examinerne tør vi vel 
ikke haabe påa. Men skal de bestaa, saa lad dem i Stedet 
for at være mange og kun tage en lille Stump ad Gangen, 
blive faa og virkelig prøvende. Lad dem i Stedet for at 
give Examinanden Anledning til at glemme Stoffet fra den 
ene Gang til den anden, gjøre det nødvendigt for ham at 
samle og tilegne sig sit Stof, saa det virkelig findes i Hu- 
kommaelsen. 

Jeg har Oxford at takke for meget, men ikke for en 
eneste Examen; ikke fordi jeg kun fik 2den Karakter, thi 
jeg fik »iste Karakters Værdi« ud deraf i Form af en 
Friplads, men hvad jeg mener er, åt det kun var med 
megen liden Ro og Glæde, jeg læste, saa længe Examen 
endnu stod som Maal. Den tog Livet af det altsammen 
og drog Øjet bort fra det egentlige Maal. Da jeg havde 
faaet Examen og min Friplads, sagde jeg: »Nu skal jeg 

til virkelig at studere«. Jeg begyndte 1845 og er aldrig 
holdt op siden. — 

Det sidste af de Indlæg, der er skrevne særlig i An- 
ledning af Adressen, er Frederic Harrisons; han bor i 
London og er Professor jur.; men det er alle de Oplys- 
ninger, jeg har kunnet finde om ham. Det er øjensynligt, 
at han er den, der har sat sig grundigst ind i Sagen og 
søgt at klare sig dens Oprindelse, Omfang og Betydning, 
og adskilligt kunde tyde paa, at han er Forfatter af Adres- 
sen og vel altsaa den egentlige Ophavsmand til Bevægelsen. 

Hans Hovedsynspunkt er, at Opdragelsen er bleven 
sin egen Tjeners Slave, og Eæaminationen, som var en 
duelig Tjener, er bleven en slet Herre, og som saadan 
dominerer, fordærver og nedværdiger den nu Op- 
dragelsen. 

Læreren selv er den bedste Dommer over, hvad der 
bør læres, hvordan det bør læres, og hvad der er de 
bedste Resultater. En af de Maader, hvorpaa de søgte at 
blive klar over Virkningerne af deres egen Undervisning, 
. var Examination. Denne Underordnede har saa i Stilhed 
udvidet sin Jurisdiktion og har dannet et helt Regjerings- 
system. De lejlighedsvise Examinationer er stivnede i faste 
Former og blevet en Profession med en hel Stab af Embeds- 
mænd. I Stedet for Professorer har vi faaet Examinatorer, 
der snart udvikle en kunstmæssig, professionel Færdighed 
og opstille et haardt, snævert Fagsynspunkt for Bedømmel- 
sen. Dette frister saa Studenterne til at søge, ikke at lære 
noget, men at kunne tilfredsstille Examenskrav. Hvis Lære- 
ren tager et Emne op, der just ikke kan falde som Spørgs- 
maal til Examen, ser han kun sløve, ligegyldige Miner; 
men siger han noget, der ligner et »Vink« eller et »kurant 
Spørgsmaal«, saa er alle Penne paa Papiret. Men derved 
paavirkes Læreren yderligere i Retning af, i Stedet for at 
lære Eleven noget, at give dem en kunstmæssig Færdighed 
i at klare sig til Examen. Vi faa saa en hel ny Klasse 

Specialister, Embedsmænd i den ny Stat, Dressørerne 
(Kursuslærere og Manduktører). Deres Specialitet bestaaer 
ikke saa meget i Dygtighed i visse Fag, som i at kunne 
dressere til at klare Examensspørgsmaal. Overledelsen af 
al Undervisning tilfalder altsaa Fag-Examinatorer og Fag- 
Dressører (»Proppere«-Crammers), af hvilken ingen kan 
siges at have Opdragelse til egentligt Formaal. 

Heri skal ikke ligge nogen Daddel hverken mod Exa- 
minatorer eller Dressører. Som Stand betragtet bestaar de 
begge af energiske og omhyggelige Folk, der gjør deres 
Arbejde med Samvittighedsfuldhed og Dygtighed. Det er 
ikke Folkene, men det fordærvelige System, der bærer 
Skylden. Den enkelte Lærer maa bøje sig under Systemet. 
Af det afhænger nemlig båade for ham og hans Lærlinge 
alt for meget, til at han kan trodse det: Hele den ydre 
Stilling og Livskaar i Samfundet. Lærere, Examinatorer, 
Dressører og Lærlinge, hver måa tage sin Plads i den 
uhyre Examensmaskine, som maler alt til en ensformig 
Masse. Den vældige Mølle maler stadig, maler med Fart, 
maler Kjernen bort og Skallen frem. 

Han tør ikke paastaa, at Examen kan undværes, heller 
ikke tør han påa nogen Maade forkaste al Examination. 
Klagen gjælder de hyppige Examiner, der aldrig faar Ende 
og voxer til et i højeste Grad kunstfærdigt System; den 
gjælder den mekaniske forjagede en gros Examineren og 
det, at Undervisningen gjøres til Slave af Examen, at der- 
for den overfladiske Færdighed i at klare sig tager de 
solide Kundskabers Plads og åabenlyst tør træde frem som 
Studeringernes Maal. — Han tør ikke udtale nogen Dom 
over Examinerne i de offentlige Skoler; Staten maa vel 
have Garanti for sin Understøttelses Anvendelse, men han 
er ingen Ven deraf. — Han tør ikke vove sig ind paa 
deres Indflydelse paa Sundheden, men han mener, at i 9 
af 10 Tilfælde skyldes Overanstrengelse ikke selve Arbejdel 
for at lære noget, men Examination og Examensforbered- 

else. — Han tør ikke klandre Embedsbesættelsen, da han 
ikke har Forslag om noget bestemt at sætte i Stedet; men 
det forekommer ham, at naar vi ikke tør betro vore Sty- 
rere at vælge deres Hjælpere, bør vi heller ikke betro dem 
at styre os. Er det for at holde Klikkevæsen og Gunst- 
systemet nede, at vi har grebet til Examinerne, saa lad 
os hellere træde i aaben Kamp imod disse, end ødelægge 
al offentlig og privat Undervisning for at sætte en Klikke 
usle Gunstjægere i Skak og belønne de bedst dresserede. 
— Heller ikke tør han i Øjeblikket borttage Udmærkelser 
og Penge(Embeds)belønninger. Men ydre Udmærkelse og 
Belønninger er dog ikke Livets Maal. Han benægter ikke, 
at Lærere kan examinere deres egne Elever som Hjælp 
ved egen Undervisning; thi Examinationen, som såa meget 
andet, er gavnlig, saa længe den kommer af sig selv, efter 
Lejlighed og jævnt. Dens Fordærvelighed begynder, naar 
den organiseres til et System og bliver Undervisningens 
et og alt. Examinationerne er derved blevne til Skakspil, 
hvor det gjælder at kjende de bedste Træk. En veldresseret 
Examinand kan nu med Lethed klare, hvad der vilde have 
sat den lærdeste Mand af den gamle Skole mat. Gibbon 
vilde dumpet i Historie, Arthur Wellesley var aldrig 
kommen i Hæren, Burke havde gjort en daarlig Examen. 
En Examinand derimod, vel opammet af en Manduktør- 
Goldamme, har alle Svarene påa sine Fingre. Han har 
en instinktmæssig Følelse af, hvordan alle Svarene skal 
klares; han ser hurtig paa sit Uhr, hvor mange Minutter, 
der kan gives dette eller hint Spørgsmaal, ser hvilke Spørgs- 
maal, der vil give flest Points og tager frem af sin over- 
fladiske Kundskab og sin 14-Dages Hukommelse småa pæne 
Anretninger, omhyggeligt mærkede 1, 2, 3, («) (8) (7), de 
5 Hovedpunkter i hint Spørgsmaal og de 7 Perioder af 
dette og desuden den ny Opdagelse (fra sidste Maaned) 
af Prof. Wunderhbar. 

Naturligvis narrer sligt ikke Examinator. Men for det 
første er han jo selv med i Spillet, og en smukt gjort Bal 
honoreres, og desuden: Spørgsmaalet er faldet, og naar 
Svaret er rigtigt, vilde det være uretfærdigt ikke at give 
en god Karakter, selv om man ser, åt det ikke har noget 
med en indre Kundskabsfylde eller selvstændig Genialitet 
hos Examinanden at gjøre. — Saa har man for Resten 
Hast. Man er midt i Examenshurlumhejen; Exåaminator 
har travlt, Examinand har travlt. En rolig Eftermiddags- 
tur eller en frisk Morgentur med et Par Stykker ad Gangen 
gav langt bedre Garanti: men Systemet! Nej, Møllen gåaer, 
og man maa lade sig hvirvle med. Ja, tænk paa, hvad 
en Examinator har at klare i en Uge! 4000—5000 Sider 
Haandskrift. Hver Besvarelse skal overvejes og vurderes, 
og hver Kandidat holdes klår gjennem 6 å 8 Opgaver. 
50—100 Sider i Timen, 10 Timers daglig Arbejde — Møllen 
gaaer — mekanisk Vurdering — saa månge 1-Streger — 
saa mange 2- og 3-Streger — Helhedsoversigt? Hvor er 
der Tid til det! Bladene i Mærkebogen fyldes. Saa mange 
Kryds til, saa mange fra. 50—100 Kandidater grupperes 
efter Jones, Smith, Brown o. s. v. eller faar deres Numre 
7695, 7696, 7697 etc. og de samme Jones'er, Smith'er og 
Brown'er har faaet klistret Plakat paa for Livstid. 

Er det ikke en Farce at kalde det Examination? En- 
hver nogenlunde fornuftig Mand, som ønsker en betroet 
Fuldmægtig eller én at sende i et eller andet ansvarsfuldt 
Hverv, vilde aldrig slaa sig til Ro ved en saa mekanisk 
Vurderingsmaade. Den nuværende en gros Examination 
yder slet ingen Sikkerhed for virkelig Kundskab. Virkelig 
Kundskab og den Færdighed, der behøves for åt svare 
paa Examensopgaver er meget forskjellige Ting. Man læser 
Bøger paa meget forskjellig Maade, eftersom man søger 
Kundskab eller forbereder sig til Examen.  Examinan- 
dens Hukommelse er en 14 Dages Hukommelse, meget 
klar, skarp, velordnet. Han faaer et fast ubegribeligt Greb 

påa at spore »Opgaver«; i de Bøger, han læser, faaer han 
en Jagthunds Evne til at spore, hvad der kan fange Exami- 
nators Opmærksomhed; og som han studerer Emne for 
Emne, faåaer han Gribbens Blik for, hvad der kan give 
Points. 

Den Slags Arbejde optager 10—20 Aar af et Menne- 
skes bedste, kun afbrudt af en Examen hvert Halvaar eller 
Aar. Fra en Alder af 10 til 25 Aar befinder han sig stadig 
i den mægtige Mølle. Udmærkelser. og Præmier repræsen- 
tere Fordel og Anseelse. Derfor: alt, hvad der ikke lover 
Held til Examen, er ikke Undervisning. Stat, Forældre, 
Skoler, Kollegier og Universitet hidser ham afsted i dette 
Kapløb. Ingen har egentlig nogen Lyst dertil, men alle 
rives med i Hexedansen. Hverken Forældre eller Studenter 
lør spilde Tid paa, hvad der ikke direkte giver Udbytte 
ved Examen. Virkeligt Studium levnes der ingen Tid til, 
man tilegner sig aldrig virkelig Kundskab. Man mister 
alt Begreb om Studium, uden som Forberedelse til Examen. 
Bøger gaar af Mode; kun Uddrag, Oversigter og Navnelister 
er Gjenstand for Studium. Hvad Under da,. at Præmie- 
drengen, som fejer Bordet rent i en Svip paa en Examens- 
dag, ofte faaer Lede ved ordentlig Læsning: for al Slags 
Studering, der ikke er Dressur, men fordrer Tankearbejde. 
Tanken er jo fuldstændig ubrugt og hænger unyttig som 
en vissen Arm, og Ungdommen, som sendes til Universi- 
tetet, overlæsset med Udmærkelser, viser sig fuldstændig 
uvidende og barnagtig umoden. 

Det er paa Tide at begynde Kuren. Lad Examinerne 
blive langt færre; de er 10 Gange for mange. Lad dem 
blive langt friere; de er overorganiserede og overregulerede. 
Giv Examinator mere Plads for Skjøn, mere Selvstændig- 
hed. Tro, at det er muligt at tilegne sig Kundskaber uden 
Udmærkelser, Penge eller andre Belønninger i Udsigt. Stol 
paa Læreren: betro ham at undervise og prøve. Stol paa 
Examinator: stil ingen Mølle op. Frem for alt: stol paa 

den unge. Skynd ham til at tilegne sig Kundskaber for 
deres egen Skyld, for hans egen Skyld, for at gavne sit 
Land. Hold op med at fremstille Undervisningen for ham 
som en Række Væddeløb, hvor de snedigste kapre baade 
Anseelse og Profit. — 

Hovedindholdet af Artiklerne er altsaa, at vi er kom- 
men ind paa et galt Synspunkt, der kan være meget godt, 
naar det gjælder Fedning af Kapuner, men ikke, naar Maalet 
er Opdragelse af Børn. Man er kommen til at se Under- 
visningen fra Propnings- i Stedet for fra Udviklings-Syns- 
punktet. Man har fæstet Øjet paa Kundskabsmassen i 
Stedet for paa selve Barnet og dets Evner, og Maalet er 
saa blevet visse Examiner i Stedet for dygtig Deltagelse i 
Livet. Virkningen er, at Legemets Udvikling saavel som 
legemligt Arbejde, ja alt Arbejde overhovedet, er kommen 
i Foragt. Arbejde er bleven et nødvendigt Onde, som det 
er Maalet at faa saa lidt af, som muligt, i Stedet for at 
man, ved at give Barnet Arbejde, der ikke laa over eller 
var i Strid med dets Evner og følgelig dets Lyst, skulde 
bibringe det, ikke den moralske Læresætning. men den 
.Grundfølelse, at kun i Arbejdet er der Glæde og Frihed, 
saa det fik at føle den Sandhed, at al varig Glæde og 
sand Frihedsfølelse bestaaer i at sætte alle sine Kræfter 
ind paa el Arbejde, som man magter, fordi det svarer til 
éns Evner. 

Ingen: af dem vil Examinerne i og for sig til Livs, 
men kun den mekaniske forjagede Examineren, hvor et 
aldeles bestemt, for alle fælles, Kundskabsstof er Maale- 
stok, hvor der følgelig ikke er Plads for Hensyn til den 
enkeltes Lyst og Anlæg, hverken Lærers eller Lærlings, og 
hvor derfor ål Selvstændighed i Arbejdet a: netop det, der 
skal give' Udvikling og Modenhed, holdes nede. Derfor 
kan de heller ikke med den evindelige Examineren, hvor 
der ikke gives noget Maal bag Examen, men hvor Examen , 
selv bliver Maal. At Staten og andre prøver dem, de skal 

benytte i sin Tjeneste, er den naturligste Ting af Verden; 
men alle andre Examiner er kun Hæmsko paa Udviklingen, 
og en gros Examinerne efter visse tit noget vilkaarlige 
Kundskaber uden Hensyn til den bestemte Stilling og de 
personlige Egenskaber og den praktiske Dygtighed, der 
fordres dertil, er en Uting. 

Som man vil se, er her, som Begrundelse for Adres- 
sen, Faåarerne ved Examen fremstillede i klare, skarpe Træk. 
Lad saa være, at de er vel skarpe. Det er Pennetegninger 
altid, og dog gjengiver de tit de ejendommeligste Træk 
bedre og sandere end det mere udførte Maleri, uden at 
vi derfor har Ret at kalde dem Vrængbilleder; og vi be- 
høver at faa Farerne klart og tydelig fremstillede, for at 
vi kan blive revne ud af den Fortryllelse, hvori de fleste 
af os mere eller mindre er hildede. Det er svært at faa 
Øjnene op for, hvor vidtrækkende Følgerne er, og hvor 
gjennemgribende en Forandring der efterhaanden maa 
komme. Max Miller, Freeman og Harrison har vist, hvor- 
ledes Smitten har grebet om sig indenfor det højere Skole- 
væsen. Lord Armstrong advarer de tekniske Skoler og 
Fællesskolerne mod at sidde trygge, naar Naboens Hus 
brænder. 

Lord Armstrong, der ikke mindst har gjort sig bekjendt 
ved, hvad han har gjort for de Folk, der er knyttede 
til de storartede Elswik Jernværker, blandt andet ogsaa 
for at skaffe Ungdommen en god Oplysning, er som sågt 
Medunderskriver af Adressen, men hans Artikel var skreven 
og indsendt, før han hørte noget om denne. Det er altsaa 
et Tilfælde, at hans Indlæg er kommet samtidig med de 
andre. Den er Svar påa en Række Angreb, som hån ved 
sit Indlæg: »Den intetsigende Raaben paa teknisk Under- 
visning« har fremkaldt; og under Overskriften: »Raabet 
påa unyttig Kundskab« advarer han nu mod Overtroen 
paa Kundskaber. for deres egen Skyld, den Overtro, der 
har faaet sit Udtryk i den som oftest usande Sætning: 

»Kundskab er Magt«. Han hævder, at de rette Skoler, 
naar det gjælder faglig Opdragelse, er Værksteder, 
Fabrikker og Butikker og, naar det gjælder sædelig 
og religiøs Opdragelse, Hjemmene. 

Den tekniske Undervisning har, naar den er godt ledet, 
sin Betydning, ikke for Kundskabens Skyld, men fordi en- 
hver vel ledet Undervisning, der gaaer ud fra det, de unge 
arbejder med i Praxis og altsaa er mest optagne af, ud- 
vikler og modner Aandsevnerne. Og at møde med disse i 
Orden, rede til at gribe ind, har stor praktisk Betydning. 

Skolen har ogsaa at tage sig af den sædelige og 
religiøse Opdragelse; men den maa her lige saa lidt bilde 
sig ind at kunne erstatte Hjemmene, som den kunde er- 
statte Værksteder og Butikker. Solens Opgave er væsentlig 
at give de Færdigheder: Læsning, Skrivning og Regning, 
som gjør den egentlige Undervisning, Selvundervisning, 
mulig. 

Han søger først at paavise, at det er en Frase, naar 
der stilles de tekniske Skoler den Opgave: at give Ind- 
sigt 1 de Kunster og Videnskaber, der ligger til Grund 
Jor de praktiske Virksomheder. — Postadressebogen viser, 
at der er c. 4000 forskjellige Virksomhedsgrene i London. 
Skulde hver af dem nu have sin til Grund liggende Kunst 
eller Videnskab med tilhørende Skole, saa var Opgaven 
simpelthen uigjennemførlig. Paa den anden Side finder 
man vanskelig Fag, der ligger til Grund for ret mange Virk- 
somheder. — Hvad var der saa ogsaa naaet ved at lægge 
Undervisningen i de praktiske Virksomheder over i Skole- 
mestres og Professorers Hænder? — »Arbejderen vil lære 
at forstaa, hvad han ser, man maa gjøre Praxis rationel, sam- 
tidig med, at den erhvervede Kundskab adler og frugtbar- 
gjør Arbejdet«. — Ja, opgiver man Nytteformaalet, det 
eneste, der kan berettige til offentlig Bekostning, saa for- 
lader Lord A. Valpladsen. Det gjør man, naar man siger: 
»Arbejderen føler, at han er kommen til Verden som et 

fornuftigt Væsen, og derfor er det utilfredsstillende for 
ham at blive i Uvidenhed; han ønsker at ådle og frugtbar- 
gjøre sit Arbejde ved at forstaa det«. At Ønsket ikke er 
saa grumme stærkt, synes Erfaring at vise. Knyttet til 
Elswick har man anlagt fortrinlige Skoler, Bibliotheker 
og Laboratorier; Skolepengene er overordentlig smaa, og 
dog, skjøndt der er 13,000 Mænd og Drenge ansat ved 
Værkerne, og en stor omboende Befolkning er knyttet til 
dem ved Arbejde i Dokker, Smelteovne, Smedjer 0. s. v., 
og de alle synes at kunne have Gavn af teknisk Under- 
visning, saa er Besøget af Elever ikke mere end højst 350 
ad Gangen, og det endda der er Undervisning saa vel for 
Voxne som for Børn. En tilsvarende velledet Anstalt findes 
i Newcastle, men ogsaa dér er Elevantallet ringe i For- 
hold til Befolkningen. Saa er her endda Tale om nogle 
af de Virksomheder, hvor teknisk Kundskab kunde være 
til størst Gavn. Sammenlign den f. Ex. med Bomulds- 
fabrikationen! Altsaa, Trangen synes ikke at være videre 
dybtfølt. 

Og nu Udbyttet? Af de 350, der besøge Elswick- 
Skolerne, er de 2 Svende og Lærlinge i Kompagniets Tjen- 
este. Resten har Arbejde andet Steds og forlader ikke 
sjældent deres Haandværk for at blive Lærere eller søge 
Ansættelse, hvor boglig Uddannelse er mere værd. Han 
tør ingenlunde sige, at den tekniske Uddannelse som Regel 
gjør dem, der bliver ved Haandværket, til dygtige Arbejdere. 
Men har de Egenskaber, der gjør dem skikkede til dygtige 
Formænd, saa vil deres Undervisning i praktisk Videnskab 
naturligvis gjøre sit til, at de faar saadanne Pladser, og i 
nogle Tilfælde- arbejder de sig op til meget ansete Stillinger. 
De unge, der søger Undervisning, er i Regelen Folk med 
Dygtighed og god Opførsel, og det er det, der begunstiger 
deres Forfremmelse, langt mere end den bedre Undervis- 
ning. Som faglig Kundskabsmeddelelse er denne nemlig 
temmelig betydningsløs; men vurderer man den i Forhold 

til den aandelige Udvikling, den kan bringe, maa den 
sættes højt. Den Betydning, den har i Retning af al 
skjærpe Forstanden, klare Øjet og last not least som 
en ren Kilde til Glæde, der afløser de smudsige, gjør, 
at han troer, at de 350 Elever, der hvert andet eller tredie 
Aar forlader Elswick Skoler, øver en i høj Grad velgjørende 
Indflydelse paa Egnens Befolkning. 

Man hår som Grund til Trangen til tekniske Skoler 
nævnt Lærlingeforholdets Forfald. Men de fleste Grene, 
hvor Haandværkeruddannelsen er kommen i Forfald, er 
saadanne, hvor Arbejdets Deling og Maskinerne har gjort 
Arbejdet saa let at lære, at særlig Uddannelse er unød- 
vendig;7 hvis det er Grunden, hvorfor saa lave noget al 
sætte i Stedet, især hvis dette ny ikke duer? 

James Watt, George Stephensen, Smeaton, Brind- 
ley og Tilford er Ingeniører, som er verdensberømte, og 
som dog har skaffet sig selv de Kundskaber, de behøvede, 
for at deres Evner kunde komme til deres Ret; Arkroright, 
som fremkaldte Revolution i Bomuldsspindingen, varBarber, 
Dampvævens Opfinder Cartorigth, var Præst; Hargreaves, 
en simpel Væver, opfandt Kartemaskinen og »Jenny«-Spinde- 
maskinen; Davy og Dalton var Materialister, Faraday 
Bogbinder, Wheatstone Instrumentmager og Telefon-Bell 
Døvstummelærer. Ingen af dem har haft nogen særlig 
teknisk Uddannelse paa det Omraade, hvor de vandt deres 
Berømmelse. 

»Men det er geniale Undtagelser, og hvad var de ikke 
blevne til, om de havde faaet teknisk Undervisning?« Det 
kan man sige, men dog. er det en mærkværdig Ting, at 
af de Mænd, der ret har udrettet noget, er Flertallet self- 
made men da: Mænd, der selv har sørget for deres Op- 
dragelse.. Er der Fare for at komme ind i praktisk 
Slendrian, saa er Faren lige saa stor for at komme 
ind i akademisk. Var t. Ex. George Stephensen faldet i 
Professorhænder, kunde han let være ført ind paa et Spor, 

der førte til Pedanteri og Pilleri i Stedet for Praxis. Der- 
imod kjender jeg intet vildledende Spor i Iagttagelser- 
nes og Erfaringernes Skole, og man indrømmer jo ogsaa, 
at Skoledannelsen ofte kan svække Originaliteten og Arbejds- 
kraften. Jeg tror ikke alene, at den kan gjøre det, men 
at den ufejlbarlig vil gjøre det, saa snart den bliver til 
Stopning og Dressur. Intet er lettere end at slukke Ilden 
med for meget Brændsel. 

Saa er der en Række Forsvarere for teknisk Skole- 
undervisning, der ganske vist hævder, at den tekniske Fag- 
undervisning som saadan er unyttig for Flertallet, og ind- 
tager det langt sundere Stade, at den kun behøves for 
Specialister og Fagmænd, der skal lede Arbejdet. Der 
indrømmes, at trods vor Mangel paa tekniske Skoler, klarer 
vi os særdeles vel i Konkurrencen med Udlandet. Kun 
er der et Par enkelte Grene, de, der fordre særlig Dygtig- 
hed i Kemi og særlig fin Smag og Tegnedygtighed, hvor 
vi staar tilbage, og man mener, at det er fordi Staten ikke 
vil indrette tekniske Skoler. Det er ikke dér, Skoen trykker. 
Det er kun Mangel paa Foretagsomhed, om vi ikke skaffer 
os kyndig Hjælp, selv om vi skal hente den fra Udlandet. 
Naar der herhjemme ingen er, der særlig uddanner sig i 
den Retning, saa er det, fordi der ingen Efterspørgsel er, 
og siden Verdensudstillingen 1867 er det meget langt fra, 
at vi i Smag staar tilbage for Franskmændene. 

Ligeledes skal man vogte sig for at raabe for højt paa 
Landbrugsfagskoler, fordi vor Ost og vort Smør slaaes af 
Marken af det fremmede; det er sikkert langt sundere for 
Flertallet af Landmænd at lade sig lede af særlig frem- 
ragende Fagmænd, som Sir John Lawes of Rothamstead, 
end gaa selv og småafuske med Theorien. For Ostens 
Vedkommende er Hovedgrunden, at Forholdene (vel sagtens 
Mælkens Afsætning) gjør, at den kan laves billigere i Ud- 
landet; for Smørrets Vedkommende ligger Hovedfejlen ikke 

i Mangel paa Fagskoleundervisning, men i Mangel paa 
Renlighed hos vore Landmænd. 

I det hele taget er det en stor Fejl, at den Sætning: 
»Kundskab er Magt«, i den Grad er ved at gro fast i 
Folks Bevidsthed, at den snart har Hævd som Ordsprog. 
Den fortjener det ikke. Den mangler den vigtigste Beting- 
else, den at være sand. Kundskab er ikke Magt, kun 
Magtens Hjælper. Den Masse unyttig Kundskab, som vi 
har i vore Skoler, viser allerbedst, at Kundskab ikke er 
Magt. Magtens sande Kilde er Sjælens Evne til selv- 
stændig Virksomhed, og det i alle Forhold, i de smaa 
daglige som i de store Livsspørgsmaal. Lad os derfor en 
Gang for alle slaa fast, at: en Mands Fremgang i Livet 
uden Sammenligning afhænger langt mere af hans 
Evne til selvstændig, nyttig Virksomhed end af hans 
Kundskaber, og at de unges Opdragelse derfor maa 
sigte paa Udvikling af Evner og værdifulde Egenskaber 
og ikke Propning med Kundskaber. 

Aldrig kunde det falde mig ind at nedsætte Kund- 
skaben, tværtimod; jeg sætter den saa højt som nogen, 
som den vældige Skat af menneskelig Tanke og Er- 
Jaring, nedlagt og sommetider begravet i Tryk, hvoraf den 
nyttige Del er tilgængelig for alle gjennem billige Bøger 
og Bibliotheker. Men denne Kundskabsskat, værdifuld 
som den er, for dem, som søger den med bestemt Maal 
Jor Øje eller for aandelig Udvikling og Forbedring, er 
unyttig, om den paanødes uvillige eller dem, der ikke 
magter den. De tyske Skoler opstilles som Mønster. Men 
Tyskerne er selv ved at blive bange for dem. De siger 
som jeg, at Kundskaben er spildt paa den store Masse 
af dem, paa hvem den fyldés, og at den svækker baade 
Sjæl og Krop ved Overanstrængelse af Evnerne. Forcerings- 
systemet er ved at tage Overhaand i vore Skoler. Lad 
os tage Reb i Sejlene i Tide. 

I vore Børnehaver har vi en sund Begyndelse. I 
dem holdes Barnets Evner friske og udvikles ved en Under- 
visning svarende til dets Alder og stemmende med dets 
Krav. Den holder Glæden vedlige og bevarer Sundheden. 
Hvorfor forlade disse Grundsætninger, før Barndommen er 
forbi? Nej, lad os søge de Fremgangsmaader, der øver 
Barnet i selv at tænke og i Hurtighed og Nøjagtighed i 
Opfattelsen. Lad os saa ogsaa gjøre Haand, Øje og Øre 
bedre skikkede til at være Tankens og Villiens Redskaber, 
og lad os udvikle Legemet. 

Naturligvis anerkjender jeg Nødvendigheden af at med- 
dele, hvad man kalder »de nødvendige Skolekundskaber«, 
som Læsning, Skrivning og Regning; men Ordet Kund- 
skaber kan næppe med Rette anvendes paa disse Færdig- 
heder, som egentlig kun er Midler, der sætter i Stand til 
Selvundervisning. Kan Tegning og andre nyttige Færdig- 
heder faa Plads ved Siden af, saa meget des bedre; heller 
ikke undervurderer jeg en saadan Meddelelse af Viden- 
skabernes Begyndelsesgrunde, at den giver Lyst til mere, 
men Skolens Hovedopgave er at udvikle Evner og Ka- 
rakter og samtidig forberede til Selvopdragelse. Skole- 
mesterelementet er uundværligt for Børn, men efter Barn- 
domstiden, saa — jo mindre, des bedre. Folk bør ikke 
bæres, naar de kan gaa, og: aandelig Uafhængighed og 
Handlefrihed er Hovedbetingelserne for kraftigt Mand- 
domsliv. 

Selvopdragelsen bestaaer enten i, at Tankerne ud- 
springer af egen Iagttagelse, egen Erfaring og egen Tænk- 
ning derover, eller i Tilegnelse af Tanker, der stammer fra 
andre. Den -sidste Slags Undervisning har de fleste 
kun ringe Brug for; men, om den ønskes, bør Adgangen 
til den gjøres saa let som muligt. 

Jeg har med Villie holdt mig til Nyttesynspunktet; 
ikke af Ligegyldighed for den sædelige og religiøse Op- 
dragelse, men fordi det ikke vedkommer mit Emne. Sædelig 

og religiøs Opdragelse måa følges ad, og den bedste Skole 
for dem begge er et godt Hjem; men ulykkeligvis er gode 
Hjem ikke Flertallet, og en Erstatning for dem gives ikke. 
Dog ved jeg af Erfaring, hvad Betydning det kan have, om 
Læreren bruger en Time om Dagen til god Læsning. 

Han slutter med at advare mod Overtro paa Kund- 
skab, ogsaa Fagkundskab. Den har sin væsentlige Betyd- 
ning som Udviklingsmiddel, ikke i sig selv. Svækker den 
den naturlige Modtagelighed og Selvstændighed, da er det 
i den Grad usandt, at »Kundskab er Magt«, at man med 
langt større Ret kan sige: »Kundskab er Svaghed«. — 

Hvad de tre første er enige med Armstrong om, er 3 
Punkter, at Undervisningens Maal ikke er visse Kund- 
skaber, som det er meget tvivlsomt, om man nogensinde 
faaer Brug for, selv om de falder sammen med éns Fag 
og Livsgjerning, men Karakterens og Evnernes Udvikling; 
thi dem er der altid Brug for; 2) at følgelig Eæamen 
aldrig kan være Maal, men kun Middel, og det endda 
væsentlig i Lærerens egen Haand for at prøve, om han 
selv duer som Lærer, eller om hans nærværende Frem- 
gangsmaade duer; og 3) at det, at sætte Examen paa 
nogen som helst anden Plads, er noget af det værste, 
man kan gjøre; det ødelægger Undervisningen, svækker 
Evnerne, skader Sundheden og slapper Karakteren. 

Men medens det synes, som de 3 Professorer endnu 
væsentlig sætter Kundskaber som Opdragelsesmiddel og 
Skolen som Opdragelsessæed, saa har tidligere Forhand- 
linger om den Sag, paa Omraader, hvor han var hjemme, 
— de tekniske Skoler — og egen Erfaring — han er 
»selfmade man« — ført Lord Armstrong et Skridt videre. 

Hans Hovedsætning vil i sin Almindelighed bliver an- 
erkjendt af alle; men det kniber at tage dens praktiske 
Konsekventser. Den hedder: Den egentlige Opdragelse 
er ikke Skolens, men Livets. Selvopdragelse 2: at være 
opdragen gjennem egen Erfaring, 'eger. Iagttagelse og 

egen Tænkning derover, men med andres Erfaring ao: 
»Kundskaberne« som Hjælp og Middel — »Kundskab søgt 
med bestemt Maal for Øje« — er den virkelige Opdragelse. 
Erfaring har lært ham: at er det saa, at Opdragelsen skal 
være til Deltagelse i Livet, saa maa den- ogsaa ske ved 
Livet selv; og har man først ladet de 3 tage Examens- 
brillerne af Næsen paa sig og er naaet til at se med egne 
Øjne, vil man sikkert gaa ind paa, at hvad her siges, kun 
er B'et til de andres A. Saa gaaer man fra den gamle 
i Theori anerkjendte Sætning: »Ikke Skolen, men Livet er 
vort Opdragelsesmaal«, det Skridt videre, som er Beting- 
elsen for at faa vedkommende Sætning ind i Praxis: »Ikke 
Skolen, men Livet er vort Opdragelsesmiddel«. 

Har vi nemlig lært at fæste Blikket paa Barnet og dets 
Udvikling til at fylde sin Plads i Livet, ser vi snart, at de 
vigtigste Betingelser herfor er: Selvstændighed, Virksom- 
hedstrang, Snarraadighed. At udvikle disse, dets Sam- 
Jundsevner, bliver altsaa Opdragelsens fornemste Maal. 
Men Udvikling sker ved Øvelse, ved Brug, ikke ved at 
faa Theorien for, hvorledes de skal bruges. Den theoret- 
iske Undervisning, Kundskabsmeddelelsen, slaaer ikke til; 
og da især, hvor det gjælder hurtigt Herredømme over 
Evnerne, er Øvelses- og Vaneundervisningen absolut det 
vigtigste, Opdragelsens daglige Brød. 

At faa Examensbrillerne af, giver imidlertid ikke alene 
et sundt Blik for Maalet, det klarer og udvider ogsaa 
Blikket for Midlerne. Har vi ikke længer det bestemte, 
snævre Synsfelt, men faaer Lov at kaste Blikket frit ud 
over al den Herlighed, som det virkelige, virksomme, spil- 
levende Liv giver os Adgang til, da føler vi os til Mode, 
som naar vi længe har gaaet paa de regelmæssige, vel- 
brolagte Gader, med den lige Række Huse paa begge Sider, 
de lige Linier, de lige Flader og al den døde, kunstige 
Herlighed, og saa kommer ud i den frie Natur. Vi føler, 
at her slaaer Sundheden os i Møde, her raader en Aand, 

der er klogere, og en Haand, der er kraftigere end vor; 
saa naar Erik Bøgh paa Spørgsmaalet: »Hvorfor er Land- 
boen sund og stærk, men Byboen svækket og bleget?« 
svarer: »Landet, det er Vorherres Værk, men Byen, det 
er vort eget!« lyder vort Svar paa Spørgsmaalet: »Hvor 
kan det være, at Flertallet af dem, der udretter noget, er 
selfmade men?« »Fordi vi her staaer overfor Mønster- 
opdragelsen, det virkelige Livs; thi i Erfaringens og Iagt- 
tagelsens Skole findes intet Vildspor!« Selv med de bedste 
Systemer og de hedste Methoder naar vi ikke noget saa 
fuldkomment samvirkende, hvor alt er Led i en Helhed, 
og der dog er den rigeste Afvexling, hvor alt hjælper hin- 
anden og alle Hensyn tages, som Livet, det ukonstlede 
Liv i dets Rigdom og Enhed, det, Barnet fødes ind i, og 
hvis Opdragelse det kun gjælder for Skolen at tage op og 
støtte. Vi selv laver Systemer med Rigdom — men Split- 
telse — eller Enhed — men Ensformighed, ikke Rigdom 
og Enhed; de forenes kun, hvor der er Liv. Og sæt saa 
ogsaa, at vi evnede det umulige, at vi fik lavet et System, 
der fuldt passede ind i den samtidige Virkelighed Landet 
over, saa var det dog forældet, inden vi fik det gjennem- 
ført, og det svarede til det Liv, der har været, ilkke til 
det, der er. Det er nødvendigt at slaa visse Hoved- 
punkter fast, saa fast, at de bliver Liv og Drivkraft 
i alle, Forældre som Lærere. Et gjennemført System 
derimod er i sig selv dødfødt. Sætter vi Pris paa, at 
Lærers og Lærlings Selvstændighed skal komme til sin 
Ret, vil vi have noget med Liv i, da faar vi finde os i 
Uregelmæssigheder og Inkonsekventser. Men har vi ret 
faaet Øjet op for Selvstændighedens Betydning, da tør vi 
nok lade det ulogiske, inkonsekvente, men virkelige Liv i 
sin brogede Rigdom, det eneste, der paa sund Maade og 
fuldt ud kan optage os alle, Børn som Voxne, holde sit 
Indtog i Skolen med flyvende Faner og klingende Spil, som 
vi er rede til at lade Barnet udvikle sig selv og sine egne, 

ikke visse i et eller andet Reglement fastsatte, eller i alt 
Fald forudsatte, Evner, og til at nøjes med den beskedne, 
men saare fornøjelige og nyttige Bestilling at følges med 
Barnet, med Haanden altid udstrakt til Hjælp, i Stedet for 
at lade Barnet følge os eller vore Theorier. 

Men hermed er vi ikke naaet ud over de 3 førstes 
Synspunkt. Det er ikke nok, at en hel Hærskare af nye 
Midler til behageligt Udvalg til Skolebrug lægges i vore 
Hænder. Det rette Syn paa Virkeligheden og dens Be- 
tydning fører os til at se Skolen vel som et Middel til 
Opdragelse, men langt fra det vigtigste. Ingen Skoleop- 
dragelse sikrer os, at Snarraadigheden, Selvstændigheds- 
trangen og Lysten til selv at gribe ind, at Samfunds- 
evnerne naar deres fulde Udvikling, lige saa lidt som 
den giver Virkeligheden Lejlighed til at udøve hele sin 
velgjørende Virksomhed. Det er kun en lille Del af 
Virkeligheden, vi kan faa indenfor Skolens fire Vægge, 
og Efterligningerne af den er, naar de er bedst, kun ringe 
Erstatning. Men fordi Virkeligheden ikke kommer til sin 
Ret, kommer Udviklingen det heller ikke. 

Betingelsen for virkelig Udvikling, Ilden i os, hvad 
Alder vi saa er i, det, der gjør alt det ude fra modtagne 
til Næring for den Inderlighedens Varme, der igjen skaber 
Dampkraften, Farten i Livet: den energiske, rask indgrib- 
ende Villie, er betinget af fuld selvstændig Tilegnelse og 
Tillevelse. Alt Stof, der ikke naar den Ild, er Hæmstof, 
og man skal tage sig i Agt for, at man ikke, i Stedet for 
som man troer, at opmagasinere Brændsel for kommende 
Tider, slukker Ilden eller gjør den såa svag, at den maa 
vedligeholdes ved Pusteri >: Belønninger o. 1. »Intet er 
lettere end at slukke Ilden med for meget Brændsel«, men 
heller ikke nytter det at lægge Wales-Kul til en svag Ild. 
— Læreren har kun et begrændset Stof, der er indarbejdet 
i den Grad, at det er til Børnebrug; men naar han skal 
give alt, hvad der gives, saa maa han brase ud med, hvad 

han har; — han har en vis Begrændsning i Evnen til at 
leve med i andres Liv, især et saa fjernt som Barnets; 
men skal han optage hele Barnets Tid, saa faaer han ikke 
tage det saa nøje, men punge ud med, hvad han har, selv 
om der løber meget Opmagasineringsstof med, der, som 
alt ufordøjeligt, er Hæmstof for Livets fri Virksomhed; og 
selv om Læreren hører til de alleropfindsomste, og slider, 
hvad han kan, saa bliver hans Forraad dog Fattigdom i 
Sammenligning med den Rigdom af Opgaver, han kan 
skaffe Barnet, om han blot ret forstaaer at føre det ind i 
det virkelige Liv, med alt, hvad det daglig fremlægger til 
Øvelse for Haand og Aand. Læreren skal lære Barnet at 
tænke, men besørger oftest Tænkningen selv og lader det 
plappre efter. Det virkelige Liv tænker ikke for Barnet, 
men fordrer, at man. bruger sin Tanke og lægger alt til 
rette dertil. — Læreren skal sætte Villien i Fart, lokke 
Evnerne til Virksomhed, men bliver let træt før Tiden, 
især naar han har givet gale Opgaver, og bliver i hvert 
Fald træt før Livet, eller ogsaa glemmer han at holde op 
i Tide, naar Barnet er kommet i Selvvirksomhed, og ende- 
lig uddeler han let Ros og Belønninger til urette Tid og 
Sted. Det virkelige Liv forstaaer langt anderledes at faa 
Barnet med og lægge Beslag paa alle dets Evner og Ud- 
holdenhed, netop fordi det lader det arbejde selv; det 
laver ikke kunstige Belønninger for unyttigt Arbejde; det 
giver kun Resultater, naar man sætter sine Kræfter ind 
påa fornuftig Maade, men giver saa i Regelen ogsaa den 
Løn, der er bedst skikket til at føre os videre frem. Alle 
arbejder vi, til vi se Udbytte, virkeligt eller indbildt; gives 
Udbyttet kun for omsigtsfuldt, paapasseligt Arbejde, saa 
bliver vi omsigtsfulde og paapasselige. Endelig skal vi 
huske paa, at den voxne staaer over for Barnet som den 
udviklede overfor den uudviklede, og den første paatrykker 
altid den sidste sit Præg, berøver ham noget af hans Selv- 
stændighed, og det desmere, jo stærkere og dygtigere en 

Karakter den mest udviklede er. — Vil Opdrageren derfor 
søge, hvad der er mest til Gavn for Barnet, bliver hans 
Opgave saa godt som muligt og saa snart som muligt at 
lede Barnet ind i Virkeligheden; ja, ikke en Gang det, 
for Virkeligheden, og ikke Skolen, er det født ind i — 
nej, blot at støtte dets Gang der og forholde sig iagt- 
tagende, saa snårt Selvvirksomheden begynder. »Det er 
ikke godt at bæres, naar man kan gåaa«, selv om det kun 
er fra Stol til Stol.  Skoleholderen har kun at fange 
Opmærksomheden en Stund fra Livet, fange den ved at 
vise Barnet ny Veje ind i Virkeligheden eller klare det, 
de kjendte, for at føre det desbedre ind i et handlende, 
virksomt Liv. Den Mand, der har tilbragt hele sin Ung- 
dom i Skolen, har spildt megen kostbar Tid og maa be- 
gynde forfra paa Udvikling af Samfundsevnerne, og det 
selv om Sløjd og Gymnastik og alt andet godt kommer 
ind, allene fordi det er Skole med Skolemestre. Vil 
Skolen holde sin selvstændige Plads, faaer vi den ulyk- 
salige Dobbeltbevidsthed med Skjel mellem Theori og 
Praxis, hvor Enden dog bliver, at Praxis vinder, men ofte 
saaledes, at Theorien helt slaaes ned, og der endes i Fili- 
steri, i Stedet for, at Theorien, ved strax at stille sig paa 
den rette Plads, den tjenende, vil blive sand Theori og der- 
med bærende og styrende Theori. Skolen kan, fordi det 
er Mennesker, der leder den, og fordi den i en vis Grad 
maa holde sig til det almindelige, ikke opelske Selvstændig- 
hed og derfor heller ikke Snarraadighed og Energi, aller- 
mindst den Skole, der kun er Kundskabs- o: Examensskole. 

Har vi faaet det rette Syn paa det virkelige Livs og 
Kundskabernes og Skolens Betydning for Udviklingen, saa 
vil vi holde det fast som Grundlov: Altid Forklaring 
efter Erfaring, og Forklaringen skal endda helst være 
funden af Barnet selv, idet Læreren kun lægger Erfaring- 
erne til Rette og maaske sætter Tankerne lidt i Fart. Kun 
saaledes undgaaer man at kvæle Ilden. Det er altsaa det 

virkelige Liv, hvor Barnet jo gjør Erfaringerne, der er den 
egentlige Opdragelsesanstalt, og Skolen maa se at ordne 
sig ind som et Led i denne Anstalt. Den maa endelig 
ikke lave sig kunstige Apparater til Brug ved Undervis- 
ningen, Dem ser Barnet kun det Par Gange i Skolen, og 
er Forklaringer og Love nu knyttet til dem, såa bliver 
Tanken kun sat i Bevægelse det Par Gange, medens hyppig 
Gjentagelse uden Ensformighed er Betingelserne for solid 
Tilegnelse. Derfor er det, at Skolen stadig måa knytte 
sim Undervisning til Ting, som Barnet enten hyppig selv 
møder eller dog ofte hører Tale om udenfor Skolen i sin 
egen Verden.  Børneundervisningen er herved paa det 
inderligste knyttet til Hjemmet, Barnets Verden, som dets 
Tjener, Hjælper og Raadgiver, og Skolearbejdet maa baade 
i Form og Indhold være præget deraf. 

Fra Hjemmet gaaer Barnet ud med aldeles bestemte, 
nedarvede Anlæg, og dér faar disse deres afgjørende, grund- 
læggende Udvikling. Det er altsaa Livet i Hjemmet, der 
har den aldeles afgjørende Indflydelse paa og Ansvar for 
Udviklingen af Barnets Evner, idet de første 7—8 Aar 
næsten udelukkende høre Hjemmet og Erfaringen til. Livet 
selv sørger for, at Erfaring gaaer forud for Forklaring. 
Der er ingen, der tænker paa at give den lille et Kursus, 
før han ved Fødselen træder ind i noget saa vanskeligt 
som Livet. At Skolen saaledes træder fuldstændig i Bag- 
grunden i den første Tid, er ogsaa nødvendigt for Barnets 
selvstændige, med sin Natur stemmende, Udvikling. Kun 
i Hjemmet møder Barnet den instinktmæssige Overens- 
stemmelse og Forstaaelse, som fælles Natur medfører, kun 
dér kan der fuldt tages Hensyn til den enkelte og kan 
det komme i fri Berøring med Virkeligheden og saaledes 
gjennem Erfaring faa sine Kræfter og sine Sandser ud- 
viklede. Sundhed og Selvstændighed fordrer, at Hjem- 
met er den egentlige Tumleplads; men fordi hele Udvik- 
lingen faaer sit Grundlag her, og det derfor er af stor 

Betydning, at denne Grund bliver fast og solid, vil Hjælp 
fra én, der har lagt sig særlig efter at optage Børn paa 
udviklende Maade, være af ikke ringe Betydning. 

Skolen træder altsaa som Pogeskole her til en 3—4 
Timer daglig, men ikke mere, om man vil have legemlig og 
andelig friske Børn. Opgaven bliver, gjennem Ting, som 
Barnet let selv kan faa i Hænde, enten det saa er Legetøj 
eller Ting ude fra Naturen, Ting, som man kan sikre sig, 
det kan tumle med hjemme, at lære det at se, skjelne og 
ordne efter Lighed og Ulighed »: tænke, såa at lære det 
at høre og tale ret »: at forbinde de rette Ord med Fore- 
stillingerne og rigtige og klare Forestillinger med Ordene 
og helst ogsaa at fortælle med Griffel og Blyant 3: at skrive 
og læse Skrift, og endelig at forbinde bestemte Forestil- 
linger og bestemte Ord med de forskjellige efter Lighed 
og Ulighed ordnede Grupper 9: at tælle og skrive Tal. 
Har Barnet lært at se, høre og tale tydeligt, saa det kan 
forbinde klare og bestemte Forestillinger med Ordene, og 
kan det gjengive Navnene paa de enkelte Ting og Egen- 
skaber og Handlinger med Grifiel og Pen, saa at det skrevne 
Symbol for dets indre Øje medfører et bestemt levende 
Billede, og har det endelig lært Tallene, ikke som en 
udenadlært Talremse, men som Symboler for virkelige Tal, 
Vægts og Maals Forhold, da er det vigtigste Skolearbejde 
gjort; det, der afgjør, hvordan alt det følgende tilegnes: om 
det skal være Fraser og Remser, eller stadig solidere Ind- 
sigt i Virkeligheden. Skolerne maa af Hensyn til Børnenes 
Alder være smaa og, som Bindeled mellem Hjem og Skole, 
saa lidt forskjellige fra et hyggeligt Hjem som muligt. Dette 
skal hjælpe til, at Barnet føler sig hjemme i Skolen 9: 
tager alle sine naturlige Evner med derind og bruger dem 
paa sin egen naturlige Maade. Vi husker stadig, at Ilden 
skal passes. Det er Pogeskolen, Hjemmets Skole, den 
vigtigste og som Regel mest forsømte Del af Under- 
visningen. 

Er Barnet nu blevet vant til at forbinde et bestemt 
Ord med, hvad det ser, saa vil denne Vane føre til, at 
det føler Trang til, hver Gang det hører et Ord, at for- 
binde en bestemt Forestilling dermed: det vil have Besked 
paa alt, hvad der tales om hjemme.… Virkeligheden, 
som Barnet møder hjemme, bliver langt større, idet det 
naaer fra Øjets ind i Ørets og Ordets Verden. Nu slipper 
Forældrene ikke længer med Navne og enkelte Ord, de 
maa give Forklaringer. Hvad nu Skolen? Den bliver 
følgelig Modersmaalets Skole. Den kan ikke tage sig af 
det enkelte Barn og paa tilfredsstillende Maade faa besvaret 
alle dets Spørgsmaal, det vilde umuliggjøre al Undervis- 
ning, gjøre den altfor udtværet og uklar. De, der egent- 
lig skal sørge for, at Barnet tilegner sig, hvad det hører 
om, bliver dem, der har med det at gjøre hjemme. Nej, 
Skolen har sin væsentlige Opgave i at rette Barnets Op- 
mærksomhed og Spørgelyst mod det, der er det vigtigste 
for dets Udvikling, det, som bedst kan tjene til alsidig 
Øvelse af dets Evner; at sørge for den videre Uddannelse 
af Færdighederne i Læsning, Skrivning, Regning og Teg- 
ning, troer jeg, at baade Skole og Hjem staaer sig bedst 
ved at lade være Skolens Sag; det er noget, hvor Ejen- 
dommeligheden spiller en meget lille Rolle, som Skolen 
altsaa let kan besørge med flere ad Gangen, og de der 
hjemme bør vist ikke spilde for megen af den Tid, de 
har at offre paa Børnene, til noget saa underordnet for 
disses egentlige Udvikling, men hellere bruge den helt og 
holdent til at hjælpe dem med Tilegnelsen af, hvad de ser 
og hører og med at prøve, om alt, hvad de har, er virkelig 
tilegnet Stof, samt med at lære dem at tage fat. Det, at 
»lade Børnene hjælpe sig«, er jo noget af det allervigtigste 
ved Opdragelsen. Det kræver vel megen Tid og Opmærk- 
somhed, men derved er det ogsaa, Opgaverne forelægges 
Barnet, saa det faaer mærke, om det ret har tilegnet sig det 
hørte, saa det kan anvende det og gjenkjende det i Praxis. 

For Skolens Vedkommende er Kredsen altsaa bleven 
udvidet baade til det fjernere og mere sammensatte. Men 
det bliver dog stadig, hvad der danner en synlig Helhed; 
det maa beskrives anskueligt, og Barnet maa forstaa, hvad 
det bruges til, hvad Nytte det er til, ellers forstaaer det 
ikke, hvad det er. Det kan ikke stille sig rent æsthetisk 
overfor det. Det gjælder, at Barnet faaer klare, bestemte 
Billeder, og at det selv lærer at beskrive dem med Mund 
og Pen. Ingen tro, at det første er lettere at lære end 
det sidste. Bogen kommer med og Læsning af trykte 
Bogstaver. Hvad der imidlertid her er af yderste Vigtig- 
hed, er, at Barnet strax kommer i rette Forhold til Bogen, 
og Bogen kommer paa den eneste Plads, der nogen- 
sinde tilkommer den — det samme gjælder Billeder og 
Landkort — som noget, der ikke har Værdi i sig selv, men 
kun har Betydning til Tilegnelse og Forstaaelse af Virkelig- 
heden, og som altsaa maa til Side, naar Forstanden har 
denne inde — naar man kan gaa, kaster man Krykkerne. 
Det gjælder altsaa -om, at selve Bogen ikke bliver Gjen- 
stand for Undervisning, lige saa lidt som Billeder og Kort; 
selv om Forholdene fører med sig, at Barnet maa føres ud 
over det, der kan være Gjenstand for Selvsyn, saa maa 
man dog ikke tage andet med, end hvad der kan forstaaes 
ud fra Erfaring; intet kan forstaaes udelukkende gjennem 
Forklaring. Virkeligheden udenfor Skolen bliver endnu 
stadig det bestemmende, hvis man ikke vil gjøre Barnet 
til en Eftersnakker med en forvirret, uklar Bevidsthed, 
fuld af andenhaands Taagebilleder, Ting, der ikke duer til 
Næring for Personlighedsilden. Fordi Ordet og Billederne 
og Symbolerne for Billederne i de trykte Bøger spiller en 
større Rolle, kan naturligvis mere foregaa indenfor Skolens 
Vægge, og Skolerne kan, med de smaa Skoler som Over- 
gang, blive større, uden at virke fremmed paa Barnet; 
men den maa vogte sig for ikke at tage Hovedpladsen i 
Barnets Bevidsthed; thi dermed er Livet taget af Under- 

visningen, idet Virkeligheden er skudt til Side og Skole- 
interesser og Skoleærgjerrighed har taget dens Plads. Saa 
har vi Dobbeltbevidstheden”med alle dens slemme Følger. 

Den sidste Del af Børneskolen har nu, da Barnet har 
lært at læse, at udvide Kundskaben ikke alene til, hvad 
der tales om hjemme (»Modersmaalets Skole«), men ogsaa 
til, hvad der hører til for at forstaa, hvad det hyppigst 
læser om hjemme, ikke mindst i Bladene da: det maa ind 
i »Nutidsvirkeligheden«. Vi faar altsaa her Nutidsvirkelig- 
hedens Skole. Men for at magte det meget, hvori der er 
adskilligt, som just ikke hører til daglig Tale, og som der- 
for ikke har bidt sig saa fast i Hukommelsen, maa det 
ordnes. De vigtigste »Love« i Tilværelsen maa med, svar- 
ende til Bevidsthedens Trang til at faa Orden i sine Billeder 
— »Sammenhæng i Tilværelsen«. Gjaldt det før at bringe 
Barnet i det rette Forhold til Bøgerne, såa det ikke fik 
Overtro påa dem, og de kom til at gjøre mere Skade end 
Gavn ved at lede bort fra Virkeligheden, saa gjælder det 
nu, at det kommer i det rette Forhold til Lovene saa det 
ikke i dem ser det egentlige Stof for Tilegnelsen og i det 
virkelige Liv kun Exempler — saaledes som mange Lære- 
bøger fremstiller det — men ser Lovene som det, de er: 
Formler, Hjælpemidler for vor Tanke til at holde fast paa 
og finde os til rette i Kjendsgjerningernes Verden, i Livet. 
Det sker ikke ved, at man bruger de gamle Bøger og for- 
tæller Børnene, at egentlig skal det være omvendt, men 
ved, at man i Undervisningen stadig har det Maal for Øje 
og tager alt ud fra det Synspunkt oa: med »Exemplerne«, 
det er Virkeligheden, som Nr. 1 og Lovene som Nr. 2. Kun 
derved sikrer man sig imod »akademisk Slendrian«, mod 
Overtro paa de nedarvede Love, påa »hvad Videnskaben 
lærer«. Kun derved sikrer man sig, at de under den senere 
Praxis stadig staar selvstændigt overfor Kjendsgjerningerne 
og prøver Lovene og ikke slaaer sig til Ro med, at nu 
har de Lovene for hele Tilværelsen og dermed i Grunden 

hele Tilværelsen, og mod det irriterende Argument: »Saa- 
ledes maa det jo være ifølge den og den Lov«: man ved 
det forud! Det er den værste Hæmsko for virkelig viden- 
skabelig Drift og virker i høj Grad sløvende, ligesom det 
jo ogsaa gjør Theori uafhængig af Praxis. 

Den moralske og religiøse Udvikling har jeg efter 
Armstrongs Exempel holdt uden for, og for Resten mener 
jeg, og vel alle, som han, at den væsentlig afhænger af 
" Hjemmet, og at Skolen alene magter saare lidet. Men det 
gjælder jo ogsaa hele den øvrige Udvikling. Skolen er 
her en Afdeling af Livets store Opdragelsesanstalt; og er 
den religiøse og dermed nøje forbundne moralske Opdrag- 
else det vigtigste dér, idet Karakteren væsentlig afhænger 
af dem, saa faaer Skolen give dem samme Plads. 

Ligesom det i Hjemmet er Folkene og som en Følge 
deraf Tonen i Hjemmet og den Maade, hvorpaa alt lige til 
de mindste Smaating tages 2: det virkelige Liv, Erfaringen 
og ikke de smukke Talemaader og Theorier, der har den 
afgjørende Betydning, saaledes bliver det i Skolen især 
Lærerens Person, men ogsaa den Maade, hvorpaa Barnet 
vænnes til at tage alt lige fra Historie til Gymnastik, der 
faaer den grundlæggende Betydning. Det er Erfaringen, 
der maa gaa forud for Forklaringen, og jeg tror næsten, 
at al Forklaren helst maa blive borte i Barnetiden. Moral- 
iseren og Ræsonneren over det religiøse svækker mere, 
end det styrker, og Øvelsesundervisningen er ogsaa her 
det daglige Brød. 

Men jeg kan ikke som mange af de bedste engelske 
og amerikanske Skolemænd blive staaende derved. At 
lære Sædelighed og Fromhed ved at komme til at leve et 
sædeligt og fromt Liv, er ganske vist det uundværlige 
Grundlag, men at blive staaende derved, fører let til en 
sneversynet, selvretfærdig Farisæermoral. Idealerne kom- 
mer ikke med. Men Idealerne er ikke visse moralske og 
religiøse Sætninger, selv om de er nok saa grundsande 

og ophøjede. Idealer kan kun virkelige levende Personer 
være. Her har Menighedens Historie, Bibelhistorien og de 
bedste Personer i Kirkens øvrige Historie,- samt Historien 
og Mythedigtningen — med dens Personificeren eller Levende- 
gjøren af det gode og det onde — en meget stor Betydning, 
NB. naar det meddeles saaledes, at det bliver Erfaring og 
ikke Forklaring ad: naar det bliver levende Personer med 
Kjød af Børnenes Kjød og Blod af deres Blod, ikke Skelet- 
ter og tomme Navne, men Folk, de kan forstaa og leve 
sammen med ud fra deres medfødte Grundlag og deres 
sædelige og religiøse Erfaringer. Saa bliver Historien — 
Menighedens og Folkenes — selv Erfaring, indre Erfaring, 
og Synet højnes og udvides. At det, man meddeler, kan 
svare til dette Formaal, bliver den egentlige Maalestok 
ved Valget af Emner, dog at man tager det med, der 
hører til Skolens Opgave som »Modersmaalets og Nutids- 
virkelighedens Skole«. Til det første hører i et væsenligt 
kristeligt Land frem for alt Bibelhistoriens Skikkelser, men 
ogsaa Fædrelandshistoriens og nogle af Verdenshistoriens: 
I »Nutidsvirkelighedens Skole« har ogsaa de Personer og 
Begivenheder Plads, der tjener til Forstaaelse af de vigtigste 
kommunale, sociale og politiske Forhold. De Emner, man 
vælger til Historieundervisningen, maa altsaa vælges ud 
fra dennes dobbelte Opgave: at skabe Idealer, der ligger 
som levende, skabende Drivkraft i Sindet og at give 
Forstaaelse af' borgerlige og kirkelige Skikke og Sam- 
Jundsforhold, som vi nu lever i dem. Den sidste Del 
af Opgaven bliver dog maaske væsentlig at løse gjennem 
Geografiundervisningen (se »Lande og Folk« og min An- 
meldelse i »Vor Ungdom«), medens Historieundervisningen 
bliver Skildring af Personer (og blandt dem helst de Per- 
soner, der ved Siden af at virke som Idealer er Repræsen- 
tanter for deres Tid). Til Forstaaelse af den dybere Sammen- 
hæng i Kristendom og Historie, mangler Barnet endnu de 
personlige Erfaringer, ligesom det heller ikke har den Er- 

faring, der kan gjøre Forklaringen af Samfundsforholdene 
i videre Udstrækning levende. Ogsaa her gjælder det kun 
at give, hvad der er virkelig Næring for Ilden. 

Skal Børneskolen hjælpe til Herredømme over alle de 
personlige Evner, maa den endelig optage Sløjd, der sætter 
Hænderne vel paa Skaftet, og Udviklingsgymnastik, der 
sørger for ligelig Udvikling af alle Legemets Dele. 

Gjennem den egentlige Børneundervisning 9: til 14—15 
Aars Alderen, er der ikke i lige Linie sigtet paa Udvikling 
af Samfundsevnerne, ligesom Historien mere er kommen 
ind som Enkeltmandshistorie end som Samfundshistorie. 
— Historien »: den Del af den ydre Virkelighed, der er 
knyttet til og afhængig af Menneskenes Virksomhed, samt 
Aandslivets Historie, Kulturhistorien, kan først tages op, 
naar Erfaringen er gaaet forud a: naar man har lært, 
hvad det er at tage Del i det virksomme Menneskeliv og 
bliver sig sit eget aandelige Liv bevidst, da der ellers ikke 
kan blive nogen selvstændig Forstaaelse, men i det højeste 
en Tilegnelse af andres Tanker og som oftest kun en Efter- 
plapren af andres Ord. 

Forudsætningen er altsaa ogsaa her Erfaring — prak- 
tisk Indøvelse og Udøvelse — 9: Deltagelse i det virkelige 
Liv. Har Børneskolen stillet sig påa sin rette Plads, da 
har ogsaa den virket med til at øve Samfundsevnerne eller 
i alt Fald haft sin Del i, at de blev øvede ved at give 
Plads for og Anvisning paa det virkelige Liv; men dens 
Hovedopgave har dog været Udviklingen af de personlige 
Evner. Samfundsundervisningen begynder da ikke med et 
Kursus i Storpolitik og Samfundsmoral, der nødvendig maa 
føre til Uselvstændighed med dens godtkjøbs Theoritiseren 
og Frasemageri, men med praktisk Indøvelse, med at bruge 
Evnerne, som de er, og tage det Samfundsarbejde op, som 
ligger for og som passer til Evnerne, såa at den unge, 
samtidig med at gjøre et virkeligt, nyttigt Arbejde, lærer 
at indøve sig i de Samfundsforhold, der ligger næst efter 

Hjemmets: det praktiske Arbejde. Derigjennem øves saa 
Samfundsevnerne — uden at de personlige Evner ligge 
Brak; thi har Udviklingen af disse været ledet, som den 
bør: knyttet til det virkelige Liv, da vil dette ogsaa stedse 
sætte og holde dem i Virksomhed, og til Forstaaelse af 
mangt og meget vil der endda søges Kundskab, ikke saa 
meget for at blive dygtigere til det praktiske Arbejde — 
for til Opnaaelse af det Maal henter man meget lidt uden- 
for Praxis — men som Følge af den naturlige Trang til 
Udvikling, som ikke er bleven kvalt ved den sunde Børne- 
undervisning; men denne.almindelige Udvikling gjør saa 
igjen, at man faaer langt mere ud af Praxis; den har alt- 
saa stor indirekte Indflydelse paa den praktiske Dygtighed. 
Der er derfor god Brug for Aftenundervisning, men ikke 
ligefrem med praktiske Formaal for Øje, og dens aller- 
største Betydning bliver vel endda, at den i denne vanske- 
lige og farlige Overgangstid optager Sindet med noget godt 
eller i alt Fald noget uskadeligt, saa der ikke bliver Plads 
for det slette. — »Rene Kilder til Glæde i Stedet for 
smudsige«. 

Ved saaledes at lade de unge komme mere paa egen 
Haand ad: i det virkelige Livs Haand, kommer man en 
Trang imøde, som ufejlbarlig melder sig i den Alder, og 
som det er sundt og normalt melder sig. Selvstændigheds- 
følelsen faaer et naturligt Afløb, saa den ikke behøver 
at blive Lømmelagtighed, villiesvækkende Selvraadighed i 
Stedet for villiestyrkende Selvstændighed. Selvstændigheds- 
følelsen melder sig imidlertid samtidig med Tegnene paa 
vaagnende legemlig Modenhed. Ogsaa de fysiske Krav lyder 
paa legemligt Arbejde. Her maa man saa ikke sige: Men 
vi har jo Gymnastikken.  Gymnastikken ægger og. ordner 
de legemlige Kræfter. Men i en Alder, hvor Legemet ud- 
vikler sig saa stærkt, hvor der er saa stærk Grøde i det, 
skal der mere end Gymnastik til, om Vævene:; skal lægges 
fast og solidt. Saa giver Gymnastikken ogsaa nok Raadig- 

hed over Legemet, men ikke den praktiske Snarraadighed. 
Sløjd og Gymnastik kan lige saa lidt som de. mere aande- 
lige Fag erstatte Virkelighedens Opdragelse. Man kan være 
dygtig i Sløjd og dog staa raadvild overfor praktiske Op- 
gaver, som den naturlige Sans strax klarer; det samme 
gjælder Gymnastik. Vi har altsaa i det praktiske Arbejde 
den naturligste Tilfredsstillelse baade af den. legemlige og 
den aandelige Trang, der er:de mest fremherskende og 
altsaa har det vægtigste Krav i den Alder, samtidig 
med, at derved den eneste naturlige Grund lægges til 
næste Form i Undervisningen: … Samfundsundervis- 
ningen. 

Samfandsarbejdet er af dobbelt Art: Fagarbejdet og 
Fællesarbejdet; de er af lige, stor. Vigtighed, om end Fag- 
arbejdet er først i Tid og af sig, selv fører ind i det andet. 
Er: nu Erfaringsgrundlaget lagt, og Trangen til Samfunds- 
undervisning vakt; da vil Skolen med. Udbytte kunne træde 
hjælpende til, selv om den ikke er saa nødvendig som i 
Barnealderen og i endnu højere Grad maa staa som, Hjælp 
til Selvhjælp. Her har altsaa. den. egentlige Undervisning 
i Historie og Samfundslære, Sædelære og Troeslære sin 
Plads, Side om Side med Fagskolen, hvis Betydning for 
faglig Dygtighed vi dog ikke maa overvurdere. Den vil 
stadig mere faa sin Betydning, som. Middel til almindelig 
Udvikling, til at .lade Tanke og Haand ,og Øje følges ad, 
end ved de Kundskaber, den:.meddeler. Men har den tek- 
niske Undervisning sin væsentlige. Betydning som Led i 
den almindelige Udvikling, og, dér. underordnet, højst, side- 
ordnet Betydning i Forhold til de fire før nævnte Fag, saa 
bør Skolerne. indrettes, derefter. Derfor: med Undtagelse 
af de store Byer, hvor Undervisning i de Fag, der har 
det. fælles, det "almindelige ogsaa, til Indhold, kan faaes 
udenfor Skolen, bør disse Fag: Historie og Samfundslære, 
Sædelære. og Troeslære have. Hæderspladsen, hvoraf just 
ikke nødvendig følger, at de. skal optage. den meste Tid. 


»Danskeren", I. 25 

Vi vil da faa en naturlig Afslutning paa en naturlig Under- 
visning, der ikke slukker Personlighedens Ild, fordi den 
ved at følge Sætningen: Erfaring før Forklaring, Liv før 
Lære, har undgaaet at bryde Baandet mellem Skolen og 
det, der er Livet, Kraften ogsaa i Skolen: den livssvangre, 
kravstærke Virkelighed. 

Armstrongs Syn er kun Konsekventsen af Professor- 
ernes. De har set, at skal Skolen blive til Gavn, da maa 
det, der er Virkeligheden i Læreren a: hans egen selv- 
stændige Personlighed, have Plads, og Virkeligheden i 
Barnet — dets egne ejendommelige Evner og deres Ud- 
vikling — være Undervisningens Maal, og ethvert andet 
Maal, der sættes, er en Lygtemand. Nu siger Armstrong: 
men dette Liv har sin Rod og sin Top i Virkeligheden, — 
der skal det bære sin Blomst og sin Frugt — derfor trives 
og udvikles det kun i den, og selv den omhyggeligste Om- 
plantning og Indflytning i Drivhus er til Fordærv. Skolen 
skal ikke lade sig tjene af Virkeligheden — bruge Virkelig- 
heden som Middel og Exempel -— den maa selv tjene, 
pege hen paa, lede ind i og lægge. sig ind under Virkelig- 
heden og trække sig tilbage, saa meget den kan, og saa 
snart den kan. 

Hvad der er kommen frem i de 3 første Artikler vil 
ikke,være fremmed for Skolemænd her hjemme. Udviklings- 
lanken er jo den raadende, og har, siden Grundtvig i sin 
Tid tog til Orde mod Kundskabsskolen, vundet mere og 
mere Plads. I vore Lærebøger: Prof. Heegaards, Nør- 
lunds og Prof. Kromanns, er den jo den raadende. Men 
endnu er det for mange Lærere kun Theori, og det har 
været forgjæves at prøve paa at faa den ind i Praxis. 
Overtroen paa Examinerne er for stærk hos Publikum, og 
Lærerne drives, selv om de i sin Tid under Uddannelsen 
har faaet Bik for den naturlige Fremgangsmaade, tilbage 
i de gamle Spor, tildels drevne af Nødvendigheden, fordi 
de Skoler, der gjør de mest glimrende Examiner 9: har 

dresseret og hidset Børnene bedst, faar det talrigste Besøg. 
Det er til Publikum — Statsstyrelse og Forældre — de 3 
Artikler har Ærinde fuldt saa meget som til Lærere og 
Professorer. 

Det, som særlig er fremme i Armstrongs Artikel: Hjem- 
mets og det praktiske Livs afgjørende Betydning for Op- 
dragelsen, er maaske vore Skolemænd mindre fortrolige 
med, skjønt ogsaa det er lige saa gammelt som den grundt- 
vigske Skolebevægelse herhjemme, og Højskoletanken kun 
kan forstaaes ud fra det Synspunkt, ligesom ogsaa For- 
kæmperen for de samme Skoletanker her hjemme jo staaer 
i forreste Række blandt Bærerne af Højskoletanken.”) 

Men har vi sagt ÅA, maa vi ogsaa sige B; tager vi 
Skridtet fuldt ud, da maa ikke alene Skolen rette sig efter 
Livet, den maa i selve Opdragelsesværket indrømme dette 
den vigtigste Plads. Barnet maa overlades mere i Virkelig- 
hedens Haand, som det møder den i Hjemmet og det 
praktiske Liv. Skolen bliver begges Hjælper, ikke mere. 
Men derved lægges rigtignok atter en væsentlig Del af An- 
svaret for Ungdommens Opdragelse, den, som Forældre og 
Forretningsfolk, de, der har med de unges praktiske Ud- 
dannelse at gjøre, har været saa tilbøjelige til at skubbe 
af sig over paa Lærerne, tilbage paa sin rette Plads: paa 
deres egne Skuldre. For Øjeblikket er det dem, det frem 
for alt gjælder at mane til at tage deres Pligter op overfor 
de unge, saa det bliver, som det skal være, at Opdragelse 
og Undervisning ikke er en enkelt Stands, men hele Folkets 
»: hvert enkelt Menneskes Sag i hele Folket, og det 
Folkets Livssag, hvoraf dets Fremtid afhænger. 

[ 7) Se L. Schrøder: ,Et Skoleprogram" i »Nutidsspørgsmaal", 
(Schønberg) Side 1, og ,om gode Læresteder i Overgangstiden” i 
»Hjem og Skole", første Aarsberetn. fra Dnsk. Skolef., S. 31. 

Rasmus Lund. 
Født 9. januar 1827 — død 23. januar 1889. 


Det er ikke min hensigt her at skrive fripræsten 
Rasmus Lunds levnedsløb. Engang vil den danske menig- 
heds historiske sans nok gøre sit taknemligheds krav over 
for hans minde således gældende, at hans liv og rige virk- 
somhed i: det enkelte. vil finde sin fortæller. Ti vel har 
der været få danske præster, hvis hele person og udvortes 
optræden synede så lidt som Rasmus Lunds — Morsing- 
boerne kaldte ham i daglig tale »bitte Lund« —; men der 
har tillige været få kristelige præster, som fyldte sin plads 
så meget som han. Og hans virkeplads i den danske 
menighed var stor. 

Derimod er det min agt her at meddele nogle af 
de grundtræk, som karakteriserede denne min ven og 
præstebroder, hvis nære samliv gennem en række af år 
glædede mig. 

Det har kirkens historie igennem gentaget sig, at hver 
gang der fremstod en stor kirkefader, der af herrens ånd 
blev brugt til at hjælpe menigheden til at gøre et nyt 
»kæmpeskridt op ad til den hellige Guds-stad«, så frem- 
kom der gerne før eller senere blandt vedkommende kirke- 
høvdings disipelskare større eller mindre »ringe«, som hver 
for sig fristedes til. at kræve patent på den eneste rette 
opfattelse og forståelse af det skete fremskridt. : Deraf den 
megen splittelse og .det ringe sammenhold tiderne igennem 
mellem herrens venner. Dette gjaldt også «den nordiske 
kirkefaders  disiple.. Såvel blandt en del af Grundtvigs 
ældre som blandt hans yngre præstevenner. eller lærlinger 
dannede der sig slige »ringe«, hvis fare det er, at deres 
»vi alene vide« stiller sig hindrende op imod det fælles- 
skab, i hvis moderskød al den barnlige stykkevise erkend- 
else tilsidst samles til et vidunderligt harmonisk hele. 

Rasmus Lund var en fuldblods og trofast disipel af 
Grundtvig; men han kom aldrig til at høre til nogen af 
de små grundtvigske partigrupper. Det var nemlig ejen- 
dommeligt for ham, at han i sjelden grad var gennem- 
trængt af den fine og dybe åndelige fællesskabsfølelse, som 
binder et kristenmenneske til hele vor herres menighed. 
Når han enten fra prædikestolen eller foran herrens alter 
i sin tiltale til de tilstedeværende sagde sit »hjærtevenner«, 
da måtte det give genklang inderst inde hos den, der hørte. 
Dette ord var nemlig ikke, som hos altfor mange præster, 
der rutter med »mine tilhørere«, mine venner«, »kære 
venner« 0. s. v., et løst påhæng, han slæbte om med i 
sin tale. Men det var et alvorligt ment håndtryk til alle 
dem, der følte sig at stå i det samme menighedens ånds 
fællesskab som han. 

Derfor var Rasmus Lund også i ordets dybeste for- 
stand en frisindet præst... Han havde åbent og villigt øre 
for andres meninger og opfattelser; og i den store menig- 
heds-kreds, hvor han stod for styret, lod han også hjærtens- 
gerne de forskellige røster komme til orde og lyde frit, 
blot de ikke krænkede det største fællesskab. Mange og 
forskellige var de præster og læge ordførere, der i årenes 
løb samledes ved de store møder i Ansgarskirken og dér 
førte ordet. "Men trods de forskellige stemmer, lød det 
som oftest ved disse møder som ét lille kor. Der var 
en god. samklang i det hele til underlig velsignet styrk- 
else af fællesskabet. Men det var Rasmus Lund, der slog 
tonen an og nok skulde holde den, til enden var nået. 
Men han var også mageløs fast i den tone, der var hans 
egen; og dog kendtes det i øjeblikket så at sige ikke. 

Jesus, sagde engang til sine disiple: Den, som vil blive 
stor iblandt eder, han må være eders tjener. Jeg har 
kendt få eller ingen præster, der således kunde tjene i 
menigheden som Rasmus Lund. Aldrig sparede han sig 
selv, lange og besværlige var de veje, han kunde fare, og 

mange var de steder, han kunde nå åt gæste som herrens 
tjener, blot han mærkede, der var brug for hans tjeneste. 
Men det var der trindt omkring. Ti hans kærlighed favnede 
de mange uden persons anseelse. Ens var han, enten han 
sad i den rige og fornemme mands hjæm eller han stod 
i den lerklinede hytte. Den samme kærlige deltagelse for 
alt godt, der rørte sig i menneskelivet, udfoldede han éns 
i sin stille tale overalt, hvor han kom. Derfor var han 
en søgt præst. Man traf ham sjelden hjæmme. Men hans 
rige hjæmkjærligheds spor traf man trindt omkring. Mange 
var de unge, som blev mærkede af hans milde håndtryk, 
og adskillige er de børn, som nu forgæves spørger, om 
Rasmus Lund ikke snart kommer og leger med dem. De 
nødlidende kunde ikke undvære hans gode råd og hjælp, 
de syge bad altid om hans trøst, ja selv barselkvinderne 
sendte bud efter ham i deres nød. 

Det var denne rige herrens tjener, der blev stillet i 
skarpt forhold til bispemagten i den danske folkekirke, 
således at denne mente, man kunde godt undvære hans 
tjeneste i folkekirken, ja vilde endog have kastet den 
langt bort. 

Her skal ikke gøres rede for den hårde kamp, valg- 
menighedspræsten Rasmus Lund blev ført ind i med de 
folkekirkelige myndigheder, fordi han måtte hævde fri- 
heden ved herrens nadvere. 

Når vor tids danske kirkehistorie engang skal skrives, 
vil denne kamp komme til at indtage en fremragende plads 
paa dens blade, og R. Lund vil få det eftermæle, at han 
i den bestod prøven som en trofast og ydmyg herrens 
tjener. 

I sin lille bog: »Min afsked som valgmenigheds- 
præst på Mors« 1883 har han selv gennem offenliggør- 
elsen af de mange »tjenstlige breve« givet et solidt grund- 
lag til oplysning om, hvorledes der blev kæmpet af ham 
og af hans modstandere. 

I det jeg henviser til dette grundlag, vil jeg kun gøre 
opmærksom på et par holdepunkter, som dette .skrift selv 
frembyder til forklaring og forståelse. 

Guds menigheds historie vidner stadigt for os om, at 
de begivenheder, store som små. der fik en velgørende og 
virkningsfuld betydning, det var sådanne, som man ikke 
selv i forvejen havde lagt til rette efter egne planer og 
beregninger; men som tvertimod langt fra var anede, før 
de skete, og som da de skete, ikke mindst for den, der 
var hovedredskabet til deres fremme, blev til forundring, 
fordi han havde ikke tænkt sig det sådan. 

Altergangs- og konfirmations-striden kom for Mors- 
menigheden og dens præst, Rasmus Lund, helt uventet. 
Anledningen til den hele strid var en melding fra en 
modstander til den nærmeste folkekirkelige myndighed om 
så naturlig og ligefrem en ting, at konfirmanderne i Ansgars- 
kirken gik til alters samme dag som de blev konfirmerede, 
en skik, som dengang allerede havde trængt sig ind i ad- 
skillige både sogne- og valgmenigheder i folkekirken. 

Dette er det første, man vel må lægge mærke til. 

Men dernæst bærer det lille skrift »min afsked« til- 
sstrækkeligt vidnesbyrd om, at den præstemand, kampen 
blev rejst imod, var en af de fredsommeligste præster i 
hele folkekirken. Jeg har kendt få, der i den gråd som 
Rasmus Lund kunde sætte apostlens formaning ud i livet: 
»dersom det er muligt, da holder fred med alle mennesker, 
så vidt det står til Eder«. Det var også for denne freds 
skyld, at han i den megen og den lange brevveksling med 
provst-bisp-ministerium ikke hastede med sine svar, det 
vil sige sine afgørelser. Han vilde først nøje overveje 
med sig selv, med sine kristne venner og først og sidst 
med Gud om, hvad han turde og skulde gøre; ti også 
freden med den folkekirkelige øvrighed var ham dyrebar. 
Jeg véd, det kostede Rasmus Lund mange tårer, mange 
vågne nætter og mange bønner for at få sagen vejet på 

sandhedens vægtskål. Og jeg tvivler på, at nogen sam- 
tidig præst i folkekirken kunde have udvist den grad af 
tålmodighed, som han udviste i dette stykke. Men — 
. som også skriftet, »min afsked«, tilstrækkeligt oplyser 
alle de folkekirkelige myndigheder havde et utroligt hast- 
værk med at få sagen bragt til ende; helt igennem trådte 
man op imod ham med de kolde, formelle og lovtørre 
krav, uden spor af åndelig forståelse med, hvor dyrebar 
og .ansvarsfuld en sag det var for ham og menigheden. 
Og da så omsider efter den lange, alvorlige prøve afgør- 
elsens time slog for Rasmus Lund, så var dog det det 
første, man bebrejdede ham, .… at han ikke havde kunnet 
vente. 

Og endelig vil det indlyse af forsvarsskriftet, at Rasmus: 
Lund i denne strid blev ført til at efterkomme det gamle, 
troværdige ord: man bør adlyde Gud mer end menne- 
skene. ' Det blev klart for ham, at hvor dyrehar end freden 
med den borgerlige øvrighed er, så er freden med Gud 
dog af langt større værd. Men den kunde han ikke be- 
vare, hvis han ikke vedblev at være en tro herrens tjener 
overfor hans indstiftelser, og i dette tilfælde særligt den 
hellige nadvere. 

Så fældte ganske vist hans folkekirkelige biskop den 
dom over ham, at det var klart, at han havde brudt sit 
ordinationsløfte, og at han ikke vilde holde det. 

Men når denne dom uden videre forklaring og op- 
lysning, hvad der rigelig kunde været indhentet gennem 
R. Lunds udførlige redegørelse, er gentaget i »Danmarks 
præstehistorie i årene 1869—1884« af S. Elvius, da tror 
jeg ikke, at denne brug af et historisk aktstykke kan for- 
svares. ; 

Rasmus Lund sluttede forklaringen over sin afsked 
med følgende ord: 

»Véd da nogen anden end den Gud, der kender mit 
hjærte, hvad jeg har villet, lige over for et løfte, jeg har 

gjort for hans åsyn? Men biskoppen véd, at jeg oftere 
har udtalt, at jeg, også efter mit præsteløfte, først var 
bundet i kærlighed til herrens ord og anordning. Han 
véd også, at jeg ikke har taget det let lige over for de 
menneskelige ordninger i folkekirken; ti også for ham har 
jeg bekendt, at jeg for ærligt at overholde et pålæg i for- 
bindelse med en tilladelse, jeg havde fået, har medtaget 
en skik, jeg ikke ret vel efter min samvittigheds bydende 
lige overfor herrens ordning turde overholde, og at jeg 
har været anfægtet for den sags skyld. Og det er des- 
værre ikke den eneste gang, jeg har stået således beknyttet. 

Jeg tror, at gode danske mennesker og kristne venner 
i nutid og eftertid vil dømme noget anderledes i den sag. 
Og det er til dem, jeg har vendt mig med disse oplyvs- 
ninger. 

Jeg har under min gerning her gerne villet tjene menig- 
heden efter vor herres ordning også ved det bord, hvor 
han byder alle sine venner kærlighedsgaven. Og jeg har 
åbent vedkendt mig lige over for min menneskelige øvrig- 
hed, hvad jeg for den sags skyld troede at måtte gøre. 
Udfaldet deraf er, som det plejer at ske, kommet under 
noget andre former, end jeg havde tænkt, men vel nok 
således, som Gud fader så, det var mig og mine venner 
tjenligt. 


Og kunde just dette udfald virke med til, at milde . 


og sandhedskærlige danske mennesker bedre kunde se og 
enes om, hvor påtrængende nødvendigt det er, at herrens 
menighed kan være fri for tjenere, der bindes ved høj- 
tidelige løfter, der kan lægge sådanne byrder på samvittig- 
heden, da er disse tiders pinagtighed ikke forgæves gennem- 
levet.« — 
Måtte dette hans ønske og håb snart blive opfyldt 
også for den borgerlige freds skyld. 
Nu er Rasmus Lund gået -ind til sin herres fred, den, 
han elskede højest af alt på jord. Det var hans stille 

håb, som han udtalte til en nær hjærteven, at han også 
skulde blive fripræst i de dødes rige og der få lov til at 
gå for borde med velsignelsens kalk. Gud glæde således 
hans sjæl i himmerig — og give hans minde her på jord 
en lang og velsignelsesrig levekratt. 

Frederik Nygård. 


Om Varemarkedet. 
Af Chr. Faber. 


Oversigten over Danmark Handel for 1887 er nu ud- 
kommen og udviser en Nedgang i Vareindførslen, derimod 
en Fremgang i Udførslen af Landets Produkter. Gjennem- 
snitlig var Ind- og Udførslen i de seneste åd å 6 År: 


Indførsel: Udførsel: 
ca. 255 Mill. Kr. 21/70: Mill:--Kr: 
derimod i 1887: 251 - - ca. 188  - - 


Indførslen af Varer har egentlig sidste År været ikke ube- - 
tydelig større end gjennemsnitlig de sidste 5 År, men Pris- 
erne have været så meget lavere, at Indførselsværdien er 
gået ned med ca. 4 Millioner. — Med Udførslen er det 
. gået ligedan; havde Priserne 1887 været de samme som 
de senest forløbne 5 År, vilde vor Udførsel vel have an- 
draget ca. 10 å 11 Millioner Kroner mere end Statistikken 
udviser. — Indførslen af Sukker er gået ned med 20 Mill. 
Pund, eller fra 12 Mill. til 5 Mill. Kroner. Størsteparten 
(ca. %) af Sukkerforbruget i Danmark produceres her i 
Landet. 

Hvad Korn angår, må Danmark herefter henregnes til 
et kornindførende Land. 

At Maltbyg og Hvedemel har der nok været en Del 
Overskudsudførsel; men gjennemsnitlig har der været en 

Overskudsindførsel af" Korn og Kornvarer for 1887 til et 
Beløb af 6 å 7 Millioner Kroner. 

Qverskudsudførslen af levende Kreaturer i 1887 (41 
Mill. Kr.) viser en Fremgang overfor Året 1886, men er 
ikke nået op til Overskudsudførslen af 1883 (58 Mill. Kr.). 

Overskudsudførslen af Fedevarer har været enorm og 
betydelig større end foregående Åringer. 


1883: 1887: 
Flæsk og Skinker var Mill. Kr. 67 Mill Kr. 17,5 
Pølser og Kjød.. - - - 0,3 - 23749 
SMØR Sl - - - 25,8 - 3 
238 - - 46 


do 
Jæn FK 


Varemarkedet er for Handelsartiklernes Vedkommende 
uforandret fast, Forretningen begynder at live lidt op, og 
står Vinteren blot en Måned, så Lagrene yderligere for- 
mindskes, vil dette nok bidrage til, at vi får en rask 
Forårsforretning. 

Kaffe... Markedet meget fast, Priserne avanceret 1 å 2 
Øre den sidste Måned; men desuagtet er de europæiske 
Noteringer endnu ca. 4 Øre under Rio (Produktionslandet). 
Enten må Brasilien ned eller Europa højere op med Pris- 
erne; derpå står den øjeblikkelige Situation; hvem af Part- 
erne, der vinder, vil Tiden ene kunne besvare. Lagrene 
i Rio er i den seneste Måned stegne til 430,000 Sække. 

Sukker. Beretningerne fra Kolonierne over Rørsukker 
er meget forskjellige; men gjennemsnitlig vil Høsten der- 
ovre vist falde meget godt ud. P. 0. Lichts Magdeborger- 
Beretning af 9. Februar udtaler, at Verdens-Forbruget i 
de sidste fire Måneder af forrige År atter er tiltaget med 
ca. 141 Millioner Pund, og vedbliver Forbruget vedvarende 
at stige iår i samme Forhold, vil 1. September 1889 atter 
udvise mindre Beholdninger end de foregående Åringer. 
Markedet har de seneste Dage været meget fast. 

Sago og Sagomel meget fast. 

Ris uforandret. Udvalget er lille her i Landet, og 
heri vil næppe ske Forandring, førend ny Tilførsler hen i 
Foråret indtræffer. 

Kryderier. Cassia lignea, Allehånde (også kaldet 
Piment), Ingefær og Nelliker flovt. Muskat og Muskat- 
blomme livligere og Priserne herfor tildels højere. Sort 
Peber uforandret. Hvidt Peber lavere. 

Frugter. Af amerik. Æbler begynder Forbruget at 
tage til. Priserne fastere med større Købelyst.  Begrundet 
på Vinteren ligger Frugtmarkedet ellers roligt, særlig Smyrna- 
og Sultana-Rosiner; sidste Frugt er lille, uden Sten og 
egner sig særlig til Kagebagning. I Tyskland bruges denne 
Frugt overmåde meget, da den er meget billig; her i Landet 
derimod mindre. 

Humle meget fast. 

Konst-Gjødning. I Efteråret steg Forbruget heraf, 
særlig i Jylland, ganske enormt, så at de hjemlige Fabrik- 
ker langtfra kunde tilfredsstille Forbruget, hvorfor enorme 
Tilførsler fandt Sted fra -Udlandet. I den Anledning talte 
jeg med en af Landets mest erfarne og dygtigste Fabri- 
kanter, der, idet han rystede på Hovedet, udtalte sig på 
følgende Måde herom: »Naturligvis leveres der megen god 
Konst-Gjødning fra Udlandet; men jeg ved også, at. ikke 
så lidet af den 66 Graders Svovlsyre,. der laves i Ud- 
landet, og som anvendes til Opløsning af Konst-Gjødning, 
er stærk arsenikholdig, og dette kan aldrig være godt — 
tværtimod; hvad det derfor vistnok :gjælder om for Land- 
mændene, er, at disse får klar Besked om, at Svovlsyren, 
der er anvendt til Opløsningen af den Konst-Gjødning, man 
kjøber og bruger, har været ren og fri for Arsenik.« 

Kornmarkedet. Hvedebeholdningerne i Amerika er 
efter de seneste officielle Beretninger ikke så lidet mindre 
iår end 1888, og betydelig mindre end 1887; men Afskib- 
ningerne fra Ostindien til Europa har i det sidste År været 

en Del større... Ostindiens Hvede-Høst mener man forøvrigt 
er mindre 1888 end 1887. Trods Englands. miserable 
Hvedehøst i 1888, er Priserne der iår dog noget lavere 
end forrige År ved denne Tid; men Markedet har i de 
senere Uger været - mindre. flovt end de foregående. I 
London har der i de senere Dage været omsat en Del 
Ladninger 'kalifornisk og indisk Hvede til højere Priser, 
men fast Stade har Markedet ikke, det svinger stadig 
uroligt frem og tilbage. 

Rug er noget højere. 

Byg. England klager stærkt over den slette Kvalitet, 
som vort 2-rd. Byg har iår, det «anses ligefrem for ubruge- 
ligt til Maltvare,' og -store Lagre ligger ophobede som 
usælgelige. 

Havre ligger vist godt og er noget højere i: Pris. 

Majs. Lagrene i Amerika er tiltagende, men Pris- 
erne i England er desuagtet noget højere. 

Foderstoffer gjennemgående flove. for. alle Artikler. 
Den indtrådte Vinter har endnu ikke formået at bringe 
Liv i Omsætningen, og 'de store Beholdninger herhjemme 
fra December dækker tilstrækkelig Efterspørgslen. 

Hvedeklid tilbydes rigelig fra østersøiske Pladser med 
et'Afslag i Prisen af 2 å 3 pCt., og med fast Bud vil man 
utvivlsomt endnu kunne komme. billigere an; men tiltrods 
herfor er der ingen videre Omsætning, og Stemningen .er 
trykket. 

Rapskager er ca. 5 pCt. lavere fra Frankrig, hvor- 
imod Prisen. holder sig for Kieler-; holstenske og øster- 
søiske Kager. Det store Forbrug gjennem Andelsmejeri- 
erne blev dækket tidlig på Efteråret, og fra den Tid har 
Afsætningen holdt sig indenfor snevre Grænser. 

Palmekager flove og uden Omsætning til de høje For- 
dringer, som første Hånd holder; på anden Hånd udbydes 
med et Afslag af 2 'å 4 Mark pr. 2000 Pund. 

Hørfrøkager lavere; Kjøbenhavn er flovere stemt og 
udbyder med et Afslag af 10 å 20 Øre pr. 100 Pd. 

Solsikkekager stille og dalende. Artiklen er 2 å 3 Mk. 
billigere pr. Ton (2000 Pd.). 

Hampefrøkager ligeledes flove og nedadgående; disse 
Kager synes at vinde Indgang her i Landet såvel til Malke- 
som til Fedekvæg og tilbydes nu med et Afslag i Prisen 
af 5 Mk. pr. Ton, skjønt Prisen i Forvejen skulde synes 
meget moderat. ; 

Bomuldskager. Prima afskallede tilbydes 20 Øre 
pr. 100 Pd. lavere. 

Kløverfrø. Den nu indtrådte Vinter har hæmmet 
noget på Udviklingen af Rødt-Frø-Konjunkturen, og man 
har i Tyskland i den sidste Uge taget imod Bud; der må 
dog hertil bemærkes, at vore hjemlige Priser på Kløverfrø 
i Forhold ej har været drevne op på Spidsen, som på 
Hovedmarkederne. Hr. Gustav Zilners sidste Original- 
beretning over Kløverfrø lyder i Oversættelse omtrentlig 
som følger: »Uagtet det strenge Frostvejr, der har givet 
Konsumenterne en velkommen Anledning til at opsætte 
med deres Indkjøb af Kløverfrø, har Omsætningen sidste 
Uge været meget tilfredsstillende. Lagrene hos de egent- 
lige Frøhandlere rømmer sig stærkt, og disse gjør allerede 
Mine til at ty til Indkjøb for deres Forbrug af de Varer, 
der forefindes på Spekulanternes Hænder, og at man under 
de nærværende Forhold gjør alt for at kjøbe så billigt som 
mulig, er ikke til at undres over. Om Spekulanterne be- 
høver at tage imod et Underbud, bliver en anden Sag; men 
min på Fakta byggede Mening er, at de ikke skal gjøre 


det. — Rygterne om, at Amerikas Høst skulde være bedre , 


end Beretningerne har meldt, passer aldeles ikke. I de 
seneste Måneder er ikke afsluttet Forretninger i Rødkløver 
fra Amerika, og hvad der indtil nu er afskibet derovre 
fra, er ikke mere end alt beregnet for det europæiske 
Behov. Priserne i Amerika er forøvrigt nu 3 Pfenning 

højere end vore hjemlige Priser, ligesom også Årstiden for 
Export fra Amerika hertil er rykket alt for langt frem 
i Tiden. 

Man siger også, at Frankrig i enkelte Distrikter har 
havt en større Høst end beregnet, en Omstændighed, der 
rigelig opvejes med, at man tidligere antog Høsten i Schle- 
sien og Galisien for en Middelhøst, hvorimod det nu viser 
sig, at Schlesien iår omtrent har en Misvæxt, og at Gali- 
sien ikke er langt fra at kunne sige det samme. Iøvrigt 
er alt, hvad man på et tidligere Stade har sagt om Høst- 
udsigterne, på en overraskende Måde slået til. — Næsten 
alle ellers producerende Egne i Tyskland og Østrig er i 
stor Målestok henvist til at importere fremmed Sæd, lige- 
som man i de ellers regelmæssig konsumerende Lande i 
Ind- og Udlandet, navnlig Storbrittanien, hvor man iår har 
Misvæxt, må indforskrive langt større Partier end ellers, 
og herved kommer man til et Forbrugstal, der langt over- 
går, hvad der indtil nu er dækket af Forbruget. Når For- 
retningen i Frø indtil nu har været noget slæbende, og 
Priserne derfor, fra et opskruet Stade i Tyskland, er 
gået noget lavere, så at en enkelt Mellemhandler her, som 
har rådet sine Venner til åt vente med Indkjøb af Frø, 
foreløbig har fået Ret, så er dette ikke på Grund af en 
falsk Opfattelse af Situationen fra vor Side, men meget 
mere at søge i usædvanlige Forhold. Landmændene i de 
fleste Egne af Tyskland, der under almindelige Åringer 
er vante til i Efterhøst at have en god Indtægt af det 
indbjergede Frø, mister "i dette År ikke alene denne 
Indtægt; men de må desuden for deres kontante Penge 
købe Forbruget af Rødkløver til deres Udsæd, og at dette 
vil genere det meget begrændsede Landbrugsbudget, er 
forståeligt nok; dertil kommer så endvidere, at Kjøb- 
mændene, der er stærkt engagerede med Landmændene, 
tvinges til, for deres Dispositioners Skyld, at skyde deres 
Indkjøb af Frø så langt som muligt ind under Sæsonen. 

Den lange Tid, der ligger imellem Grossisternes og Impor- 
tørernes Indkjøb og det virkelige Forbrug, gjør det endelig 
klart, at selv om de Handlende anser Positionen for meget 
heldig, så har disse dog Lyst til at sælge (gjøré Forret- 
ninger, om man vil), og dette kan i et Øjeblik trykke Prisen 
noget; men den bedre Del af Kjøberne bruger så denne 
Situation til deres Fordel. Dog må det ikke overses, thi 
det er en væsentlig Faktor, at det største Indkjøb til For- 
bruget er. for Hånden, og at dette vil blive begrændset til 
en meget kort Tid. Overfor. denne. Situation behøver 
Spekulationen ikke at slå en Tøddel af på Priserne, lige- 
som det tildels ligger i dens Hånd at diktere Priserne til 
Avance eller til Tab«.— Om: hvidt Kløverfrø kan man vel 
sige det samme som om rødt. 

Gulkløver og amerikansk Timothe er højere. — 
Alsikke vedvarende høj i Pris. — Hundegræs er uden 
Prisforandring i den sidste Måned. Denne Græsart såvel 
som Draphavre burde: aldrig købes uden Analyse, i alt 
Fald da kun til meget billige Priser. 

Fedevarer: Amerik. Fedt er meget flovt, Priserne 
medadgående; blot det ikke er en Forårsbebuder for lavere 
Priser herhjemme såvel på Flæsk som på Fedt. 

Smør. Både 1. og 2. og 3. og.4. Klasses: Smør er i 
den forløbne Uge steget, henholdsvis 4 å 5, 2 å 4 og 
2 Kr. Markedet har været livligt og med stærkt Begjær, 
særlig for sekunda Kvaliteter, hvoraf der ikke var til- 
strækkeligt Lager. Bare man nu ikke har skruet Priserne 
for højt op, så Forbruget og dermed Priserne igjen tvinges 
for stærkt nedad. 

Odense, den 18. Februar 1889. 


